
Rahvasuu on hakanud Prantsusmaa pealinna politseid kutsuma Pariisi suureks kõrvaks. 
Pariislaste meelest seondub politsei mingi hiiglasliku kuuldeaparaadiga, mille abil saab 
teada kõnelustest tänavatel, eramajades, bistroodes, staadionidel, töö-lismiitingutel, 
ülikooliauditooriumides või usuühingu koosolekutel. 

Tänapäeva Pariisi suhtes on see küll liialdus, kuid sel hüperboolil ei puudu oma mõte. 
Kunagi võrdles K- Marx tollase Preisimaa riigiorganeid kõrvade, silmade, käte ja 
jalgadega, mille abil omanike huvi «kuulab pealt, vaatab, hindab, kaitseb, haarab ja 
jookseb».1 

Igas ekspluataatorlikus ühiskonnas on eksisteerinud «... rühm isikuid, kes valitsesid, kes 
käsutasid, võimutsesid ja kelle käes oli võimu alalhoidmiseks füüsilise sundimise aparaat, 
vägivallaaparaat .. .»2 

Need marksistlikud tõed kehtivad ka tänapäeval, mil politsei-ja luureagendid tungivad 
mitmesugustesse töölis-, üliõpilas- ja usuühingutesse, et saada jälile valitseva korra 
oletatavatele vaenlastele. Nagu minevikus, nii korraldavad politseiagendid ka praegu 
salakavalaid provokatsioone, et kollitada väikekodanlasi «punase hädaohuga» ning viia 
lihtsaid inimesi segadusse. 

Selles mõttes on Gerhard Feixi raamat kasulik ja huvitav. Saksa DV-s oli raamatul 
tohutu menu, pärast selle esmailmumist 1975. aastal anti aasta hiljem välja kordustrükk. 

Ilmselt ei ole edu põhjused mitte ainult intrigeerivas pealkirjas ja haaravas süžees. 
Autori tähelepanu koondub tõsistele asjadele, raamatus on juttu Prantsusmaa politsei 
arengust XVII sajandist tänapäevani. G. Feix näitab, et kodanliku propaganda müüt, nagu 
teeniks kodanlik politsei kogu ühiskonda, on alusetu. 


G. Feixi raamat ei kujuta endast tõsiteaduslikku traktaati, mis oleks jõukohane ainult 


spetsialistile. Ajaloolist tõde järgi- 
! MapkcK. e6aTtl 110 110Bo2y 3akoma 0 kpaxe jleca. // K. Mapkc n D. 3Hrembc. Co. T.I. C. 142. 
? Lenin V.I Teosed.29. kd. Lk. 442. 


3 

des kirjeldab autor kaasakiskuvalt politseitööd n.-ö. kolme musketäri aegadel, Louis 
XIV, Päikesekuninga-aegsel Prantsusmaal. Ta tutvustab meid Napoleon Bonaparte'i 
politseiministri Joseph Fouche ja kavalpea Eugene Francois Vidocgiga, kes sunnitöölisest 
sai nuhkide kuningaks. Näeme osavaid poliitilisi provokaatoreid ja asjatundlikke 
politseinikke. 

Autor jutustab eri aegade politsei süütutest ohvritest. Nende hulgas on anarhistist 
pommiheitja Auguste Vaillant, mängukann Kolmanda Vabariigi provokaatorite käes, 
samuti alusetult süüdistatud Alfred Dreyfus. G. Feix joonistab ka mõned portreed 
valitsevate klasside esindajatest, kes kohtupinki sattusid — paleedes tegutsenud 
mürgitajad, superpettur Stavisky ja muud taolised. 

G. Feixi kronoloogia ei ole pidev. Suure ajaloolise pannoo taustal toob ta esile antud 
ajajärgule kõige iseloomulikumad kuriteod, poliitilised skandaalid või mõnede 
politseitegelaste karjääri. Lugeja tutvub mitte ainult Prantsusmaa repressiooniapa-raadi, 
vaid kogu riigi uuema poliitilise ajaloo olulisemate momentidega. Ilmselt seisneb selles 
ka raamatu vaieldamatu tunnetuslik väärtus. 

Samal ajal põhjustab sündmuste käsitluse fragmentaarsus lugejale ka mõningaid 
raskusi. Kõik rõhud ei ole õigesti asetatud. Siin-seal pöörab autor peatähelepanu välisele, 
jättes sisuliselt olulise kõrvale. Tuleb ette ka ebatäpsusi faktilise materjali esitamisel ning 
mõnede minevikuepisoodide hindamisel. 

Seepärast tahakski järgnevalt teha mõningaid täiendusi ja täpsustusi, et lugejal oleks 
kergem mõista raamatus kirjeldatud ajaloosündmusi nende keerukuses ja sisemises 
vastuolulisuses. 

Kõigepealt mõistest politsei. Selle täpse määratlemiseta on raske mõista ka 
ekspluataatorliku riigi repressiooniaparaadi ajalugu. 

Esiteks, politseil on kaks tähendust: selle all mõeldakse nii spetsialiseeritud 
repressiooniaparaati kui ka selle tegevust. 

Teiseks, XV —XVI sajandil iseseisvat politseisüsteemi ei olnud, politsei all mõeldi neil 
aegadel hoopis midagi muud kui tänapäeval, nimelt paljusid riigi sise- ja 
välisfunktsioone: rahandus, õigusemõistmine, avaliku korra kaitse, välissuhted. 

Kui XVIII—XIX sajandi vahetusel kujunes kodanlik riik, eraldus politsei 
õigusemõistmisest ning omandas tänapäevasele lähedase kuju. Siis tekkis ka 
politseiorganite süsteem, klassivägi-valla vahend. 

Ehkki XV sajandil mõisteti politsei all muud kui XIX sajandil, on ekspluataatorid alati 
kasutanud ekspluateeritavate suhtes vägivalda. Valitsevad klassid on sisejulgeoleku 
tagamiseks toetunud relvajõule, kohtutele ja vanglatele mitte ainult varafeodaalses, vaid 
ka orjanduslikus ühiskonnas. Tänapäeva politsei sarnane eriaparaat kujunes välja 
pikkamööda. 

Kodanliku riigi politseisüsteem moodustus XIX— XX sajandi vahetusel. Sellesse 
kuulub mitu allsüsteemi. 

Esimese allsüsteemi moodustavad võimsa kriminalistikatehni-kaga varustatud 
iseseisvad politseiorganid või -teenistused, kelle ülesanne on võitlus õiguserikkumistega. 
Siia kuulub: 

a) kriminaalpolitsei, kes võitleb niinimetatud üldkuritegevusega; 

b) poliitiline politsei, mis on loodud kehtiva korra poliitiliste vastaste ohjeldamiseks; 

c) vastuluure, kes peab avastama ja ära hoidma välisluurete tegevust. 

Teise allsüsteemi moodustavad politseiorganid, kelle ülesanne on avaliku korra kaitse 
linnas ja maal, samuti riigipiiri kaitse. Nad moodustavad politseipatrulle ja -poste ning 
kontrollivad muulgi moel seaduste ja kohalike võimuorganite normatiivaktide täitmist. 

Esimese allsüsteemi mehi nimetatakse enamasti erariides politseinikeks. Avalikku 
korda ja julgeolekut kaitsvad politseinikud on aga alati vormis ja seepärast nimetataksegi 
neid mundris politseinikeks. 

G. Feixi raamatu esimene osa käsitleb absolutismi õitsengu, kriisi ja lagunemise aega 
Prantsusmaal (XVII—XVIII saj.). Kuid politseiasutused tekkisid frankidel juba 
feodalismiaja algul, varasel keskajal. Politseiametnike eelkäijaks võib pidada frankide 
kuninga Chlodovech II niinimetatud komissar-uurijaid, kelle tegevusele pandi alus 615. 
aastal. 

Järgnevad muudatused sisejulgeolekujõudude süsteemis leidsid aset rööbiti Kapetingide 
dünastia riigiaparaadi kujunemisega. 1032. aastal pandi kuningas Henri 1 ediktiga 
mitmete provintside etteotsa seniste hõimujuhtide asemel kuningavõimu esindajad 
prevot'd.” Nende ülesannete hulka kuulus ka korra kaitsmine, seega siis politseiteenistus, 
ehkki politsei mõistet tollal veel ei tuntud. 1306. aastal reformis kuningas Philippe IV 
Ilus korrakaitsesüsteemi Pariisis, sama teevad edaspidi ka Valois' dünastia kuningad. 
1450. aastal oli Pariisi prevot' käsutuses 70 linnavalve teenistujat — seersanti. Sama 
ülesannet täitsid 35 rüütlit Pariisi ümbruses.” 

XV sajandil tekib politseiteenistus ka väljaspool kuningriigi pealinna. Moodustatakse 
ratsapolitsei marechauss€e, tänapäeva sandarmeeria eelkäija.” 

XVI sajandil jõuab lõpule Prantsusmaa poliitiline ühinemine, kujuneb ühtne 
juhtimisaparaat ning täiustub ka politseiteenistus. 1526. aastal hakkab lisaks prevofle 
tegutsema niinimetatud koh-tutalaari leitnant, kes peab talle alluva kahekümne amburiga 
hoolitsema kurjategijate jälitamise ja vahistamise eest.” Siin võib märgata tulevase 
kriminaalpolitsei algeid. 

Absolutismi kindlustumisele XVII sajandil vastab 60. aastate politseireform, mille 
käigus pealinna korra ja julgeoleku eest vastutavaid kuningaametnikke hakatakse 
esmakordselt nimetama politseinikeks. Samal ajal võib täheldada tsentralismi tugevne- 
misest politsei halduses. Ometi ei saa öelda, et tolleks ajaks oleks iseseisev 
politseisüsteem välja kujunenud. 

Selles seoses ei saa nõustuda G. Feixiga, kelle väitel politsei pealeitnandi ametikoha 
asutamine 1667. aastal tähendanud ühtlasi tsentraliseeritud poliitilise politsei loomist 
Prantsusmaal. Tegelikult täitis politsei pealeitnant nii kohtuniku kui ka korravalvuri 


I1Le C1 žre M.Histoirede la Police. P. 1964. P. 12. 

2 Samas. Lk. 14. 

3 Op. cit. Lk. 12. 

4Cramer J. The World Police. Ldn. 1964. P. 291—301. 


SLe C12r€M.Op. cit. Lk. 22. 
" Mämoires de Canler, ancien chef du Service de Süret€. Bruxelles—Leipzig. 1862. P. 38. 


funktsioone, otsis taga kurjategijaid, kindlustas koguni Pariisi varustamist toiduainetega, 1 
nii et tema ülesandeid ei saa lugeda kaugeltki ainult õiguskaitselisteks. Autor eksib, kui 
arvab, et politsei pealeitnandi ametikoha sisseseadmise edikt anti välja 19. märtsil 1667. 
Asi oli nii, et kuningas käskis luua Pariisi politsei pealeitnandi ametikoha 1666. aasta 
detsembris. Louis XIV 1667. aasta 15. märtsi ediktis nähti ette selle ametimehe kompe- 
tents. Politsei pealeitnandi nimetus aga pärineb alles 18. aprillil 1674 antud 
ordonnantsist.2 

Hiljem loodi politsei pealeitnandi ametikohad ka teistes linnades, mistõttu vastav 
ametimees Pariisis polnud kaugeltki keskne kuju haldushierarhias. Mingil määral 
konkureeris absolutistliku Prantsusmaa politsei pealeitnant kuningliku halduse 
regionaalse juhi kuberneriga.3 

G. Feixi põhitähelepanu on pälvinud esimene Pariisi politsei pealeitnant Gabriel 
Nicolas de la Reynie ning kaks tolleaegset kõmutekitanud kuriteoasja — markiis de 
Brinvillier' ja juveliiri-proua Monvoisini lood. 

Need näitavad ilmekalt omaaegse politseijuurdluse meetodeid, mille lahutamatu 
koostisosa oli kahtlustatavate julm piinamine. Just neil aastatel, täpsemalt 1670. aastal, 
kehtestati kuninga ediktiga piinamisvõtete loetelu ning nende kasutamise kord. Sinna 
juurde kuuluvas kuritegude loetelus kajastub aga õukonna-aadli moraalne allakäik ja 
omakasupüüdlikkus. 

Autor võinuks pühendada lugeja teistessegi huvitavatesse sündmustesse, mis leidsid 
aset absolutismi allakäigul, kuningate Louis XV ja Louis XVI valitsusajal. Tollase 
Prantsusmaa valitsusringkondades lokkas korruptsioon, õiglusetus ja politseilik omavoli, 
mille sümboliks võib pidada niinimetatud pitsatiga kirju, lettres de cachet'd. Need olid 
vahistamiskäsu blanketid, mis andsid nende valdajale õiguse heita igaühte tähtajatult 
vanglasse — Bastille'sse või teise selletaolisse, kuhu too jäi eluajaks. Ja teiselt poolt, 
paljud tõelised kurjategijad, näiteks kurikuulus markii de Sade, jäid kaua aega või 
üleüldse karistamata. 

Raamatu järgmine osa räägib Prantsusmaa politseist XVIII— XIX sajandil, seega 
monopolismieelsel perioodil. Näeme polit- 

« 1 Vermorel A. Les Mystžres de la Police. P. 1864. P. 2—6. 

2. Op.cit. Lk. 1—3. 

6 ClEment M. Le Gouvernement de Louis XIV. P. 1848. P. 28—43. 

sei arengut jakobiinide diktatuuri, termidoori, Napoleon 1, Bour-bonide restauratsiooni, 
pankurite kuninga Louis-Philippe'i ja Louis Bonaparte'i Teise Keisririigi ajal. Lugeja 
tutvub endise vaimuliku ja revolutsionääri Joseph Fouche loodud poliitilise politseiga ja 
legendaarse Eugene Francois Vidocgiga. 

XVIII—XIX sajandi vahetus oli Prantsuse politsei jaoks murrangulise tähendusega. 
Võimuletulnud kodanlus reformib feodaalidelt pärandiks saadud riigiaparaadi. Uued 
ekspluataatorid vajavad paremat repressiooniaparaati, peenemaid töövõtteid ja kergemini 
juhitavat süsteemi. 

Just selles valguses tuleb käsitada 1796. aastal loodud politsei üldministeeriumi, 
politseisüsteemi keskaparaati. Pariisis ja teistes linnades moodustatakse kohalikud 
politseiorganid, politseitöö spetsialiseerub, kujunevad poliitiline politsei ja 
kriminaaljälitus. Neist aegadest saab alguse ka sandarmeeria — relvajõudude tüüpi 


politseiüksused, mis peavad pidama korda maapiirkondades ja tulema toime töötajate 
massiväljaastumistega. 

Politseisüsteemi arengus on tähtis koht Pariisi politseiprefektuuri ehk politseivalitsuse 
loomisel. Järgneva poolteise aastasaja jooksul kujuneb sellest riigi politseiorganisatsiooni 
autonoomne koostisosa. 

Möödunud sajandi jälitustööst kõneldes piirdub G. Feix põhiliselt Fouche politseiga. 
Tegelikult iseloomustab poliitilise politsei väljaarendamine ja provokatsioonide 
kasutamine poliitiliste vastastega võitlemisel politseid kogu monopolismieelsel perioodil. 
Just see tegi Prantsusmaa politseist kõikide Euroopa reaktsiooniliste režiimide jaoks 
eeskuju, õpilaste hulka kuulus ka Tsaari-Venemaa. Ega muidu laseks M. Saltõkov- 
Stšedrin prantslasest nuhil Chenapanil õpetada oma vene kolleegidele politseispionaaži 
tsiviliseeritud tehnikat. 

Repressiooniaparaadi selline areng oli seaduspärane. Pärast 1789.—1794. aasta Suurt 
Prantsuse revolutsiooni jätkusid riigis sotsiaalsed ja poliitilised konfliktid. Nimetagem 
1830. ja 1848. aasta revolutsioone ning 1871. aasta Pariisi Kommuuni. 

Poliitiline olukord sunnib valitsevaid klasse toetuma eelkõige relvajõududele ja 
rafineeritud politseitööle, millega loodetakse mingilgi määral seisu tasakaalus hoida. 

Tolleaegset olukorda iseloomustab kujukalt Surete (julgeolekuteenistuse) kauaaegne 
ülem Canler oma memuaarides: «Provokatsioonist, sellest salakavalast ja närusest 
vahendid, mis kutsus esile õiglase viha, oli saanud igapäevane asi. Oli ju vaja anda 
repressioonidele seaduslikku ilmet, ning teiseks oli vaja teada saada üksikisikute ja 
hulkade arvamust ning neid selle eest ka karistada.» 1 Möödunud sajandi Prantsusmaa 
tähtsamaid politseiametnikke Cerarty tunnistab: «Peale Orsini vandenõu (kallaletung 
Napoleon III elule — V. G.) olid kõik viimase kümne 

aasta valitsusevastased vandenõud (5. t. 1860—1870. — V. G.) salapolitsei korraldatud, 
ning ilma tema sekkumiseta ei oleks neid kas üldse olnud või nad oleksid jäänud 
märkamata.»1 

Esimene rahvusvaheline tööliste organisatsioon, Esimene Internatsionaal kutsus esile 
Prantsusmaa võimude repressiooni-laine, selle ridadesse imbusid provokaatorid. 

Pärast Pariisi Kommuuni purustamist pööras Kolmas Vabariik poliitilisele politseile 
suurt tähelepanu. Ametlikult küll väideti, et poliitilist politseid enam ei ole, kuid nuhkide 
ja provokaatorite arv aina kasvas. Sotsialist P. Morel kirjutas oma raamatus «La Police ä 
Paris»: «... need spioonid võtavad osa manifestatsioonidest, kannavad punaseid lippe ..., 
tegutsevad poliitiliste ja töölisliitude tegevliikmetena, saavad nende presidentideks, 
kassapidajateks, sekretärideks..., ühesõnaga kujutavad endast nende organisatsioonide 
kõige aktiivsemaid ja usinamaid liikmeid.»° 

Omaette peatüki Prantsusmaa poliitilise politsei möödunud sajandi ajaloos 
moodustavad lavastatud anarhistide vandenõud, millel peatub ka G. Feix. 

Reaktsioon kasutas üksikute anarhistide tegevust 1880.— 1890. aastatel selleks, et 
kollitada väikekodanlasi punase terroriga ning mobiliseerida ühiskondlikku arvamust 
töölisliikumise vastu tervikuna. 

Kogu trikk oli aga selles, et anarhiste rahandas politsei ise oma agentuuri kaudu. 
Näiteks anarhistide ajaleht oli tegelikult politsei ettevõtmine, mida kasutati 
psühholoogiliseks sõjaks väikekodanlaste vastu. Väga iseloomulik on P. Kropotkini arva- 


6Morel P.La Police a Paris. P. 1907. P. 153. 


! Le guatre septembre et le gouvernement de la defence nationale. P. 1872. P. 60. 


mus selle ajalehe kohta; teda sundis väljaande tõepärasuses kahtlema ajalehe pöörane 
radikaalsus: «Ajaleht oli äärmiselt verejanuline, süütamised, tapmised ja 
pommiplahvatused laiutasid igas numbris.» 

P. Kropotkin ei teadnud midagi politseiprovokaatoritest anarhistide ridades. Prantsuse 
anarhist Jacot oli asjaga rohkem kursis. Ta kirjutab oma mälestustes: «Neil (s. t. 
provokaatoritel. — V. G.) õnnestus relvastada paljusid segadusse sattunud, vaesusest ja 
ebaõiglusest tigestunud inimesi, keda võib kohata igal sammul, ehkki samas räägitakse 
ideaalsest õiglusest ja kõikjal korrutatakse: inimõigused, vabadus, võrdsus, vendlus.»' 

XIX sajandi lõpul jõuab Prantsusmaa imperialismi staadiumi, mille algust tähistab 
sisevastuolude kasv. Näitena võib tuua mitmesuguseid poliitilisi kriise ja skandaale, 
millest ühel, nimelt Dreyfusi protsessil, peatub pikemalt ka G. Feix. 

Raamatu neljandas osas pälvib põhitähelepanu Pariisi politsei tegevus 
maailmasõdadevahelise aja kahe suurema afääri uurimisel. Jutt on Stavisky asjast ning 
tuletikukuninga Ivar Kreugeri salapärasest surmast. Võrratult vähem pöörab autor 
tähelepanu Marseille' mõrvale — fašistlike agentide poolt toimepandud terroriaktile 6. 
oktoobril 1934, mille käigus tapeti Prantsusmaa välisminister Louis Barthou ja 
Jugoslaavia kuningas Aleksandar 1. 

Sellest tragöödiast möödunud neljakümne aasta jooksul on ta pälvinud paljude autorite 
tähelepanu. Kuid alles hiljuti leiti uusi täiendavaid dokumente, mis heidavad Marseille' 
sündmustele uut valgust. Sisuka raamatu «Operatsioon «Teutooni mõõk»» on nendest 
sündmustest avaldanud 1966. aastal Nõukogude balka-nist V. Volkov. Paraku on ka G. 
Feixi käsitlus kohati ebapiisav ja pinnapealne. Arusaadavalt ei suutnud Pariisi Surete ja 
juurdlust juhtinud komissar Jean Bellin välja selgitada selle kuriteo tõelisi algatajaid, 
nagu olid ka Aix-en-Provance'i kohtu all vaid suure mängu etturid. Kuid tollal ei teatud 
kogu tõde mitte ainult Pariisis, vaid ka fašistliku diktaatori Mussolini lähikonnas. 

Enne Teist maailmasõda peeti tõeseks versiooni, et Marseille' mõrva panid toime 
horvaatia terroristid ustašid, kelle põhibaasid paiknesid Itaalias ja Ungaris. Terroriakti 
korraldasid ustašite juhid Pavelic ja Kvaternik, kes pooldasid sõltumatu Horvaatia 
loomist ning orienteerusid Itaaliale. Terroristide peaeesmärk oli tappa Jugoslaavia 
kuningas Aleksandar, kelle elu kallale nad olid varemgi kippunud. 

Tegelikult viisid vandenõu nähtamatud niidid Berliini. Operatsiooni «Teutooni mõõk» 
kava töötati välja Reich'i teise mehe Hermann Göringi juhtimisel ning selle kiitis heaks 
Hitler ise. Vandenõu oli suunatud eelkõige Louis Barthou' vastu, kes pooldas koostööd 
NSV Liidu ja Prantsusmaa vahel ning propageeris aktiivselt kollektiivset 
julgeolekusüsteemi Euroopas. Barthou* kõrvaldamisega lootis Berliin eelkõige nurja 
ajada Prantsuse— Nõukogude kokkulepet. Oma kuritegeliku plaani varjamiseks 
korraldati ühtlasi kallaletung kuningas Aleksandarile, sellises serveeringus võis Barthou' 
hukkumine näida juhusena. 

Samal eesmärgil moodustati terrorigrupp halvasti ettevalmistatud ustašitest, kes pidid 
igal juhul sattuma Prantsuse politsei kätte. V. Volkov kirjutab sel puhul: «Ustašid olid 
mõeldud patuoinaks, nad pidid tõmbama endale rahvusvahelise üldsuse tähelepanu ning 
juhtima Prantsuse ja Jugoslaavia politsei oma jälgedele.» ' 


7Kponorrnu TLA. 3annckn pesomonnotepa. Cn6. 1906. c. 441—442. 
8Jacot. Lanarchie policitre. Les dessous des affaires Ravachol et Vaillant. P. 1901. P. 4. 


Tõsi, kuningas Aleksandari tapmisel oli ka eri eesmärk. Berliin jälgis ärevalt oma 
Rooma partneri lähenemist Pariisile. Selle liidu nurjamiseks võetigi vandenõulaste hulka 
ustašid. Atentaadi täideviija oli Makedoonia terroriorganisatsiooni VMPO 

liige Velicko Georgijevorganisatsiooni parema tiiva juht Vanco Mihailov oli aga 
natside agent. 

Ning lõpuks, kuningas Aleksandari surm pidi takistama kavandatava Doonau pakti 
sõlmimist. Pakti üks eesmärke oli Austria sõltumatuse kindlustamine, kuivõrd fašistlik 
Itaalia pidas tollal Austriat oma mõjusfääriks. Saksamaa plaanides oli aga Austria 
Liitmine, Anschluss. 

Selline oli Marseille' sündmuste tagapõhi. Nende aastate ülikeerukas poliitilises 
olukorras tõusis politsei- ja luuretöö väga tähtsale kohale. Natslike agentide kõrval oli 
Prantsuse julgeolekuorganites palju ausaid, patriootlikult meelestatud inimesi. Tänu neile 
paljastati aastatel 1936—1939 rohkesti ohtlikke natside agente, kagulaaride vandenõu 
jms. 

Sõja-aastail teenis osa politseinikke ja luuretöötajaid tões ja vaimus fašiste või nende 
käsilasi Petaini ja Lavali. Teine osa seevastu võitles Vastupanuliikumise ridades, paljud 
neist jätsid fašismivastases võitluses oma elu. 

G. Feixi raamatu viimane osa kirjeldab sõjajärgseid aastaid, eelkõige Pariisis ja 
Marseille's. Huvitavalt valgustatakse organiseeritud kuritegevust Marseille's. 

Prantsusmaa suurim Vahemere-sadam Marseille, paljude rahvusvaheliste laevaliinide 
ristumispaik, lugematute restoranide, põrandaaluste urgaste ja ulatusliku allilma linn on 
olnud paljude gangsterijõukude mängumaa. 

1930. aastatest peale on Marseille Prantsusmaa heroiinipea-linn. Siinsetes 
salalaboratooriumides töödeldi Idamaadest sissetoodud tooroopiumi heroiiniks, et see siis 
igale poole mööda Euroopat ja USA-sse laiali vedada. 

Vennad Guerinid olid Marseille' heroiinikuningate teise põlvkonna esindajad. Nende 
hiilgeaeg langes kahekümnele sõjajärgsele aastale. Lisaks kohalikele tagurlikele 
poliitikutele pidasid Guerinid juba sõjaeelsest ajast peale sidet USA luurega. Guerini 
impeerium lagunes 1960. aastatel, kui ta ei suutnud vastu panna organiseeritud 
kuritegevuse uue tõusva tähe Marcel Francini hoopidele. Prantsuse ajakirjanduse 
andmetel oli too seotud Prantsusmaa luure ühe juhi Jean Foccard'iga. 

Prantsusmaa üldsuse viis ärevusse ka Delouette'i asi. 5. aprillil 1971 avastati New 
Jersey tollis kellegi Rene Delouette'i autos peidik. Rene Delouette oli endine SDECE, 
Prantsuse salaluure agent, ning peidik sisaldas suures koguses heroiini. Delouette seletas 
ülekuulamisel, et tegutses kolonel Paul Fournier', SDECE luureosakonna ülema huvides. 
Fournier' süüd ei õnnestunud küll tõestada, kuid ta pidi siiski erru minema. 

G. Feixi raamatu tegevus lõpeb 1960. aastate lõpul. Vahepeal 


! G.Feix arvab ekslikult, et L. Barthou ja kuningas Aleksandari tappis Kerin-Dimitrov. Ta lähtub tõenäoliselt 1930. aastate 
ajakirjanduse andmetest. Hilisemad uurimused ei ole seda aga kinnitanud. 

on Prantsuse politseis, eriti selle keskaparaadis nii mõndagi muutunud. 

Politsei juhtimissüsteem on veelgi tsentraliseerunud Võib täheldada tendentsi 
likvideerida XIX sajandist pärit põhimõtet jaotada politsei munitsipaal- ja riigipolitseiks. 


9Belin J.Secretsofthe Surete. N. Y. 1950. P. 240—241. 


Näiteks 1966 aasta 9. juuli seadusega Pariisi politsei n.-ö. etatiseeriti: ta kaotas oma 
autonoomia ja munitsipaalasutuse seisundi. 

1966. aasta detsembris likvideeriti Rahvusliku Julgeoleku Peadirektsioon, kuulus 
Surete Nationate. Selle asemele loodi Rahvuspolitsei Peadirektsioon, kellele allutati ka 
Pariisi politseiprefektuur. 1 

Rahvuspolitsei Peadirektsioon juhib kõiki politsei- ja sise-luureorganeid. Sandarmeeria 
jäi aga edasi siseministri ja kaitseministri alluvusse. 

1971. aastal reformiti sandarmeeria. Talle anti Rahvussandar-meeria nimi ning ta jaotati 
kolmeks korpuseks: departemangude sandarmeeria, mobiilsandarmeeria ja Pariisi 
rahvuskaart.* 

Viimane oluline ümberkorraldus Prantsuse politseis tulenes 1974. aasta 19. aprilli 
seadusest.” Rahvuspolitsei Peadirektsioon sai endale uue struktuuri. Tema koosseisu 
lülitati kaks haldus-küsimustega tegelevat valitsust ning viie operatiivteenistuse staabid. 

Lisaks juhtimissüsteemi täiustamisele on Prantsuse politsei tugevdanud ka oma 
materiaalset baasi. Juurutatakse uusimat kriminalistikatehnikat ja elektronarvuteid. 
Kvalifitseeritud kaadri juurdekasvu eest hoolitseb Rahvuslik Politsei Kõrgkool. 

See kõik on Prantsuse politseil võimaldanud kurjategijatele valusasti kanna peale 
astuda, eriti sellistes organiseeritud kuritegevuse keskustes nagu Marseille. Kuid paljud 
edusammud kujutavad endast tegelikult Sisyphose tööd. Nagu muudeski kapitalistlikes 
riikides, laieneb kuritegevus Prantsusmaal pidevalt. 

Prantsusmaa üldsusele teeb viimasel ajal palju muret neo-fašistlike terrorirühmade 
tegevus, kelle vastu ei ole politseil seni erilist edu olnud. Riigi edumeelne ajakirjandus 
juhib põhjendatult tähelepanu siseluureteenistuste sidemetele neofašistlike 
põrandaalustega. 

1 Revue de la Police Nationale. 1970. No. 81. P. 29—38. 

2. Kriminalistik. 1974. No. 2. S. 79—82. 

3 Revue de la Police Nationale. 1974. No. 94. P. 8——11. 

V. Gilensen, õigusteaduse doktor 


1 IMEPOLITSEI 


Komissar Javilliey ja vabaarmastus 


Rhone oli heitnud kaldale maha mehe laiba, mis ilmselt oli Sigunenud vees juba õige 
mitu päeva. Isegi paljunäinud kriminaalpolitsei inspektorid hoidsid end vaevu vaos. 
Ainult komissar Javilliey, Lyoni politsei anti-gang-brigade'i'' ülem jäi rahulikuks. Ta 
seisis veidi eemal, jälgis oma mehi ja paistis olevat isegi rahul. Muidugi mitte laiba 
ilmumisega, jumal hoidku! Iga kriminalist soovib, et niisugust asja võimalikult harva ette 
tuleks. Ka komissar Javilliey polnud erand. Rahul oli ta asjaoluga, et see Rhõne'ist 
väljauhutud laip, kuul peas, oli Dede Boirayon. 

Boirayon oli sutenöör, kes ei põlanud ära ka muud tasuvat äri. Sealjuures sattus ta vahel 
oma konkurentidega konflikti, mis praegu nähtu järgi otsustades polnud kaugeltki ohutu. 


10Belin J.Secretsofthe Surete. N. Y. 1950. P. 240—241. 
11 Organiseeritud kuritegevusega võitlev brigaad. 


Prostitutsioon ja selle kõrvalharud olid Lyonis suurepäraselt organiseeritud, turud ära 
jagatud ja suhted politseiga paika pandud. Seepärast elasidki linna kakssada lõbumaja üle 
koik moralistide rünnakud ja isegi mõnede poliitikute algatatud ristisõjad vabaarmastuse 
ja kõlvatuse vastu, Fetich-klubis ja ülejäänud 199 lõbustusasutuses peeti vaikselt naeru, 
kui mõned gollistidest parlamendisaadikud nõudsid ühaegselt nii sekskaupluste sulgemist 
kui ka 1946. a. ametlikult keelatud bordellide taasavamist. Muidugi tuleb kinni pidada 
mängureeglitest, õigemini küll äri-põhimõtetest. Ja politseiga peab läbi saama. 

Dede Boirayon ei pidanud neist reegleist mitte alati kinni ning kutsus seega sageli esile 
pahameele. Aga nüüd oli see kõik möödas. Tema peale pole komissar Javilliey'l vaja 
enam vihastada. Komissaril polnud midagi ka prostitutsiooni vastu, see kuulus Lyoni 
juurde niisamuti nagu laskeühing ja politsei. Lyon ei oleks tema ise ilma Fetich-klubi ja 
putaitfideta.'° kes oma tulipunaste huulte ja superminiseelikutega iga päev isegi justiits- 
palee ja politseipresiidiumi eest mööda patseerivad. Ilma sellise 

1 Organiseeritud kuritegevusega võitlev brigaad. 

2. Libu (prantsuse k.). 

Lyoni, tema gangsterite ja putam'ideta ei sõidaks komissar Javilliey ringi kalli 
«Mercedesega» ega veedaks puhkust kallites pansionaatides. Ausalt öeldes pidas 
komissar Fetich-klubi asukaid päris korralikeks inimesteks, ning vaevalt ainult 
sellepärast, et sealne peremees Georges Meyer, hüüdnimega Georges Luiskaja, oli kunagi 
ka ise olnud kriminaalpolitsei komissar ning allunud Javilliey'le. Komissar austas allilma 
inimesi eelkõige seetõttu, et oli neile võlgu oma kuulsuse ja suure osa sissetulekutest. 

Au ja kuulsusega olid lood nii, et Javilliey'd peeti Prantsusmaa suurimaks 
gangsterikütiks. Ta võis enda arvele kirjutada kaheksakümmend lahendatud asja sajast — 
tohutu saavutus, kui arvestada, et keskmiselt on Prantsusmaal avastatud kuritegude 
protsent 56. Pole siis imestada, kui lehed temast alati aupaklikult kirjutasid. Alles hiljem 
saadi teada, et tema edusammud pärinesid allilmast endast, õigemini küll mõnedelt 
allilma tegelastelt. Pärast nende märguandeid ei valmistanud tegutsemine komissarile 
enam raskusi. 

Muidugi oli vaja ka vastuteeneid, sest iga asi siin maailmas maksab. Komissar Javilliey 
makstud tasu polnud ette nähtud ei politsei kuluartiklites ega kaubandusministeeriumi 
hinnakirjades — ta tasus oma heatahtlikkusega. Fetich-klubi ja selle juht ekskomissar 
Meyer teadsid kõige paremini, kui suur väärtus on politseiohvitseri soosingul. Komissari 
heasoovlikkuse varjus aeti korda nii mõnigi äriasi ning kõrvaldati vaikselt kõige 
tülikamad konkurendid, sest heatahtlik komissar võis ka kõige võimatumad asjad 
võimalikuks muuta. 

Tapetud Dede Boirayon, kellelt inspektorid parajasti sõrmejälgi võtsid, oli selle parim 
tõestus. Tõenäoliselt oli just keegi konkurentidest talle kuuli pähe lasknud. Gangsterite 
ringkondades tuli seda tihti ette. Komissar ei tahtnud aga sellest tüli tõsta, võimalikud 
pahandused oleksid kahjustanud nii tema head nime kui ka sissetulekuid. Seepärast 
otsustas ta lihtsalt kuuli mitte tähele panna. Komissar tegi teatavaks, et Dede Boirayon oli 
sillalt Rhõne'i hüpanud, seega enesetapu sooritanud. Lõppude lõpuks, miks ei võiks ka 
gangster depressiooni 'all kannatada? Ühel ilusal päeval oleks ta nagunii giljotiini alla 
sattunud, milleks siis sellest asjast nii palju kära tõsta. 


12 Ljbu (prantsuse k.). 


Organiseerunud Jules'id ja Macid, nagu rahvasuus sutenööre nimetati, hõõrusid käsi. 
Nende komissar Javilliey'le võis alati kindel olla. Muidugi ei tohtinud nüüd koonerdada 
ning esimesel soodsal võimalusel ei jäetud vastuteenet osutamata. Komissar veetis ilusa 
puhkuse peenes pansionaadis, ja eks «Mercedese» korrashoidmisekski läinud omajagu 
raha. Muidugi ei jäänud ka inspektorid tühja taskuga. Kupeldajate tänulik seltskond 
kinkis Lyoni politsei laskeühingule, mille eesotsas oli arusaadavalt kuulus 
gangsteritepüüdja Javilliey, terve lasketiiru. 

Politsei omalt poolt vastas lahketele kinkijatele mõnede relvade loovutamisega. Selline 
liigutav koostöö kriminaalpolitsei ja Lyoni «horisontaaltöönduse» vahel kestis 
aastaid. Politsei oli 

lõbumajade sõber ja abimees, komissar Javilliey vabaarmastuse kaitsepühak. 

Äri õitses. Kui marna Dulac Feicft-klubist oli liiga sügavale klaasipõhja vaadanud või 
lihtsalt filosofeerima kippus, piidles ta õlise pilguga kombluspolitseist tulnud külalist ja 
seletas: «Vaadake, monsieur, meie müüme armastust nagu mõned teised juurvilja.» 

Äkki lõi sellesse ilusasse koostöösse mõra. Asjasse sekkus komissar Javilliey vana 
rivaal kohtu-uurija Ceccaldi. Süüdi oli gangster Robert Hehlen, kes 11. detsembril 1968 
Fetich-klubis kuuli keresse sai. Ei teatud, kes tulistas; ei tahetudki teada. Ekskomissar 
Georges Luiskaja sattus piinlikku olukorda. Millegipärast oli kellelgi vaja just tema 
asutuses oma arveid klaarida. Siit võis tulla ainult pahandusi. 

Kõigepealt otsustas Georges Luiskaja haavatust vabaneda. Selleks näisid sobivat tema 
«gorillad», vennad Hubert ja Augustin Sorbad, kes olid hiljuti ühte gollistist deputaati 
valimiskampaania ajal abistanud ja seega tõestanud oma ühiskonnakasu-likkust. Kuni 
mees veel elas, oli vaja ta sokutada lähimasse haiglasse. Las arstid õiendavad temaga ise. 

Vennad Sorbad vahetasid käsu peale mõistvalt pilke. Miks ka mitte? Seda vennikest 
Hehleni ei saa enam nagunii millegagi aidata, jäägu kas või laibaga jändamine haigla 
mureks. Enne haavatu äraviimist pidid nad oma püstolid bossile ära andma. Georges 
Luiskaja läks kindla peale välja. Püstolid viskas ta oma käega Rhõne'i — aga just see läks 
talle hiljem kalliks maksma. Sorbad toimetasid Hehleni kohale ja tulid siis rahulolevalt 
klubisse tagasi. Vahepeal kohale tulnud komissar Javilliey oli seal juba ametis, endine 
kolleeg lahkelt abiks. Komissar kuulas asjaosaliste seletusi, vaatas vereplekki, silmitses 
ruume ning kehitas lõpuks õlgu. Tegelikult on kõik selge: keegi käis ettevaatamatult oma 
püstoliga ümber, see läks lahti ning kuul juhtus nimelt Robert Hehleni tabama. Mida 
peaks kriminaalpolitsei selle õnnetusjuhtumiga peale hakkama? 

Kõik oleks korras olnud, kui asjasse poleks nagu kiuste sekkunud kohtu-uurija 
Ceccaldi. See antigollist ei suutnud Suurele Charles'ile kuidagi andestada loobumist 
Algerie frangaise ideest ja Alžeeria sõltumatuse tunnistamist. Vendade Sorbade valimis- 
aegne gollismimeelne tegevus tundus kohtu-uurijale kahtlasena. Javilliey'ga oli tal samuti 
oma kana kitkuda: komissar vilistas alati kaasa Eviani laulu 1 ning astus välja OAS-i 
vastu. Komissaril jätkus omal ajal häbematust teda, Emile Ceccaldit, paar nädalat 
koduarestis pidada — ainult sellepärast, et ta hoidis OAS-i natsionalistlike sõjaväelaste 
poolele. Ta paneb selle kelkijast komissari veel kibedasti kahetsema — Ceccaldi pole 
pime ja 

1 Lõuna-Prantsusmaa kuurortlinnas Evianis kirjutasid Prantsuse valitsus ja Alžeeria 
Rahvuslik Vabastusrinne 18J märtsil 1962 alla kokkuleppe, mis lõpetas kaheksa aastat 
kestnud sõja. 

teab täpselt Lyoni politsei nõrku kohti. Ja nii andiski uurija, kes ei andestanud komissar 
Javilliey'le tema vähest parempoolsust, korralduse vendade Sorbade ja nende peremehe, 
endise komissari Georges Meyeri vahistamiseks. 

Pärast komissar Javilliey' juurdlust ei osanud Georges Luiskaja justiitsorganite poolt nii 
jõhkrat rünnakut kuidagi oodata. Ta kahtlustas reetmist, sest kuidas muidu seletada pärast 
aastatepikkust head läbisaamist politseiga enda vahistamist ning süüdistust kupeldamises 
ja raske kuriteo varjamises. Soovimata üksi patuoinaks jääda, hakkas ta vähehaaval 
keelepaelu lahti päästma. Tasapisi, tera tera kõrvale puistas ta õigusemõistmise altarile 
kõik, mida Lyoni politseist teadis. 

Kohtu-uurija Ceccaldi kuulis asju, mis ületasid tema julgeima dki ootused. Seda oli 
küllalt, et vanale rivaalile Javilliey'le valusasti kanna peale astuda. Lyoni politsei iluvigu 
ei kavatsenud tema küll kõrvaldama hakata. Esimesel võimalusel sokutas ta 
kompromiteerivad materjalid vaikselt mõnede parempoolsete ajakirjanike kätte, kes 
tormasid otsekohe kuulsa gangsteriküti Javilliey' kallale. 

Ceccaldi pressiafäär tuli aga ilmsiks ning ta oli sunnitud asja teisele uurijale üle andma. 
Järglane jätkas sama usinalt ning temagi leidis kondikesi selles supis, mida hirmuäratav 
Javilliey aastate jooksul oli kokku keetnud. Ka tema oli üllatunud, kuuldes monsieur 
komissari kallist «Mercedesest» ja luksuslikest puhkustest, rääkimata juba uhkest villast. 
Kõik need maksid palju rohkem, kui olid Prantsuse politsei kriminaalkomissari 
sissetulekud. Mida sügavamale uurija vendade Sorbade asjasse tungis, seda tõsisemaks 
läks ühtlasi komissar Javilliey' asi. Komissari kuulsusrikka tee lõpus hakkas üha 
selgemaid piirjooni võtma korruptsioon. 1972. a. augustis ei jäänud kohtu-uurijal lõpuks 
muud üle, kui saata komissar Javilliey sinnasamasse, kuhu too seni oli saatnud talle 
pihkusattunud allilmakangelasi — vanglasse. 

Kriminaalkomissar Charles Gustave Javilliey, kellega Prantsuse õigusemõistmine 1971. 
a. tegeles, ei olnud paraku mingi tähtsusetu erand. Prantsuse politsei ajalugu tunneb 
tosinaid samasuguseid ja veel hullemaid Javilliey'sid, ehkki alati ei tulnud nende nimed 
ilmsiks. Pole ka ime, sest Süret, selle kõikvõimsa ja paljuharulise Prantsuse 
julgeolekusüsteemi hälli juures seisis sunnitööline Pate. Kõikide 
kriminaalromaanisõprade lemmik komissar Maigret on siiski ainult raamatukarigelane. 
Süret€ proosalises tegelikkuses ei ole Maigret'del midagi teha. 

Ka Prantsumaal on politsei ajalugu niisama vana kui kuritegevuse ajalugu. 

Huvitavaks ja oluliseks saab see aga alles 

XVII sajandil. 

Noblesse oblige 


XVII sajandi teine pool tõi Prantsusmaale Louis XIV absolutismi, kes tasus oma 
hellitusnime Roi Soleil — Päikesekuninga — eest viie vallutussõja, kolbertismil, 
maksukoorma, Versailles' luksuslossi, 2,5 miljardi livri suuruse eelarvedefitsiidi ja 
politseireformiga. 
kinnimaksmiseks, politseireformi aga rahulolematute ja tõrksate maksumaksjate 
vaoshoidmiseks. Ainult eelarvedefitsiiti polnud talle vaja, kuid just see osutus kõige 


vägevamaks. Sõjad tõid juurde uusi maid, aul ja hiilgusel oli palju imetlejaid ja 
järeletegijaid, ning politseireformi hakati juba uueks maailmaimeks pidama. 

Maksukoorem ning lausa avalik röövimine viisid selleni, et talupojad ja väikekodanlus 
tundsid kuninga surmast suurt rõõmu. 

XVI sajandi teisel poolel leidsid aset skandaalid markiis de Brinvillier' ja Catherine 
Deshayes'ga. 10. aprillil 1679 tuli Pariisi Arsenalis sellepärast kokku salajane erikohus 
chambre ardente — tulekamber ehk tulekohus. 

Chambre ardente pidas istungeid musta riidega vooderdatud ning hubiseva 
küünlaleegiga valgustatud saalis. Istungit juhtis kuningatruu jurist Gabriel Nicola la 
Reynie, kes oli selle jubeda etenduse korraldanud Louis XIV ülesandel. Selliseid 
tulekohtuid oli Prantsusmaal peetud juba enne la Reynies' sündimist. Aastal 1547, oma 
esimesel valitsusaastal korraldas kuningas Henri II erakorralise kohtupidamise, 
niinimetatud tulekohtu kalvinistide süüdimõistmiseks. Kolm aastat hiljem tunnistati süüdi 
pool tuhat reformisti, kellest kuuskümmend põletati tuleriidal. 

Inkvisitsioon ja ketserite põletamine tuleriidal ei levinud Prantsusmaal küll nii 
laialdaselt kui näiteks Hispaanias või Itaalias, kuid ometi ei saa Prantsuse kuningaid 
kuidagi süüdistada leebuses ketserite vastu — seda enam, et nood olid peaasjalikult 
kuningavastast meelt. 

La Reynie juhtis asja kombekohaselt. Tema põlevate fanaa-tikusilmadega kahvatu nägu 
naise neiupõlvenimi, mehe nime järgi kutsuti teda Monvoisiniks. Süüdistus kõlas: ketser, 
mürgisegaja ning mõrvar. 

Pariisi ratsapolitsei leitnant Desgrais oli Monvoisini vahistanud 12. märtsil auväärse 
Notre Dame'i kiriku trepil. Ka Des-grais pidas lugu traditsioonidest, sest kolm aastat 
tagasi oli ta samuti ühe naise pühakojast otse vanglasse toimetanud. See oli Marie 
Margarethe d'Aubray mõrvar markiis de Brinvillier, kes varjas end õigusemõistmise eest 
Liege'i kloostris. Tõsi, tookord pidi Desgrais oma ohvitserimundri preestrikuue vastu 
vahe- 

1 Majanduspoliitika, mis seisnes rahvusliku majanduse isoleerimises ning mis sai nime 
oma looja Colbert'i järgi. 

tama ning tavakohase vahistamisvormeli «Kuninga nimel!» asemel palavaid lembesõnu 
lausuma. 

Monveoisin oli ilus naine, kuid kohtu ees võis tema näos näha pikkade väsitavate 
ülekuulamiste jälgi. Uhke kullaga tikitud kleit oli puruks rebitud. Tema lopsakas keha, 
mis kunagi pakkus ülimat naudingut paljudele kõrgeaulistele kavaleridele, sealhulgas 
Pariisi timukale monsieur Sansonile, oli nüüd piinatud ja vaevatud. Nii piinamine kui ka 
hilisem hukkamine kujutasid endast sellesama monsieur Sansoni kätetööd. Henri Sanson, 
Pariisi timukadünastia viimane võsu, kirjutas, et oma loomult olevat ta olnud leebe, 
melanhoolne, «pigem õrn kui kirglik». 

Kohe pärast madame Deshayes' kinnivõtmist sai la Reynie'le selgeks, et teda on 
õnnistatud erakordse saagiga. Sellest sai võimalus veel kord rängalt kompromiteerida 
Prantsuse kõrgaadlit, kes polnud jõudnud veel vabaneda markiis de Brinvillier' heidetud 
varjust. 

1676. a. anti kohtu alla Pariisi lugupeetud tsiviilleitnandi dAubray tütar, Kõrgema 
Kohtupalati kohtuniku õde markiis de Brinvillier. See suursugustest aadliringkondadest 


daam oli mürgitanud oma isa, lasknud mürgitada mõlemad vennad, kippunud õe ja 
õemehe elu kallale. Pariisi vaestehospidali haigetele jagas ta mürgitatud kooke ning ei 
jätnud soodsal võimalusel korraldamast toksikoloogilisi eksperimente ka oma teenijate ja 
külaliste peal. 1676. a. juulis raius monsieur Sanson traditsioonilisel hukkamispaigal 
Greve'i väljakul sellel kurjusel pea maha ning põletas keha tuleriidal. Tolleaegne tuntud 
kroonik de Sevigne kirjutas seepeale oma tütrele: «... tuul kandis tema tuha laiali. Kes 
teab, mis mürgitamistujust me võime nüüd nakatuda, kui me seda sisse hingame.» 

Kui Monvoisin kolm aastat hiljem tunnistusi andma hakkas, sai otsekohe selgeks, et 
markiis de Brinvillier' moodi päranduse saamine ei olnud Prantsuse aadliringkondades 
sugugi mitte laruldus. Prantsusmaa aadel ei olnud küll päranduspulbrj — noudre de 
succession"V leiutaja, see au kuulub tõenäoliselt veneets-astele. Kuid ka prantslased 
kasutasid seda hoolega. Põhjuseks ;i olnud muidugi mitte markiisi tuhk Pariisi õhus, nagu 
madame ie Sevigne oli ette kuulutanud, vaid pehastunud aadlimoraal ning politsei- ja 
kohtuteaduse kehv seis. 

Ülaltoodud loost oleksime väga vähe teada saanud, kui la Reynie oleks kuninga käsu 
kohaselt protsessi saladuses hfid-lud ning materjalid hävitanud. Ta andis aga asja arhiivi, 
kust see kodanliku revolutsiooni ajal 1789. aastal leiti. Päris summutada poleks lugu 
nagunii saadud, sest sellesse oli segatud liiga )alju ja liiga tähtsaid isikuid. Ning ega 
madam Monvoisin olnud ka mõni vaene posijamutt, kes müüb ebausklikele paari sou eest 
masinaid illusioone. Teenritest ja kavaleridest ümbritsetuna elas see kodanlaseproua 
luksuslikus majas, kandis 15 000 livri naksvaid kleite ning kujutas endast pigem selle 
töönduse vürstinnat. Ta müüs midagi palju rohkemat kui illusioone ning pea- 

legi sellise hinna eest, mis piiras tema klientuuri ühiskonna iõukama osaga. Tema 
kundede hulka kuulus näiteks Orleans'i markiis daam kuninglikust perekonnast. Tollel oli 
väga vaja lahti saada oma mehest, kes oli armuasjades tee peal ees. Markiis tellis madam 
Monvaisinilt musta missa. 

Must missa oli etendus, mida madam Monvoisin oma kundedele korraldas. Lähtudes 
küll inimlikust ebausust, avaldas see siiski suurt mõju sadistlikule natuurile. Rituaali 
poolest katoliiklik missa, oli ta siiski püha sakramendi vastand. Paluti mitte jumalat, vaid 
kuradit, voorusest ja vagadusest ei olnud juttugi. Missa tellinud daam, olles seega 
palunud abi põrguvürstilt, heitis alasti altarile. Tema kehale asetati karikas, millega 
põhjakäinud abee Guibourg rituaali toimetas. Saatana erilise soosingu ärateenimiseks oli 
vaja kannibalistlikku ohvrit. Guibourg muretses Pariisi vaestekvartalist mõne livri eest 
imiku. Altaril lamava naise kohal lõigati lapse kõri läbi, nii et veri karikasse voolas. 
Sellest küpsetatud armulaualeiba anti missatellijale süüa. Monvoisini protsessil ilmnes, et 
lisaks missa tellijale võttis sellest sageli osa ka kõrgemast seltskonnast pärit 
pealtvaatajaid. Tolleaegse õiguse järgi piisas sellest ketserluses süüdistamiseks, üks 
selline oli näiteks markiis de Bouillon, kes samuti põdes moodsat haigust — oli tüdinud 
oma mehest. 

Louis XIV kauaaegne soosik madam de Montespan oli viieteistkümne päeva jooksul 
kolm korda kuradialtarile heitnud, et parandada oma seisundit kuninga favoriitide hulgas. 
Päikesekuningas oli äsja hakanud rohkem lugu pidama nooremast sõbratarist markiis la 
Valliere'ist. Sellega ei saanud esimene soosik ning kuningale kolm last sünnitanud 
madam de Montespan kuidagi leppida. Ajal, mil kuradipreester imikut surmas, tuli tal 1. 
Rath-Veghi «Musta kroonika» järgi otsustades palvetada: «Soovin, et ma alati kuninga ja 


kroonprintsi sõprusest rõõmu tunneksin. Jäägu kuninganna edasi viljatuks ning jätku 
kuningas ta minu pärast maha. Andku kuningas mulle ja mu sugulastele kõike, mida ma 
soovin. Austagu ja armastagu mind kõrged aukandjad. Kutsutagu mind 
kuninganõukogusse ning saagu ma teada kõik, mis seal toimub. Ajagu kuningas la 
Valliere'i minema ning ärgu vaadaku kunagi enam tema peale. Lõpuks soovin ma, et 
kuningas end kuningannast lahutada laseks ja minuga abielluks.» 

Paraku näis kurat kõva kuulmisega olevat, sest Louis ei mõelnudki favoriidiga 
abielluda. Tosi, päikeselisest Louis'st enam huvitas Montespani ja teisi favoriite võim 
õukonnas ning kuninga soosingust pärit kingitused. Montespani ja teiste soosikute polii- 
tiline mõju Päikesekuningale polnudki nii väga väike, ning see tõi sisse ka hulga 
kõlisevaid münte. Igatahes võis ta pakkuda Monvoisinile miljon livri pulbrikese eest, 
millega oma konkurente kõrvaldada. 

Niisuguse äriga teenis Monvoisin mõnikord ka topelt. Eks soovinud madam 
Montespani konkurendid temale sedasama, 

mida tema neilegi. Nii oli see näiteks Angoul€me'i hertsoginna madam de Vitry ja tema 
vennanaise markiis la Vivonne'iga See õilis seltskond, edeva monarhi ümber kogunenud 
vana režiimi aadliklikk, elas Prantsuse talupoja ja väikekodanlase higist ia verest ning 
Monvaisini ja abee Guibourg'i taoliste käsilaste tee-nistusvalmidusest. 

Pole midagi imestada, et Louis XIV soovis Monvoisini protsessi materjale hävitada. 
Midagi imelikku pole ka selles, et õukonna-aadel hoolega la Reynie vastu intrigeeris, 
seda enam et viimane pigistas Monvoisinist välja kõik, mis võimalik. Tull välja veel kaks 
Monvoisini tuluallikat: müstilised kujukesed ja armujoogid. Figuurid kujutasid endast 
ebausu ja kriminaalse pettuse ühendust. Vahakujuke oli mõne konkreetse isiku sarnane 
ning abee Guibourg pani talle ka tolle isiku nime. Kujule omistati üleloomulikku jõudu: 
kõik, mis toimus kujuga, pidi aset leidma ka algisikuga. 

Kui näiteks markiis de Bouillon soovis, et tema mees surnuks pussitataks, tuli tellida 
mehe näoga vahakuju ning sellele nõel rinda torgata. See oli ju nii lihtne — ja tegelikult 
läksidki sellised soovid üllatavalt sageli täide, kui meenutada olukorda tolleaegse Pariisi 
tänavatel. Ja kui eriti pidada veel silmas Mon-voisini ärisuhteid eeslinna urgastega. 

Usk niisuguste kujude imejõudu oli XVII sajandil nii levinud; et seda ei põlanud ära 
isegi mõned arstid. Madam Monvoisin teenis nende minideemonite pealt uskumatuid 
summasid — ühe kuju eest võttis ta 20 000 livri. 

Head teenistust pakkusid võlu- ja armujoogid, mis olid valmistatud peamiselt nahkhiire 
verest, kuivatatud muti pulbrist, rohust ja kantariidist.' Soovitud mõju kindlustamiseks 
võis lisada veel muidki aineid, näiteks imikuverd ning lõplikuks maitsestamiseks 
loomulikult veini. Madam de Montespan hankis niisugust armujooki Monvoisinilt 
kuninga veiniklaasi valamiseks. 

Ja peale kõige muu kuulus Monvoisini teenuste hulka ka kupeldamine. Chambre 
ardente tegi veel kindlaks ligi 2500 aborti. 

Selle abivajava aadli kaitsepatrooni põhiline sissetulekuallikas oli siiski poudre de 
succession, mida toksikoloogias nimetatakse proosaliselt arseenikuks. Madam Monvoisin 
tunnistas üles, et ta oli sadadele inimestele mürki müünud ning sellega märkimisväärse 
varanduse kokku ajanud. Ühe portsjoni eest mis kannab apteegis rotimürgi või põrgukivi 
nimetust ja maksab paar sou'd, võttis madame kuni 50 000 livri. Kliendid muudkui 
maksid. Näiteks kardinal Bonzy Narbonne'i peapiiskopkonnast, kitsipung, kes enne võla 


äramaksmist mündi peos laperguseks veeretas, tarvitas Monvoisini pulbrit päris tihti. Hea 
kunde oli ka madam Matzini, õndsa kardinali Mazarini nõbu, Päikese- 

' Kantariidi saadi niinimetatud hispaania kärbsest (Lytta vesicatoria), Lõuna-Euroõpas 
elavast mardikast. Sellest valmistatud armuiook oli väga levinud. 

kuninga kunagine soosik ja tulevase kuulsa Savoy printsi Eugeni ema. 

Väsimatu la Reynie ja tema leitnant Desgrais liikusid sammsammult edasi. See 
polnudki nii raske, sest korraliku äriinime-sena oli madam Monvoisin kodus Saint- 
Germainis sisseseatud äriraamatusse ilusasti klientide nimed ja nende makstud summad 
üles tähendatud. La Reynie'l ei jäänud muud üle kui tähelepanelikult lugeda. Registrist ei 
saanud küll aru, mille eest kogu see kullavihm oli voolanud. Kuid Monvoisini mälu oli 
imestamapanevalt hea ning tolleaegsed ülekuulamismeetodid aitasid seda veelgi 
värskendada. 

Ikka ja jälle tuli talle meelde kuninga kõrvaletõrjutud favoriit Montespan. Kui too oli 
kogu Monvoisini repertuaari sammhaaval läbi teinud, ilmnes, et mutipulbrile ja 
imikuverele vaatamata ei hooli kroonitud armuke temast enam põrmugi. Sellest lõplikult 
aru saanud, otsustas Montespan oma armsama ja selle uue huviobjekti markiis de 
Fontagne'i teise ilma saata. Muidugi ei jäänud Monvoisin kõrvale. Temalt pärines ka 
plaan, mille kohaselt kuningale pidi audientsi ajal üle antama mürgitatud ümbrik. 
Tegemist oli kaunis nõmeda plaaniga, kui arvestada, et kuningas ei osanud õieti lugedagi. 
Vastuvõtu ajal pandi kirjad kuninga juurde hõbekaussi ning tavaliselt lasi majesteet need 
endale ette lugeda. Seega oli algusest peale küsitav, kas kuningas üldse kirja kätte võtab. 
Ning kui võtab, kas ta limpsib endal seejärel sõrmi — selline komme teati kuningal 
olevat. Vaatamata sellele sõitis Monvoisin 5. märtsil 1679 eeslinna, kus Louis XIV pidi 
audientsi andma. Seal lõi ta siiski kõhklema, pealegi katkestas kuningas oma 
populaarsuseetenduse enne lubatud aega. 

Järgmine audients oli määratud 13. märtsile ning siis pidi tehtama uus katse. Päev 
varem aga vahistati Monvoisin. Seoses sellega nurjus ühtlasi ka katse surmata kuninga 
favoriit markiis de Fontagne, kellele kaks kaubitsejaks ümberriietunud isikut pidid 
sokutama mürgitatud kindad. 

Kuuldused Monvoisini vahistamisest levisid linnas kulutulena. Paljud aadliperekonnad 
nakatusid reisipalavikku. Chambre ardente ja Desgrais' ratsapolitsei teadsid aga väga 
hästi, kust põgenikke otsida. Tulekambrist pääsesid ainult markiis Marzini ja Montespan. 
La Reynie oli kuningat informeerinud ning too jõudis oma soosikuid õigeaegselt 
hoiatada. Madam Marzini pages Genti, kus rahvamass oleks ta äärepealt kividega surnuks 
loopinud. Montespan läks tagasi oma mõisa, kus hakkas elama 1000-luidoorisest 
kuupensionist. 

Kuninga magamistuppa tungimisega pakkus la Reynie muidugi üle. Enesearmastajast 
Päikesekuningas ei saanud ju ometi lubada, et kunagine lemmikfavoriit ja kuninga kolme 
lapse ema oleks antud kohtu alla kui potentsiaalne kuningatapja. Ja kes teab, mis kõik 
oleks veel välja tulnud, kui la Reynie saanuks õukonnas ja aadliperekondades edasi 
nuhkida. Oleks chambre 

ardente ainult väikesi sulisid pigistanud, aga ta ei säästnud ka suurkodanlaste ja 
aadlike päid. Kuningal hakkas selleest kõhe. Seepärast saatis ta tulekambri 1. 


oktoobril niisama ootamatult laiali, nagu ta oli selle kaheksateist kuud tagasi kokku 
kutsunud 

See kohus aitas kahtlemata piiri panna mürgitamistele prantsusmaa kõrgkihtides. Kuid 
kompromissituks võitluseks aadli-kuritegevusega polnud tal siiski jõudu. Jäi ta ju ikkagi 
monarhi kohtuorganiks, mille too võis alati laiali saata. Kuid chambre ardente'i 
likvideerimisega ei lõpetatud uurimist kaugeltki kõikides asjades. Selleks ajaks oli 
Monvaisin ja 35 ülejäänud kohtualust juba süüdi mõistetud ja tuleriidal põletatud. 
Monvoisinile kui peasüüdlasele ei osutatud isegi seda armu, et ta oleks enne tuleriida 
süütamist salaja ära kägistatud. 

Madam de SEvignE kirjutas, et Monvoisin keeldus taolistel juhtudel ettenähtud 
patukahetsusest ning tõi viimse hingetõmbeni kuuldavale hirmsaid sajatusi. 

Lisaks surmamõistetuile oli vahi all veel 147 süüdistatavat, nende hulgas ka mõrvarist 
saatanapreester abee Guibourg. Arusaadavalt ei soovinud kuningas, et nad oleksid 
tavalise kriminaalkohtu ette astunud. Asi lahendati ilma protsessita — väiksemad vennad 
saadeti Prantsusmaalt välja, ülejäänud paigutati eluajaks vanglasse, toetudes ühe vana 
õigusakti, nn. lettres de cachet' üpris meelevaldsele tõlgendusele.1 Viimaste hulka kuulus 
ka abee Guibourg. Nii lihtne oligi absolutismiaegne õigusemõistmine. 

Chambre ardente'i likvideerimisega sai otsa ka la Reynie ülem-kohtunikuroll. Seevastu 
jäi alles mitte küll nii uhke, kuid mitte vähem raske politseiülema amet. Just la Reynie 
ideed ja püsivus olid need, mis võimaldasid Prantsusmaal luua tollastes tingimustes 
moodsa ja kogu Euroopale eeskujuks saanud politseisüsteemi ning mis tõid 
Prantsusmaale politseiriigi hüüdnime. Tõsi, Louis XIV pidas seda muidugi enda teeneks. 

Samal ajal ei ole la Reynie politseikarjääris midagi sensatsioonilist. Nagu enamik 
juriste juba XV sajandist peale, oli ka tema pärit suurkodanluse hulgast. 1661. aastal, 
seega samal aastal, mil suri Mazarini ning Louis XIV sai täielikuks isevalitsejaks, ostis la 
Reynie endale maitre de reguttes"v ehk teiste sõnadega palvekirjakirjutaja ametikoha. 
Nimelt ostis, sest ametikohtadega kauplemine oli tollasel Prantsusmaal tavaline. Mida 
hädisem oli sissetulek ja kogu riigi rahandusolukord, seda täiuslikumaks arendasid 
Päikesekuningas ja tema järglased riigiametitega kauplemise. Müüdi isegi selliseid 
ameteid, mida polnud kellelegi tarvis — lumemüüja, heinamõõtja, telliskivi-Tevident, 
parukakontrolör, soolavõi ja mageda või degusteerija ... 

Tegelikult tasus ka neid ameteid osta. Võis ju omakorda mõne nipi välja mõelda, 
millega maksumaksja niigi kasinat ja raskelt 


1 Tõlkes õieti «pitseeritud kiri», Louis XIV salajane korraldus kahjulike isikute 
vangistamiseks. 

teenitud leivapalukest veelgi kergendada. Aadel oli muidugi maksuvaba ning 
suurkodanlus tundis juba tollal nõkse, kuidas oma sidemeid kasutades maksudest kõrvale 
hiilida. 

Küllap teenis ka la Reynie oma palvekirjadega päris korralikult, sest kui kuus aastat 
hiljem tekkis seoses politseireformiga esmakordselt politsei pealeitnandi vakantne koht, 
ladus ta selle eest kuningakassasse 250 000 livri. 


La Reynie lööb korra majja 


Prantsusmaa kriminaalpolitsei algust loetakse XVI sajandist, mõned selle osad on 
veelgi vanemad. Näiteks immigratsiooni-politsei tegutses juba IX sajandil peaaegu kõigis 
suuremates linnades ning tema ülesanne oli takistada võõramaalastest kurjategijate 
sisseimbumist. Kombluspolitsei oli kohati olemas juba enne IX sajandit. 

Kuid riigipolitseile pandi siiski alus XVII sajandil. Tollases Pariisis oli 500 000 
elanikku, 100 000 hobust, 12 000 tõlda ja 20 000 lakeid. Hulkureid, kerjuseid, 
tänavaröövlite jouke ja vargaid polnud keegi kokku lugenud. Iga päev kadus inimesi, iga 
päev võis leida pussitatuid, mahalööduid, kägistatuid, uppunuid. 

Pariisi eeslinnad seisid täielikult kurjategijate võimu all. Siit said alguse kallaletungid ja 
sissemurdmised, siin istusid varastatud kraami kokkuostjad ja siin hargnes musta turu 
võrk. Eeslinnades paiknesid palgamõrtsukate, teeröövlite, varaste ja kupeldajate 
peakorterid, siin plaanitseti röövimisi ja täiendati jõugu koosseisu. Politsei ei söandanud 
siia isegi päeval oma nina pista, eeslinnadeni politsei võimupiir ei ulatunud. Kaasaegne 
publitsist kirjutas 1664. aastal: «Pariisis varastatakse ja tapetakse iga päev. Me oleme 
sajandi põhjakihti ära uppunud.» Nii nägi välja toretseva absolutismi tagahoov. Kõik see 
oli rahva jõhkra ekspluateerimise ja laostamise loogiline tagajärg ning ühtlasi 1667. aasta 
19. märtsi reformi alus. Reformi peapõhjuseks võib aga pidada talupoegade ja 
linnakehvikute üha ulatuslikumaid rahutusi ning vaesunud maa-aadli vastupanu tugevne- 
vale feodaalreaktsioonile. See kõik oli muidugi vahetult seotud absolutismi poliitilise ja 
sotsiaalse olemusega. 

Sotsiaalsest tagapõhjast ei räägitud reformiediktis muidugi sõnakestki. Seal kõlab Louis 
XIV stiil: «Pidades silmas, et meie tubli Pariis on meie riigi pealinn ning peab kõigile 
kuningriigi linnadele eeskujuks olema, leidsime meie, et meile pole tähtsamat asja kui 
õigusemõistmise ja politsei asju korda seada.» 

Politseist räägitakse: «Ta on nii edukas olnud, ja tema üksikud vead on nii õnnelikult 
heaks tehtud, et igaüks, innustatuna sellest tõusvast tulust, ligi astub ja oma kätt selle 
suure ürituse kordaminekuks pakub.» Edu all mõtles kuningas muidugi niinimetatud 
musta kabineti tegevust, mis oli alanud juba Richelieu' 

valitsemisajal. Kabinet tegutses Pariisi peapostkontori juures ning seal loeti läbi 
kahtlaste isikute kirju. Louis XIV vaikis muidugi maha asjaolu, et 1667. a. reformiga 
moodustatud Haute Police — Ulempolitsei — polnud loodud mitte niivõrd igaühele 
tõusva tulu ja üldkuritegevusega peetava võitluse tarvis, kuivõrd eelkõige monarhi enda 
rahu ja tulu huvides. Haute Police oli eeskätt poliitiline politsei, esimene moodne 
poliitiline salapolitsei Euroopas. Ka tema toetus olemasolevatele traditsioonidele, seda 
eriti jälitusteenistuses. Juba Louis XIV eelkäijad ja nende ministrid pidasid ülal lugematut 
hulka agente ja informaatoreid, kes vastalistel silma peal hoidsid ja nende plaane välja 
nuuskisid. Haute Police'i peaülesanne oli kuninga- ja riigivastase elemendi väljaüürimine 
ja kahjutukstegemine ning ta kujundas jälitustee-nistuse kogu politseiteenistuse 
kehastuseks. Politseiargoos nimetati nuhki vigilant (valvas), rahvasuus põlastavalt robes 
grises (hallkuub) või mouchard (nuhk). 

Haute Police loodi algul ainult Pariisis, kus moodustati Bureau de Confiance et de 
Süret€ (usaldus- ja julgeolekubüroo) eesotsas politsei pealeitnandiga (lieutenant g€neral 
de police). Hiljem loodi need politseiteenistused ka provintsides. 


Nii sai politsei pealeitnandist Pariisi politseipresident ja aja jooksul politseiminister. 
Selle tulemusena jäi prefekt ilma talle nii kaua kuulunud administratiiv- ja 
politseivõimust. Tema alluvad, tsiviil- ja kriminaalleitnant, hakkasid tegelema ainult 
kohtu-küsimustega. Esimeseks pealeitnandiks sai teatavasti la Reynie, kelle tõsistes 
kavatsustes polnud algusest peale kahtlust. Juba esimesel ametiaastal andis ta hoobi 
Pariisi urgastele, saatis suli-punkritesse oma agente, kahekordistas politseiaparaati ja 
vaht-konnateenistust (service de guet), värbas täiendavalt abipolitsei-nikke ning sai selle 
tulemusel välja panna 400 jala- ja 144 ratsa-politseinikku. Säärase politseiväega piiras ta 
ootamatult ja umbselt allilmakvartalid sisse. Oli alanud Prantsuse politsei esimene 
suurhaarang. Politseiülem teadis väga hästi, et kui tema mehed allilmategelastega 
sealsetes tänavarägastikes, kangialus-tes ja peiduurgastes õiendama hakkavad, võivad nad 
paremal juhul mõne väikese kala kinni püüda. Sellepärast oli talle praegu kõige tähtsam 
see inimrämps linnast välja ajada. Politseiülem esitas oma tööstiilile iseloomuliku 
ultimaatumi: kõik sulid (asja lihtsustamiseks loeti siia hulka kogu urgaste elanikkond) 
lastakse vabalt ära minna, kui nad kohe astuma hakkavad ja en'.m kunagi oma jalga linna 
piiridesse ei tõsta. Viimased kaksteist, kes teistest kauemaks kohmitsema jäävad, 
võetakse kinni ning nad peavad kõikide teiste pattude eest vastust andma. Ultimaatumiga 
mittenõustumise korral lubas ta jõudu kasutada. 

Urkaelanikud võtsid ultimaatumi vastu. Algas kirjeldamatu kaos, politseiahelik murti 
läbi ning viimane kui üks elanik pani jooksu. Mida veel tosinast rääkida, la Reynie'le ei 
jäänud pihku mitte ühtegi patuoinast. Kuid see-eest sai ta kuulsaks kui mees, kes tegi 
Pariisi kurjategijatele tuule alla — vähemalt mõneks 

ajaks, sest püsivat edu polnud selliste meetoditega muidugi võimalik" saavutada, 
rääkimata kuritegevuse täielikust väljajuurimisest. 

Kuid la Reynie ei jäänudki sellistele trikkidele lootma ning alustas politsei põhjalikku 
ümberkujundamist. 1691. a. andis ta välja määrused politsei kompetentsist ning 
vahistamise ja ülekuulamise korrast. Politseiülem kandis hoolt ka tänavavalgustuse eest, 
tema politseiteenistusest lahkumise ajaks säras Euroopa paremini valgustatud pealinnaks 
peetud Pariisis ligikaudu 6000 tänavalaternat. Trahterites kehtestati kella 22-st alates 
politseitund. Nagu nii mõnedki ametimehed ja kuningad enne teda varem, asus temagi 
sõjakäigule prostitutsiooni vastu, saavutamata paraku nimetamisväärset edu. See ametiala 
kosus ja kasvas nagu lõbujanugi kogu tema ametiaja jooksul. La Rey-nie mõistis väga 
hästi, et kuritegevust võib leida igal pool, ka lossides, mis kujukalt oli ilmnenud 
Monvaisini süüasjas. Ometi pälvisid tema erilise tähelepanu just vaesemad rahvakihid. 
Ta lasi kõik mustlased Pariisist välja kihutada ning keelas neil alatiseks üle linna piiri 
astuda. Linnas tabatud mustlannad said ihunuhtlust ning nad aeti uuesti minema. Kes veel 
kord julges linna tulla, sattus tuleriidale, mehed aga saadeti galeerile. 

Ega selles polnudki midagi uut. Juba Francois 1 1539. aasta määrusega saadeti 
pagenduskeeldu rikkunud mustlased pikema uurimiseta galeerile. 

Süümepiinad ja kaastunne ei paistnud la Reynie't eriti vaevavat. Vähimatki halastust 
polnud loota kuningavastastel, Kuningatruu politseiülem kahtlustas igal pool vandenõu. 
Ka Monvoisini asja arvas ta algul olevat poliitilise vandenõu. 

Rohkem vedas tal kahe Pariisi publitsisti, raamatutrükkali ja kunstnikuga, keda 
kahtlustati Päikesekuninga ja tema prostitut-siooniasjanduse pihta käiva kõmurikka satiiri 


levitamises naeruhimulise rahva hulgas. La Reynie pani kohe tööle Haute Police'i ja selle 
jälitusaparaadi, võttis trükkali tuttavaid pihtide vahele ning sai süütõendid kähku kokku. 
Kiire läbiotsimisega majas pandi uurimisele punkt. Trükkal ja kunstnik mõisteti surma 
ning tõmmati rattale. Kõige selle juures oli la Reynie mees, kes kogus kreeka käsikirju, 
tundis Voltaire'i, sõbrustas Saint-Simoniga ning keda peeti suureks kunsti- ja 
kirjandusearmastajaks. 

Sellise kuninga- ja riigitruuduse juures on endastmõistetav, et la Reynie' Haute Police 
oli mehe eest väljas ka hugenottide tagakiusamise ajal. Tänulik kuningas nimetas la 
Reynie eluaegseks riiginõunikuks, mis muutis ta kõikides rahvakihtides veelgi 
vihatumaks. 

1697. a. müüs la Reynie politsei pealeitnandi koha 150 000 livri eest markii 
d'Argensonile, kes pidas ametit 1718. aastani. Näeme, et vahepeal oli see ametikoht 100 
000 livri odavamaks läinud. 

24 


Maailmaime iluvead 


Just Haute Police ja tema hästiinformeeritud jälitusaparaat tõid imedega ärahellitatud 
XVII sajandil Prantsuse politseile maailmaime aupaiste. Tema iluvigadest vaadati 
hoolega mööda näiteks kas või sellistest vigadest, mis läksid maksma süütute inimeste 
varanduse, vabaduse ja tervise, vahel isegi nende elu. Sealjuures võib ainult väikest osa 
nendest möödalaskmistest seletada tolleaegse õigus- ja politseiteaduse madala tasemega. 
Vastutavate ametiisikute võhiklikkus, piiratus ja äraostetavus olid eelkõige süüdi ka 
selles, mis juhtus majahoidja le Bruniga. 

Kui auväärt härra de SavonnieresM lesk madam Mazel pühapäeval, 27. novembril 1689 
oma neljakorruselisest majast Müürseppade tänaval Pariisis väljus, et kirikusse minna, oli 
mõrvar juba tema voodi all peidus. Too oli juba reedel majja pugenud, kuid lese raha 
varastamise kavatsust polnud õnnestunud täide viia. Maja ja selle ümbrust tundis ta 
suurepäraselt. Lese kommet igal reedel ja esmaspäeval enda juurde lõbusat kaardi- 
mänguseltskonda koguda teadis ta niisama hästi kui tema raha-ahnustki. Saladus polnud 
seegi, et lese kuld on peidetud magamistoa riidekapi laekasse, laeka võti riietekappi, 
kapivõtit kandis lesk aga päeval endaga kaasas, öösel hoidis padja all. Nüüd oli vaja 
ainult kannatust ja head peidukohta. Kannatust tal jätkus, peiduurka leidis ta pööningul. 
Pühapäeval näis olevat tund tulnud. Ta hiilis teisele korrusele lese magamistuppa ning 
ootas voodi all redutades, kuni toatüdruk lõpetab koristamise. Seejärel lõhkus ta ära 
kellukese, millega proua Mazel sai voodist toatüdrukut kutsuda. Peegli tagant leitud 
salvrätikust sai müts. Ta soojendas end kamina ees ja kui proua tõld maja ette sõitis, 
puges ta jälle voodi alla ning ootas keskööni. Kui maja vaikseks jäi ning lesk rahus 
magas, püüdis ta kapivõtit padja alt välja õngitseda. Lesk ärkas üles ja tundis ta silmapilk 
ära. 

«Madame, kui te karjuma hakkate, tapan ma teid,» ütles mees, ning nõudis raha. Kuid 
madam Mazel ei võtnud teda tõsiselt ja haaras kellanöörist. Mees võttis noa ja hakkas 
raevunult sellega lööma. Kirurgid tuvastasid hiljem viisteist noahaava, enamiku neist 
kätel. Mõrvari puss oli tabanud ka nägu, kaela ja õlgu. Kui lesk end enam ei liigutanud, 
võttis mõrvar rahumeeli padja alt võtme, avas kapi ja laeka ning hõivas 5000—6000 
kuldmünti, kokku mitu kilogrammi kulda. Sealjuures oli ta veel mõõdukas, sest laekas 
leidus enam kui 10 000 livri ning 15 000 livri eest ehteid. Sulgenud laeka ning pannud 


võtme vanasse kohta tagasi, ronis ta uuesti pööningule, peitis oma verise pluusi õlekubu 
alla ning lahkus majast. Ta ei unustanud vabaneda ka nöörredelist, mis oli valmis pandud 
juhuks, kui majast pidanuks akna kaudu põgenema. 

Kõik oleks korda läinud, kui poleks juhtunud äpardust: teda nägi üks vana naine, kes 
Mazeli majas aeg-ajalt abiks käis. Ta tundis kurjategijat ning oleks selle kuriteo kiirele 
avastamisele 

palju kaasa aidanud — kui kriminaalleitnant Defita poleks teda ignoreerinud. 

See chätelet' kriminaalleitnant oli tuntud ja kardetud — korralike inimeste hulgas ehk 
rohkemagi kui sulide ringkondades. Oma teenistuslikus üliagaruses keeras ta tihti kokku 
sasipuntra, mille lahtiharutamisel süüdlaseks osutus enamasti süütu inimene. 
Kriminaalleitnandid kuulusid 1667. aastast peale justiitsteenistusse, seega ei peetud neid 
politseiametnikeks. Sellegipoolest otsisid ja fikseerisid nad kuriteojälgi, kuulasid üle 
tunnistajaid ja süüdistatavaid, tegid sündmuskoha vaatlust ning muid uurimistoiminguid. 
See oli tingitud asjaolust, et kogu menetlus kriminaalasjas, kaasa arvatud eeluurimine, 
kuulus kriminaalkohtu pädevusse. Selles mõttes võis Prantsuse kriminaalleitnanti võr- 
relda teiste Euroopa riikide kohtu-uurijaga. 

Kohtu nõudmisel andis politsei talle abi. Eelkõige otsis ta taga end varjavaid 
kurjategijaid, püüdis neid n.-ö. värsketel jälgedel, korraldas vahistamist, jälgis 
kahtlustatavaid ning kontrollis politsei- ja haldusorganite korralduste täitmist. Alles 
hiljem, sedamööda, kuidas arenesid välja kriminaalpolitsei ja prokuratuur, läks 
eeluurimine nende kompetentsi. 

Õndsa lese kolm poega kutsusid pärast mõrva ilmsikstulekut Defita Müürseppade 
tänavale välja. Leitnant võttis süüdistuse vastu. Teatavasti oli Prantsusmaa üle võtnud 
rooma õiguse kri-minaalkohtupidamise põhimõtted, erinevalt näiteks briti õigusest, mis 
jäi germaani õigusele omase protsessivormi juurde. Järelikult oli kriminaalasja 
algatamiseks vaja süüdistust konkreetse isiku vastu. 

Kohtul ja õigusemõistmisel pole võimumehhanismis sugugi väiksem tähtsus kui 
politseil ja sõjaväel. Jõu, kavaluse, reetmise ja pettuse abil pidasid võimule ja 
tsentralisatsioonile pürgivad kuningad võitlust rivaalitsevate feodaalhärrade ja vasallriiki- 
dega. Kohus ja õigusemõistmine mängis siin mõlemale poolele olulist rolli. 

Juba XIII sajandi lõpul, Louis Püha ajal, loodi vahetult kuninga juurde parlament — 
kriminaalasjade arutamiseks mõeldud organ. Kuningakohus, ühtlasi ka kõrgem 
apellatsioonikohus, võis tühistada mis tahes feoodikohtu otsuse — isegi nendes 
vasallriikides, mis kuningriigi koosseisu ei kuulunud. Mõnda liiki asjad, näiteks 
süütamised, naisteröövid, valerahategemine ning muidugi kuningale erilist huvi pakkuvad 
asjad allusid eranditult kuningakohtule. 

Kohtunikuks võis olla ainult niisugune mees, kes oli õppinud rooma õigust. Eelkõige 
pärinesid sellised inimesed kodanluse hulgast, teenides üheaegselt nii kuningat kui ka 
oma klassi. Fr. Engels kirjutas, et nii leidsid kuningad ja kodanlased tekkiva juristide 
seisuse näol omale võimsa toe. 

XVI sajandil, tsentralisatsiooni kõrgpunktis oli Prantsusmaa Lääne-Euroopa suurim 
riik. Tolleaegsed juristid kuulutasid, et ükski isik ega institutsioon ei saa piirata 
kuninga võimu. 

1527. aastal teatas Pariisi parlamendi eesistuja, ülemkohtu esimees kuningas Francois I- 
le: «Sire, te seisate seadustest kõrgemal!» Vastuseks keelas kuningas parlamendil end 
riigiasjadesse segada ning andis mõista, et see tegelgu ainult kohtuasjadega. 
Sellegipoolest püüdis parlament ka hiljem, näiteks 1648. a. rahutuste ajal, rahvahulkade 
ja Mazarini maksupoliitikast nördinud kodanlaste toetusel kuninga vastu välja astuda. 

Kuni 1789. a. kodanliku revolutsioonini oli Pariisi parlament Prantsusmaa kõrgeim 
kohus. Kuid ta polnud ainuke apellatsiooniaste. Provintsides oli prefekti, hiljem 
intendandi juures lisaks esimese astme kohtule, chätelefle ka apellatsioonikohus, mis võis 
chätelet otsuseid tühistada. 

Mazeli juhtum kuulus seega Pariisi ringkonnakohtu, chätelet* kompetentsi, kellel 
sarnaselt Pariisi politseiga oli Prantsusmaa kohtuasjanduses eriline koht. Nimelt loeti 
tema otsuseid kehtiva üleriigilise õiguse ja kohalike administratiivaktide autentseks 
tõlgenduseks ja täiendusteks. See oli väga tähtis, sest tollal polnud veel kodifitseeritud 
kriminaalseadust, kriminaalkoodeksit. Alles 65 aastat hiljem, 1754. aastal koondati 
arvukad üksiksea-dused Code penaVx. 

Niisiis polnud kriminaalleitnant Defita mõni reapolitseinik, ning see kohustas. Mõrvatu 
vanem poeg Renatus de Savonnieres oli Pariisi parlamendinõunik, seega Defita kolleeg ja 
kaudselt isegi ülemus. 

Ükski mõrvatu haavadest ei oleks eraldi võetuna surma põhjustanud. Kõik kokku 
tekitasid nad aga suure verekaotuse, millesse lesk surigi. Defita otsis läbi üleni verise 
voodi ning leidis pitsivolangi ja salvrätiku, millest mõrvar oli endale mütsi teinud. Selle 
päritolu ja otstarvet polnud raske ära arvata. Pealegi leiti kannatanu küünte alt mõned 
juuksekarvad, mis ilmselt ei kuulunud talle. Defita järeldas siit, et lesega võideldes oli 
mõrvar oma mütsi pillanud ning võitluse käigus juuksekarvu kaotanud. Talle hakkas 
loomulikult silma ka katkirebitud kellanöör. Ja kui ta leidis veel kaminast tuha seest 
taskunoa — kuriteoriista, võis asja peaaegu lahendatuks lugeda. Teda ei häirinud sugugi, 
et riidekapi ja rahalaeka võtmed olid oma kohal. Teda ei häirinud isegi asjaolu, et ei 
parlamendinõunik, ta ise ega ka majahoidja le Brun suutnud laegast avada. Selle salalukk 
valmistas isegi lukksepale suuri raskusi. Eluajal ei lasknud madam Mazel kellelgi oma 
rahakotti piiluda. Et röövmõrvar oli jätnud enanrku rahast alles, siis järeldas 
kriminaalleitnant, et tegemist on kättemaksu või vihavaenuga. Kannatanu omaksed 
vihjasid küll vargusele ning väitsid hiljem, et kadunud olevat kogu raha, kuid see ei 
avaldanud Defitale mingit mõju. Ta varitses süsteemikindlalt kurjategijat. Maja 
ülevaatusel avastas ta tähelepanuväärse asjaolu. Tapetu voodi kõrval oli uks, mille taga 
algav salatrepp viis kolmandale korrusele. Üks tuba välja arvatud, oli korrus elaniketa. 
Selle toa elanik, teatud viisil vahetult majaproua voodiga seotud, oli vaimulik nimega 
Poulard. Ta elas madam de 

Mazeli juures juba kuus aastat ning tema seisund majas ja suhted prouaga ei jätnud 
mingit kahtlust. Leitnant otsis toa läbi, kuid ei leidnud midagi. Pööningule heitis ta 
põgusa pilgu vaid kohusetunde pärast. Küsitleti teenijaskonda mõrvale eelnenud päeva 
kohta, ning selgus, et pärast lõunat olid le Bruni tütred proua Mazelile oma 
viisakusvisiidi teinud. Vastuvõtt oli sõbralik, kuid kestis lühikest aega, sest lesk pidi 
õhtusele jumalateenistusele minema. Le Brun viis ta kohale, saatis proua seejärel ühe 
tuttava poole ning sõitis ise koju. 


Õhtust sõi proua nagu alati abee Poulard'i seltsis. Mees rõhutas korduvalt, et veedab öö 
väljas. Seda pani tähele ka toatüdruk. 

Umbes kell 23 läks lesk magamistuppa. Mõlemad teenijatüdrukud olid veel tema 
juures, kui le Brun koputas garderoobi uksele. Ust ei avatud ning ta läks peaukse juurde. 
Proua oli algul pahane, kuid andis siis armulikult korraldusi järgmiseks päevaks, 
esmaspäevaks, mis oli teatavasti tema kaardimängu-päev. Le Brun tuli seejärel 
magamistoast koos tüdrukutega ära, läks kööki ja jäi seal ahju kõrval tukkuma. Ärganud 
öösel tornikella löökide peale, ruttas ta hooviväravat sulgema, ning läks siis oma 
konkusse magama. Niisugune jutt ei meeldinud krimi-naalleitnandile sugugi. Ta uuris le 
Bruni käsi, kuid ei leidnud sealt ei kriimustusi ega verejälgi. Et le Brun polnud jõudnud 
hommikul veel käsi pesta, lasi Defita tal käed vette panna ning siis rätikusse pühkida. 
Ilmaaegu! Ei mingeid verejälgi! Majahoidja taskust leiti taskunuga ja endavalitud võti. 
Sellest haaras Defita muidugi kohe kinni. Jah, selle võtme viilis le Brun juba tükk aega 
tagasi, sest õige võtme oli ta andnud abee Poulard'ile. Kui nüüd selgus, et võti avab 
tõepoolest, ehkki väga raskelt, magamistoa ukse, oli asi Defitale selge. Ta proovis mõr- 
vari salvrätikust mütsi majahoidjale pähe. Muidugi oli see talle paras, nii nagu see oleks 
olnud paras ka teistele teenritele, härra de Savonnieres'ile või Defitale endale... Kuid 
kriminaalleitnan-dile oli sellest küllalt, et müts le Brunile sobis. Ta vahistas majahoidja 
koos naisega ning kõik meesteenrid. 

Järgmisel päeval kuulas Defita kümme tundi üle kammer-teenrit, köögitüdrukut ja 
kutsarit. Vanakesest, kes oli tõepoolest mõrvarit näinud, ei teinud ta väljagi. See-eest 
vaatas ta veel kord sündmuskoha üle ning leidis salatrepi alt nöörredeli. Milleks oli le 
Brunil, valevoti taskus ja võimalus kogu majas vabalt ringi käia, üldse seda nöörredelit 
vaja? Ju siis sellepärast, et kahtlust endalt kõrvale juhtida. Aga kriminaalleitnanti nii oda- 
vate nõksudega juba alt ei tõmba! 

Selle vahva politseiniku kõigutamatus tuli ilmsiks juba kaks aastat varem, kui ta tabas 
varguselt ja saatis galeerile kellegi härra Anglade'i. Too Anglade eitas oma süüd 
piinamistel ning püüdis ka hiljem sõudeorjana tõestada oma süütust. Lõpuks kaebused 
lakkasid, sest 4. märtsil 1689 ta suri. Ainult proua Anglade kinnitas vanglas ikka veel, et 
ei tema ega mees pole seda 

tegu toime pannud. Anglade'ide asjaga õnnelikult maha saanud asus kriminaalleitnant 
sama meetodiga le Brunide kallale. Ülejäänud teenrid tuli küll lahti lasta, kuid le Brunid 
jäid vahi alla 

30. novembril otsis leitnant veel kord maja läbi ning leidis õlekubu alt verise pluusi. 
Samas oli ka pitskrae, millest ärarebitud tükk leiti mõrvatu voodist. Bruni korteris otsiti 
läbi tema pesu, et leida samasuguseid esemeid. 

Kriminaalleitnant ei saanud kuidagi aru, mismoodi võis nii verine ja vihane võitlus ilma 
jälgedeta jääda. Le Bruni keha vaadati veel kord üle, kuid midagi ei avastatud. See oli 
imelik küll, aga ka Anglade'i asjas leiti varastatud kraam lõpuks mitte kurjategijate, vaid 
kammerteenri juurest, kelle eest kannatanu ise oli lubanud kas või pea anda. Niisamuti 
võis ka le Brun kuidagi reeturlikke verejälgi vältida ... Kuid kriminaalleitnandi käsutuses 
oli küllalt teisigi trumpe, kas või eksperdid, kes pidid asitõendeid uurima. Ehkki Defita 
ajal polnud teaduslikku kriminalistikat samahästi kui olemas ning kohtupraktikas võis 
rääkida ainult meditsiinialastest eriteadmistest, kasutas leitnant siiski kõiki võimalusi, 
mida XVII sajandi teadmiste tase asitõendite uurimiseks pakkus. 


Kõigepealt lasti noaseppadel võrrelda kuriteoriista le Brunilt äravõetud taskunoaga. 
Nood pidid mõningaid sarnasusi tuvastama, millest saaks omakorda teha järelduse, et le 
Brunil oli kaks ühesugust nuga; nendest ühte ta kasutas kuriteo toimepanemisel. Kuid 
ainuke sarnasus, mille sepad kindlaks tegid, oli asjaolu, et mõlemad noad olid 
valmistatud Chatellerand'i manufaktuuris ning et neid on poleerinud üks ja sama käsi. 

Defita teine lootus oli surnu küünte alt saadud juuksekarvad. Parukategijad said 
ülesande võrrelda neid le Bruni juustega — üsna kahtlane ettevõtmine ajal, mil 
mikroskoopia tegi alles oma esimesi samme. Selline võrdlemine oli võimalik palja 
silmaga, seega sai enam-vähem kindlalt tuvastada juuste pikkuse ja värvuse 
kokkulangemist, tugevuse võrdlemine oli juba kahtlane ning juuksekarva struktuuri 
uurimisest ei saanud juttugi olla. Paruka-tegijad ütlesid ka kohe ära, et mingite tõsiste 
järelduste tegemiseks on neil liiga vähe materjali. 

Lõpliku hoobi andsid Defitale pesuõmblejad. Le Bruni pesu ja mõrvamaja pööningult 
leitud särgi võrdlemisel tegid nad kindlaks, et viimane on hoopis teise tegumoega ja palju 
väiksem kui le Bruni pesu. Pitskraega oli asi veel hullem. Majateenrid ütlesid, et nad pole 
sellist kraed le Brunil kunagi näinud, see-eest olevat aga üks endine Berry-nimeline 
teener just niisuguseid kandnud. Mingi Berry jaoks polnud kõrgeaulisel Defital aega, 
nagu tal polnud aega ka mõrvarit näinud vanamutikese jaoks. Samuti oli ta paraku mööda 
vaadanud kammerteenrist Anglade'i asjas. 1689. a. märtsis, seega kaheksa kuud enne 
mõrva, oli Berry kihutatud majast minema, sest ta oli proua Mazelilt 1500 livri 
Varastanud. 

Selle asemel et niidiotsast kinni hakata, otsis leitnant uusi 

eksperte. Le Bruni kambrist leidis ta nööri, sõlmed sees. Eksperdid pidid seda võrdlema 
kurjategija nöörredeliga ning järele uurima, kas materjal on sama ning sõlmed 
samamoodi tehtud. Aga ka köiemeistrid leidsid, et materjalis ja sõlmedes pole midagi 
sarnast. 

Ka majahoidja eluloos polnud midagi kahtlast leida. Le Brun oli madame de Mazeli 
teenistuses juba kuueteistkümnendast eluaastast peale ning isegi mõrvatu pojad rääkisid 
tema laitmatust kahekümne üheksa aastasest teenistusest. Proua Mazel oli samuti le Bruni 
usaldanud ning talle koguni oma testamendis 6000 livri määranud. Kõik tunnistajad 
iseloomustasid le Bruni jumalakartliku, usaldusväärse ja ausa mehena. Ainult abee 
Poulard levitas kuuldust, nagu oleks le Brun koos minemaaetud teenri Berryga mõrva 
toime pannud. 

Proua Mazeli surma võisid soovida õige mitmed inimesed. Kas või näiteks mõrvatu 
teine poeg Georg de Savonnieres, kes kurameeris ema suureks meelehärmiks lesknaise 
Chapelainiga, abee Poulard'i õega. Nad oleksid ilmselt ka abiellunud, kui proua Mazel 
poleks ähvardanud poega pärandist ilma jätta. Abee Poulard pani seda prouale väga 
pahaks, naise surm ei näinud teda sugugi masendavat, ühelt poolt oli vananev lesk ta ära 
tüüdanud, teiselt poolt oleks ta oma õe ja Georg de Savonnieres'i abielust kenakesti 
profiiti lõiganud. Nii et ka abee koht oleks olnud kahtlustatavate nimekirjas. Ning lõpuks, 
sinna võis lugeda ka mõrvatu noorema poja, Piemonte rügemendi majori Michael de 
Savonnieres'i, kellel oli samuti kaalukas põhjus oma ema peale tige olla. Kolmteist aastat 
tagasi oli too sundinud pojale peale leskmeheseisuse, saates tolle elurõõmsa naise 
Bourges' Püha Andrease kloostrisse. Tõsi, naine oli oma mehele sarved teinud, kuid see 
näis ämma häirivat rohkem kui meest ennast. Madame'i otsus oli kõigutamatu. 


Elurõõmus minia pääses küll aeg-ajalt kloostriüksindusest tulema, kuid püüti alati jälle 
kinni. 1689. aasta märtsis oli ta taas Pariisis, kuid toimetati varsti kloostrisse tagasi. See 
oli samal ajal, mil teener Berry majast välja aeti. Viis kuud hiljem pani noorik jälle 
nunnade käest plehku, varjas end Saint-Germaini eeslinnas ning kuulutas ette, et kolme 
kuu pärast on nad oma mehega jälle koos. Täpselt kolm kuud hiljem tapeti proua Mazel. 

Paraku oli kriminaalleitnant Defital juba oma kahtlusalune, le Brun. Selle loo muud 
küsimärgid ei avaldanud talle erilist mõju. Ta määras parema meelega uue ekspertiisi 
ning lasi mõnel lukksepal le Brunilt äravõetud võtit uurida. Nüüd tehti kindlaks, et le 
Bruni valmistatud võti avab majaukse, esikuukse ning kaks magamistoa ust, samal ajal 
kui teised võtmed sobivad igaüks vaid ühele lukule. 

Kolm päeva hiljem esitas Renatus de Savonnieres pärijate nimel kriminaalleitnandile 
avalduse, millest paistis selgesti läbi parlamendinõuniku enda oskuslik stiil. Selles leiti, et 
«le Bruni süü madame de Mazeli mõrvamises ja viimase kui ühe poolluidoori 

varguses on küllaldaselt tõendatud». Innukad pärijad nõudsid, et le Brun jäetaks ilma 
talle lahkunu testamendis ettenähtud pärandist ning teda kohustataks hüvitama vargusega 
tekitatud kahju ja kõik kohtukulud. 

Tolleaegsete kohtumenetluseeskirjade järgi toimus kaitse ja süüdistamine kirjalikult. 
Protsess oli pikaleveniv ning sõltus paljus sellest, kuidas dokumentide stiil härrade 
kohtunike kasuistliku mõttelaadiga sobis. Muidugi valitses Renatus de Savonnieres kui 
asjatundja materjali täielikult. Ta toetas ühtlasi ka süüdistust, sest ametlik süüdistaja, 
hilisemas mõttes prokurör esines ainult kuningat või tema huve puudutavates asjades. 
Kohtuasjan-duses täieliku võhikuna usaldas le Brun enda kaitsmise kuulsale advokaadile 
J. B. Aucourile, kes lammutas oma kaitsekirjas süüdistuse argumendid maatasa ning 
pööras Defita poolt hoolega kokkukantud asitõendid le Bruni süütuse tõenditeks. 

Üheteistkümnest kohtunikust koosnev kohus kuulutas juba 18. jaanuaril otsuse. Le 
Brun tunnistati kuriteos täielikult süüdi ning talle mõisteti «täiesti ärateenitud» karistus 
— elusalt rattale tõmbamine. Enne seda pidi ta aga läbi tegema korralised ja erakorralised 
piinamised. Tema vara konfiskeeriti kuninga nimele, 8000 livri sellest pidi aga minema 
Savonnieres'dele ning 100 livri proua de Mazeli hingepalveteks. Lisaks jättis kohtuotsus 
majahoidja ilma tema pärandiosast ning pani talle kõik kohtukulud. 

Uurimine madam le Bruni asjas peatati kuni mehe hukkamiseni. 

Prantsuse kriminaalprotsessi põhimõtete kohaselt võis süüdimõistetu kohtuotsuse peale 
parlamenti edasi kaevata. Parlamendi otsus oli lõplikA isegi kuningas ei saanud 
ametlikult seda tühistada, kuid ta võis alati kasutada oma armuandmisõigust. 

Le Brun kaebas edasi. 22. veebruaril 1690 tuli tema asi parlamendis arutusele, 
kusjuures osalevate kohtunike arv oli kaks korda suurem. Kuusteist hääletas piinamiste 
poolt, neli pooldas täiendavat uurimist ning kaks oli chätelef otsuse poolt. Asi oli 
häälteenamusega otsustatud ning juba järgmisel päeval hakati le Bruni piinama. 

Tollasel Prantsusmaal seisnes piinamine tavaliselt niinimetatud hispaania saabaste 
kasutamises (guestion des brodeguins). Neli kitsast tammelauda seoti nööriga või 
naharibadega ümber säärte. Laudade vahele löödi kiilud, mis lõpuks muljusid puraks nii 
lihased kui ka luud. Korraline piinamine nägi ette neli, erakorraline aga kaheksa lauda. 

Iga kiilu eel ja kahe haamrilöögi vahel nõuti, et le Brun oma süü üles tunnistaks. Kuid 
too kinnitas endiselt oma süütust ning ei öelnud isegi midagi halba proua Mazeli kohta. 
Kui näiteks piinamisi jälgiv kohtureferent nõudis andmeid proua Mazeli Voodi juures 


oleva salatrepi kohta, keeldus le Brun rääkimast — et mitte anda ainet kurjadele keeltele 
tema perenaisest halba rääkida. Tatalus vapralt kõiki neid jubedaid piinamisi, kesk- 
aegseid 

ülekuulamisvõtteid, mis küll vaevalt aitasid tõtt päevavalgele tuua. Mõnikord pidasid 
tõelised süüdlased ülekuulamisele vastu, veel sagedamini pressiti aga süü ülestunnistus 
välja süütult, kes seejärel hukati. Niisuguse tõendamismeetodi vastu astusid juba tollal 
välja humanistid ja edumeelsed juristid. Sellele vaatamata jäi piinamine kehtima veel 
sajaks aastaks. 

Le Bruni asi näitab kujukalt, kui vähe tulemusi sellised piinamisvõtted XVII sajandi 
lõpul andsid. 27. veebruaril parlamendis tehtud lõppotsusega tühistati küll le Bruni 
surmaotsus, kuid algatati samas uus uurimine aastase tähtajaga. Le Brun jäi seniks vahi 
alla, tema naine aga vabastati. Protokollist nähtub, et üks kohtunikuhärra nõudis ka pärast 
piinamisi surmaotsuse kinnitamist. 

1. märtsil 1690, seega kõigest kaks päeva pärast lõpliku kohtuotsuse tegemist suri le 
Brun — täies jõus neljakümne viie aastane mees. Suri ta peaaegu aasta pärast härra 
Anglade'i ning samal põhjusel — piinamisest. 

Sellega oleks asi olnud lõpetatud, kui vaevalt kuu aega pärast le Bruni surma poleks 
üles leitud leskproua Mazeli tõeline mõrvar. 

Le Bruni protsessi hoolega jälginud Sensi ratsapolitsei leitnandil Jessyl oli tekkinud 
asja kohta oma arvamus. Teda hakkas huvitama keegi Gerlat, keda kutsuti ka Berryks 
ning kes oli olnud proua Mazeli teenistuses. 27. märtsil 1690 otsis ta selle Gerlat' üles. 
Too osutus tõepoolest minemaaetud teenriks. Berry ehmatas külaskäigust nii ära, et 
leitnant otsustas ta viivitamatult vahistada. Kahtlusi suurendas ka Berry püüd end pungil 
rahakotiga vabaks osta. 

Et parlament oli Mazeli mõrvalooga juba tegelnud, ei saanud tolleaegse protsessiõiguse 
järgi ükski teine madalam kohus seda asja enam oma menetlusse võtta. 

Berry toimetati Pariisi. Ja nüüd, uue protsessi käigus kerkisid esile tunnistajad, kes olid 
teda näinud kuriteokohal ning mõrva-päeval Pariisis. Kas või toosama passijamutike, 
keda Defita oli nii põikpäiselt eiranud, ning isegi üks juuksur, kelle juures Berry käis 
pärast mõrva habet ajamas. Juuksurile olid torganud silma rohked kriimustused Berry 
kätel. Uuesti väljakutsutud õmblejad andsid seekord jaatava vastuse — verine särk 
pärines Berry pesu hulgast, samuti pitskrae, ning mõlemad vastasid tema suurus- 
numbrile. 

21. juulil mõistis parlament Berry süüdi proua Mazeli röövmõrvas. Ka nüüd määrati 
piinamine, mille käigus ta andis oma kaasosalistena üles le Bruni ja proua Mazeli 
elurõõmsa minia. 

Alles vahetult hukkamise eel ütles ta vabatahtlikult sellest lahti, tunnistas, et pani 
kuriteo toime üksi ning andis selle kohta ka üksikasjalisi seletusi. 

Le Bruni süütus oli seega kindlalt tõendatud. Siiski mõistis parlament le Bruni ja tema 
naise alles neli aastat hiljem õigeks. 

Kriminaalleitnant Defita oli nagu Anglade'i asjaski vale inirnese 

süüpinki saatnud. Ka siin tuli pärast süüdimõistetu surma õige kurjategija päevavalgele. 
Anglade'i süütust tõendavad asjaolud tegi kindlaks Pariisi ratsapolitsei leitnant Desgrais, 
olles alustanud juurdlust ühe anonüümkirja põhjal. 


Ning siingi selgus, et algusest peale osundasid olulised tõendid tegelikule kurjategijale, 
mida kriminaalleitnant ometi ignoreeris. 


Käbi ei kuku kännust kaugele 


Anglade'i ja le Bruni süüasjade taolised kohtuvead aina suurendasid rahva umbusku 
absolutismi õigusemõistmise vastu. Isegi aadli- ja vaimulikkonnaga sõbralikult koos 
eksisteeriva kodanluse hulgas kasvas rahulolematus ühiskonna arengut pidurdava 
feodaalkorraga. Sedamööda, kuidas absolutism lagunes ja oma Jõpu poole veeres, 
muutusid ka raskuspunktid politsei töös. La Reynie ajal oli politseitegevuses esikohal 
võitlus üldkuritegevu-sega ning kuritegude avastamine ja ärahoidmine. Nüüd langesid 
need ülesanded tagaplaanile. 

Allamäge veereval feodaalühiskonnal ja võimule püüdleval kodanlusel oli muidki 
muresid kui Anglade'i ja le Bruni asjade lahendamine. Mõrvarite ja varaste tagaotsimise 
asemel oodati politseilt vajalikumaid asju. 

Politseiülemale allusid inforikas Haute Police ning muud politseitalitused, see polnud 
järelikult mitte ainult tähtis võtme-positsioon, vaid ka tulutoov amet. 

Kuni kodanliku revolutsioonini ei võetud ette mingeid nimetamisväärseid reforme või 
muudatusi, mis oleksid aidanud politseil paremini võidelda kiiresti kasvava 
kuritegevusega. Ainsa erandina võib nimetada viie eriosakonna loomist Pariisi politsei 
julgeolekubüroo juurde. Osakondade inspektoritel oli igaühel oma töövaldkond olenevalt 
kuriteoliigist. Osakondade kompetents laienes kogu riigile. See oli üks samm tänapäeva 
Police Judiciaire*i, kriminaalpolitsei loomisel, ehkki tollal polnud temast veel erilist kasu. 

Politsei esimese pealeitnandi järglaste auahnus ja aktiivsus läksid küll hoopis teises 
suunas. Juba Fouche eelkäija dAxgenson näitas ennast jälitusteenistuse edasiarendajana, 
kasutades seda aparaati tähtsate isikute eraelus tuhnimiseks, õige pea oli tal täielik 
ülevaade kõikidest ülemkihi avalikest ja salajastest ettevõtmistest, kuningas kaasa 
arvatud. Oma patriootilist omakasupüüdlikkust suutis ta nii hästi rahuldada, et säilitas 
koha isegi pärast Louis XIV surma, mil jäme ots kuninga vastaste kätte läks. 

Feodaalriigi moraalne allakäik laostas ka politseid. Alates 1725. aastast, kui 
politsei pealeitnandiks sai Herault, eriti aga Rene Berryer' ametiajal (1747 —1757) 
mandus Prantsuse politsei tavalise nuhiorganisatsiooni tasemele. Tema peamiseks 
tegevus- 

kohaks said magamistoad, lõbumajad ja mängupõrgud, peamisteks kaastöölisteks libud, 
kupeldajad ja õnnemängijad, igat masti salaettekanded adresseeriti peamiselt politseišefi 
soosijatele õukonnas. Pole siis midagi imestada, et väikesed vennad hakkasid suurematelt 
mõõtu võtma: nad ostsid teisi ära ja lasksid end ära osta. Paljud politseinikud ajasid asju 
koos kurjategijatega ning kasutasid oma huvides ära teenistuskanaleist hangitud 
informatsiooni. Kunagine imepolitsei uppus allilma porisse. Viimane mees Pariisi politsei 
pealeitnandi ametikohal oli kodanliku pärioluga Thiraux de Crosne. Revolutsioon kaotas 
aga selle ameti üldse ära ning jättis mehe tööta. Ent neli aastat varem oli tal olnud 
võimalus kaitsta kuninga huve ühes skandaalses kaelaehte-asjas. 


Salakaval krahvinna la Motte ning tema mees kasutasid ära kardinal Rohani nõrkust 
kuninganna Marie Antoinette'i vastu ning petsid temalt välja kenakese varanduse, 
öukonnajuveliiri-delt Böhmerilt ja Bassange'ilt lõid nad üle poolteise miljoni livrise 
väärtusega kaelaehte. See Prantsusmaa kuritegevuse ajaloo üks suuremaid kelmustükke 
andis palju kõneainet ning tõi muidugi päevavalgele õukonna aukandjate tegeliku 
moraali. 


Ära karda, timukas! 


Kaelakee-afäär pani Prantsusmaa valitsusringkonnad kihama. Laiu rahvahulki see eriti 
ei huvitanud, sest aadli moraal ja pres-tiiž ei läinud neile korda. 

Hoopis teine asi oli aga 20-aastase Jean Louis Louschart'i juhtumiga, mis leidis aset 
aasta enne revolutsiooni. 1788. aasta juulikuus esitati noormehele süüdistus, nagu oleks ta 
vastastikuse tüli käigus tapnud haamrihoopidega oma isa, õukonnasepa Mathurin 
Louschart'i. 

Louschart'i juhtum oli rohkem kui tavaline perekonnatragöö-dia, teatud mõttes 
peegeldas see XVIII sajandi Prantsusmaa põlvkondade probleemi üldse. 

Mathurin Louschart'il oli Versailles's Rue de Montreuil'l sepikoda. Oma seisuse peale 
uhke ning üdini monarhist, pidas ta valgustusideid ning Voltaire'i, Rousseau' ja 
Montesguieu' kirjutisi ketserluseks ja põrgu sigitiseks. Talurahva ja linnakehvikute 1788. 
a. rahutusi, mis olid tingitud viljaikaldusest ja näljahädast, pidas ta mõttetuks 
mässamiseks ning lausa enda isiku vastu suunatuks. Monarhiat armastas meister 
Louschart eelkõige sellepärast, et see oli aidanud tal koguda 200 000 livri suuruse varan- 
duse. Tänu sellele võis ta panna oma ainsa poja Jean Louis' õppima du Plessis' 
kolledžisse. 

Poiss puutus aga kolledžis kokku tolleaegsete revolutsiooniideedega, ja oli isa suureks 
ehmatuseks neist ka kenakesti sisse võetud. Pärast õpinguid pidi noor Louschart isa käsu 
kohaselt põlle ette siduma ja perekonna sepapajas kuninglikke hobuseid 

rautama hakkama. Meister Louschart arvas nimelt, et kuni püsib maailm, peab püsima 
ka Louscharfide sepikoda. Kui keegi nende suguvõsast peaks kaupmeheks või notariks 
saama, on maailma lõpp varsti käes. 

Isa meelehärmiks jäi Jean Louis ka alasi juures oma revolutsioonilistele veendumustele 
truuks. Kuigi ta päeval askeldas hoolega vasara ja lõõtsa ümber, kasutas ta õhtuid 
õppimiseks ning leidis isegi hoolsa õpilase ühe kena neiu näol, kes koos oma emaga 
Louscharfide majas elas. 

Kaua ei saanud niisugune asi kesta. Isa ei jätnud .ühtegi võimalust kasutamata, et 
revolutsionääride-ketserite kohta mõnd krõbedat sõna lendu lasta. Kord ütles ta tõsiselt: 
«Kui sa, jumala-salgaja, tõesti usud, et saad ilma taevase jumalata läbi, siis pean 
vähemalt mina sulle usu ja jumala eest olema!» Pikapeale läksid nende suhted nii 
teravaks, et omavahel peaaegu ühtegi sõna ei vahetatud. Jean Louis proovis siiski isaga 
suhteid ära klaarida. 

Meister Louschart oli otsekohe valmis kodurahu jalule seadma, kui poeg tõotab: «Ma 
ütlen siinsamas lahti saatanast ja tema ahvatlustest, vabaduse ja võrdsuse põhimõtetest ja 
filosoofilistest vaadetest!» Jean Louis seevastu arvas, et isiklike veendumustega pole 


perekonnatunnete juures midagi teha, ning ajas vanamehel jälle hinge täis. Jean Louis ei 
jõudnud oma juttu veel lõpetadagi, kui ta oli juba pärandist ilma jäetud ning «igaveseks 
ajaks» isamajast minema aetud. 

Poeg leidis peavarju oma mõttekaaslaste juures, kes aitasid tal isegi tööd leida. Sellega 
oleks võinud lugu ka lõppeda, kui Jean Louis poleks äkki hakanud puudust tundma oma 
kunagisest usinast õpilasest Helene Verdier'st. Noor ja optimistlik Jean Louis läks neiu 
ema juurde ja palus tema tütre kätt. Madam Verdier oli paraku oma verinoore tütre juba 
teisele lubanud. Jean Louis pidi tühjade kätega tagasi tulema ning pealekauba veel isa 
ähvardusi kuulama. 

Mõni päev hiljem sai ta teada, et tema armas Helene on varsti tema võõrasema. Noor ja 
vana Louschart olid nüüd mitte ainult poliitilised vastased, vaid rivaalid ka 
südameasjades. 

Kõigele vaatamata oli noor Louschart selleks siiski liiga patriarhaalselt kasvatatud, et 
hakata isalt pruuti üle lööma. Ta otsustas saatusega leppida ning Versailles'st lahkuda, 
olgugi et Helene'i tundeid arvestades polnudki asi nii lootusetu. 

Lahkumispäeva eelõhtul tahtis ta vähemalt kaugeltki neiuga hüvasti jätta ning tuli Rue 
de MontreuiTle. Heitnud isamajale veel viimase pilgu, tuli ta oma korterisse tagasi — 
ning leidis Helene'i oma maja ees kivil istudes külmetamas. Neiu oli kodunt jalga lasknud 
ja valmistus nüüd Jean Louis'ga kas või maailma otsa minema. Kuid noor Louschart jäi 
truuks oma tõotusele mitte isaga võistlema hakata. Ta vannutas koguni Helene'i jääma 
emale kuulekaks tütreks ning meister Louschart'iie mehele Minema, ehkki viimasele 
oleks sobinud rohkem mitte peigmehe, 

vaid vanaisa roll. Ning et kuulekus täielik oleks, ei lubanud ta endale ega Helene'ile 
kõige vähematki osa neist rõõmudest, mis tema isa peatselt pidid ees ootama. Nad veetsid 
öö vabas õhus, manitsedes teineteist eneseohverdamisele. 

Kui hommik kottis, saatis Jean Louis Helene'i koju ning jäi maja ette hetkeks neiuga 
hüvasti jätma. Ta oli juba ära minemas, kui kuulis Helene'i karjumas. Tütart maja juures 
varitsenud madam Verdier peksis armutult tüdrukut ning lohistas teda juukseidpidi 
mööda tänavat. Valgustatud majauksel seisis aga meister Louschart ning vaatas, käed 
rinnal risti, oma tulevase naise peksmist pealt. 

See oli Jean Louis'le liig. Ta tahtis Helene'ile appi minna, kuid isa astus tee peale ette. 
Jean Louis palus, et isa teeks sellele metsikusele lõpu, ning kinnitas Helene'i täielikku 
süütust. Isa aga irvitas: «Mida armsam laps, seda valusam vits!», ähvardas ka oma 
jumalasalgajast pojale kere peale anda ning mõnitas nii tüdrukut kui ka Jean Louis' 
poliitilisi tõekspidamisi. 

Madam Verdier peksis tütart edasi. Jean Louis neelas koik solvangud alla, lubas isegi 
oma filosoofiast lahti öelda, jäetagu ainult Helene rahule. Kuid see ärritas vana 
Louschart'i veel enam. 

«Ah sa ei taha näha, kuidas sinu armukest karistatakse?» karjus ta, ning lõi oma 
raske rusikaga Jean Louis'le näkku. 

Madam Verdier jättis Helene'i rahule, tuli oma tulevase väimehe juurde ning hakkas 
seda Jean Louis' kallale ässitama. Nüüd, mil vahetu oht Helene'i pealt oli möödunud, 
tundis ka noormees endas soovi vastu hakata. Ta vaatas riiakale vanamoorile otse silma ja 
nimetas teda rongaemaks. 


Sealjuures keeras ta hetkeks isale selja. Helene'i hõige sundis teda ümber pöörama. Seal 
seisis meister Louschart, rauatükk käes ning käsi löögiks üles tõstetud. 

Jean Louis põikas suurivaevu löögi eest kõrvale ning jooksis majauksest sisse, isa 
kannul. Noormees püüdis uuesti tänavale pääseda, kuid madam Verdier tõkestas tee. 
Vanamees hakkas märatsema, õnneks oli maja esik nii kitsas, et sepp tabas oma 
rauakolakaga vehkides vaid seinu. Jean Louis põgenes isa toa kaudu töötuppa ning üritas 
sealtkaudu tagauksest välja pääseda. Kuid uks oli riivis. Enne kui Jean Louis jõudis selle 
lahti teha, oli vanamees kohal, senise rauakolaka asemel sepahaamer käes. Esimene löök 
läks mööda ning raske vasar raksatas vastu uksepiita. Jean Louis haaras isal käest kinni, 
nad hakkasid teineteist murdma ning kukkusid põrandale. Noormehel õnnestus isa käest 
vasar ära kiskuda, püsti tõusta ning ukse juurde joosta. Ta tõmbas riivi eest, viskas 
haamri üle õla töötuppa tagasi, jooksis majast välja ning võttis esimese ettejuhtunud 
postitõlla. 

Isa karjatust ta ei kuulnud. Vasar oli lennanud vanale sepale parema silma pihta ning 
mehe tapnud. Madam Verdier teatas juhtunust politseikomissarile ning see kuulutas 
otsekohe Jean Louis Louscharti tagaotsitavaks. Veel samal päeval tabasid 

ratsapolitseinikud ta postitõllaga SEvres'is ning võtsid vahi alla Ta ei teadnudki, et oli 
oma isa tapnud, ning väitis hiljem et ei teinud seda tahtlikult. Asi tuli arutamisele Pariisi 
chätelet's kes lükkas tagasi Louis Louschart'i väite, nagu oleks ta tegutsenud 
hädakaitseseisundis. Ta olevat korduvalt ja ettekavatsetult oma isa pähe löönud. Selline 
ettekujutus oli tekkinud madam Verdier' seletuste põhjal. 

31. juulil 1788 mõistis chätelet Louis Louschart'i surma: käed, jalad ja selgroog 
tapalaval elusast peast rattaga puruks murda, siis süüdimõistetu rattal surmata ning lõpuks 
õlekuhjal põletada. 

Prantsusmaa kriminaalõiguses oli kuni 1789. aasta revolutsioonini ette nähtud 
mitmesugused hukkamisviisid. Nagu teisedki karistused, lähtusid ka surmanuhtlused 
kättemaksupõhimõttest. Kuriteo raskusest tulenes ka karistuse julmus. Kurjategija huk- 
kamine kujutas endast metsikut piinamist, millel polnud midagi ühist õiguse ja 
inimlikkusega. Kõik kehalised karistused ja surmanuhtlused viidi avalikult täide selleks 
spetsiaalselt ehitatud tapalaval. Seisusevahesid arvestati isegi surmanuhtluse täide- 
viimisel. Näiteks mõõgaga pea maharaiumist kohaldati ainult aadlike suhtes. Seda tehti 
kaheteralise terasmõõgaga, mille ühele küljele oli graveeritud kiri Justitia, teisele 
surmanuhtluse sümbol — ratas. Süüdimõistetu pidi panema pea puupakule ning 
veripunases mantlis timukas lõi selle maha. Selliselt saadeti surma näiteks markiis de 
Brinvillier. 

Poodi eelkõige vargaid, röövleid, valerahategijaid ja sala-kütte. 

Raskete kuninga vastu suunatud kuritegude eest oli ette nähtud neljaks karistamine. 
Süüdimõistetu iga käsi ja jalg seoti eri hobuse külge ning timukas ajas need siis nelja 
ilmakaare poole laiali. 

Näiteks 28. märtsil 1757 hukati Pariisis Grev€ väljakul sellisel moel vaimuhaige Robert 
Frangois Damiens, kes oli Louis XV sulenoaga kergelt haavanud. Neli noort, eraldi 
selleks valitud hobust ei suutnud tema jäsemeid puruks rebida, seepärast võeti veel kaks 
hobust appi. Kuid ka sellest ei aidanud. Kohalviibiv arstikolleegium hakkas arutama, 
kuidas siiski karistust täide viia. Lõpuks tegid tublid arstid ka otsuse: valust kisendaval 


Damiensil lõigati õla- ja puusakõõlused läbi ning alles siis jaksasid hobused tema keha 
neljaks rebida. 

Vähem julm ei olnud ka paavst Lucius III poolt 1183. aastal Lõuna-Prantsusmaale 
eksporditud ning hiljem inkvisitsiooni poolt kogu maailma kohtupraktikas kasutatud 
tulesurm. Haokubu külge seotud süüdimõistetu põletati elusalt. See karistus mõisteti 
peamiselt ketseritele, nõidadele ja mürgitajatele. La Reynie* aegne chambre ardente 
kasutas seda hukkamisviisi ka aadlike suhtes. Niisugune piinarikas surm tulenes katoliku 
kiriku nõudest ecclesia non stit sanguinem (kirik ei vala verd), mistõttu 

kanoonilises kohtupraktikas olid keelatud kõik karistused, kus oleks valatud hukatava 
verd. Et elusalt põletatava süüdimõistetu veri aurustus, siis andsid preestrid tuleriitade 
suitsule oma õnnistuse. 

Ratastamist kohaldati eelkõige mõrvaritele ja tänavaröövlitele, kuid mõnikord ka 
teistele kurjategijatele. See oli alandav ja neljakskäristamise kõrval kahtlemata üks 
julmemaid hukka-misviise. Prantsusmaal viidi see karistus täide järgmiselt. Süüdi- 
mõistetu seoti tapalava põrandal oleva suure ratta külge kinni ning timukas peksis 
raudkangi või väiksema rattaga tal kaeja jalaluud ning rinnakorvi puruks, õnnetu jäeti 
selliselt tapalavale lamama, kuni surm ta peale halastas. Sageli kulus selleks tunde. 
Timukas, rahvasuus chariot või bourreau (piinaja, nülgija), ning tema sulased jälgisid 
samal ajal, et vähimgi kaastunne rahva hulgast surija piinu ei vähendaks. 

Niisugune saatus ootas nüüd ka noort Louschart'i. Kohtuotsuse täideviimiseks oli 
tehtud täiendav korraldus: «Kohus leiab, et kõnesolevat Louschart'i ei tule mitte löögiga 
surmata, vaid enne kui ratas esimest korda tema jäset puudutab, peab ta olema salaja ära 
kägistatud.» Selline armulikkus pidi vähendama üldsuse ärritust, mille kohtuotsus oli 
esile kutsunud. Täideviimine oli määratud 3. augustile, öigustavade kohaselt viidi 
kohtuotsus täide kuriteokohas, antud juhul siis Versailles's. Juba tapalava ehitamise ajal 
tuli ette mõningast käsikähmlust puuseppade ja erutatud rahvahulga vahel, kes püüdis 
ehitamist segada. Korra jaluleseadmiseks kutsuti appi mehi seppade tsunftist, kohtuamet- 
nikke ja politseinikke. 

Ärritatud timukas (samuti Sansonide suguvõsast, nagu Monvoisini asjaski) teatas 
peaprokurör de Fleuryle juhtunust ning palus rakendada täiendavaid julgeolekuabinõusid. 
De Fleury lasi politseivalvet tugevdada ning hukkamise salaja varasemale ajale üle tuua. 
Sanson omalt poolt lasi ehitada ümber tapalava kividest ja laudadest müüri. 

Aga ka noore Louschart'i sõbrad ei maganud. Terve öö pidasid nad tapalava juures 
valvet. Nii juhtuski, et surmamõistetu tõlda võttis hukkamisaja ületoomisest hoolimata 
vastu rahutu rahvahulk. Sanson kirjeldas olukorda nii: «Mehed, naised, raugad ja lapsed, 
kõik olid tänaval. Riietuse järgi võis ära tunda hulka maarahvast, kes oli linnainimestega 
ühinenud. Tavaliselt nii rahulik rahvas oli palavikulises liikumises. Timuka tõlda võttis 
vastu sõimusõnade vool, ning alles suurte jõupingutustega õnnestus meil sõidukile teed 
teha.» Tõld keeras Satory tänavasse. Saint-Louis' väljakuni, kus seisis tapalava, ei olnud 
sealt enam palju maad. Jean Louis istus saatusega leppinult tõllas ning näis, et ümberringi 
toimuv ei lähe talle enam korda. Äkki hüüdis Helene Verdier rahva hulgast tema nime. 
Noor Louschart tõstis pea, kuid ei suutnud tüdrukut leida, ning hüüdis rahva poole: «Ela 
hästi, Helene!» Samal hetkel hüppas keegi protsessiooniga kaasaskäinud hiiglakasvu 
sepasell tõllatiislile. «Ütle parem nägemiseni, 

Jean Louis! Sinusuguseid ausaid mehi juba rattale ei tõmmata!» 

Rahvamass läks liikvele ning tõlda saatvad ratsapolitseinikud suutsid suuri vaevu tee 
vabaks teha. 

Lõpuks jõudis sünge rongkäik Saint-Louis' väljakule. Noor Louschart vabastati 
ahelatest ning seoti köiega kinni. Sel hetkel ronis toosama hiiglakasvu sepasell üle 
piirdetara ning tormas timukaabilisi kõrvale tõugates tapalavale. Rahva juubelduskisa 
saatel vabastas ta Jean Louisi köidikutest ning kandis sõprade juurde. 

Rahvamass tungis tapalavale ning surus timuka koos oma abilistega nurka. «Ära karda, 
timukas,» karjuti, «meile pole vaja mitte sind, vaid sinu tööriistu!» Enne kui «monsieur 
Pariis» midagi taipama hakkas, olid tema tapa- ja piinariistad puruks pekstud, tapalava 
laiali lõhutud ning sellest kõigest üks suur lõke tehtud. 

Jean Louis Louschart'i kohtuotsus oli viimane, millega Pariisi chätelet mõistis 
karistuseks ratastamise. 

Vähem kui aasta pärast ründas rahvas Bastille'd. Algas revolutsioon, mis purustas vana 
kohtu- ja politseiaparaadi ning asendas politseiriigi omavoli kodanike isikuvabaduse ja 
võrdsusega. Likvideeriti politsei pealeitnandi, politseikomissari ja chevalier de guet' 
(valveohvitseri) ametikohad, nagu ka kogu feodaalne kohtusüsteem. Koos sellega 
kadusid piinavad karistused ja hukkamised. Juba 1780. aastal kirjutas Jean Paul Marat, 
revolutsiooni helgemaid päid, oma «Kriminaalseadusandluse kavas»: «Kui 
õigusemõistmine nõuab, et karistus vastaks kuriteole, siis inimlikkus nõuab, et karistus ei 
oleks kunagi julm.» 


See, mida kuningas mässuks pidas, 


kui ta Bastille' ründamisest teada sai, oli tegelikult revolutsioon, kodanliku 
revolutsiooni musternäide. See revolutsioon, nagu kirjutas V. 1. Lenin, tegi «kodanluse 
jaoks, kodanliku demokraatia jaoks nii palju, et kogu tsiviliseeritud inimkonna kogu 
arenemine kogu XIX sajandil, — kõik see lähtub suurest Prantsuse revolutsioonist, kõik 
on temale tänu võlgu».' 

Revolutsioon tegi vana režiimi Augeiase tallid lõplikult puhtaks. Aadli ja 
vaimulikkonna privileegid tühistati, kodanlik ühiskond sai arenguks rohelise tee. Kohus 
ja politsei kujutasid endast sealjuures relva selle või teise parajasti võimul oleva 
kodanliku rühmituse huvide kaitsel. Vahetult pärast Bastille' vallutamist '4. juulil "789 
teenisid nad koostöös liberaalse aadelkonnaga võimule tulnud suurkodanluse huve, 
Pariisi kõrgem linnavalitsus bailli võttis enda kätte ka pealinna politseivõimu. 
Feodaalsete senjöörikohtute asemele loodi vandemeestekohtud. 


" Lenin, V. I. Teosed. 28. kd. Lk. 394. 

Revolutsiooni algjärgus suudeti kuningavõimu ainult piirata. Kohus ja politsei pidid 
ühelt poolt aitama kaasa aadli ja vaimulikkonna eesõiguste tühistamisele, teiselt poolt tuli 
aga neil hoolitseda selle eest, et talurahvas ja linnakehvikud ei võtaks lausa sõna-sõnalt 
1789. aasta augustis avaldatud «Inim- ja kodanikuõiguste deklaratsiooni». Seal öeldi 
tõepoolest, et «loodus lõi inimesed vabade ja võrdsetena», kuid seal oli ka kirjas, et 


«õigus omandile on puutumatu ja püha». 1789. aastal kuulutati kõik kodanikud küll 
seaduse ees võrdseks, kuid kaks aastat hiljem vastuvõetud konstitutsioon andis 
valimisõiguse ainult 4 miljonile kodanikule 25 miljonist. 

Talurahvale, linnakehvikutele, töölistele ja revolutsioonilisele väikekodanlusele polnud 
selline võrdsus sugugi meelt mööda. Koos konstitutsiooniga eksisteeris ka kuningas oma 
vetoõigusega, lisaks veel liigkasuvõtmine, spekulatsioon ja nälg. Loodi kutseühinguid ja 
streigiti. Niisugune asjakäik ei klappinud aga suurkodanluse plaanidega, seepärast võeti 
kiiresti vastu kutseühingu- ja stregikeeluseadused. 

Ja juba näemegi politseid koos suursugustest kodanikest moodustatud rahvuskaardiga 
ühinguid ja streike laiali ajamas. Uued suurkodanluse esindajatest ja nende teenritest 
moodustatud vandekohtud kohtlevad karmi käega aktiivseid streigivõitlejaid. 

Tagaplaanil võib märgata konspireerivat kuningat, kes ei loobunud ka suurkodanluse 
võimu all olles oma õilsatest jahitavadest. Näiteks 4. augustil kirjutas ta oma päevikusse: 
«Metsas hirvejahil. Ühe saime kätte. Sinna ja tagasi hobusel.» 

Alles kolme aasta pärast, kui rahvas 10. augustil 1792 ründas Tuileries'd ning Pariisi 
revolutsiooniline kommuun pani kuningliku hirve koos selle saatjaskonnaga trellide taha, 
ütles kuningas endale lõpuks: «Jaht on läbi.» Kuningas kukutati, suurkodanlus pidi võimu 
üle andma žirondiinidele. Kuivõrd nood esindasid vabariiklastest tööstus- ja 
kaubanduskodanluse huve, siis muutus ka kohus ja politsei vabariiklikuks. 
Justiitsministriks nimetati jakobiin ja revolutsiooniline advokaat Georges-Jacgues 
Danton. 

Pariisis oli kommuun kuninga vangi pannud. Peamiselt suur-kodanlastest koosneva 
Asutava Kogu otsused tühistati. Korraldati kaitset Preisi vägede vastu, kes olid jõudnud 
juba Verduni alla. Samal ajal tuli võidelda monarhistidega. Näiteks augustikuus 
organiseerisid kuningatruud elemendid vandenõu. Kavatseti vanglale tormi joosta, 
kuningas vabastada ning revolutsioon verre uputada. Politsei vahistas rohkesti 
vandenõulasi. 

1792. aasta septembri algul ründasid vandenõust nördinud rahvahulgad vanglat ja 
tapsid tuhat vangi. 

Jakobiinide ja kommuuni survel anti Louis XVI revolutsiooni-tribunali alla ja mõisteti 
surma. 21. jaanuaril 1793 ta giljotineeriti. 

Ka revolutsiooni ajal hoidis tapakirvest Charles Henri Sanson, seesama timukas, kellel 
rahvas ei lasknud Versailles's noort Louscharfi ratastada. 

Kuid rojalistid ei loobunud võitlusest ka pärast kuninga hukkamist. Vendees tõstis pead 
kontrrevolutsioon. Vaimulikud ja suurmaaomanikud viisid Briti raha ja relvade abil 
talupojad nit kaugele, et need revolutsiooni vastu üles tõusid. Rojalistide viha vabariigi 
vastu oli piiritu. 

Näiteks Prantsuse ajaloolane J. Michelet kirjutab Vendeest, et 16. märtsil 1793 tungisid 
umbes 6000 vendeelast ootamatult La Roche-Bernard'i linna. Vastaste suure ülekaalu 
tõttu ei osutanud linn vastupanu. Kõigepealt kägistati ära 22 linnakodanikku. Seejärel 
tungisid mässajad linnavalitsuse hoonesse, tirisid linnapea Sauveuri turuplatsile ning 
nõudsid, et ta hüüaks: «Elagu kuningas!» Sauveur aga hüüdis «Elagu vabariik!» 
Järgnevat kirjeldab Michelet nii: «Raevunult topiti talle püssirohulaeng suhu ning hakati 
siis ringi vedama, nõudes avalikku andekspalumist. Ta hüüdis «Elagu rahvas!» Siis lasti 
tal revolvriga vasak silm välja. Lask paiskas ta pikali. Ta tõusis püsti ning suudles oma 


ametiraha. Uus lask...» Lõpuks peksid rojalistid Sauveuri küll püssipäradega surnuks, 
kuid ta jäi vabariigile ustavaks. 

Kontrrevolutsioon ja selle agendid tegutsesid igal pool. 1793. aasta mais reetis 
Põhjaarmee ülemjuhataja, žirondiinist kindral Dumouriez vabariigi ja põgenes Austriasse. 
13. juulil 1793 tapeti Marat, pariislaste «rahvasõber». 

Aegamööda suurenes kontrrevolutsionääride mõju sedavõrd, et riigi 83 departemangust 
jäi Konvendile ustavaks ainult 23. 

Sisevaenlased said toetust ka väljast. Näiteks Briti peaminister Pitt andis noore 
Prantsuse vabariigi vastaseks spionaažiks ja õõnestustegevuseks viis miljonit 
naelsterlingit. Prantsusmaal tegutsevatele agentidele maksti kahjuriaktide 
toimepanemiseks kuni 2500 livri kuus. Reeturid panid põlema laskemoonavabriku 
Bayonne'is ning lasid õhku Chemille'i suurtükiväelaagri. Näljahäda süvendamiseks 
hävitati teraviljavarusid ja toiduaineladusid. 

Vaesunud väikekodanlased, käsitöölised ja töölised, niinimetatud sankülotid nõudsid 
radikaalseid abinõusid rikaste ja spekulantide vastu, kes rahva häda ja viletsuse pealt 
profiiti lõikasid. Nende juht Jacgues Roux küsis: «Kas on lurjuste varandus tõesti rohkem 
väärt kui inimeste elu?» Marat ja jakobiinid nõudsid kindlate toiduainehindade 
kehtestamist. Konvent võttis vastu nn. maksimumiseaduse, mis tähendas teraviljahinna 
ülemmäära kehtestamist. 

Kuid Žirondiinid ei mõelnud kodanlust pigistada rohkem kui hädapärast vaja. Pealegi 
suutis too ka sellest seadusest oma kasu välja pumbata. Kommuuni ümber koondunud 
vasakjõude püüti aga politsei ja kohtu abil piruka juurest üldse eemale tõrjuda. Konvent 
süüdistas Marafd žirondiinidevastases tegevuses ning lasi ta 12. aprillil 1793 vahistada ja 
kohtu alla anda. Kaksteist päeva hiljem vabastati Marat hulkade survel, kusjuures 
Pariislased kandsid oma sõbra kohtusaalist otse Konventi. Vihased Žirondiinid 
valmistusid vastulöögiks, plaanitsedes kohtuprotsessi 

kommuuni ja revolutsiooniliste sektsioonide vastu. Asja pidi arutama mitte 
revolutsioonitribunal, kes oli Marat' õigeks mõistnud, vaid selleks eraldi moodustatud 
kohus, nn. kaheteistkümne komisjon. 

Aga žirondiinid kaotasid mängu veel enne, kui see alata sai. 31. mail tõusis Pariis 
relvile ja kihutas Žirondiinid minema. Kehtestati kõige otsustavamate ja 
revolutsioonilisemate kodanlaste, jakobiinide diktatuur, kes võitles kõrvalekaldumatult ja 
karmikäeliselt vabariigi vaenlaste vastu. Selle võitluse põhirelvad olid politsei, kohus ja 
giljotiin. 

Jakobiinide diktatuuri ajal koondus peaaegu kogu võim päästekomitee kätte, kelle 
kõrval seisid julgeolekukomitee ja revolut-sioonitribunal. 

Nagu kõikide teiste komiteede puhul, muutus ka julgeolekukomitee isikkoosseis 
sõltuvalt poliitikajõudude vahekorrast. See komitee valmistas revolutsioonitribunalile ette 
riigivaenlaste kriminaalasju. Ta kogus tõendeid, informeeris uurimistulemustest Konventi 
ning korraldas kahtlustatavate kohta käivate otsuste elluviimist. Sisuliselt oli 
julgeolekukomitee vabariigi kõrgem politsei- ja julgeolekuorgan. Vähemalt teoreetiliselt 
kehtisid tema otsused ka kohalikes politseiorganites. 

Pärast revolutsiooni oli politseivõim detsentraliseeritud ning kogukondade ja 
sektsioonide vahel ära jagatud. Jakobiinide diktatuur koondas politseivõimu jälle 
keskusse. 


Lisaks julgeolekukomiteele, sektsioonide revolutsioonikomiteedele ja 
kogukonnapolitseile teostasid politseivõimu ka komissarid, keda Konvent saatis armeesse 
ja departemangudesse. 

Tegelikult oli veel üks julgeolekuorgan — politseibüroo. Seda justiitskomiteele alluvat 
organit juhtis Saint-Just, Robespierre'i lähim kaastööline. Büroo operatiivset laadi 
tegevusse kuulus lisaks revolutsiooni kaitsmise eriülesannete veel üldisi politsei- 
ülesandeid. 1794. juulis ühendati ta julgeolekukomiteega. Teine tähtis 
revolutsioonipolitsei tugisammas oli 1790. aastal ratsa-politseist (marechausse) 
moodustatud sandarmeeria (gendarmerie), kes valvas Konventi ja vanglaid ning 
konvoeeris vahialu-seid. 

Pariisi revolutsioonitribunal oli vabariigi kõrgem kohus. Selle kohtunikud ja 
vandemehed olid jaotatud nelja kolleegiumisse, kusjuures kohtu koosseis ei teadnud ette, 
millist asja nad arutama hakkavad. 

Kuni 1794. aastani tegutsesid revolutsioonitribunalid ka mõnedes departemangudes, 
kus nad pidid hoolitsema revolutsioonilise õigusemõistmise eest. Hiljem hakkas kõiki 
poliitilisi asju arutama ainult Pariisi revolutsioonitribunal. 

Lisaks revolutsioonitribunalidele jätkasid departemangudes töötamist ka 
kriminaalkohtud, nüüd juba vandekohtutena ning enamasti muudetud koosseisus. 

Jakobiinide rusikas 


Kõigele vaatamata ei olnud jakobiinide diktatuur siiski proletariaadi diktatuur, 
Robespierre töölisjuht ega tema politsei töö-lismiilits. 

Jakobiinide juhtkonnas ei leidnud kõlapinda utoopiakommunistide ideed, Babeufi ja 
Roux' üleskutsed rikaste vara laiali jagada, samuti vasakjakobiinide, hebertistide vaated. 

Robespierre, tema kaasvõitlejad ja teised revolutsioonikange-lased olid siiski oma 
klassi pojad, kodanlased, järelikult eraomandi kaitsjad. Seepärast ei tõstnud nad kätt mitte 
ainult rojalistide, Žirondiinide ja parempoolsete vastu, vaid raiusid päid ka 
vasakpoolsetel, oma mõttekaaslastel ja kunagistel kaasvõitlejatel. 

Giljotiin töötas 25. aprillist 1792 alates vahetpidamata. Näiteks 1794. aasta suvel viidi 
iga päev täide kuni viiskümmend surmanuhtlust. Pea pidid pakule panema mitte ainult 
Louis XVI, Marie Antoinette, kuningatruud aadlikud ja vaimulikud, vaid ka Danton, 
Desmoulin ja Hebert. Giljotiin oleks kahtlemata oodanud ka Jacgues Roux'd, kui ta 
julgeolekukomitee poolt vahistatuna poleks eelistanud end ise pistodaga surmata. 
Jakobiinide lippudega ehitud giljotiin ootas juba vahistatud Babeufi, kuid 28. juulil 1794 
giljotineeriti Robespierre ja Saint-Just ise. Tagurlike termidoorlaste riigipööre päästis 
Babeufi elu. Jakobiinide tapakirves ei säästnud isegi Pariisi kommuuni mõjukat liiget 
Jacgues-Rene Hebert'i, kes ometi oli vahistanud kuninga, saavutanud Marat' 
õigeksmõistmise, kukutanud žŽirondiinid ning aidanud võimule jakobiinid endid. 

Revolutsioonilise ning väga menuka ajalehe Le Pere Duch-esne väljaandjate ja 
poolehoidjate arvates ei olnud jakobiinide diktatuur siiski küllalt revolutsiooniline. 
Feodaalkorra jäägitult hävitanud ning kodanlusele rohkesti tulu toonud revolutsioon pidi 
ka vaesematele rahvakihtidele midagi andma. 4. märtsil 1794 katsid Hebert'i 
poolehoidjad protesti märgiks inimõiguste deklaratsiooni leinalooriga. Vaeste kaitseks 
välja astudes esitasid nad paraku ka äärmuslikke nõudeid, nagu näiteks 
revolutsiooniterrori tugevdamine, Prantsusmaa dekristianiseerimine ja mõistusekultuse 


sisseseadmine. Leidmata toetust Robespierre'ilt ja päästekomiteest, üritasid nad 
kommuuni ja Pariisi sektsioone Robespierre'i vastu üles ässitada. Hebert süüdistas 
Konvendis Robes-pierre'i ja päästekomiteed ning kutsus relvastatud ülestõusule 
jakobiinide vastu. Kommuun ja sektsioonid keeldusid Hebert'i vasakäärmuslikust 
rünnakust osa võtmast. 

Julgeolekukomitee korraldas viivitamatult vastulöögi. Hebert vahistati, anti 
revolutsioonitribunali alla ja hukati 24. märtsil. 

Jakobiinide rusikas lõi ühetugevuselt nii kunagisi kaasvõitlejaid kui ka vabariigi 
vaenlasi. Niisugune ühetaolisus oligi jakobiinide revolutsioonilis-demokraatliku 
diktatuuri esimene ja kõige töökam hauakaevaja. Revolutsioonivastasel suurkodanlusel 

õnnestus kasutada laiade rahvahulkade kasvavat rahuolematust jakobiinide 
valitsemisega ning Robespierre'i pooldavad politseinikud aeti minema või tapeti. 
Tagurlusel oli vaja oma mõõka. 

1795. aastal loodi Direktooriumile alluv 7000 mehest koosnev Legion de Police 
Generale ning mõned kuud hiljem, 1796. aasta kevadel Politseiministeerium. 

Uue politsei üks esimesi aktsioone oli niinimetatud võrdsete vandenõu purustamine. 
Selle eesotsas seisis 26-aastane revolutsionäär Frantjois Nõel Babeuf, teadusliku 
kommunisni eelkäija. Kehvast perekonnast Põhja-Prantsusmaalt pärit mehena oli ta 
vaesust omal nahal tunda saanud. Juba 1789. aastal nõudis ta suurmaaomandi kaotamist. 
Töötades 1792. aastal lühikest aega Somme'is valitsejana, püüdis ta söötis 
kogukonnamaid üles harida ja vaestele välja jagada. See kutsus esile suurtalunike ja maa- 
omanike meeletu viha. Kui tema vastu hakati kohtuprotsessi sepitsema, pages ta Pariisi 
ning hakkas aktiivselt tegutsema kommuunis. 

1793. aasta kevadel, Žirondiinide valitsusajal, nõudis Babeuf Konvendilt sankülottide 
täieliku võrdsuse seaduse vastuvõtmist. Kommuuni toitlusbüroo esimehena teadis ta 
liigagi hästi vaeste näljahäda ja toiduainespekulantide mahhinatsioone. Jakobiinidega ta 
ei ühinenud. Osavasti punutud intriigi abil seati ta jakobiinide juures kahtluse alla ning 
lõpuks vahistati. 

Jakobiinide kukutamise järel lasti Babeuf vabaks. Ta jätkas Abbays oma 
revolutsioonilist tegevust, lõi Pantheon-klubi ning andis välja ajalehte «Rahvatribuun». 
Trükkali pealekaebuse alusel vahistati ta 25. oktoobril 1794 uuesti, kuid lasti taas vabaks. 
Direktooriumi politseiministeeriumil õnnestus sokutada Babeufi klubisse nuhk Grisel, 
kes informeeris oma šeffi regulaarselt ja põhjalikult seal toimuvast. Nii sai politseiülem 
Cochon teada, et Babeuf ja tema kaaslased ei kavatse midagi vähemat kui jakobiinide 
konstitutsiooni taaskehtestamist, suurkodanluse kukutamist ja rahvadiktatuuri 
sisseseadmist. Ning seda ajal , mil üks Direktooriumi esindaja väitis: «Rojalistidele 
piisab mooga näitamisest. Aga jakobiinid tuleb maha lüüa!» 

Politseiministeerium andiski löögi. 10. mail 1796 Babeuf ja tema sõbrad vahistati. 
Nende protsess kestis aasta otsa, kuid lõpuks mõistis Direktooriumi tribunal Babeufi koos 
sõbra Dar-thega surma giljotiinil. 

Jakobiinide rusikat suutis Babeuf vältida, kuid kontrrevolutsiooni tapalava mitte. 


Il SUNNITÖÖVANGLAST KRIMINAALPOLITSEISSE 


Keisri vari 


XIX sajand ei olnud mitte üksnes loodusteaduste ja tehnika, vaid ka politsei, eeskätt 
just kriminaalpolitsei kiire arengu sajand. Prantsusmaal algas see kõrgeima, poliitilise 
politsei reorganiseerimisest. Napoleon Bonaparte'i valitsemisajal hõivas poliitiline 
politsei positsiooni, mida tal ei olnud isegi la Reynie' ajal. 

Kohe pärast 9. termidoori (1794. aasta 27. juuli) kontrrevolutsioonilist pööret kaotati 
revolutsiooni ajal detsentraliseeritud politsei ja kohtuaparaadi alluvus kommuunidele ja 
sektsioonidele, revolutsioonitribunalid aga likvideeriti ja asendati suurkodanluse 
kohtutega. 

Pärast Napoleoni 18. brümääri (1799. aasta 9. novembri) riigipööret ei jäänud 
revolutsioonilisest politseist ja kohtust praktiliselt midagi alles. 

Jakobiinid ja sankülotid, Robespierre, Roux, Häbert ja Babeuf olid aadlikke ja 
vaimulikkonda, aga ka suurkodanlust sedavõrd hirmutanud, et need püüdsid võimalikult 
kiiresti ja põhjalikult . likvideerida revolutsioonilisi võimu- ja valitsemisorganeid ning 
tühistada nende seadusi. Erandiks oli vaid La Chapelier' seadus, mis keelas sankülottidel 
poliitiliste liitude loomise ja streikimise, ja giljotiin — sisendamaks austust uute seaduste 
vastu. 

1796. aasta kevadel loodud Politseiministeerium muutus Napoleoni ajal kõikvõimsaks 
politseikeskuseks, riigipolitsei aga kõiketeadvaks ja alati võitlusvalmis raudrusikaks, 
millega Napoleon allutas Prantsusmaa alamaid suurkodanluse huvidele. See, mis Louis 
XIV ja tema riiginõunikul la Reynie'1 õnnestus vaid poolenisti, mille poole nende 
järglased kõigiti, kuid oskamatult püüdlesid, läks Napoleon I ja tema politseiministril 
täielikult korda: Prantsusmaast sai esimese järgu politseinik, kõige politseilikum riik 
Euroopas. Samal ajal, kui Napoleoni sõdurid Euroopat vallutasid, jälgisid kodumaal neid 
ja nende kaasmaalasi nuhkide silmad ja kõrvad. 

Mees, kes organiseeris Napoleoni politseiaparaadi ja lõi tiheda 

nuhkide ning agentide võrgu nii Prantsusmaal kui ka tema poolt vallutatud aladel, oli 
Joseph Fouche. Prantsusmaa politseiajaloo areenile ilmus inimene, kes muutus kogu XIX 
sajandi poliitilise politsei võrdkujuks ja kelle põhilised omadused olid iseloomutus, enese 
mõõdutundetu ülehindamine ja võimuiha. Joseph Fouche, Napoleoni politseiminister ja 
poliitilise salapolitsei liikumapanev jõud, oli poliitiline avantürist. Sama avantüristlik oli 
ka tema karjäär. Ta konspireeris ja intrigeeris kõigiga ja kõigi vastu, kui see vaid talle 
kasuks tuli. 

Noorena vireles Fouche viletsates tingimustes, olles jutlustaja ja matemaatikaõpetaja 
Nantes'is. Revolutsiooniliste ümberkorralduste ajal taipas ta ruttu, et nüüd võivad tal 
avaneda nii mõnedki šansid. 1792. aastal valiti Fouche isegi Konventi, kus ta otsis liitu 
jakobiinidega, tundes vaistlikult, et nende päralt on tulevik. 21. jaanuaril 1793 hääletas 
Fouche avalikult Louis XVI giljoti-neerimise poolt. Konvendi komissarina Lyonis käitus 
ta ultra-vasakpoolsena ning rakendas mitmeid mõttetuid ja julmi repressioone streikivate 
tööliste vastu. Kuid pseudorevolutsiooniline käitumine ei seganud tal põrmugi 
jakobiinide diktatuuri kriisi ajal kohe paremale pöördumast. Fouche toetas algul 
kontrrevolut-sioonilist termidoorlaste parteid. Kuna aga siin ei hinnatud teda küllaldaselt, 
läks ta üle Direktooriumi poolele. Ning Direktoorium määras Fouche lõpuks 
politseiülemaks. See andis Fouchele võimaluse halastamatult jälitada oma endisi 


kaasvõitlejaid — jakobiine ja teisi revolutsionääre. Just Fouche andis korralduse jako- 
biinide klubi kohe laiali saata ja sulgeda. Kummatigi ei olnud ta kuigi kaua ustav ka 
Direktooriumile. Fouche reetis Direktoo-riumi Napoleonile, keda ta toetas 18. brümääri 
(1799. aasta 19. novembri) riigipöörde ajal. Bonaparte'ilt sai Fouche tänutäheks 
politseiministri koha, mida ta täitis mõningate vaheaegadega kuni 1815. aastani. 
Napoleon nimetas Fouche lõpuks isegi Otranto hertsogiks. Kuid Fouche ei kasutanud 
oma salapolitseid mitte üksnes Napoleoni vaenlaste, vaid ka keisri enese jälgimiseks. Just 
see asjaolu katkestas mõneks ajaks tema ministrikarjääri. Fouche püüdis sõlmida 
Napoleoni-vastast liitu Bourbonidega, kuid giljotiini alt pääsenud kuningaperekonna 
liikmed ei suutnud Fouchele andestada, et ta oli jakobiinide valitsusajal hääletanud Louis 
XVI hukkamise poolt. Saanud Bourbonide juures külma vastuvõtu osaliseks, lähenes 
Fouche jälle Bonaparte'ile. Too otsustaski panna Fouche uuesti proovile 
politseiministrina ja riigi-politsei ülemana. Kuid Fouche polnuks tema ise, kui ta mõne 
aja pärast jälle ei intrigeerinuks rojalistidega ega aidanuks neil keiser Napoleoni 
kukutada. Ja et Fouchiel oli võime ikka haista pärituult, siis oli mõistagi tema käsi 
mängus ka korsik-lase tagasipöördumises Elba saarelt ja kõigis neis segadustes, mis 
kaasnesid Napoleoni teistkordse, sajapäevase valitsemisega. Sellele järgneval perioodil 
püüdis Fouche riigijuhtimist täielikult enda peale võtta, kuid ei leidnud küllaldaselt 
poolehoidjaid. Restauratsiooniajal kõrvaldasid rojalistid Fouche lõplikult võimult. 

Kuid oma taskuid õnnestus Fouchfl ka edaspidi täita, sest pärast surma jäi temast järele 
15 miljoni frangi suurune pärandus. 

Aastatel 1799—1815 oli Fouch€ Prantsusmaa üks mõjukamaid inimesi. Ministrina 
korraldas ta ümber ja kujundas välja Prantsusmaa politsei, näidates end seejuures hiilgava 
organisaatorina. Napoleoni diktatuur kujutas endast jõuka kodanluse diktatuuri ja seda 
arvestas Fouche ka politseiaparaadi kujundamisel. See aparaat funktsioneeris peaaegu 
muutusteta Pariisi Kommuunini, tema põhijooned on aga äratuntavad ka kaasaegses 
Süretes. 

Räägitakse, et Napoleon põlgas töölisi, kuid väiksematki rahutust nende hulgas kartis ta 
rohkem kui kaotust lahingus. Libe kui angerjas, valmis igasugusteks salasepitsusteks, 
teadis Fouchf väga hästi, mis keisrit kurvastab. Seetõttu kõlas tema põhimõte ja 
politseiteenistuse ülim printsiip järgmiselt: «Kui täna saab kolm inimest kokku, et rääkida 
poliitikast, siis homme peab sellest teadma politseiminister.» Oma memuaarides märgib 
Fouchš rahulolevalt: «Mul õnnestus sisendada inimestesse veendumust, et kõikjal, kuhu 
koguneb neli inimest, on kohal ka minu mehed, valmis jälgima ja kuulama.» Fouchfle 
huvi pakkuvad ja talle olulisena näivad andmed kanti iga päev infokogumikku Bulletin 
du Ministere. 

Need bülletäänid näitavad, et mitte ükski Prantsusmaa, aga ilmselt ka teiste riikide 
ühiskonnaelu, poliitika ja majanduse valdkond ei jäänud Fouchš informaatorite 
tähelepanuta. Tema kootud spionaaživõrk ületas oma kvaliteedilt kõik varasemad. Isegi 
Richelieu'1, Mazarinil ja la Reynie'1 oleks olnud Fouchelt palju õppida. Napoleoni 
politseiülema agendid pugesid kõikjale: revolutsioonilistesse ja rojalistlikesse 
algorganisatsioonidesse, armeesse, vabrikutesse, bordellidesse ja mängupõrgutesse, riigi- 
aparaati, sekretariaati ja koguni keisri abieluvoodisse. Sest isegi keisrinna Josephine sai 
Fouchelt kuni 1000 franki päevas taskuraha. Nii muutus Fouche keisri varjuks. 


Muide, naiste võlude ja seksi kasutamine luuretöös polnud Fouche idee. Selliseid 
meetodeid oli infoärisse juurutanud juba kardinal Richelieu ja seda ametit ei põlanud 
uhked oukonna-daamid ega kuningannad. Kuid Foucht eelkäijad jäid sellel alal siiski 
paremal juhul tühisteks jaekaupmeesteks, ja sedagi üksnes salaja. Fouch€ seevastu ajas 
oma asju en gros ja värbas nais-agente sadade kaupa. Selliste Kythereia kohortide* 
ülalpidamine läks aastas maksma 5,5 miljonit franki, kusjuures nad tööl asid vaid 
personaalselt Fouch€ heaks. 

Enamasti sai politseiminister need summad spetsiaalsetest maksudest. Ainuüksi Pariisi 
mängupõrgute peavaldaja igapäevase panuse suurus oli 3000 franki. Ja kuna ka 
lõbumajadest saadavad annetused ei olnud väiksemad, tuli politseilitsentsiga 
lõbutüdrukutel palehigis töötada, et finantseerida oma salateenis- 


Kythereia on armastusjumalanna Venuse lisanimi. 

tusse kuuluvaid kolleege. Selles mõttes võis Fouched pidada kõrgema klassi 
sutenööriks. Preisimaal kehtis omal ajal tava, et lõ bunaiste juurde määrati kaitseingliks 
timukas, kes ainukesena vois neilt nõuda nii väikest rahalist andamit kui ka meelelahu- 
tust. Fouch€-aegsel Prantsusmaal pidi timukas endale ise elatist teenima. 

Ministrile oli see äri kahekordselt kasulik. Esiteks maksustati bordellipidajad ja 
lõbutüdrukud võrdlemisi soolaselt, teiseks sidusid nad end nii või teisiti 
spionaaživõrguga. Seetõttu ei jäänud politseiministri eest varjatuks ükski hoolimatu või 
mürgine sõnake, ükskõik, kes selle ka ei pillanud, samuti suurkodan-laše vähegi suurem 
mängukaotus või kõlvatu «moodne haigus». Fouch€ salatoimikute abil teadis Napoleon 
iga oma lähikondlase eraelust rohkem delikaatseid üksikasju kui tolle õrnem pool. Osava 
intrigandina mõjustas Fouch€ märkamatult keisrit ühtede või teiste isikute määramisel 
kõrgetele riiklikele ametikohtadele. 

Fouch€ ettevõtmised ei aidanud prantsuse kommete õilistamisele just eriti kaasa. 
Vastupidi, Fouch€ riigipolitsei pahedest ela-tuski ja teatavasti ei ole ükski ettevõtja, 
Fouchšst rääkimata, nõus vabatahtlikult oma tuludest loobuma. Seetõttu tegeles Fouch€ 
isiklikult vähe nende politseiteenistuse harudega, millel polnud otseseid poliitilisi 
ülesandeid. Võrdlemisi tagasihoidlik oli tema isiklik osavõtt ka spetsialiseeritud 
kriminaalpolitsei väljaarendamisest. Vajadus sellise politsei järele oli aga juba ammu 
olemas ning see vajadus tugevnes pidevalt koos kapitalistliku tootmise arenguga. 

Muidugi tuli Napoleoni politseiministril oma ameti tõttu tegelda ka nende 
politseivaldkondadega, mis ei seondunud poliitilise politsei tegevusega. Kuid siin piirdus 
Fouche politseiorganite üldise kontrolliga ja temale kasulike inimeste määramisega 
tähtsatele ametikohtadele. 

Prantsuse politsei on Fouchfle tänu võlgu mitmete uuenduste eest, kuid peale 
valerahategijate vastu võitlemiseks loodud eriosakonna teenisid need kõik poliitilise 
salapolitsei huve. Näiteks loodi niinimetatud kuritegude topograafia ja Biographie 
Chouan-nigue — öökullide elulood. 

Kuritegude topograafias olid kirjas kõik poliitiliselt kahtlaste organisatsioonide, 
rühmituste ja üksikisikute peidupaigad, koh-tumiskohad ja konspiratiivkorterid üle kogu 
maa. Selle andmetele toetudes kavandas politsei oma aktsioone revolutsiooniliste ja 
muude organisatsioonide vastu. 


Öökullide elulugudesse kanti kõik poliitilises mõttes huvipakkuvad või ka lihtsalt 
kahtlased isikud koos elulugude ja nende kombeid, kalduvusi ja välimust puudutavate 
üksikasjadega. Teatud mõttes oli see kurjategijate kartoteegi ja Vidocgi kuulsa arhiivi 
eelkäija. 

Lisaks nendele kasutas politsei tööliste ja käsitööliste jälgimiseks 1803. aastal 
sisseseatud tööraamatuid. Neisse kanti kõik 

raamatuomaniku senised töökohad, mistõttu politseil ja ettevõtjatel polnud raske sealt 
vajalikke andmeid saada. 

Registreerimisele kuulusid ka sõltumatud ajalehed, mis küll 1800. aastal hoopis keelati, 
aga ka muud rangelt tsenseeritavad väljaanded ning nende kaastöölised. Iseenesestki 
mõista võeti Fouch€ ajal jälle laialdaselt kasutusele juba enne revolutsiooni juurutatud 
niinimetatud šifreeritud passid, mis teatasid tingmärkide kavala süsteemi tundjale 
passiomaniku kohta palju enam, kui see ise aimatagi võis. 

Fouch€ oli teoinimene ja seetõttu ei piirdunud ta ainult poliitiliste vastaste vaatlemise ja 
jälitamisega. Inglastega tihedalt seotud rojalistidest emigrandid püüdsid ikka ja jälle 
Napoleoni kukutada ja Bourbonide monarhiat taastada. Kuningale ustavad aadlikud 
organiseerisid riigis ühe vandenõu teise järel. Seetõttu lõi Fouchf politsei eriüksuse, miile 
mehed pidid tungima kuninga-truudesse rühmitustesse ja lämmatama seal vandenõu juba 
eos või likvideerima potentsiaalseid mässajaid muude kõikvõimalike vahenditega. 

Esimese Keisririigi aegse Prantsuse politsei struktuur ja hierarhia vastas kõigiti 
Napoleoni haldussüsteemile. Maa oli jagatud provintsideks (dšpartements), 
ringkondadeks (arrondissements), kantoniteks (cantons) ja kogukondadeks (communes). 
Politsei tegevussfääri kuulus kogu Prantsusmaa ning tema eesotsas oli politseiminister, 
kelle ministeerium koosnes tollal kuuest osakonnast. Esimene, salaosakond tegeles kõigi 
asjadega, mille lahendamise Fouch€ enda peale võttis. Seda osakonda juhtis tema 
salasekretär. Teine osakond — üldjulgeoleku ja salapolitsei osakond — kujutas endast 
tulevase Süret€ GEnfšrales eelkäijat. Kolmas osakond, mis samuti töötas poliitilise politsei 
huvides, valvas emigrantide järele, neljas tegeles vanglate ja ajakirjandusega, viies ja 
kuues — arhiivide, arvepidamise ja teatritega. 

Provintsides allusid politseiministrile prefektid, neile omakorda ringkondades 
abiprefektid ning linnades ja kommuunides maire'id — linnapead ja kogukonnavanemad. 
Meeridele allusid politseikomissarid. Väikestesse linnadesse elanike arvuga kuni 5000 
määrati üks politseikomissar, suuremates oli ette nähtud üks komissar 10 000 elaniku 
kohta. Linnadesse, kus elanikke oli üle 100 000, määrati lisaks veel peakomissar. 

Kogu politsei koosnes seega: 

riiklikust salapolitseist; 

üldpolitseist, kelle pädevusse kuulus lisaks avaliku korra tagamisele ja 
administratiivsetele ülesannetele ka võitlus kuritegevusega; 

sõjaväeliselt organiseeritud sandarmeeriast. 

Selline politseiorganite struktuur säilis peaaegu muutusteta Teise Keisririigini, osaliselt 
ka meie ajani, kuigi politseiüksuste omavahelised proportsioond ja nende kompetents on 
aja jooksul märgatavalt muutunud. 

Nimetatud kolme politseiharu kõrval eksisteeris veel neljas, 

49 


niinimetatud lossipolitsei, mis ei allunud mitte politseiministrile, vaid isiklikult 
Napoleonile. Lisaks mitmesuguse informatsiooni kogumisele pidi see organ tagama 
eeskätt keisri ja tema perekonna isikliku julgeoleku. 

Politseiministeerium ise oli algul lihtsalt poliitiliste sündmuste mängukann. 
Ministeeriumi rajas Direktoorium 1796. aastal. 1802. aastal saatsid konsulid ta laiali, kuid 
juba kahe aasta pärast asutas Napoleon ministeeriumi uuesti Bourbonide restauratsioon 
likvideeris Politseiministeeriumi uuesti, kuid oli üsna pea sunnitud selle taastama. 
Siitpeale muutus ministeerium tugevaks politseikeskuseks. Eriti võimas oli ta poliitiliste 
rahutuste ja revolutsiooniliste situatsioonide ajal. See tõendab veel kord vaadeldava 
institutsiooni klassiiseloomu. öeldut tuleb rõhutada seetõttu, et enamikus Prantsuse 
politseid käsitlevates uurimustes püütakse klassiaspekti hoolikalt varjata. Vähimategi 
süümepiinadeta samastatakse vasakradikaalsete gruppide anarhistlikud rünnakud ja isegi 
organiseeritud tööliste revolutsiooniline tegevus röövlibandede kuritegudega, riigipolitsei 
ja Politseiministeeriumi arvele aga kirjutatakse olematuid teeneid võitluses kuritegevu- 
sega. Sealjuures olid Politseiministeeriumi teened suhteliselt tagasihoidlikud just 
kuritegevusevastases võitluses. See on ka mõistetav, sest teatavasti huvitas Fouched 
kuritegevus vaid niivõrd, kuivõrd see takistas või soodustas tema poliitiliste plaanide 
elluviimist. 

Nagu juba öeldud, oli ainus kuriteoliik, mis Fouched tõsiselt huvitas, valerahategemine. 
Koos jakobiinide seaduste tühistamisega likvideeris kontrrevolutsiooniline termidoorlik 
valitsus ka niinimetatud maksimumiseaduse, mis oli määranud kindlaks toi- 
duainehindade ülemmäärad. See tõi kohe kaasa kiire hindade tõusu ja tohutu hulga 
paberraha väljalaskmise. Viimasega kaasnes rahaühiku väärtuse langus, mis soodustas 
omakorda hindade tõusu. Tekkinud olukorda kiirustasid kasutama rojalistid. Prantsusmaa 
rahanduse õõnestamiseks lasid nad oma inglastest sõprade abiga käibele valeraha. 
Prantsuse valitsuse paberraha järeletegemine osutus suhteliselt lihtsaks ja sellega hakkas 
hoolega tegelema palju ettevõtlikke eratrükikodade omanikke. Prantsusmaa ujutati üle 
valekupüüridega. Ükski inimene ei usaldanud enam paberraha. Nii muutus valeraha juba 
poliitiliseks teguriks ja sattus nüüd paratamatult ka riigi politseijuhi huvisfääri. Fou-che 
püüdis vahelduva eduga peatada valerahauputust. Võitluseks valerahategemisega loodi 
eriosakond, mis töötas algul politseiministri enese juhtimisel ja allutati alles hiljem 
politseiorganitele. 

Kui see erand välja arvata, siis veeretas Fouche kogu politseitöö, mis ei olnud seotud 
poliitiliste rühmitustetegevusega, oma neljale abilisele, koadjuutoritele. Need 
riiginouniku auastmes mehed juhtisid riigi nelja suuremat politseiringkonda. 

Detektiivide keiser 

Surete ei või (ja millise riigi politsei võikski) kannatada meeldetuletust, et tema 
esimene ülem oli ärakaranud vang. Ometi on see puhas tõde — nagu seegi, et peaaegu 
kõik esimesed Brigade de Surete kaastöölised, Prantsuse kaasaegse kriminaalpolitsei 
eelkäijad kandsid õlal timuka käega põletatud V-tähte (voleur — varas) ja keda seetõttu 
oma šefi järgi kutsuti «Vidocgi bandeks». Võrdlemisi delikaatne tiitel! 

Vidocgi elu ja karjäär oli veelgi seiklusrikkam kui tema kaasaegsel Fouchel. Kuid tema 
bande osutus politseitöös palju paremaks, kui meeste reputatsiooni järgi otsustades võis 
oodata. 


Prantsuse kriminaalpolitsei tekkeajal puudus veel kriminaalstatistika, sest see seati 
riigis sisse alles 1826. aastal. Tollaste ettekannete põhjal võib siiski väita, et Napoleoni- 
aegne Pariis oli tõeline eldoraado igat liiki sulidele. Kogu maal märatsesid röövlijõugud, 
mis koosnesid deserteerunud sõduritest ja hulkuritest, üha suurema ulatuse saavutas 
salakaubavedu Inglismaalt koos sellega kaasnevate muude kuritegudega. Nii 
paradoksaalne kui see ka pole, kuid salakaubaveo tegelikuks õhutajaks osutus Napoleon 
ise oma kontinentaalblokaadiga. Salakaubavedajaid, spekulante ja liigkasuvõtjaid tekkis 
nagu seeni pärast vihma. Tänaval varitsesid marodööridest sõdurid ja röövlid. Pariisi ees- 
linnades pesitsesid vargajõugud ja varastatud kraami kokkuostjad. Sellisel pinnal hakkas 
kasvama tolleaegne Prantsuse kriminaalpolitsei. 

Nende aegade Pariisi politseiprefektuurile ajas külmavärinad peale nimi Watrin. See 
mees, ametilt trükkal, vedas juba mitu aastat politseid ninapidi. Paraku teati Pariisi 
politseiprefektuuri kuritegevusevastase võitluse (II) osakonnas temast üksnes seda, et ta 
valmistab ja laseb ringlusse valeraha. Nägupidi tundsid Watrini vaid mõned 
politseiametnikud, kuid nemadki võisid eksida ja eksisidki sageli. Kurjategijate 
pildistamist tollal ju veel ei eksisteerinud. Pealegi on inimese välimust lihtne muuta. 
Piisab, kui kasvatada või ajada habet, kohendada soengut, värvida juukseid, määrida nägu 
tahma või jahuga — ning äratundmine muutub raskeks, mõnikord koguni võimatuks. 

Peale selle oli Watrin kaval nagu rebane, kel on kümmekond urgast ja varjupaika. Tema 
jälile ei olnud nuhid veel kordagi saanud. Tõsi, ükskord piirasid politseinikud ta Saint- 
Denis” põik-tänavate rägastikus sisse. Kuid ei möödunud kümmet minutitki, kui Watrin 
neil käest kadus — ja kadunuks ta jäigi. 

Valerahategemise eest oli karistusena ette nähtud surmanuhtlus. Kuid giljotiin ootas 
Watrini asjatult, sest politsei ei suutnud teda enam kuidagi leida. 

1811. aastal sai just Watrini juhtum, politsei kirstunael, proovikiviks endisele 
ärakaranud sunnitöölisele Eugene Francois Vidocgile, kes oli juba kaks aastat Pariisi 
politseiprefektuuri informaator. 

Käsk Watrini asukoht välja selgitada ja mees kinni võtta tuli monsieur Henrylt, Pariisi 
politseiprefektuuri II osakonna ülemalt. Vidocgi versioonis oli kahekõne umbes selline. 

«Vidocg, te otsite selle lurjuse, valerahategija Watrini, üles ja annate meile üle!» 

«Saab tehtud, monsieur,» vastas Vidocg külmavereliselt. Tema läbitungimatu ilmega, 
pikaajalisest vanglasistumisest kahvatus näos ei liikunud ükski lihas. Vidocg oli sel ajal 
36-aastane, heledajuukseline, tugev ja toekas mees. Veel kolm nädalat tagasi olid teda 
ümbritsenud La Force" vangla sünged müürid. 

«Watrin on halastamatu, kõikvõimalikke riukaid täis bandiit,» jätkas Henry. «Juba mitu 
aastat ajavad minu inspektorid teda tulemusteta taga.» 

«Ma tean, monsieur.» 

«Kord said nad ta peaaegu kätte, kuid Watrinil õnnestus siiski pääseda. Ta peab olema 
kuradi enesega mestis.» 

Agendi sümpaatsele näole ilmus naeratus. «Monsieur, minu käest ta minema ei lipsa. 
Kuradit pole olemas.» 

«Kuid meil pole vähimatki ettekujutust sellest, kus ta end praegu varjab.» 

«Ja ikkagi leian ma ta üles!» 

Henry vaatas agendile tähelepanelikult otsa. «Watrini ootab tapalava.» 


Vidocg kõverdas põlglikult suunurki. «Ta on surma ära teeninud. Kõik inimesed on 
surelikud.» 

Vidocgi enesekindlus oli põhjendatud: kes veel, kui mitte tema on võimeline tabama 
sellist jõmmi nagu Watrin. Tundis ju Vidocg hästi salaurkaid ning sulide mentaliteeti, ta 
oli ka ise pikka aega politseid ninapidi vedanud. Legendaarse vangla-põgeniku käsutuses 
olid hoopis paremad võimalused kui osakonnaülemal Henryl, ning Vidocg kasutas need 
võimalused ka ära. 

Et vähem silma paista, otsustas Vidocg mitte kiirustada ja pärimistega tagasihoidlik 
olla. Tema nimi oli allilmas heas kirjas. Vidocg ilmus sageli eeslinnatrahteritesse, 
pummeldas seal oma tuttavatega ja päris üht-teist, ilmutades erilist huvi valerahategijate 
vastu. Sel moel õnnestus tal võrdlemisi kiiresti välja selgitada, et ühes Montparnasse'i 
bulvari majas on hoiul mõned Watrini isiklikud asjad. Sellega oli Vidocg raskema osa 
ülesandest lahendanud. Ta teadis väga hästi sulide kiindumust oma varasse ja oli kindel, 
et varem või hiljem tuleb Watrin oma asjadele järele. Vidocg üüris korteri, millest võis 
jälgida Watrini endist varjupaika, ja jäi ootama. 

Kaks nädalat hiljem kuulis ta, et Watrini on nähtud kellegi vintis kingsepa seltsis ühes 
kõrvaltänava salaurkas. Vidocg kammis kohe terve kvartali läbi. Ta kohtas küll üksnes 
Watrini kaaslast, kuid ka sellest piisas. Soodsat võimalust kasutades viis Vidocg kingsepa 
sellisesse kohta, kust ükski inimene ei võinud appihüüdeid kuulda. Ametlikuks 
kinnipidamiseks ei olnud Vidocgil õigust. Ja mis kasu olekski sellest olnud? Politseis 

räägiks Watrini sõber kindlasti mingeid muinasjutte, kurjategija jõuaks aga selle ajaga 
kaduda. Seetõttu otsustas Vidocg kingsepa ise käsile võtta. Muidugi polnud see päris 
seaduslik, kuid keda niisugune asi huvitas? 

Napoleoni impeeriumi õitsengu ajal oli sõda ja vägivald riiklikud doktriinid. Kogu 
Lääne- ja Kesk-Euroopa sõdurisaabaste alla tallanud Napoleon käskis sadadel tuhandetel 
talle alluvatel prantslastel, flaamidel, sakslastel ja itaallastel tulistada, tappa, raiuda ja 
puua. Vidocg andis kingsepale korraliku keretäie ning mees pidi välja laduma, et ta elab 
Mauvaisgarconi tänava majas number 4 ja on juba mitmendat päeva andnud Watrinile 
oma korteris peavarju. Rohkemat polnud Vidocgile vajagi. Ta tormas otsekohe antud 
aadressil ja põrkas pimedas koridoris kokku mehega, kelles tundis intuitiivselt ära 
Watrini. See oli tõepoolest Watrin, kuid temagi vaist ei olnud Vidocgi omast halvem. Too 
ei jõudnud veel suudki avada, kui Watrin ta tugeva jalahoobiga pikali paiskas ja ise 
kuhugi esimesele korrusele kadus. 

Vidocg varus kannatust ja asus akende alla valvesse. Ta ootas seni, kuni Watrin pea 
aknast välja pistis. Välkkiire hüppega klammerdus Vidocg Watrini juustesse ning tiris 
mehe tänavale. Kõik ülejäänu oli juba lapsemäng, õige pea istus Watrin monsieur Henry 
suureks rõõmuks ja hädavarestest politseinike suureks pettumuseks luku taga. 

Valerahategija Watrini kinnipüüdmine oli Vidocgi esimene politseitöö väljaspool 
vanglamüüre. 

Kui väljamõeldud Sherlock Holmesi ja komissar Maigret'd mitte arvestada, siis ei tunne 
ajalugu Vidocgist kuulsamat detektiivi. Honor€ de Balzac on Vautrini kujuga püstitanud 
talle kirjandusliku mälestusmärgi. Ka Victor Hugo romaanikangelane Jean Valjean 
sarnaneb kahtlemata Vidocgiga. Vidocgi elulugu ja memuaarid on inspireerinud Edgar 
Allan Poe, Charles Dic-kensi, Alexandre Dumas' ja Eugžne Sue muusasid. Tema tormi- 
line elu, seikluslik karjäär ja edusammud kriminalistikas tekitasid kirjanikes elavat huvi. 


Vidocg sündis 24. juulil 1775 pagari perekonnas Arrasis — Robespierre'i sünnilinnas. 
Ka Vidocgi kohta kehtib vanasõna, et hundist ei saa õuekoera. Kolmeteistkümneaastaselt 
hakkas ta isa pagariäris õpilaseks. Kuid leivaküpsetamine tüütas poisi kiiresti ära, seda 
enam, et talle kui perekonnaliikmele palka ei makstud, piirduti üksnes napi taskurahaga. 
Noor jahuussike osutye juba siis küllalt leidlikuks. Isa rahakassa tühjendamiseks kasutas 
ta esialgu liimiga määritud vitsakest, seejärel võttis töö lihtsustamiseks kasutusele 
muukraua. Varastatud raha kulutas Vidocg kodulinna bordellis, õppides seal tarkusi, 
mida pagariäris ei õpetatud. Saanud nendele tegudele jälile, püüdis papa yidocg 
summutada võsukese iha selliste teadmiste järele kümnepäevase teraapiaga linnavangla 
trellide taga. 

Asjata! Kui noor Vidocg võttis mõne aja möödudes jälle ette rünnaku isa kassale, 
puutus talle näppu tervelt 2000 franki. Nüüd 

pani ta oma kompsud kokku ja tegi minekut, kuid jõudis siiski vaid Ostendeni Seal 
röövis üks teine kelm Vidocgi puupaljaks, mistõttu too pidi papa juuretiste manu tagasi 
tulema. Loomulikult mitte kauaks. Varsti lahkus ta taas isakodust, et proovida onne 
nukunaitleja, meremehe, näitleja ja näitlejanna armukekesena. 

Juba 14 aastaselt oli ta duellil tapnud oma vehklemisõpetaja, 15-aastaselt sai temast 
sõdur. Ta kakles igaühega, kellega sai. Andnud kõrvakiilu ka oma kapralile, põgenes ta 
väeosast, et astuda kohe teise. Selline mäng kordus ikka ja jälle. Nii jõudis Vidocg 
tutvuda paljude väeosadega ja marssida nendega läbi peaaegu pool Euroopat. 

Kui Prantsuse rügementides muutus olukord Vidocgi jaoks juba luga tuliseks, läks ta 
pikemalt mõtlemata üle austerlaste poolele, kellega koos võitles mõnda aega vapralt oma 
kaasmaalaste vastu. Kuid kaprali kepp ja kadalipp olid tollal kasutusel ka Austria armees. 
Vidocgile loomulikult see ei meeldinud, sest oma iseloomu tõttu oleks tal varem või 
hiljem tulnud nendega kokku puutuda. Ta leidis, et parem oleks Prantsuse armeesse 
tagasi pöörduda. Eelnevalt vahetas Vidocg aga igaks juhuks rahvust ja nime. Saabunud 
Prantsusmaale, otsustas ta lubada endale kõigepealt pikema puhkuse ja proovida õnne 
revolutsioonikeerises, kuid sattus hoopis desertöörina vanglasse. Seal tutvus Vidocg ühe 
mõjuka sanküloti õe mademoiselle Chevalier'ga. Naine polnud küll kuigi ilus, kuid 
Vidocg võttis ta siiski ära, kusjuures mehe sõnade kohaselt ei toimunud asi mitte päris 
vabatahtlikult. Vidocgi kui desertööri ootas giljotiin. Selles olukorras lubaski 
vanemapoolne mademoiselle kasutada oma sidemeid ja vahetada Vidocgi pea tema 
<jah»-sõna vastu. Vidocg leidis, et tekkinud situatsioonis on õigem abielluda ja ta valis 
abieluvoodi. Varsti pärasj seda saadetigi Vidocg otse vanglast oma abikaasa mitte just 
õitsval järjel pudupoodi. Kuid: «Chevalier' ike tundus mulle liiga raskena ja ma tõmbasin 
rõõmuga uuesti selga mundri, mille ma varem nii suure heameelga olin seljast võtnud,» 
kirjutab Vidocg oma memuaarides. Nii õnnestus tal lahingulipu all pääseda ka 
abieluvanglast. Kuid lipulegi jäi ta truuks üürikeseks ajaks. 1796. aastal, kaks aastat 
pärast jakobiinide diktatuuri langemist, leidis Vidocg oma kallima juurest Prantsuse 
armee ohvitseri ja peksis selle läbi. Ohvitser kutsus politsei ja Vidocgi karistati 
kolmekuuljse vanglakaristusega majarahu rikkumise pärast. Kahetsev sõbratar muretses 
aga talle varsti linnavalve ohvitseri mundri ning sellesse riietatuna õnnestus Vidocgil 
põgeneda. 

Selle põgenemisega oli Vidocg avastanud enda jaoks uue seikluse, millest sai tema 
peamine tegevusala tervelt kolmeks aastaks. Vidocgi põgenemised ja sellega seotud 


sündmused on läinud Prantsusmaa vanglate ajalukku. Ta oli oma aja kuulsamaid 
põgenejaid. Kord hiilis ta minema arstikitlis, kord hüppas kõrgest tornist kiirevoolulise 
jõe jääkülma vette. Peaaegu ilma 

ühegi tööriistata kaevas ta vanglamüüride alla maa-aluse käigu, põgenes sealtkaudu ja 
varjas end mitu päeva nunnariietuses. Lille'i vanglas sattus Vidocg skandaalsesse 
võltsimisloosse ja ta mõisteti kaheksaks aastaks bagnosse. 

Bagno kujutas endast Louis XIV valitsemisaja lõpul kaotatud galeeriorjuse 
modifikatsiooni. Bagnod olid sünged, massiivsed, paksude seintega sunnitöövanglad, kus 
hoiti raskeid kuritegusid toime pannud isikuid. Bagnod asusid sadamalinnades Brestis, 
Toulonis ja Rochefort'is, sinna karistust kandma mõistetuile kanti särgile traditsioonilised 
tähed GAL (galeer) ja põletati tulise rauaga õlale TF (travail forc€ — sunnitöö). Kunagise 
galeeriorjuse ja moodsa sunnitöö erinevus seisnes üksnes töö iseloomus: bagnosse 
mõistetud ei sõudnud enam suurtel sõjalaevadel, vaid pidid karjäärides kive murdma, 
neid tassima ja tahuma või muud rasket tööd tegema. Vangitapid bagno j aoks pandi 
kokku Pariisi vanglas Bicetre'is. Vangidele sepistati kõigepealt raudvõru ümber kaela. 
Need, kes selle protseduuri üle elasid, aheldati 25 kaupa raske keti külge, mis eemaldati 
alles sihtpunktis. Bagnos võeti vangid kõigepealt ihualasti ja anti neile seejärel 
purjeriidest püksid, punane särk ja roheline villane müts. Et vältida põgenemiskatseid, 
aheldati sunnitöölised paarikaupa kokku ja varustati veel raske raudmunaga, mida kutsuti 
billes'ks, piljardikuuliks. 

Vidocg pidi saadetama Bresti, kuid ta ei kavatsenudki seda ära oodata ning põgenes 
otse Bicgtre'ist. Seekord oli ta vabadus siiski lühiajaline. Nagu hiljem selgus, ei olnud ka 
Bresti bagno seinad talle küllalt paksud. Ta põgenes jälle, rändas mööda Belgiat, astus 
möödaminnes kontakti XVIII sajandi kõige kurikuulsamate röövlitega, oli piraat, ja sattus 
1799. aastal jälle bagnosse. Seekord pandi Vidocg kahekordsetesse ahelatesse ja saadeti 
Touloni, kus bagno asus vanal laeval. 

Ühtekokku põgenes Vidocg bagnost kolmel korral. Viimane kord, 1799. aasta lõpul oli 
põgenemine niivõrd edukas, et ta vois vabadust nautida tervelt 10 aastat. 

Vidocg seadis end sisse Pariisi Saint-Denis' linnaosas ühe Anette'i nimelise neiu juures 
ning avas valmisriiete ja galanterii-kaupade äri. 

Seekord ei leidnud Vidocgi üles mitte politsei, vaid ta endised sõbrad — sunnitöölised, 
kes ei pidanud patuks tema seadusevastasest eksistentsist endale mõningat kasu lõigata. 
Seetõttu ei piirdunud nad vaikimismaksuga, vaid nõudsid, et Vidocg neid ka varjaks. 
«Saatusele polnud meelt mööda minu aus elu,» ohkas Vidocg 19 aastat hiljem. «Selge 
pilt, nüüd on mul, ärakaranud vangil, vaid üks valik — kas saada reedetud voi hakata ise 
pealekaebajaks.» 

Valikut ei olnud raske teha. 1809. aastal ilmus ta patukahetsejana Pariisi 
politseiprefektuuri II osakonna ülema monsieur Henry ette ja pakkus talle koostööd. 

Henry kuulas Vidocgi loo viisakalt ja suure huviga ära ning lasi ta vabaks. Oma 
otsusest lubas ta varsti teatada. 

Teade saabus terve rühma politseinike näol, kes piirasid maja Saint-Denis's ümber ja 
toimetasid Vidocgi pikema jututa Bicetre'i. Siin ei lasknud karistus end kaua oodata: 
inimkõntsaga pidevast kokkupuutest metsistunud valvurid valasid tabatud põgeniku peale 
oma viha suure õhinaga välja. Vidocgi ootas bagno, kuid põgenemise eest veel 


täiendavalt avalik peksmine. Oma legendaarsele põgenemisoskusele vaatamata tundis 
Vidocg, et seekord pole tal mingeid Šansse. Aga küllap ta polekski enam proovida 
saanud, sest avalik peksmine lõppes sageli surmaga. 

Vidocgil polnud vähimatki tahtmist kadalipust läbi käia ning ta püüdis uuesti astuda 
kontakti Henryga, keda kurjategijate maailmas hüüti tigedaks ingliks. Tige ingel halastas 
ja käskis tuua vaese kuradi Bicetre'i vanglast ehk põrgu eesruumist politseiprefektuuri 
paradiisi. Seal sõlmitud tehing oli lühike ja selge: Vidocg annab tingimusteta politsei 
käsutusse kõik oma suhted ja tutvused allilmas, kurjategijate varjupaigad, harjumused ja 
hüüdnimed. Selle eest vabastatakse ta esialgu Bicetre'ist ja bagnost, hiljem kingitakse 
päriselt vabadus. 

Vidocg ja teised kaasaegsed hindasid II osakonna ülemat kui suurepärast 
inimestetundjat. Küllap taipas Henry kohe, et koostöö Vidocgiga pakub talle häid 
võimalusi. Pole välistatud, et nii dramaatilise vahistamise ja sellele järgnenud põrgust 
pääsemise stsenaariumi töötas Henry välja vaid selleks, et muuta oma tulevast agenti 
number 1 järeleandlikumaks ja kuulekamaks. Fouche vaim ei valitsenud mitte üksnes 
poliitilises politseis. Identifitseerimisteenistus oli tollal veel küllalt primitiivne ja 
äratundmis-vahendid nii ebatäiuslikud, et ka üldpolitsei oli sunnitud lootma põhiliselt 
oma nuhkide võimetele. Kuid just siin tekkis tõsiseid raskusi: kaugeltki mitte igaüks 
neist, kes oli nõus politseiga koos töötama, ei olnud selleks tegelikult võimeline. Peaaegu 
iga päev tuli politseisse andmeid, et vabatahtlikult nuhiametisse astunu kadus hüvasti 
jätmata niipea, kui ta ees olid avanenud vanglaväravad. Kes võiks sellises olukorras härra 
Henry'd hukka mõista, et ta otsustas Vidocgiga mitte riskida ning nõuda, et uus agent 
tõestaks tegudega oma ustavust ja osavust? Viimane tähendas seda, et Vidocg pidi 
kõigepealt saatma giljotiini alla kindla arvu kurjategijaid. Ainult nii võis prefektuur 
temast teha oma usaldusväärse partneri, sest korraga oli välja käidud kaks trumpi: 
ähvardus bagnosse tagasi saata või, kui see ei mõju, ajakirjandusele andmete esitamine 
Vidocgi agenditööst kuritegeliku maailma vastu. Nii sel kui teisel juhul oleks 
lõpptulemus olnud üks — surm. 

Vidocgi katseaeg kestis kaks aastat ja ta veetis selle La For-ce'i vanglas. Selle kahe 
aasta vältel võitis Vidocg täielikult oma uue šefi usalduse. 

Kurjategijad, kes põikpäiselt valetasid, kuid kelle tunnistusi politsei hädasti vajas, pandi 
Vidocgi juurde kongi. Too võitis 

nende usalduse ja sai õige pea teada kongikaaslase kõik saladused. Ja kõik see, mis 
teatati Vidocgile, sai järgmisel päeval teatavaks II osakonna ülemale. Usalduslik hing — 
kurjategija — saadeti tapalavale ja ta viis Vidocgi saladuse hauda kaasa. Juba järgmisel 
päeval astus tema asemel kongi uus surmakandidaat. 

Lõpuks, 1811. aastal «põgenes» Vidocg Henry teadmisel ja politseiprefekt Pasguier' 
õnnistusel La Force'i vanglast. Algas tema politseinikukarjäär, tema tõus detektiivide 
šefiks. 


Mahavaikitud sünd 

Police Judiciaire, Prantsuse kriminaalpolitsei, sündis 1812. aastal ning tema häll asus 
Ile de la Cite tänaval Pariisis. Ammaemandad olid eespool mainitud härra Henry ja 
politseiprefekt Pasguier. Selleks ajaks olid nad kandnud Vidocgi Pariisi politsei-personali 


nimekirja ja andnud talle õiguse valida ja võtta palgale omal äranägemisel neli abilist. 
Vastloodud asutusele anti paljutähendav nimi — Brigade de Surete (Julgeolekubrigaad). 
Endisest sunnitöölisest oli saanud Prantsusmaa kriminaalpolitsei esimene šeff. 

Seda kuulsusetut algust taheti küll rohkem maha vaikida kui tähistada, mistõttu asjast 
mingit juttu ei tehtud. Politseiprefektuurile oli see väga meelepärane, sest uue asutuse ja 
tema ülema taustal ei tuntud end just kõige mugavamalt. Asi oli selles, et Vidocgi abilisi 
ei arvatud politsei isikkoosseisu. Veel enam, ametlikult ei mainitud neid üldse kusagil, 
sest Prantsuse kriminaalpolitsei esimesed detektiivid olid eranditult endised murd- ja 
taskuvargad. Surete ülem Vidocg oli nimelt seisukohal, et «kurjategijail pole hullemat 
vaenlast kui vabanenud vangid, kes on kogunenud politsei lipu alla. Varas, kes on endale 
sellise hinnaga vabaduse ostnud, ei tunne halastust endiste kolleegide vastu.» 

Üks sellistest oli näiteks Vidocgi asetäitja Coco Lacour, kes pärast Vidocgi lahkumist 
juhtis ise mõnda aega Julgeolekubri-gaadi. Tema Pariisi politseiarhiivis säilinud 
paberitest nähtub, et mehele oli mõistetud varguse ja deserteerimise eest viiel korral 
vabadusekaotus kahest kuust kuni nelja aastani. 22. jaanuaril 1812. aastal saadeti Lacour 
kui parandamatu varas Bicetre'i. Sealt Vidocg ta leidiski ja tõi 1816. aasta juulis oma 
Julgfoleku-brigaadi. 

Lacour oli alustanud oma paljutõotavat karjääri varakult — juba 
üheteistkümneaastaselt. Teisedki Vidocgi abilised olid samast mastist. Taskuvarga 
tähtsaim töövahend on tema käed, osavad ja tundlikud sõrmed. Mitmetes suguvõsades 
anti varga-kunsti põlvest põlve edasi, nagu pärandati oma oskusi näiteks pagarite või 
lihunike perekondades. Nende suguvõsade lootustandvatele noortele õpetati juba varakult 
spetsiifilist käteosavust. 

Vidocg teadis täpselt, et taskuvaras, kelle sõrmeotsad kaotavad 

tundlikkuse, peab muutuma ausaks. Seepärast kohustas ta kõiki oma abilisi kandma 
teenistusülesannete täitmisel pakse nahkkindaid, mis muutsid märkamatu sukeldumise 
võõrasse taskusse praktiliselt võimatuks. Need kindad kujutasid endast nii Prantsusmaa 
kriminaalpolitsei vormiriietuse esimesi elemente kui ka endiste taskuvaraste ausa 
teenistuse sümboleid. v Kõigele vaatamata tekitasid Julgeolekubrigaadi liikmed oma 
sefile peavalu ja nii mõnelgi detektiivil tuli tagasi pöörduda sinna, kust ta oli tulnud. Kuid 
brigaadi hilisemad edusammud kaalusid kõik need üksikud arusaamatused nii ilmselgelt 
üle, et juba 1817. aastal otsustas prefektuur suurendada Brigade de Surete koosseisu 12- 
meheliseks. Ka uued mehed valis Vidocg endiste kurjategijate hulgast. Kuigi nende 
nimed ei sattunud endastmõistetavalt politsei palgalehele, ei olnudki see oluline kahel 
põhjusel. Esiteks ei kavatsenudki esimesed kriminaalpolitsei töötajad, nende ülem kaasa 
arvatud, elatuda üksnes politseiniku tagasihoidlikust sissetulekust. Oma kulutusi katsid 
nad põhiliselt tänulikelt klientidelt laekunud summadest, mida saadi hüvisena varastatu 
tagastamise eest. Kuna preemia kujutas endast varem kindlaksmääratud protsenti 
varastatu väärtusest, oli selle suurus sageli märkimisväärne. Teiseks ei oleks politsei 
palgalehele ja koosseisudesse kandmine nagunii toonud kaasa sotsiaalset tunnustust. 
Näiteks Vidocg oli küll Prantsuse politsei koosseisuliste töötajate nimekirjas juba alates 
1812. aastast, kuid teda puudutavatele järelepärimistele ei antud kas üldse mingit vastust 
või äärmisel juhul vastati, et Vidocg kujutab endast mittekoosseisulist, vaba agenti. 
Politseiprefektuur häbenes oma kriminaalpolitsei ülemat. Juhtus sedagi, et prefektuuri 


saabus käsk vahistada põgenenud sunnitööline Vidocg. Sellele tuli vastata, et antud 
asutuses ei tunta Vidocgi-nimelist isikut. See kolab nagu halb nali: isik, kes 
kriminaalpolitsei ülemana pidi otsima kurjategijaid, kuulus ise tagaotsitavate hulka. 

Selline olukord lõppes alles 1828. aastal, mil Vidocgile anti ametlikult armu. Kuid siis 
oli ta juba kriminaalpolitseist lahkunud. 

Esimesed kriminalistid töötasid üldse väga rasketes tingimustes. Neil polnud 
töötõendeid ega ametižetoone, neid tundis üksnes Vidocg, paremal juhul ka II osakonna 
ülem. Vahel tuli Vidocgil ja tema meestel abistada politseikomissare ja rahukoh-tunikke, 
kelle suhtumine neisse oli pehmelt öeldes tagasihoitud. Vidocgi bandel tuli võidelda 
kahel rindel: kurjategijate vastu ning oma kadedate ja eelarvamustega kolleegide vastu 
prefektuuris. Kummatigi töötas see väike grupp paremini ja mõjusamalt kui kõik 
politseikomissarid kokku. Nii näiteks korraldas Vidocg oma üheteistkümne mehega 
1817. aastal 722 vahistamist ja 39 läbiotsimist. Vahistatute hulgas oli 15 mõrvarit, 6 
relvastatud varast ja röövlit, 107 murdvarast, tasku- või muud varast, 17 väljapressijat, 38 
kurjategijate varjajat, 46 petist ja kelmi, 14 põgenenud vangi ja 43 retsidivisti. 

58 

Üks vahistatutest oli eluks ajaks bagnosse mõistetud ja sealt põgenenud teemandiröövel 
Fossard. Pärast põgenemist varjas Fossard end armukese juures Pariisis ja jätkas oma 
endist tegevust. Ta oli kaval, jõhker ja südametu. Kahelt tabatud kurjategijalt oli politsei 
saanud ebamääraseid andmeid selle kohta, et Fossard varjab end kusagil Pariisis. 

Vidocgi brigaadi selles loos algul ei kasutatud, sest Süret€ ülem oli tuttav nii Fossard'i 
kui ka tema armukesega. Kuid rahukohtunikele, kes pidid Fossard'i üles otsima ja kinni 
võtma, ei olnud see ülesanne jõukohane. 

Fossard'i põgenemine ja tema jultunud röövkallaletungid olid üldsust sedavõrd 
ärritanud, et mängus oli juba kogu Pariisi politsei ja tema prefekti hea nimi. Seetõttu 
lastigi 1817. aasta detsembri keskel käiku salarelv number 1 — Vidocgi Julgeoleku- 
brigaad. 

Kuid Fossard'i asi osutus ka Vidocgi jaoks kõvaks pähkliks. Kõik, mida politsei 
Fossard'i asukohast seni teadis, oli kokkuvõtlikult järgmine: ta varjab end kusagil la 
Comtesse d'Artois' ja Poissoniere'i tänava kandis, tema toa akende ees on kollased 
tikandiga siidkardinad ja temaga ühes majas elab küürakas õmbleja. 

Süret€ ülem lähtus kahest loogilisest kaalutlusest. Esiteks sellest, et ilmselt on lihtsam 
leida küürakat kui kardinaid, mis võisid olla vahepeal ka ära vahetatud. Teiseks, otsida 
tuli eelkõige kohtadest, kuhu tavaliselt koguneb naisi — kauplustest ja turgudelt. Edev 
Vidocg ei tahtnud mõeldagi sellest, et keegi peale tema võiks teemandiröövli leida. Tema 
ise pidi tabama Fossard'i. 

Rue de la Comtesse d'Artois' kandis elasid põhiliselt kodanikud, kes tegelesid auväärse 
ja lubatud käsitööndusega. Tavaliselt ei olnud politseil seal midagi teha. Et saaki 
enneaegselt mitte hirmutada, otsustas Vidocg esineda soliidse, mõneti eluvõõra 
sarvekandja vanamehena, kes otsib oma truudusetut abikaasat. Elegantne kuldnupuga 
jalutuskepp käes, lonkis ta päevade viisi tänavail, otsides pilguga küürakat ja kollaseid 
kardinaid. Vidocg sondeeris pinda piima- ja juurviljapoodides, lihunike juures ja 
lihakarnides, koloniaalkauplustes, vürtspoodides ja õmblejate juures. Lõpuks märkas ta 
tänaval küürakat vanemapoolset naist, kes lobises muretult piimamehega. Vidocg järgnes 
küürakale mademoiselle'ile maitseainepoodi, seejärel k?-ni ja lõpuks majani, mis asus 
Petit-Carreau tänavas. Saanud teada, et daam on tõepoolest õmbleja, otsis Vidocg üles 


tema korteri. Kurtes oma perekonnamuret, kirjeldas Vidocg Fossard'i armukest kui oma 
kergemeelset abikaasat, Fossard'i ennast aga kui alatut tüüpi, kes on ta naise võrgutanud. 
Auväärset daami liigutas Vidocgi jutt pisarateni. Ta tunnistas, et tunneb Fossard 1 
armukest. Otsitavad olevat tõepoolest elanud selles majas Petit-Carreau tänavas, kuid 
praeguseks on nad siit kuhugi ara lainuü. 

Vidocg külastas ka majaomanikku, kuid toda ei liigutanud 

see lugu põrmugi. Tema jaoks oli alati korralikult üüri maksnud Fossard aus mees, 
ükskõik, mida peteteud abielumees ka ei rääkinud. 

Nüüd otsustas Vidocg voorimeeste juures õnne katsuda. Ta leidiski mehe, kes oli 
Fossard'i ja tema naise uude korterisse sõidutanud. Kahe hõbedase viiefrangilise eest oli 
ta nõus meelde tuletama Fossard'i uue aadressi. Järgmisel päeval näitaski voorimees 
Surete ülemale Fossard'i uut korterit. See asus silmapaistmatus üürimajas Duponfi ja 
Saint-Honore tänava nurgal — jälle täiesti korralikus linnajaos. 

Veinikaupmees, kelle pood asus samas majas, kinnitas, et Vidocgi poolt kirjeldatud 
mees elab oma naisega tõepoolest siin, kuid on parajasti kuhugi välja läinud. 

Surete oli vajaliku mehe üles leidnud. Nüüd tuli rahulikult valmistuda vahistamiseks. 
Vidocg otsustas tegutseda kindla peale. Ta teadis, et vanglast põgenenud kurjategija on 
pigem nõus maha nottima kogu Pariisi politsei, kui tagasi pöörduma bagnosse. Surete 
meestel oli elu aga sama kallis nagu teistelgi inimestel. Vidocg võttis appi väikese 
kavaluse. Ta rääkis majaomanikule, et Fossard on äärmiselt ohtlik röövel ja mõrtsukas, 
kes kavatseb röövida paljaks ja tappa nii majaomaniku kui ka tema abikaasa. Loomulikult 
ajas selline jutt korralikule kodanlasele pöörase hirmu nahka, nii et ta oli sügavas 
tänutundes valmis tegema kõik, mida Vidocg soovis. Kõigepealt oli Vidocgil vaja 
tänavale avaneva aknaga tuba, kus ta võis oma meestega ööpäev läbi ümbrust silmas 
pidada. 

Vana-aasta õhtul kella üheteistkümne paiku tuli Fossard rõõmsalt vilistades koju ja 
umbes 20 minuti pärast kustus tema toas valgus. Oli saabunud aeg tegutsemiseks. Kiiresti 
ja käratult saabusid kohale politseikomissar ja mõned sandarmid. Vidocg õpetas samal 
ajal majaomaniku kümneaastasele õepojale haleda abipaluja rolli. 

Poiss, seljas vaid särk, helistas Fossard'i uksekella ja palus ukse tagant natuke kölni vett 
oma tädile, kel olevat äkki paha hakanud. Fossard'i armuke avas ukse. Kaks tursket 
sandarmit tormasid mitte midagi taipavale neiule kallale ja toppisid talle kibekähku 
taskurätiku suhu. Vidocg, riietatud üleni musta nagu söepõletaja, hüppas välkkiirelt 
tuppa. Fossard oli niivõrd jahmunud, et toibus alles siis, kui ta oli juba kinni seotud. 
Tema korteri läbiotsimisel leiti palju kalliskive ja teemante, samuti suur summa raha. 
Täpselt 1. jaanuaril 1818 istus Fossard Bicetre'is. Surete ülem oli täitnud oma lubaduse 
vahistada kurjategija uueks aastaks. 

Sürete muudab värvi 


Härra Henry oli arvestanud õigesti: Vidocgi brigaad oli lühikese ajaga muutunud 
mobiilseks ja väga löögijõuliseks üksuseks, mille tegevuspiirkonda kuulus peagi kogu 
maa. Varsti hakkasid kurjategijad seda brigaadi kartma ja vihkama rohkem kui mis tahes 
muud politseiüksust. Süret€ oli vahistanud ka sellise kõrge isiku nagu näiteks lossipolitsei 
ülema ja Louis XVIII lemmiku krahv de Pontas de Saint-Hel€ne'i, kes tegelikult ei 


olnudki krahv, vaid bagnost põgenenud jõugujuht nimega Coig-nard. Vidocgi käe raskust 
sai oma Õlal tunda ka härra Ouvard, Napoleoni rahandusmänedžer ja pankur, kes Fouch€ 
teadmisel, kuid keisri seljataga korraldas salajast kaubavahetust Inglismaaga. 

Kahjutuks tehti ka paljud banded, sealhulgas niinimetatud Amiens'i kütjad, kes 
kõrvetasid oma ohvrite jalataldu, et neilt raha välja pressida. Vidocg, maskeerinud end 
kohtlaseks teenriks, tuli selle bandega toime üksi. 

Detektiivid maskeerivad tänapäeval end üksnes kriminaal-paroodiates, kuid Vidocgi 
ajal oli see kriminaalpolitsei töö oluline koostisosa. Vidocg ise oli maskeerimise alal 
tõeline meister. 

Lisaks sellele vahendile oli detektiivide käsutuses veel vaid nende endi mälu ja 
äratundmisvõime ning põletusmärgid kord juba vahistatud kurjategija kehal. Seetõttu viis 
Vidocg oma brigaadis sisse kohustuslikud mälutreeningud — regulaarsed külaskäigud 
vanglatesse, eelkõige Bicttre'i, kus õpiti tundma kurjategijate välimust, rühti, miimikat ja 
žeste. Mälu toetamiseks seadis Vidocg Fouch€ öökullide elulugude eeskujul sisse 
kartoteegi, kuhu kanti kõik Süretele teada kurjategijad. Kuid brigaad ei jälitanud mitte 
ainult juba tuntud kurjategijaid. Ta avastas ka uusi kuritegusid, tegi kindlaks kurjategijate 
isikuid ning tegeles esmakordselt Prantsuse politsei ajaloos ka kuritegevuse 
profülaktikaga. Enamasti kasutati siin poliitilisest politseist laenatud võtet, mis seisnes 
agent provocateur'ide sokutamises kurjategijate ringkondadesse, kust need siis 
informeerisid politseid kavandatava kuriteo ajast, kohast või plaanist. Ka Vidocg ise 
esines korduvalt ja ikka edukalt selles rollis. 

Süret€ edusammud kasvasid nii kiiresti, et Vidocgi ja tema mehi hakati ära märkima 
isegi ajakirjanduses. 

Juba 1818. aastal oli Süret€ kolinud omaenda ametr uumi-desse Petit Rue Saint-Anne 
nr. 6, otse Saint-Chapelle'i gooti kiriku kõrval. Tema olemasolu ei saanud enam maha 
vaikida. Prantsusmaa kriminaalpolitsei leidis lõpuks tunnustust 1823. aastal suurendati 
tema töötajate arvu kahekümneni, aasta hiljem kahekümne kuue meheni. Veel kolm 
aastat hiljem, aastal 1827, vallandati Vidocg, seega aasta enne, kui talle armu anti. Ese, 
mille eest Vidocg pidi oma kohaga maksma, oli politseiprefekti naise mantel. Üks Sürete 
töötaja oli mantlile jalad alla kasvatanud, aga Vidocg vastutas ka selle mehe eest. 

Bourbonide valitsemisajal, 1832. aasta märtsis leidis aset Vidocgi corne back. Ta 
vahetas välja tolleaegse Süret€ ülema HEbert'i ja tema aastapalgaks määrati 6000 franki. 

5. juunil 1832, rahva hulgas populaarse kindral Lamargue'i matuste ajal, puhkes Pariisis 
ülestõus «kodanluse kuninga» Louis Philippe'i vastu. Ülestõusu eesotsas olid algul 
väikekodanlastest vabariiklased, kuid barrikaadidele asusid ka Pariisi töölised. Nad 
heiskasid punase lipu ja võitlesid kangelaslikult kaks päeva mitmekordses ülekaalus 
olnud kuningaväega. Sellises olukorras pidi Vidocg uuesti tõestama oma ustavust Süret€ 
ülemana. Neli aastat varem oli ta oma memuaarides kinnitanud, et pole välja andnud 
ühtegi kehtiva režiimi poliitilist vastast. Nüüd aitas ta oma brigaadiga tappa ja vahistada 
ülestõusnuid. 

Sellega siis tõestas Vidocgi noor Süret€ XIX sajandi esimese poole klassilahingutes, et 
ta on ka poliitilises mõttes kodanluse kuulekas tööriist. Niisuguse tegutsemise eest teenis 
Vidocg ära tolleaegse prefekti Gisguet' erilise kiituse. Too märkis 1832. aasta 26. juuni 
ettekandes siseministrile: «Oma alluvate hulgast, kes näitasid üles innukust, julgust ja 


kõrget kohusetunnet 5. ja 6. juuli ülestõusu mahasurumisel, pean ma eriti esile tõstma 
Brigade de Süret€ ülemat härra Vidocgi.» 

Sellele vaatamata ei kestnud Vidocgi uus tööperiood kaua. Ta oli teinud seda, mida 
temalt oodati, ning mõistis, et peab varsti taas lahkuma. Ennetamaks vallandamist, esitas 
Süret€ ülem 15. novembril 1832 lahkumisavalduse. 

Kohe pärast lahkumist asutas Vidocg Cloche-Perce'i tänava majas nr. 12 Bureau des 
Renseignements" — majandusinformat-siooni büroo, mis sisuliselt kujutas endast 
maailma esimest eradetektiivbürood. Ärimehed võisid saada siit ammendavat teavet oma 
võimalike partnerite kohta. Vidocg tegeles ka mitmesuguste mahhinatsioonide eraviisilise 
uurimisega, jätkates selliselt oma detektiivikarjääri. Võimaluse korral uuris ta üht-teist 
välja ka politsei heaks. 

Pärast" Vidocgi lahkumist reformiti põhjalikult ka Brigade de Süret€'d. Kõigepealt 
vallandati kõik endised kurjategijad. Reformidekreedi teine punkt kolas lühidalt ja 
selgelt: «Politseis ei tohi töötada inimene, keda on eelnevalt karistatud kuriteo 
toimepanemise eest.» Nüüd ja edaspidi võeti kriminaalpolitseisse tööle ainult puhta 
minevikuga inimesi, eeskätt niinimetatud mundris politsei teistest allüksustest. Brigade 
de Sürete nimetati ümber Service de la Süret€'ks ja tema uueks aadressiks sai Rue de 
Jerusalem 5. 

Sageli väidetakse, et Vidocgi lahkumisega käis Süret€ alla. Toepoolest, mitte keegi 
Vidocgi järglastest ei tundnud detektiivide käsitööd nii hästi kui tema. Vidocg valdas 
täiuslikult ümberkehastumise ja teesklemise kunsti ning agent provocateur'ide kasutamise 
metoodikat. Ta tundis suurepäraselt kurjategijate psühholoogiat ja orienteerus hästi 
kuriteo motiiviga seotud 

küsimustes. See oli tema edu pant. Järeltulijatel puudus Vidocgi rikkalik kogemus. 

Ärgem aga unustagem, et jälitustöö ä la Vidocg oli efektiivne ja kasulik vaid seni, kuni 
kuritegevusevastases võitluses ja selle pahupoolel — kuritegevuses endas — ei kasutatud 
teaduse ja tehnika saavutusi. Loodusteaduste kiire edenemine XIX sajandil, sellega 
kaasnenud tehnikaprogress ning mõlemaga lahutamatult seotud täppisteaduste areng 
andis politsei käsutusse uusi vahendeid. Koos tehnika arenguga hakkas kriminalistika edu 
üha vähem sõltuma detektiivi intuitsioonist ning rohkem olenema asitõenditest. Täpsete 
identifitseerimismeetodite kasutuselevõtmine tõrjus tagaplaanile kriminalistide mälu. 
Maski asendas mikroskoop. 

Teaduse ja tehnika areng andis endast märku juba Vidocgi ametiajal. 1806. aastal 
leiutas Daguerre fotoplaadi, mis sai 1839. aastal üldtuntuks ja võeti moni aeg hiljem ka 
politseis kasutusele. 1823. aastal — ajal, mil Vidocgi brigaad suurendati 
kaheteistkümnelt mehelt kahekümneni — avaldas tšehhi professor Jan Purkyne oma 
uurimuse sõrme papillaarjoontest. Aasta pärast Vidocgi surma, 1858. aastal, võttis 
William Herschel Hooghly ringkonnas Bengalis isiku identifitseerimiseks kasutusele 
sõrmejäljed. 

1804. aastal, viis aastat enne seda, kui Vidocgist sai härra Henry agent, anti 
Prantsusmaal semafortelegraafi vahendusel edasi Napoleoni käsk vahistada Bourbonidele 
ustav Enghieni hertsog. Tõsi, see telegraaf töötas ainult ilusa ilmaga. Esimene kord tabati 
mõrvar telegraafi kasutades 1845. aastal Inglismaal. 

Eugene Francois Vidocg läks kriminalistika ajalukku detektiivide keisrina. Ta tegutses 
ajal, mil oli lõplikult küpsenud vajadus uue politseiorgani — kriminaalpolitsei loomiseks. 


Juba ammu enne Vidocgi sündi oli inglise kirjanik Henry Fielding asutanud Bowstreet- 
Runner'i näol Londonis esimese jälituskontori. 

Saksamaa oli siin märgatavalt maha jäänud. Berliin sai esimesed kolm 
kriminaalkomissari alles 1822. aastal — kümme aastat pärast Brigade de Surete loomist 
Pariisis. 


Ohvitseride kohus 


1849. aasta veebruari alguspäevil kuulutas ühe Pariisi hotelli toas kolonel Cornemuse'i 
eesistumisel töötanud Prantsuse sõjakohus välja otsuse 24 kohtualusele, kes olid 1848. 
aasta juuniülestõusu ajal võidelnud barrikaadidel. See hotellituba oli varem olnud 
Tolouse'i krahvi magamistuba. Oma 96 ruutmeetriga oli tuba küll piisavalt suur krahvi 
ööeluks, mitte aga kohtuprotsessiks 24 süüdistatava üle. Kohtuasjast võttis osa 250 
tunnistajat ja 24 advokaati, viimased küll rohkem vormitäiteks. Protsessi valgustas 25 
valitsustruud ajakirjanikku. Kohtule endale jätkus ruumi siiski piisavalt, ja mis puutub 
otsusesse, siis selle sisu 

teadsid härrased ohvitserid juba enne istungi algust. Viiele mehele mõisteti karistuseks 
surmanuhtlus. Need olid 40-aastane valitseja Henri Joseph Dain, 28-aastane tööline 
Nicolas Lahr, 23-aastane abitööline Charles Choppert, 33-aastane hobusekaup-mees 
Stanislas Veppreaux ja 16-aastane maaler Jean Nourry. Surmamõistetud pidi 
giljotineeritama Fontainebleau' vallil. Ülejäänud süüdimõistetutest läksid tööline 
Gautron, raamatuköitja Lebellegay ja kellassepp Nuens eluaegsele sunnitööle. Morny, 
Naudin, Dugat ja Goue said kümme aastat sunnitööd. Teemeister Lucile mõisteti 20- 
aastane türmikaristus. Bussieres, Boulley ja Louis Veppreaux said kümme, töölised 
Brassa, Paris ja Geru kaks ning Baude ja Massen ühe aasta vabadusekaotust. Süüdis- 
tatavad Guillaume, Contant ja Ouintin olid andnud kohtule meelepäraseid ütlusi ning nad 
mõisteti õigeks. 

Oma arvamuse juriidiliseks vormistamiseks vajas ohvitseride kohus üksteist tundi. Seda 
otsust, militaristliku ajuakrobaatika musternäidist, pidas kohus vajalikuks kuulutada kell 
23.15 ilma kohtualuste osavõtuta. Neile loeti otsus ette mõni aeg hiljem vanglas — 
tõrvikute valgusel ja viieteistkümne laskevalmis sõduri juuresolekul. 

Kuid härrade sõjaväekohtunike arvestused ei tabanud märki. Süüdimõistetud ei 
ilmutanud paanikat, mis oleks võinud olla tule avamise ajendiks, nende hulgast ei 
kostnud oigeid ega hammaste kiristamist. Surmamõistetu Nourry vastas hüüdega: «Elagu 
vabariik!» Naudin vastas naerdes: «Ainult kümme aastat? Siis jääb mul ju hiljem veel 
piisavalt aega võitluseks sotsiaaldemokraatliku vabariigi eest.» Paljude süüdimõistetute 
suust kostis: «Me oleme täitnud oma kohust. Me ei kahetse midagi!» 

15 tulistamishimulisel sõduril, ühel kolonelil ja poolel tosinal tagurlikul ohvitseril ei 
jäänud muud üle kui minekut teha. Pool tundi pärast kohtuotsuse väljakuulutamist 
aheldati süüdimõistetud kahe- või kolmekaupa kokku nagu galeeriorjuse ajal, ühendati 
kõik ühise keti külge ja saadeti tugeva tragunieskordi valve all Fort Vanves' kõige 
süngematesse kasemattidesse. 


Kolonel ja tema mehed ei olnud sellega täitnud mitte ainult käsku, vaid välja valanud 
ka isikliku viha: kõik neli barrikaadi-võitluse päeva Saint-Antoine'is olid nad värisenud 
mõtte juures, et võivad sattuda ülestõusnute kuuli ette. 

Selle paremradikaalidest sõjaväelaste juriidiliselt dekoreeritud'kättemaksuakti 
põhjuseks oli brigaadikindral Brea ja tema adjutandi Mangini mahalaskmine 
Fontainebleau barrikaadil 26. juunil 1848. Tuleb tunnistada, et mahalaskmine polnud 
vajalik, sest kindral ja tema adjutant olid tagasihoidlikud isikud, pealegi oli see akt 
poliitiliselt mõttetu. Ülestõusnute käitumine on aga mõistetav ja vaadeldav hädakaitsena 
rahvuskaardi ja mobiilkaardiväe metsikuste ja halastamatu käitumise vastu. Liiatigi tingis 
selle akti kindrali ja tema kolme kaaslase provotseeriv käitumine barrikaadi taga. 

Viimases ei mänginud just mitte kõige väiksemat osa ka Surete ja poliitiline 
salapolitsei, ehkki protsessi käigus oli sellest sama vähe juttu nagu ka süüdistatavate 
kasuks rääkivatest juriidilistest ja moraalsetest asjaoludest. 


Surete läheb barrikaadidele 


Kõik politseiüksused aktiviseerisid oma tegevust juba 1848. aasta veebruaris, mil 
Pariisi töölised, väikekodanlus ja üliõpilased nõudsid «kodanluse kuninga» Louis 
Philippe'i erruminekut, tirisid tänavale ja põletasid demonstratiivselt kuningatrooni ning 
kutsusid üles vabariigi kehtestamisele. Süret€ koosseisu kuulus sel ajal 90 ametnikku, 
lisaks veel laialdane informaatorite ja agentide võrk. Vormiliselt teenis kogu see aparaat 
pärast veebruarirevolutsiooni ajutist valitsust. Tegelikult oli olukord mõneti keerulisem, 
sest nagu üksikute kodanlike rühmituste poliitilised vaated, plaanid ja huvid, nii erinesid 
üksteisest ka politseinike maailmapildid. Juhtus näiteks, et kaks koos töötavat 
politseikomissari vaatasid poliitikale eri pilguga ja tegutsesid vastavalt sellele ka 
teenistuses. Niisugust olukorda arvestades pidas siseminister, radikaalse väikekodanluse 
esindaja Ledru-Rollin otstarbekaks luua Süret€ Gnrale') kõrvale veel ühe salapolitsei. 
See loodigi ja ta kasutas oma tegevuses samu meetodeid, mis Süretegi. 

Ajutise valitsuse juht, mõõduka kodanluse esindaja Lamartine teatas avalikult, et 
politseiasutusi peab senisest palju rohkem olema. Nii saavad nad vastastikku üksteist 
kontrollida. Need kaalutlused osutusid õigeteks. Politseiohvitseride tegelik poliitiline 
meelsus ja ustavus konstitutsioonile ilmnes kolm aastat hiljem, 2. detsembril 1851, kui 
prints Louis Bonaparte pani toime riigipöörde. 

Kui suhtumises erinevatesse kodanlikesse rühmitustesse oli politseinike vahel 
lahkarvamusi, siis ühes küsimuses oldi üksmeelsed — et proletariaadi 
vastupanupuhanguid tuleb karmima käega maha suruda. 

Pärast 1848. aasta veebruarisündmusi ei ajanud Süret€ G€nfrale jalule mitte üksnes 
kogu oma ametlikku ja mitteametlikku aparaati, vaid täiendas oluliselt oma ridu ka uute 
informaatorite ja agentidega. Isegi pikka aega erus olnud Vidocg, kelle sümpaatia oli 
1848. aasta veebruaris kaldunud kiiresti rojalistidelt vabariiklaste poolele, leidis taas 
politseis tööd. Tõsi, mitte Süret€ ülemana, nagu 1832. aasta juunipäevadel, vaid vaba 
agendina. 

Näiteks selgitas ta Lamartine'i enese salajasel käsul Londonis välja orleanistide plaane, 
jälgides samal ajal ka vabariigi-vaenulikku Napoleon 1 vennapoega Louis Bonaparte'i. 
Siseministeeriumi ja peaprokurör Londrini jaoks, kes oli varem kahes protsessis 


advokaadina Vidocgi kaitsnud, nühkis viimane välja sotsialistide klubi asukoha Pariisis. 
Isegi Süret€ GEnšrales ülem 

andis Vidocgile salajasi ülesandeid, ja seda vaatamata nendevahelistes pikaajalistele 
vastuoludele. Mõistagi täitis Vidocg ka need ülesanded laitmatult. Kunagisest kardetud ja 
kuulsast detektiivide valitsejast oli saanud nuhk, kes teenis paljusid, tõsi küll, ühte klassi 
kuuluvaid härrasid. 

Aprillis toimunud parlamendivalimistel said suurkodanluse esindajatest vabariiklased 
500 kohta 880-st. Otsekohe asusid nad ründama tööliste ja väikekodanlaste poliitilisi 
vabadusi ja likvideerima riigistatud ettevõtteid. Ka Süret€ aktiviseeris oma sala-tegevust. 
Fouche surmast oli möödas juba 28 aastat, kuid tema vaim ja meetodid valitsesid politseis 
endiselt. Politseiagendid astusid revolutsioonilistesse klubidesse ja organisatsioonidesse, 
liitusid tööliste demonstratsioonidega ja läksid isegi barrikaadidele — kõik selleks, et 
vähehaaval urgitsedes sepitseda kodanluse võitu ja valmistada ette järgnevat 
arveteõiendamist revolutsionääridega. 

Võimalusi õõnestustegevuseks leidus küllaga. Juuliülestõus oli proletariaadi esimene 
suur klassilahing kodanluse vastu. See oli spontaanne puhang, milles halvasti relvastatud 
ja nõrgalt organiseeritud töölised võisid loota vaid iseendale. Neil puudus keskne 
juhtimine ja selge programm, puudusid liitlased. Tööliste juhid Blangui, Raspail', 
Barbes'i ja Albert'i oli politsei arreteerinud juba 1848. aasta mais. Seetõttu sattusid 
võitlevate tööliste ja üliõpilaste etteotsa revolutsiooniliste klubide liidrid, kes ei tundnud 
sõjaasjandust ja kelle vaated ning plaanid olid väga erinevad. Üksikute võitlussalkade ja 
barrikaadide vahel puudus side, barrikaadidel seisid kõrvuti klassiteadlike töölistega ka 
anarhistid, ähmaste ideaalidega üliõpilased ja teised poliitiliselt vastuolulised isikud. 

Sobivate fraaside taha peitunud politseiagentidel ja nuhkidel ei olnud seetõttu kuigi 
raske poetada end barrikaadivõitlejate hulka. 

Politseiagendid tegutsesid ka ühes tugevamat vastupanu osutavas Saint-Antoine'i 
bastionis. Nad astusid mängu siis, kui Fontainebleau' barrikaadidele sattus 
brigaadikindral Brea, kelle sõjaväelased kuulutasid hiljem kangelaseks. Tööliste sõber ei 
olnud kindral kunagi. Ta teenis juba Napoleon [ all ja võitles koos temaga Leipzigi ja 
Waterloo lahingus. Nantes'is sai temast kindralstaabi ülem ning Louis Philippe'i ajal 
lõpuks brigaadikindral. 

1848. aasta juulis kuulus BrEa mobiilkaardiväe selle kolonni staapi, kes 
paremradikaalist kindral Damesme'i juhtimisel raius pärast Panteoni vallutamist Seine'i 
vasakul kaldal töölisi ja üliõpilasi. 25. juunil langes kindral Damesme lahingus ja vägede 
juhtimise võttis üle Bra. 

Mobiilkaardiväe moodustas ajutine valitsus 1848. aasta veebruaris, pidades silmas 
kodusõja puhkemise võimalust. See koosnes põhiliselt noorukitest, lumpenitest ja 
kurjategijatest, keda meelitas Rahvuskaardi omast suurem palk ja ilus vorm. Väe suurus 

oli 24 000 meest ja teda juhtisid armee kõige tagurlikumad ohvitserid, peamiselt need, 
kes olid juba silma paistnud vabadusliikumise mahasurumisel Alžeerias. Tundes oma 
juhtkonna toetust, tegutsesid mobiilkaardiväe sõdurid äärmise julmuse ja igasuguse 
kaastundeta. Nende kätte sattunud barrikaadivõitlejail, sealhulgas ka tööliste naistel ja 
lastel, kes barrikaadidele sillutisekive toimetasid, ei olnud armu loota. Neid mundrisse 


riietatud jätiseid paisati eelkõige sinna, kus töölised osutasid eriti ägedat vastupanu, seega 
siis ka Fontainebleau' barrikaadide vastu. 

Ajutine valitsus andis «Pariisi timukale» kindral Cavaignacile kohe ülestõusu alguses 
piiramatud volitused. Too avaldas silmakirjaliku proklamatsiooni, milles lubas suhtuda 
töölistesse kui kahetsevatesse vendadesse ja andestada neile, kui nad kohe relvad maha 
panevad. Selle proklamatsiooniga käis kindral Br€a koos oma adjutandi kapten Mangini 
ja pataljonikomandöride Gobert'i ja Desmarest' saatel barrikaadilt barrikaadile. Lõpuks 
jõudsid ohvitserid ka Fontainebleau' kindlustusele, kus kindral luges samuti oma 
üleskutse ette. Seejärel olevat kutsutud Bread barrikaadi taha. Kes kutsus, kas kutse oli 
tõsine või üksnes 
proklamatsioonile vastuseks visatud nali, miks üldse BrGa ja tema saatjad selle vastu 
võtsid — kõik need, nagu ka paljud teised olulised küsimused jäidki protsessi käigus 
vastuseta. Nii või teisiti, neli relvastatud ja täies ordenisäras ohvitseri läks läbi barrikaadi 
ja ilmus ülestõusnute keskele. Lahinguolukorda 
arvestades võis see ülestõusnutele igatahes provotseerivalt mõjuda. 

BrEa ja adjutant vahistati kohe, kusjuures ülestõusnud ei jõudnud omavahel 
kokkuleppele, mida nendega peale hakata, ühed nõudsid vahistatute kohest mahalaskmist, 
teiste arvates oli õigem jätta nad vahi alla. Lõpuks jäi peale mahalaskmise vastaste 
seisukoht. Kindral ja tema adjutant viidi ühe maja viimasele korrusele, sealt teise majja ja 
siis uuesti esimesse majja tagasi. Ohvitserid kuulati põhjalikult üle, kuid barrikaadikaits- 
jate lahkhelide tõttu ei kulgenud see kuigi sujuvalt. BrEalt nõuti, et ta annaks oma 
vägedele kirjaliku taganemiskäsu. 

Äkki tekkis majaesisel väljakul mingi segadus, mida saatsid raevukad hüüded ja sõim: 
ülestõusnud olid avastanud pataljonikomandörid Gobert'i ja Desmarest'. Hetkest, mil neli 
ohvitseri läbis barrikaadi, oli möödunud küllaltki palju aega ning keegi ei teadnud, mida 
tegid vahepeal need kaks pataljonikomandöri. 

Kui BrEa ja tema kaaslased teisele poole barrikaadi läksid, oli tulistamine vaibunud. 
Mitu päeva pidevalt võitlustules olnud töölised tahtsid hetkekski hinge tõmmata. 
Barrikaadile jäid üksnes tunnimehed, kes pidid jälgima vastase liikumist. Kõik ülejäänud 
võitlejad ümbritsesid otsekohe ohvitsere, kes olid nende poolele ilmunud. Tõenäoliselt 
kasutasid Gobert ja Desmarest seda momenti ning kadusid kuhugi. Aga kuidas see 
võimalikuks osutus? Ja mida olid nad teinud seni, kuni nad avastati? 

Gobert jutustas hiljem, et barrikaadi taga oli kindrali juurde tulnud keegi noormees, kes 
palus temalt mingit medalit või muud sarnast tõendamaks kindrali kuulumist 
mobiilkaardiväkke. Too olevatki andnud nõutud eseme. Kuid see kõik leidis aset alles 
pärast Gobert'i ja Desmarest' avastamist. 

Ehk jõudsid nad juba varem rääkida selle noorukiga? See küsimus jäigi vastuseta. Võib 
siiski oletada, et BrEa ja tema kaaslased olid juba eelnevalt teadlikud oma agentidest 
barrikaadil, kellele nad vajaduse korral võisid toetuda. Selle oletuse kasuks viitab kaks 
asjaolu. 

Brea, kellelt kohe pärast vahistamist nõuti taganemiskäsu andmist oma vägedele, 
püüdis aega võita. Barrikaadikaitsjate täiesti selge nõude pani Brea võrdlemisi segasesse 
vormi, kirjutades paberile järgmised read: «Asun Fontainebleau' vallil, ümbritsetuna 
vapratest vabariiklastest ja sotsiaaldemokraatidest.» See kiri tekitas palju uusi vaidlusi 
ning lahkarvamusi selles, mida ohvitseridega edasi teha. Mõned ägedamad kippusid juba 


brigaadikindrali kõri kallale ja kainemalt kaalutlevatel ülestõusnutel tuli nende 
rahustamisega palju vaeva näha. Aeg aga läks. Kui oletatav agent, kes palus Brealt 
mobiilkaardiväe eraldus-märki, oli kindrali medaliga juba lahkunud, andis viimane 
lõpuks järele ja kirjutas uue sedeli: «Käsin vägedel taganeda ja sama teed kasutada, mida 
mööda nad tulid.» See võis tähendada taga-nemiskäsku ja just nii mõistsid kirja teksti ka 
barrikaadikaits-jad. Kuid kirjutatut võis tõlgendada ka kui käsku veidi taanduda ja siis 
sama teed kasutades uuesti rünnata. Br€a ja tema kaaslased olid taas aega võitnud. Nad 
pandi tolliteenistuse hoonesse luku taha. Nagu protsessi käigus selgus, püüdsid vahistatud 
ohvitserid kasutada mõnede oma sõprade (täpsemalt öeldes — agentide) abi, et 
vanglamüüride vahelt välja murda ja mässajate laagrist põgeneda. Eelöeldu annab 
täieliku aluse oletada, et kindrali sõbrad olid paljuski süüdi ülestõusnutevahelistes lahk- 
arVamustes, aidates sel viisil kindralil aega võita ja juhtida barrikaadivõitlejate 
tähelepanu kõrvale mobiilkaardiväe edasiliikumiselt. Nii saab selgeks seegi, kuidas 
Gobert'il ja Desmarest'l õnnestus pikka aega märkamatuks jääda. 

Ohvitseride põgenemiskatse siiski avastati ja see kutsus ülestõusnute hulgas esile uue 
raevupuhangu. Rühm töölisi, kelle hulgas oli ka enamik hilisemaid kohtualuseid, tungis 
ruumi, kus asusid arreteeritud. Hüüded, needused ja ähvardused muutusid üha valjemaks. 
Sel hetkel puhkes lärm ka barrikaadidel. Kostis hüüe: «Reetmine! Mobiilkaardivägi 
läheneb!» Tollihoonest kõlas vastuseks: «Surm reetureile! Tuld!» Kõlasid lasud ning 
kindral Br€a ja adjutant Mängin langesid surnult maha. Gobert ja Desmarest, kes olid 
seisnud BrEa lähedal, jäid kummalisel kombel kuulidest puutumata. Gobert olevat 
pääsenud seetõttu, et olevat jõudnud pikali viskuda ja lähedalasuva voodi alla roomata. 
Desmarest oli aga jõudnud varjuda aknaluugi taha. 

Nii vähemalt seletasid need kaks meest oma pääsemist, kui 

meid protsessil tunnistajatena üle kuulati. Jääb siiski mõistatuseks, kuidas need trikid 
lagedas ruumis ja pealegi raevunud ülestõusnute silme all võimalikuks osutusid. 

Varsti pärast Brea mahalaskmist vallutas mobiilkaardivägi barrikaadi. Kindrali ümber 
tekkinud segadust ära kasutanud kaardiväel oli õnnestunud barrikaadile lähedale hiilida. 

Kindral ja tema adjutant olid surnud. Arstid tuvastasid hiljem nende laipadel 
mitmesuguseid vigastusi, mis kõik ilma igasuguste kahtlusteta kanti süüdistatavate 
arvele. Tuvastatud on aga see, et mobiilkaardiväe lähenemisest kuulda saades ruttasid 
aktiivsed võitlejad kohe barrikaadidele ja asusid võitlusse sõduritega. Kes oli sel juhul 
laipadel need vigastused tekitanud, laipu moonutanud? Gobert ja Desmarest, kes oma 
peidikutest nägid suurepäraselt kõike toimuvat, rääkisid ülestõusnutest üldiselt, suutmata 
osutada konkreetsetele isikutele. Kuid ülestõusnute hulgas oli barrikaadidel ka Surete 
agente, kes mõistetavalt ei kiirustanud sugugi mobiilkaardiväega võitlusse astuma. 
Gobert rääkis, et keegi ülestõusnu oli avastanud ta pärast Brea mahalaskmist1 voodi alt, 
kuid jätnud rahule. Pimedas raevus alles äsja laipadele hoope jaganud võitleja ei oleks 
küll kuidagi Gobert'ile halastanud. 

Elus Brea oleks võinud teenida ülestõusnuid pantvangina, mahalastud Brea nende 
otsusekindluse tõendina. Moonutatud laibad võisid teenida aga üksnes kontrrevolutsiooni. 
Just revolutsioonivastased jõud vajasid viidet ülestõusnute metsikusele, et alustada verist 
kättemaksuoperatsiooni. 


Fontainebleau' barrikaadidel viibinud agentidest ja nuhkidest õnnestus tuua avalikkuse 
ette üksnes kaks meest. Adolphe Nieli paljastas süüdistatav Choppert, teiselt nuhilt — 
Gerard Dumont'ilt — rebis kogemata maski pataljonikomandör Desmarest. 

Niel kinnitas protsessil, et kõigepealt tulistas kindralit Choppert, seejärel aga Nourry. 
Choppert lükkas need väited ümber ja süüdistas ühtlasi Nieli selles, et just tema oli 
esinenud barrikaadil kõige radikaalsemate kõnedega, nõudnud kindrali surma ja lubanud 
isegi praadida kindrali südame. Choppert'i seletustest ilmnes, et see agent provocateur 
esines ka varem niivõrd ultra-radikaalsete avaldustega, et barrikaadi juhtkond pidi 
kaaluma tema vahistamist. 

Mõistetavalt jättis kohus kõik need paljastused arvesse võtmata. Seda enam, et 
Desmarest' väite kohaselt kuulusid just Niel ja Dumont nende sõprade hulka 
ülestõusnute leeris, kes abistasid ohvitsere põgenemiskatsel ja kellele nemad Gobert'iga 
võlgnesid elu. 

Kes tulistas Bread ja tema adjutanti, kes lõi kindrali laipa kolm täägihaava, kes 
lömastas surnud Mangini pea kirvega — need küsimused jäidki vastuseta. Choppert 
kinnitas, et kindrali laipa oli mõnitanud provokaator Niel. Kohus sellega ei nõustunud. 

Kahekümne neljast süüdistatavast tunnistasid üksnes Nourry ja Lebellegay, et nad olid 
kindralit tulistanud. Samas aga eitasid mõlemad otsustavalt oma osalemist laipade 
mõnitamises. Nourry ja kohtu eesistuja vahel, kes oli juba protsessi alguses nimetanud 
Nourryd alatuks tapjaks, tekkis järgmine kohtuistungi protokollis fikseeritud sõnavahetus. 

Nourry: «Nimetage seda tapmiseks. Teile on kõik lubatud. Mina isiklikult ei käsita seda 
mitte tapmise, vaid sõjategevusena.» 

Eesistuja: «Vaikige! Ma ütlen teile, et te olete mõrvar!» Nourry: «Jätke see väljend 
enda jaoks. Teile ja teie kohtule on see tunduvalt sobivam.» Eesistuja: «Olge vait!» 
Nourry: «Teie, vaid teie olete mõrvarid!» 

Pärast neid sonu käskis kolonel Cornemuse oma sõduritel Nourry saalist välja viia ja 
võttis temalt õiguse edaspidi asja arutamisel osaleda. 

Samal viisil suleti suu ka teistel süüdistatavatel, kes kuulutasid ebameeldivat tõtt või 
andsid mittesoovitud ütlusi. 

Mahalastud kindral Br€a jäi ohvitseride silmis truuks sõduriks, puutumatuks 
parlamentääriks. Tema mahalaskmine oli järelikult «ajalooannaalides erilisel kohal seisev 
kuritegu», mobiil-kaardiväe kõrilõikajad «tublid rindesõdurid», oma vabaduse ja elu eest 
võitlevad töölised «arad räpased mõrvarid». 

Nourry ja Lebellegay tunnistasid ise, et võtsid osa kindrali ja adjutandi mahalaskmisest. 
Kellegi teise osavõttu kohtus tõendada ei õnnestunud. Otsuse tegi kohus sellele 
vaatamata. Veel enam, noorest Veppreaux'st, aktiivsest barrikaadikaitsjast rääkisid 
paljud, et ta päris kindlasti ei võtnud mahalaskmisest osa. Teda polnud üldse tollihoones, 
kui Brša siinpool barrikaadi viibis. Kuid sõjaväekohtunike silmis oli ta revolutsiooniline 
tööline, järelikult üks ninamehi, järelikult süüdi ja tuli järelikult giljotineerida. 

Kuulus Napoleoni 1810. aasta kriminaalkoodeks Code pänal, kõikide Euroopa 
kodanlike kriminaalkoodeksite eeskuju, muutus reaktsioonilise Prantsuse kodanluse ja 
tema sõjaliste toetajate käes vahedaks relvaks võitluses töölisklassiga. 

19. veebruaril 1849 lükkas sõjakohus kindral Frangois' eesistumisel tagasi 
süüdimõistetute taotluse asi uuesti läbi vaadata. 9. märtsil jättis kaebuse rahuldamata ka 
kassatsioonikohus. 


Kaks päeva hiljem, ööl vastu 12. märtsi jäid Fontainebleau' barrikaadi läheduses oma 
peast ilma Dain ja Lahr. Choppert'ile, Nourryle ja noorele Veppreaux'le anti armu ning 
surmanuhtlus asendati eluaegse sunnitööga koloonias, teiste sõnadega aeglase 
hukkamisega. 

Komissaride vanne 


Ööl vastu 2. detsembrit 1851 kutsus Pariisi politseiprefekt Charlemagne de Maupas 
kokku kõik 48 talle alluvat politseikomissari. Enne seda oli prefektil jutuajamine 
vabariigi presidendi prints Louis Bonaparte'iga. Viimane teatas, et kavatseb toi-Ime 
panna riigipöörde. Täitnud kaks aastat riigi presidendi kohus-itusi, otsustas «väike 
Napoleon» kõrvaldada mängust kodanlik-vabariikliku opositsiooni ja rajada uue 
prantslaste keisririigi. Printsile piiritult ustav politseiprefekt Maupas kiirustas teda toe- 
tama. Samas suunas tegutsesid ka 48 komissari. Teenistuses halliks läinud, 
konstitutsioonile ustavust tõotanud ja poliitilistes intriigides kogenud komissarid 
kogunesid täpselt kindlaksmääratud ajal prefektuuri. Käsk, mis neil tuli täita, oli 
üheaegselt nii lühike, selge kui ka konstitutsioonivastane — kõik presidendi vastased, 
kelle häält võib rahvas kuulda võtta, tuleb viivitamatult vahistada, iga vastuhakk 
likvideerida juba eos. 

Ametlikud konstitutsioonikaitsjad ei vaevunud üldse mõtlema, et nad asuvad ründama 
seda, mida neil tuleks tegelikult hoopis kaitsta — vabariiki. De Maupas edastas käsu oma 
alluvatele, paljundas kahtlustatavate isikute nimekirjad ning kooskõlastas erinevate 
ametkondade tegevuse. Umbes tund aega hiljem veeres üle maa hiiglaslik vahistamiste 
laine. 

Ainuüksi Pariisis leidis aset 2133 arreteerimist. Kui siin-seal hakati siiski barrikaade 
ehitama, lõid Napoleoni väed mobiil-kaardiväe meetodeid kasutades kiiresti korra majja. 
26 000 erinevate poliitiliste vaadetega opositsioonitegelast anti kohtu alla. 

Napoleon kõrvaldas oma vastased ühe hoobiga. 

Kuid Maupas eksis rängalt, lootes mängida «väikese Napoleoni» ajal sama rolli, mida 
oli etendanud Fouch€ tema suure onu valitsemisajal. 

ükskõik kui tühine poliitik Louis Bonaparte ka ei olnud ning kui suurt toetust 
konstitutsiooni reetnud politseikomissarid talle ka ei osutanud, ikkagi ei tahtnud ta 
sellisele «truule» politseile lootma jääda. 

Napoleon I eeskujul organiseeris Louis Bonaparte otsekohe omaenda politsei, mille 
koosseisu lülitati ka salateenistus Service de Dcachetage des Lettres. See teenistus jälgis 
Louis Bonaparte'i huvitavate isikute kirjavahetust, tegi vajalikest kirjadest isegi koopiaid 
ning kontrollis sel viisil ka riigipolitsei ohvitsere. 

Maupas püüdis igati laiendada riigipolitsei kompetentsi, kuid Louis Bonaparte ei 
toetanud teda. Kummatigi arenes ka riiklik Süret€ Gnšrale sel perioodil väga kiiresti. 

1852. aastal sai Pariisi politseiprefektiks Napoleon I kaasmaalane ja äge bonapartist 
Joachim Pietri. Aasta hiljem allutati Pariisi prefektuurile kogu Prantsuse politsei, 
Napoleoni isiklik politsei välja arvatud. 

1854. aastal liigendati politsei divisjonideks, loodi eriosakonnad. Provintsides 
moodustati komissariaadid, suurlinnades Lyonis ja Marseille's aga keskkomissariaadid. 


Samal ajal hakkab kujunema ka täiesti uus politseiharu — raudteepolitsei, kuhu algul 
kuulus 30 meest. 

2. detsembril 1852, riigipöörde esimesel aastapäeval, kuulutas Louis Bonaparte end 
Napoleon III nime all Prantsusmaa keisriks. Viis ja pool aastat hiljem korraldas itaallase 
Felice Orsini juhitud anarhistide grupp talle atentaadi. Pahvatusel hukkus kaheksa 
inimest, 152 sai vigastada. Tapetute hulgas oli ka üks Pariisi politseinik. Napoleon III ise 
pääses vaid oma kolmnurkse mütsi kaotusega. 

Pietri nuuskuriagentuurile ja Napoleoni salateenistusele oli vandenõu täielik 
ootamatus. Kuigi atentaadist võttis osa vähemalt viis isikut ja kuigi Inglise võimud olid 
mitu päeva enne atentaati teatanud Prantsuse politseile nelja terroristi olemasolust, ei 
suudetud kallaletungi ära hoida. Ja see läks Pietrile maksma prefektikoha. 

Järgneva kaheksa aasta jooksul oli selles ametis Edouard Boittelle. Prefektuuri vaim, 
töömeetodid ja aparaat jäid samaks. 

Tugevdati sandarmeeriat. Pariisi politseiprefektuuri juures asus alalises 
võitlusvalmiduses 250-meheline sandarmite salk. Kõiki sissesõitnuid kontrolliti rangelt. 
Hotelliomanikud pidid saatma oma klientide sisseregistreerimislehed vastavatesse polit- 
seikomissariaatidesse, kus neid võrreldi kahtlustatavate kartoteegi andmetega. 

Et kriminaalpolitsei oli üle koormatud poliitiliselt kahtlaste isikute tagaotsimise ja 
jälgimisega, teisitimõtlejate väljaselgitamise ning intriigidega, siis põhitööks — 
kuritegevusevastaseks võitluseks — tal peaaegu aega ei jäänudki. 

Justiitsministeeriumi ametlikud statistikaandmed näitavad, et aastatel 1851 — 1861 
vähenes kuritegevus 27 protsenti. Kuid see on vaid kohtustatistika, mis kajastab üksnes 
vandekohtutes arutatud kuritegusid. Tabamata kurjategijad — mõrvarid, murdvargad, 
võltsijad ja seksuaalkurjategijad — jäid muidugi statistiliselt arvele võtmata. Nende arv 
aga ei vähenenud sugugi. Vastupidi, kapitalivõimu poliitilised ja ühiskondlikud vahendid 
soodustasid kuritegevuse kasvu. Nälg, tööpuudus ja lugkasuvot-mine tõukasid sadu 
vaeseid vargile ja prostitutsiooniga tegelema. Ühiskond tõukas põlglikult kõik eksinud 
endast eemale ning neil polnud enam tagasiteed ausasse ellu. Kurjategija kaim-märgist ei 
saadud enam lahti. Seega ilmnes Teise Keisririigi ajal taas paradoksaalne olukord — 
politsei elas üle seninägematut õitsengut, tema salaaparaat muutus üha võimsamaks, kuid 
see kõik ei suutnud pärssida kuritegevuse kasvu. 

Naistetapja Lyonist 


See juhtus teisipäeval, 28. veebruaril 1855. Talv oli olnud suhteliselt pehme ja neppide 
lend algas tavalisest varem. Esimeses hommikuvalguses tõttas viis ootusärevat jahimeest 
läbi Montanverne'i metsa. Nad liikusid ahelikus, peletades siit-sealt lendu ärritatud linde. 
Kõlasid lasud, tabatud linde kukkus niiskele metsakulule. Üks neppidest kukkus tihedasse 
põõsastikku. Jahimees toetas oma püssi puu najale ja ronis tihnikusse Esimesed oksad ei 
jõudnud tema taga veel kokkugi lüüa, kui' jahikaaslased kuulsid hirmukarjatust. Nepi 
asemel lamas jahimehe jalge ees noore naise alasti laip. Tema peas oli kuus lahtist haava, 
väike valge tanu verine. Laiba kõrval lebas taskurätik, krae ja helesinine lint. 

Jahimehed teatasid nähtust kohe politseisse. Laiba isik tehti õige pea kindlaks. See oli 
Marie Badey, teenijatüdruk, kes oli viimati töötanud Lyonis kellegi madam Aus-sandoni 
juures. 


Kaks päeva enne laiba leidmist, 26. veebruaril, oli neiu ootamatult öelnud oma 
perenaisele lepingu üles, sest keegi mees pakkus talle Lyoni lähedal palju soodsamat 
tööotsa. Uude töökohta pidavat ta ilmuma võimalikult kiiresti. Madam Aussandon 
andiski lõpparve ning tüdruk asus teele. Pärast seda ei teatud temast enam midagi. 

Jäljed olid kõigest kaks päeva vanad. Lyoni kriminaalpolitsei koos sandarmeeriaga 
alustas otsinguid Montanverne'i metsa lähedal asuvas Trannoye' külas. Selgus, et mõned 
selle küla elanikud olid pühapäeva õhtul kella seitsme paiku metsatukast möödunud ja 
tõepoolest kellegi karjumist kuulnud. «Paistis, nagu oleks keegi naine appi karjunud,» 
rääkis üks vana talumees. «Jah, just nii see oli.» 

Sinnapaika esialgu kõik jäigi. 

Kuue järgneva aasta jooksul, peaaegu kuni 1861. aasta mar alguseni pandi toime veel 
mitu samalaadilist kuritegu. Marie Badey kombel hüüdsid veel paljud teenijatüdrukud 
appi — ja vähemalt kahele neist jäi see elus viimaseks hüüdeks. Neil ei oleks tulnud 
karjuda, kui Surete ja sandarmid oleksid vähem tegelnud keisri poliitiliste vastastega ja 
enam mõrvarite ning röövlitega. Lyoni teenijatüdrukute tapja oleks siis tabatud fma nädal 
pärast Marie Badey mõrvamist. 

Oli ju 4. märtsil õnnestunud järjekordsel ohvril, teenijanna Olympia Alaberfil 
kurjategija küüsist pääseda. 

Nagu kuus aastat hiljem selgus (aga oleks võinud selguda ka juba 1855. aasta märtsis), 
oli tapja enne Marie Badey poole pöördumist pakkunud paljutõotavat kohta Lyoni 
lähedal Mont-luelis ühele teisele teenijannale, kelle nimi oli Marie Curt. Too ei vastanud 
algul midagi kindlat. 4. märtsil ilmus mees taas Marie Curti juurde, kuid seekord ütles 
neiu kindlalt ära ning 

soovitas kohapakkujal pöörduda oma sõbranna Olympia Ala-bert'i poole. 

Mõrvar leidis neiu ja sai temalt ka nõusoleku. Samal päeval lahkusid nad koos linnast. 
Hakkas juba hämarduma, kui nad pärast pikka ja väsitavat teekonda jõudsid Trannoye' 
kanti. Vaevalt olid nad aga jõudnud metsani, kust mõne päeva eest oli leitud Badey laip, 
kui neiut haaras hirm. Ta pistis ummisjalu jooksu ja oli juba kaugel, kui kaaslane 
reageerida jõudis. 

Sama aasta märtsist kuni novembrini tuli veel vähemalt kolmel tütarlapsel kokku 
puutuda mehega, kes pakkus lausa muinasjutulist teenistust Montlueli lähedal. Kõigil 
neidudel õnnestus pääseda ehmatusega, välja arvatud üks juhtum, kus kurjategija röövis 
oma ohvrilt 50 franki. 

Seega oli tapjat näinud viis inimest, kes kõik võisid kirjeldada tema välimust, eriti aga 
silmatorkavalt moonutatud nägu. 

Kuid politsei ei võtnud midagi otsustavat ette. Badey asja uurimine takerdus rutiini. 
Samal ajal oli Lyon muutumas riigi üheks suuremaks majandus- ja poliitikakeskuseks. 
Siin toimusid 1831. ja 1834. aastal esimesed tööliste ülestõusud. Seetõttu oli ka siinne 
jälitusaparaat eriti hästi organiseeritud. Politseiagendid istusid kõigis tähtsamates 
organisatsioonides ja klubides. Surete silmad ja kõrvad ulatusid kõikidesse 
elanikkonnakihti-desse, kõikidesse ettevõtetesse. Lyonis töötas ka hästikomplek-teeritud 
kriminaalkomissariaat ning tihe sandarmjpostide võrk. Lisaks sellele oli siin eeskujulik 
infoteenistus ja võimekas polit-seijuhtkond. 


Ja ometi ei suutnud see võimas masinavärk tervelt kuue aasta jooksul leida primitiivset 
ja fantaasiavaest kurjategijat, kes tegutses ühe ja sama skeemi järgi ning kellel lisaks 
kõigele oli veel klassikaline kurjategija nägu. Mõrvar tabati 1861. aasta mais paari 
tunniga, kusjuures selleks kasutati andmeid, mis olid olemas juba 1855. aasta märtsis. 

Kas siin oli tegemist üksnes Lyoni komissaride ja sandarmeeria oskamatusega? Kuidas 
siis samad ametnikud kuus aastat hiljem vägagi kompetentseks osutusid? Äkki oli see 
hoopis sama hoolimatus, mis torkas silma juba leitnant Defita juures le Bruni asjus? 
ükskõiksus, mida süvendas asjaolu, et Marie Curti, Olympia Alaberfi ja mitmete teiste 
tütarlastega ei juhtunud midagi tõsist ning seega polnud otsest alust vana asja üles võtta? 

Kõigel sellel oli Surete saamatuses kahtlemata oma osa. Kuid peapõhjus, miks politsei 
Marie Badey asjaga nii kaua toime ei tulnud, seisnes muus. Juba enne 1789. aasta 
kodanlikku revolutsiooni, eriti aga Napoleon I ja Fouche politseiajastul pöörati 
peatähelepanu poliitilise politsei väljaarendamisele. Selle tagajärjel tõhustus küll 
nuuskuritöö Ja teisitimõtlejate jälitamine, kuid mitte kuritegevusevastane võitlus. 
Vastupidi, mida usinamalt politsei poliitiliste vastastega tegeles, seda enam mänguruumi 
jäi kurjategijatele. 

See tuli kasuks ka teenijannade tapjale Lyonist. 

Ta ei vajanud laternat 


«Mademoiselle, teie väljanägemise järgi võib öelda, et olete teenijatüdruk?» 

Marie Pichon piidles altkulmu võõrast, kes oli Guillotine'i sillal ootamatult tema poole 
pöördunud. Mehe karm nägu, mida ehtis arm ja pirakas muhk ülahuulel, ei äratanud just 
usaldust. Kuid tema vimmas kehas, töömehekätes ja tagasihoidlikus talu-meheriietuses 
oli samas midagi rahustavat. Neiu seisatas ja vaatas mehele küsivalt otsa. 

«Söandasin teid tülitada üksnes seetõttu, et ei tunne siin kedagi,» ütles mees 
tagasihoidlikult. «Ma pean üles leidma tööbüroo ja värbama teenijatüdruku oma 
peremehele Montlueli lossi.» 

Marie Pichon muutus uudishimulikuks. Ta otsis ka ise uut kohta, sest praegune 
peremees maksis suure töö eest liiga vähe. Pealegi — küsija suu peale ei lööda. 

«Jah, mademoiselle,» jätkas mees kõhklevalt, «koht on tõepoolest hea. Aastas 250 
franki palka pluss veel suurejoonelised jõulukingid. Ning töö ei ole üldse raske — tuleb 
hoolitseda kahe lehma ja vasika eest ning ka majas üht-teist koristada.» 

Oo, see koht tundus olevat lausa loodud Marie jaoks! 

Tundmatu kallutas kaaluvalt pead. «Ma ei tea, mademoiselle. Te vist sobite küll minu 
perenaisele, kuid ta ei taha üldse oodata. Te peaksite juba täna tööle asuma.» 

önn tuleb otse koju kätte! Marie Pichon nõustus, jooksis koju ja võttis lõpparve. Siis 
pakkis ta asjad ning astus juba mone tunni pärast koos võõraga Montlueli suunas 
väljuvasse rongi. 

Kui nad pärale jõudsid, oli juba päris pime. Sõnagi lausumata heitis mees neiu kohvri 
õlale ja hakkas astuma. Kuid tee, mille ta valis, oli üsna kummaline. Kitsas rajake lookles 
üle põldude ja aasade, eemale inimeste eluasemeist. Marie süda lõi üha ärevamalt. Ta 
hakkas oma otsust juba kahetsema ning otsustas olla igati ettevaatlik. 

Ühe rapsipõllu keskel jäi võõras äkki seisma, pani kandami maha ja palus Mariel 
oodata. Ta tulevat kohe tagasi. Mees läks üle silla, ületas raudteetammi ja kadus metsa. 
Sealt ilmus ta ootamatult välja, jämedast köiest ling käes. Mariele tigedalt otsa vaadates 


heitis ta silmuse tema poole. Suurivaevu jõudis neiu pea kõrvale tõmmata. Ta haaras 
ründajal kätest ning algas vihane võitlus. Tüdruk kukkus, veeretas end instinktiivselt kõr- 
vale, kargas püsti ja pistis jooksu, hingeldav mees kannul. Nende vahemaa suurenes 
vähehaaval ja lõpuks jõudis neiu raudteeni. Siin tõkestas tema teed võre. Marie ronis 
sellest üle, märkas eemal tulekuma ja jooksis viimast jõudu kokku võttes sinnapoole. 
Valgus tuli Joly-nimelise talupoja aknast. Verine ja katki-käristatud kleidis Marie koputas 
uksele, rääkis juhtunust ja palus abi. Joly toimetas neiu Montlueli sandarmeeriapunkti. 

«Vaevalt, et sellest midagi kasu on,» arvas talumees. «Siin on ka varem niisuguseid 
lugusid juhtunud, kuid politsei pole midagi ette võtnud. Aga teatada muidugi võib. 
Kunagi peavad nad seal ometi midagi ette võtma.» 

«Nad seal», see tähendab sandarmid võtsid juhtunu teadmiseks, panid kiirustamata kõik 
asjaolud kirja ja informeerisid seejärel Siirete Lyoni komissariaati. 

Mõistetavalt ei kutsunud uudis Lyonis esile erilist vaimustust. Juba kuus aastat saabus 
siia teateid kallaletungidest teenijatüdrukutele, kuid seni polnud ühtegi kuritegu suudetud 
avastada. Tõsi, mademoiselle'id Alabert, Charleby, Bourgeois, Parrin ja Nicolas, kellele 
juba 1855. aastal oli kallale tungitud, kirjeldasid võrdlemisi üksikasjalikult kurjategija 
välimust ning need andmed langesid täielikult kokku Marie Pichoni kirjeldustega. Ometi 
polnud uurimine siiani mingite tulemusteni jõudnud. 

Asjaga tegelevad sandarmid ei leidnud ümbruskonna külades ühtegi isikut, kes oleks 
kirjeldatud tunnustele vastanud. 

Küllap ka Pichoni asi jääb lahendamata, arvas Lyoni komissar ja luges 
südametunnistuse rahustamiseks veel kord ettekande läbi. Äkki ta virgus. Raportis oli 
märgitud, et Marie Pichon jättis oma kohvri rapsipõllule ja et võitluses kurjategijaga oli ta 
kaotanud vihmavarju ja käekoti. Kui õnnestuks leida need esemed, saaks ehk leiukoha 
järgi teha kindlaks kurjategija liikumistee-konna, aga vahest isegi tema peiduurka. 

Tasub ilmselt proovida. Kas või tõendamaks, et politsei ei maga, vaid teeb kurjategija 
tabamiseks kõik võimaliku. Need kallaletungid on juba niigi palju tolmu üles keerutanud 
ja elanikkonda erutanud. Ja siis veel see ajakirjandus. Kehtib küll keisri enda keeld 
avaldada ajalehtedes teateid kuritegudest, sest Teine Keisririik on ju, pagan võtaks, 
rahulik ja kuritegudest puhas Prantsusmaa. Kuid need ajakirjanikest lurjused, eelkõige 
sotsialistid, oskavad ikka kuidagi seadusest mööda hiilida. Kõigepealt trükivad nad ära 
mingi 100, mille olevat ajakirjanik ise välja mõelnud. Hiljem avaldatakse toimetaja 
vabandus, et selle loo sündmused langesid täiesti juhuslikult kokku viimase kallaletungi 
üksikasjadega. Seda trikki teavad muidugi koik, seepärast pole kuigi kaua vaja oodata, 
kuni ülevaltpoolt peale käratatakse. Ja see, kes lõpuks lolliks jääb, on ikka komissar. Ei, 
tuleb võtta voorimees, kutsuda kaks abilist kaasa ja kohale sõita. 

Sandarmid ja nende kohalikest elanikest vabatahtlikud abilised uurisid Marie Pichoni 
näpunäidetel läbi kogu rapsipollu, metsa ja raudteetammi. Teenijatüdruku esemetest 
polnud jälgegi. Kurjategija oli jõudnud need üles korjata. Järelikult ei saanud Ttema 
peidupaik kaugel olla. 

Politsei oli lõpuks leidnud jälje ja nüüd ei saanud teda enam miski pidurdada. 

Komissarile torkas silma neli asja. Esiteks see, et ohvrid olid alati teenijatüdrukud. 
Teiseks, kõik kuriteole eelnev, alates 

kontakti loomisest tulevase ohvriga ja kuni kallaletungini, võibolla koguni tapmiseni 
(komissar aimas seda, kui meenutas mitmeid ettekandeid teenijannade kadumise kohta) 
kordus alati ühtemoodi. Kolmandaks, kõik kannatanud, niipalju kui neid politseisse 
pöördunud oli, kirjeldasid kurjategijat ühtemoodi — arm näol, muhk ülahuulel, vimmas 
keha ja kehv talupojariietus. Ja neljandaks, kõik neiud läksid õnge Lyonis ning nad 
meelitati Montlueli piirkonda. 

Kurjategija isikukirjeldusega varustatud sandarmid saadeti taas ümbruskonna 
küladesse. Seekord vedas neil paremini. Õnnestus kindlaks teha, et selle koha lähedal, 
kus oli kallale tungitud Marie Pichonile, elab Dumollard'ide abielupaar ning et Martin 
Dumollard'i välimus vastab tütarlaste kirjeldusele. Veelgi enam, teised külaelanikud, 
kelle poole politsei kummalisel kombel varem üldse polnud pöördunud, kinnitasid, et 
Dumollard'ide elamisega pole kõik korras. 

Mees on öösiti sageli kodust ära. Naine kannab pidevalt uusi rõivaid, mis on aga talle 
kord liiga suured, siis jälle liiga väikesed. Keegi külaelanikest ei osanud öelda, millest see 
abielupaar õieti elatub. 

Komissar laskis Dumollard'id viivitamatult ülekuulamisele kutsuda. Juba esimesele 
küsimusele — mida nad tegid ööl vastu 26. maid — ei suutnud nad rahuldavalt vastata. 
Samal ajal otsisid sandarmid läbi maja ja selle lähema ümbruse ning leidsid rohkesti 

riietusesemeid ja muid asju, mille päritolu Dumollard'id ei suutnud usutavalt seletada. 

Samal õhtul korraldati Martin Dumollard'i ja Marie Pichoni vastastamine. 

«Jah, see on tema,» ütles teenijanna kindlalt. 

Dumollard vahistati. 

Kuid sellega komissari töö alles algas. Kõigepealt tuli üles otsida vanad ettekanded ja 
neid põhjalikult kontrollida. Seejärel oli vaja välja selgitada Dumollard'ilt konfiskeeritud 
esemete omanikud. 1056 ühikust koosnevasse «kollektsiooni» kuulusid eeskätt kleidid, 
seelikud, pluusid, tanud ja sukahoidjad. Muu hulgas oli seal ka 67 paari erinevas suuruses 
sukki, 38 kübarat, 10 mitmesugust korsetti, 71 taskurätikut. 

Osa riideid ja pesu oli verega määrdunud. Paistis, et Dumollard'! äri õitses. Teiste 
asjade hulgast leiti ka Marie Pichoni esemeid. 

Kahtlused asendusid veendumusega: Lyoni teenijatüdrukute mõrvar oli Martin 
Dumollard. 

Kriminaalkomissariaat, sandarmid ja kohtu-uurija asusid koguma tõendeid tema 
lõplikuks paljastamiseks. 

Dumollard'i pildistati ning tema fotodega varustatud sandarmid käisid läbi kogu 
Rhõne'i departemangu, et leida teenijannade hulgast Dumollard'i seni teadmata ohvreid. 

Sel viisil jõuti Montmaini ühe hotelli majapidajanna Marie Laborde'ini, kes tundis 
Dumollard'i foto järgi ja jutustas järgmist. 

Ühel õhtul 1860. aasta jaanuarikuu algul ilmus Dumollard hotelli koos kellegi 
punapäise naisega, keda ta nimetas vennatütreks. Kui aga mees ütles, et ta vajab 
kahekohalist tuba, hüppas «vennatütar» äkki püsti ja pistis jooksu. Dumollard kiirustas 
talle järele. Tagasi nad enam ei tulnud. 

Paar päeva hiljem astus Dumollard siiski korraks hotelli sisse ja teatas, et nad olid tol 
õhtul vennatütrega ära sõitnud ja seetõttu ei olnud neil vaja hotellis ööbida. 

Hotelli majapidajannal oli imekspandavalt hea mälu. Ta kirjeldas üksikasjalikult 
«vennatütre» välimust ja riietust ning tundis Dumollard'i riietekogus ära neiu kleidi ja 


korvi. Tütarlast ennast aga leida ei õnnestunud. Tõenäoliselt oli Dumollard ta tapnud ja 
kuhugi maha matnud. Selle oletuse kasuks räägivad proua Dumollard'i sõnad oma 
kongikaaslasele: «Ma tean, et nad otsivad punapead. Aga nad peavad teda küll kaua 
otsima.» 

Proua Dumollard'ile — kinnisele, momnile, 20-aastase abielu jooksul kalestunud naisele 
võlgneb politsei tänu veel ühe vihje eest. Tal ei olnud oma mehega kerge koos elada, sest 
too oli laisk, jõhker ja liiderlik. Rahu sai ta ainult siis, kui mees ümbruskonnas oma 
röövretkedel viibis. Kuid mehest sõltuvana muutus ta kooselu jooksul külmaks ja 
tundetuks nagu tükk rauda ning araks nagu kana. Teda ei kohutanud enam see, et rõivad, 
mida mees talle koju tõi, olid sageli verised ja inimkehast veel soojad. Pikapeale hakkasid 
talle isegi meeldima mehe jutustused oma röövliretkedest. 

Abikaasast veelgi primitiivsema hingelaadiga proua Dumollard oli kerge saak 
ülekuulajaile, kel õnnestus temalt ilma suurema vaevata kõik teada saada. 

Juurdluse käigus jõudsid sandarmid ka Montlueli jaama kontrolörini, kes oli näinud 
1858. aasta novembris või detsembris Dumollard'i jaamas ühe noore neiuga. Dumollard 
oli pagasikviitungiga neiu kohvri välja võtnud ja selle hiljem jaama hoiuruumi andnud. 
Kohver jäigi sinna, neiu nime ei õnnestunud välja selgitada ning ta jäi jäljetult kadunuks. 

Uurija otsustas selle loo selgitamiseks proua Dumollard'ist peale hakata. Ta esitas asja 
nii, nagu oleks mees juba end selles kuriteos süüdi tunnistanud. Püünis hakkaski tööle. 

Jaa, see oli tõepoolest ühel 1858. aasta novembri- või detsembrikuu öösel, kui mees 
pärast järjekordset käiku uksele koputas ja nõudis: «Tee lahti, ema!» 

Kui mees oli sisenenud, viskas ta lauale sületäie rõivaid, asetas sinna kõrvale hõbedast 
kella ja ütles: «Natuke aega tagasi tapsin ma Montmaine'i lähedal metsas ühe tüdruku. 
Pean ta kähku maha matma. Pese senikaua need riided puhtaks.» 

Järgmisel hommikul tahtis Dumollard minna jaama hoiuruumi jäetud kohvrit tooma, 
kuid naine vaidles kaua vastu: «Sind võetakse veel kinni, kui sa sinna lähed!» 

Dumollard jättiski kohvri sinnapaika. 

Uurija andis korralduse Montmaine'i mets läbi otsida. Täpselt 

sellest kohast, mida Martin Dumollard oli naisele nimetanud ja millele viimane 
ülekuulamisel osutas, leiti madal auk ja sellest purustatud koljuga alasti tütarlapse 
skeletistunud laip. Luukere järgi võis oletada, et neiu oli umbes 25-aastane. Martin 
Dumollard, kellele esitati tapetu jäänused, ei väljendanud sel puhul mingit erutust ja eitas 
kategooriliselt oma süüd selle neiu tapmises, samuti nagu ta ei võtnud omaks ka Badey 
mõrvamist. 

Jah, ta on asjast teadlik küll, ta oli isegi laiba maha matnud, kuid tappa? Ei, seda tegid 
hoopis teised inimesed! Seejärel kuulis hämmeldunud uurija uskumatut röövlilugu. 

Tema, Martin Dumollard, üksnes toimetas saagi kahe habetunud elunautija kätte, kes 
olevat neiud vägistanud ja seejärel elajalikult tapnud. Dumollard pidi vaid matma laibad 
ja sai tasuks selle eest nende asjad. Lõbu aga, nagu ta ütles, olevat jäänud täielikult neile. 

Aga need tüdrukud, kel õnnestus tema käest pääseda, näiteks Marie Pichon, ei jätnud 
uurija meest rahule. Jah, neil lasi ta põgeneda üksnes kaastundest. Niisuguse versiooni 
juurde jäi Dumollard ka kohtuistungil, ehkki selles polnud kübetki tõepära ja seda ei 
kinnitanud ka mingid tõendid. Kuid Dumollard kaitses oma seisukohta visalt. 


Kui Marie Pichon andis kohtus tema vastu ütlusi, vangutas Dumollard etteheitvalt pead 
ja sõnas manitsevalt: «Teie, preili, peaksite rõõmustama, et ma teid minema lasin. Muidu 
oleksite ka teie langenud nende habemike kätte!» 

Uurimine kestis kaheksa kuud, Dumollard'i vastu toodi päevavalgele üha uusi tõendeid. 

Näiteks teenijanna Rosalie Nicolas' oli «härraste aednik» Dumollard endaga kaasa 
meelitanud 1859. aastal. Metsas tungis ta neiule kallale, otsis ta läbi ja röövis paljaks. 
Sama lugu juhtus ka erakordselt kauni naise Julie Farjot'ga, keda Dumollard püüdis veel 
ka vägistada. 1860. aasta aprillis õnnestus Neuville'i lähedal metsas Dumollard'i küüsist 
pääseda Luise Marie Michelil. 

Kokku tehti kindlaks seitsekümmend kannatanut, kuid nad moodustasid kahtlemata 
vaid osa Dumollard'i ohvritest. Mitmed tütarlapsed, keda oli nähtud koos Dumollard'iga, 
kadusid jäljetult. Teisi jälle, kes olid tema käest pääsenud ja juhtunust külaelanikele 
rääkinud, ei õnnestunud leida. 

1056 Dumollard'ide majast leitud esemest tunnistasid kannatanud omaks vaid 500. 
Samas oli Dumollard jõudnud palju asitõendeid ära põletada. 

Lõpuks õnnestus politseil leida veel üks niidiots ja jõuda selle abil kolmanda laibani. 

Ühest Dumollard'ilt konfiskeeritud ridikülist leiti Lyoni haigla tõend, mis oli välja 
antud kellelegi Eulalie Bussod le. Lootuses leida veel ühte kannatanut ja seega ka 
tunnistajat oina süüd eitava Dumollard'i vastu, pöörduti järelepärimisega naig-Jasse. 
Selgus, et Eulalie oli käinud haiglas aborti tegemas. Kus 

29 

ta praegu on, seda haiglas ei teatud. Kuid Eulalie Bussod'l oli õde, kes pidi elama ja 
töötama kusagil Lyoni lähedal. Mõne päeva pärast õnnestuski politseil õde üles leida. 
Dumollard'i vahistamisest ei teadnud naine midagi, kuid ta tundis foto järgi ära inimese, 
kellega Eulalie oli 25. veebruaril 1861 Lyonist ära sõitnud. 

Eulalie Bussod oli Dumollard'iga tutvunud juba 13. veebruaril ja mees oli talle kohe 
pakkunud tööotsa Lyoni lähedal. Eulalie tõi Dumollard'i isegi õe juurde ja viimane oli 
teda kostitanud veini ja leivaga. Otsustati, et kaheksa päeva pärast tuleb Dumol-lard 
tagasi ja võtab siis Eulalie kaasa. 

Mees hilines mõned päevad ja saabus alles 25. veebruaril. Ta lobises õega, kuni Eulalie 
oma asju kokku pani, jõi veini ja lubas hoolitseda selle eest, et õde saaks lähemal ajal 
Eulaliet külastada. 

Dumollard'i saagi hulgast tundis õde ära Eulalie väikese kohvri, mõned kleidid ja 
tillukese tanu. 

«Mida sa minu õega tegid?» hüüdis raevunud naine. 

Dumollard vaikis, kuid see-eest õnnestus rääkima panna tema naine. 

«Kas see oli 26. veebruaril või mitte, seda ma ei oska öelda. Kuid veebruari lõpus oli 
see kindlasti. Mees tuli koju verise kleidiga. Ta ütles, et see kleit on võetud tütarlapselt, 
kelle ta äsja tappis. Siis mees lahkus, et matta tapetu.» 

Kuhu Bussod maetud on, seda naine ei teadnud või ei tahtnud öelda. 

Dumollard kuulati uuesti üle. «Näidake mulle laipa ja siis ma ütlen, kas ma tunnen teda 
või mitte,» vastas Dumollard rahulikult kõigile ülekuulaja püüdlustele. 

Taas pidid otsimiskomandod tööle asuma, et DumollardMde maja ümbruses metsa läbi 
otsida. Need olid rasked otsingud, sest puudus igasugune pidepunkt. Kuid tasu ei jäänud 
tulemata. Laip lamas taas madalas augus ja oli pealt kaetud vaid õhukese mullakorraga. 
Lagunemine oli alles algusjärgus, mistõttu oli võimalik tuvastada ka surmapõhjust. 


Eulalie Bussod oli lämbunud. Vasemal oimul võis märgata kahte muljumishaava, mis 
polnud koljuluud kahjustanud. Kõrva-nibul leiti väike rebend. Rohkem vigastusi ei olnud. 
Surnu paremas käes leidus mulda, mis pärines hauasisemusest. Arstid arvasid, et Eulalie 
Bussod maeti maha teadvusetult, kuid elusana. 

Kui kohtunik hiljem seda asjaolu Dumollard'ile eriti ette heitis, hüüatas too: «Vaat see 
on tõesti hirmus!» 

Asja oleks võinud sellega ka lõpetatuks lugeda, kui Dumollard poleks ikka nii visalt 
eitanud oma osavõttu tapmisest ja nõudnud, et härrad politseinikud ja kohtunikud lõpuks 
ometi paljastaksid kaks habemikku mõrvarit. 

29. jaanuaril 1862 algas Bourges'i vandekohtus mitu päeva kestnud protsess 
Dumollard'ide abielupaari üle. 

Martin Dumollard võttis kohtus omaks vaid selle, et oli püüdnud Marie Pichoni linguga 
kägistada. Kõigis teistes episoodides olevat ta püüdnud tegutseda vaid habemike 
ülesandel, kelle nimesid ja aadresse ta kahjuks ei teadvat. 

Kui talle protsessi käigus esitati mõrvatud Eulalie Bussod' tanu, uuris ta seda rahulikult 
igast küljest ja sõnas siis: «See võib tõepoolest tema tanu olla. Igal juhul tundub see 
mulle tuttav olevat.» 

Surnu õe jaoks oli see liig. Ta hüppas püsti ja hakkas Dumol lard'i peale karjuma. 

Viimane vangutas etteheitvalt pead ja ütles: «Proua ei käitu nii, nagu peab.» 
Pealtkuulajad, kohtunik, vandemehed ja tunnistajad ning isegi kaitsja olid sellisest 
hoolimatusest jahmunud. Ainult üks inimene ei lasknud end mingil moel tasakaalust välja 
viia. Ta vastas rahulikult küsimustele ning silmitses uudishimulikult iga uut tunnistajat. 
See oli Martin Dumollard. 

Kui kohtunik Dumollard'ilt küsis, kas ta kasutas ka öösiti mõrvatute matmisel laternat, 
kergitas mees üllatunult kulme. «Milleks laternat? Mul polnud mingit laternat vaja, kuu 
paistis ju nii ilusasti ja heledalt.» 

See mees oli tapnud vähemalt kolm, eeldatavasti aga kuus naist, röövinud paljaks tosin 
ohvrit. Tema käitumise selge primitivism ja tundevaesus annavad tänapäeval alust 
kahelda, kas ta üldse suutis mõista oma kuritegude tõelist koledust. Ka kaitse avaldas 
protsessi käigus arvamust, et Dumollard on hullumeelne. Ent tol ajal ei olnud veel 
psühhiaatrit, kes oleks suutnud Dumol-lard'i tapalavalt päästa. 

Martin Dumollard mõisteti surma, tema naine aga kuritegude varjamise ja 
kaasaaitamise eest kahekümneks aastaks sunnitööle. 8. märtsil 1862 viidi surmanuhtlus 
Bourges'is suure pealt-vaatajaskonna silme all täide. 


Sürete tõmbub tagasi 


1871. aasta 18. märtsi hommikul valitses Pariisis Süret€ ruumides ebatavaline ärevus. 
Koridorid olid inimestest tulvil, tugev-dati valvet. Kabinettides aga sorteeriti 
palavikuliselt toimikuid, põletati pabereid või köideti neid kimpu. See ei olnud enam 
soliidne asutus, vaid ülesärritatud sipelgapesa. Ja põhjust -.rutu-miseks oli kuhjaga. 

Möödunud öösel olid Thiers'i valitsusväed kavatsenud hõivata Montmartre'il 
paiknevaid rahvuskaardi kahureid. Kuid nende plaan kukkus häbiväärselt läbi. Selle 
asemel et kaardivae-lastelt relvad ära võtta, olid sõdurid nendega vennastunud. Sõdurid ei 
allunud ka kindral Lecomte'i käsule tulistada lähenevaid' töölisi. Valitsus oli kaotanud 


rahva hulgas autoriteedi. Pariisi revolutsioonilised töölised ei kavatsenudki relvi ära anda. 
Thiers'il ei jäänud muud üle, kui käskida regulaararmee riisme- 

tel tõmbuda pealinnast Versailles'sse, kuhu ta oli ka ise koos oma ametnikega 
põgenenud. Nüüd kavatses ka Surete jalga lasta, sest pealinnas poliitilise võimu haaranud 
Rahvuskaardi Keskkomitee ei tunnistanud Süreted. Politseiülem Choppin nägi, et tal pole 
siin enam midagi teha. Senised tagaaetavad olid kogunenud punaste lippude alla ja 
tagaajajate pealikul seal kohta ei olnud. 

Kuid Choppin ei kavatsenud niisama lihtsalt jalga lasta. Ei tähendanud ju valitsuse 
põgenemine Versailles'sse veel lõplikku loobumist poliitilisest võimust. Thiers ja tema 
pooldajad pöörduvad tagasi ja siis peavad nad teada saama, mis toimus Pariisis nende 
äraolekul. 

Seetõttu otsustatigi, et samal ajal, kui Surete kolib üle Ver-sailles'sse, läheb osa tema 
aparaadist Pariisis põranda alla. 

18. märtsi õhtul, mil Pariisi raekoja ning kaitseministeeriumi hoone kohal lõid lehvima 
punalipud ning Rahvuskaardi Keskkomitee alustas ettevalmistusi valimisteks Pariisi 
Kommuuni nõukogusse, asus politseiülem ja enamik tema kaastöötajaid juba Versailles's. 
Mõned kõige kogenumad nuhid ning ThiersM valitsuse spioonid olid jäänud Pariisi. 

Juba esimesed päevad pärast 18. märtsi näitasid revolutsionääridele, et vanale 
rahvavaenulikule riigiaparaadile ei saa lootma jääda. Kui mõned riigiametnikud ei 
olnudki Thiers'ile Versailles'sse järgnenud, siis revolutsioonilist võimu saboteerisid nad 
jõudumööda ikkagi. 

28. märtsil kuulutati välja Pariisi Kommuun. Päev hiljem moodustati seniste 
riigiasutuste asemel kümme komisjoni, sealhulgas ka justiitskomisjon eesotsas Protefga 
ning julgeoleku-komisjon Raoul Rigault' juhtimisel. Viimane täitis samal ajal ka 
Kommuuni prokuröri ülesandeid. Politseilt võeti kõik poliitilised funktsioonid ja 
volitused. Nüüdsest peale pidi politsei olema üksnes löögivalmis tööriist, kelle ainus 
ülesanne on avaliku korra ja julgeoleku tagamine. 

Sel viisil tegi Pariisi Kommuun otsustava lõpu teisitimõtlejate politseilikule jälgimisele, 
Fouche-aegsele nuhkimisele ja salakabinettidele. Mitte Versailles'sse põgenenud Surete, 
vaid töölised ise valvasid nüüd linnas korra järele. Pariisis ei olnudki enam Süreted. 
Tema asemele astus rahvamiilits, mille tegevus oli palju mõjusam kui Surete oma. 

Pariisis sündis neil päevil midagi väga kummalist: esmakordselt ajaloos oli linn 
kurjategijatest peaaegu puhas. Tõepoolest, 18. märtsile järgnenud nädalate jooksul ei 
pandud toime ühtegi tapmist, röövimist ega vägistamist. Väga vähe esines ka vargusi ja 
muid selliseid kuritegusid. Ja seda vaatamata asjaolule, et linnas valitsesid nälg ja puudus 
nagu varemgi, et poodides kaubeldi kassi- ja koeralihaga, et Kommuun ei jõudnud teoks 
teha kavandatud sotsiaalseid ümberkorraldusi. Proletariaadi kommuunis Pariisis ei olnud 
kohta kuritegevusele. Kurjategijatele olid saabunud rasked ajad! 

See, mida la Reynie'l õnnestus saavutada vaid suurte haarangute ja drakooniliste 
karistustega, realiseerus kakssada aastat hiljem Kommuuni lippude all otsekui iseenesest. 
Kurjategijad ja prostituudid ei tundnud end enam Pariisis mugavalt. Nad lahkusid kohast, 
kus proletariaat oli kehtestanud oma õiguse, oma korra ja loonud oma miilitsa, ning 
suundusid massiliselt sinna, kus nende eksistents oli ohutu — Versailles'sse, Thiers'i ja 


tema Sürete juurde. Nii tegutsesidki seal liigutavas üksmeeles pankurid ja vargad, 
ärimehed ja röövlid, parempoolsed poliitikud ja kurtisaanid. Kui Louis' viimaseid päevi 
mitte arvestada, siis polnud see paik näinud veel kunagi nii palju sulisid kui 1871. aasta 
märtsist maini. 

Alles 28. mail, mil Rue Rampenaud'1 langes viimane barri-kaad ja algas verine 
arveteõiendamine kommunaaridega, pöördus kapital ja kontrrevolutsioon, politsei ja 
kuritegevus Pariisi tagasi. 

Süret€ esimesed sammud olid nuhkide poolt nimetatud kommunaaride arreteerimine ja 
piinamine. Pariisi politsei etteotsa asus sõjaväelane, kindral Louis Valentin, kes polnud 
küll kodus kriminalistikas, kuid tundis see-eest suurepäraselt sõjaväelise terrori 
meetodeid. 


Ill SURETE JA TEADUS 


Kadunud kohtutäitur 


27. juuli 1889 oli erakordselt soe ning politsei jaoks pealekauba pingutav päev, sest 
Pariisi maailmanäitus ei olnud ligi tõmmanud mitte üksnes kaupmehi ja turiste, vaid ka 
kõiksugu sulisid. Bonne-Neuville'i piirkonna politseijaoskonnas ootas val-vesolev 
komissar Brissaud vahetust ja ei olnud seetõttu just eriti vaimustatud, kui tuppa sisenes 
mees, kes nimetas end Landryks ning teatas komissarile: «Mu õemees, kohtutäitur 
Gouffe on eilsest saadik kadunud.» 

«Eilsest saadik? Mon Dieu!» vangutas komissar Brissaud pead. «Ta lõbutseb kindlasti 
pisut kusagil, see teie härra Gouffe. Ja miks ka mitte?» 

Landry noogutas. Ta uskus seda ju isegi, seda enam, et õemees oli selles mõttes 
tõepoolest... ehee! Brissaud' külaline andis silma pilgutades mõista, mismoodi seda 
«eheed» võtta tuli. 

Gouffe oli ju lesk ning ta võis muidugi endale nii mõndagi lubada. Igale poole teda ka 
jätkus! No jah, teada puha, kuidas see asi oli. Ja raha tal oli ka. Kuidas muidu saakski nii 
palju armukesi pidada? «Kujutage endale vaid ette, korraga mitu, pealegi kõik sellised 
noored tüdrukud, nagu neid seal «Cafe Ang-lais's» kohata võib. Seejuures on ta ise juba 
neljakümne üheksa aastane. Just nimelt, neljakümne üheksane, niisiis peaaegu poolesaja 
aastane, ent edev!» 

Komissar Brissaud ohkas, mõeldes omaenda kasinatele sissetulekutele ja võimalustele. 
Et külaline ei paistnud ka ise midagi päris hullu uskuvat, ei näinud ta esialgu mingit 
põhjust Gouffe looga edasi tegelda. Kes teab, vahest ei tahtnud «härra Kägu» üldse, et 
teda otsitakse ja koguni võõrast pesast leitakse. 

Asi muutus aga kahtlaseks, kui Gouffe ka kolm päeva hiljem ei olnud veel koju 
jõudnud. Seepärast andis komissar Brissaud asja üle peainspektor Goronile, Pariisi Surete 
ülemale, ning kuna sellest oli nüüd juba saanud teadmata kadunud Gouffe asi, sekkus ka 
kohtu-uurija Dopffer. 

Peainspektor Goron oli sel ajal juba väga tuntud kriminalist kelle kordaminekutest tehti 
kodu- ja välismaa ajakirjanduses pidevalt juttu. Tema tegelike ja väljamõeldud 


kuriteoasjade pealt teenisid nii mõnedki Žumalistid ja sopakate autorid juba Goroni 
eluajal endale ülalpidamist. 

Nende lood pidid olema väga põnevad. Nii põnevad, et neid lugesid isegi tulevased 
Saksa salanõunikud. Üks neist, Saksa salanõunik ja kriminalist dr. Robert Heindl, 
tunnistas igatahes peale üht kohtumist peainspektoriga: «Me oleme üllatunud, nähes 
silmast silma seda koolipõlve raamatukangelast, kelle pärast me vahetasime sageli öörahu 
kananaha vastu ja kes seisis meie kujutlustes kõrvuti Sherlock Holmesi, Nahksuka ja 
Nick Carteriga.» 

See oli paksuvõitu astmahaige mees, tugevad näpitsprillid lühinägelike silme ees; ta 
tavatses edevalt oma vuntse lakiga piserdada. Tema edusammud olid seletatavad 
põhiliselt kolme asjaoluga: isegi kriminalistikaosakonna enda piires hästi väljaarendatud 
nuuskurite süsteem, Goroni mitte just peenutsevad ülekuulamismeetodid ning tema 
pikaajalise praktika jooksul omandatud intuitsioon ja visadus. Goron oli jõudnud 
pikaajalise ja ränga politseitööga tavalisest seersandist Surete ülemaks ning ta tundis 
paremini kui keegi teine kõiki tollaseid politsei töömeetodeid. Nagu kunagi Vidocg, käis 
temagi veel sageli vanglates ja tudeeris kurjategijate vaimulaadi. Kuid võrreldes Vidocg- 
iga oli tal see eelis, et tema ajal võis kriminaalpolitsei kasutada juba teaduslik-tehnilisi 
abivahendeid. Pariisis tegutses kriminaalteaduse laboratoorium, mistõttu võitlus 
kuritegevusega muutus oluliselt kergemaks. Goron ei õppinud kurjategijaid tundma mitte 
niivõrd sellepärast, et hiljem tagaotsitavaid ära tunda, kuivõrd oma ülekuulamismeetodite 
väljaarendamiseks. Tema viisi kohelda kahtlusaluseid hakati nimetama Goroni köögiks, 
seda tunti ja kardeti. Kes sinna sattus, seda küpsetati seni, kuni temalt kõik kätte saadi. Ja 
kui psüühilisest survest üksi ei piisanud, võeti kasutusele käegakatsutavamad vahendid, 
nagu näiteks täielik füüsiline väljakurnamine pidevate ülekuulamiste, pimedas 
kinnihoidmise, nälja ja januga, peibutamine isuäratavate söökide, hurmavate jookide ja 
seksiga. 

Ka Gouffe juhtumi puhul pidi Goron saama lõpuks võimaluse oma köögis pottide ja 
pannidega askeldama hakata. 

Kõigepealt tutvus ta teadmata kadunud kohtutäituri tfdrooga. Rahakapp oli kinni, selle 
ees põrandal vedeles kaheksateist põlenud tikku. Büroohoone uksehoidja teatas, et 26. 
juuli õhtul käis Gouffe büroos keegi mees, kes oli ukse korralikult võtmega lahti teinud 
ning mõneks ajaks sinna jäänud. Alles tema lahkumisel olevat naisele silma torganud, et 
mees ei ole Gouffe, vaid keegi võõras. 

Peainspektor Goron oletas, et tundmatu käes oli Gouffe voti, mille abil ta proovis 
büroos rahakappi paljaks riisuda. Kohtutäituri reputatsioon oli laitmatu, tema põgenemine 
õigusemõistmise 

eest oli niisama vähe tõenäoline kui enesetapp. Gouffega pidi olema järelikult midagi 
juhtunud. Goron lasi omaste tunnistuste põhjal koostada Gouffe portrait parle — 
isikukirjelduse. Selle järgi oli kohtutäitur 175 sentimeetrit pikk, tal olid paksud 
kastanpruunid juuksed ja hoolitsetud, neljanurgeline lühike täis-habe, ta riietus alati ä la 
mode. 

Selle kirjeldusega varustatud, vaatasid Goroni inspektorid ringi Hausmanni bulvaril ja 
«Anglais'» kohvikus, kus kaunimad teenistusvalmid eevatütred müüsid oma armuteeneid. 
Pidevalt jälgiti kõikide ajalehtede, isegi tähtsusetute provintsilehtede teateid avastatud 
laipadest. 


Kuid Gouffest ei leidunud ühtegi jälge, kuni 16. augustini kobas Surete veel täielikus 
pimeduses. 

17. augustil esitati Goronile lõpuks üks ajalehesõnum «Ouotidien Provincialist» ja teine 
üpris samasisuline «Laterne'ist», mis juhtisid ta tähelepanu Milleryle, ühele väikesele 
külale Rhone'! kaldal Lyoni lähedal. Seal oli nimelt leitud kott mehe laibaga. Goron 
haistis mingeid seoseid ja käis skeptilisele kohtu-uurijale seni peale, kuni too laskis 
viimaks kohalikule kohtu-uurijale Bastide'ile saata telegraafilise järelepärimise. Bastide 
vastas, et politsei lõpetab lähemal ajal laiba identifitseerimise, ning et surnu ei olevat 
mitte mingil juhul monsieur Gouffe. Dopf-fer jäi sellega rahule, ent peainspektor Goron 
mitte. 

Ta tahtis teada üksikasju ja telegrafeeris seepärast omal käel «Laterne'i» toimetusele. 
Toimetaja kirjutas, et Millery elanikud olid juba mitu päeva kurtnud hirmsa haisu üle, 
mis hoovas põldmarjavõsast Rhõne'i kaldal. Kuid alles 13. augustil oli üks tänavapühkija 
võtnud südame rindu ja koha üle vaadanud. Sealt ta leidiski laiba, millest teatasid 
ajalehed. Surnu oli mässitud džuutkotti. Tänavapühkija informeeris sandarmeeriat. 

14. augustil lahkas dr. Bernard Lyonist laiba. Ta tuvastas, et surnu oli 170 sentimeetrit 
pikk, kolmkümmend viis kuni nelikümmend viis aastat vana ning tal olid mustad juuksed 
ja must täis-habe. Goron sai veel teada, et surnu oli pea ees kotti topitud ja et ta oli 
riieteta. Kuna kõrisõlm oli kahest kohast katki muljutud, oletas arst, et surm saabus 
poomise tagajärjel. 

Veel samal päeval oli üks talumees korjanud Rhõne'i kaldalt tigusid ning leidnud 
mõned puukohvri tükid, mis samuti levitasid laibalõhna. Puutükkidel oli veel säilinud 
kaks Prantsuse Riigiraudtee märgist pealdisega «Lähtejaam Pariis 1231, Pariis 27.7. 
188..., ekspressrong 3 — sihtjaam Lyon — Perrache 1». Aastaarvu viimane number ei 
olnud loetav, ent komissar Remon-dencg Lyoni Süretest arvas, et kohver oli arvatavasti 
juba üle aasta ilma meelevallas olnud ning järelikult tuleks kuupäevaks pidada 27. 7. 
1888. 

16. augustil leidis tänavapühkija, kes oli laibagi avastanud, samast kohast veel võtme, 
mis sobis täpipealt kohvririismete 0 lukule. 

Goron asus otsekohe asja kallale. Kuigi dr. Bernard'ilt saadud 

andmed ei ühtinud sugugi Gouffe kirjeldusega, oli peainspektor veendunud, et surnu 
Milleryst ei olnud keegi muu kui otsitav Gouffe. Kuigi kohtu-uurija Dopffer pidas seda 
versiooni mõttetuseks, veenis Goron teda saata vähemalt Gouffe õemees Landry koos 
Surete inspektori Sousdais'ga Lyoni laipa üle vaatama. 

Paraku pidi sellest asjast palju lootnud Goron rängalt pettuma. Landry närvid ütlesid 
üles, mida ei saanud talle Lyoni morgue'i (surnukambrit) silmas pidades ka mitte pahaks 
panna. Morgue asus vanas laevavrakis, millel ei olnud ühtegi külmutus-seadet, nii et 
kogu paat haises väljakannatamatult. Laibad, mida kuidagiviisi valgustasid tuhmid 
tattninad, lamasid kärbseparvedest ümbritsetuna ja tõukudega täiskülvatutena põrandal. 
Landry ei suutnud seda vaatepilti välja kannatada, ta surus endale kramplikult taskuräti 
näo ette, heitis ruumi põgusa pilgu ning jooksis sealt pead raputades välja. 

Politseinik oli kõvema südamega. Ta vaatas kriitiliselt surnu juukseid ja tegi kindlaks, 
et need ei olnud kastanpruunid nagu Gouffel, vaid süsimustad. Pealegi ilmus politseisse 
keegi kutsar, kes teatas, et ta oli 6. juulil 1889 Lyoni raudteejaamast kolm meest suure 
raske kohvriga peale võtnud ja neid Millery kanti sõidutanud. Inspektor Sousdais kaotas 


nüüd selle loo vastu üldse huvi, seda enam et kutsar tunnistas vahepeal taastatud kohvri 
nende reisijate omaks ja tundis kurjategijate albumi järgi oma reisijates ära kolm 9. juulist 
saadik röövmõrva eest vanglas istuvat meest. Surnu Milleryst ei saanud niisiis olla 
Gouffe. 

Ja sellal kui Sousdais telegrafeeris oma uurimistulemustest Goronile, maeti Millerys 
surnukeha kogukonna surnuaiale. Peainspektor Goron oli esimese raundi Gouffe loos 
kaotanud, ent ta ei andnud alla. 


Inspektor Goron lahendab oma asja 


Niisiis langes ära hüpotees, et surnu Milleryst on Gouffe. Goron asus uuesti Pariisis 
jälgi otsima. Septembris teatas talle üks agent, et kaks päeva enne kohtutäituri kadumist, 
seega 25. juulil 1889, olevat teda nähtud kellegi Michel Eyraud' Ja Gabriele Bompard'i 
seltsis «Guttenbergi» õllebaaris. Gouffe näis ajavat Eyraud'ga mingit äri. Bompard, 
niisama nägus kui ohjeldamatu kahekümneaastane neiu, oli Eyraud'd saatnud. Eyraud ei 
olnud Süretele sugugi tundmatu, tema arvel seisid nii mõnedki kelmustükid. Goronile 
näis mingi kokkumänguna, et Eyraud oli tulnud armuhimura kohtutäituriga kokku saama 
just BompardM seltsis. Hea meelega oleks ta peainspektor Eyraud' ja Bompard'i oma 
kööki toimetanud, kuid õnnetuseks oli paarike samuti 27. juulist saadik jäljetult kadunud. 
Ei jäänud muud üle, kui hakata Gouffed, Eyraud'd ja Gabriele Bompard'i taga otsima. Ja 
ehkki see kulges täie pingega, tegid Goroni nuuskurid tühja tööd. 

Oktoobris hakkas ajakirjandus oma kangelast Goroni teravate märkuste ja 
järelepärimistega ründama, mis seda enam tema hinge närisid, et juurdlus oli seni liiva 
jooksnud. 

Äkki tuli Goron tagasi oma hüpoteesi juurde, et surnu Milleryst on Gouffe. Kohtu- 
uurija Dopffer pidas seda sulaselgeks hullumeelsuseks. 

Ta tegi novembris Lyoni kolleegile järelepärimise kohvrilaiba asja tulemuste kohta, 
tegelikult küll ainult selleks, et eduga harjunud ja enesekindlale peainspektorile nina pihta 
anda. 

Vahepeal oli juhtumi üle võtnud kohtu-uurija Vial, kes teatas, et kolm kutsari poolt 
äratuntud meest ikka veel kangekaelselt seda tegu eitasid. Kutsar oli vahepeal ise 
vahistatud, sest ta tunnistas, et kohver koos laibaga visati Rhõne'i kalda põldmarja-võssa 
tema juuresolekul. 

Kuid kohtu-uurija Vialil oli üks palve ka oma Pariisi kolleegile Dopfferile. See 
puudutas kohvri lipikut. Lyoni Surete andmetel anti kohver juba aasta tagasi, niisiis 1888, 
Pariisis pagasisse. Võib-olla saaks Pariisis selle kohta midagi teada? Via! saatis koos oma 
palvega ka etiketid ära. Nii sattusid need Goroni kätte. 

Peainspektor otsis üles vastava käsipakkide hoiuruumi. Maailmanäituse tõttu tööga 
ülekoormatud raudteeametniku ilmest võis näha, et ta pidas kohvri tagaotsimist tobedaks 
ideeks. Aga Prantsusmaa Nick Carteriga polnud mõtet hakata kana kitkuma. Pealegi olid 
ekspressrongi pagasinimekirjad alles, nii et ta suvatses lõpuks siiski järele vaadata. 

«Mis, kahekümne seitsmendal juulil tuhande kaheksasaja kaheksakümne kaheksandal 
aastal? Pole võimalik, monsieur. Sellel päeval ei antud number üks tuhat kakssada 
kolmekümmend ühte päris kindlasti välja,» seletas ta pärast lühikest otsimist. 


«Vaadake siis kahekümne seitsmenda juuli tuhande kaheksasaja kaheksakümne 
üheksanda alt,» käskis Goron. 

Ametnik lehitses oma žurnaali. «Mon Dieu, monsieur,-» hüüdis ta. «Siin see on!» 

Tõepoolest, 27. juulil 1889 (ja mitte 1888, nagu oli arvatud Lyonis) anti kell 11.45 
rongi number 3 pagasisse 105 kilogrammi kaaluv kohver. See sai numbri 1231 ja 
toimetati Lyon-Perrache'i. 

Niisiis just samal päeval, mil kohtutäitur jäi kadunuks. Lõpuks kinnitas käegakatsutav 
pidepunkt Goroni versiooni õigsust. Kuid kohtu-uurija Dopffer kehitas skeptiliselt õlgu. 
«Laipa uurinud doktor Bernard ütles ju selge sõnaga, et surnu ei saa' olla Gouffe!» 

Goron krimpsutas põlastavalt nina. Mida üks külatohter laipadest mõistiski! Ei, seekord 
ei lasknud peainspektor end jäljelt eemale peibutada ning kohtu-uurijal ei jäänud viimaks 
muud üle kui lubada tal endal Lyonis ringi vaadata. 

Goron saabus Lyoni juba 11. novembril. Veel samal päeval võttis ta ette kutsari, kes 
olevat kohvrit vedanud. Õige pea tunnistas mees arglikult, et ta oli valetanud. Aga ta 
kinnitas siiralt, 

et tahtis ju ainult politseile meelehead teha, muidu võetakse temalt veel ametiluba ära.. 

Asi muutus Lyoni ametnikele veelgi piinlikumaks, kui Goron nõudis laiba viivitamatut 
ekshumeerimist ja selle veelkordspt uurimist. 

Kohtu-uurija Vial tõrkus, ja prokurör Berard'gi oleks surnu parema meelega rahule 
jätnud. Ent Goron ei võtnud ühtegi argumenti kuulda. S 

12. novembril kaevati laip välja ja seekord lahkas selle 1880. aastal Lyoni ülikooli 
juures loodud kohtumeditsiini kateedri juhataja professor Lacassagne. 

Lacassagne, muide üks prokurör Berard'i õemeestest, oli oma aja kogenumaid 
kohtuarste ja ta rikastas tolleaegse veel väga noore teaduse arsenali oluliste teadmistega. 
Esimene kord lahanud dr. Bernard, kes ka seekord juures viibis, töötas varem tema 
instituudis. Kui Lacassagne nüüd Millery surnu väljakaevatud jäänuseid nägi, kärkis ta 
kaunis tublisti'oma endise õpilasega. Milline tapamaja, see suur sisselõige kaelal! See 
brutaalne kolju ja rinnakorvi lahtikangutamine! Kus küll, pagan võtaks, olid doktor 
Bernard'i silmad ja kõrvad loengusaalis? 

Pärast seda peapesu alustas professor Lacassagne oma tööd, kusjuures ta laskis 
assisteerida dr. Rollet'l. 

Dr. Rollet oli Lacassagne'i ärgitusel spetsiaalselt uurinud inimese vanuse 
kindlaksmääramist skeleti põhjal ja avaldanud selle kohta ka teaduslikke artikleid. Nüüd 
asusid nad Lacassag-ne'iga skeletti vabaks prepareerima ja igat üksikut konti millimeetri 
täpsusega mõõtma. Nii jõudsid nad dr. Bernard'i esimese valediagnoosini. Too oli andnud 
surnu pikkuseks 170 sentimeetrit. Tegelikult oli tema pikkus 178,5 sentimeetrit. 

Et aga Gouffe oli oma sugulaste andmetel 175 sentimeetrit pikk, ei olnud Goron sellega 
veel midagi võitnud. Gouffe oli teeninud sõjaväes, aga seal mõõdeti ka pikkust. Niisiis 
astus peainspektor Goron igaks juhuks ühendusse Pariisi sõjaväeadminist-ratsiooniga. 
Sealne vastus tegi Gouffe veidi pikemaks, Lyoni mehed aga pisut väiksemaks. Sõjaväe 
isikukaardi järgi oli Gouffe 178 sentimeetrit pikk! 

Vahepeal oli professor Lacassagne tähelepanelikult uurinud laiba jalaluid ja avastanud 
parema põlvekedra ja parema kannaluu juures kaks deformatsiooni. Põlve juures oli 
tegemist tüüpiliste veekogumite järelnähtudega, arvatavasti kannatas surnu oma eluajal 
luutuberkuloosi all. Professor Lacassagne'i arvates oleks aga mees pidanud sel juhul 


lonkama. Kannaluu vigastust võis seletada mingi õnnetusjuhtumiga. Jälle võttis Goron 
appi telegraafi. Ja ennäe, Gouffel oli juba lapsena tekkinud kukkumise tagajärjel 
kannaliigese põletik. Peale selle raviti teda mitmel korral põlve veekogumite pärast. 
Gouffe sugulased, samuti raviarst ja kingsepp kinnitasid, et kohtutäitur lonkas. Mõistagi 
ei tohtinud sellest tema edevuse tõttu kunagi rääkida. 

See oli Goroni plusspunkt number kaks. Ja professor Lacassagne'il 

oli neid varus veel kaks. Dr. Bernard oli surnu vanust hinnanud 35—45 aastale. 
Lacassagne uuris laiba hambaid ning jõudis järeldusele, et mees oli olnud viiekümne 
ringis. Gouffe aga oligi 49 aastat vana. Lõpuks võttis professor käsile laiba juuksed. 

Goron lasi Pariisist viivitamatult kohale tuua Couffe juukseharja. Professor Lacassagne 
pesi surnu juuksetutte mitu korda seebilahuses. Ja etskae, nad muutusid kastanpruuniks! 
Siis mõõtis ta juuste läbimõõtu, võrdles neid Gouffe harjal olnud juustega ja leidis siingi 
kokkulangevusi. 

Üheksa päeva pärast, 21. novembril 1889, jõuti uuringutega viimaks lõpule. Professor 
Lacassagne osutas viisakalt kummardades laibale ja ütles: «Mu härrad, ma annan teile üle 
monsieur Gouffe!» 

Dr. Bernard'i diagnoosiga poomisest ei tahtnud professor Lacassagne samuti nõustuda. 
Tema arvates oli Gouffe kägistatud paljaste kätega. Ja siingi pidi talle õigus jääma. 

Peainspektor Goron pöördus võidukalt Pariisi tagasi. 

Prantsusmaa ajakirjandus tõstis ta jälle aujärjele, ka professor Lacassagne'ist tehti 
rahvuskangelane. «Petit Journal» kirjutas tolkorral niiviisi: «Millery surnu 
identifitseerimine on ajaloo verstapost.» 

Goron teadis nüüd, mis Gouffega juhtus, kuid mõrvarit tal veel käes ei olnud. 
Otsustavat lüli süüdlase ja ohvri vahel, motiivi Gouffe asjas veel teada ei olnud. 
Kohtutäitur oli asjaolude järgi otsustades langenud röövmõrva ohvriks. Süüdlaseks võis 
osutuda kas või Eyraud, kellega Gouffed päev enne tema kadumist oli nähtud, kuid 
samahästi ka mõni teine. Ja isegi kui Goron oleks oma intuitsiooni järgides ainult 
Eyraud's ja tema armukeses süüdlast näinud, oleks seda olnud väga raske tõendada. 
Seepärast sai otsustavaks pidepunktiks kohver, millega laipa veeti. Peainspektor lasi 
valmistada tolle kohvri koopia ja pani selle välja Pariisi surnukambris. Eksponaadile lisati 
sedel küsimusega kohvri päritolu kohta. Ka ajakirjanduses avaldati kohvri pildid. Juba 
samal päeval, 26. novembril, teatas üks kohvrivalmistaja, et selle originaali näol peaks 
olema tegemist inglise tootega. Mees väitis, et Prantsusmaal mingil juhul taolisi asju ei 
valmistata. 

Mõni päev pärast seda sai peainspektor kirja Londonist. Üks seal elutsev prantslane 
teatas, et koos oma tütrega mõni aeg tema juures elanud külaline Michel, samuti 
prantslane, oli juunis lasknud valmistada «Zwanzigeri» firmal Londonis täpipealt sama- 
suguse kohvri. Goron saatis ühe kaastöötaja vastavate fotodega Londonisse Ja jäljed 
läksid seal niivõrd tuliseks, et Surete ülem sõitis lõpuks isiklikult orginaalkohvri 
riismetega Inglismaale. Seal sai ta kelleltki madame Vespres'lt teada, et Michel, kes oli 
lasknud «Zwanzigeri» firmal selle kohvri valmistada, oli tegelikult Pariisist pärit Eyraud. 
Tema kaaslane ei olnud mitte sugugi Eyraud' tütar, vaid pigem armuke nimega Gabriele 
Bompard. 

Jälle tagasi Pariisis, pani Goron oma nuuskuritearmee liikvele. Saadud andmed 
täiendasid küll pilti Michel Eyraud'st yc Gabriele Bompard'ist, kuid ei viidanud sugugi 
nende asukohale Mõlemad pidid olema veel välismaal Tagaotsimine jätkus, kõduja 
välismaised ajalehed avaldasid põhjalikke otsimiskuulutusi 

Siis aga ei pidanud Eyraud' närvid ilmselt vastu ja ta kirjutas jaanuaris 1890 
peainspektorile kahekümne leheküljelist kirja. Kiri oli tembeldatud New Yorgis ning 
selles kaevati Surete tagaotsimismeetodite peale, ühtlasi süüdistas Eyraud oma endisi 
kallimat Bompard'i, et too olevat koos ühega oma rohketest armukestest Gouffe tapnud. 
Hiljem kirjutas ta veel kaks taolist kirja. 

Kuid ka Gabriele Bompard võttis ette meeleheitliku katse päästa oma pea tapakirve alt. 
22. jaanuaril 1890 siirdus ta lõvikoopasse — lasi end Goroni juurde viia. Igatahes mitte 
üksinda, vaid koos ühe varaka ameeriklasega, kelle ta oli endale vahepeal jõudnud 
õngitseda. Roimarlik Eyraud olevat möödunud suvel teda alatult tüssanud ja ära 
kasutanud. Vähe sellest, et ta sundis teda pidevalt teiste meestega magama, ka Gouffe 
puhul kasutas ta teda teadmatult omaenda korteris Rue Tronson-Ducoundray's 
peibutisena. Kuidas ta oleks osanudki aimata, et Eyraud kohtutäituril kaela lihtsalt 
kahekorra käänab! 

Peainspektor Goron noogutas liigutatult ja võttis ta kohapeal vahi alla. Tund aega 
hiljem higistas naine juba tema köögis, mis antud juhul tähendas näljutamist, katkematut 
ülekuulamist nii päeval kui öösel, nuuskuritest kambrikaaslasi ja närvesöövaid väljasõite 
kuriteopaika, kus ta seati silmitsi majaperenaisega ning näidati kohvrit, millesse oli 
topitud Gouffe laip. 

Nii sai ka Gabriele Bompard lõpuks küpseks. Igal ülekuulamisel nihkus ta esialgsete 
tunnistustega võrreldes pisut edasi ja kirjeldas viimaks teokulgu järgmiselt. 26. juulil 
võttis ta Eyraud' korraldusel oma korteris Gouffe vastu. Tema välimus pidi röövima juba 
niigi kõrgepingega laetud kohtutäituril viimasegi raasu kainet mõistust. Mees nägi nüüd 
üksnes naist ja ahvatlevat voodit. 

Konksu, mille Eyraud oli päev varem lakke kruvinud ja kus kõlkus konksuga 
varustatud köis, märkas ta sama vähe kui voodit ümbritsevat alkoovi, mille taga varitses 
Eyraud. Gouffe viskus Bompard'i peale ja koos temaga voodisse. Nain/ tegi oma 
mantlikese, ainsa riietuseseme keerdnöörid lahti, ja heitis need mänglevalt Gouffele 
kaela. Nüüd asus Eyraud asja kallale. Ta sidus nööriotsad kokku, kinnitas need köie otsas 
oleva konksu külge ning tõmbas kogu jõust. Ent tal oli ilmselt poomises liiga vähe 
vilumust. Gouffe hakkas karjuma. Seepärast haaras Eyraud tal mõlema käega kaelast ja 
kägistas ära. 

Seejärel mässis paarike laiba vakstusse, nööris puntra kinni ja toppis kohvrisse. Selle 
rautisi oli Gabriele Bompard lasknud päev varem ettenägelikult ühel lukksepal 
tugevdada. Kui laibaga 

olid asjad ühel pool ning kohver voodi ees seisis, andusid mõlemad mängule, mille 
pärast Gouii€ oli pimesi surma läinud. 

Järgmisel päeval toimetati kohver laibaga Lyoni, sealt viidi see Millerysse ja jäeti 
Rhõne'i kaldale. Tugevdatud rautistele vaatamata tuli kohver siiski liitekohtadest lahti. 

19. mail 1890 õnnestus Kuuba politseil Eyraud Havannas kinni võtta. Kaks Sürete 
inspektorit toimetasid ta Pariisi. 


Seitse kuud hiljem, 16. detsembril 1890, algas Seine'i departemangu vandekohtus 
Gouff€ mõrvaprotsess. Eyraud mõisteti surma, Bompard kahekümneks aastaks 
sunnitööle. 

2. veebruaril 1891 Eyraud hukati. 

See protsess ei andnud pikka aega sensatsiooniainet mitte ainult ajakirjandusele, vaid 
ärgitas ka ühe ettevõtja kasumiiha. Protsessi ajal võis Pariisis osta erilist laadi suveniiri: 
kohvrikest, milles oli väike pliist laip. Kohver kandis pealkirja L'Affaire GouffE. 


Kõnelev pilt 

Ajal, mil peainspektor Goron uuris Gouff€ mõrvalugu, sai Süret€ seitsmekümne 
seitsme aastaseks. Ta oli toibunud Pariisi Kommuuni poolt antud löökidest. Järk-järgult 
viidi läbi reforme, mis pidid suurendama tema teovoimelisust. Juba veidi aja eest vahetas 
sõjaka Pariisi politseiprefekti Valentini välja Leon Renault, kes suutis oma eelkäijast 
paremini sisse elada kodanlust teenivasse politseitöösse. Tema käe all (novembrist 1871 
kuni veebruarini 1876) hakkas Prantsuse politsei kasutama kuritegevuse vastu 
võitlemiseks traditsiooniliste nuuskurimeetodite kõrval moodsat tehnikat, eelkõige 
fotograafiat. Tollase kriminaalpolitsei töö peaprobleem oli ikka veel õiguserikkuja 
identifitseerimine. Kahekümnendatest aastatest saadik oli Vidocg oma kaastöötajate mälu 
toetamiseks hakanud tuntud kurjategijaid kartoteekidesse arvele võtma. Nüüd oli sellest 
kunagi nii tagasihoidlikust algatusest saanud juba ulatuslik kogu. Paraku ei olnud see 
midagi enamat kui alfabeetiline ladu, mis jäi praktiliselt kasutuks. Ei tuntud veel täpseid 
kriteeriume, mille järgi oleks võidud kord registreeritud kurjategijaid liigitada ja identifit- 
seerida. 

Jaanuaris 1874 lasi Renault Pariisi politseil sisse seada fotoateljee. Erinevalt varasemast 
hakati nüüd kõiki vahistatuid pildistama. 

Nende fotodega tõsteti küll kartoteegi sisulist väärtust, kuid ei hõlbustatud tema 
praktilist käsitsemist. Varemkaristatu identifitseerimine oli ka nüüd üksnes siis võimalik, 
kui ta nimetas vahistamisel sama nime, millega ta oli sattunud süüdlaste kartoteeki. Ent 
kui paljud varemkaristatud seda siis tegid? 

Kui esmasüüdlaste karistused olid tihtipeale karmid, siis varemkaristatute omad sageli 
lausa julmad. Missugune retsidivist 

valis tapakirve või sundasumise, kui tal oli võimalus lihtsa vale abil odavamalt 
pääseda? Seepärast tuli päris sageli ette et üks ja sama varas oli kartoteegis erinevate 
isikunimede all, ilma et politsei oleks sellele jälile saanud. 

Kui Gustave Mac€, kes alustas oma karjääri samuti liht-politseinikuna, sai 1879. aasta 
veebruaris kriminaalosakonna ülemaks, muutus fotoateljee Surete kõige kulukamaks 
hobiks. Mõne aastaga kogunes rohkem kui 80 000 kriminaalkurjategijate ja poliitiliselt 
kahtlaste isikute fotot. Peainspektor Mace lasi pildistada igaüht, kes talle pihku sattus, 
pealegi niisugustes tingimustes, mis tunduvad tänapäeval grotesksete ja seikluslikena. 
Tollase fotomaterjali vähese tundlikkuse tõttu sai pildistada üksnes päikesepaistel. Kui 
päike paistis, tiriti vangid kähku Surete hoone katusele, seoti suure peegli ees tooli külge 
kinni ja pildistati. Kuna aga portreteeritavad arusaadavatel põhjustel võimalikult 
mittesarnaselt plaadile tahtsid sattuda, siplesid nad särita-mise ajal või tegid grimasse. 


Protseduur toimus seetõttu tihtipeale mitu tundi. Kuid ka siis andsid pingutused vaid 
küsitava tulemuse. 

Igivana kriminalistikaprobleem — isikute identifitseerimine — ei olnud seega ikka veel 
lahendatud, vaid üksnes uutmoodi ase-I tatud. 

Lahenduse leidis üks Pariisi prefektuuri väike ja pahur abi-kirjutaja, kes nuputas välja 
tervikliku identifitseerimissüsteemi ja sai seega praktiliselt teadusliku kriminalistika 
vaderiks. See mees oli Alphonse Bertillon. Ta sündis 23. aprillil 1853 Pariisis arsti 
perekonnas. Kahekümne kuue aastasena töötas ta välja süsteemi, mida hakati hiljem tema 
nime järgi bertiljonaažiks või. ka antropomeetriliseks süsteemiks nimetama. Oma eluga 
oli ta jõudnud ummikusse sattuda. Tuntud laiskvorsti ja torisejana, kõrgkoolist 
enneaegselt välja heidetud, arstikarjääriks kõlbmatu, kroonilistest seedimishädadest, 
ninaverejooksudest ja migreeni-hoogudest vaevatud ning oma keskkonnast välja tõrjutud, 
tegi ta mitu tagajärjetut katset oma elu korraliku kodanlasena sisse seada. Tänu oma 
lugupeetud isa eestkostele võeti ta märtsis 1879 tööle Pariisi politseiprefektuuri 
kahekümnenda abikirjutajana. Siin oli tema igavusttekitavaks ülesandeks kanda Süret€ 
inspektorite koostatud isikukirjeldus üle kartoteegikaartidele — nürimeelne - tegevus, 
mis oli pealegi veel küsitava väärtusega. Süret€ inspek-I torid, kes kaartide vähest 
praktilist kasu kõige paremini teadsid, 1 suhtusid nõutud isikukirjeldustesse kui 
koormavasse kohustusse ning andsid mingeid standardisikukirjeldusi, mis sobisid iga 
teise prantslase kohta. 

Bertillon pärines loodusteaduste vastu huvi tundvast perekonnast. Tema vanaisa oli 
põhjalikult tegelnud antropoloogiaga, isa pooldas Outtelet'd (1796—1874), kes 
oli uurinud inimese kehalise ja vaimse arengu vahelisi seoseid ja jõudnud huvitava 
järelduseni, et pole olemas kahte ühesuguste kehamõõtmetega inimest. 

Sellise trööstitu kirjatöö juures pidi paratamatult tekkima 

95 

mulje, et kõik inimesed on sarnased. Nüüd meenuski Bertillonile Ouetelet' õpetus. Ta 
hakkas mõtlema, kuidas saaks antropoloogia abil lahendada identifitseerimisküsimusi. 
Selleks läks tal aga vaja täpseid kehamõõtmeid. Niisiis hakkas ta oma kolleegide pilast 
hoolimata mõõtma sissetoimetatud vahialuseid, kandis mõõtmistulemused 
kartoteegikaartidele ja tegi arvutusi. 

Idee identifitseerida isikuid nende kehamõõtmete järgi ei olnud uus. Enne Bertilloni oli 
üks teinegi prantslane, nimelt Louvaini vangla direktor Stevens sellele mõelnud. Juba 
1860. aastal juhtis ta kohtuametnike tähelepanu Ouetelet' töödele, eelkõige aga tema 
järeldustele täiskasvanud inimese individuaalsusest ja skeleti muutumatusest. Ta tegi ka 
ise mõõtmisi ning pani ette hakata registreerima kõiki täiskasvanud vahialuseid 
kehamõõdete järgi. 

Kuid tema veidra ettepaneku üle vaid muiati ning see lükati tagasi. Ka Bertillonil ei 
olnud esialgu õnne. Augustis 1879 saatis ta tollasele politseiprefektile Louis Andreux'le 
sõnaohtra ja üksikasjaliku ettekande. Ouetelet' töödele ja omaenda mõõtmistele toetudes 
väitis ta, et antropoloogiliste mõõtmiste abil on võimalik kurjategijaid nii täpselt 
identifitseerida, et eksitused on praktiliselt välistatud. 

Oma väidete kinnituseks lisas ta hulga arvutusi, nii et juba iseenesest skeptilisel 
prefektil silme ees virvendama hakkas ja ta ettekande pikema jututa arhiivi saatis. 

Kuid Bertillon ei andnud alla. 1. oktoobril 1879 saatis ta teise ettekande, millest nähtus, 
et võrreldavate kehamõõtmete arvu suurenedes vähenes tõenäosus kahte inimest 


teineteisega segi ajada. Ta jõudis järelduseni, et üheteistkümne erineva kehapunkti arves- 
tamisel on segiajamise tõenäosus ainult 191 304:1. Bertillon pidas seetõttu 11 näitajat 
piisavaks ja pani ette järgmised moõtmis-punktid: keha pikkus, käevarre pikkus, 
istumiskõrgus, pea pikkus, pea laius, parema kõrva pikkus, parema kõrva laius (hiljem 
asendati see sarnaluu laiusega), vasaku jala pikkus, vasaku keskmise ja väikese sõrme 
pikkus ning vasaku küünarvarre pikkus. 

Kui prefekt oli teist ettekannet lugenud, haaras teda raev. Selle kohtlase kirjutaja 
visadus ajas tal kopsu üle maksa. Kogu oma elu oli ta ühestainsast nuuskurist tuhat korda 
enam lugu pidanud kui kogu antropoloogiast. Ta käsutas Bertilloni enda juurde ja 
müristas talle näkku: «Kui ma ei eksi, siis te olete kahekümnenda astme kirjutaja ja alles 
kaheksandat kuud meie juures, eks? Ja teil on juba ideed?» Kogelevat Bertilloni veel 
mitmesuguste sama laadi armastusväärsustega kosutanud, laskis ta kirjutajal minna, 
ähvardades ta päevapealt vallandada, kui Bertillonil peaks veel mingeid ideid tekkima. 
Kuid Andrieux' viha ei olnud sellega veel lahtunud. Ta kirjutas Bertilloni isale mahlaka 
kirja, milles teatas, et lugupeetud isa eestkostest hoolimata teeb ta Alphonse'iga lühikese 
lõpu, kui taolised fantaseeringud korduma peaksid. 

Isa Bertillon ärritus esialgu mitte vähem kui prefekt. Kuid pärast ettekande lugemist 
rahunes ta siiski kiiresti. Vastupidiselt 

kitsarinnalisele politseiprefektile nägi ta kohe ära, millised või maiused peituvad tema 
poja ettepanekus. Idee hakkas talle meeldima ning ta pöördus oma parteisõprade poole, 
kes üksteise järel põikpäise politseiprefekti üles otsisid ja teda ümber veenda katsusid — 
kahjuks küll asjatult. 

Alles siis, kui Andrieux pidi kaks aastat hiljem loovutama oma tooli prefektuuri 
esimese büroo titulaarkirjutajale Came-casse'ile, hakkas horisont Bertilloni jaoks pisut 
selginema. Loomulikult läks siis jälle vaja isa Bertilloni sõprade abi. 

Novembri keskel 1882 andis Camecasse vahepeal kirjutajaks edutatud Alphonse 
Bertillonile loa proovida kolme kuu jooksul oma meetodit. Asja õigsuses polnud ta 
sugugi kindel, kuid milleks rikkuda vahekordi mojurikaste inimestega dr. Bertilloni tut- 
vusringkonnast? Kui Bertillonil peaks õnnestuma sellel ajal ainuüksi oma süsteemi järgi 
identifitseerida üks varemkaristatu, siis annab Camecasse sellele uuendusele oma 
SOOSINGU. 

Bertillon sai ühe ruumi, kaks abikirjutajat ja rohelise tee veerandaastaks. 
Kriminaalpolitsei ülem Mace nimetas teda põlastavalt targutajaks, Surete ametnikud 
muigasid kaastundlikult. Ta õpetas suure vaevaga oma mõlemale tõrksale abilisele, 
kuidas vahialustelt täpseid kehamõõtmeid võtta ja korralikke kartoteegikaarte koostada. 
Ise täitis ta ühe tuttava naisterahva abil igal õhtul veel mitukümmend kaarti. Sel moel oli 
tal 1883. aasta jaanuari alguseks viissada, neljateistkümne päeva pärast tuhat ja veebruari 
keskpaigaks juba tuhat kaheksasada uut süüdlaste kaarti. 

Kaardid sisaldasid iga vahialuse isikuandmeid, Bertilloni arvates vajalikud üksteist 
kehamoõtu, võimalike eritunnuste lühikirjeldused, vahistamispõhjuse ja 
registreerimiskuupäeva. Kaarte liigitati mitte nime, vaid kehamõõtude järgi põhi- ja 
alagruppideks, kusjuures gruppides ei olnud kuigi palju kaarte. Iga uue vahistatu 
kehamõõtmeid oli lihtne Bertilloni skeemi paigutada ning neid sai suhteliselt kiiresti 
võrrelda antud grupi teiste kaar-tidega . Seejuures polnud mingit tähtsust, kas vahialune 


nimetas oma oige või vale nime.Oli ta juba kord mõõdetud ja registreeritud, võis teda 
kehamõõtmete abil identifitseerida. 

Veebruari lõpus pidi Camecasse'i määratud aeg täis saama. 1883. aasta 20. veebruari 
õhtul toimetati kohale keegi vahistatu. Kuna Bertilloni abikirjutajad olid juba büroost 
lahkunud, protokollis ta ise vangi isikuandmed ja mõõdud. 

«Teie nimi?» küsis ta järsult. 

«Dupont, monsieur,» vastas mees silma pilgutamata. 

«Loomulikult Dupont!» torises Bertillon halvakspanevalt, sest ainuüksi sel päeval oli 
juba viis Duponfi Süretesse toimetatud. «Pea pikkus sada viiskümmend seitse 
millimeetrit, pea laius sada viiskümmend kuus millimeetrit,» pomises ta mõõtes. 

See mees tuli talle kuidagi tuttav ette, ent midagi rohkem ei meenunud. Kui lõpuks kõik 
üksteist mõõtu koos olid, läks Bertillon kõrvalruumi, et neid kartoteegi andmetega 
võrrelda. Ta 

vaatas kõne alla tuleva grupi kaardid läbi ja tardus äkitselt. Erutusest väriseva käega 
võttis ta välja ühe kartoteegilehe. Üha uuesti libisesid ta silmad üle mõlema kaardi. Mitte 
mingit kahtlust, seesama Dupont oli juba kord vahistatud, nimelt 15. detsembril mingi 
tühise varguse pärast, ning Bertillon oli teda mõõtnud ja registreerinud. Ainult et mees 
nimetas end tookord mitte Dupont'iks, vaid Martiniks. 

Politseikirjutaja Bertillonil oli õnnestunud identifitseerida retsidivist tema kehamõõtude 
põhjal. Süsteem näis end õigustavat. 

Ka prefekt oli imestunud, ta pikendas katseaega ja määras Bertillonile isegi kirjutajaid 
juurde. Juba märtsis võis Bertillon teatada uhkelt oma järgmisest edust. Aasta lõpuks oli 
tal õnnestunud juba 49 identifitseerimist 7336 kartoteegikaardi suuruse fondi juures. 

Moodsa kriminalistika sünnitund oli löönud ja selle häll asus Süret€s Seine'i ääres! 

Kuid Bertillon ei olnud oma tööga veel kaugeltki rahul. 1884. aasta keskpaiku hakkas ta 
täiendama oma kartoteegikaarte kaheosalise fotoga. Üks pool näitas süüdlase nägu 
eestvaates (en face), teine pool profiilis (en profil). Hiljem, kui daktüloskoopia 
maksvusele pääsema hakkas, kandis Bertillon kartoteeki ka sõrmejäljed. 1884. aasta 
lõpuni oli tema bürool õnnestunud juba 300 identifitseerimist. Edu jätkus. Liege'i 
maailmanäituse puhul võis Pariisi politseiprefektuur teatavaks teha, et 1905. aasta 1. 
jaanuariks oli Prantsusmaa pealinnas bertiljonaaži abil identifitseeritud 12 614 
varemkaristatut. 

Kolleegidest pilatud, veel mõni aasta enne seda konservatiivse politseiülema poolt 
hullumeelseks peetud abikirjutajast sai Prantsuse politsei paraadhobu number 1. Veel 
samal, 1884. aastal võttis Prantsusmaa vanglate direktor kõikide vangide 
registreerimiseks kasutusele Bertilloni süsteemi. Ja 1888. aasta 1. veebruaril nimetati 
Alphonse Bertillon lõpuks politsei identi-fitseerimisteenistuse direktoriks. 

Nüüdsest peale ka Pariisi politsei fotoosakonna ülemana avas ta justiitshoone 
pööningukorrusel oma büroo. Tema kartoteek hõlmas selleks ajaks juba peaaegu pool 
miljonit kaarti. Antropo-meetriline mõõtmine sai tema kireks, bertiljonaaž tema pimesi 
hellitatud lemmiklapseks. Püüdes portrait parl€'ä, õiguserikkuja sõnalist kirjeldust ikka 
enam individualiseerida, täiustas Bertillon oma süsteemi üha edasi. Fotode abil uuris ta 
inimese näo-vorme ja eristas ligikaudu 40 erinevat ninavormi. Ta oli väsimatu leiutama 
uusi nimetusi. Nõnda arendas ta lõpuks välja kirjeldussüsteemi, mis vallutas mitte üksnes 


Prantsusmaa, vaid paljude maade politsei ja on säilinud mõningate elementidena 
tänapäevani kriminaalpolitsei identifitseerimisteenistustes. 

Ent vaatamata neile kordaminekutele jäi enamik Süret€ ametnikke endiselt skeptiliseks. 
Esiteks oli antropomeetriline mõõtmismeetod tohutult keeruline, mille juures koik, 
toepoolest kõik sõltus mõõtva ametniku oskusest ja täpsusest. Teiseks andis 

see vahetus jälitustöös väga vähe tulemusi, sest arvnäitajaid oli palju ja politseinikud ei 
suutnud neid kõiki meeles pidada. Kuid ka selle jaoks leidis Bertillon viimaks nõu. Ta 
töötas välja kriminalistika ajaloo esimese jälitaja käsiraamatu (DKV). See oli 
taskuraamatu formaadis kõhukas köide ligi 2000 tagaotsitava, kahtlustatava või maalt 
väljasaadetu foto ja lühikese isikukirjeldusega. Nii hea kui see idee ka oli, ei leidnud ta 
Surete konservatiivsete ametnike hulgas ka seekord erilist poolehoidu. 

Seevastu vallutasid kaks teist Bertilloni uuendust politsei-praksise täielikult. Need olid 
kuriteopaiga foto ja eritool kurjategija pildistamiseks. 

1889. aastal, samal ajal, mil peainspektor Goron otsis teadmata kadunud kohtutäiturit 
Gouffed, oli Bertilloni süsteem juba rahvusvaheliselt tuntud, tema büroo Pariisi 
justiitspalees sai paljude Euroopa politseiametnike palverännakupaigaks. 

Süreted peeti tema ametniku saavutuse tõttu jälle maailmaimeks. 


Surete ja pommid 


Pariis, 9. detsember 1893. Bourboni palee ümber patrullisid politseinikud ja silmitsesid 
igatühte, kes sisenes hoonesse. Palee suures saalis, Rahvuskogu traditsioonilises 
istungipaigas arutasid saadikud juba mitu tundi seaduseelnõusid, mis, nagu räägiti, olid 
suunatud kurjategijate ja anarhistide vastu. Kuid igale saadikule oli selge, et neid seadusi 
ei saa kohaldada mitte ainult kurjategijate, anarhistidest pommiheitjate, vaid väga hästi ka 
radikaalsete demokraatide, sotsialistide ja ametiühingute vastu. Viimastest valimistest 
peale istus Saadikutekojas ka kaksteist töölispartei esindajat, kes tundsid prantsuse 
kodanluse õigussüsteemi liigagi hästi. Seetõttu ei olnud seaduseelnõude taga seisvatel 
konservatiivsetel jõududel sugugi kerge oma seisukohta läbi suruda. 

Kell oli neli pärastlõunal, kui äkki üleval galeriis trügis keegi kehva väljanägemisega 
noormees rinnatise poole. Põlgliku pilguga silmitses ta all saalis ägedalt žestikuleerivat 
kõnelejat, omavahel sosistavaid ja vahelehõikavaid deputaate. Siis tõi ta lagedale mingi 
ümmarguse eseme ja paiskas selle alla. Järgnes tagasihoidlik plahvatus, levis 
püssirohulõhna, kostis karj/id ja sõimu. Noormees kuulatas nõrka plahvatust, tõmbus 
peitunult kössi ja sööstis siis välja. 

Hotellis ootas teda juba politsei. Tema pomm ei olnud kuigi palju kahju teinud. Vaid 
vahetult pommi lähedal olnud depu-taadid said kergelt kriimustada, ülejäänud pääsesid 
palja ehmatusega. Juba veerand tunni pärast jätkati debatte. 

Noormees, kes heitis Bourboni palees pommi, oli Auguste Vaillant, napilt kolmekümne 
kahe aastane anarhist. 

Anarhismil, pseudorevolutsioonilisel väikekodanlikul suunal, 

mis ei tunnista ühtegi riigikorda ja eitab proletariaadi organiseeritud poliitilist võitlust, 
oli eelmise sajandi kaheksakümnendate aastate Prantsusmaal suur mõju. Anarhistide 


nimekad juhid Kropotkin, Bakunin ja Proudhon peatusid pikemat aega Pariisis, levitasid 
sõnas ja kirjas oma õpetust ning leidsid eelkõige üliõpilaste, radikaalsete väikekodanlaste 
ning intellektuaalide ringkondades arvukaid pooldajaid. Pariisis, Marseille's ja Lyonis 
ilmus pool tosinat anarhistlikku ajalehte nagu näiteks «L'Affame» («Nälgiv»), «La Lutte 
sociale» («Sotsiaalne Võitlus») või «L'Action rEvolutionnaire» («Revolutsiooniline 
Tegevus»), mis otseselt või kaudselt propageerisid anarhistide eelistatud võitlusmeetodit, 
individuaalset terrorit. Nii võis näiteks 1884. aasta 27. juuli «L'Affamest» lugeda: 
«Väikesed teod viivad sageli suurte asjadeni. Seepärast kiidame kogu südamest heaks, 
kui siit ja sealt kuuldub, et üks pursui või ülemus vähkreb tolmus, nuga seljas.» 

Anarhistide üks tähtsamaid juhte Bakunin nõudis 1892. aastal: «Purustada, võimalikult 
kähku ja võimalikult palju! Kõikide nüüdisaja kodanliku korra moodustavate usuliste, 
poliitiliste, majanduslike ja sotsiaalsete institutsioonide purustamine!» 

Organiseeritud töölisliikumine lükkas juba tollal anarhismi ja tema võitlusmeetodid 
kategooriliselt tagasi. Juba 1872. aastal eemaldus Esimene Internatsionaal oma kongressil 
Haagis Marxi ja Engelsi mõjul Bakuninist ja tema anarhistlikest pooldajatest, sest nad 
meelitasid töölised valele teele. See oli tee, mis ei viinud vana ekspluataatorliku korra 
kukutamiseni ja töölisklassi poliitilisele võimule, vaid hoopis vastupidi, aitas kindlustada 
suurkodanluse ülemvõimu ning andis talle põhjust suurendada rõhumist ja terrorit tööliste 
ning nende poliitilise ja majandusliku võitluse vastu. 

Ükskõik kui palju anarhist pursuisid ja ekspluateerijaid ei vihanud ning talle noa, 
revolvri või pommiga kallale ei tunginud, kui ausalt ta ka rõhutute vabaduse eest välja ei 
astunud ja isegi eneseohverduseks valmis ei olnud, — objektiivselt aitas ta kõige rohkem 
neid, kelle vastu oli suunatud tema viha: pankureid ja ettevõtjaid, poliitilisi demagooge ja 
kontrrevolutsionääre, kodanlikku õigusemõistmist ja poliitilist politseid. 

Pariisi Kommuun ei hirmutanud mitte ainult Prantsuse kodanlust. Pärast Kommuuni 
kasvas Euroopas kiiresti töölisliikumine, proletariaat astus välja üha teadlikumate ja 
selgemate poliitiliste nõudmistega. See kõik tegi Euroopa valitsused valvsaks. 21. 
oktoobril 1878 jõustus Saksamaal «Seadus sotsiaaldemokraatia üldohtlike püüdluste 
vastu», kurikuulus sotsialistide-seadus. 1892. aastal suunas paavst Leo XIII sotsialistliku 
liikumise vastu oma entsüklika «Rerum novarum». 

Kuid erakorralised seadused ja entsüklikad ei suutnud töölisliikumist peatada. 
Enamikus Euroopa maades eksisteerisid juba poliitilised töölisparteid ja ametiühingud, 
mõnedes Euroopa riikides olid sotsiaaldemokraadid esindatud parlamendis. Valitsev 

klass täiustas seetõttu oma võitlusmeetodeid ja võttis traditsiooniliste rõhumisvõtete 
kõrval uuesti kasutusele ka demagoogia ja laimu. Nii moonutas näiteks Prantsusmaa ja 
teistegi maade kodanlik ajakirjandus teadlikult fakte, et varjata põhimõttelisi erinevusi 
anarhismi ja sotsialismi vahel. Anarhistlike võitlusmeetodite ja proletariaadi 
organiseeritud poliitilise võitluse vahele asetati *võrdusmärk, et ässitada väikekodanlust 
ja talurahvast, teiste sõnadega valijate põhimassi sotsialistliku liikumise vastu! mustata 
seda rahva silmis ja teha sisepoliitiliste raskuste pärast patuoinaks. Mida verejanulisemad 
olid anarhistide loosungid, mida lärmakamalt nendega välja tuldi ja mida mõttetumad 
paistsid atendaadid, seda hõlpsamini võis loota poliitilist kasu. Juba seepärast pühendas 
Surete algusest peale anarhistlikele gruppidele ja üksikisikutele suurt tähelepanu. See ei 
tähendanud mitte ainult nuhkimist ja agenude sissesokutamist anarhistlikesse 


ringkondadesse, vaid ka organiseeritud töölisliikumist laimava tegevuse rahalist 
toetamist. 

Pariisi politseiprefekt Andrieux, seesama, kes oli põlglikult tagasi lükanud Bertilloni 
ettepaneku võtta kuritegevusevastases võitluses kasutusele teaduslik meetod, oli selle ala 
spetsialist. Fouche järeltulijana tema politseimeetoditega suurepäraselt kursis, oli ta juba 
aegsasti agente anarhistide ringkondadesse sokutanud. Nende käest kuulis ta anarhistide 
eesmärkidest ja nende vastasrindlusest organiseeritud töölisliikumisega. Ja siin, 
anarhistide propaganda ja nende võitluse hämaras džunglis, avastas ta võimaluse 
sepistada relvi nende vastu, keda ta pidas süsteemi kõige ohtlikumateks vaenlasteks: 
marksistlikult mõjustatud proletariaadi poliitilise liikumise vastu. Politseiülem ei tahtnud 
midagi juhuse hoolde jätta. Tema agent Serreaux hakkas kiiresti välja andma ja 
finatseerima anarhistlikku ajalehte «La Revolution sociale» («Sotsiaalne Revolutsioon»), 
mis oli üks esimesi omataolisi Pariisis. Ajaleht väljendas oma revolutsioonilisust halvas 
anarhistlikus politseižargoonis ning temast sai mitte ainult kõige tähtsam agentide keskus 
anarhistide seas, vaid ka politseile väärtuslik agent prouocateur. Oma mälestustes lobises 
Andrieux hiljem enesega rahulolevalt, et anarhistidele ajalehe andmine tähendas sama, 
mis telefonside loomist vandenõulaste pesa ja politseiprefekti kabineti vahel. 

Esialgu piirdusid Prantsusmaa anarhistid siiski vaid sõjakate ähvarduste ja 
vasakäärmuslike fraasidega. Politsei ja valitsus vajasid aga reaalseid ja palju kõmu 
tekitavaid tõsiasju. Ja siingi aitas politsei. Andrieux tegi oma agendile Serreaux'ile 
ülesandeks kanda hoolt ühe toreda atentaadi eest, millest pidi saama üks esimesi 
anarhistlikke atentaate Pariisis. 

Sürete-anarhist Serreaux tegi vastavalt Andrieux' korraldusele oma sõpradele 
ettepaneku lasta õhku Adolphe Thiers'i mälestussammas Saint-Germain-Laye's, mille 
tänulik kodanlus oli püstitanud Pariisi Kommuuni timukale kui maa vabastajale. 
Politseiülem Andrieux andis, loomulikult anonüümselt, selleks 

abivalmilt pommi. «Ma ei kõhelnud ohverdada maa vabastajat, et päästa Bourboni 
palee,» kuulutas hiljem see sotsialismi vaenlane ja veendunud natsionalist. Ent Andrieux 
oli suur kooner, ta andis vaid väheväärtuslikku dünamitti, nii et vabastajast Thiers'i kivist 
tooli all plahvatanud pommike jättis ainult tumeda pleki. Selle anorgaaniline päritolu 
välistas ka kogu loo tõlgendamise solvanguna. 

Nii jooksis Andrieux' provokatsioon tühja. Ta jättis- kõik sinnapaika ja loobus 
kriminaalasja algatamisest. Mis ta olekski pommiheitjaile teha saanud? «...kõige enam 
oleksin ma võinud neile määrata viisteist franki rahatrahvi öörahu rikkumise eest,» 
kirjutas ta hiljem. 

Andrieux' järeltulijad olid osavamad. Vahepeal ei olnud Surete kinni haaranud mitte 
ainult antropoloogia saavutustest, vaid tutvunud hoolega ka härra Nobeli avastusega ning 
õppinud pommidega paremini ümber käima. Ka Bourboni palee atentaadi juures 1893. 
aasta detsembris hoidis Surete oma kätt sütikul. 

Tõsi küll, Vaillant ei olnud Surete mees ega agent provoca-teur nagu Serreaux, vaid 
veendunud anarhist, kelle mõõt oli hädast ja viletsusest lõpuks täis saanud. Anarhistide 
loosungite võrku sattunud, ei leidnud ta kunagi teed organiseeritud töölis-liikumisse. Ta 
oli veendunud, et mõned kõmulised vägivallaaktid viivad tervistava riigipöördeni, 
raputavad rõhutud rahvahulgad ärkvele ja panevad nad oma rõhujate vastu liikvele. Ta ei 
mõistnud ühiskondliku arengu seaduspärasusi ning elas oma irreaalsesse, 


subjektivistlikusse maailma kapseldunult. 1893. aasta alguses pöördus ta Ameerikast 
Prantsusmaale tagasi, kuid sattus koos perekonnaga suurtesse ainelistesse raskustesse. 
Siis tekkiski tal idee korraldada mingi terroriaktsioon. üha rohkem hakkas temas 
juurduma mõte panna pomm plahvatama Bourboni palees. Kuid selle teokstegemist tuli 
ikka edasi lükata, sest Vaillanfil ei olnud raha dünamiidi ostmiseks. Aga just see oli 
punkt, kus Surete võis asjasse sekkuda. 

Vaillant ei olnud selleks ajaks politseile kaugeltki enam tundmatu. Teda jälgiti juba 
enne Ameerikasse sõitu. Ka pärast tagasitulekut ei jäetud teda hetkekski järelevalveta. 

Seetõttu ei jäänud Süretele ka Bourboni palee atentaadiplaan teadmata. Juba 17. märtsil 
1893 oli Surete Generale'i direktsioon siseministeeriumis Pariisi politseiprefektuuri 
informeerinud, et valmistatakse ette kallaletungi Rahvuskogule. Moment selliseks 
atentaadiks oli erakordselt sobiv. See sündmus pidi Prantsusmaa ja ka välismaa 
tähelepanu endale tõmbama, sest 1892. aasta novembris puhkenud skandaal Panama 
ümber oli veel kõikjal jutuaineks. See ainulaadne parlamentaame pistiseafäär paljastas 
kodanlike saadikute ja ministrite äraostetavuse ning jättis tuhanded väikeaktsiate 
omanikud ilma oma säästudest. Lugu lõppes viimaks kohtuprotsessiga, millesse oli 
mässitud 510 parlamendisaadikut ja valitsuse esindajat. Valijate usaldus valitsuse ja par- 
lamendi vastu kahanes suuresti, seevastu sai väikekodanlik opo- 

sitsioon hoogu juurde. Muidugi avaldas see opositsioon mõju ka seadusandlusele. 
Näitlik terroriakt parlamendi vastu võis antud olukorras valitsust kahekordselt aidata. 
Ühelt poolt oleks ta kahandanud tähelepanu mainitud pistiseskandaalile, teiselt poolt 
aidanuks tõsta lugupidamist valitsuse ja parlamendi vastu ning suurendada nende 
kontseptsioonide mõju, mis näiteks puudutasid kriminaalprotsessi huve. Milline 
kergeusklik valija ei respekteeriks mehi, kes isegi keset pommiplahvatusi jätkavad 
vaidlusi isamaa hüvanguks? ühte oli Vaillant oma pommiga igatahes saavutanud: 
vaieldavad seadused võeti kiiresti vastu. Kasu oli sellest niisiis üksnes konservatiivsetel, 
karmimat kurssi pooldavatel jõududel. 

Auguste Vaillant väitis hiljem kohtus, et tal ei olnud ühtki kaasosalist. See on õige 
niivõrd, kuivõrd ta pani vahetu teo toime üksinda. Kuid tal oli kaasteadjaid ja vähemalt 
üks kaasaaitaja, ilma kelleta ei oleks seda atentaati ealeski toimunud. See oli mees, kes 
muretses talle pommi jaoks raha või isegi pommi osasid. Vaillant ise oli ju puupaljas. 
Vandekohtus tunnistas ta, et üks murdvaras, kelle nime ta ei tahtvat nimetada, olevat 
andnud vajalike pommiosade ostmiseks 100 franki. 

Süüdistaja ja kohus jäid sellega rahule. Veel enam, Vaillant'i versioon osutus neile 
vägagi paslikuks, näidates, kui tihedad olid sidemed kurjategijate ja anarhistide — 
õigusemõistjate tõlgenduses muidugi kurjategijate ja sotsialistide vahel. 

Ning taas oli tegemist politseinikuga, kes palju aastaid hiljem saladuse avaldas: 
politseikomissar Ernest Raynaud. Ta kirjutas oma Souvenirs de Police'is muretult ja 
Süret€ ülema suureks meelepahaks, et üks Vaillant'i usaldusalune anarhist, keda Süretel 
õnnestus nuuskuriks värvata, tegi politseile atentaadi-plaani kõigi oma üksikasjadega 
teatavaks. Tema kaudu teadsidki Politseidirektsiooni mehed Vaillant'i ainelisest 
viletsusest ja tema kaudu sokutasid nad talle ka puuduvad pommiosad kätte. Andrieux 
määras kõhklematult, kuid kitsarinnaliselt pommi kõigest «maa vabastaja» 
mälestussambale, et päästa Bourboni paleed. Tema järeltulijad olid suurejoonelisemad. 
Nad sihtisid paleed ennast. 


Taolised paljastused olid loomulikult piinlikud, seda enam et Sürete oli enda arvates 
teinud kõik, et neid ennetada. Vahemees Jacot, kellelt Raynaud teateid sai ja kes afääris 
ka ise oma osa mängis, kuulutati hiljem oma hea mälu tõttu vaimuhaigeks ja paigutati 
psühhiaatriahaiglasse. Arstid ei teinud küll kindlaks midagi haiguslikku ning nõustusid 
tema vabakslaskmisega, entta pidi siiski nii kaua haiglas viibima, kuni asi oli 
unustusehõlma vajunud. Politseikomissar Raynaud'd ei olnud aga võimalik nõnda lihtsalt 
psühhiaatriahaiglasse saata, sedapuhku tuli paljastused ametlikult ümber lükata. Kuid 
vaevalt sai ümber lükata tõsiasja, et Vaillant'i pomm oli algusest saadik kõlbmatu tõsise 
ainelise kahju tekitamiseks või inimelu hävitamiseks. 

Ent kibestunud Vaillant ei kavatsenud mitte ainult bluffida 

ja ähvardada. Pealegi leidub võõraste silmade eest hoolega hoitud Süret€ toimikutes 
kaks tähtsat viidet, mis kinnitavad Raynaud' väite õigsust. Esiteks, veel 7. detsembril 
1893, niisiis kaks päeva enne pommiatentaati teatas Süret€ G€nšrales direktsioon 
Bourboni paleele plaanitud atentaadist Pariisi politseiprefektile, et «asjade praeguse seisu 
juures ei saa prokuratuur algatada mingit kohtulikku juurdlust, piirdutakse asjakohaste 
politseiabi-nõude tarvituselevõtmisega, et sellist katset takistada». Süret€ nuuskurite 
teadete järgi pidi atentaat aset leidma tegelikult juba 7. detsembril, niisiis samal päeval, 
mil prokuratuur ei pidanud võimalikuks kohtuasja algatada. Selle asemel, et teadaolevat 
atentaaditeostajat takistada, rahustas Süret€ Genrales direktsioon Pariisi prefektuuri ja 
soovitas rakendada üleüldisi julge-olekuabinõusid. 

Süret€ vähene huvi pommiatentaadi takistamise vastu paistab välja ka politsei 
järelevalvest Vaillanti üle. Viimane ettekanne kannab samuti 1893. aasta 7. detsembri 
daatumit. See on aeg, mil pomm oli ammu valmis ning kõik veeres oma rada. 

Alles siis, kui pomm oli süüdatud, astus politsei vahele ja pistis kiituse kiire uurimistöö 
eest enda taskusse. 

Selles pommikomöödias nägi politseirežii Vaillant'ile ette kavalusega ületrumbatud 
kurjategija rolli. Temaga tehti lühike lõpp. Juba mõni nädal hiljem, 5. veebruaril 1894, 
maksis Vaillant oma teo eest peaga. 

Tema jälgedesse astusid teised anarhistid, Serreaux' ja Jacot' omadesse teised agendid, 
Süret€ ülemate ja prefektide jälgedesse teised politseinikud. Vaillant'i juhtum tõestab veel 
kord, et polit-seiteadus ja agent provocateur ei tarvitse tingimata teineteist välistada. 

Püüe teaduse poole ei asendanud Fouch€ kabinetimeetodeid, see üksnes täiendas neid. 
Mõlemad on veel praegugi Süret€ tegevuse võrdõiguslikud koostisosad. Erinevus on 
ainult selles, et politseitehnika progress on kergendanud ka nuuskurite ja agentide tööd. 


Eksimine on ebainimlik 


Kui 1888. aasta veebruaris Bertillon politsei identifitseerimis-teenistuse ülemaks 
nimetati, juubeldas Pariisi ajakirjanik Brul-lard: «Tänu ühele prantsuse geeniusele ei ole 
varsti mitte ainult Prantsusmaal, vaid kogu maailmas ainsamatki identifitseerimis- 
eksimust ja seega ka mitte ühtki kohtueksitust, mis põhineb valel identifitseerimisel. 
Elagu bertiljonaaž! Elagu Alphonse Bertillon!» 

Brullard oli halb prohvet. Sest juba 1894. aastal, niisiis vaid kuus aastat hiljem, eksis 
Prantsuse õigusemõistmine ja prantsuse geenius Bertillon nii ilmselt ja suurelt, et kogu 
Euroopa vangutas pead. 

Jutt on suurtükiväekapten Alfred Dreyfusi üldtuntud spionaažiloost. 

Alsace'ist pärit Dreyfus oli esimene juut, kellel õnnestus välja jõuda Prantsuse 
kindralstaapi. 19. detsembril 1894 mõistis Cherche-Midi conseil de guerre (sõjakohus) 
kolonel Maureli eesistumisel Dreyfusi eluaegsele sundasumisele ja ta pagendati Ile de 
Diable*ile, Kuradisaarele Prantsuse Guajaana ranniku lähedal. Dreyfusi süüdistati 
Saksamaa huvides spioneerimises. 

Tõendid, mida süüdistuse kinnituseks esitati või pigemini ei esitatud, vaid üksnes salaja 
teatavaks võeti, olid nii lohakalt kokku klopsitud, Prantsuse kindralstaabi ja tema 
luureteenistuse eelarvamuslik režii nii diletantlik ja selle kohtuskandaali motiivid niivõrd 
ilmsed, et asi nägi välja rohkem halva kriminullina, mitte aga kriminaalprotsessina. Tõsi, 
selle kriminaalprotsessi ei olnud lavastanud mitte Prantsuse politsei, vaid sõjaväe 
luureteenistus, asja ei arutanud mitte vande-, vaid sõjakohus. 

Kuid tsiviilpolitsei ja tsiviiljurisdiktsioon etendasid selles loos küllaltki suurt osa. 
Politseist oli asjaga seotud identifitsee-rimisteenistuse ülem Bertillon, õigusemõistmise 
poolt mõni aasta hiljem Pariisi ülemkohus. 

Kogu afäär sai alguse ühest kriminaalsest loost. Madame Bastion, Prantsuse 
kindralstaabi Teise Büroo statistikaosakonna agent (Teine Büroo tegeles vastuluurega) 
näppas 1894. aasta novembris Saksamaa Pariisi sõjaväeatašee prügikorvist ühe kirja. 
Tundmatu informaator edastas selles sõjaväeatašeele von Schwartzkoppenile 
usaldusväärseid andmeid hüdraulilise piduri ja välisuurtüki nr. 120 tehnilise külje kohta 
ning teateid Prantsuse kaitseüksustest ja Madagaskarist. Samas pakkus ta ühte 1894. aasta 
14. märtsiga dateeritud välisuurtükiväe laskmiseeskirja projekti. 

Niisiis täiesti selge reetmisjuhtum, mis kuulus sõjaväe vastuluure pädevusse. Agent 
andis kirja, millel oli märge bordereau (kaaskiri), salaluuremajorile Hubert Henryle. Too 
rafineeritud, kuid mitte eriti intelligentne ohvitser oli karjääri teinud Saksa-Pjantsuse 
1870/71. aasta sõjas ja ookeanitagustes koloniaal-"' sõdades. Henry kuulus nende 
kindralstaabi ohvitseride hulka, kellele armee ja isamaa on identsed mõisted. Nad on 
valmis pigem kaotama kogu armeekorpuse kui ühe epoleti ning harjunud kõike taandama 
oma sõjaväelistele aumõistetele. Ta oli aga küllalt selgepilguline taipama, et sellise 
teemade mitmekesisuse juures pidi kirja kirjutaja kindralstaabis endas istuma. Seetõttu 
laskis ta paberist kõigepealt fotokoopia teha ja kõigile osakonnajuhatajatele toimetada, et 
need võrdleksid seda salaja oma alluvate käekirjaga. 

Üks osakonnajuhataja reageeriski kohe. Tema arvates sarnanes käekiri mingil määral 
kapten Dreyfusi omaga. 

Kindralstaabi ohvitseriks välja õppides oli Dreyfus tegutsenud teatud aja kõikides 
Prantsuse kindralstaabi osakondades, seega ka vastuluures, mis tegigi teda nüüd 
kahtlaseks. Et Drey- 

fus oli lisaks veel juut, siis muutus ta Henry ja paljude teistegi silmis otsekohe 
spiooniks. 

Pärast Ferdinand de Lessepsi asutatud Panama-ühingu pankrotti avalikuks tulnud 
pistiseid, millesse olid ka mõningad juudi ärimehed mässitud, tõusis Prantsusmaal 
antisemitism kiiresti laineharjale. Natsionalistlik ajakirjandus avaldas vihaseid tiraade 
juutide vastu, kes olevat Prantsusmaa Saksamaale maha müünud. Selliselt õhutatav 


antisemitism valmistas ette pinna pogrommideks ning leidis pooldajaid kodanlikes 
ringkondades ja ohvitseride hulgas. 

Major Henry jaoks oli juhtum selge juba sellest silmapilgust, kui Dreyfus 
kahtlustatavate ringi sattus. Ta informeeris otsekohe kindralstaabi ülemat Le Mouton de 
Boisdeffre'i, kaitseminister Auguste Mercier'd ja luureteenistuse ülemat Sandherji, ning 
nood määrasid kiiresti juurdluse. 

Prantsuse Panga kirjaekspert monsieur Alfred Gobert sai ülesande võrrelda leitud kirja 
Dreyfusi kirjaprooviga. Goberfil tuli oma ameti tõttu tegemist teha paljude käekirjadega 
ning ta oli omal ajal üks kvalifitseeritumaid kirjaeksperte Euroopas; niisiis mees, kelle 
seisukohal pidi olema kaalu. Kuid Gobert valmistas Prantsuse kindralstaabile pettumuse. 
Ta jõudis oma uuringutes järelduseni, et uuritava kirja ja Dreyfusi käekirja vahel on küll 
väike sarnasus, ent Dreyfus kui reeturliku paberi koostaja on siiski välistatud. Kuid 
salateenistus ei andnud alla. Milleks oli siis lõpuks olemas Prantsusmaa kriminalistika 
iidol Bertillon? 

Antropomeetrilist identifitseerimissüsteemi nii hoole ja armastusega arendav Alphonse 
Bertillon pühendus aeg-ajalt ka käekirja uurimisele, tehes seda, tõsi küll, pigem 
diletantlikul kui teaduslikul tasemel. Sealjuures kasutas ta praktiliselt samu meetodeid, 
mida ka isikute identifitseerimisel. Ta mõõtis kirjatähed sirkli ja joonlauaga ära, arvutas 
tõenäosusi ning tegi siis oma mõõtmistulemuste ja arvestuste põhjal järelduse identsuse 
kohta. Sealjuures tuli vahel ette, nagu hiljem kolm nimekat prantsuse teadlast märkisid, et 
ta tegi «valede eelduste põhjal valed järeldused». 

Ka Alfred Dreyfus langes tema valejärelduste ohvriks. 

13. oktoobril sai Bertillon kindralstaabi ülema asetäitjalt kindral Gonse'ilt lähteandmed 
ja veel samal päeval teatas ta kindralstaabile, et igasugune kahtlus olevat välistatud. 
Dreyfus on kirja autor. Vastupidiselt kiirusele, millega ta selle järelduseni jõudis, vajas 
Pariisi identifitseerimisteenistuse ülem igatahes veel tervelt kümme päeva, et oma väidet 
põhjendada. 

Põhjenduses olid välja toodud üsna segased asjaolud. Üldiselt fantaasiavaesena tuntud 
kapten Dreyfus olevat püüdnud kirja koostamisel hoolega kasutada üheaegselt kahte 
erinevat käekirja — lisaks oma tavalisele veel moonutatud, kuid tavalisele sarnast 
käekirja. Miks Dreyfus seda tegi, võis Bertillon muidugi üksnes oletada: et osavalt endalt 
kahtlust eemale juhtida. 

See veenis kindralstaapi. Ühest spioneerivast juudist võis lõppude lõpuks kõike uskuda. 
Kapten Dreyfus võeti kõigi vorminõuete kohaselt vahi alla. 

Selle asja korraldas ära kiilaspäine, monoklit kandev ja enesega rahulolev pika nimega 
luuremajor Armand Auguste Charles Ferdinand Marie Mercier, markii du Paty de Clam. 
Ta pöördus mitte midagi aimava Dreyfusi poole segaste vihjetega ning luges talle 
tähendusrikkal ilmel ette kirja, milles oli tosin korda sona bordereau. Lõpuks andis ta 
kaptenile revolvri näol üle abinõu, millega teatud sõjaväelistes ringkondades tavatsetakse 
lahkuda piinlikest afääridest. 

Dreyfus ei osutunud siiski ooberst Redliks13 ja tal jätkus du Paty de Clami aumõistete 
jaoks kujuteldamatut jultumust end mitte maha lasta, vaid oma süütusele osutada. See 
raskendas tunduvalt Prantsuse salaluure tegevust, sest tuli ju nüüd juudist kapteni vastu 
uusi süütõendeid kokku panna. 


13 AUSTRIA-UNGARI OOBERST, KES PALJASTATI SPIONAAŽIS TSAARI-VENEMAA KASUKS NING KES LASI END 1913. A. MAHA. 


Siin andiski Surete lahkelt oma abi. Keegi politseinuuskur Guenee esitas turueitede, 
kutsarite ja tänavalibude lobajuttudest kokkuseatud õiendi, mille järgi Dreyfus osutus 
kulukate armusuhetega ulajaks. 

Seega oli motiiv selgitatud. Dreyfus vajas oma amoraalse eluviisi jaoks raha, ja selle 
raha sai ta loomulikult Saksa sõja-väeatašeelt. 

Vahepeal otsisid salaluure ja Surete spetsialistid ka Dreyfusi korteri läbi. Ei leitud 
midagi, mis oleks vihjanud kapteni spio-naažitegevusele. Ent see tegi teda salaluure 
silmis veelgi kahtlasemaks. «Ainult kogenud kurjategija jätab oma kodu nii laitmatult 
korda,» arvas du Platy de Clam. Kuna peale Guenee loba-jutuettekande midagi muud 
negatiivset Dreyfusi eraelust välja ei nuhitud, pidi «patriootiline instinkt» muretsema uut 
laskemoona. 

Õige mees selle jaoks oli antisemiitliku ässituslehe «Libre Parole» toimetaja Edouard 
Drumont. Leht küttis juba pikemat aega üles pogrommimeelsust. Major Henry saatis 
vaikselt toimetusse teate rangelt salajas hoitud Dreyfusi loost. Juba järgmisel päeval 
tänitas «Libre Parole» riigireetmisest ja sõimas vasakpoolseid saadikuid, kes tahtvat asja 
summutada, sest reeturlik ohvitser on juut. 

Need tiraadid põhjustasid kabinetis järelepärimise, millele sõjaminister Mercier vastas 
kergemeelse väitega, et' Dreyfus* on tõepoolest Saksa spioon. Tema väide toetus kolmele 
tootele sõjaväeluure värkstoast. Esimene oli algselt dateerimata kiri, mille Itaalia 
sõjaväeatašee Panizzardi kirjutas kahe aasta eest oma Saksa kolleegile von 
Schwartzkoppenile ja mille Prantsuse salaluure kinni püüdis. Selles kirjas teatas 
Panizzardi, et «petis D.» olevat talle Schwartzkoppeni jaoks edasi andnud kaksteist topo- 
graafilist 

kaarti. Niisiis keegi D.! D. nagu Dreyfus! Teatavasti oli see kiri juba kaks aastat vana, 
kuid tal puudus kuupäev. See sobis major Henryle suurepäraselt. Ta lasi kähku täiendada 
Panizzardi kirja kuupäevaga «16. aprill 1894». Ja nüüd pidi ka kõige rumalamale 
sõjaväekohtunikule selge olema, et see «petis D.», kellest Panizzardi rääkis, ei saanud 
olla keegi muu kui Dreyfus. Tegelikult aga käis see Panizzardi kiri ühe Dubois'-nimelise 
kaitseministeeriumi kartograafiaosakonna töötaja kohta, kes oli müünud mitmele 
sõjaväeatašeele topograafilisi kaarte 10 franki tükk. 

Järgmiseks süütõendiks sai üks Panizzardi šifreeritud telegramm, mille Prantsuse 
salaluure oli kinni püüdnud. Selle dešif-reerimine osutus siiski liiga raskeks, nii et tekstile 
võis anda mitu tähendust. Dešifreeritud osas kõlas see telegramm: «Kui kapten Dreyfusil 
ei olnud Teiega üldse tegemist, oleks soovitatav teha suursaadikule ülesandeks need 
kuuldused ametlikult ümber lükata, et vältida ajakirjanduse kommentaare.» 

Ent salaluure töökojas sai sellest järgmine tekst: «Capitaine Dreyfus on kinni võetud. 
Sõjaministril on süütõend tema sidemete kohta Saksamaaga — ametlik ümberlükkamine 
— meie emissar teatab.» 

Ja lõpuks fabritseeriti Dreyfusi oletatava spioonikarjääri kohta veel üks vaimusünnitis, 
milles oma osa mängis isegi Saksa keiser. 

Kõik need fabritseeritud tõendid esitati 19. detsembril 1894 kokku tulnud kohtule 
salaaktis, millega Dreyfus ega tema kaitsja ei tohtinud tutvuda. 

Protsess ise oli näotu kohtuparoodia, kus salaluure ausameelsed tunnistajad kinniste 
uste taga üksteisele kuule loopisid, millega Dreyfus tuli maha kõmmutada. Hea pildi 
annab sellest salaluuremajori Henry teatraalne esinemine tunnistajapuldis. Ta tunnistas, et 


1894. aasta märtsis (tookord töötas Dreyfus ajutiselt salateenistuses) olevat talle keegi 
ülimalt usaldusväärne isik teatanud, et salaluures istub reetur. 

Dreyfusi advokaat Demange segas end kohe vahele. «Nimetage selle isiku nimi, 
major!» 

Henry raputas pead. «Kui ohvitseril on peas niisugused saladused, ei usalda ta neid 
isegi mitte oma mütsile!» Siis pöördus ta järsult ringi, näitas Dreyfusi peale ja karjus: «Ja 
seal see reetur seisab!» 

Ühtegi nime Henrylt välja meelitada ei õnnestunud. Süüdistaja Brisset ja 
sõjaväekohtunik ei tundnud selle vastu ka mingit huvi. Pärast sõjaväe ja salaluure 
palgatud tunnistajaid jõudis järjekord käekirjaekspertide kätte. 

Viiest kohalekutsutust kolm, nimelt eksperdid Gobert, Pelle-tier ja Charavay välistasid 
kategooriliselt Dreyfusi autorsuse. Vaid kaks, Teyssonieres ja politsei 
identifitseerimisteenistuse ülem Bertillon, nägid kapten Dreyfusis kirja koostajat. Neist 
kahest oli just Bertillon see, kes andis süüdistajale kõige tähtsa- 

mad tugipunktid tema hävitavaks esinemiseks poolte vaidlusel ja kohtule argumendid, 
mis vastasid tema vaimsele tasemele. 

Bertillon pidas kohtule pika loengu käekirja tähendusest ning seletas, kuidas tema, 
Bertillon, keeruliste geomeetriliste mõõtmiste ja raskete tõenäosusarvutustega uuris kirja 
iga suletõmmet. Lõpuks tegi ta kohtule teatavaks oma arvamuse, et käekiri on 
«omamoodi kindlus, milles Dreyfus end kohtu eest peita tahab. Siin kaitseb ta end M-i 
vastu, peidab end O kaitsekraavis ja otsib varju bastionis B või blindaažis K» 

Nüüd oli kõik selge. Härrased sõjaväekohtunikud ei taibanud grafoloogiast ja 
käekirjaekspertiisist, kõrvalekaldumistest inimese normaalses käekirjas ja moonutatud 
käekirja salakavalustest mitte midagi. Neile jäid Bertilloni keeruliselt arvutatud 
funktsioonid arusaamatuks, kusjuures seda ei saa vaadelda sugugi intelligentsi 
puudusena. Ent niisugused mõisted nagu «kindlus», «kaitse», «kaitsekraav», «varjend», 
«bastion» ja «blin-daaž» olid siiski asjad, millega ohvitser oli võimeline üht-teist peale 
hakkama. 

Bertilloni arvamus kulus süüdistajale marjaks ära, sest vaatamata salaaktile, salaluure 
tunnistajatele ja tellitud nuuskurite ütlustele oli süüdistus Dreyfusi vastu hakanud 
tükkhaaval kokku , varisema. Dreyfusi spionaažitegevusele ei osutanud ainuski 
käegakatsutav fakt. Oma arvamuses pidi süüdistaja Brisset tunnistama, et kõikidest 
süüdistustest ei jäänud midagi muud järele , kui kiri, mille kohta viiest eksperdist kolm 
arvasid, et Dreyfus ei ole seda kirjutanud! 

Kuid sõjaväekohus uskus Bertilloni ja ei kõhelnud hetkegi, ühel häälel langetati otsus: 
«Süüdi spionaažis ja riigireetmises.» 

Dreyfus degradeeriti ja mõisteti eluaegsele sundasumisele. 

Oleks muidugi väär arvata, et Bertillon andis tahtlikult valearvamuse. Ta oli kindlasti 
oma ekspertiisi õigsuses ja oma ot suse eksimatuses veendunud. Tema hinnangu 
groteskne stiil oli tüüpiline tema püüdlusele esitada kõik võimalikult tõepärase ja 
usutavana, ka siis, kui ta sellega pigem segadust kui selgust tekitas. Sama groteskne kui 
tema hinnang, oli ka tema trotslik visadus. Veel aastaid hiljem, kui salaluure tahtlikud 
võltsingud olid ammugi ametlikult tõestatud, kui kirja tegelik autor, vaesunud aadlisoost 
ohvitser Esterhazy paljastati ja oma südamesõpra Esterhazyt kõikvõimalike trikkide ja 
võltsingutega toetanud major Henry endal ise kõri läbi lõikas, jäi Bertillon ikly oma 


arvamuse juurde. Ja kui Esterhazy tunnistas üles, et tema töötas Schwartzkoppeni heaks 
ja kirjutas selle kirja ning et Dreyfus oli täiesti süütu, ei suutnud ka see panna 
kangekaelset, iseendas ja oma otsuses veendunud politseiametnikku oma eksitust üles 
tunnistama! Ka asja teistkordsel arutamisel 1899. aasta augustis jäi Bertillon oma koletu 
teesi juurde, et kirja autor on Dreyfus. Ja nii uskumatuna kui see ka kõlab, kohtunikud 
võtsid teda jälle kuulda. 

Alfred Dreyfus mõisteti õigeks alles järgmisel kohtuprotsessil, 

12. juulil 1906. aastal. Kohus tegi lõpuks kindlaks, et süüdistus rajanes võltsitud 
dokumentidel ja tunnistajate valeütlustel. Dreyfus võeti uuesti armeesse ja ta sai isegi 
Auleegioni paela. 

Pariisi politsei identifitseerimisteenistuse ülemale Bertillonile anti Auleegioni punane 
pael juba 1893. aastal, niisiis aasta enne saatuslikku valehinnangut. Kui ta 1914. aasta 
jaanuaris eluohtlikult haigestus ja surm juba silme ees seisis, tahtis Prantsuse 
siseministeerium teda kriminalistika arendamise eest austada Auleegioni paela rosetiga. 
Seda kõrget autasu oli Bert-illon alati Ihaldanud. Kuid selle määramine oli seotud ühe 
tingimusega: Bertillon pidi lõpuks tunnistama oma eksimust Dreyfusi asjas, niisiis 
nõustuma, et käekirja kohta antud arvamus, mis aitas oluliselt kaasa Dreyfusi 
süüdimõistmisele, oli paikapidamatu. Kuid enneaegselt vananenud ja peaaegu täielikult 
pimedaks jäänud identifitseerimisteenistuse ülem, kelle edusammud olid kord täitnud 
ajalehtede veerge, jäi nüüdki põikpäiseks ja lükkas häbematu nõudmise vihaselt tagasi. 


Surnu tugitoolis 


Saint-Honor€s, Champs-Elysees' ja Montmartre'i vahel asub maja Rue du Faubourg nr. 
7. Hambakirurg Alaux'l oli seal hästiminev praksis, mis 17. oktoobril 1902 pidi saama 
ühe Süret€ ajaloo delikaatse loo sünnipaigaks. Sellel päeval leiti nimelt vastuvõtutoa 
eesruumist surnuna arsti kammerteener Joseph Rei-bel. Ta istus tugitoolis, jalad välja 
sirutatud, ning pakkus sinise punsunud näo, pooleldi avatud suu ja koobastest 
väljatunginud pungis silmadega kohutavat vaatepilti. 

Dr. Alaux' ruumides pidi olema aset leidnud heitlus, kus Rei-bel paljaste kätega 
kägistati. Nii arvas kohtuarst. 

Juurdlust juhtis mõrvakomisjoni ülem inspektor Cochefer. Muidu nii puhtas ja arsti 
jõukusest kõnelevas toas võis kohe märgata suurt segadust. Mööbel oli ümber paisatud, 
kappide klaasuksed, mille taga dr. Alaux hoidis oma mündikogu, puruks löödud, sahtlid 
välja tõmmatud ja mahutid tühjaks kummutatud. Kõik see jättis mulje, et sissemurdja oli 
püüdnud siin tasakaalustada oma varalisi puudujääke. Inspektor Cochefer arvas, et küllap 
sattus Reibel kurjategijatele peale, tekkis heitlus, kusjuures teener osutus kaotajaks 
pooleks. Niisiis tavaline röövmõrv, peaaegu liiga tavaline Süret€ mõrvaekspertide jaoks. 

Ent nagu kiuste oli siin ka palju vastuolulist. Cochefer ei suutnud kuidagi taibata, mil 
moel mõrvar ruumi tungis. Uksel ei olnud näha vähimaidki murdmisjälgi. Kuidas siis 
võis roimar sisse tungida, kui mitte ukse kaudu? Valevõtme varianti pidas inspektor 
võimatuks. Selle jaoks oli lukk liialt keeruline. Ei olnud ka tõenäoline, et roimar lasi end 
luku taha panna, sest kabinetis ja ooteruumis puudusid vähimadki peidukohad. Nõnda 

jäi veel võimalus, et mõrvatud teener Joseph Reibel laskis roimari ise sisse. 

Sel moel omandas aga asi hoopis teise ilme. Kas Reibel oli varga kaasosaline? Kuid siis 
ei klappinud segadus kappides ja sahtlites. Inspektor tiirles ümber laiba, nagu laseks 
vastus end tema tardunud silmist välja lugeda. 

Cochefer oli Surete ametnik ja Surete oli moodne politsei kes tänu Bertillonile 
kasutas moodsat identifitseerimissüsteemi Lisaks sellele oli olemas politseiprefekti 
selgesõnaline korraldus' kutsuda monsieur Bertillon ja tema meeskond sündmuskohale 
kui on vaja jälgi kindlaks teha. 

Dr. Alaux' kabinetis oli neid küllalt. Seetõttu informeeris inspektor Cochefer oma 
kolleegi Bertilloni, kes ilmus kahe abilisega viivitamatult Rue du Faubourg'i, 
suurendades veelgi oma askeldamisega segadust sündmuskohal. Bertillon ja tema abilised 
pildistasid laipa, kappe, väljatõmmatud sahtleid, ühesõnaga igat detaili, mis näis neile 
oluline. 

Inspektor jälgis muiates nende tegutsemist. Bertillon, kõrk ja veidi erutatud nagu alati, 
tatsas ringi ja irises pidevalt oma abiliste kallal. Muidugi ei suutnud keegi olla tema 
meele järgi. Lõpuks hakkas ta süngel ilmel ja närviliselt ise objektiivi tera-vustama. 
Varsti sähvis sinakas sisisev magneesiumileek, klõpsus kaamerakatik, esimene 
välkvalgusefoto oli tehtud. 

Cochefer oli vahepeal mündikapiga tegelema hakanud. Ta uuris tähelepanelikult 
veretilku, mis olid põrandal, klaasikildudel ja kapiukse raamil. Kuna Reibelil ei olnud 
ühtki välist vigastust, pidi veri pärinema roimarilt, kes oli end arvatavasti kapiukse 
sisselöömisel vigastanud. Inspektor tahtis just kapiesisel põrandal olevaid klaasikilde 
lähemalt uurima hakata, kui Bertillon ligi astus. 

«Palun, monsieur, neid mitte puutuda!» ütles ta rutakalt ja tõstis ettevaatlikult ühe 
klaasitüki üles. «Olulised jäljed. Saate aru?» pomises ta hajameelselt, silmitsedes 
andunult kildudel joonistunud nelja verist sõrmejälge. 

Inspektor jäi keeletuks. Kas tõesti Bertillon huvitub sõrmejälgedest? Seesama Bertillon, 
kellest iga lapski teab, et ta ei hoolinud kõige vähematki daktüloskoopiast, sellest uut 
moodi identifitseerimismeetodist! 

Cocheferi hämmastus oli õigustatud. Bertillon, Prantsusmaa iidol, kelle reputatsioon oli 
küll Dreyfusi-afäärist saadik tunduvalt kannatada saanud, sõdis tõepoolest kogu oma 
isiksuse mõjujõuga sõrmejäljemeetodi vastu. Prantsusmaa esimene identifit- 
seerimisekspert, kelle rahvusvahelised politseiringkonnad olid edusammude eest 
loorberitega pärjanud, lükkas tagasi ammugi oma kõlblikkust tõestanud meetodi. 

Juba kuus aastat enne Cocheferi ja Bertilloni sisenemist Rue du Faubourg'i oli 
Argentinas sõrmejälgede abil paljastatud mõrvar. Terve maailm teadis, et vaevalt leidub 
maakeral kahte inimest, 

kelle sõrmede papillaarkurrustik teineteisega täielikult sarnaneks. 

Isegi konservatiivsel Inglismaal oli Scotland Yard kahe aasta eest asendanud 
bertiljonaaži daktüloskoopiaga. Ka Taani ja Ungari politsei järgis seda eeskuju, teistes 
maades oli selle kasutuselevõtt arutusel. 

Üksnes traditsioonidealdis Sürete jäi endiselt antropomeetrilise süsteemi juurde. Tema 
laboratooriumiülem Bertillon leidis, et papillaarkurrud «näitavad markeeritud varjundeid 
liiga puudulikult», pealegi olevat daktüloskopeerimisel kasutatavat trükimusta raske 


sõrmedelt maha pesta (!). Mõistagi ei saanud isegi Sürete ja Bertillon sõrmejälgedest 
täielikult mööda vaadata. Juba 1894. aastal hakkas identifitseerimisteenistus täiendama 
kurjategijate kartoteegiandmeid sõrmejälgedega. Vaatamata ebapiisavatele varjunditele ja 
trükimustale registreeriti sest ajast peale lisaks iga vahistatu kehamõõtudele ka parema 
pöidla, nimetis-, keskmise ja neljanda sõrme jäljed. 

Ja sellega algab kurioosum Reibeli mõrvaloos. Verised sõrmejäljed klaasikillul Rue de 
Faubourg'il olid tekitatud just nimelt parema käe pöidla, nimetis-, keskmise ja neljanda 
sõrmega. Pole teada, mis ajendas Bertilloni seda objekti oma laborisse viima. Oli see ehk 
sõrmede kummaline kokkulangevus või kurrustiku-jälgede lausa klassikaline selgus, mis 
paelus tema fotografeeri-miskirge? Bertillon ei meenutanud hiljem Reibeli juhtumit kuigi 
meelsasti, eelistades ilmselt seda maha vaikida. Kindel oli igatahes see, et ta nende 
jälgedega hoolikalt tegeles. Kõigepealt pildistas ta neid külgvalguses. Siis tuli talle mõte 
vaadata läbi kartoteek, millega tõmbas endale ja oma büroole Sisyphose töö kaela. 
Teatavasti olid Süretes kaardid paigutatud mitte papillaar-kurdude mustri, vaid 
kehamõõtude järgi. Kuidas siis teisiti, kui daktüloskoopia ju mitte millekski ei kõlvanud! 
Enne 1902. aasta oktoobrit ei oleks ükski Süret€ ametnik tulnud absurdsele mõttele otsida 
kartoteegist mingeid sõrmejälgi. Nüüd tuli see mõte pähe aga just laboratooriumiülemale 
endale. Kõik kaardid võeti ükshaaval läbi ja võrreldi sündmuskohal leitud 
sõrmejälgedega. Scotland Yardi daktüloskoopiaosakonnal oleks kulunud tollal niisuguse 
töö jaoks kõige rohkem tund, Sürete aga vajas tervet nädalat. 

Cochefer ei olnud identifitseerimisteenistusest niigi eriti vaimustatud. Ta jõudis 
vahepeal nagu kord ja kohus dr. Alaux' juures pinda sondeerida ja sealjuures kuulda ühest 
mehest, kes olevat olnud mõrvatu teenriga lähedastes suhetes. Hambaarsti arvates oli see 
keegi George'i-nimeline kauge sugulane. Ja kui inspektor kangekaelselt edasi päris, sai ta 
veel teada, et dr. Alaux ei uskunud eriti seda sugulust, pigem oli talle jäänud mulje, et 
tema teenrit ja seda George'i sidusid teised, palju soojemad sidemed. Kuid palun väga, 
inspektor, de mortuis nil nisi bene — surnutest ei tohi halba rääkida! 

Cocheferil oli vähem pieteeditunnet, seda enam, et hambaarsti 

vihje osutas täiesti uuele aspektile. Ja kui poitseinik veel kord kõik faktid üle kontrollis, 
tuli ta järeldusele, et sündmuskoha olustik kõigi oma jälgede ja vastuoludega sobis 
seksuaal-motiiviga kuriteole palju paremini kui röövmõrvale. Otsekohe saatis ta oma 
mehed George'i otsima. 

Juba üsna varsti sai ta teada, et homoseksualistide ringkondades liikus tõepoolest keegi 
George ja et Reibelgi ei olevat seal tundmatu. Ei õnnestunud aga teada saada, kes end 
GeorgeM nime taga varjas. Peale selle oli George tõenäoliselt Marseille'sse jalga lasknud. 
Kõigele lisaks oli tollel George'il täiesti tavaline nägu, mille juures võisid parimal juhul 
Wilhelmi-aegsed vurrud silma torgata. Aga isegi niisuguseid vurrusid oli tosinate kaupa. 
Kuid siis sai inspektor Cochefer äkki abi sealt, kust ta seda kõige vähem oli oodanud: 
identifitseerimisteenistuselt! 

Dr. Alaux' kabinetti neli verist sõrmejälge jätnud mees oli juba kaheksa aastat tagasi 
Pariisi politseiprefektuuris neljast selgest ja mustast sõrmejäljest lahti saanud. Oleks ta 
politseile sülle kukkunud aasta varem, kui identifitseerimisteenistus ei registreerinud veel 
sõrmejälgi, või oleks ta klaasikildu mitte parema, vaid vasaku käega puutunud, oleks 
inspektor Cochefer küll väga kaua otsima pidanud. Nüüd võis aga Bertillon uhkelt 


teatada: «Mees, keda te otsite, on Henri Leon Scheffer ja ta sündis neljandal aprillil 
tuhande kaheksasaja seitsmekümne kuuendal aastal.» 

Seega oli ka Euroopas mõrvar esmakordselt sõrmejälgede abil paljastatud ja seda tegi 
daktüloskoopia kõige väljapaistvam vastane! 

Nüüd ei pidanud inspektor otsima enam mingit ebamäärast George'i-nimelist tüüpi, 
vaid ta võis kurjategija isikukirjelduse ja fotoga varustatuna sihikindlalt tööle hakata. 
Inspektor oli kurjategijal juba tihedalt kannul, kui Scheffer siiski lõpuks efekti ära rikkus 
ja ise Marseille' politseisse ilmus. 

Bertilloni reputatsioonile ei teinud see aga mingit kahju — vastupidi! Ajakirjandus 
jagas talle innukalt kiitust ja mõtles koguni välja midagi sellist, mis talle sugugi ei 
meeldinud: nimelt muinasjutu, nagu oleks Alphonse Bertillon avastanud 
sõrmejäljemeetodi. 

Oleks võinud arvata, et Schefferi juhtum ravis Surete labo-ratooriumiülema terveks 
tema vastumeelsusest sõrmejäljemeetodi vastu — kuid võta näpust! Surete ei mõelnud 
sugugi daktülos-koopiat üle võtta. Oli vaja veel hiigelblamaaži ja Bertilloni surma, enne 
kui selle kasuks suudeti otsustada. 


«Mona Lisa» voodi all 


Rahvuslikult iseteadlik prantslane oleks kuidagiviisi ehk uskunud, et Saksa keiser on 
riigi presidendi Poincar€ kinni maksnud M et Sürete on sotsialistlik võitlusliit. Kuid ta 
poleks kunagi 

uskunud, et «Mona Lisat» võidaks millalgi riisuda! «See on sama, mis Louvre'ist 
varastada «Mona Lisa»,» ütleb vanasõna, kui millestki täiesti võimatust räägitakse. 

21. augustil 1911 aga juhtus see tõesti. Ajalehed kuulutasid selle otsekohe rahvuslikuks 
katastroofiks. Kahtlus langes vaheldumisi Saksa keisrile, Ühendriikide multimiljonärile 
Morganile, Prantsusmaa valitsusele ja psühhiaatriahaiglate direktoritele. Saksa keiser võis 
haarata pildi oma valdusse kompensatsioonina Maroko-lüüasaamise eest; Morganile 
heideti ette, et ta peitis pildi oma vanade meistrite erakogusse; Prantsusmaa valitsus 
olevat selle loomulikult täiesti salaja maha hangeldanud; haigla-direktorid ei olevat 
küllalt hoolega valvanud patsiente, kellel oli Louvre'is «armuvahekord» naeratava 
daamiga. 

Kakskümmend kaheksa kuud hiljem selgus, et selle kunsttükiga sai hakkama palju 
tähtsusetum isik, keegi tühine deko-ratsioonimaalija ja juhusuli Vincenzo Perruggia. 

Ta pärines Itaaliast ja oli, nagu psühhiaater kohtuprotsessil arvas, «ohutu tobu», 
mispärast kohus arvestas tema puhul kergendavaid asjaolusid. Perruggiat, fantasti, vaevas 
kentsakas mõte, et ta peab «Mona Lisa» Itaalia-kodumaale tagasi viima. Ta arvas 
millegipärast, et Napoleon Bonaparte, see usurpaator ja riiukukk rekvireeris oma Itaalia- 
sõjakäigul «Mona Lisa» portree ja vedas selle Pariisi. Spetsialistid arvasid muidugi teisiti. 
Leo-nardo da Vinci oli nimelt oma ainulaadse meistriteose ise Prantsusmaale toonud, kus 
pärast tema surma, seega täpselt veerand aastatuhat enne Napoleoni sündi, Francois I 
selle ära ostis ja kuninglikku vannituppa riputas. 1804. aastal võisid lõpuks kõik imetleda 
«Mona Lisat» pärast rohkeid vahepeatusi ja ajutist viibimist Napoleoni magamistoas. 
Varustatuna Bourbonide liilia, kuningakrooni ja katalooginumbriga, kolis ta üle Louvre'i. 


Seal, Carre salongis, saalis nr. 47, rippus ta ka 21. augustil 1911 kell seitse hommikul, 
kui sisenes üks veidrik suli, tõstis ta raudkonksudelt maha ja viis minema. 

Vincenzo Perrugia oli seda ettevõtmist ammu kavatsenud. Tä teadis, et vaatamata 
kõikidele prognoosidele ei ole La Gioconda't kuigi raske varastada. Tarvitseb vaid valida 
õige hetk. Pisut peab muidugi ka õnne olema. 

Õiget hetke teadis ta oma kogemuste järgi täpselt, sest ta oli paar nädalat Louvre'is 
töötanud ja tal oli seal ikka veel häid tuttavaid. Parim aeg oli esmaspäev, sest siis oli 
näitus suletud ja suures saalis võis kohata vaid napilt tosinat valvurit, lisaks veel 
koristajaid, restauraatoreid ja dekoraatoreid, samuti mõnda eriloaga fotograafi. 
Väravavaht Louvre-Ouail luges hommikust ajalehte, pööramata vähimatki tähelepanu 
dekoraatoritele ja Per-ruggiale, kes oli nendega liitunud, et silmatorkamatult salongi 
pääseda. 

Silma torgata Perruggia muidugi ei soovinud, sest tal oli Süretega juba sekeldusi olnud. 
Alles kahe aasta eest võeti temalt härra Bertilloni büroos kehamõõdud ja sõrmejäljed. Ka 
tookord 

oli tegemist ühe naisolevusega, ehkki mitte maailmakuulsa daamiga Louvre'ist. Ta asus 
ettevaatlikult asja kallale. Valvurite ja koristajate sekkumist karta ei olnud, sest need 
asusid sel ajal galerii kõrvalsaalis. Uudishimulike fotograafide ja käsitööliste tarvis 
maskeeris th end klaasijaks. 

Tema arvestus pidas paika. Ta tuli takistamatult saali number 47, tiris koos klaasitud 
kaitseraamiga oma nelikümmend kilogrammi kaaluva pildi läbi galerii ja teise saali kitsa 
perso-nalitrepi juurde. Alles siin vabastas ta papptahvlile maalitud pildi raamist. 

Kuid hoovi viiv uks oli suletud. Ta kruvis oma taskunoaga ukselingi lahti, pistis selle 
taskusse ja tahtis siis vabastada lukukeelt, kui kuulis teiseltpoolt ust samme. Arglik hing 
oleks nüüd kindlasti treppi mööda üles tõtanud või vähemalt pildist 

I lahti saanud. Perruggia aga palus meest, üht plekkseppa, uks lahti teha. Ta tänas 
viisakalt, toppis pildi oma töökitli alla ja jalutas südamerahuga välja sellestsamast 
väravast, mille kaudu ta oli tund aega tagasi Louvre'i sisenenud. Louvre-Ouail kiirendas 
ta sammu, mistõttu hakkas silma büroosse suunduvale kassapidajale Bouguet'le. Bouguet 
vaatas talle järele ja märkas, et kiirelt eemalduv mees kandis kitli all mingit lamedat eset 
ning et ta viskas Point du Carrouseli lähedal midagi kraavi. 

See oli ukselink, mille Perruggia kui tarbetu ära viskas. Ta tõttas umbes nelja kilomeetri 
kaugusel asuvasse itaalia linnaossa, kus ta elas ühes viletsas pugerikus L'Hõpital-Saint- 
Louis' tänavas nr. 5. Kohale jõudnud, mässis ta «Mona Lisa» auväärselt punasesse 
sametisse ja paigutas hoolikalt, oma voodi all olevasse topeltpõhjaga puukasti. 

Sellesse pimedasse, haisvasse vaestekambrisse pidi see hinnaline varandus jääma nüüd 
mitmeks aastaks. 


Sürete kolm äpardust 


Perruggia vahelesegamist Prantsuse riigiomandisse märgati alles teisipäeva lõuna 
paiku. Ühele valvurile oli küll juba varem silma torganud valge laik Carr€ salongis. Kuid 
ta ei mõelnud midagi paha, arvates, et fotograafid olid tassinud pildi reproduktsioonide 
tegemiseks oma ateljeesse. Aga kui «Mona Lisa» koht ka teisipäeval tühjaks jäi, lõi 
valvur lärmi. Louvre'i direktor pöördus ajakirjanduse ja politsei poole. Esimene hakkas 


suur Pariisi pildiajakiri väljendas oma patriotismi eriti ilmekalt. Ta lubas veel teisipäeval 
süüdlase nime salajas hoida ja 55 000 franki pealekauba, kui too tagastab pildi enne 1. 
septembrit. Kui ta jääb tähtajaga hätta, pidid 50000 franki olema kindlustatud ka pärast 1. 
septembrit. Asjalikke teateid, mis oleksid kaasa aidanud pildi leidmisele ja süüdlase 
kinnivõtmisele, tahtis «L'llustration» honoreerida 10 000 frangiga. 

Ametimeestel seevastu ei olnud alguses kiiret. Nad ilmusid küll viivitamatult ja suures 
koosseisus kohale, et rõhutada teo erakordset nurjatust, kuid peagi sukelduti rutiinsesse 
juurdlusse, justkui tulnuks uurida sissemurdmist mingisse villasse. Sündmuskohale tulid 
politseipresident Lpine, Süret€ ülem Hamard ja identifitseerimisteenistuse ülem 
Bertillon. Paljastavaid jälgi sündmuskohal suurt ei olnud. Pildi kaitseraamil, mille 
Perruggia oli tervena personalitrepile maha jätnud, tegid Bertilloni mehed kindlaks 
kasutamiskõlbliku sõrmejälje. Kuid rohkem Sürete otsima ei vaevunud. 
Kriminaaltehnikud märkasid muidugi ka ukselingi puudumist, kuid sellele asjaolule ei 
pööratud erilist tähelepanu. 

Alles järgmisel päeval, kui kassapidaja Bouguet pani kaotsiläinud lingi imestunud 
Süret€-inspektori lauale, läks Rue de Lut€ce'il asuv kriminaalpolitsei veidi elavamaks. 
Bouguet oli hoolega lehti lugenud ning talle tuli meelde mees, kes esmaspäeva hommikul 
Point du Carrouseli juures midagi kraavi viskas. Bouguet läks Louvre-Ouaile, otsis kraavi 
läbi ja leidis kohe Louvre'ist puuduva ukselingi. 

Alles nüüd hakkas Süret€ taipama, et vargust ei pannud Louvre'is toime mitte 
organiseeritud bande, vaid keegi erak, oletatavasti mõni hullumeelne või ajakirjanik. See 
oli Süret€ jaoks esimene miinus. Bandele, olgu ta nii hästi organiseeritud kui tahes, saaks 
kiiresti jälile, sest Süret€ agendivõrgul olid suurepärased sidemed allilmaga. Kuid palju 
raskem oli otsida erakut, kellel ei tarvitsenud sõprugi olla. 

Polnud midagi imestada, et Süret€ inspektorid ka ajakirjanike peale mõtlesid, sest nii 
mõnigi kord olid ajakirjanikud muuseumidest kunstiesemeid röövinud. Tõsi, ainult 
selleks, et avalikult nende puudulikule kaitsele tähelepanu juhtida. 

«Mona Lisa» juhtumi puhul seda siiski järeldada ei saanud. Usinalt asus Sürete 
psühhiaatriahaiglaid ja Louvre'i personali kontrollima. Lisaks jälgiti kõiki Prantsusmaa 
piire ja sadamaid, otsiti läbi postilaevu, kontrolliti raudteejaamu. 

Tuli põhjalikult kontrollida ärevalt elanikkonnalt tulevaid teateid. Selleks otstarbeks 
koondati kõik jõud, olgu siis kas politseinikud või nuuskurid. 

Möödus nädalaid. 257 Louvre'i teenistujat ja töölist tegi läbi identifitseerimiskontrolli. 
Bertilloni mehed märkisid üles nende ninade, kõrvade ja käte mõõdud ning võtsid neilt 
sõrmejälgi. Kõik otsad jooksid liiva. Süret€ pani oma lootused pöidlajäljele, mille varas 
oli jätnud pildi kaitseklaasile. Isegi Bertillon unistas daktüloskoopia järjekordsest võidust 
ja korjas agaralt sadade kahtlusaluste sõrmejälgi. Kuid Schefferi juhtum ei kordunud, 
selles seisnes Sürete teine äpardus. Süüdlane oli kartoteegikastis, kuid millises? Perruggia 
sõrmejäljed olid teatavasti registreeritud. Uks pilk sündmuskohalt leitud jäljele ja teine 
daktüloskoopili-sele registrile, üks käeliigutus ja süüdlase isikuandmed ei oleks enam 
saladus, kui... jah, kui Süret€l oleks olnud niisugune regis- 

ter! Nuud aga ei teadnud keegi, millisesse neist arvukatest kastidest tuh käsi pista. 
Üheksa aastat tagasi oli Schefferi juhtumi ' puhul veel aidanud kogu kartoteegi 
läbivaatamine. Kuid vahepeal oli liiga palju kaste kogunenud. Süreted ei saanud sel 
silmapilgul aidata ei agendid ega teadus. Tal ei jäänud muud kui tüütu I rutiin. 

Visalt ja lootusetult ühtaegu sukeldusid inspektorid töösse Bouguet oli 21. augustil 
Perruggiat näinud, kuid tema kirjeldus oli ebatäpne, üks Louvre'i teenistuja teise järel 
langes kahtlusaluste ringist välja. 

Siis tuli «Figaro» lugejaskonnalt vihje, et võib-olla on klaasijad vargusega seotud. 
Pikka aega enne «Mona Lisa» röövimist klaasiti Louvre'is hinnalisi maale, et kaitsta neid 
mitmesuguste kahjustuste vastu. 

Surete võttis Louvre'i direktorilt neid töid teinud klaasijate nimekirja ning saatis selle 
kohalikele politseijaoskondadele. 

Selles nimekirjas oli ka Vincenzo Perruggia nimi, nii et ühel päeval koputas 
politseiinspektor maja nr. 5 uksele Rue de L'Hõpi-tal-Saint-Louis's. 

«Kas monsieur Perruggia?» 

«Jah.» 

«Vincenzo Perrugia Dumenzast?» 

«Jah, monsieur,» 

Inspektor sisenes kambrisse, vaatas põgusalt ringi ja küsis, kas Perruggia oli Louvre'is 
ametis ja kas tal on 21. augustiks alibi. Perruggia kinnitas esimest ja eitas teist. Mon 
Dieu, ta oli kodus, mis alibist seal veel rääkida? Kas ta teab midagi «Mona Lisa» 
vargusest, küsis inspektor rangelt ja lasi seejuures oma pilgul mööda viletsat tuba rännata. 
Perruggia nägi vaeva, et end vaos hoida ja mitte mõelda puukastile, mis seisis voodi all, 
päris inspektori jalge ees. Kuid too ei märganud midagi, küsis ühtteist ja jättis siis 
hüvasti. 

Sellega oli politsei teinud oma kolmanda äparduse. Varastatud pilt oli juba käeulatuses, 
ent ta ei märganud seda. Niisiis ei tulnud Surete toime ka rutiiniga ja mängis sellega 
maha oma viimase šansi. Juurdlus kestis küll edasi, kontrolliti veel kümneid inimesi, 
ometi ei juhtinud need enam süüdlase või «Mona Lisa» jälgedele. 

Politsei läbikukkumistest ei olnud keegi rohkem imestunud kui Vincenzo ise, kes ootas 
iga päev vahistamist ja ei julgenud seepärast oma vaikses kambrikeses isegi saagist 
rõõmu tunda. Alles siis, kui lained maali varguse ümber olid vaibunud, ajalehed vaikinud 
ja politseinikud kaugel, hakkas ta mõtlema, kuidas «Mona Lisat» kõige paremini rahaks 
teha. Ta jälgis ajakirjandust ning märkis üles antikvaaride ja kollektsionääride aadressid. 
Ja siingi jäi ta oma kentsakale mõttele truuks. Loomulikult tuli tema jaoks ostjana kõne 
alla ainult Itaalia antikvaar, veel parem Itaalia riik, sest La Gioconda pidi tulevikus oma 
naeratusega 

soojendama mitte mingeid välismaalasi, vaid kaasmaalasi kodumaal. 

Prantsuse ajalehed tõid ära teate, et 2. detsembril 1913 toimub Firenzes kunstioksjon, 
mida juhatab sealne tuntud antikvaar Alfredo Geri. 

Firenze, «Mona Lisa» sünnilinn! Kas polnud see saatuse märk! Perruggia otsustas 
tegutseda. 

Variaadressil «Vincenzo Leonardo, Pariis, Place de la Republigue, nõudmiseni» 
kirjutas ta vahetult enne oksjonit Gerile ja pakkus talle «Mona Lisat» müüa. 


Jahmunud antikvaarile teatas ta loomulikult, et temale on tähtis Napoleoni maaliröövi 
lunastamine ning «Mona Lisa» päästmine Itaalia jaoks. 

Geri pidas kirjutist rumalaks naljaks ja ei kavatsenudki esialgu vastata, ammugi siis 
politseid informeerida. Oma sõbra Poggi soovitusel nõustus ta siiski näiliselt 
pakkumisega. 

10. detsembril 1913 ilmus Perruggia Firenzes nähtavale ja leppis Geriga 500 000 frangi 
suuruses hinnas kokku. Ta arvas, et see pole sugugi liiga suur summa, kui mõelda, et 
Prantsusmaal oleks talle igal juhul poole rohkem pakutud. Kuid see ei tulnud loomulikult 
tema puhul kõne allagi, sest siis oleks ta võinud Gioconda ka Louvre'isse rippuma jätta. 

Järgmisel päeval veendusid Geri ja Poggi hotellis «Tripoli-Italia», kus Perruggia 
peatus, maali ehtsuses ja leppisid 12. detsembriks ostu suhtes kokku. 

Nüüd polnud enam mitte mingit kahtlust, et Perruggia valduses oli tõepoolest otsitud 
«Mona Lisa». Antikvaar informeeris politseid. Veel üks tilk tõrva Surete meepotti. Mitte 
temal, vaid Itaalia konkurendil oli lõpuks õnnestunud kunstiteos kindlaks teha ja varas 
kinni võtta. 

31. detsembril tuli «Mona Lisa» pariislaste juubelduste saatel ning relvastatud valve all 
Itaaliast Louvre'isse tagasi, ümbritsetuna süngepilgulistest Süret€ ametnikest. 

Peatus Perruggia voodi all ja rännak võõrale kodumaale ei olnud tema maailmakuulsat 
jumet kahjustanud. 

Pool aastat hiljem seisis Vincenzo Perruggia Pariisis vandekohtu ees. Protsess oli väga 
lühike, juba vähem kui tunni aja pärast luges kohtunik ette otsuse: üks aasta ja viisteist 
päeva vanglakaristust. 

Ent advokaat kaebas otsekohe edasi ja suutis lõpuks vähendada karistust seitsme kuu 
peale. Selle aja oli aga Perruggia juba eeluurimisvangistuses veetnud, nii et ta võis kohtu- 
saalist lahkuda vaba mehena. 

Sürete tegi sellest loost veel ühe järelduse. Tema juhtkond ja avalikku arvamust silmas 
pidav Pariisi politseiülem Lepine kiirustasid pärast seda lüüasaamist taastama politsei 
kõikumalöönud reputatsiooni. Selleks tuli reformida identifitseerimistee-nistus. 

1914. aasta kevadel toimus Monacos esimene rahvusvaheline 

politseikongress, mille üks põhiküsimusi oli otstarbeka identifitseerimissüsteemi 
loomine. Vahepeal surnud Bertilloni asemel esitas ettekande tema järglane monsieur 
David, kes laulis kiidulaulu daktüloskoopiale. 

Sürete heitis seega üle parda bertiljonaaži, millest ta oli kaks aastakümmet nii lugu 
pidanud, ning võttis suure hilinemisega omaks moodsa edutõotava meetodi. 


Argonnide ingel 

Ühes välismaailmast kindlalt eraldatud ning päeval ja öösel valvatavas 
siseministeeriumi büroos jälgivad viis härrat tähelepanelikult ühe paksuvõitu 
suurtükiväekoloneli auastmes ohvitseri seletusi. Kaks härrat on erariides, ülejäänud 
vormis. Suurtüki-väekolonel tuli just selleks otstarbeks Argonnide rindelt Pariisi. See, 
millest ta räägib, tekitab nördimust, on lausa alandav, vähemalt nõnda tunnetab seda 
sõjaväeluure ülem kolonel Dupont, kes on korraldanud selle kokkusaamise Surete 
Generale'i juhtkonnaga. Härrastele 5. G.-st on see samuti muljet avaldanud, kuid nad 


valitsevad end esialgu veel hästi. Muidugi arvavad ka nemad, et Prantsuse suurtükiväe 
ebaedu Argonnides ei ole juhuslik. Nad ei kahtle silmapilgukski, et raskesuurtükiväe 
staap saab andmeid vaenlase positsioonide kohta usaldusväärsetest allikatest. Nad ju ise 
koolitasid sõjaväeluure jaoks informante vaenlase poolele sokutamiseks või vähemalt 
kontrollisid neid põhjalikult. Paraku suudab vastane pidevalt, sageli iseg; viimasel minutil 
Prantsuse suurtükiväe tule alt välja libiseda või koguni nende enda hästimaskeeritud 
positsioonid tule alla võtta. Kõige selle jaoks võis tõepoolest olla vaid üks seletus: kusagil 
Argonnides istub hästiinformeeritud spioon, kes annab sakslastele teateid Prantsuse 
suurtükiväe positsioonide muutmisest ja lahingu-ettevalmistustest. 

Selles osas valitses tookord sõjaväeluure ja Surete Generale'i härrade vahel täielik 
üksmeel. 

Raskem oli aga kokku leppida meetodites, millega selle spiooni salasepitsusi paljastada. 
Kindralstaabi härrased kiirustasid ja oleksid ka selle juhtumi puhul eelistanud frontaalseid 
heidutavaid aktsioone, mille puhul igasugused arvessevõtmised ära jääksid. Sellele loole 
tuli teha kiire lõpp. Harrastel 5.G.-st ei olnud kõige vähimatki niisuguse tegutsemise 
vastu, mis peaaegu alati fjppes sellega, et kinnipüütu sai kuhjakese liiva jalge alla, noole 
selga või sideme silme ette ja mõne gramni seatina keresse. Kuid nad kahtlesid selliste 
aktsioonide edus, sest taolisi oli Vincennes'is, Argonnides ja mujalgi ette võetud, ilma et 
suurtükivägi oleks täpsemalt tulistama hakanud. Senini ei olnud ükski neist ekse- 
kutsioonidest toonud nähtavat edu. Ilmselt oli see informandist saatananahk kas liiga 
rafineeritud, et end tabada lasta, voi istus ta niivõrd kahtlusvabal kohal, et teda siiani ei 
märgatud. 

Järelikult tuli kogu reedetud rindelõik kvadraatidesse jagada ning süstemaatiliselt läbi 
otsida — muidugi mõista täieliku saladuskatte all, et spiooni mitte eemale peletada. 
Loomulikult ei uurita mitte ainult seda rindelõiku, luubi alla tuleb võtta kõik need, kes 
sinna läksid või sealt tulid, kas või näiteks puhkusele sõitjad või sinna minejad, samuti 
kullerid. 

Sellal kui härrased Pariisis plaane kavandasid ja sõjaväeluure oma abinõusid Süret€ 
Genšrale'iga koordineeris, kuivatas õde Denise Argonnide rinde välilaatsaretis ühel 
palavikus oleval suurtükiväeohvitseril ettevaatlikult pead. Saksa granaat oli purustanud 
mehe küünarvarre ja ainult asjaolu, et läheduses oli laatsaret ning kirurg, oli teda hoidnud 
verest tühjaks jooksmast. Nüüd lamas ta koos teiste suurtükiväelastega osakonnas, kus 
neid nii armastusväärselt hooldas haavatute kaitseingel krahvinna Denise. 

Denise de M. oli tõeline krahvinna. Kaks venda võitlesid rindel sakslaste vastu, eesliini 
jaoks nõrgavõitu tervisega isa teenis vapralt tagalas. 

Denise oli veel väga noor, vaevalt kahekümneaastane ja äranälginud rindemeeste silmis 
mitte ainult piltilus, vaid ka pehme loomuga ja ohvrimeelne. 

Kõik, kes temaga eales kokku puutusid, kiitsid teda. Arstid ja kolleegid kiitsid tema 
ennastsalgavust, täieliku väsimusepiirini ulatuvat töökust, mis lasi ta päeval ja öösel 
püsida umbsetes, rooja, vere, uriini ja mäda järele lõhnavates laatsaretiruumides. Ikka 
lohutas ta meelt heitvaid haavatuid ja trööstis surijaid. Isegi sidumisruumis ja 
operatsioonilaua juures naeratas ta alati, mitte kunagi ei nähtud tema näol grimassi. 

Haavatud kiitsid tema osavõtlikkust, kannatlikkust, mis ei tundnud seisusevahet, ja 
patriotismi, mis viis teda iga kord vaimustusse, kui Prantsuse armee oli saavutanud võidu. 


Paranevad ohvitserid, kellele krahvinna Denise pühendas oma vähesed teenistusvabad 
tunnid, olid vaimustatud tema sõduri-taiplikkusest, millega ta jälgis rindel toimuvat. Ta 
sai aru nende rindejuttudest ning rikastas neid asjatundlike küsmustega. Ohvitserid 
naeratasid mõistvalt ja heatahtlikult õhina üle, millega ta tähistas oma toa seinal rippuval 
staabikaardil vihatud vaenlase taktikalisi positsioone ja oma vägede paiknemist. Ta 
rõõmustas iga kord, kui kaart mõne uue lipukesega rikastus. Missugusel ohvitseril ei 
läheks siis süda soojaks, nähes, kuidas see ilus ja noor prantslanna koos nendega ründab, 
vaenlasega kavaldab ning ta raua- ja tinarahega üle külvab või kurbade silmadega ja 
meelehärmi täis ilmel kaotusi vastu võtab? Ja missugune ohvitser oleks võinud mõelda 
spionaažile ja reetmisele, kui innukas amatöörstrateeg palub teda kaardi korrigeerimisel 
abiks olla? Kas see võis reetmise moodi välja näha? Milline külgetõmbav, 
ennastohverdav ja patriootlik inimene! 

Pealegi pärines krahvinna Denise traditsioonirikkast ohvitseri-perekonnast, tema huvi 
sõjaasjanduse vastu ja asjatundlikkus ei 

olnud imestamapanevad. Ei arstid ega õed, ohvitserid ega sõdurid lasknud oma 
krahvinna kohta midagi paha öelda. Ükskõik, millal ta ka abi ei palunud, igaüks tundis 
end õnnelikuna, kui ta tohtis aidata. Suurtükiväelased olid uhked, kui Denise just nende 
relvaliiki kõikidele teistele eelistas. 

Kuid aeg-ajalt moondus ilusa krahvinna nägu valust. Teda ründas siis ränk hambavalu, 
mille vastu laatsareti arstid olid võimetud. Tuli ette võtta reis Pariisi ühe ameerika dentisti 
juurde, kellega ta oli mõne aja eest tutvunud. See hambapuuri-virtuoos tundis end tema 
hammaste eest niivõrd vastutavana, et krahvinna pidi talle teatama isegi laatsaretist oma 
igemete ja hammaste olukorrast ning nende tujudest. Et ükski neist tähtsatest 
stomatoloogilistest bülletäänidest kaduma ei läheks, saatis krahvinna neid mitte 
välipostiga, mis võis ka Saksa suurtükitule alla sattuda, vaid ohvitseride või sõduritega, 
kes sõitsid Pariisi haiguspuhkusele. 

Surete Generale'i luureosakond tundis krahvinna Denise'i sama hästi kui tema 
hambahäda, sest luureohvitserid olid sageli tema graatsilise käekirjaga kaetud paberilehti 
käes hoidnud. Nad tundsid kaasa vaevatud naisele, kelle hea nimi oli jõudnud juba ka 
pealinna staapideni. Kuid kaastunne ja kohusetunne ei välista teineteist, seepärast antigi 
krahvinna Denise kirjad salakirja-spetsialist dr. Bayle'ile. 

Dr. Bayle oli suurepärane asjatundja, kelle teadmised pealtnäha süütutes kirjades 
kasutatavast nähtamatust tindist olid nii mõnelegi agendile saatuslikuks saanud. Ka 
Denise'i kirju oli ta juba uurinud, kuid need jaki tema tinktuuride all alati puhtaks ja 
süütuks. Seal ei olnud tõesti juttu muust, kui igemete veritse-misest või hammaste heast 
seisukorrast. 

Ent mitte ainult Denise'i kirjad ei osutunud süütuks. Näis, et salateateid ei tulnud enam 
üldse, kuigi vastuluure ja Surete Generale'i mehed arvasid vastupidist. Põhjalikult 
salakirjadega tegelnud dr. Bayle teadis pikaajalisest kogemusest, et salaluured nuputasid 
välja üha rafineeritumaid salatinte. Tuli ju kindel olla, et mitte ükski asjassepühendamatu 
ei loeks varjatud kirjamärke. Need olid salatindid, mille puhul tavalised keemilised ja 
füüsikalised avastusmeetodid ei töötanud. Ent oli päris selge, et iga nähtamatu kirja jaoks 
pidi olema vähemalt üks vahend, millega võis teda loetavaks teha, sest muidu oleks ju 
kogu asi kaotanud oma mõtte. Järelikult nägi dr. Bayle igas kättesaadud kirjas salakirja 
ning katsetas edasi. 


Pärast nõupidamist siseministeeriumis tugevdati Argonnidest kojutulevate ohvitseride 
ja sõdurite kontrolli. Oige pea oligi dr. Bayle'i näpu vahel jälle üks krahvinna kiri. Sel 
ajal katsetas ta parajasti elektrolüüsiga. 

Vahepeal hiilisid aga ka S. G. mehed oma ulukile lähemale. Kaks S. G. Pariisi 
direktsiooni erikomissari kammis suurtükiväe-lasteks maskeerituna läbi Argonnide 
rindelõigu. Nad otsisid üksuste staapides, kontrollisid komandopunkte, vaatasid ringi 

külades, tuhnisid läbi varemeid, küüne ja kirikuid, kuivõrd need peidupaigana kõne alla 
tulid, ning ilmusid lõpuks lagedale ka kvadraadis O A5, milles asus välilaatsaret. 

Oma paksudes sidemetes ja kulunud, ordenitega kaunistatud mundrites kutsusid nad 
loomulikult kohe esile krahvinna armastusväärse tähelepanu. Nad olid temast küll juba 
palju kuulnud, kuid silmast silma näis ta veel hurmavana. Krahvinna ei lasknud silmist 
kumbagi ohvitseri, kes näisid olevat tulnud kaugest rindelõigust. Igal soodsal juhul 
vestlesid nad oma relvavendadega erialasse puutuvatest asjadest. Loomulikult juhatati 
nad õige pea Denise'i spartalikku kambrisse kaardi ette ja loomulikult pidid nemadki oma 
rindelõigust põhjalikult kõnelema. 

Mõlemad komissarid leidsid, et krahvinna kiindumus suur-tükiväkke on väga 
kummaline. Nad kasutasid esimest ettejuhtunud võimalust, et tema korteris põhjalikumalt 
ringi vaadata. Paraku ei leidnud nad seda, mida otsisid. Kaart lipukestega võis olla ühe 
hasartse ohvitseritütre süütu mänguke, ent peale kaardi ei äratanud seal miski vähimatki 
kahtlust. Kõiki esemeid toas võis hõlpsasti pilguga haarata. Korralikult ülestehtud voodi, 
pesemisalus, lihtne kitsas kapp, milles rippus vaid mõni riietusese, tühi kirjapaber, suled, 
isegi üks vanamoodne teritatud rooga hanesulg. Ainus luksusese oli lõhnaõlipudelike, mis 
ei rikkunud kuidagi spartalikku üldmuljet. 

Ei olnud ka põhjust, miks just krahvinna pidi Prantsusmaa vaenlaste heaks spioneerima. 
Raha, reetmise sagedaim motiiv? Tal oli seda rohkem kui vajas, palju rohkem kui Saksa 
salaluure tavatses maksta. Poliitilised motiivid ei tulnud üldse kõne alla. Tema perekond 
oli korralik, vanemad ja õed-vennad tublid patrioodid, ka tema oli vanematekodus saanud 
rangelt patriootilise ja kloostris jumalakartliku kasvatuse. Ei olnud ühtegi pahet, mida 
talle võinuks ette heita, mitte vähimatki liiderlikkust. Peale hambaarsti ei olnud ühtegi 
meest, kelle kohta võinuks öelda, et ta suutis naisele mõju avaldada. Lühidalt, neiu oli 
Surete meelest usaldatavuse musternäidis. 

Komissarid valmistusid juba laatsaretist lahkuma, kui Pariisist tuli direktsiooni käsk, 
mis tegi nad lausa keeletuks. 

Dr. Bayle'i katsed elektrolüüsiga andsid rabava tulemuse, ühe hambaarstile saadetud 
kirja ridade vahelt tuli nähtavale primitiivselt šifreeritud teade üksuste liikumisest 
Argonnide rindelõigus. Salateate kirjutamisel kasutatud amalgaamilahus oli niivõrd 
lahjendatud, et kõik senised meetodid salakirja nähtavaks muutmisel pidid paratamatult 
nurjuma. Alles dr. Bayle'i elektrolüütiline ekspertiis suutis nähtamatu kirja ja sellega ka 
vapra Denise'i äraandlikkuse päevavalgele tuua. 

Ilus krahvinna vahistati viivitamatult, kuid tema hambaarstist kaasosaline jõudis 
õigeaegselt minekut teha. Kohtu-uurija ees kannatas Denise algul mälukaotuse all, siis 
tuli talle hüstee-riahoog peale ja lõpuks oli tal äge peavalu. Tema taktikaliselt nii hästi 
kaalutletud ja segasest jutust pidi isegi diletant järeldama, 

et keegi südametunnistuseta kaabakas oli seda inglit kõige alatumalt hüpnotiseerinud. 
Kuid teatavasti kestab hüpnoos üksnes seni, kuni hüpnotiseerija oma ohvrit silmas peab. 
Nii taganeski lõpuks deemonlik lummus kiiresti ja veetlev krahvinna tegi järgmisel 
päeval kahetseva ülestunnistuse. 

Denise jutustas imestunud kohtu-uurijale, et väljaõppe ajal Pariisis olevat ta närvesööva 
hambavalu tõttu üles otsinud hambaarst K-, kes pani ta kõigepealt endasse armuma ja 
andis talle siis ülesande teatada üksikasjaliselt Prantsuse positsioonidest ja vägede 
liikumisest Argonnide rindelõigus. Andmeid olevat ta saanud suurtükiväe- ja 
staabiohvitseridelt, märkinud oma kaardil ning kirjutanud hanesule ja lõhnaõlipudelis 
oleva vedelikuga kirjaridade vahele. Põhjalikumalt ei suutvat ta momendil siiski midagi 
meenutada, sest arsti poolt pealesunnitud mälunõr-kus ei olevat veel päriselt taandunud. 

Kui sanitar tahtis krahvinnale järgmisel päeval hommikusööki kongi viia, oli Denise 
surnud. Ametlikult teatati, et ta oli liiga palju veronaalitablette neelanud. 

Asja võis seega lõpetatuks lugeda. Nii välditi ka piinlikke paljastusi, lugupeetud 
perekond pääses häbist ja mahalaskmis-komando süümepiinadest. 

Hoopis vähem salapäraselt ja mitte nii vaikselt lõppes ühe teise iluduse elu, kes sai 
kuulsaks imperialistliku salastrateegia džunglivõitluses. See oli lõbumajalibu, 
alastitantsija ja topeltagent Marguerite Cambell. 


Hommikusilm 


1905. aasta oktoobris näitas meelelahutuskunsti muusa Pariisis erilist laadi etendust. 
End Oriendi õrnas keeles Mata Hariks — Hommikusilmaks — nimetav naine kutsus 
tuntud impressaa-riod, orientalistid, ajakirjanikud, literaadid ja rahakad elumehed Muse 
Guimefsse, hommikumaalaste templisse etendusele. Kutsetes teatati india templitantsude 
esitamisest, ja see, mida valitud seltskond näha sai, rahuldas tõepoolest nende kõige 
pikantsemad nõudmised. 

Idamaiselt dekoreeritud laval näitas Buddha pronkskuju ees oma oskusi võluv 
tantsijatar, katteks üksnes peotäis tülli ja pär-linööpe. Tema ilu, eksootiline graatsia ja 
meelierutav sensuaalsus vaimustasid nii spetsialiste kui ka elumehi. Sellest hetkest peale 
oli mrs. Cambellil kindlustatud karjäär ja sissetulek — kuid ka vägivaldne lõpp. Teated 
selle naise elust ja kujunemisest on niisama vastuokslikud kui arvukad. Salaluure 
kroonikakirju-tajad vaidlevad veel tänapäevalgi, mis sellest on õige ja mis väljamõeldis. 
Enamiku allikate järgi oli Marguerite Cambell Jaaval elanud ja seal pärismaalasega 
abiellunud hollandi farmeri Zelle ainuke tütar. Teda kasvatati euroopalikult, kuni isa 
suri. Siis peletasid kitsarinnalised kolonialistid jaavatari Zelle 

ja tema tütre, segaverelise Marguerite oma ringkonnast eemale. Tüdruk sattus 
budistlike munkade juurde ja tast sai templitantsi-jatar. Tõsi küll, ainult seniks, kuni Šoti 
kapten Cambell McLeod ta pea segi ajas ja ta koos sellega putket tegi. Vaevalt viieteist- 
kümneaastasena sai ta 1895. aastal Amsterdamis proua Cambel-liks ja reisis siitpeale 
mehega ühest paigast teise, vastavalt sellele, kuhu kaptenit karistuseks üle viidi. Ta 
sünnitas kaks last ja lõi end vahvalt koos härra Cambell McLeodiga elust läbi. Joodikust 
mees saigi tema esimeseks sutenööriks. Kui too oli ühel päeval lõpuks ka korterisisustuse 
viski vastu vahetanud, kraapis Marguerite viimased sendid kokku ja sõitis salaja Pariisi. 


Seal müüs ta end ühte teisejärgulisse bordelli. Kogunud piisavalt raha, korraldas ta 
mainitud etenduse ja näitas oma oskusi Mata Harina. 

Peagi saadi jagu ka moraalset laadi vastuväidetest, millega tulid välja range kõlblusega 
Pariisi politseiprefekt ja üks vinge naisteliiga. Nii sai Mata Hari Euroopa suurlinnades 
kiiresti imp-ressaariode ihaldatud staariks. Seal unustas ta sassiläinud abielu vintsutused 
ja vahepeatuse lõbumajas. Ta laostas mõned elumehed, ajas poliitikutel ja ohvitseridel 
päid segi ning leidis üha uusi rikkaid ja mõjukaid armukesi. 

Pole võimalik täpselt kindlaks teha, millal ta Pariisi elumehele Pierre de Montessacile 
esimest korda silma torkas. Kuid on teada, et too mees, kelle kohta keegi ei teadnud, 
millega ta oma kuluka eluviisi eest maksis, sai juba varakult üheks tantsijatari eelistatud 
armukeseks. Markii de Montessac tavatses esineda ka vene kapten Marzavina, 
majateenijana või saksa aadlimehena. Pärast õpinguid Bonnis elas ta mõnda aega aferisti 
ja hotellivarga elu, mida hiljem hoolega varjas. Lõpuks sai temast Saksa sõjaväeluure 
agent. Ta valdas perfektselt mitut keelt, oli vaimukas vestleja, edukas seelikukütt ja 
paljude ohvitseride lähedane sõber. 

Tema huvi ülistatud tantsijatari vastu ei seisnenud kaugeltki mitte ainult erootikas. 
Marguerite ilu kõrval huvitasid teda rohkem need mehed, kes viibisid sagedasti naise 
luksusvillas Neuil-lys — välisministeeriumi diplomaadid, kindralstaabi ja mitmesuguste 
väeliikide ohvitserid, suurtöösturid ja härrased välisriikide esindustest. 

Mitte üheski teises paigas Pariisis ei võinud kohata nii mitmekülgset ja ühe agendi 
jaoks huvitavat seltskonda kui Neuilly villas. Kellelgi teisel aga ei saanud olla ka nii häid 
võimalusi nende isikute usutlemiseks kui Mata Haril. Tema austajate hulka kuulus isegi 
sõjaväeluure ülem, kes oleks meelsasti naise armukeseks ja agenditöö juhendajaks 
hakanud. Mõlemas rollis olevat teda de Montessac (teiste allikate järgi krahv Mirbach) 
ennetanud. Kuid Montessac viibis enamasti vaid lühikest aega Neuilly villas. Markii 
rahutu veri viis teda risti-rästi läbi Euroopa ning temaga koos kadus vahetevahel ka 
tantsijatar. Juulis 1914, kui Montessac oli parajasti naasnud järjekordselt 

välisreisilt, müüs Mata Hari äkitselt oma villa kogu sisustusega maha ja kadus Pariisist. 

Juba mõni päev hiljem seisis tema nimi Berliini suuremate varieteede programmides. 
Kuid õige pea sõitis ta Amsterdami, aeg-ajalt käis Londonis. Berliinis viibis pidevalt 
tema läheduses keegi lihtsalt riietatud silmapaistmatu härra, kes teda üksnes siis sinatas, 
kui seda ükski võõras pealt ei kuulnud. Mees, kes näis tema eest nii väga hoolitsevat, oli 
ilmselt mänedžer. Ühel päeval ta aga kadus. 

See-eest ilmus Pariisis taas lagedale markii de Montessac. Ta oli juba ammu 
lennuasjanduse vastu huvi tundnud ning nüüd, pärast sõja puhkemist, pani ta end kirja 
Prantsusmaa õhu-jõududesse. Pärast lühiajalist väljaõpet sai temast siiski ainult 
haldusohvitser ja ta jäi Pariisi. 

Mõni kuu hiljem tuli sinna tagasi ka Mata Hari. Temast sai Prantsuse 
välisministeeriumi ühe kõrge ametniku armuke ja ta pühitses Pariisi varieteedes 
templitantsijatarina uuesti oma triumfi. 

Ent 1916. aasta suvel riputas ta tülli ja tantsukingad varna ning taotles ametivõimudelt 
luba sõita ühte Vitteli lähedal asuvasse sõjalisse kompleksi. Ta olevat hakanud järsku 
tundma sügavat kiindumust haavatute vastu, keda ta tahtis hooldajana laatsaretis aidata. 
Nõnda rõõmustas ta päeval haavatuid, öösel kasiinos oma ilu, tantsu ja armuga 
lennuväeohvitsere. 


Ent sellesse patriootilisse ja erootilisse idülli sekkus äkki Surete. 


S.G. otsib H 21-te 


Vastuluurega tegelesid Prantsumaal tol ajal peamiselt kaks asutust: kindralstaabile 
alluva Deuxime Bureau (Teise Büroo) nime all tegutsev sõjaväeluure ning Surete 
Generale (Üldjulgeolek), kelle direktsioon allus siseministeeriumile. Kumbki organi- 
satsioon ei orienteerunud mitte ainult vastuluurele: koos teiste luureteenistustega tegeldi 
ka spionaaži korraldamisega. 

Kindralstaabi Teine Büroo mängis oma osa juba Dreyfusi afääris. 

Surete Generale'ist oli juba küll juttu, kuid see vajab veel täiendamist. Kõnesolev 
riikliku julgeolekusüsteemi haru šä La Reynie' Haute Police'i ja Fouche' 
politseiministeeriumi, seega riigipolitsei järeltulija. Hiljem nimetati ta ümber Surete 
Natio-nale'iks ning tema ülesanded muutusid peaaegu piiramatuteks. Nii sai S. G.-st 
omamoodi koordineerimiskeskus, kes sekkus isegi sõjaväe asjadesse, kuigi armeel ja 
mereväel olid omad salateenistused. Igatahes piirdus Surete seal peamiselt vastuluurega 
metropolis ja Prantsusmaa mõjupiirkonnas ning sõjalise salaluure toetamisega. Kuid 
tsiviilvaldkonnas oli ta kõikvõimas erivolitustega julgeolekuorgan, kes hankis kõikidele 
ministeeriumr 

dele ja valitsusringkonnad teateid. Tema võimkonda kuulusid kõik sisejulgeoleku 
küsimused, tal oli mõju maa kõikidele julgeolekuorganitele ja luureteenistustele. Ta 
valvas riigi parteide ja organisatsioonide järele, värbas agente ja informaatoreid ning 
organiseeris spionaaži. Kui majandusministeerium vajas näiteks mingit salajast 
informatsiooni teise maa majandusest, läks siseministeeriumi kaudu vastav ülesanne 
Sürete direktsioonile. Ainevaldkondade ja tööpiirkondade järgi liigendatud Süret€ kasutas 
moodsaid tehnikavahendeid, tal oli tähelepanuväärne kindel koosseis teadus-, tehnika- ja 
muid spetsialiste ning laialiulatuv haruosakondade võrk. Keskaparaadi eriinspektorite ja 
komissaride kõrval peab ta tänapäeval ja pidas ka tollal välismaal täielikult või osaliselt 
kinnimakstud agente, niinimetatud recruteurs või indicateurs, kellel on üksainus ülesanne 
— värvata agente ja informaatoreid ning anda need vastava osakonna käsutusse. 
Kodumaises tegevuses toetub Süret€ Vidocgi Julgeolekubrigaadi järeltulijaile Police 
Judiciaire'ile, kriminaalpolitseile ja Pariisi politseiprefektuurile. 

Krahvinna Denise'i asjas tegutses Süret€ Üldine Luureteenistus (Service des 
renseignements g€n€raux) koos Teise Bürooga. 

Ka Mata Haril tuli selle osakonnaga pistmist, sest Süret€ G€nerale oli pikemat aega 
kahtlustava pilguga jälginud ilusa tantsijatari reise ja käitumist. Seni ei leitud aga küll 
midagi, mis oleks spionaažile osundanud. Lõpuks sai kapten La Doux'l asjatust 
luuramisest kõrini ning ühel hommikul leidis Mata Hari oma postkastist sõnaselge kutse 
ilmuda Süret€ büroosse. 

Sürete oli just sel ajal saanud rahutusttekitava teate, et agent H 21 edastab juba pikemat 
aega Saksa salaluurele Prantsusmaa usaldusväärseid sõjalisi andmeid. Koik Sürete ja 
sõjaväeluure katsed seda spiooni kindlaks teha olid seni jäänud tulemusteta. 


Kapten La Doux ei seostanud Mata Harit saladusliku H 21-ga, see mõte näis talle 
absurdsena. Kuid ta uskus olevat leidnud tee, kuidas kauaotsitud ulukile lähedale hiilida. 
Ta ei kahelnud hetkegi, et tantsijatar spioneeris; küsitav oli üksnes, kelle ülesannet ta 
täitis. Ta ei uskunud hästi, et see võis olla liitlasriik Inglismaa. Alles hiljuti oli Scotland 
Yardi vastuluure-osakond La Doux' juures pinda sondeerinud, kusjuures ta oli küllalt 
tark, et oma sõpru sealtpoolt kanalit mittemidagiütlevate oletustega toita. Juba enne sõda 
proovis ta ükskord muuta Hommikusilma Sürete silmaks, ent see katse oli armetult nurju- 
nud. Alles nüüd näisid tal relvad käes olevat, millega Mata Harit ümber häälestada. 

Süret€ saab teada kõik või peaaegu kõik, mida ta peab tead-misväärseks. Nii jõudiski 
tema kõrvu, et Mata Hari on tõsiselt armunud ühte haavatud ohvitserisse ja ei taha 
seepärast mitte mingil juhul Prantsusmaalt lahkuda. Just selles ornas kohas tahtis La 
Dowx asjaga pihta hakata. Ta tegi kohkunud Mata Harile avameelselt teatavaks: 
«Madame, mul on lõpmata kahju teile teatada, et te peate Prantsumaalt viivitamatult 
lahkuma. Te 

lähete juba homme Amsterdami tagasi ja ei tohi kogu sõja jooksul enam Prantsusmaa 
pinnale astuda.» 

Tantsijatar uskus esialgu, et kuulis valesti. Ent La Doux'l oli tõsi taga. «Te mõistate, 
madame, kui ma teile ütlen, et kõik meie sobrad kahtlustavad teid spionaažis.» 

Mata Hari muidugi eitas kõike ja nõudis tõendeid. Kapten andis siis mõista, et tema kui 
välismaalane ei saa üleüldse midagi nõuda. Tantsijatari arvukad tutvused Prantsuse armee 
ohvitseridega on juba küllaldane põhjus tema väljasaatmiseks. Õieti peaks ta olema 
tänulik Prantsuse ametivõimudele, kes jätavad talle niisuguse väljapääsutee, selle asemel 
et teda vahistada ja kohtu alla anda. Kui Mata Hari ja La Doux tunni aja pärast lahku 
läksid, oli naine kohustunud töötama Prantsuse salaluure heaks. 

Mõni päev hiljem pärast külaskäiku La Doux' juurde lahkus Mata Hari teadmata 
põhjusel Pariisist. Enne seda oli tal aga veel usalduslik vestlus markii de Montessaciga. 
Pärast seda nähti teda Amsterdamis, kus asus Saksa salaluure üks haruosa-kondi. Siis 
kadus naine täielikult avalikkuse silmist. 

Ent mõni nädal hiljem saabus ta taas Pariisi. Esimene käik oli kapten La Doux' juurde, 
kes kuulas tema teate tähelepanelikult ära, uuris siis Vahemere kaarti ja võttis lõpuks 
telefonitoru. 

Juba mõni tund hiljem sai ühe Vahemerel ristleva Prantsuse flotilli komandör 
raadiogrammi, milles kästi teda võtta viivitamatult kurss Maroko rannikule. Veel samal 
õhtul, hetkel, mil Mata Hari puhkas oma armsama käte vahel reisiväsimust välja, vajus 
Maroko rannikul Prantsuse miiniristlejate kahuritule all põhja kaks Saksa allveelaeva. 

Sellega oli Mata Hari tasunud esimese osamaksu oma ajutise elamisloa eest. 

Kuid ka Saksa salaluure ei saanud millegi üle kurta. H 21 saatis endiselt ülihuvitavaid 
teateid Prantsusmaalt ja Süret€ Genšrale ei nihkunud sammugi edasi. Paljud keskriikide 
agen-'did langesid tema lõksu, ent H 21 nende hulgas ei olnud. Vahepeal õnnestus küll 
Prantsuse vastuluurel saada kätte Saksa salakood, mistõttu sakslaste raadiogrammide 
dešifreerimine ei valmistanud enam mingit raskust. 

Süret€ keskus korraldas keerulisi mänge kaartidega ja ajavõrdlusi, mis viis selleni, et 
mõningad seni H 21-ks peetud agendid lülitati kahtlusaluste ringist välja. Kuid midagi 
enamat paraku ei selgunud. 


Siis tulid kapten La Doux'le appi juhus ja Hänna Wittig. Šveitsi kodanik Hänna Wittig, 
noor neiu, oli tihedalt seotud ühe prantsuse ohvitseriga, kes seisis Sürete teenistuses ning 
oli valli mis töötama Prantsuse salaluure heaks. Tegelikult sai La Doux j ülesande 
kontrollida Mata Hari ausust, sest vaatamata allvee-laeva-kingitusele ei usaldanud 
kogenud kapten mitte eriti oma uut agenti. Seepärast tuli talle pähe üks kena mänguke. 

Ta tegi tantsijatarile ülesandeks toimetada salaja viis tähtsat 

kirja Saksa vägede poolt okupeeritud Belgia territooriumile ja anda need edasi 
Prantsuse agentidele, üksnes La Doux teadis, et peale ühe erandi oli Saksa vastuluure 
kõik adressaadid ümber pööranud, nad töötasid niisiis keiserliku Saksamaa heaks. Sürete 
varustas neid veel üksnes mängumaterjaliga. Nüüd pidi selguma, kas tabatakse reetmiselt 
ka viies, Saksa luurele veel tundmatu agent. Kapten La Doux oli valmis seda agenti 
ohverdama, et panna proovile tantsijatari usaldusväärsus. Niisugust peent mängu pidi 
Hänna Wittig sellega täiendama, et otsis Mata Hari sõprust, mis tal ka üllatavalt kiiresti 
õnnestus. Hänna Wittig tabas esimese ropsuga tantsijatari kõige õrnemat kohta: tema 
edevust. Ta luiskas Mata Harile, et tahab ülistatud, legendide ja saladustega ümbritsetud 
ning oma erootilise külgetõmbejõu poolest kuulsalt templitantsijatarilt omandada pisut 
armastuse kõrget kunsti. Sellest oli küllalt, et teda Mata Harile sümpaatseks teha. Hänna 
Wittig, hilisematel aastatel tuntud filminäitleja, mängis naiivset süütukest nii veenvalt, et 
vedas kogenud avantüristi puhtalt alt. Sveitslanna puistati üle soosingu- ja usaldus- 
avaldustega. Lõpuks tunnistas Mata Hari talle koguni üles, et spioneerib varjunime H 21 
all Saksamaa heaks. 

Kapten La Doux sai otsekui puuga pähe, kuuldes oma agen-dilt sellist juttu. Kuid ta jäi 
esialgu skeptiliseks. Ent kuna üks tema eriagent jälgis pidevalt pahaaimamatult 
ringireisivat Mata Harit, õnnestus varsti hankida kaks tähtsat süütõendit. 

Kapteni eriagent jälgis, kuidas tantsijatar astus Madridis sisse Saksa konsulaati; ta läks 
koos temaga aurikule «Hollandia»; lahkus pardalt, kui Inglise torpeedopaat tuli naisele 
«Hollandiale» vastu ja viis ta Londonisse; jälgis tantsijatari edasi, kui see laevaga taas 
Hispaaniasse sõitis. Naise äraolekul ostis agent tema pagasi läbi ja tegi kindlaks, et kuigi 
too Belgias ei käinud, ei olnud enam alles La Doux'lt saadud viit kirja. 

Madridis elas Mata Hari «Grand Hoteli» ühes parimas toas Saksa mereväeatašee 
naabruses. Agent teatas sellest ka La Doux'le. Mata Hari ilmselt ei kavatsenudki 
Hispaaniast lahkuda. Ta veetis oma aega Saksa atašeega ja elas üldse mõnusat elu. 

Siis saabus La Doux'le teade, et Saksa sõjaväepolitsei vahistas tema Belgia agendi, 
viienda adressaadi. Mõne aja pärast püüdis Süret€ kinni Hispaanias viibiva Saksa 
mereväeatašee šifreeritud telegrammi Saksa salaluurele Amsterdamis. Selles oli korraldus 
Amsterdami luureresidendile kanda Pariisis asuva «Comptoir d'Esconte'i» kaudu H 21-le 
üle 15 000 peseetat. Ata-šee teatas, et too võtab tšeki Pariisis ise vastu. 

Samal päeval jõudis La Doux'ni ka tema eriagendi telegramm Madridist: tantsijatar on 
teel Pariisi. 

Ööl vastu 14. veebruari 1917 saabus Mata Hari «Palace Hoteli». Hommikuhämaruses 
piirasid Süret€ kaastöötajad kriminaalkomissar Priollet' juhtimisel hotelli ümber. Täpselt 
kell seitse sisenesid kolm kriminalisti vestibüüli, küsisid tantsijatari tuba ja ruttasid teise 
korruse treppi mööda üles. Priollet koputas 

uksele. Ei mingit vastust. Ta koputas veel kaks korda ja ähvardas siis: «Avage, või ma 
murran ukse maha!» 

Siis tuli lõpuks kutse: «Astuge ometi sisse, või te häbenete?» 

Uks ei olnud lukustatud, see tõugati lahti ning kolm tulest ja veest läbi käinud 
kriminalisti ei teadnud, kuhu oma silmi peita. Mata Hari pakkus end neile alasti, lamades 
graatsilises poosis voodis. 

Juurdlus tema asjas kestis viis kuud. 21. juulil 1917 mõistis Pariisi kolmas sõjakohus 
tantsijatari Marguerite Cambelli alias Mata Hari surma. 

15. oktoobril lasti ta Vincennes'i lasketiirus maha. Räägitakse, et tantsijatari pihta lastud 
kogupaugust tabas teda ainult üksainus kuul, see igatahes otse südamesse. 


Rohelise ristiga surm 


1899. aastal ühines Saksamaa Haagi maasõja konventsiooniga ja 1907. aastal võttis ta 
endale kohustuse mitte kasutada sõjas keemiarelva. 

Kõigest hoolimata alustas imperialistlik Saksamaa 22. aprillil 1915. aastal läänerindel 
Ypres'i all gaasisõda. Kuue kilomeetri ulatuses lasid Saksa armeekorpuse väed 
kindralleitnant von Glucki juhatusel Inglise positsioonide ees spetsiaalsetest 
terasanumatest välja voolata suure hulga kloori. Selle rahvusvahelise õiguse salakavala 
murdmise eest maksis oma eluga viis tuhat inglise sõdurit. Ülejäänud kümme tuhat sai 
raskeid tervisekahjustusi. Prantsusmaa kaotas Saksa gaasirünnakute tagajärjel Esimeses 
maailmasõjas kaheksa tuhat meest. Ent prantslastest gaasiohvrite osa jäi oma 2,8 
protsendiga kogukaotusest siiski suhteliselt madalaks ning see oli suures osas Surete 
Gene-rale*i teene. 

1915. aasta sügisel kohtus üks saksa insener oma tagasihoidlikus vanapoisikorteris 
välismaa kolleegiga, kes töötas Šveitsi firma heaks ja viibis parajasti äriasjus Saksamaal. 
Muidugi otsis ta üles oma vana sõbra ja nõnda lobisesid nad ammustest aegadest, 
meenutasid Pariisi ja mõningaid sealseid meeste öölokaale ning rääkisid ka tuttavate 
noormeeste saatusest. Niiviisi jõudsid nad ootamatult sõja ja Saksa gaasirünnaku juurde 
Ypres" all. See aga meenutas välimaalasele tema ärireisi tõelist põhjusi ja ülesannet, 
mida ta pidi oma saksa kolleegile andma. Šveitsi firmagrupp, keda ta esindab, teadvat, et 
Saksamaa kiirendab praegu keemiarelva tootmist, et anda lähemal ajal Entente'ile 
otsustav löök. Samuti olevat teada, et Saksa keemiatööstus on vahepeal välja töötanud 
klooril ja fosgeenil põhinevaid lahingu-gaase, mille vastu senised kaitseabinõud on 
võimetud. Ent temagi volitajad Svetsist tegelevad uute gaasirelvade arendamisega ja 
tunneksid seetõttu huvi kogemuste vastu, mida saksa 

kolleegid on oma katsetega omandanud. Sel moel saaks võib-olla Šveitsi säästa 
aeganõudvatest ja kulukatest eksperimentidest. 

Saksa insener lükkas muidugi sügavat meelepaha tundes otsekohe selle ettepaneku 
tagasi. Kuidas külaline seda küll endale ette kujutas? Loomulikult ei oleks see üldse 
arutamist väärt, aga isegi kui ta niisugust alatut reetmist silmas peaks, ei saaks ta soovitud 
informatsiooni anda, sest Griesheim-ElektrorCi firma insenerina ei ole tal 
keemiatööstusega mingit pistmist. Peale selle oleks mõistlik, kui tema külaline nüüd 
lahkuks. 


Ent välismaalane naeratas ja seadis end vaid mugavamalt istuma. Tema saksa sõbrast 
on inetu nõnda valetada, sest mõistagi on ta põhjalikult informeeritud ning kursis mitte 
üksnes fataalse poolehoiuga noorukite vastu, vaid ka kolleegi kohustustega 
keemiatööstuses Mannheimis. Tema volitajatele ei ole ka mingi saladus, et just tema, 
endine elektriinsener, töötab praegu keemiarelva tehnilise väljaarendamise kallal. 

Just sellepärast ei mõtlegi ta reetmisele, vastas sakslane järsult. 

Välismaalane kehitas kahetsevalt õlgu. Siis peab ta muidugi arusaadavamalt 
väljenduma ja meenutama oma saksa kolleegile mõningaid piinlikke ja nilbeid kohtumisi 
Pariisis ja mujal. Jumala eest, seal ei räägitud mitte ainult 1'amour'ist, vaid teatavasti ka 
mõningatest tootmistehnilistest asjadest, mis pakkusid Prantsuse luurele suurt huvi. Oleks 
siiski kohutavalt kahju, kui Saksa politsei saaks sellest midagi teada või kui talle 
saadetaks koguni paar pildikest, mis tema saksa sõpra hepikute kroonu-ametnike silmis 
paratamatult kompromiteeriksid. Nii tähtis mees ta aga ka ei ole, et talle tema 
homoseksuaalsed külaskäigud andestataks. Nende ja taoliste argumentidega vasardas 
Surete eriagent Charles Lucieto saksa inseneri nii kaua, kuni hoidis oma käes nelja uue 
lahingugaasi valemit. 

Lucietol olid taskus suurepärased dokumendid. Tema pass sisaldas ehtsaid 
sissesõiduviisasid Hollandisse, Norrasse ja Šveitsi. Isegi Saksa templid olid seal olemas. 
Mitte ainsamgi keeleekspert ei oleks tema häälduses itaalia või prantsuse aktsenti 
leidnud. 

Saanud Mannheimis veel teada, et keemiavabrikutes toodetav gaas transporditi Krupp'i 
firmasse Essenis, sõitis ta Ruhrimaale. 

Järgmisel päeval saabus hotelli «Essener Hof» keegi insener Düsseldorfist, kes esindas 
ühte Šveitsi firmat. Ta astus ühendusse mitme Saksa firmaga ja pakkus neile suures 
valikus kaupu. Pakkumised olid kohati niivõrd soodsad, et ärimehed olid otsekohe valmis 
kaaluma koostööd šveitslastega. Peale selle osutus esindaja äärmiselt viisakaks ja 
vastutulelikuks. Arusaadavalt on tema volitajad Saksa turust tõsiselt huvitatud ja ta 
mõistab ka, et tema pakkumisi tahetakse hoolikalt kontrollida. Paar päeva rohkem või 
vähem, sellest ei olene nagunii mitte midagi. Ta jääks seniks Essenisse, kuni härrased on 
selgusele jõudnud. 

Sel moel sai Lucieto usutava alibi ja tal oli küllalt aega, et Essenis ja, selle 
ümbruskonnas põhjalikult ringi vaadata. 

Düsseldorfi insenerist sai peagi mitmete lokaalide alaline külastaja. Esmajoones käis ta 
sellistes, mida eelistasid Krupp'[ tehaste töölised ja teenistujad. Kuna ta tõelise 
reinimaalasena oli muhe poiss, polnud ennast täis ega ihne, siis lõi ta ka kiiresti kontakti 
paljude inimestega. Peateemaks olid muidugi sõda ja sodivate poolte võidulootused, aga 
ka mure igapäevase leiva pärast. Iialgi ei tulnud insenerile pähe esitada pealetükkivaid 
küsimusi voi rääkida koguni tootmisasjadest. Vastupidi, kui tema vestluskaaslased 
hakkasid lobisema Krupp'i toodetest, pani ta sageli sõrme suule ja osutas kõikidel 
kuulutusetulpadel ning loomulikult ka toitlustusasutustes uhkeldavale plakatile, millel 
võis näha hiiglasliku kõrvadega Prantsuse sõdurit ja hoiatavat pealkirja: «Ettevaatust, 
vaenlane kuulab pealt!» 

Enamasti vastati talle vaid heatahtliku naeratusega. Igaüks ju teadis, et Krupp ei 
valmista keedupotte. Keegi sandarm, kellega insener oli nii mõnigi kord Saksa võidu 


auks joonud, patsutas talle heasüdamlikult õlale: «Jäta see, varsti on Prantsusmaaga 
nagunii kõik läbi.» 

«Kunagi ei saa liiga ettevaatlik olla,» ütles insener. 

«Ka see ei aita neid enam,» arvas sandarm. «Kui Krupp lõpuks uued mürsud valmis 
saab, on sõda läbi!» Ainuüksi mürskudega ei saa ühtki sõda võita, vaidles insener vastu. 
Lõppude lõpuks on ka vaenlasel mürske, ja mitte kõige halvemaid. Sandarm naeratas 
üleolevalt. Kuid mitte niisuguseid, nagu Krupp'i omad, sest kus need kord lõhkevad, seal 
ei jää saja meetri ulatuses kärbestki ellu. 

Insener avaldas viisakalt kahtlust. Nii võimsad mürsud on talle tundmatud, kogenud 
spetsialistina kahtleb ta selles, et ühte suhteliselt väikesesse mürsku saab mahutada 
niisuguse hävitava toimega energiat. See ei olegi energia, vaid gaas, ütles sandarm. 

Ent just see kutsuski esile kahtlusi. Gaas mürsus? Taevas hoidku, kes küll rääkis 
vestluskaaslasele niisugust muinasjuttu? Võimatu! Siis võiks ju ka linnupuuris õhku 
konserveerida. Ei, ei, kamraad on hakanud midagi võimatut uskuma. Lahingugaasi 
kasutatakse mitte mürsus, vaid lastakse välja spetsiaalselt selleks konstrueeritud 
metallanumatest. Siin ongi ju selle relva nõrk koht, sest sõltutakse liiga palju tuule 
suunast. 

Nüüd sai sandarm peaaegu kurjaks. Kas insener peab teda idioodiks? Ta nägi oma 
silmaga, kuidas masinad mürske gaasiga täitsid. Gaas jääb seniks mürsku, kuni see 
lõhkeb. Et aga umbusklik härra insener teda valetajaks ei peaks, on ta valmis tuhande 
marga peale kihla vedama. 

Kuid insener pidas asja võimatuks, ta pani hoopis ise tuhat marka sandarmi kümne 
vastu välja. 

Sandarm ulatas talle muheldes käe: «Hästi, veame kihla! Lööme selle peale käed, 
kamraad!» 

129 

Eriagent Lucieto oli kihlveoga üliväga rahul. 

Mõni päev hiljem vestles hotellis «Essener Hof» kaks Krupp'i tehaste osakonnainseneri 
tehaste eelseisvast ülevaatusest. Nad ei rääkinud kuigi vaikselt, nõnda et kõrvallauas 
hommikueinet sööv Düsseldorfi insener kuulis peaaegu iga sõna. Jutt oli kõrgest 
külalisest, kes pidi lähematel päevadel saabuma, et viibida tehase õppeplatsil 
korraldatavatel laskeharjutustel. 

Insener lõpetas oma hommikusöögi kiiremini kui tavaliselt, lahkus hotellist ja lonkis 
Krupp'i tehaste ümbruses mööda tänavaid. Ta külastas mitmeid lokaale, vestles 
tuttavatega ja kohtas lõpuks ka oma sõpra sandarmit. Kuidas siis õieti jääb tema kümne 
margaga, küsis ta en passant14, või tahab kamraad siiski veel järele mõelda? 

Ent sellega tabas ta märki. Kas härra insener ei ole veel kuulnud, et ülehomme tuleb 
Krupp'i juurde Essenisse keiser isiklikult. Ja mitte ainult keiser, vaid ka kindralid 
Hindenburg ja Ludendorff ning suur Austria —Türgi komisjon? Ega ta ometi arva, et 
need kõrged härrased vaevuvad mingi tühiasja pärast siia tulema? Loomulikult on asi 
uues gaasimürsus. Kamraad insener võib juba aegsasti tuhat marka oma arvelt välja võtta. 
Reedel on tal võimalus selles veenduda, et üks Preisi sandarm mõistab ka midagi 
sõjatehnikast. 


“ MÖÖDAMINNES, muuseas (prantsuse K.). 


Reede hommik oli päikesepaisteline. Kerge tuuleõhk liigutas katseplatsi kehva muru 
rohuliblesid. Sandarm tuli oma kihlveo-partnerile juba varakult hotelli järele ning viis ta 
mööda siiru-viirulisi jalgradu laskeplatsile. Nüüd kükitasid nad laskekaevikus. 

Keset välja sõi rahulikult rohtu sajapealine lambakari. Äkki võis tee ääres märgata 
liikumist. Uks 7,7-tolline välikahur paigutati positsioonile, tükk maad eemal seati üles 
raske laeva-haubits. Siis sõitis väljale sõidukiterivi, millest väljusid sõjaväe-mundris 
iskud. ühest kõrgete ohvitseride grupist eraldus keiser, sammus auvalve eest mööda ja 
siirdus siis tema jaoks ettenähtud platsile. 

Õige pea kõmises üle põllu kaks kahurilasku. Mõlemad mürsud lõhkesid lambakarja 
lähedal. Kollakasroheline plahvatuspilv liikus karja suunas ja kui see oli hajunud, lamasid 
loomad krampis kehade ja ülessirutatud jalgadega rohul. 

Ükski loom ei jäänud ellu, rohelise ristiga gaas oli purustanud nende kopsud. 
Ohvitseride asukohast kaikus kõmisev hurraa, mis katkestas sünge vaikuse. 

Mehed kaevikus jälgisid hinge kinni pidades julma vaatemängu. Insener pühkis 
närviliselt oma kahvatult laubalt külma higi. Sandarm võidutses: «Noh, kamraad, mis ma 
ütlesin!» 

Sõnatult pistis insener käe taskusse ja tõi sealt välja pataka rahatähti. «Teie võitsite!» 

Tuhat marka vahetasid omanikku. Sellal kui sandarm heatujuliselt 

kergestiteenitud raha luges, esitas insener arglikult ühe palve. Tal oleks hea meel, kui 
võiks kas või üheainsa mürsu-killu sellest päevast mälestuseks kaasa võtta ... Ainult ühe 
killu? Ja mitte midagi rohkemat? Sandarm noogutas üleolevalt. Hiljem, kui kõik on 
lahkunud, läheb ta sinna ja muretseb oma sõbrale ühe tüki mälestuseks. 

Veel sama päeva õhtul lahkus eriagent Charles Lucieto Essenist. Juba laupäeval andis 
ta Pariisis Surete Generale'is oma ülemustele aru ja pani lauale peopesasuuruse 
mürsukillu. 

Kild rändas viivitamatult laborisse, kus eksperdid tegid kindlaks, et mürsk oli laetud 
spetsiaalse fosgeen-klooriühendiga. See gaas tõi endaga halastamatult kaasa piinarikka 
lämbumissurma. Ainsaks kaitseks selle vastu võis olla erifiltriga gaasimask. 

Veidi hiljem tegi Pariisi sõjaministeerium ühele firmale ülesandeks hakata tootma 
uudset gaasimaskifiltrit. Sel ajal olid Lucieto ja sajad teised Surete kaastöötajad juba 
kusagil mujal tööle asunud. 


Fouche järeltulijad 


Oma minevikuvigadest õppust võtnud ja tublisti edasi arenenud Süreted võis pidada 
Esimese maailmasõja puhkemise aegu üheks kõige paremini organiseeritud politseiks 
maailmas. Aastakümnete jooksul oli tekkinud palju üksteisest sõltumatuid kitsapiiriliste 
ülesannetega politseiharusid. Sageli töötasid need üksteisele vastu, nagu näiteks Fouche 
salapolitsei Napoleoni lossi-politsei vastu või Vidocgi Julgeolekubrigaad ringkonna 
politseikomissaride vastu. Nüüdseks oli sellest välja kujunenud kõikehõlmav, rangelt 
juhitav julgeolekusüsteem, mille üksiklülid olid tihedalt üksteisega seotud ja mis kaitses 
kõikide vahenditega valitseva klassi huve. Formaalselt jäi kehtima kodanliku demokraatia 
põhimõte, et politseiasjad kuuluvad omavalitsuse pädevusse. Seetõttu ei olnud 
Prantsusmaal riiklikku politseimonopoli nagu Preisimaal, kuid võimukandjad hoidusid 


loomulikult ka pehmendamast politseid kui oma tähtsaimat sisepoliitilist relva üleliigse 
detsentralisatsiooniga. 

Pärast Pariisi Kommuuni pääses Prantsusmaa politseiasjan-duses maksvusele püüdlus 
ühtsete juhtmõtete ja kogu riikliku julgeolekusüsteemi sujuvale koordineerimisele. 
Hiiglaslik agentide võrk, mida täiesti fušeelikus mõttes üha tihedamaks punuti, ning 
teaduslike meetodite ja tehniliste vahendite kiire areng ei oleks siiski mõjule pääsenud, 
kui üksikute politseiasutuste ja julgeolekuorganite töös-oleks säilinud parallelism. 
Üheksakümnendatel aastatel sai mõrvar Vacheri või ka teenijatüdrukute mõrvari 
Dumollard'i tegevus üksnes sellepärast võimalikuks, et politsei lõhestatus ja 
kitsarinnalisus ning politseiorganisatsiooni lüngad muutsid jälitustöö raskeks. Ega muidu 
poleks Vacher saanud mõrvata neliteistkümmend naist. Kriisirohke sisepoliitiline 

olukord ja kapitali ekspordile ning koloniaalekspansioonile suunatud Prantsuse 
suurkodanluse välispoliitika nõudsid stabiilset julgeolekusüsteemi, mis kindlustanuks 
korra mitte üksnes emamaal, vaid ka kolooniates. Omavolitsuse kommunaalpolitsei ja 
kuvalt endi huve kaitsvad politseiülemad ei sobinud uute nõudmistega kuidagi kokku. 
Seepärast ei jõudnud Prantsusmaa politsei nõnda suure killustatuseni kui Inglismaal või 
USA-s. Pealegi eksisteeris suurtes poliitilistes ja majanduslikes keskustes Pariisis, 
Lyonis, Marseille's, Toulonis, Nizzas ja Saint-Etienne'is oma tähtsuse kaotanud 
kogukonnapolitsei kõrval kommuunist sõltumatu riigipoütsei. Juhtivateks asutusteks 
selles julgeoleku-süseemis olid ja jäid ikka Sürete ja Pariisi politseiprefektuur. 
Siseministeeriumi tähtsaima direktsioonina valvas esimene neist kogu politseiteenistust 
Prantsusmaal, samuti kolooniaid. Teise tegevuspiirkonna moodustab ainult Seine'i 
departemang. Mõlema asutuse ülemad alluvad vahetult siseministeeriumile. Kummalgi 
institutsioonil on aga mitte üksnes administratiivsed, vaid ka täidesaatvad kohustused ja 
omaenda täidesaatev aparaat. 

Süret€ direktsioon kontrollib peale Seine'i departemangu kogu halduspolitseid ja kõiki 
Prantsuse organeid välismaal, seega ka kommunaalpolitseid ja riigipoütsei kohalikke 
organeid. Temale allub Üldine Luureteenistus, niinimetatud välismaalaste politsei — 
eripolitsei, kes tegeleb peaasjalikult poliitiliste küsimustega ja kontrollib näiteks ka piiri- 
ja rannateenistust ning raudteid. Edasi tuleb Keskjälitusteenistus oma mobiilpolitsei 
kuueteistkümne brigaadiga, kellele allub kriminaalpolitsei agentuur ja hasartmängude 
osakond. 

Büroodesse, osakondadesse' ja erialaosakondadesse jagunenud Sürete tegeleb 
praktiliselt kõigega, alates kohalemääramistest, üleviimistest ja muudest 
kaadriküsimustest ning lõpetades välismaalaste kontrollimise, hulkurite järele valvamise 
ja välismaal tehtava spionaažitööga. 

SüretEga sarnaselt on organiseeritud Pariisi politseiprefektuur. Tema eriseisund pärineb 
juba 1667. aasta politseireformist ning teda ei ole kunagi nimetamisväärselt kitsendatud. 
Seine'i departemangu piirkond ei allu isegi mitte Süretele. Pariisi politsei teeb küll 5. G.- 
ga tihedat koostööd, kuid viimane ei kontrolli teda. Kui Süret€ võib igas suvalises 
Prantsusmaa linnas tähtsana näivad kriminaalasjad või politseiafäärid oma menetlusse 
võtta, siis Pariisis vajab ta selleks politseiprefekti selgesõnalist luba. 

Pariisi politseiprefektile allus juba pärast Esimest maailmasõda muu hulgas 3000- 
meheline Garde rõpublicaine, Pariisi sandarmeeria leegion oma 105 brigaadiga, nn. 
mundris politsei 8 piirkonna- ja ringkonnakomissariga, 5 liikluspolitsei kompaniid, 


kriminaalpolitsei koos 850 agendiga, kahe poliitilise osakonna salaluure, 
mänguriteosakonnad ja välismaalaste politsei. Nimetatud komissaride ametikohad on 
tekkinud varasematest officiers 

de paix'dest, nüüd allub igaühele neist 350 —400-meheline politseikompanii ja 104 
politseijaoskonda. 

Ühtekokku koosnes Pariisi politseiprefektuur 3 direktsioonist, 18 osakonnast ning 
umbes 100 erialaosakonnast ja referentuurisi Sinna hulka tuleb arvata veelkaks 
keemialaboratooriumi, arhiivi vanglad ja oma hea tosin muid asutusi. 

See struktuur on põhiliselt säilinud tänini. Kuid ametnikkond on tugevasti muutunud. 
Prantsuse politseinike teenistuskäiku ja karjääri hakkas reguleerima rangem kaadrivalik, 
mis oleks Vidocgi või Coco Latouri taolistele erakutele vaevalt veel mingeid võimalusi 
jätnud. Kõik politseinikud peale kriminalistide värvati armee ridadest ja nad pidid 
lõpetama kolmekuulise kursuse politseikoolis. Enne tänavateenistuses rakendamist käisid 
nad läbi spetsiaalse õppekompanii, kus õpetati vajalikku käitumist. Sandarmitena võeti 
teenistusse ainult vähemalt viieaastase teenistusajaga allohvitsere, kuid ka nemad said 
erikoolides tubli drilli. Sandarm jäi seejuures sõduriks kõigi oma õiguste ja kohustustega. 
Ta paigutati kasarmusse ja ta kandis vormi ka väljaspool teenistusaega. Sandarmeeria 
eskadroniüle-matena tulid kõne alla vaid ohvitserid kaptenist kõrgemas aukraadis. 
Üksnes kriminaalteenistus võis rakendada endiste mundris politseinike kõrval ka 
lõpetatud kutseharidusega tsiviilisikuid. Kes aga ei tahtnud sekretäriks või inspektoriks 
jääda ning püüdles komissarikoha poole, pidi ette näitama juristidiplomi või vähemalt 
gümnaasiumi küpsustunnistuse. 

Peale endiste sõdurite ei kippunud politseiteenistusse eriti keegi, sest selle eest tasuti 
viletsalt. Ajad, mil politsei pealeit-nant teenis veel 35 000 livri, olid juba ammu möödas. 
Politseinikel ei olnud suurem palk kui haldusasutuste ametnikel. Pealegi ofid nad 
sõltuvad isiklikust edupreemiast, niisiis elanikkonna rahalisest toetusest. 

Valitsuse nõuded politseinikule sõnastas peaminister Clemenceau kord järgnevalt: 
«Politseinikul peab olema kannatlikkust, sallivust, rahulikkust, külmaverelisust, 
kindlameelsust ja mõõdukust. Teisest küljest peab ta olema suuteline näitama iga hetk 
üles erakordset energiat, uljust, otsustusvõimet ja ohvrimeelsust. Lühidalt, tal peavad 
olema kõrgeimad omadused, milleks inimene üldse on võimeline.» See oli nõue, mis jäi 
antud ühiskondlikes tingimustes muidugi utoopiaks. 


IV SÜRETE JA MÕRVARID 


Surete moraal 


Sõda, suur mõrv ja käsukorras suremine, oli möödas. Koju tulid tagasi need 
politseinikud, kes jäid ellu lahingutes Verduni ja Somme'i all või Argonne'i metsas. 
Rindemeestest poi/u'dest said jälle ontlikud politseinikud — flic'id. Kui tervis vähegi 
lubas, tuli uuesti hakata liiklust korraldama, jalgrattapedaale tallama või politseinuiaga 
vehkima. 


Ka Surete kriminaalosakonnas Ouai des Orfevre'il leidis iga kirjutuslauatool oma istuja. 
Siiagi tuli argipäev tagasi, mitte küll korraga, vaid vähehaaval, isegi aeglaselt. Kaua aega 
ei jätkunud inimesi, nõudis ju vasthÕivatud Reinimaa politseinikke ja salateenistuse 
töötajaid. Pariisi, Marseille', Bordeaux', Lyoni ja teiste linnade politseibüroodest ning 
tänavatelt puudus palju flic'e, kes jätsid oma elu või tervise Rothschildi, Thysseni, Kruppi 
ja Creuzot' kasumite nimel või sini-valge-punase ja must-valge-punase võimuvõitluses. 

Muidugi oli ka sulisid vähemaks jäänud, eriti väiksemaid vendi, kes tihti jäid 
sõjaväljale politseinikega ühte ja samasse vennashauda või pommilehtrisse. Kuid nende 
asemele tulid uued. Kurjategijate juurdekasvu eest hoolitses sõda ja sõjajärgne aeg oma 
moraali ja tavadega. Pigalle'i väljakul ja Vieux Port'il ei ole küll kunagi 
juurdekasvumurede üle kurdetud. Suliks võis ka palju kergemini saada kui politseinikuks, 
elugi oli neil etem ja võimalusterohkem. Üks kena nädalalõpp koos kõige juurdekuulu- 
vaga maksis tollal oma 5000 franki. Mis olid selle kõrval viletsad 1800 franki, mida 
algaja mobiilpolitsei inspektor palgana koju tõi. Et üldse inspektoriks saada, tuli aastaid 
tööd rügada, koolis käia, eksamid ära teha ja ülemuste norimist taluda. Vastutasuks ei 
saadud ju midagi rohkemat, kui õigus seaduse nimel teisi kiusata või taga ajada. Pole siis 
midagi imestada, et politseil oli tõsiseid kaadrimuresid ning et nii mõnigi tool politsei- 
büroos lühemaks või pikemaks ajaks tühjaks jäi. 

Maailmasõda oma lahinguväljade ja selge rindejoonega sai 

otsa, rindejooneta võitlus riigis käis aga edasi. Võideldi vihaselt nii üksteise kõrval kui 
ka üksteise vastu, nii õilsate eesmärkide kui ka sulaselge demagoogia, nii igapäevase 
leiva kui ka suurte kasumite nimel. Ühed teadsid täpselt, mida nad tahtsid, teised ei 
teadnud seda mitte, ühtedel oli sõjast kõrini, teised olid alles selle maitse suhu saanud, 
ühed juhindusid mõistusest ja südametunnistusest, teiste moraali määras ära mammona. 
Suurlinnadesse kogunes sõjakeerisest pinnale kerkinud saasta," suurendades seal niigi 
pesitsevat allilmategelaste armeed. 

Flic'idel tuli sellest palju tööd juurde, valitsus pani tähele kuritegevuse kasvu 
kriminaalstatistikas. Sõjast läks mööda kuus pikka aastat, enne kui kuritegude arv langes 
lõpuks viimase sõjaeelse aasta tasemele. Kohtutel tuli ainult ülepäeviti arutada tapmisasju 
ning ainult iga kahe nädala tagant surmanuhtlus mõista. Kahekümnendate aastate 
keskpaigaks oli röövmõrva ohvriks langemise oht küll vähenenud, kuid jäi siiski 
suuremaks kui enne sõda. Neil aastail lubas valitsus siseministeeriumile pidevalt uusi 
kohti juurde, politsei eelarve kasvas kiiresti. Esimesel sõja-aastal tuli Pariisi iga 336 
elaniku kohta üks politseinik ning iga prantslane maksis politsei eelarvesse 10 marka. 
Kümme aastat hiljem tuli üks politseinik vähem kui 300 pariislase kohta ning vastavalt 
oli kasvanud ka politseieelarve. 

Politseil ja kohtutel oli õnestunud mõrvade ja varguste arvu vähendada. Kui nad olid 
võimetud ühe asja vastu, mida valitsus pidas palju hullemaks ja ohtlikumaks: 
lugupidamine sõduriameti vastu oli nii hirmsasti langenud, et politseil jätkus tööd ülepea. 
Iga päev lahkus salaja väeosast 72 sõdurit, 255 ei ilmunud käsust hoolimata end 
politseisse registreerima. 

Deserteerimised ei jätnud puudutamata ka sandarmeeriat. Flic'id jooksid omal jalad 
rakku, komissarid ja inspektorid rääkisid hääle kähedaks, mouchard'id (nuhid) ei jõudnud 
küllalt kõrvu kikitada ja ringi vaadata. Kuni politsei püüdis desertööre ja teenistusest 


kõrvalehoidjaid, tõmbas allilm kergemalt hinge ning hakkas vähehaaval jälle kosuma. 
Neil aegadel alustasidl oma karjääri paljud tumedad tegelased, kes müüsid hiljem oma 
hinge pruunis särgis massimõrvaritele või nende sabarakkudele. Allilm punus oma võrku 
ka valitsus- ja kohtuasutustes ning ei säästnud isegi politseid, mistõttu niigi afääriderikka 
Kolmanda Vabariigi kaks viimast aastakümmet muutusid veelgi skandaalsemateks. 
Poliitilised seiklejad ja kriminaalkurjategijad elasid liigutavas üksmeeles üle oma 
hiilgeaegu. Politseis ja salaluures õitses selline muinasjutuline konjunktuur, kus laiutas 
korruptsioon ning loodi ideaalsed tingimused fašistlike elementide sisseimbumiseks 
julgeolekuorganitesse. 

Süret€ GEnšrale polnud kunagi peenekoeliste töövõtetega silma paistnud. Nüüd muutus 
tema tööstiil veelgi häbematumaks — sedamööda, kuidas jõhkardid ja uljaspead 
esiplaanile tõusid. 

Poliitilistest seiklejatest võib nimetada Lavali, Doumergue'i 

või Flandini, kelmidest Sarret'd või Staviskyt, Süret€ enda gangstereid iseloomustavad 
kõige paremini Chiappe või Bonny. Näiteks Chautemp'i valitsus kuulutas Kolmanda 
Vabariigi ajal Bonny pidulikult Prantsusmaa detektiiviks number üks, Neljanda Vabariigi 
esimene valitsus oli aga sunnitud ta surma mõistma kui põlastusväärse kollaboratsionisti, 
kusjuures koostöö fašisti-dega ja isamaa reetmine polnud tema esimene ega viimane kuri- 
tegu. Aastaid tagasi oli see auväärt härra paistnud julgeolekuteenistuses silma 
väljapressimiste, tõendite võltsimise ja muude ametikuritegudega. 

Tema ülemusel politseiprefekt Chiappe'il oli kombeks vintsutada petetuid ja soosida 
pettureid. Ka Süret€ niisugustel allüksustel nagu mobiilkaardivägi ja eriteenistus oli 
komme kurjategijatega asju ajada. Sealjuures võisid nad olla pimedad ja kurdid nagu 
marmorsammas ning lüüa nagu vana kakleja. Kui Sürete pidas vajalikuks, sunniti ka 
mõni tüütu tunnistaja igaveseks vaikima. Armukadetsejat, kes tulistab oma armastatut, 
võib pidada narriks, röövmõrvar on vaieldamatult kurjategija, kuid politseinik, kes tapab 
ettekavatsetult, on koletis. Sürets on alati olnud selliseid koletisi. Neid asju paistis päris 
hästi teadvat Süret€ Nationale'i salateenistuse juht politseidirektor Duc-loux. Oma 
mälestustes nimetab ta tubli tosina isikuid, keda Süretš mehed olid teadlikult teelt 
koristanud kui mõnele kõrgel-seisvale ametimehele ebamugavaid või ohtlikke. Sürete 
moraal oli kahekordse põhjaga, see politseiorganisatsioon ei ole kunagi suutnud vabaneda 
omaaegsete ülemuste Vidocgi, Fouch€ ja Herault' või ka Bonny tunnusmärkidest ja 
pärandist. Kui Vidocg lahkus, kehtestati kord, et varem karistatud isikuid ei võeta enam 
kunagi politseisse. Seda keeldu järgiti täpselt. Aga võrreldes varem karistamata Bonny 
voi mone teise härraga, kellega me edaspidi veel kohtume, oli endine sunnitööline 
Vidocg süütu lambuke. Muidugi tuleb alati müts maha võtta nende politseinike ees, kes 
ausalt ja kohusetundlikult oma rasket tööd teevad; kahtlemata on Süret€s palju võimekaid 
töötajaid, kes paistavad silma kõrgete tööalaste ja inimlike omaduste poolest. Kindlasti 
on see alati nii olnud. Miks ei võiks siin või seal nende hulgas isegi mõni Maigret olla? 
Paraku torkab silma, et just nemad ei tee kunagi karjääri. 


Kaksikmõrv L'Ermitage'is 
11. aprillil 1934 võis mõnedest Prantsusmaa ajalehtedest lugeda järgmist teadet: «Eile 
hukati möödunud aasta 21. oktoobril Bouches-du-Rhõne'i vandekohtu poolt mõrva eest 


süüdi mõistetud Alexandre Sarret (55 aastat vana). Vabariigi president lükkas tema 
armuandmispalve tagasi. Hukkamine moodus vahejuhtumiteta.» 

Vahejuhtumeid ei olnud tõepoolest. Nagu ette nähtud, kukkus 

Sarret pea saepuruga täidetud korvi. Giljotiin tasus arve, mille kohus oli esitanud 
mehele, kes omal ajal tundis end kohtusaaalis nagu kodus. Alexandre Sarret, kreeklane, 
sündis Triestis 1879. aastal ning ta oli võrdlemisi tuntud advokaat. Ta paistis silma 
mõnede vähemate ja suuremate sulide vabaduse kaitsmisega. Sealjuures teenis Sarret 
hästi, sest oskas asjatundlikult seaduse lünki ja möödalaskmisi enda kasuks pöörata. See, 
et ta lõpuks end nii sügavale sisse mässis ja härra Deibleri mõõga alla pidi minema, on 
seletatav tema saamahimuga, mis muidugi oli aasta-aastalt kasvanud. Kes teab, millega 
asi oleks lõppenud kui politsei poleks 1925. aastal Marseille's monsieur Clamotte'ist 
valesti aru saanud. 

Clamotte oli Marseille' ja Aix-en-Provence'i vahel asuva üksiku L'Ermitage'iks 
kutsutud villa omanik. Villa oli välja üürida ning 1925. aasta kevadel asus sinna elama 
Marseille advokaat Sarret, et vahetevahel vanade puude all puhata suurlinnakärast ja 
kohtusaalide saginast. 

Maitre Sarret'd, kelle nimi enne naturaliseerumist oli veel Alessandro Sarrajani, peeti 
kodanlikes ringkondades heaks partiiks. Tema kombed olid sama siledad ja siidpehmed 
nagu sinkjasmustad juuksedki, klientidele koostatud dokumendid sama väljendusrikkad 
nagu tema näojooned, eluviis sama nõudlik kui honoraridki. Pole siis midagi imestada, et 
unistav koduõpetaja Käthe Schmidt Baierist sellesse provintsikavalerisse ara Käthe (või 
Catherine, nagu ta ennast Prantsusmaal kutsus) koos seitse aastat vanema õe Philomenega 
veidi enne maailmasõda Marseille'sse tulnud. Noored ja naiivsed tüdrukud jätsid oma 
Baieri koduküla maha ja läksid Prantsusmaalt suurt õnne otsima, õnn oli nende jaoks 
luksuslik elu, uhked riided, palju ehteid ning ilus galantne mees, kellel on selle kõige 
jaoks raha. Aga sellised eksemplarid olid isegi Prantsusmaal haruldased ning ei jalutanud 
ühtigi mööda Marseille' tänavaid ringi. See tõdemus tegi õdedele palju meelepaha, eriti 
kui nad avastasid, et nende käsutuses olevad napid vahendid piiravad ka ooteaga. Nii ei 
jäänudki tüdrukutel esialgu muud üle kui ise endale elatist teenima hakata. 

Ümarake tumedajuukseline Philomene oli Saksamaal vähemalt õpetajaeksami ära 
teinud, nii et ta võis kasvatajana tööle hakata. Valgejuukseline, sinisilmne ja sale Käthe ei 
jõudnud eksamit teha ning tal ei olnud tegelikult midagi peale kena välimuse. Kuid saatus 
oli Käthele siiski armuline, saätes talle avansina kohaliku ajalehetoimetaja, kes avaldas 
tööotsimiskuulutuse ning aitas seega lapsehoidja kohta leida. 

Aastad läksid, muinasjutuprintsi ei olnud kusagilt tulemas. Õdede soovunelmad jäid 
üha tagasihoidlikemaks, kuni leppisid lõpuks advokaadiga. Too liikus perekonnas, kus 
Käthe Schmidt parajasti lastele muinasjutuprintsidest rääkis. Kui juba kord printsist 
kodanlaseni oli jõutud, ei kulunud palju aega ka sinnamaale, mil õed villa Ermitage'is 
lausa elasid ning Käthe Schmidt 

harjutas salaja allkirja Catherine Sarret. Ega Philomenel polnud ka midagi selle vastu, 
et Sarret' naiseõeks hakata, seda enam, et advokaat heitis tallegi vahel mõne pilgu. 
Tagasihoidlik ja teenijateta villa oli siiski parem kui üldse mitte midagi. Kuid õekesed 
eksisid, arvates, et advokaadil on rohkem raha, kui nemad kunagi teenida suudaksid. 


Ühel õhtul šampanja ja kaaviari juures viskas lahke võõrustaja esimese kivi õdede 
kapsaaeda — nende muretule laisklemisele tulevat varsti lõpp. Temal on rohkem võlgu 
kui juukseid peas ning kahjuks ka rohkem võlausaldajaid kui kliente. Äri läheb viimasel 
ajal allamäge, sest suurtel haidel on enamasti omad alalised advokaadid, väikesed kilud ei 
suuda aga jälle korralikult maksta, nii on tema elustandard tõsiselt ohus. Kõigepealt tuleb 
villast loobuda ning end ka muidu piirata. Ka õdedel peaks algama uus tööelu. Neile oli 
see tõesti raske löök. Sünge perspektiiv minna jälle tagasi võõraste inimeste lastetuppa 
näis olevat enam kui kindel. Meie tubli advokaat oligi sellist reaktsiooni ette näinud. Kui 
õed enam pisaraojade tagant kaaviarigi ei näinud, lasi ta teise kassi kotist välja. Mõtlikult, 
nagu oleks see talle just praegu pähe tulnud, pakkus ta lahenduse. Muidugi, päris õige asi 
see just ei ole, kuid juhtub hullemaidki lugusid... La Joliette'i sadamakvartali ühes räpases 
ja haisvas tänavas elab ju see meremees Deltreuil, surmhaige inimene, kes just hiljuti 
parandamatu tuberkuloosiga haiglast välja kirjutati. Vaene saatanahing, ilma omasteta, 
pole elus kohtugi õieti täis saanud. Sarret oli talle kunagi ühes tähtsusetus asjas õigusnõu 
andnud ning teadis, et haiglaarstide arvates jääb tal vaevalt pool aastat elada, kuni tbe 
lõpliku hoobi annab. Kui nüüd Käthe abielluks temaga, pro forma muidugi, võiks ta selle 
poolsurnud mehe elu näiteks 100 000 frangi peale ära kindlustada. Siis tuleb paar 
sissemaksu teha ning jumala rahus mõni kuu mehe surma oodata. Käthe kui lesk ja pärija 
kasseerib siis kindlustushüvise sisse ning on pikaks ajaks tüütutest rahamuredest prii. 

See oli palsam õdede haavadele ning neile tuli jälle elu sisse. Käthe algul muidugi 
pirtsutas: kas Sarret kavatseb niikaua oodata, kuni tema selle poolsurnud mehega äkki 
midagi ette võtab ning koguni oma abielukohustusi täidab? 

Sarret teadis, kuidas teda rahustada. Deltreuil on maisest elust juba nii kaugel, et ei 
tunne niisugustest asjadest enam mingit rõõmu. Ta oleks palju õnnelikum, kui saaks 
kergema vaevaga mõne frangi igapäevase leiva jaoks, perekonnaseisuametis «jah» öelda 
ja rahus olla. Rohkem kui see üks kord perekonnaseisuametis pole Käthel teda vaja enda 
kõrval taluda. 

Sellega oli asi vähemalt Käthe osas lahendatud. Philomene jaoks polnud aga sugugi 
kõik veel selge. Kas kindlustus on üldse nõus nii haiget meest ja nii kõrgelt kindlustama? 
Niipalju kui tema teab, määrab kindlustuskompanii sellistel juhtudel enne lepingu 
sõlmimist arstliku läbivaatuse. . 

Sarret muigas nii üleolevalt, nagu oskab muiata ainult advokaat, 

kes selliseid asju läbi ja lõhki tunneb. Loomulikult ei saadeta haiget Deltreuili arsti 
juurde, selleks leitakse teine, terve Deltreuil. Tegelikult polegi teda vaja otsida, keegi 
Chambon on tagasihoidliku honorari eest valmis asja ära ajama. Too Chambon pole küll 
mingi džentelmen, kuid käib sellise äri jaoks küll, mõtles Sarret. Rohkem õdedel 
vastuväiteid polnud ning asjaga võis algust teha. 

Nädala pärast leidiski laulatus aset ning Käthe Schmidtist sai Catherine Deltreuil. 

Täpselt kuus kuud hiljem suri kospuhaige madrus Deltreuil tiisikusse ning mõne päeva 
pärast maksis kindlustus lohutamatule lesele pikemalt rääkimata kindlustushüvise välja. 

Villa Ermitage pidas mitu päeva lõbusaid peiesid. Kuid siis, Käthe lesepolve 
neljateistkümnendal päeval, ilmus majja ootamatu külaline. Chambon, vale-Deltreuil, 
ilma kelleta afäär poleks teoks saanud, otsustas kokkuleppe vastaselt end uuesti meelde 
tuletada. Võrreldes kolmikule osaks langenud lihapottidega näis tema noos talle 
häbematult vilets. 


Kunagine preester Chambon oli pidanud oma rüü maha ajama, sest armastas rohkem 
kasta veiniga keelt kui püha veega laupa. Ta oli otsustanud mitte mingil juhul leppida 
sellise viletsa almusega. Oma liiderlikuks eluks punase laternaga majades ning kellegi 
Noemie Ballandroux' jaoks vajas ta veidi rohkem franke kui sai Sarreflt. Tol Noemie'l oli 
lausa kurat seeliku all ning ta oli selle poolest tuntud, et lasi igal rõõmumaitsjal end 
mõõduka tasu eest osta. Tulutult püüdis advokaat nende varasemat kokkulepet meelde 
tuletada ning Chamboni lepingu rikkumise eest hurjutada, ilmaasjata heietas ta pettusest 
ja väljapressimisest. Ekspreester jäi kaljukindlalt oma nõudmiste juurde ning andis 
kolmikule selgelt mõista, et kavatseb noosi kuni viimase so«'ni nendega koos jagada. 
Sarret oskas väga hästi arvutada ning sai aru, et nii muutub «aktsioon Deltreuil» ühel 
päeval kahjumiga töötavaks äriks. Ning kui Chambon reedel teatas, et tuleb esmaspäeval 
koos oma Noemie'ga villa Ermitage“ rahalisi suhteid korralikult ära klaarima, oli trio 
lootust kaotamas. Sarret näis olevat nõuks võtnud Chamboni mitte ärritada ning ta 
mõtiskles lakkamatult, kuidas sellest pealetükkivast parasiidist ükskord ometi lahti saaks. 

Ning siis tuli tal äkki üks mõte. «Esmaspäeval, ütlesite te, monsieur Chambon? No 
kena, selleks ajaks jõuame me veel ühtteist ette valmistada!» 

Chambon, kes oli oodanud palju suuremat vastupunnimist, piidles umbusklikult 
advokaadi läbitungimatut nägu. Kuid ta ei märganud jälgegi mingist riukast, mis võinuks 
Sarrefle pähe tulla. Mees rahunes ja rõõmustas, et kõik nii libedalt kulges. 

Ta noogutas kolmikule armulikult. «Me ei tee teile kuigi palju tüli. Oleme ühe toaga 
täiesti rahul. Muidugi peab see olema päikese poole, vaatega aeda ning mulle ja 
Noemie'le piisavalt suur. Noemie armastab üle kõige päikest.» 

«Püüame kõik teha, et te rahule jääksite,» vastas Sarret. 

«Ma tulen juba esmaspäeva hommikupoole, nii et me jõuaksime toa ümber vahetada, 
kui see meile ei sobi. Noemie tuleb lõunase rongiga järele,» sõnas Chambon, nautides 
täielikku võitu oma vastase üle. 

Sel hetkel, oma oletatava triumfi ajal, ei kirjutanud endine preester mitte ainult alla oma 
surmaotsusele, vaid määras kindlaks ka selle tähtaja. Paha aimamata ilmus ta esmaspäeva 
hommikul L'Ermitage'i, lobises heatujuliselt maja ees mootorratta kallal nokitseva 
Philomenega ning tegi kahtlasevõitu komplimendi blondile Käthele, kes oli talle pitsi 
viina ulatanud. Sarret puudumine ei paistnud teda kuigivõrd häirivat. Ka ei tundunud talle 
kahtlasena, kui külalisega teisele korrusele suunduv Käthe andis õele märku, mispeale 
too pani mootorratta käima. Sellest sündinud põrgulärm summutas kõik muud helid. 
Otsekui juhuslikult viis Käthe Chamboni kamina kõrval oleva kolmeosalise sirmi juurde. 
Selle taga passis Sarret, laskevalmis püstol käes. Kui Käthe oli mehe tähelepanu hetkeks 
kõrvale juhtinud, astus advokaat sirmi tagant välja ning tulistas Chambonile kuuli pähe. 
Lask tabas pead parema kõrva juures, kuul tungis ajju ja tõi kaasa silmapilkse surma. 
Käthe jõudis vaaruma löönud ohvrile välkkiirelt teki pähe visata, et verd põrandale ei 
satuks. Koos tassisid nad surnud Chamboni vannituppa, kus oli juba kõik valmis pandud. 
Vannis, hoolikalt kahe paksu klaasiga kinni kaetud, auras kontsentreeritud väävelhape. 
Vahepeal oli ka Philo-mene üles tulnud ning kolm mõrvarit alustasid ettevaatlikult 
Chamboni juhtumi viimast vaatust. Kaitseks happeaurude eest pandi vatitopid ninasse, 
seoti rätik suu ette ning kaeti silmad prillidega. Alles siis asuti laiba kallale. Kingapaelad 
lõigati katki ja kingad võeti jalast ära. Sarret otsis surnu taskud läbi ning võttis ära raha ja 


kella, siis tõsteti laip vanni. Silmapilk hakkas hape sööma riideid ja lihaseid. Vann kaeti 
uuesti klaasiga, vannituba lukustati. 

Mõni tund hiljem, umbes kella 14 paiku tuli villasse Noemie Ballandroux. Jälle 
nokitses Philomene maja ees mootorratta kallal ning jälle summutas mootorimürin 
püstolipaugu. Ainult et seekord ei vaevunud Käthe külalist kostitama. Noemie ei jõudnud 
isegi külalistetuppa. Sarret ja Käthe varitsesid teda juba välisukse juures ning vaevalt 
jõudis Chamboni kallike jala üle läve tõsta, kui kõlas lask. 

Mõni minut hiljem oli ka tema laip happevannis. 

Kasina nädala pärast maeti aeda maha kõik see, mis neist oli üle jäänud. 

Ei Chambonil ega Noemie Ballandroux'l olnud sugulasi või tuttavaid, kes oleksid neid 
otsima hakanud. Politsei tegi hiljem kindlaks, et ükski inimene ei teadnud, kuhu nad 
esmaspäeval läksid. Muidugi ei osanud ka keegi arvata, et nad on mõrvatud, veel vähem 
kedagi kahtlustada. 

Suvi läks mööda, Aixi puud hakkasid lehti langetama ning 

kolm villaelanikku otsustasid Marseille'sse tagasi pöörduda. Seal oli kergem talve 
mööda saata ja rahavarusid täiendada! 

Kriminalistid teavad hästi seda kummalist tõsiasja, et kurjategija kasutab sageli uuesti 
võtet, mis korda läks. Kujuneb sedavõrd iseloomulik käekiri, et kogu maailma 
kriminaalpolitseis registreeritakse mitte ainult isikuid ja neisse puutuvaid andmeid, vaid 
ka kurjategijate töövõtteid. 

Ka Sarret' petistetrio otsustas oma meetodi juurde jääda ning veel kord 
kindlustuskompaniil aadrit lasta. 

Enne andsid nad villa võtmed omanikule härra Clamotte'ile tagasi ning veel terve kuu 
üüri pealekauba. Clamotte pani seda väga imeks, ning suutmata kuu aega oodata, nagu 
Sarret oli siiski lootnud, jaks juba järgmisel päeval villat vaatama. Omanik leidis, et kõik 
on korras ning midagi ei puudu. Ainult vannitoast ja torustikust hoovas mingit teravat 
lõhna. Uurinud lähemalt põrandat, leidis ta trepil, aeda viivas koridoris, söögitoas ja isegi 
köögis valamu juurest hulga plekke, mille näis olevat jätnud kange hape. See tegi mehe 
juba rahutuks. Kähku vaatas ta ka aia üle ning avastas mõned kohad, kus oli kahtlemata 
äsja kaevatud ning mis sama vastikult haisesid nagu vannituba. Töö-riistakuurist leidis 
härra Clamotte paari katkilõigatud paeltega meestekingi ning ühe naistekinga, millel oli 
pannal ära lõigatud. See kõik tegi ta heldekäelise üürniku vastu juba ülimalt umbusk- 
likuks ning ta teatas asjast viivitamata prokurörile. See saatis mehe politseisse ning varsti 
ilmusid villa Ermitage'l inspektor ja paar sandarmit. 

Politseinikud silmitsesid õlgu kehitades kingi, nuusutasid nägu krimpsutades mulda 
aias ja valamutorusid — ning inspektor tõstis lõpuks kahetsevalt käed üles. «Meil pole 
siin midagi teha, monsieur Clamotte! Kui te tahate kahjutasu nõuda, peate juba ise oma 
üürniku poole pöörduma. Selle juures ei saa me teid küll kuidagi aidata.» 

Politseinikud lahkusid. Monsieur Clamotte'i avaldusele kirjutati resolutsioon, et 
avaldaja on lähtunud ainult oma isiklikest rahalistest huvidest ning et villa Ermitage'ist ei 
leitud vähimatki märki kuriteost. Järelikult ei ole politseil ka mingit alust selle asjaga 
enam tegelda. Ei peetud vajalikuks isegi Sarret'd haisu 
päritolu kohta küsitleda. Meie kolmikul polnud politsei külaskäigust villasse aimugi ning 
nad töötasid hoolega oma järgmise ettevõtmise kallal. 


Ühes Marseille' haiglas avastasid õed tuberkuloosihaige madam Lorenzi, üksiku naise, 
keda keegi vaatamas ei käinud ning keda nagu omal ajal Deltrieuli kindel surm ees ootas. 
Vaene daam ei osanud midagi arvata, kui tal äkki kaks kena neidu voodi ees seisid ja 
tema saatuse vastu huvi tundsid. Kuid eks vajanud temagi inimlikku kaastunnet, eriti 
sellises ümbruses, kus kannatused, haigused ja surm tundeid nüristasid ning igaüks ainult 
enda eest hoolitses. Tal oli hea meel korraparastest külastustest ning väikestest 
tähelepanuavaldustest. Proua Lorenzil 

polnud enam midagi oodata ning ta oli juba eluga lõpparve teinud, kui äkki nood 
armsad õekesed välja ilmusid. Elu ei ole sugugi veel läbi, teda võib päästa mõni moodne 
Šveitsi sanatoorium, ning selle ime eest ei pea vaene naine ühtegi sou'd maksma. 

Eks usu just kõige lootusetumas olukorras olevad inimesed eriti meelsasti imedesse. Nii 
oli ka proua Lorenziga. Ta andis lahkelt kõik oma dokumendid Käthe kätte, et too saaks 
Sveitsi-sõidu korralikult ette valmistada. 

Seekord saatis Sarret kindlustuskompanii arsti juurde oma köögitüdruku. 
Kindlustusleping sai teoks ning õdedel ei jäänud muud üle kui lasta proua Lorenzil 
testament teha, millega too oma kasina vara armsatele sõbrataridele Catherine Deltrieulile 
ja Philomene Schmidtile pärandas. Muidugi ei teadnud proua midagi kallist 
elukindlustuspoliisist. 

Siis läks aga asi viltu. Madame Lorenzi suri liiga vara, nimelt kümme päeva pärast 
seda, kui Sarret oli esimese kindlustusmaksu ära maksnud. 

Kindlustusametnikud olid nii mõndagi näinud. Aga et usaldusväärse arstliku komisjoni 
poolt täiesti terveks tunnistatud naine kümme päeva hiljem tiisikusse sureb, oli siiski 
imelik. Kompanii peatas kindlustushüvise maksmise ning algatas juurdluse. 

Sarret teadis väga hästi, mida tähendavad need ranged ülekuulamised, politsei 
järelepärimised teistesse kindlustuskompaniidesse ja muud taolised ettevõtmised. Ta 
teatas kompaniile kiiresti, et sõbratarid loobuvad kindlustuspreemiast. Leinavad õed ei 
tahaks mingil juhul oma kalli sõbratari Lorenzi surmast varalist kasu saada. 
Kindlustuskompanii võib rahumeeli hüvise ja sissemaksu endale jätta. 

Sellega oli asi lõpetatud ning kelmid jälle terve nahaga pääsenud. Küll pääsenud, aga 
mitte õppust võtnud, sest kohe hakati uut kandidaati otsima. 

Järgmine ohver oli Magali Herbin, 24-aastane üksik neiu. Ta viibis Marseille' 
tuberkuloosihaiglas ning võis arstide arvates elada veel umbes pool aastat, õed mängisid 
sama mängu, mida proua Lorenzigagi. 

Kuid seekord läks Sarret kindla peale välja. Käthe pidi ise kindlustuskompanii arsti 
juures käima. Ka kindlustusleping sõlmiti tema nimele ja nii suure summa peale, et 
Sarret'l tuli sissemaksu tegemiseks võlgu võtta. 

Magali Herbin kolis haiglast kolmiku korterisse. Tema eest hakkas hoolitsema Sarret' 
koduarst doktor Guy. Raske öelda, kas eksisid haiglaarstid või oli doktor Guy neist 
parem, kuid Magali Herbin ei kavatsenudki siit ilmast lahkuda. Vastupidi, tema tervis 
läks iga päevaga paremaks ning mõne nädala pärast oli ta juba nii paranenud, et võis koos 
õdedega jalutama minna. Niisiis Sarret' järjekordne valearvestus. Kuid seekord ei 
kavatsenud ta kaotusega leppida. Tema ülesandel vedasid Käthe ja Philoinene 

Magalit ühelt peolt teisele, lootes haiguse ägenemisele. Aga mida rohkem nad öösiti 
ringi hulkusid, seda paremini Magali end tundis. Omakasupüüdmatuid sõbratare ei 
jõudnud ta kuidagi ära kiita. 

Mis sellest kasu oli, et advokaat arste ja nende ebaõiget diagnoosi kirus — Magali 
Herbin kosus jõudsalt ning Sarret mõtles õudusega järgmisele kindlustusmaksule, mille 
jaoks tal enam raha ei jätkunud. Niisiis tuli tegutseda ning omaenese kätega arstide 
diagnoosi õigsust tõestada. Püstolist ei saanud seekord muidugi juttugi olla, liiga palju 
jääb jälgi. Aga milleks on maailmas mürk? Ohel õhtul tilgutatigi üht-teist Magali Herbini 
klaasi ning järgmisel hommikul oli neiu oma voodis surnud. 

Doktor Guy kirjutas viivitamatult surmatunnistusele alla, jättes nimekoha täitmata. 
Lünga pidi täitma Sarret, kelle ülesandeks jäi ka matusedokumentide koostamine. See 
sobis advokaadile suurepäraselt. Ta kirjutas surmatunnistusele Catherine Deltrieuli nime 
ning kolm päeva hiljem maeti Magali Herbin tasahilju Catherine Deltrieuli nimelisena 
maha. Philomenele maksti kindlustuspreemia välja, saak jagati kolme peale ära ning 
Käthe sõitis Magali Herbini nime all kiiresti Nizzasse. 

Seal tutvus ta varsti ärimees Gregoire'iga. Kuni Käthe temaga Nizzas aega veetis, asus 
Philomene Marseille's Sarret' juures õe kohale. 

Vägagi tõenäoliselt oleks Käthe varsti jälle oma nime muutnud ning madame 
Gregoire'iks saanud, kui asjasse poleks sekkunud «komissar Juhus». See ilmutas end 
haiglaõe kujul, kes oli Marseille' haiglas Magali Herbini hooldanud ning seal ka tema 
sõbratari Käthega tutvunud. Nagu kiuste juhtus toosama haiglaõde selles restoranis 
istuma, kuhu vale-Magali oma austajaga einetama tuli. Ehk oleks kõik veel hästigi läinud, 
kui parajasti poleks olnud Sarret' telefonikõnet Käthele ning kelner poleks üle terve 
restorani Magali Herbini hõiganud. 

Magali Herbin on aga nii haruldane nimi, et õele tuli otsekohe meelde tema kunagine 
patsient. Kas toosama Magali Herbin, kes lausa imekombel terveks sai ning pärast oma 
sõbratari Catherine Deltrieuli surma nii ootamatult Marseille'st kadus? Teda on rõõm 
näha. Uudishimust elevil, tuli ta lähemale. Raske oleks aga kirjeldada naise kohkumist, 
kui ta tervenenud Magali Herbini asemel nägi Marseille' surnuaiale maetud Catherine 
Deltrieuli. Ka Käthe tundis haiglaõe kohe ära ning ehmata” veel hullemini. 

Öde taipas olukorda välkkiirelt, hiilis lahkunud Käthele järele ning lasi politseinikul ta 
kinni võtta. 

Käthe Schmidtil, alias Catherine Deltrieulil, alias Magali Herbinil ei jätkunud närvi 
vastu punnida. Ta tunnistas kohe kõik üles, ladudes jahmunud politseinikele välja kõik 
Sarret' trio kuriteod. Ta vandus ekspreester Chamboni kontide nimel, et nemad õega olid 
kõigest rumalad Baieri lambakesed, kurjategi- 

jast advokaat oli neist aga vastu nende tahtmist teinud oma käsilased. 

Käthe toimetati Marseille'sse. Ning siis tuli politseiinspektorile äkki meelde monsieur 
Clamotte'i kaheksa aastat tagasi kirjutatud avaldus koos inspektori enda äärmiselt 
nõmeda resolutsiooniga. Seda ei saanud küll enam olematuks teha, kuid miski ei 
takistanud teda kahekordse energiaga nüüd asja kallale asumast. 

Midagi erilist ei olnud villast kaheksa aastat hiljem enam saada. Palju tulemusrikkam 
oli aga Magali Herbini laiba eks-humeerimine. Igatahes said kriminaalpolitsei ja kohtu- 
uurija lisaks süüdistatavate ülestunnistustele veel küllalt tõendeid, et äsja kohtusse saata. 


Kohus võttis arvesse õdede puhtsüdamliku ülestunnistuse ja muud kergendavad 
asjaolud ning mõistis kummalegi kümme aastat vanglakaristust. 

Alexandre Sarrefle muidugi hinnaalandust ei tehtud. Suures ajakirjanduses ei leidnud 
Sarref asi vastukaja. Tegemist oli tähtsusetu mõrvari ja teisejärgulise petturiga, väikese 
kalaga, kes ei paistnud omasuguste hulgas kuidagi välja. 


Surete ja finantshaid 


1932. aasta 12. märtsi hommikul kella üheksa ja üheteistkümne vahel kostis Pariisis 
Victor Emanuel III avenüül number 5 asuvast luksuskorterist revolvrilask, mis tabas 
lähedalt 52-aas-tast meest ja põhjustas ta surma. 

See mees oli maailma rikkaim vanapoiss, tuletikukuningas Ivar Kreuger. Oletati, et ta 
lasi ise end maha. 

Surete päevaülevaates pole teist versiooni esitatudki, kuid samal ajal pole Kreugerit 
kantud ka Pariisi enesetapjate registrisse, nagu näeb ette vastav eeskiri. Selleks on 
kahtlemata ka põhjus, näiteks seegi, et millegipärast ei võetud relvalt sõrmejälgi. Küllap 
teab keegi ka seda, miks politsei kohe pärast ülesleidmist hävitas lahkunu päeviku ja 
muud isiklikud märkmed, näitamata neid sugulastele ja sõpradele. Kõik need asjaolud on 
jäänud tänase päevani Surete enda teada, kusjuures selles müstilises enesetapuloos on 
niisama palju lahtisi otsi nagu Ivar Kreugeri enda eluloos. 

See mees, kelle elu ühel ilusal päeval lõpetas revolvrikuul ning kes malbe 
pretensioonikusega laia avalikkust vältis, oli rahvusvahelise rahandusmaailma suuremaid 
haisid. Ta kuulus nende hulka, kes einestavad koos valitsusjuhtidega ning on sina peal 
rahandusministritega, kes vähimagi kõhkluseta neelavad alla oma nõrgemaid konkurente 
ning vaatavad põlgusega selliste tüüpide peale nagu Sarret või Stavisky. Hõre juus alati 
laitmatult kammitud, püksid hoolega pressitud, kikilips täpselt seotud, särk valge ja puhas 
— vähemalt niikaua, kuni seal polnud 

hakanud laiali valguma suur vereplekk, mis tõi esile veel palju teisigi tumedaid plekke 
kunagi nii laitmatul rinnaesisel. 

Mees, kes suudab kahekümne aastaga muuta oma sajadollarise sularahanatukese 
miljonitesse ulatuvaks varanduseks ning saada ise tähtsusetust insenerist kõikvõimsaks 
rahandustegelaseks, peab küll suur õnnemängija ja osav suli olema, sest ausa tööga pole 
ka kõige usinamatel rügajatel sellised ümbersünnid õnnestunud. 

Ivar Kreugeris oli mõlemat. Oli juba siis, kui tal sai kõrini isa väikesest 
tuletikuvabrikust Kalmaris ning ta kahekümneaastaselt, sada dollarit taskus, Rootsist 
lahkus, et teisel pool suurt lompi paikneval tuhande võimaluse maal oma kullaauku 
otsida. Nagu paljusid teisigi seiklejaid, meelitas ka teda vanast Euroopast Uude Maailma 
see muinasjutuline tulu, mida osavad ärimehed Ameerika kapitalismi arengust ja soodsast 
majanduskonjunktuurist lõikasid. Vastupidiselt paljudele õnneotsijatele oli noor Ivar 
Kreuger üsna kõvast puust ning sihikindel, jäämata ka leidlikkuse poolest kellelegi naljalt 
alla. Tal õnnestus teha kiiresti karjääri teraskonstruktsioonide asjatundjana. Ettevõtmine 
tõi nii palju sisse, et juba 1907. aastal asutati koos äripartneriga ehitusfirma Kreuger x 
Toll. Neli aastat hiljem muudeti see miljoni krooni suuruse põhikapitaliga aktsiaseltsiks. 
Arvatakse, et Ivar Kreugerile kuulus sellest küll ainult pool, kuid ikkagi tuleb rääkida 


pöörasest tõusust — poole miljoni kokkukorjamiseks üheteistkümne aastaga tuleb iga 
tund, ööd kaasa arvatud, vähemalt viis krooni kõrvale panna. Ent nii tähelepanuväärne 
kui see tõus ka polnud, oli see siiski ainult tagasihoidlik sissejuhatus. Oige karjäär algas 
alles kaks aastat hiljem. 

Ivar Kreuger avastas seninägematuid võimalusi väikestes puutükikestes ning asus 
sellise energiaga asja kallale, et suutis mõne aasta jooksul välja kujundada hiiglasliku 
tuletikukont-serni, kuhu kuulus sada viiskümmend kokku kuuekümne tuhande töölisega 
tikuvabrikut kolmekümnes riigis. 

Tõeline tähetund saabus aga Esimese maailmasõja ajal, mil paljud majanduslikult 
kurnatud ja sotsiaalsetest kriisidest vapustatud riigid jõudsid krahhi äärele. Ivar Kreugeri 
jaoks ei eksisteerinud sõbralikke ega vaenulikke riike. Rahal ei ole poliitilisi veendumusi 
ega patriootilist meelt. Suurtel rahahüäänidel ka mitte. Nii ajaski Kreuger äri kõikide 
sõdivate riikidega, kelle pealt sai teenida, ning andis pärast sõda laenu kõigile neile, kel 
oli vastutasuks anda kõrgeid protsente ja tikumonopol. Järk-jär-gult sai Kreugeri 
kontsernist ülemaailmne tikumonopol, mis andis vähemalt kuuskümmend protsenti, 
teistel andmetel koguni üheksakümmend protsenti maailma tikutoodangust. Tikukunin- 
gas võis igal pool, kus valitsus polnud kindlat tikuhinda kehtestanud, dikteerida hinna 
oma äranägemise järgi. Näiteks Peruus võttis ta ühe topsi eest viiskümmend penni, 
kusjuures vähemalt nelikümmend viis penni sellest oli puhaskasu. 

Kuid tuletikud polnud tema ainuke tuluallikas. Kontsern oli soliidse aktsiapakiga 
esindatud ka mäe-, paberi-, tselluloosi- ja kuullaagritööstuses, masinaehituses, 
energiatootmises. Talle kuulusid raudteed ja laevakompaniid, hiiglasuured maatükid üle 
kogu maailma ning isegi kullakaevandused Boliivias. 

Pööraselt rikas inimene ei pea muidugi tingimata pöörast elu elama, kuid ta peab olema 
kasutanud pööraseid võtteid, et rikkaks saada. Ivar Kreuger näiteks armastas 
tagasihoidlikult käituda, teda tuli alati kõnetada kui inseneri, aga mitte kui peadirektorit. 
Ta ei hoolinud ordenitest ja aumärkidest, ei paistnud kunagi millegi ebameeldivaga silma. 
Kuid ta ei olnud siiski aumees. Tõsi, see tuli välja alles pärast tema surma, seni oli ta üks 
selle maailma vägevaid. 

Prantsusmaal tunti teda sama hästi kui mujalgi maailmas. Ta armastas Pariisi ning pidas 
seal nagu muudeski pealinnades alalist korterit ja ärikontorit. Sellises korteris ta ka suri. 
Prantsusmaa valitsus oli talle tänu võlgu, sest 1927. aastal pani ta 75 miljoni dollari 
suuruse rahasüstiga surmahaige frangi jälle jalule. Nagu muudki laenud, tõi ka see talle 
sisse kena protsendi. Prantsusmaa suur- ja keskmised pangad pidasid Kreugerist lugu, 
sest tema kontsern ajas nendega korralikku äri. Kapitalistlikus Euroopas polnud valitsust, 
kes ei oleks teda usaldanud — aastatel 1927—1931 võtsid neliteist riiki temalt võlgu 
kokku poolteist miljardit marka. Nende hulka kuulus oma viiesaja miljoni margaga ka 
Weimari vabariik. 

Kreugeri mõju ulatus Lõuna-Ameerikasse ja Mehhikosse, Hiinasse ja Jaapanisse. 
Ajakirjandus nimetas teda maailmamajanduse Napoleoniks, kuid Waterlood ei osanud 
talle küll keegi ette ennustada. 

Pärast 1929. aasta 24. oktoobri niinimetatud musta laupäeva New Yorgis lõid ka 
Kreugeri aktsiad kõikuma. Otsekohe sööstsid Ühendriikide pankurid talle appi. Sealsetest 
pankadest olid tal kõige tihedamad sidemed Lee Higginsoni suurpangaga, mis oli 
omakorda ühenduses Rockefelleri rühmaga. Nii sai ta üsna valusalt Morgani klikile jala 


peale astuda. Euroopas koopereerus ta poole tosina suurema või väiksema pangaga ning 
tikkus võimsate Wallenbergide ja Rotschildide jahimaadele. 

Haid söövad ka üksteist ning iga kasum toob paratamatult kaasa iha veel suurema 
kasumi järele. Lõpuks otsitakse kasumit iga hinna eest, aga selle hinna maksavad kinni 
juba teised. Kreugeri asjas võis leida palju väikepanku ja aktsionäre, keda 1932. aasta 12. 
märtsi revolvrilask põrmu paiskas. 


Ei saa öelda, et Pariisi Süret€ mobiilbrigaadi komissar Man-gaud oleks oma ülesandest 
vaimustusse sattunud. Ükski väike mees ei topi heameelega oma nina suurte meeste 
asjadesse, sellest ei tule midagi head. Ivar Kreugeri kaliibriga mootes on ka hirmuäratav 
kriminaalkomissar tilluke mehike, kellel on targem 

suurtele mitte tee peale ette jääda. Iga läbimõtlemata sõna või ülemustega 
kooskõlastamata samm võib tähendada karjääri lõppu, üks ülearune küsimus või 
uudishimulik pilk keelatud kohta teeb paljukiidetud sulidepüüdjast välkkiirelt tulise 
kastani, mille Surete šeff otsekohe käest maha pillab. 

Perekonnaisa Mangaud oleks meeleldi sellist riisikot vältinud, kuid komissar Mangaud 
ei saanud seda teha, sest just talle anti ülesanne hakata uurima Victor Emanuel III 
avenüül number 5 asetleidnud juhtumit. 

Pariisis, New Yorgis ega maailma mis tahes muus kohas ei teadnud keegi veel sellest 
saatuslikust lasust. 

Pariis oli veel hõivatud austusavaldustest 7. märtsil surnud poliitikule Aristide 
Briand'ile. Ajakirjandus tegeles matusetalituse kirjeldusega ning analüüsis eelseisvaid 
Reichspräsidenfi valimisi Saksamaal. Järelikult polnud Mangaud'l vähemalt karta 
ajakirjanikekarja ja nende ninatarku küsimusi. See hõlbustas ka ülemuse käsu täitmist — 
hoida Kreugeri surma nii kaua saladuses kui võimalik. 

Komissar vaatas aupaklikult ringi mehe korteris, kes kulutas ühe aastaga ära rohkem 
taskuraha, kui teenisid kaks Surete komissari kogu elu jooksul. Seejärel asus ta asja 
kallale. Surnu lamas rahulikult oma voodil, pea veidi kõrvale kallutatud ning parem käsi 
üle voodiääre rippu. Tuhmilt läikiv püstol voodi kõrval põrandal, otse rippuva käe all. 
Lahtinööbitud vest laskis paista kunagi lumivalget, nüüd verest läbiimbunud särki ja 
tumedast tahmarõngast ümbritsetud kuuliauku otse südame juures. 

Mangaud fikseeris täpselt selle enesetapupildi ning tõstis siis relva ettevaatlikult 
päästikukaitsest kinni hoides üles. Ta uuris tähelepanelikult elegantsel lauakesel lebavate 
hüvastijätukirjade-aadresse, heitis pilgu pungil paberimappi ja lahkunu päevikusse ning 
helistas siis oma ülemusele. Komissar kandis ette, mida ta oli leidnud, sai seepeale uusi 
napisõnalisi juhiseid, mis panid ta hämmastunult kulmu kortsutama, ning riputas toru 
hargile. Jaganud sündmuskohal viibivatele politseiametnikele korraldusi, hakkas ta kokku 
korjama surnu pabereid. 

Kõik näis olevat päevaselge. Arst nentis surma, Ivar Kreugeri Pariisi-sekretär Karin 
Bockmann tundis surnus ära oma šefi ning Kreugeri kontserni asepresident Littorin 
kinnitas tema sõnu. Direktor Littorinile adresseeritud hüvastijätukirjast fimnes, et keegi 
ameerika arst oli Kreugerile tungivalt soovitanud oma tervise huvides äritegevusest tagasi 
tõmbuda. Tema, Ivar Kreuger, tunneb end lõpmata väsinuna, ei suuda kriisist tingitud ras- 
kustega enam toime tulla ja otsustab elust lahkuda. 


Mangaud leidis, et see on peaaegu klassikaline enesetapp, nii nagu sellest räägitakse 
politseikoolis ning nagu seda ka elus kaunis tihti ette tuleb. Kahtlemata täidab ta ülemuse 
korralduse tuletikukuninga surnukeha kiiresti matuseks ette valmistada. Kuid mõned 
detailid selles loos häirisid teda siiski. Näiteks oli 

enesetapp mõistatuslikus vastuolus Kreugeri optimistliku käitumisega enne saatuslikku 
lasku. 

Komissar Mangaud teadis, kui ohtlikuks võivad sellised ebamäärased kahtlused saada, 
ning püüdis seepärast igasuguseid targutusi vältida. Ometi ei saanud mõningaid selle 100 
vastuoksusi kuidagi kahe silma vahele jätta. Nii oli Ivar Kreuger kõigest päev enne 
enesetappu, seega reede hommikul reisilaevaga «lie de France* Ühendriikidest Pariisi 
saabunud. Kõik rääkis selle poolt, et ta kavatses Prantsusmaa pealinnas mitu päeva veeta. 
Veel reede õhtul helistas ta Stockholmi oma vennale Thorstenile, rääkis talle lühidalt 
USA-sõidu tulemustest ja ütles, et tal seisavad ees läbirääkimised Pariisi pankuritega. 
Ühestki sõnast ei paistnud välja, et tal on eluisu otsas. Hiljem, kui Kreugeri aktsiad 
börsidel üha enam uperkuuti lendasid ja tuletiku-kuninga räbal rahandusseis ilmsiks tuli, 
leiti koguni, et jutuajamises vennaga oli Ivar Kreuger erakordselt optimistlik olnud ja 
mõista andnud, et kõikidest raskustest saadakse üle. Sellel optimismil võis ka oma 
tagamõte olla, seda enam, et Ivar Kreuger oli niigi oma optimismi poolest tuntud. Kui 
pokkerimäng käib kõrgetele panustele, tuleb ka vastavalt bluffida, ja Ivar Kreuger oli ju 
kogu elu mänginud. Tõsi küll, kui hiljem Kreugeri kontserni fassaad tükkhaaval maha 
pudenes ja selgus, et tema firma koosneb finantsmajanduslikust kruusast, loobus 
komissar Mangaud tagamõttega optimismi versioonist. Kreugeri ainus vend oli kätest ja 
jalust seotud Kreugeri kontserniga. Milleks oli Ivaril vaja oma viimases telefonikõnes 
seda kahtlast optimismi? Targem olnuks anda vennale juhtnööre teatud tülikate asjaolude 
kõrvaldamiseks. Tema masti mehele oleks see paremini sobinud. Võib-olla ei pidanudki 
tuletikukuningas seda telefonikõnet oma viimaseks jutuajamiseks vennaga? Kuid kuni 
neid võimalusi arutati, kutsus Surete juba oma Komissari tagasi ja sulges Kreugeri 
toimiku salaarhiivi. 

Juba 12. märtsil, kui Mangaud vastavalt korraldusele asja kallale asus, sai teatavaks, kui 
märkimisväärne enesetapja tuletikukuningas oli. Enne kui endale kuul südamesse lasta, 
jõudis ta määrata mitmeid ärinõupidamisi, millest tal polnud kuidagi võimalik osa võtta. 
Üks neist pidi algama 12. märtsi hommikul kell 11 «Hotel du Rhinis», kuhu firma 
asepresident Littorin spetsiaalselt Stockholmist välja kutsuti. Nõupidamisest pidi osa 
võtma ka Kreugeri sekretär Karin Bockmann. Pärast temaga kokkuleppimist ei öelnud 
Ivar Kreuger sugugi mitte «Hüvasti», «Adieu» või «Elage hästi», vaid oma tavalise 
«Nägemiseni». See oli kõigest mõni tund enne enesetappu. Tavaliselt enesetapjad nii 
suhtlemisaldilt hüvasti ei jäta, kui nad just ei usu ülestõusmisse hauataguses elus. Ivar 
Kreugeri taoline Ameerikas kujunenud ja kahekümnendatel aastatel ka Euroopas karjääri 
teinud ärimees ei uskunud mitte hauataguse elu pühapaistesse, vaid maise ilma 
kullasärasse. Nende jumalakartlikkus on vaid harjumuspärane käitumine. Tõelise 
usklikuna oleks ta ilmselt leidnud aega pihtimiseks, 

enne kui püstol kaitsevinnast vabastada. Pihtimise pole aga mingeid märke. Pealegi 
poleks ta kõikide oma pattuc ülestunnistamisega jõudnud kuidagi kella üheksaks valmis, 
hommikust süüa. Komissar Mangaud tegi aga ametlikult kindlaks, et Kreuger jõudis 


rikkalikult ja mõnuga einestada. Sel paadunud mõrtsukal jääb viimane söök enne 
hukkamist kurku kinni ning enamik enesetapjaid mõtleb enne oma viimast sammu 
rohkem lõuatäie viina kui hea söögi peale. Kreuger seevastu sõi kõhu korralikult täis 
nagu iga teinegi, keda ootab ees pingeline päev. Komissar Mangaud võis fakte ja 
tunnistusi nii või teisiti tolgendada, ikka tuli välja, et tuletikukuningas oli kõige 
kummalisem enesetapja, kellega tal eales oli tulnud kokku puutuda. Kuid ometi oli küllalt 
võimalusi, et sellesse müstilisse loosse selgust tuua. Näiteks kas või relv, millel pidid 
olema sõrmejäljed -Ivar Kreugeri sõrmejäljed, sest kindaid ta käes ei olnud. Või 
hüvastijätukirjad, mida oleks saanud võrrelda tema käekirjag nagu ka päevik või muud 
isiklikud märkmed oleksid tõenäolise mingeid niidiotsi pakkunud. Tuletikukuninga 
sekretär ja rohked ärisõbrad Pariisis? Kindlasti tulnuks ka surnu võimalikud vaenlased ja 
kadestajad välja otsida ning tema eraelu vastu huvi tunda. Tavaliselt kasutab politsei 
selliseid infoallikaid meelsasti. Ning lõpuks kerkib kindlasti üles küsimus: kellele tõi Ivar 
Kreugeri surm kasu, kellele kahju? Muidugi sai komissar suurepäraselt aru, et niisuguste 
asjade uurimisel tuleb paratamatult kellelegi jala peale astuda, sest vaikselt ja vagusi 
sellist tööd teha ei saa. 

Läheks pikale loetleda kõiki neid ebameeldivusi, kuhu komissar Mangaud oleks võinud 
sattuda. Tegelikult polnud tal küll selleks võimalustki. Asjaolud ülemusele ette kandnud 
ning tollega ka oma kahtlusi ja kavatsusi jaganud, sai ta valju käsu Kreugeri asjus töö 
sedamaid lõpetada. Komissar Mangaud tahtis küll vastu vaielda, kuid šeff raputas vaid 
mornilt pead. Eg tedagi kõikidest kaalutlustest informeeritud. Süretel oli üldise hea nina 
igasuguste segaste asjade peale, kuid komissari ülemuse ülemused teadsid ilmselt liigagi 
hästi, kelle rahakappi Mangaud oma nina võis toppida. 

Ja ikkagi ujus üht-teist päevavalgele, ehkki mitte Surete kaasabil. Tikukuninga surma 
õnnestus siiski õhtuni saladuses hoida, täpsemini — kuni New Yorki börsi uksed veel 
avanud olid. See viivitus kulus teatud rahandusringkondadele marjaks ära. Kui 
Stockholmis teatati Ivar Kreugeri ootamatust surmast alles 12. märtsi õhtul. Kreugeri 
kontserni aktsionärid ja kreeditorid lootsid niiviisi takistada seda, ms varem või hiljem 
nagunii pidi juhtuma — Kreugeri aktsiate langemist. 

Seepärast püüdsid Kreugeri inimesed, USA Higginsoni pank ja teised asjast huvitatud 
isikud igati ümber lükata kuuldusi, nagu oleks Kreugeri kontsern majandusliku 
kokkuvarisemise äärel. Osundati Kreuger £ Toll'i möödunudaastasele lõppbilansile. 

Selle järgi oli Wall Streetil levivate kuulujuttude kiuste Kreugeri kontsernil 1931. aastal 
positiivne bilanss 100 miljonit krooni. 

Aga siis tuli täielik krahh. Hiiobi sõnumid jõudsid avalikkuseni algul piiskhaaval, 
hiljem lausa paduvihmana. Paljuräägitud positiivne bilanss osutus bluffiks — Kreugeri 
kontserni ei olnud enam võimalik päästa. 

Rothschildid, Morganid, Lazardid, Wallenbergid ja teised nendetaolised rahandushaid 
haistsid saaki. Tuletikukuninga afäärid ja pettused tulid üksteise järel ilmsiks, üks 
fantastilisem kui teine. 

22. märtsil 1932 tuhastati Stockholmis Ivar Kreugeri surnukeha. Kümme päeva hiljem 
teatas ajakirjandus, et Kreuger £ Toll'i 1930. aasta äriaruanne oli vale. Londoni 
vahendusfirmale Prise x Waterhouse oli antud ülesandeks uurida kontserni äri-pabereid. 
Tehti kindlaks, et mitmed võltsingud ja varjamised said teoks Ivar Kreugeri enda 
korraldusel. Oli suurendatud aktivat, tehtud fiktiivseid sissekandeid ning passivat 


vähendatud. See pidi näitama majanduslikku võimsust seal, kus tegelikult olid vaid kriis, 
maksuvõimetus ja pankrot. 

Kuid see polnud veel kõik. Vähehaaval sai selgeks, et taevani kiidetud 
«maailmamajanduse Napoleon» oli tegelikult suuremat sorti pettur, kes võttis endale 
suuri võlakohustusi, omamata üldse sularahaks muudetavaid vahendeid. Näiteks ei olnud 
tal üldse raha võla tasumiseks Poolale, ehkki tähtaeg saabus märtsis ja aprillis. 1. aprilliks 
1932 jõudis kätte 6,5 miljoni naela suuruse pangaavansi tagasimaksmise tähtaeg 
Inglismaal, USA-s jäi pankadele maksmata 9 miljoni dollari suurune võlg. Ilmnes muidki 
asjaolusid, mis sundisid juba tegevusse astuma Rootsi kriminaalpolitseid. Kreuger x 
TolVi aktivakanded osutusid lähemal uurimisel võltsinguteks, mille eest oli vastutav Ivar 
Kreuger isiklikult. Näiteks leiti tuletikutrusti seifis 42 Itaalia valitsuse võlakohustust, 
igaüks enam kui 100 000 Inglise naela ulatuses. Need olid trükitud inglise keeles, tagatud 
Itaalia valitsuse poolt ning kandsid Itaalia rahandusministri allkirja. Tõeline varandus — 
kui paberid oleksid olnud ehtsad! Kontserni õnnetuseks ei teadnud Itaalia valitsus nendest 
võlakohustustest midagi ja ei võinudki teada, sest paberid ilmusid siia maailma ühes 
Stockholmi trükikojas ning polnud iialgi Itaaliasse sattunud. Tellimus trükikojale pärines 
Ivar Kreugerilt eneselt, tema käega oli kirjutatud ka Itaalia rahandusministri allkiri. 
Samas seifis leidus veel kaks Itaalia valitsuse võlakohustust, kumbki 1 533 700 
naelsterlingi suuruses summas. Ka need olid võltsitud. 

Vaevalt jõudis jahmunud üldsus need palad alla neelata, kui järgnesid uued paljastused. 
Tuli välja, et 1925. aasta esimene kokkulepe Poola valitsusega tuletikumonopoli 
küsimuses oli võltsitud nii, et kontsernile kanti raamatusse sisse palju suurem kasum, kui 
ta tegelikult sai. Veel sai selgeks, et Kreugeri kontsern oli variisikute kaudu iseenda 
aktsiaid ostnud, et soodsat kurssi üleval hoida. 

Kreugeri kontserni direktorid tunnistasid lõpuks üles, et nad olid oma šefi näpunäidete 
järgi bilanssi võltsinud. Samal ajal paljastas revisjon kaks kunagist Kreuger £ Tolli 
juhtivat ametnikku, kes olid omal ajal 165 000 krooni kõrvale toimetanud ning selle 
rahaga 1931. aastal oma vahendusfirma asutanud. 

Sellise tempoga veeres paljastuste laviin aina edasi. Jäi niisugune mulje, et Kreugeri 
kontsern oli juba ammu pankrotis ning suutis eksisteerida ainult tänu oma šefi 
kelmustükkidele. Ka Ivar Kreugeri viimane sõit USA-sse ning kavandatud läbirääkimised 
Pariisis olid mõeldud ühel eesmärgil — hankida laostuvale kontsernile raha. Ometi läks 
tema USA-reis tühja, sest Morgani pank pani käiku kõik oma kaugeleulatuvad sidemed 
Ining saavutas selle, et tuletikukuningas pidi tühjade kätega tagasi tulema. 

Kuid kõigest sellest sai komissar Mangaud teada alles hiljem ajakirjandusest. Siiski oli 
veel üks šanss sellest võltsingute ja pettuste džunglist läbi murda. 1932. aasta aprilli algul 
rääkis Stockholmi pankur Hoegmann Süret€s üht-teist huvitavat oma Pariisi kolleegi 
Barrault' vastu. 1931 aasta sügisel deponeerinud Hoegmann Barrault' juures oma 15 
miljoni margase laenu tagatisena 30 miljoni marga ulatuses Kreugeri obligatsioone. 
Lepingu järgi pidi Barrault neid enda käes hoidma. Kellegi salapärasel I soovitusel lasi ta 
need paberid aga kähku New Yorgi börsil käiku ning lavastas sellega Kreugeri aktsiate 
järsu languse. 

Süret€ kogus Barrault' kohta andmeid. Rootsi pankuri ütlustes polnud nagu põhjust 
kahelda, kuid ometi jäi asi sinnapaika. Kreugeri juhtum ei avanenud ikkagi. Süret€ 
otsustas lõplikult vaikida ning vaikib tänapäevani. Niisugune diskreetsus sunnib 


kahtlema, kas ei peitu selle taga väga kaalukaid huvisid, mis ulatuvad sõjasaladuse 
hämarikesse. 1935. aastal tekitas keegi monsieur Lemoine ise seda soovimata suurt 
kõmu. Härra Lemoine kuulus Prantsusmaa kindralstaabi 2. büroosse, seega siis 
sõjaväeluuresse. Ta juhatas aastatel 1930—1935 osakonda, mis tegeles võltsdokumentide 
muretsemise ja valmistamisega. Kõrgekvaliteedilised võltsingud eeldavad alati originaali 
täpset tundmist, vastavaid tööriistu ja kvalifitseeritud eksperte. Sellepärast koguvad 
salateenistused kõikvõimalikke originaaldokumente ja -allkirju, et neist vajaduse korral 
koopia valmistada. Nende käsutuses on ka piisavalt vahendeid vajalike ekspertide ja 
töövahendite muretsemiseks. 

Monsieur Lemoine jäi vahele sellega, et püüdis omakasu huvides niisuguseid 
võltspabereid kahtlastele kundedele maha sahkerdada. 

Kuid kas polnud Ivar Kreugeri valduses meisterlikult võltsitud riiklikke dokumente, 
mille valmistamiseks ilmselt tema enda käteosavusest ja väikese Rootsi trükikoja 
võimalustest vaheks jäi? Kas ei olnud ka tuletikukuningas härra Lemoine'i erakunde, 
nagu oletab Prantsuse ajaloolane Bergier? 

Komissar Mangaud, kellele see lugu ülimalt kahtlane tundus, 

vaikis aastaid. Kaua aega pärast Kreugeri juhtumi mahamat-mist hakkas üks Rootsi 
ajakirjanik selles loos uuesti urgitsema.» ning talle ütles Mangaud välja, et tema arvates 
ei lasknud Ivar Kreuger end ise maha. 

Ka tikukuninga vend Thorsten Kreuger on samal arvamusel. Omal ajal pidi tema selle 
supi ära sööma, mida vend oli kontserni aktsionäridele keetnud. 1936. aastal mõistis 
Rootsi ülemkohus talle võltspankroti eest üheaastase vanglakaristuse ning kohustas teda 
hüvitama miljon krooni suuruse kahju. Peaaegu kaks aastakümmet püüdis ta 
ajakirjanduses meeleheitlikult tõestada, et tema vend Ivar polnud enesetapja ega pettur. 
Kuid ta ei suutnud leida piisavalt kaalukaid tõendeid, et veenda Rootsi ülemkohut asja 
uuesti läbi vaatama, olgu siis esimeses või teises punktis. 

Jääb üle mainida veel seda, et kaks suurt rahvusvahelist finantsühendust lõikasid 
Kreugeri kontserni allakäigust kõige rohkem kasu ja jagasid omavahel ka järelejäänud 
pärandi. Need olid Rockefelleri ja Rothschildi grupiga tihedalt seotud Prantsuse —Briti— 
USA Lazard Bank ning Rootsi Rothschildiks kutsutud Wallenbergi grupp. 


Mees Sürete tõendiga 


«Selle tõendi omanik Stavisky, alias Serge Alexandre, on volitatud minu nimel 
ametlike võimuesindajatega suhtlema ning vajaduse korral neilt abi paluma. 
Süret€ GEnšrale, Pariis, alla kirjutanud Bayard, politseikomissar» 


Mees, kelle soovitusele Süret€ kõrge ametnik nii lahkelt alla kirjutas, oli võimekas 
agent, julgeolekuteenistuse hõbekannuste omanik. Kuid ta oli ka rafineeritumaid sulisid, 
keda Pariisi allilm on kunagi ilmale toonud, tuntud kurjategija, kes isegi hauast lõi uppi 
kaks valitsust, kaks politseiülemat ja ühe prokuröri ning põhjustas suurima 
kelmiskandaali pärast Panama afääri. 

Staviskyl, alias Serge Alexandre'il oli kõigi asjaosaliste arvates erakordselt hea välimus, 
filmitähe ripsmetega väledad silmad ning terane mõistus. Ta polnud mingi tühine 
pealekaebaja, kes tagasihoidliku tasu eest oma agenditööd teeb ning rahulikust 


äraolemisest unistab. Ta ei olnud ka nurgaadvokaat nagu Sarret, kes tegi tiisikusehaigete 
surmakandidaatidega väikesi kelmusi kindlustuskompaniide vastu ning lõpetas kõige 
rumalama vahendi — mõrvaga. Muidugi ei saavutanud Stavisky ka Ivar Kreugeri taset, 
ehkki ei jäänud sellest eriti kaugele maha. Küllap sellepärast õnnestuski tal vältida 
giljotiini, kuid paraku mitte revolvrikuuli. Muide, nagu tuletikukuninga puhulgi, ei ole 
teada, 

1:32 


kes selle välja tulistas. Nagu enamikul suurt masti kelmidel oli ka tema elu üsnagi 
tormiline. Kord suples ta kullas, kord ukerdas allilmaporis; üks päev loopis tuhandelisi, 
teine päev kraapis suure vaevaga kokku lõunasöögiraha. Kuid alati oli tal käeulatuses 
terve trobikond nõuandjaid, kes ikka oskasid oma krutskitega ta õigusemõistmise eest 
kõrvale toimetada. 

Ta sündis hambaarsti pojana 1886. aastal Kiievi lähedal. Siirdunud hiljem koos 
vanematega Prantsusmaale, naturaliseerus ta seal ning lõpetas ühe soliidsema Pariisi 
gümnaasiumi. Auväärt vanemad hoolitsesid selle eest, et järeltulijal millestki puudus ei 
oleks. Tagasihoidliku käitumise ja range moraaliga lisa ei suutnud hiljem ülekäte läinud 
poja käitumist taluda ning võttis endalt elu. Seevastu Stavisky vanaisa oli hoopis 
vabamate vaadetega. Ta lasi, end lapselapse kahtlasevõitu optimismist ära petta ning 
üüris koos temaga 1909. aastal Champs Elyseel teatri Marigny. Vanaisa ja lapselaps 
otsustasid show-bisnessiga raha teha. Kogu nali seisnes selles, et teatritegemisest oli neil 
sama vähe aimu kui rahagi. Kõigest hoolimata asuti energiliselt asja kallale. Otsiti välja 
sobivad kaastöölised, nõuti neilt soliidne kautsjon ning prassiti see siis maha, Niisugune 
tegevus tõi kaasa tubli tosina süüdistusi kelmuses. Stavisky palkas sellesama väljapetetud 
raha eest advokaat Albert Clemenceau, tuntud poliitiku venna, ning saavutas asja 
edasilükkamise kolme aasta võrra. (Kiindumus nimekate ja kallite advokaatide vastu oli 
talle omane kogu elu jooksul.) Tänu advokaadi pingutusele võttis kohus Stavisky asja ette 
alles 1912. aasta veebruaris, näidates sealjuures üles erakordset leebust. Teda karistati 
ainult 15-päevase vangistusega tingimisi ja 25-frangise rahatrahviga ning hoiatati, et 
edaspidi tuleb oma äri korralikumalt ajada. Kuid Stavisky oli teatriafääriga teeninud 12 
000 franki ning ta ei mõelnudki vähemalt esialgu sellistest meetoditest loobuda. Koos 
teise petisega asutasid nad vahendusbüroo, kus hakkasid kergeusklikele võlausaldajatele 
kaela määrima ammuilma pankrotti läinud tööstusettevõtete aktsiaid. Ka see lugu lõppes 
kriminaalasjaga. Kuid nüüdki ei jäänud tema advokaadid käed rüpes istuma ning leidsid 
hoova, millega õigusemõistmine seisma panna. 

Esimese maailmasõja ajal teenis Stavisky nagu tõeline patrioot... mõni kuu abivägedes. 
Ta õppis hoolega tundma sõjaväe varustusteenistust, et üsna varsti ise selle pealt teenima 
hakata. Tal õnnestus viia Itaalia valitsus nii kaugele, et too tellis temalt 20 000 pommi. 
Tegelikult polnud Stavisky käsutuses paarikümmet paukhernestki. Kuidas see tal korda 
läks, jääb saladuseks. Igatahes teenis «ilus Alexander» selle operatsiooniga peaaegu pool 
miljonit franki. 

Prantsusmaa ülemkihile nii sissetulekurohkel sõjajärgsel ajal ei jäänud ka Stavisky 
pealtvaatajaks. Ta avas asutuse, kus kahtlasevõitu programmi kõrval oli põhiline 
sissetulekuallikas keelatud õnnemängud. Oleks kasutu püüda jälgida selle kõrgete 
ametimeeste ja politseiülemate lemmiklapse karjääri kõiki keerdkäike. 

Kindel on vaid see, et petturlikes ettevõtmistes orienteerus ta niisama hästi kui 
uimastiäris, valitsusametnike äraostmine läks sama osavalt nagu võltsitud väärtpaberitega 
äritsemine. Stavisky oli oma ühiskonna tõeline produkt. Kolmanda Vabariigi valitsuste 
võimetus ja äraostetavus, imperialistliku arengutee lahutamatu koostisosa, oli see soodne 
pinnas, kust sellised kelmid paratamatult võrsuvad. 

Hiljemalt 1924. aastal võisid Staviskyt soosivad politseiülem Chiappe ja Sürete 
komissar Bayard ühest politseiettekandest lugeda, et too on sõnadetegija, laiskvorst ja 
kahtlase moraaliga inimene, kes ei jäta kunagi kasutamata juhust, et teiste seljas liugu 
lasta. Aasta hiljem oli Chiappe asutus koguni sunnitud Stavisky käsile võtma, sest ta tegi 
ühel tšekil 6000 dollarist 46 000. Võltsimine tuvastati sedamaid ning Stavisky vahistati. 
Kuid kaitseinglid Ouai des Orfevre'il ja Palais de Justice'is ei jätnud teda ka seekord 
hätta. Stavisky lasti peagi tingimisi vabadusse ning vahepeal jõudis keegi tema sõpradest 
politseis või kohtus selle eest hoolitseda, et tülikas asitõend, võltsitud tšekk toimikust 
kaoks. Jäigi teadmata, kes nimelt selle heateo ilusale Alexanderile tegi. Oli see ehk 
komissar Bayard, kes andis talle ka Süret€ tõendi? Või inspektor Bonny Pariisi kriminaal- 
osakonnast, kellega Stavisky sõbrustas? Seisab ehk selle taga mõni teine kelmi 
poolehoidjatest? Kindel on vaid see, et Staviskyl olid Pariisi politseiga head suhted ning 
etta sai aegsasti teada igast sammust, mis tema vastu astuda kavatseti. 

Kord püüdis üks tema kaasosaline mängust välja astuda ning kirjutas Pariisi 
kriminaalpolitseile kaebuse. Juba järgmisel päeval võis Stavisky sellele renegaadile tema 
enda kaebuse ette lugeda ning sellega vaest mehikest kõvasti pigistama hakata. See pole 
kaugeltki ainuke tõend ilusa Alexanderi lähedastest suhetest politseiga. Võltsitud tšeki 
kadumine muutis Stavisky kriminaalasja mõttetuks, sest ilma asitõendita ei saa olla 
kohtumenetlust, ilma menetluseta ei saa aga teha kohtuotsust. Selles asjas tuli 
Prantsusmaa kohtumeestele kiiresti meelde fundamentaalne õigus-põhimõte in dubio pro 
reo — kahtlused süüdistatava kasuks. Lõpuks ei olnud Stavisky ju mõni juudist kapten 
Dreyfus, kes kuidagi ei meeldinud luureteenistusele. Stavisky oli pigem kena mees, kes 
elas ise hästi ning lasi ka politseiametnikel ja kohtu-nõunikel hästi elada. 

Kergest pääsemisest rõõmu tundes otsustas Stavisky oma kuritegeliku 
mitmekülgsusega uuesti proovi teha. 1926. aastal paljastas politsei kaks börsimaaklerit 
paraja paki väärtpaberite varguselt. Sealjuures tuli juhuslikult välja, et varastatud paberid 
oli Londoni börsil 5 miljoni frangi eest maha müünud Stavisky.. Uskumatu, kuid siiski 
kavalerile jala peale astuda, kui tal oli Pariisi uhkes lääneosas mitmekorruseline maja, 
teises linnaosas villa, kaks autot, hobusetall ja ministrite eestkoste, kes oli oma inimene 
Deauville'i, Cannes'i ja Biarritzi 

kallimates lokaalides ning kes võis Monte Carlos iga mängu-panga lõhki ajada. Algul 
läks Staviskyl siiski halvasti, sest selle asjaga tegelev uurija Prince ei tundnud Staviskyt 
ning andis korralduse ta vahistada. Stavisky pidas kõige targemaks esialgu Marly-le-Roy' 
villasse kaduda ning püüda sealt kunagise justiitsministri senaator Renoulfga ühendusse 
astuda. Renoult proovis uurijalt Staviskyt 50000 frangi eest vabaks kaubelda, kuid Prince 
ei teinud seda mängu kaasa. Vastupidi, saanud 1926. aasta juulikuus ühelt deputaadilt 
teada Stavisky asukoha, saatis ta otsekohe operatiivgrupi Marly villasse. Kui Pariisi 
politseimehed kohale jõudsid, tuli neil imestusest silmad pärani ajada. Uhketes 
õhtukleitides daamid ja laitmatutes frakkides härrad tervitasid neid valju hallooga. Kuid 


majaperemeest nende hulgas ei olnud. Jälitajad leidsid ta poolalasti ja purujoobnuna 
vannist. 

Esimest korda kõigi nende aastate jooksul, mil Stavisky nimi politseiettekannetes 
figureeris, otsis politsei teda sealt, kus ta Ika tegelikult oli. Seni oli politsei ilmunud alati 
sinna, kus Staviskyt mingil juhul olla ei saanud. Seekord paigutati ta eeluurimiseks vahi 
alla kurikuulsasse La Sante vanglasse, kus petturmaakleritest sõbrad juba ees ootasid. 
Kuid ka nüüd leidus lõpuks soosija, kelle abiga Stavisky veel enne protsessi algust ning 
vanglaarstide kategoorilisest protestist hoolimata «tervislikel põhjustel» vabaks lasti. 

Ja ikkagi oli vangivalvuritel 16 kuu jooksul õnn ja rõõm monsieur Staviskyt luku taga 
hoida. Selle trellide taga veedetud sundpuhkuse jooksul sai temast lõplikult kriminaalne 
tõusik. Kehv lobi, sünged vanglariided, primitiivsed naabrid ja lõputud rõõmutud ööd 
viisid ta arusaamisele, et püsivat edu võivad saavutada ainult need, kes teevad 
petturlusest suure äri. Seniste asjadega oli ta alati liiga suure riski peale välja läinud ning 
alati ka vahele jäänud. Nii ei tohtinud see edasi kesta. 

Stavisky otsustas nüüdsest peale ainult miljonilist äri ajada. Parem oleks seda muidugi 
teha sellise nimega, mida politsei-kartoteekides ei ole. Nii sündiski maailma Serge 
Alexandre. 


Monsieur Alexandre'i äri 


La Sante ebasõbralike müüride vahelt vaevalt välja pääsenud, hakkas Stavisky, alias 
härra Alexandre virgalt tegutsema. Vähese raha, kuid seda suuremate sidemetega asutas 
ta ühe ettevõtte teise järel, et oma suure kelmustüki jaoks algkapitali koguda. Orleans'is, 
nagu teisteski Prantsusmaa linnades tegutses kohalik pandi- ja laenuühisus, Credit 
Muntcipal. Pariisi ajalehtedes juba pikemat aega eduka ärimehena üleskiidetud, suuri 
summasid vastuvõttudeks ja rikkalikeks lõunasöökideks väljaandval ning Surete 
komissari Bayard'i usaldusalusena tuntud härra Alexandre'il polnud sugugi raske 
Orleans'i Credit Municipal'i direktori härra Debrosses'ga sõbruneda ja temast lõpuks oma 
äripartner teha. Stavisky pantis krediidiühistusse suure 

summa eest vääriskive. Kivid olid muidugi võltsitud, nende kohta käivad dokumendid 
aga ehtsad. Viimaste eest hoolitses ametlik spetsialist nimega Cohon. 

Debrosses sai ka ise õige pea selliste trikkide maitse suhu. Kui pettus avalikuks tuli, 
olid Staviskyl juba uued rauad tules ja nii palju raha taskus, et laenuühistule tekitatud 
kahju hüvitada ning sellega suuremat lärmi vältida. Raha tuli sedapuhku Bayonne'i Credit 
MunicipaVist. Prantsusmaa läänerannikul, Hispaania piirist kiviviske kaugusel asuval 
väikesel provintsilinnal Bayonne'il oli pisike pandimaja ning väga auahne linnapea 
nimega Garat. Kolmekümnendate aastate alguses elas Bayonne'is nagu teisteski Louna- 
Prantsusmaa linnades palju Hispaania emigrante. Need olid enamasti aadlikud, kes 
polnud võõrale maale suurt midagi peale ehteasjade kaasa toonud. Staviskyl oli teatavasti 
hea nina igasuguse kerge teenistuse peale. Ta rääkis linnapea , Garafle augu pähe muuta 
Bayonne'i Credit Municipal suureks krediidiühisuseks, ning pani ise alustamiseks lahkelt 
välja 200 000 franki. Ta hoolitses ka selle eest, et uue ettevõtte direktoriks sai keegi 
Charles Tissier ning rahandus-nõunikuks juba Orleans'ist tuntud Debrosses. Kõik 
ülejäänu oli lausa lapsemäng. Prantsuse seaduste järgi võib pandimaja võtta pantijalt 


kaheksa protsenti. Ise peab ta aga pangale või muule laenuandjale maksma ainult kuus 
protsenti, omades samal ajal ka õigust lasta välja boone panditud vara väärtuses. Sta- 
viskyl ei jäänud üle muud, kui hoolitseda selle eest, et piisavalt ehtsaid või võltsjuveele 
pandile antaks ning et jätkuks asjast huvitatud isikuid, kes oma kapitali soodsalt ja 
kindlalt sooviksid paigutada. Siinjuures aitas teda palju minister Dali-miri soovituskiri, 
mis kutsus ametiasutusi üles ostma Bayonne'i Credit Municipal'i boone. 

Oli 1933. aasta detsembri keskpaik. Alexander Stavisky oli veetnud meediva suve 
Euroopa kuurortides ja Monte Carlos ning elas koos perekonnaga hotellis «Claridge» 
Champs-Eliseel Pariisis. Bayonne'ist voolas raha nagu ennegi, ehkki olulise osa sellest 
pidi ta kulutama kingitustele ja muudele taolistele asjadele, mida polnud kuidagi võimalik 
vältida. Raha oli tal rohkem kui kunagi varem, kuid ka vajadused kasvasid ikka 
suuremaks. Tõsi, hakkamas oli juba uus äri, sedapuhku Ungari optantidega. Soliidset tasu 
võis eeldada Bulgaariale antava laenu vahendamise eest. Kuid ikkagi jäi tema rahaline 
olukord ebakindlaks. 

Peamine tuluallikas Bayonne'i Credit Municipal oli boone ringlusse lasknud juba 
rohkem, kui sellel asutusel oli üldse vara. Varem või hiljem pidi sellest pahandusi tulema, 
seda enam, et juba praegu avaldasid mõned ajalehed imestust nii arvukalt ringlusse lastud 
boonide üle. Mitmed sõbrad muutusid kannatamatuks ning tuletasid meelde tema 
kunagisi lubadusi. Kas või näiteks härra Charles Wurtz, Prantsusmaa Kõrgema 
Halduskohtu esimees. Ta oli saanud järelevalvenõukogu esimeheks ühes neist 
kahekümnest kelmifirmast, mis võlgnesid oma olemasolu eest tänu 

Stavisky initsiatiivile. Suur seadusemees tuletas pikaldasele Alexanderile meelde, et oli 
nõustunud riskantse järelevalvenõuniku kohaga ainult soovist säilitada oma luksuslikku 
eluviisi. Stavisky oli ju lõpuks lubanud Wurtzile luksuskorteri Pariisis, maamaja, auto ja 
iga-aastase terviseparandamise moodsates kuurortides lõunas. Viimati väljamakstud 
summa oli aga nii kesine, et härra halduskohtu esimees hakkas kahtlema, kas ta üldse 
edaspidi selles äris kaasa teeb. 

Esialgu ei olnud vähemalt Bayonne'i ametimeestelt mingeid ebameeldivusi oodata. 
Linnapea Garat oli hoolega asja juures, niisiis võis selle kandi pealt rahulik olla. Rohked 
revisjonid, mida rahandusorganid vastavalt kehtivale korrale Bayonne'i Credit 
MunicipaVis ette võtsid, ei avastanud vähimaidki puudusi. Polnud ka midagi imestada, 
sest katteta boone ei kandnud Sta-l visky ja tema abilised lihtsalt raamatusse sisse. 
Direktor TissierT olid kahesugused boonid. Ühed vastasid olemasolevatele väärt- 
esemetele ning need vormistati seaduslikult. Teised anti välja väärtusega mitte alla 200 
000 frangi ning need ei olnud millegagi tagatud (ostjad seda muidugi ei teadnud). 
Loomulikult ei kantud teist liiki boone äriraamatutest läbi. Neid käsutas ainuüksi 
Stavisky, keda just madalas lennus süüdistada ei saa. Tissier ja Debrosses said täpseid 
juhiseid, milliste summadega boone välja anda. 

Valitsusega sai ilus Alexander hästi läbi ja ka õigusemõistmise poolt polnud esialgu 
midagi karta. Prokurör Pressard, peaministri kohusetäitja Chautemps'i sugulane, polnud 
talle kunagi liiga teinud ning ilma kohtu-uurija Prince'ita poleks ta omal ajal kindlasti La 
Santesse sattunud. Vahepeal oli aga Prince kassatsioonikohtusse üle viidud ning seega 
polnud ta enam ohtlik. 

Stavisky ei kartnud eriti ka politseid. Kui mõni üliagar ametnik peakski tema vastu huvi 
tundma, võis talle alati Surete tõendi nina alla pista. Kui teda üldse mingi hädaoht 


ähvardas, siis pantijate poolt. Kuni need aga haisu ninna pole saanud ning boone 
väljamaksmiseks ei esita, võib ta rahulikult magada. 

Ent 1933. aasta detsembri keskel juhtus just see, mida ta oli kartnud. Uks Bayonne'i 
Credit MunicipaVi ümber levivatest kuulujuttudest häiritud kindlustuskompanii esitas 
väljamaksmiseks kuuekohalise numbriga booni. Direktor Tissier'1 polnud sellist summat 
sularaha muidugi kusagilt võtta. Ta külvas kindlustuskompanii sõnaohtrate lubadustega 
üle, mis paraku aga ainult suurendas booniomaniku kahtlusi. Kompanii pöördus 
rahandusameti poole, kes hakkas otsekohe pandimaja arvepidamist kontrollima. 
Revidendid tuhnisid raamatutes, puhastasid vahepeal prille, tuhnisid siis edasi, kuid ei 
suutnud ikkagi leida pandimaja registritest kindlustusele väljaantud booni kviitungit. 
Täielikus nõutuses teatasid nad asjast kohtu-uurijale. Veel enne, kui uurija jõudis 
Bayonne'i Credit MunicipaVi direktori Tissier' vahis-tamiskäsu välja anda, ilmus too ise 
kohale. 

Eluaeg vaikselt raha kokku kraapinud Tissier tõttas oma 

südant kergendama ja tunnistas kõik üles Seni ainult provintslikke kriminaallugusid 
lahendanud uurijal läks sellest kõigest silme ees kirjuks. Tissier rääkis ära kõik, mida ta 
teadis, ning, jumala eest, ta teadis palju. 

Juttu oli nii kahekordsest boonimajandusest kui ka võltskividest. Armastusväärse 
eksperdi Cohoni roll tuli välja niisama selgelt nagu selle petistekamba pealiku nimigi: 
Stavisky. 

Kuni härra Tissier uurija silmi avas, tõttas tema armuke telefoni juurde ning ootas 
kannatamatult ühendust Pariisi hotelliga «Claridge». 


Ilusa Alexanderi surm 


Sellest päevast, 23. detsembrist peale pööras õnn ilusale Alexanderile selja. Credit 
MunicipaVi afäär tuli täielikult päevavalgele ning Bayonne'i kohtu-uurija andis ühe 
vahistamiskäsu teise järel. Linnapea Garat, rahandusnõunik Debrosses ja paljud teised 
isikud läksid oma kaasosalise Tissier' järel eeluurimisvanglasse. 

Ka Stavisky vahistamiskäsk oli olemas, kuid nagu alati, otsis politsei teda tulutult. 
Mees oli end kiirustamata ja põhjalikult ära peitnud. Bayonne'ist tulnud Hiiobi sõnumi 
kätte saanud ning sellele ka Pariisist kinnitust leidnud, otsustas ta mõneks ajaks kaduda. 
Kutsunud enda juurde vanad semud Hayotte'i ja Ramog-nino, andis ta neile müümiseks 
oma väärtesemeid kümne miljoni frangi väärtuses. Need ehtsad vääriskivid oli Tissier 
jõudnud õigel ajal Bayonne'i pandimaja varadest Stavisky korraldusel kõrvale toimetada. 
Nüüd pidid nad katma ilusa Alexanderi reisi-kulud. Lahti polnud neist enne jõule 
muidugi kerge saada. Lõpuks leiti siiski üks juveliir, kes oli nõus kivid ära ostma, kuid ei 
riskinud anda rohkem kui 80 000 franki avanssi. 

Poole sellest summast andis Stavisky naisele, kes jäi esialgu Pariisi. Ise sõitis ta koos 
sõbra Pigaglioga ära. Parlamendisaadiku Bonmaurega tihedalt seotud Pigaglio oli üldiselt 
tume tüüp. Ise nimetas ta end ajakirjanikuks, tegelikult oli ta aga sellesama inspektor 
Bonny nuhk, keda valitsus nimetas Prantsusmaa detektiiviks number üks ning keda 
Stavisky hästi tundis. 


Kui aastaid Sürete ja kohtute soosingus olnud mees hakkab allamäge libisema, võib ta 
ka teisi kaasa tirida. Nagu uppuja õlekõrrest, nii haarab ka kelm kinni oma ametimeestest 
päästeinglitest. Seda teab iga kriminalist omaenda praktikast, seda teadsid ka Bonny, 
Bayard, Chiappe ja Pressard. Fortuuna armulikkusest ilma jäänud kurjategija võib 
osutuda oma soosijatele ohtlikumaks kui hambunirelvastatud bande. Seepärast oleks väga 
rumal teda silmist kaotada: ei ole välistatud igasugused ebameeldivad üllatused. Ka seda 
teadsid Bonny ja teised väga hästi. 

Stavisky ja Pigaglio sõitsid rahumeeli rongiga Servorzi, kus nendega ühines algul keegi 
kahtlane tegelane, retsidivist Henry 

Voix, hiljem aga veel Lucette Alberas, üks Stavisky arvukatest armukestest. 

Uus aasta seisis ukse ees ning seda ei saanud ometi tähistamata jätta. Stavisky saatis 
Pigaglio 28. detsembril uuesti Pariisi, et see tooks juveliiri käest ära ülejäänud raha. 
Sõber tõi ainult 6000 franki, kuid see-eest rohkesti halbu uudiseid. Stavisky ei tundnud 
end enam Servorzis sugugi kindlana ning sõitis Chamonix'sse, neil aastail veel 
tähtsusetusse külasse Prantsuse Alpides. Tema ülesandel üüris Henry Voix seal väikese 
Villa Vieux, mis oli sellel aastaajal harilikult tühi. Seal veetiski ilus Alexander oma aega 
koos retsidivisti, politseinuhi ja armukesega. Samal ajal otsis politsei teda ajakirjanduse 
teadetel tagajärjetult kogu maalt. 

Vahepeal võttis Credit Municipal*i ümber puhkenud skandaal valitsuse jaoks üha 
ohtlikuma kuju. Afäärikeerisesse olid tõmmatud tuntud isikud. Avalikkus ootas 
kannatamatult Stavisky vahistamist, sest poliitikud ja ametnikud kinnitasid nagu ühest 
suust oma süütust, Stavisky teadis aga kõige paremini, kes neist oli oma käe sellele asjale 
külge pannud. Seni polnud aga veel kõik sugugi kadunud. Kuni Stavisky vabaduses viibis 
ja suu pidas, võis asja vaka all hoida. Aga alates sellest hetkest, mil ta vahistatakse ja 
rääkima hakkab, muutub ta valitsusele ja selle juhile ülimalt tülikaks. Ning kuna Pariisi 
politseis oli Bonnyde kõrval ka palju tõelisi inspektoreid, oli Stavisky vahistamine 
päevade küsimus. 

7. x jaanuaril 1934 leidsidki Pariisi politsei detektiivid Vieux* villa Chamonix's üles. 
Retsidivist Henry Voix'd jälitades jõudsid nad algul Servorzi ja siis Chamonix'sse. 
Otsinguid juhtinud ülemkomissar Charpentier'le tundus villa elanike käitumine 
kummalisena. Maja oli küll asustatud, kuid üürnikke polnud kusagil näha. 

Charpentier' mehed käisid villa omaniku juures, nägid seal Voix' allkirjaga üürilepingut 
ning mõistsid, et on sattunud õige mehe peale. 

«Ajakirjanik» Pigagliot muidugi sel ajal Chamonix's enam ei olnud. Ta istus Pariisi 
politseiprefektuuri kriminaalosakonnas ja ootas rahulikult uudiseid Vieux* villast. 

8. — jaanuaril 1934 tuli Pariisis kokku valitsus, et arutada suletud uste taga viimaste 
nädalate sündmusi. Kõne all oli kabineti reorganiseerimine, millega loodeti summutada 
viimasel ajal üha laienevat umbusaldust. Samal ajal valmistus Chamonix's ülemkomissar 
Charpentier Staviskyle käppa peale panema. 

Pärastlõunal lasi ta politseinikel Villa Vieux ümber piirata. Majaomanik pidi eesaia 
kaudu verandale minema ja selle uksele koputama. Samal ajal tuli kahel politseinikul 
peauksest sisse tungida. 


Järgnevatel sekunditel majas juhtunut võib ainult oletada. Algusest peale kahtluse alla 
seatud politseiettekandes öeldakse, et hetkel, mil inspektorid ukse avasid, kostis villa 
sisemusest lask. 

Sel ajal verandal olnud villaomanik ei näinud majas toimuvat, kuid oma hilisema 
tunnistuse kohaselt olevat ta kuulnud vahetult enne lasku kedagi hüüdvat: «Ärge laske, 
ärge laske!» 

Oli see Stavisky? Voix? Või ehk keegi politseinikest? Kas püüti üldse selgitada, kes oli 
karjunud? Politseiettekandes pole sellest sõnagi. Seal öeldakse ainult, et majja tunginud 
politseinikud leidsid eest sureva Stavisky. Revolvrikuul oli purustanud tal koljuluu, surija 
parema käe juures lebava revolvri toru oli veel soe. 

Stavisky elas veel mõne tunni ning suri järgmisel hommikul Chamonix' haiglas. 10. 
jaanuaril 1934 maeti ta samasse küla-kalmistule. Kohtuarst andis arvamuse, et Stavisky 
võttis ise endalt elu. 

Suri mees, kes teadis kõike. Tema käes olid olnud Prantsuse kuritegevuse ajaloo 
suurima kelmuse niidid, ta teadis kõigi oma kaasosaliste nimesid, kes olid suurtel ja 
kõrgetel kohtadel. Vana rebane, kes oli kogu oma seiklusrikka elu jooksul osanud õiguse- 
mõistmisega toime tulla, ei saanud oma tunnistustega enam kellelegi kahju teha. 
Ametliku versiooni järgi pani Stavisky toime enesetapu, kuid avalikkus hakkas selles 
kohe kahtlema. Mõned ajalehed süüdistasid peaminister Chautemps'i ja tema valitsust 
avalikult selles, et enesetapp oli Süretelt tellitud. 

Suurpetturi äkksurm ei kergendanud valitsuse olukorda. Vastupidi, see andis 
Chautemps'ile ja tema kabinetile lõpliku hoobi. 


Demagoogide mäss 


9. jaanuaril 1934 läks erru asumaade minister Dalimir — mees, kes oli andnud 
Staviskyle soovituskirja. Rojalistide Action Frangaise kutsus oma poolehoidjaid üles 
sõjakäigule vabariigi vastu. Demagoogiliste loosungite «Maha vargad! Maha mõrvarid!» 
all püüdis kaks tuhat parlamentaarse demokraatia vastast rünnata Bourbonide paleed. 
Stavisky surm aktiviseeris Seine'i kaldal ka neid jõude, kes imetlesid oma fašistlikku 
eeskuju Spree ääres. 

Politsei viidi küll kiiresti häireolukorda, kuid tema tegevus oli vasturääkivatest 
käskudest ja sisemisest lõhestatusest halvatud. Põhjuseks oli vastuolu 
konstitutsioonitruuduse ja politseiprefekt Chiappe'i meelsuse vahel. Politsei sai 
vaevaliselt olukorra peremeheks. Kahe tuhande meeleavaldus aeti laiali. Kaks päeva 
hiljem teatas ajakirjandus järjekordselt Stavisky korgel-seisvate kaasosaliste 
vahistamisest. Rojalistidele tuli appi Jeunesses Patriotes, profašistlik noorsoo- ja 
üliõpilasorganisatsioon. Vabariigi, demokraatia ja inimõiguste verivaenlased arvasid oma 
tunni tulnud olevat. Rahvas oli nördinud, nördinud valitsuse korruptsioonist ja moraalsest 
laostumisest, sellest, et valitsus-süsteem soodustab Stavisky ja tema kompanjonide 
tekkimist. Ükski aus inimene, ükski valija ei saanud silmi sulgeda selle ees, 

kuidas lurjused igal pool oma tahtmist saavad ja rahva vaenlased olukorda ära 
kasutavad. Hulkade nördimusel osavalt mängides ja end demokraatlike loosungitega 
maskeerides kutsusid demagoogid tegelikult rünnakule demokraatia vastu. 
Paremäärmuslik ajakirjandus õhutas putšileeki ning puhus suureks iga Stavisky afääriga 
seotud paljastuse. Muidugi polnud nende peavaenlane mitte korruptiivne valitsus, vaid 
hoopis vasakparteid, eelkõige Prantsuse Kommunistlik Partei, sest just nemad kutsusid 
üles võitlusele fašismiohu vastu. 

27. jaanuaril pidi petturlusse segatud justiitsminister erru minema, kuid juba järgmisel 
päeval oli kogu Chautemps'i valitsus sunnitud tagasi astuma. 

Parempoolse ajakirjanduse lemmiklaps politseiprefekt Chiap-pe jäi esialgu oma kohale 
ning toetas päris avalikult oma fašis-tidest sõpru. (Hiljem, Vichy-Prantsusmaal sai ta 
fašistliku politseiohvitserina surma.) Nende seaduserikkumisele vaatas ta läbi sõrmede, 
nagu veidi varem ka Stavisky kelmustükkidele. 

Chautemps'i järglaseks valitsusjuhina sai Edouard Daladier, radikaalsotsialistist 
parlamendisaadik, kes püüdis rahutustelai-net vaigistada kiirete ümberkorraldustega 
haldus- ja kohtuapa-raadis. Ta lubas isikuid arvestamata kõik Stavisky afääri süüdlased 
vastutusele võtta. Näis, nagu oleks selle asjaga tõsi taga, sest rahvale pidi 
lõhkikiskumiseks antama kolm kõrget ametimeest — Pressard, Chiappe ja Süret€ 
Genšrales direktor Thom€. Kuid niisugune asjakäik ei meeldinud üldse neile, kes kõige 
rohkem korruptsioonist ja vargustest kisasid. 

Daladier' valitsus tagandas Chiappe'i Pariisi politseiülema kohalt ning pakkus talle selle 
asemel Marokos valitsusvoliniku ametit. Kuid too keeldus, et vältida Pariisist lahkumist 
ja mõju-kaotust politseis. Ka Pariisi ülemlinnapea kuulutas end Chiappe'iga solidaarseks 
ning astus oma kohalt tagasi. 

Süret€ GEnšrale'i direktori Thom ja riigiprokurör Pres-sard'iga läks asi lihtsamalt. 
Nemadki tagandati oma ametikohtadelt, ilma et nende prestiiž ja palk oleks aga eriti 
kannatanud. Thomt sai Comedie Frangaise haldusdirektori hästitasutava koha ning 
Pressard määrati kassatsioonikohtu kolmandaks kohtunikuks. 

Thome, Chiappe'i ja Pressard'i tagandamine tõi muidugi kaasa ka mõningaid 
ümberpaigutusi allpool. Sealjuures läks lahti suureks vaidluseks julgeolekuorganite 
ülesannete ja võimupiiride üle. See kõik toimus aga viisakuse piires. 

6. veebruaril üritas peaminister Daladier esitleda parlamendile oma uut valitsust. Algul 
ei lastud tal õieti suudki lahti teha, kuid lõpuks avaldati kabinetile siiski usaldust. 

Ajal, mil Daladier valitsus parlamendis esimest korda üles astus, kogunesid tuhanded 
Action Frangaise', Jeunesses Patriotes'i ja Croix de Feu (Tulirist) ässitustest ülesköetud 
meeleavaldajad raekoja ette, Saint-Micheli ja Saint-Germaini bulvarile ning Ghamps- 
Elysdele. Kommunistide ja sotsialistide üleskutsel kor- 

raldasid töölised vastudemonstratsiooni loosungite «Maha vargad! Maha fašism!» all. 

Politsei viidi jälle lahinguvalmidusse, varustati teraskiivrite ja veepritsidega ning 
tugevdati mitmesaja ratsasandarmi, tuletõrje ja rahvuskaardiga. Ometi surus rahvahulk 
politsei tagasi ning hakkas teda Concorde'i väljakul jalge alla tallama. Samal hetkel avas 
mobiilkaardivägi tule. Mass reageeris raevupuhanguga. Bussid keerati kummuli, 
ajalehekioskid pandi põlema, politseinikke tabasid kivid, pudelid ja muud esemed. Läks 
lahti tänavalahinguks, millist Pariis polnud enam kaua näinud. Alles hilisõhtuks sai 


politsei vähehaaval olukorra oma kontrolli alla. Selle fašistliku putšikatse ohvritena jäi 
maha 17 surnut ja 2319 haavatut. 

Järgmisel päeval tunnistas Daladier' valitsus, et ta pole võimeline olukorraga toime 
tulema, ning läks erru. 

Stavisky afäär polnud aga sugugi veel lõppenud. Omal ajal Staviskyle valusalt kanna 
peale astunud ning hiljem kassatsioo-nikohtusse üle viidud kohtu-uurija Prince jälgis 
hoolega Credit Municipal'i looga seotud paljastusi. Prince tundis Staviskyt, tundis ka 
prokurör Pressard'i ning neid politseiohvitsere, kes Stavisky petturlusele olid läbi 
sõrmede vaadanud. Kahtlemata oleks ta võinud sellesse afääri palju selgust tuua. Kuid ei 
Süret€ komissar ega prokurör tulnud selle peale, et oma hästiinformeeritud kolleegi üle 
kuulata, ükski kohus ei pakkunud talle õigust avaldada ametialaseid andmeid ega 
nõudnud temalt seletusi. Siis otsustaski uurija, nüüd küll juba ise kohtunik, asja omapead 
käsile võtta. Pärast lühikest kaalumist otsustas ta loo oma ülemusele, kassatsioonikohtu 
esimehele ära rääkida. 

Esimees, kunagise prokuröri Pressard'i praegune ülemus, ei saanud seda palvet täitmata 
jätta, sest ta pidi huvi tundma ka oma alluvate kohtunike südamerahu vastu. Lepiti kokku 
kohtuda 21. veebruaril. Mõni päev siia-sinna, sellel ei olnud ju mingit tähtsust. 

Kohtunik Prince oli rahul. 21. veebruaril kavatses ta rääkida esimehele selliseid asju, 
mis oleksid isegi selle kogenud juristi hämmingusse viinud. Prince ei teinud oma 
kavatsustest saladust. Sellest teadsid tema sõbrad, teadis ka Süret€ ja politseiprefektuur, 
kelle kõrvad ulatuvad igale poole. 20. veebruaril, päev enne vestlust helistati proua 
Prince'ile ning paluti mehele edasi öelda, et ta kiiresti Dijoni sõidaks. Tema ema tundvat 
end väga halvasti, ees ootab eluohtlik operatsioon. Madam Prince teatas asjast kohe oma 
mehele ning too sõitis esimese rongiga Dijoni. 

Proua Prince ei saanud mehega kaasa sõita ning oli tema pärast väga mures. Juba 
õhtuse rongiga pidi härra Prince Pariisi tagasi tulema ning ükski vägi ja võim siin 
maailmas ei tohtinud teda takistada kassatsioonikohtu esimehega rääkimast. 

Need olid viimased sõnad, mida proua Prince oma mehe suust kuulis. Öösel kella ühe 
paiku leiti Dijoni raudteejaama lähedalt rööbastelt kohtuniku purustatud laip. 

Kus ta Dijonis käis ja mida tegi, mis juhtus ööl vastu 21. veebruari Dijoni—Pariisi 
rongis, kes sõitsid kohtunikega ühes kupees, kas Prince üldse selle rongiga sõitis — 
kõigile neile küsimustele võisid vastata ainult mõrvarid, kuid nemad arusaadavalt 
vaikisid. 

Kohtuarstid leidisid, et Prince mõrvati. Erinevalt Stavisky asjast välistasid arstid siin 
täielikult enesetapu. Kuid tänase päevani jääb teadmata, millistel asjaoludel kohtunik 
Prince tapeti. 

Kindel on aga üks: mõni tund enne Prantsusmaa ülemkohtu esimehega kohtumist 
toimepandud mõrv oli nii mõnelegi mehele väga kasulik, näiteks Prince'i endisele 
ülemusele Pressard'ile, samuti mitmele politseiametnikule. Üks Surete kõrge ametiisik 
avaldaski kohe kohtuarstide arvamuse õigsuses kahtlust ning püstitas versiooni, nagu 
oleks Prince toime pannud enesetapu. 

Paljud ajaloolased, näiteks Prantsuse Akadeemia liige Jacgues Castenet, samuti üldsus 
ei pea seda tõenäoliseks ning panevad vastutuse mõrva eest Süretele endale. 


Kohtuniku surmateade põhjustas avalikkuses uue nördimuse-laine. Kuid vähehaaval 
hakkas Stavisky afäärist tekitatud kõmu vaibuma. Tähelepanu kandus uutele 
kuritegudele. 

4. novembril 1935 algas lõpuks ühes Pariisi vandekohtus Stavisky kaasosaliste protsess. 
Kahekümnest kohtualusest üksteist mõisteti õigeks. Tissier'le, Debrosses'le, Cohonile, 
Garafle ja veel viiele mõisteti vabadusekaotus ühest kuni seitsme aastani. Stavisky 
võimsaid kaitseingleid kohtusüsteemis ja politseis ei puudutanud keegi. 

Surete kaotas Stavisky afääriga viletsa direktori ja soetas oma mundrile veel ühe 
tumeda pleki. Rohkem ei muutunud midagi. Daladier' valitsuse püüdlustest politseid 
reorganiseerida läksid läbi ainult tähtsusetud ümberpaigutused isikkoosseisus. Siiski, 
muutus ka nimi — Süreted ei nimetatud enam mitte Generale, vaid palju 
patriootilisemalt: Nationale. See oli kõik. 


Bandiitide ühing 

Pärast fäšistide võimuletulekut Saksamaal püüdsid Inglismaa ja Prantsusmaa itaallaste 
ja sakslaste ekspansiooni Balkanil tagasi tõrjuda. Moodustati niinimetatud Balkani 
Entente. Prantsusmaa valitsus toetus eelkõige Jugoslaaviale, kuhu Prantsuse 
finantskapital võis kuningas Aleksandar I sõbraliku hoiaku tõttu teha piiramatuid 
investeeringuid. 

Itaalia ja Saksamaa fašistidele oli Jugoslaavia kuninga Prantsuse-meelne hoiak muidugi 
pinnuks silmas. 

Ühel 1934. aasta palaval augustipäeval kohtusid Rooma hotellis «Continental» suure 
saladuskatte all mõned härrad. Vähemalt kolmel neist oli oma tosin rasket kuritegu hinge 


peal ning nad pidanuks ammu Interpoli kartoteegis arvel olema. Kaks 

neist olid ka tõepoolest kirjas — nimelt härrad Pavelic ja Mihailov vähemalt 
Jugoslaavia salapolitseis. Kolmandat härrat, Ercole Contit polnud mõtet kartoteegist 
otsida, sest Itaalia salapolitsei peainspektorina pidas ta ise kartoteeki. 

Kurjategijana registreeritud Ante Pavelic oli «Ustaša», paremäärmusliku 
terroriorganisatsiooni juht, teine kartoteeki kantud isik Ivan Mihailov aga tema asetäitja. 

Horvaatiast pärit Pavelic elas tollal Bolognas. Mihailov oli aga pärit Makedooniast ning 
elas Sofias. Mõlemad mehed olid juba aastaid tagasi liitunud Mussolini salateenistusega. 
Mussolini finantseeris oma riigipolitsei ülema Boccini kaudu ustašite terrorirühmitusi 
Itaalias ja Janka-Pusztas Ungaris, Jugoslaavia piiri ääres. Vastutasuks toetasid Pavelic ja 
Mihailov Mussolini anastuspoliitikat Balkanil ja Vahemerel. Ercole Conti, Itaalia 
salaluure Jugoslaavia-osakonna ülem, oli «Ustaša» füüreritele nii nõunik, kaitseingel kui 
ka vahendaja Itaalia valitsusega. 

Ülejäänud härradest, kes tol augustipäeval rangelt valvatud «Continentali» pääses, 
võiks nimetada veel Itaalia välisministrit krahv Cianot, kahte tegelast Saksa saatkonnast 
ning «Ustaša» juhtkonda kuuluvaid Kvaternikit ja Bzicki. On teada, et Ciano vestles 
Pavelici ja Mihailoviga, kuid jututeema jäi saladuseks. Kvaterniki ja Bzicki kohta on 
teada, et nad olid kursis nõupidamise põhiküsimusega — Jugoslaavia kuninga eelseisva 
külaskäiguga Bulgaariasse ja Prantsusmaale. See Jugoslaavia ja Prantsusmaa valitsuse 
poolt sõprusavaldusena mõeldud visiit pani ustašid kihama. Jälle tuli päevakorda nende 


soovunelm — saata oma vana vaenlane kuningas Aleksandar 1 teise ilma. Seda plaani oli 
ammu peetud, nii ustašite peakorteris kui ka välilaagrites tehti juba aastaid vastavaid 
ettevalmistusi — õpetati välja salamõrvareid ning punuti salakavaluse ja vandenõu võrku. 
Keset seda võrku, kõik niidid umbusklikult peos, seisis fašistide truu teener Ante Pavelic 
koos oma lähemate kaastöölistega. 

1933. aasta detsembris oli ta üks kord juba oma kõrilõikajad Aleksandar 1 kallale 
saatnud. Hambuni relvastatud terrorirühm Janka-Pusztast püüdis kuningat mõrvata tema 
jõulureisi ajal. Ante Pavelic pani asja õnnestumiseks välja 500 000 Itaalia liiri suuruse 
preemia. Ettevõtmine läks aga luhta, sest «Ustašasse» sisseimbunud Jugoslaavia 
salapolitsei agent jõudis vajalikke inimesi õigel ajal hoiatada. Tollasele Janka-Puszta 
laagriülemale Percicile läks see kalliks maksma, sest Ante Pavelic polnud mitte ainult 
võimuahne fanaatik, vaid ka kättemaksuhimuline sadist. Bolognasse väljakutsutud Percici 
tapmisest ei olnud talle küllalt, ta lasi oma ohvrit enne tundide viisi piinata ning tulistas ta 
alles siis surnuks. Selle arveteõiendamise juures oli muide ka salaluure ohvitser Conti. 

Pärast ebaõnnestunud atentaati 1933. aasta detsembris muutus mõrvaplaani 
täideviimine märgatavalt raskemaks. Jugoslaa- 

via salapolitsei ei jäänud enam kuningast sammugi maha ning ustašid pidid ise silmad 
lahti hoidma, et mitte vahele jääda. 

Sellegipoolest ei loobunud nad oma plaanidest. Vastupidi: kogu aja kuni järgmise 
atentaadini tegelesid nad laskeharjutustega, kusjuures märklauaks oli Jugoslaavia kuninga 
täpne kujutis. Sama hoolega harjutasid ka pommiheitjad, proovides kätt : 
raudteediversioonidega ning kallaletungidega antifašistidele. Nüüd, mil saadi teada 
Aleksandar 1 välismaareisist, võeti asi jälle tõsiselt käsile. Kui kõik oleks ainult Pavelici 
tahtmist I mööda sündinud, rünnanuksid ustašid kuningat juba tema esime-I ses 
sihtpunktis Sofias. Kuid tema asetäitja Mihailov vaidles sel-I] lele vastu, kartes, et koos 
Aleksandar I-ga võib teise ilma sat-1 tuda ka tema Bulgaaria kuningast kolleeg, kes oli 
meelestatud 1 «Ustaša»-sõbralikult. Pealegi oleks niisugune tegu võinud põhjustada 
Bulgaaria —Jugoslaavia sõja. 

Ka Ercole Conti andis nõu asja mitte Sofias ette võtta, nii et Itaalia köögis liirilobil 
oleval Pavelicil ei jäänud muud üle kui nõustuda. 

Kuid seekord pidi ta igal juhul ja iga hinna eest sihile jõudma. Nii töötatigi 
«Continentalis» välja neljakordse garantiiga mõrvaplaan. Aleksandar 1 pidi tapetama kas 
kohe pärast saabumist Marseille'isse või kui see peaks luhtuma, siis teel Pariisi. Selle 
kavatsuse luhtumise korral pidi atentaat aset leidma Pariisis. Kui asjast Prantsusmaal 
midagi välja poleks tulnud, jäänuks üle veel Inglismaa, sest pärast külaskäiku 
Prantsusmaale kavatses kuningas minna inkognito Sussexisse oma üliõpilasest poega 
vaatama. 

«Ustaša» juht võis tollal endale juba sellist üksikasjalikku planeerimist lubada, sest 
Jugoslaavia salapolitsei agentidele ustašite hulgas võis ta vastu panna oma nuhid sealses 
salapolitseis. Seetõttu teadsid Pavelic ja Mihailov Jugoslaavia kuninga salastatud 
reisikava niisama täpselt nagu Jugoslaavia salatee-nistuski. 

Pärast põhiküsimuste lahendamist hakati vaagima kallaletungi tehnilisi üksikasju, 
Eugen Kvaternik ja Mijo Bzick asusid otsima vastavaid mehi. 

Jugoslaavia salapolitseile ja tema poolt Viini Interpoli juurde s akrediteeritud esindaja 
Milicevicile ei jäänud ustašite kasvav ; aktiivsus muidugi märkamata. Põhikirja järgi ei 


tohi Kriminaalpolitsei Rahvusvaheline Organisatsioon (Interpol) tegelda poliitiliste 
kuritegude ja kurjategijatega. Kuid Milicevic kasutas oma alalise esindaja seisundit just 
eelkõige selleks, et koguda andmeid Jugoslaava vastu töötavate emigrantide 
organisatsioonide ! kohta. Ta sai oma agentidelt ustašite atentaadiplaanist teada ning 
informeeris 1. oktoobril Belgradi siseministeeriumi. Ent selleks ajaks oli kuningas juba 
ära sõitnud. 

Vive le roi! 


Teisipäeval 9. oktoobril 1934 oli Marseille pidupäevane. Rahvas kogunes vanasse 
sadamasse, et vaadata reidil seisvat Jugoslaavia ristlejat «Dubrovnik». Sadam ja 
kesklinna viivad tänavad on kaunistatud Prantsusmaa ja Jugoslaavia rahvusvärvidega. 
Kail oli üles rivistatud koloniaaljalaväe pataljon koos orkestriga, politseiväed ja 
sandarmeeria. Kaitsepolitseinikud pidasid valvet ning jälgisid tähelepanelikult 
rahvahulka, kes moodustas sadamas ja piki Ouai des Belges'i üha tiheneva spaleeri. 

Vees, kahe allveelaeva vahel õõtsub maabumissild, kaetud kuldnarmalise sametvaibaga 
ning kaunistatud ilupuudega. Sadama kohal tiirutavad hoogsalt ja elegantselt Prantsuse 
vesilennukid. Silla otsas näeme seismas Marseille' linnajuhte, kõrgemaid ohvitsere ja 
Prantsuse välisministrit Louis Barthou'd, et tervitada Jugoslaavia kuningat, 
Karadordevicide dünastia esindajat. 

Kaks minutit enne kella 16 eemaldub lumivalge mootorpaat ristleja «Dubrovnik» 
juurest, täpselt kell 16 saabub ta maabu-missilla juurde. Kaatrist astub välja pidulikus 
admiralivormis, suure Auleegioni ordenilindiga ehitud Aleksandar 1. Tema naeratuses ja 
südamlikkuses, millega ta välisminister Barthou kätt surub, pole vähimatki murenooti. 
Ometi sai ta just äsja ristleja pardal teada, et kuus tundi tagasi hoiatati Jugoslaavia 
Marseille' konsulaati terroristide kavatsusest sooritada kohe pärast kuninga maabumist 
atentaat. Konsulaat võttis otsekohe ühenduse Süre-tega ning palus kuningat laeva pardalt 
mitte lahkuda. Aleksandar [ ei tahtnud sellest aga kuuldagi. 

Kuningas lehvitab marseilaste elaguhüüete peale ning istub siis koos Barthou ja kindral 
Georges'iga lahtisesse limusiini. Aueskort hakkab liikuma: kõige ees ohvitserid 
ratsahobustel, nende järel kaks julgeolekuteenistuse autot ning lõpuks auto, kus istuvad 
kuningas, minister Barthou ja kindral Georges. Külgedel ratsutavad kõrgemad ohvitserid, 
paljastatud mõõgad käes. Jalakäija kiirusega liigub rongkäik Marseille peamagistraalile 
Cannebiere'i bulvarile. Kõrgeauliste isikute auto ei ole veel sadat meetritki seljataha 
jätnud, kui paremal pool kõnniteel tekib mingi rüselus. Keegi mees trügib läbi rahvamassi 
ja politseispa-leeri, tormab hüüdega «Vive le roi!» kolonelleitnant Piollet'st mööda auto 
juurde, hüppab astmelauale ning tulistab suure-kaliibrilisest püstolist terve seeria laske 
autos istujate pihta. Kolonelleitnant Piollet istub nagu kivikuju oma närviliselt tant- 
siskleva paraadhobuse seljas. Autojuht Foissac püüab kallaletungijat tagajärjetult eemale 
lükata, peab siis auto kinni, kargab ligi ja haarab mehel juustest ning surub tema pea 
vastu auto-keret. Lõpuks jõuab ka kolonelleitnant Piollet kohale ning virutab mõõgaga. 
Kõik see sünnib mõne sekundi jooksul. Siis läheb ka rahvamass tänavaserval liikuma. 
Tekib kaos. Kostab karjeid, 

raevunud rahvahulk tormab tulistajale kallale ning trambib ta jalge alla. Auto on 
vahepeal kihutanud prefektuuri juurde, kus Jugoslaavia kuningas mõne minuti pärast 
haavadesse sureb. Lasud on tabanud ka välisminister Barthou'd, kes sureb mõne tunni 
pärast haiglas. Ainult kindral Georges jääb rohketele haavadele vaatamata elama. 

Selle aja peale on politsei ja kaardivägi Cannebizre'il korra majja saanud. Tuleb välja, 
et Aleksandar 1, Barthou ja Georges polnud ainukesed ohvrid. Laskudele järgnenud 
tohuvabohus on kaks naist surma ning üks politseinik raskesti haavata saanud. Kuulid on 
tabanud ka ühte politseinikku ning kümmekonda möödakäijat, kusjuures politseinik sureb 
hiljem haavade kätte. 

Marseille' Süretš Nationale'i direktor Alexandre Guibbal on sunnitud tunnistama, et 
tema 2. osakond (Service des Voyages officiates), kes vastutab valitsusliikmete ja riigi 
külaliste julgeoleku eest, on omadega haledalt läbi kukkunud. Juba oktoobri algusest 
peale oli Süretel Jugoslaavia salateenistuse kaudu teada, et kuningat ähvardab 
Prantsusmaa territooriumil mõrvaoht. Kuningas Aleksandar 1 saabumispäeval sai Süret€ 
teada, et kallaletung leiab aset Marseille's. Jugoslaavia salaluure oli neile teatavaks teinud 
isegi oletatavad mõrvarid ja nende pealiku ning informeerinud Süreted «Ustaša» 
terroristide töömeetoditest. 

Ja kui vähe poliitiliste vastaste jälitamises, nuhkimises ja salasepitsustes nii kogenud 
Sürete tegelikult ette võttis! Ta vaevus tegelema üksnes kõige rutiinsemate asjadega, 
näiteks küsiti linna hotellidest, kas pole sinna viimasel ajal saabunud jugoslaavlasi. Kas 
ainult hooletus? Seda on raske uskuda, kui kogu lugu ja tema tegelasi veidi lähemalt 
silmitseda. Pärast 6. veebruari fašistlikku mässu, mille ettekäändeks oli Stavisky afäär, 
pidi Daladier' radikaalsotsialistide valitsus loovutama oma koha nn. rahvaühtsuse 
valitsusele. Peale Barthou kuulus sinna veel selliseid kahtlasi poliitikuid nagu 
Doumergue, marssal Petain ja Pierre Laval. Petain oli teatavasti hilisema Hitleri- 
sõbraliku Vichy vabariigi valitsusjuht, nagu ka Laval. Peaminister Doumergue ja Laval 
pidasid juba tollal tihedaid sidemeid Prantsus-I maa fašistlike organisatsioonidega. 
Doumergue pretendeeris ise välisministri kohale ning kuulus Hitleri ja Mussolini 
tulihinge-liste austajate hulka. 

Ka Prantsusmaa politseis pesitses rohkesti fašiste, iseäranis kurikuulsate Croix de feu ja 
Action Frangaise' poolehoidjaid. 

Muidugi, Prantsusmaa valitsuse huvisid kahjustas Jugoslaavia kuninga mõrvamine 
tunduvalt, sest Aleksandari järglane prints Pavel oli Saksa-meelne. Kuid Prantsuse 
valitsus ja need kakssada perekonda, kellele ta toetus ja kes määrasid ära tema poliitilise 
kursi, olid huvitatud ka headest suhetest Mussolini Itaalia ja Hitleri Saksamaaga. Veel 
enam, Hitleri ja Mussolini fašismis nägid need ringkonnad väljapääsu olukorrast, kuhu 
riik oli sattunud majanduskriisi ja proletariaadi klassivõitluse 

tõttu. Laval, Doumergue ja teised nendesugused tegid Mussolinile silma ning hoidusid 
teda pahandamast. 

Seepärast hoidus mõrva uuriv Surete eemale kõigest, mis oleks paljastanud selle kuriteo 
telgitaguseid ja tõelisi korraldajaid. Uuriti peamiselt atentaadi enda kulgu. 

Tänapäevani pole täpselt teada, kes õieti tegid need lasud, mille tagajärjel suri kolm ja 
sai haavata kümme inimest. Hiljem teatati vaid, et mõrva eest vastutavad terroristid. Selle 
kuriteo eest vastutusele võetud usašitest ei esitatud ühelegi mõrvasüü-distust. Relva sai 


politsei kätte ning eksperdid uurisid selle läbi. Kui samast relvast olnuks välja tulistatud 
kahele naisele ja politseinikule surma toonud kuulid, polnuks mõtet seda maha vaikida. 

Kuid ka Surete, kaardiväe ja sandarmeeria mehed haarasid relva. Nende püstoleid ei 
uurinud aga keegi. 

Juurdlus anti siseministeeriumi peainspektori Pierre Monda-neli kontrolli alla. Talle 
olid abiks Marseille' Surete ülem Guib-bal koos oma arvukate inspektorite ja 
komissaridega, kes toimetasid juurdlust Marseille's, Pariisi Surete ülem Jean Bellin, kes 
korraldas uurimist pealinnas, ning Surete komissar Bartheleb. Viimane kogus vajalikke 
andmeid Budapestist, Viinist ja Berliinist. 

Kuid kõige olulisema teabeallika, mõrvari enda, oli kolonelleitnant Piollet mõõgaga 
surnuks löönud. Mees, kes tappis kuningas Aleksandar 1 ja välisminister Barthou ning 
haavas raskelt kindral Georges'i, suri samal õhtul kella kümne ajal Marseille Surete 
kriminaalosakonnas teadvusele tulemata. 

Tema taskutest leidis politsei võltsitud Tšehhoslovakkia passi Kelemeni nimele, teise 
laetud püstoli ning ühe lõhkekeha. Paremal küünarvarrel oli tätoveering: surnupealuu 
ning selle all slaavi tähtedega tekst, mis lõppes üleskutsega «Vabadus või surm!» 

Jugoslaavia salapolitsei abiga tehti kurjategija isik kiiresti kindlaks: see oli Velicko 
Kerin-Dimitrov, kolmkümmend seitse aastat vana, pärit Kamentsast Bulgaariast. Kerin 
kujutas endast elukutselist terroristi, «Ustaša» instruktorit, organisatsiooni juhi Mihailovi 
ihukaitsjat ja palgamõrvarit. Nii nägi välja ka tema karistusloend. Eriti väärib märkimist 
Sofia ringkonnatribunali 1928. aasta 7. septembri otsus, millega Kerin (tollal Dimitrov- 
Vladimirov) mõisteti tagaselja surma kommunistist parlamendisaadiku Dima Hadži 
Dimovi tapmise eest. Muide, sama kohus mõistis talle kolm ja pool aastat hiljem, 5. 
jaanuaril 1932, Vladimir Georgijevitš Tšernozemski nime all poliitilise mõrva eest 
eluaegse vanglakaristuse. Nüüd oli see mitme nime ja paljude mõrvadega mees ise 
surnud ning ei saanud Marseille' veresauna kohta midagi öelda. Kuid tema äsjaostetud 
kastanpruuni ülikonna, odava massikauba voodril oli ühe Marseille' kaubamaja 
firmamärk. 

See oli tuntud La belle Jardiniere. Vestivoodril oleva numbri 

abil tegi politsei kohapeal kindlaks, et ülikond oli mõni aeg tagasi ostetud kaubamaja 
filiaalist Clichy väljakul Pariisis. 

Süret€ ülem Guibbal astus otsekohe ühendusse oma Pariisi kolleegi Belliniga, kes 
omakorda võttis kohe käsile Clichy väljaku. Seal satuti lõpuks soojadele jälgedele, sest 
kaupluses mäletati selle ülikonna müümist väga hästi. Müüja teadis rääkida, et kuus 
päeva tagasi olid sellise ülikonna ostnud neli välismaalast, kellest ainult üks oskas 
korralikult prantsuse keelt. Kauba palusid nad saata hotelli, mis asus Rue Mazagranil. 

Hotellis neid mehi enam ei olnud. Kohe pärast ülikondade kättesaamist olid nad 
lahkunud ning keegi ei teadnud, kuhu. Kuid hotelli personal andis otsitavate üsna 
korraliku isikukirjelduse, mille peainspektor Bellin oma Marseille' kolleegile edasi 
toimetas. 

Ka seal ei istutud käed rüpes. Inspektor-Paoli vaatas ringi Marseille' ümbruses. Aix-en- 
Provence'i hotelli «Modernes» omanik tundis ajalehefoto järgi Kerinis ära ühe oma 
üürniku. Perenaine teatas, et pühapäeval, 7.. oktoobril umbes kell kaheksa õhtul võtsid 
kaks välismaalast tema juures kahekohalise toa ning panid ühe toa kinni hiljem saabunud 
sõbrale. Too oligi Kerin. Kaks välismaalast — keegi viletsat prantsuse keelt rääkinud 


Egon Kramer Prahast ning tema umbkeelne sõber Sylvester Malny — kadusid kohe oma 
tuppa. Terve esmaspäeva polnud neid näha, isegi söömas mitte. End Krameriks 
nimetanud mees ei ilmunud enam üldse välja, ööl vastu teisipäeva olid hotellis ainult 
Malny ja Kerin (kes seal esines Kelemeni nime all). Inspektor Paoli tegi kindlaks, et 
teisipäeva hommikul, s. 0. atentaadi-päeval sõid Malny ja Kerin korraliku hommikusöögi, 
trimpasid ohtralt aperitiivi ja konjakit, maksid ühe päeva eest ette ning lahkusid kell 
12.45 hotellist. Õhtul kell 18.30 tuli Malny üksi tagasi, kuid poole tunni pärast oli temagi 
läinud. 

Mspektor Paoli rahuldus sellega ning ei vaevunud Malny ja Kerini tuba läbi otsima. 
Paraku tuli tal hiljem sellest palju sekeldusi. 

Marseille' Süret€s võrreldi Kerini, Krameri ja Malny isiku-kirjeldusi nendega, mida 
Bellin oli Pariisis saanud ülikonnamüü-jalt. Tuli välja, et ainult Kerin oli olnud Clichy 
väljaku kaupluses ülikonda ostmas. Siit tulenes, et peale Malny ja Krameri oli 
Prantsusmaale saabunud veel teisigi «Ustaša» terroriste, kes võisid atentaadiga seotud 
olla. 

Süret€ direktor Guibbal helistas uuesti oma kolleegile Belli-nile Pariisi. 

Pariisi politsei läks liikvele. 11. oktoobril leiti ühes Tononi hotellis kaks kahtlast 
välismaalast, kes nimetasid end Benešiks ja Novakiks ning kelle Tšehhoslovakkia passid 
olid võltsitud. Jugoslaavia salapolitsei käsutuses olevate andmete abil tehti veel samal 
päeval kindlaks, et nende tõelised nimed on Zvonomir Pospišil ja Milan Rajic. 
Ülekuulamine läks raskelt, sest mehed ei osanud peaaegu üldse prantsuse keelt. Tõlgina 
oli juures 

Interpoli Jugoslaavia esindaja Milicevic. ülekuulamisel selgus, et Pospišil ja Rajic 
püüdsid vahetult pärast atentaati Šveitsi põgeneda, kuid jäid tavalises piirikontrollis 
vahele. 

Rajicist said ülekuulajad kergesti jagu. Ta tunnistas kohe üles, et kuulub terroristide 
hulka, keda «Ustaša» oli saatnud Prantsusmaale Aleksandar I-st mõrvama. 

Kuid tema ja Pospišil ei kuulunud Marseille's tegutsenud gruppi. Nende tund pidi 
tulema siis, kui kallaletung Marseille's oleks ebaõnnestunud. Esialgu tuli neil lihtsalt 
Pariisis istuda ja juhendeid oodata. 

Pospišil oli aga kõvem pähkel. Algul väitis ta end mitte midagi teadvat. Kui Milicevic 
ta lõpuks siiski vahele võttis, tormas ta vihatud jugoslaavia salapolitseinikule rusikatega 
kallale. Äärepealt oleks ta põgenema pääsenud. 

Pärast Pospišili ja Rajici kinnivõtmist arvas Surete, et vabaduses peab olema veel 
vähemalt kaks terroristi. Hiljem selgus, et neid oli siiski rohkem. 

Inspektor Paoli jätkas tööd Aix-en-Provence'is ning sattus ühele kahtlasele paarikesele, 
kes oli asunud 6. oktoobril «Cours Mirabeau» hotelli. Paarike oli ilmselt seotud Kerini 
grupiga. 

Algul oli kohale ilmunud daam, umbes kahekümne viie kuni kahekümne kaheksa 
aastane blondiin, kes kirjutas end sisse Maria Vondracecina Triestist. Tema niinimetatud 
abikaasa Petar saabus hiljem. Naisel oli kaasas kaks suurt nahkkohvrit. Esialgu ei 
äratanud nad mingit tähelepanu. Inspektor Paolit tegi valvsaks see, et toosama Kramer, 
kes oli Kerinile «Modernes'is» toa kinni pannud, ootas ka proua Vondraceci ning oli 


«Mirabeau's» koguni tema järele pärinud, Paoli püüdis takso- ja bussijuhtide ning 
hotelliteenijate abiga taastada Vondracecide abielupaari tegevust kogu nende Aix-en- 
Provence'is viibimise aja vältel. Nii sai Surete teada, et pühapäeval, 7. oktoobril kella 17 
paiku võttis Kramer Maria Vondraceci koos nelja kohvriga taksosse ning pani ta kahe 
kohvriga hotell «Mirabeau» juures maha. Ise sõitis Kramer «Modernes'i», kus üüris toad 
endale, Kerinile ja Malnyle. 

Järgmisel päeval, seega esmaspäeval ehk atentaadile eelnenud päeval sõitsid 
Vondracecid, Kramer, Kerin ja Malny Mar-seille'sse, nähtavasti selleks, et sobivat 
kallaletungikohta välja vaadata. Õhtupoolikul tulid nad Aix-en-Provence'i tagasi. Veel 
samal ööl sõitis Kramer taksoga Avignoni ning sealt rongiga Itaaliasse. 

Inspektor Paoli järeldas siit, et end «Modernes'is» Krame-riks nimetanud ning hiljem 
Pavelici usaldusaluseks Kvaternikiks osutunud mees pidi olema keskuse esindaja, kes 
jälgis atentaadi ettevalmistamist kohapeal ning sõitis siis Bolognasse ustašite pealikule 
Pavelicile asjast ette kandma. 

Ka Vondracecide abielupaar sõitis Avignoni kaudu juba enne atentaati ära, nimelt 
teisipäeva hommikul. Otsustati anda korraldus Kvaterniki ja Vondracecide vahistamiseks, 
politsei- ja piirivalvepostidele teatati nende tundemärgid. Kuid oli juba hilja, 

kõik kolm jõudsid maalt lahkuda ning olid Mussolini kaitsva I tiiva all. 

Rajic tunnistas, et Eugen Kvaternik oli Pavelici vahetu esin-Kdaja. Inspektor Paoli 
oletused osutusid tõeks. Kvaternik oli see Imees, kes valis terroristid välja ning andis 
neile kohapeal vajalikke juhiseid. Kahekümne seitsme aastane Kvaternik oli ametilt 1 
ajakirjanik, õppinud Nancys õigusteaduskonnas ning valdas viit keelt peaaegu vabalt. Ta 
oli Pavelici bandiitide hulgas kahtle-Imata kõige intelligentsemaid, kuid ka 
ohjeldamatumaid ja jõhkramaid. Vondracecide abielupaari ülesanne selles vandenõus oli 
I muretseda terroristidele vajalikke kuriteoriistu. Kindluse mõttes tulid terroristid üle piiri 
ilma relvadeta, nende hankimine oligi Vondracecide ülesanne. Sellepärast pidi Maria 
Vondracec omandama piiri ületades raseda ümarad vormid. Abielupaari tõelise nime 
kallal murti veel kaua pead, kuid ametlikult ei saadudki seda täpselt teada. 

Salapolitseinik ja tookordne Jugoslaavia esindaja Interpolis Milicevic usub tänapäevani 
oma agenti, kes oli end otse Pavelici staabis sisse seadnud ning kinnitas, et Vondracecide 
abielupaari nime all tegutses teine abielupaar — Antun ja Stana Godina. Antun Godinat 
otsis Jugoslaavia politsei omal ajal taga venna tapmise pärast. Mees põgenes Chicagosse, 
kus teenis pikemat aega leiba dokumendivõltsijana AI Capone bandes. Tema naine Stana, 
Chicagos sündinud horvaaditar, oli «Ustašas» midagi surmaingli taolist. 

Ta pidi nimelt «ametireisile» minevatele ustašitele õigel ajal ja õiges kohas 
pommisütiku üle andma. Jugoslaavia politsei andmetel tavatses ta kanda neid asjakesi 
oma rinnahoidja vahel, 

Kvaternik ja Vondracecid-Godinad jõudsid Süret€ käest minema lipsata, kuriteo 
nööritõmbajad jäid kättesaamatusse kaugusse ning mõrvari enda oli vahva kolonelleitnant 
oma mõõgaga teise ilma saatnud. Süret€ ülem Guibbal koondas kõik tema käsutuses 
olevad jõud selleks, et saada kätte koos Keriniga Aix-en-Provence'is «Modernes'i» 
hotellis elanud ning end Malnyks nimetanud mees. Vahepeal oli inspektor Paoli teada 
saanud, et neli tundi pärast atentaati sõitis seesama Malny samuti taksoga Avignoni 
raudteejaama. 


Umbes kella 21 paiku jõudis Malny ilma ühegi pakita jaama, ostis Pariisi pileti ja sõitis 
õhtuse rongiga ära. Marseille' politsei teatas sellest oma Pariisi kolleegidele. Malny 
isikukirjtldus saadeti kõikidesse sandarmeeria- ja politseijaoskondadesse ning mees 
kuulutati tagaotsitavaks. Marseille' Süret€s hõõruti käsi — ilma reisikohvrita juba 
kaugele ei reisi. Esialgu ei tulnud kellelegi pähe endalt küsida, kuhu Malny asjad siiski 
jäid. «Modernes'i» hotellitoa, kus ta viimati elas, oli hõivanud keegi noormees, kes muide 
magas sõna otseses mõttes püssirohutünni otsas. Nimelt jättis Malny oma voodi 
madratsisse peidetuna maha laetud püstoli ühes varupidemega ning kaks rusikasuurust 
lõhkekeha koos sütikutega. 

Politsei ei osanud seda aimatagi. Ent relvaladu oleks kohe avastatud, kui politsei 
vaevunuks Kerini ja Malny tube viivitamatult läbi otsima. 

Niisiis jättis Malny oma terroristipagasi Aix-en-Provence'i ning sõitis ise Fontainebleau 
jaama, kus ta pidi kokkuleppe kohaselt kohtuma Pospišili ja Rajiciga. Ta ei teadnud, et 
nood olid vahepeal püüdnud omapead Prantsusmaalt jalga lasta ning istusid nüüd koguni 
kinni. Nagu enamik teisigi terroriste, ei osanud ka Malny peaaegu üldse prantsuse keelt, 
mistõttu tal polnud ka ajalehe lugemisest abi. 

Ta jäi kannatlikult raudteejaama ootama, kuni äratas lõpuks kahe Fontainebleau 
politseiniku tähelepanu. Flic'id tulid ligi, kõnetasid teda ja nõudsid passi. Malny närvid ei 
pidanud vastu. Ta tõukas mehed kõrvale ning jooksis lähedalasuva metsatuka poole, 
«seis!» karjuvad politseinikud kannul. 

Flic'id andsid kohe oma kolleegidele häire. Kolm päeva kammisid kaardiväelaste ja 
sandarmeeria üksused metsa läbi, kuid Malnyd ei leidnud. 

Hiljem selgus, et ta tundis end päris hästi. Kuni sandarmid ja politseinikud kirudes iga 
põõsast läbi tuuseldasid ning pilguga iga jalatäit maad puurisid, et mõnda kahtlast asjaolu 
märgata, istus Malny neist mõni meeter kõrgemal puuvõras ja naeris vaikselt pihku. 

Nii pidas ta vastu kolm päeva, kuid lõpuks ajas nälg mehe oma peidupaigast välja. Kui 
politseinikud otsimisest hinge tõmbasid, ronis Malny oma õhurikkast kojast alla ning 
hiilis Rue Corbeilil olevasse restorani, mis paiknes otse politseijaoskonna vastas. 
Lihtsameelne kelner ei jõudnud mehe hundiisu ära imestada. 

Söök oli veel pooleli, kui peremehe väljakutsutud politseinikud kohale jõudsid ja 
põgeniku kinni võtsid. Hiljem koorus Sürete poolt taga otsitud Malnyst välja Jugoslaavia 
salapolitseis ammu tuntud ustaš Krai. 

Nagu varem Rajiciga, nii polnud ka Kral'iga eriti palju vaja vaeva näha ... Ta tunnistas 
kohe, et kuulub Kerini gruppi. Marseille' kallaletungist ei tahtnud ta üldse osa võtta, 
kartes naistele ja lastele viga teha. Ta vaidles vihaselt vastu inspektor Paoli väitele, nagu 
oleks ta mõrvapäeval alles kella 18.30 paiku «Modernes'i» tagasi jõudnud, ning kinnitas, 
etoli Aix-en-Pro-vence'is kaks tundi varem, seega juba pool tundi pärast atentaati. 
Järelikult ei saanud ta mõrva ajal kuidagi Marseille's olla. Kuid ei Süret€ ega kohus 
nõustunud tema väidetega. 

Kral'i vahistamisega jõudsid Marseille atentaadis osalenute otsingud lõpule. Selle 
tulemused olid oodatust tagasihoidlikumad: Pavelic, Mihailov ja Kvaternik viibisid 
välismaal, relvamuret-sejate nimed jäid teadmata, paarike ise oli prantsuse õiguse- 
mõistmise haardeulatusest väljas, kuriteo täideviija surnud. Politsei kätte langesid vaid 
selle koletu kuriteo teisejärgulised kujud. Kuid ka need kesised andmed koos Jugoslaavia 
salapolitseist 

«saadud teabega lubasid heita mõningast valgust selle kuriteo .korraldamisse. Prantsuse 
valitsus pidas vajalikuks nõuda Itaalia võimudelt Pavelici ja Kvaterniki väljaandmist. 

Laval ja Doumergue ei saanud teisiti toimida, sest mõrvatud Jugoslaavia kuninga lesk 
teatas oma esindaja maitre Boncouri kaudu, et soovib esineda asjas erasüüdistusega ning 
kavatseb selle mõrva poliitilistele telgitagustele ja tõelistele organiseerijatele valgust 
heita. See võis aga viia vastasseisule Itaaliaga. Ise seda sugugi soovimata pöördus 
Prantsuse valitsus 17. oktoobri] 1934 Mussolini poole tungiva palvega võtta Pavelic ja 
Kvaternik vahi alla. Vastutasuks lubas Prantsuse valitsus veenda Jugoslaavia kuninga 
leske oma kavatsusest loobuma. Kurjategijate väljaandmisest Prantsusmaale polnud 
muidugi üldse juttu. Pavelici ja Kvaterniki arest oleks meenutanud rohkem puhkust 
politsei kaitse all, kahjustamata mingil määral vahialuste huve. Kuid .Mussolini lükkas 
tagasi isegi prantslaste palve Pavelic ja Kvaternik üle kuulata ning lasi Prantsuse 
valitsusele teatada, et karistab Pavelici ja Kvaternikit ise. 

Aasta pärast, 17. novembril 1935, algas Aix-en-Provence'i vandekohtus Pavelici ja 
tema kaasosaliste protsess. Nagu seda suurtes kriminaalasjades ikka ette tuleb, puudusid 
kohtualuste pingilt peasüüdlased. Prantsuse valitsus oli avaldanud Jugoslaavia valitsusele 
tugevat survet, et kuningalesk oma erasüüdistusest loobuks. Maitre Boncour rääkis tema 
nimel kibedusega hääles: «Ma usaldan täielikult Prantsusmaa õigusemõistmist ning 
annan oma huvide kaitse tema esindajate kätte.» See tähendas täielikku loobumist selle 
kuriteo fašistlike nööritõmbajate paljastamisest. 

«Ustaša» ninamehed näitasid juba protsessi alguses, mida nad sellest asjast arvavad. 
Ameerika horvaatide emigrandiorganisat-sioonide kaudu tegid nad kohtualuste kaitsmise 
ülesandeks usta-šitele lähedalseisvale Pariisi advokaadile Georges Desbornile. Ning see 
nurgaadvokaat näitas, milleks ta on võimeline. Oma asjasse mittepuutuvate taotluste ning 
kallaletungidega kohtule viis ta peaprokuröri nii kaugele, et too taotles kaitsja eemalda- 
mist protsessilt. Kohus rahuldas prokuröri taotluse, kuid Desbörn keeldus saalist 
lahkumast. Protsess katkestati ning advokaat viidi jõuga kohtusaalist välja. 

22. veebruaril 1936 langetati lõpuks kohtuotsus. Pavelic ja Kvaternik mõisteti tagaselja 
surma, Pospišili, Kral'i ja Rajici juures arvestati kergendavaid asjaolusid ning nad 
mõisteti eluks ajaks sunnitööle. 


Bandiitide karjäär 

See Prantsuse kohtu otsus ei avaldanud mingit mõju «Ustaša» bandiitide karjäärile. 
Vastupidi. 

Kuriteo organisaator Ante Pavelicist sai 1941. aastal pärast sõja puhkemist Itaalia ja 
Jugoslaavia vahel Mussolini gauleiter 

Horvaatias. Hiljem kuulutati ta Hitleri egiidi all loodud Horvaatia riigi peaks, 
podglavnikuks. Sellel ametikohal lasi ta hukata 600 000 serblast ja 30 000 juuti, 
kasutades sealjuures ustašite sadistlikke võtteid. Näiteks toodi serblased õigeusu kirikusse 
ning põletati seal elusalt. 

Nagu paljud teisedki sõjakurjategijad, põgenes Pavelic 1945. aastal Agentinasse. 
Mõned tema kaaslased kinnitasid hiljem kanda Argentina salapolitseis. 1957. aasta 


aprillis langes see massimõrvar ise kallaletungi ohvriks. Keegi mees tulistas erru läinud 
podglavnikut, kuid ei tabanud. 

Eugen Kvatemnik sai Pavelid valitsusajal politseiministriks ning Antun Godina 
salapolitsei ja podglavniku ihukaitse ülemaks. Salapolitsei ülemana pidi Godina hiljem 
laskma likvideerida oma kunagised kompanjonid Pospišili, Kral'i ja Rajici. Pärast 
fašistliku Saksamaa kallaletungi Prantsusmaale pääsesid need mehed vabadusse ning 
tulid Horvaatiasse, kus hakkasid nõudma endale hästitasutavaid ametikohti. 

Kuid kõikidel parematel kohtadel olid juba teised ustašid ees ning uustulnukad 
hakkasid lärmi lööma. Ent nende sõnakuulmatus ja vanade asjade meeldetuletamine 
hakkas lõpuks pod-glavnikule närvidele käima, nii et mehed pidid eluga hüvasti jätma. 

Ka Antun Godina põgenes koos naisega hiljem Argentinasse, kus ta omandas politseis 
üsnagi tulutoova ametikoha. 


Maopilguga Taavet15 


Kiri Rue Chaumartinil number 69 asuva karusnahakaupluse vaateaknal osutab Guedo 
 Guschinow'i karusnahaärile. Kuid 1941. aasta detsembripäevadel võis kauplusse 
siseneja kohata ainult ühte omanikku, härra Guedot. Teist, Joachim Guschinowit polnud 
kusagil näha. Guschinow oli juut ning pärast seda, kui Prantsusmaa seadusandlus 
orienteerus 1940. aasta oktoobris Saksamaa juudiseadustele, hakati ka «Marseljeesi» 
kodumaal juute taga kiusama. 

Pärast 1933. aastat hakkas liikuma igasuguseid õudusjutte juutide jälitamisest 
Saksamaal. Guschinow pidas neid liialdusteks, seda enam, et sakslased olid tollal veel 
kaugel. Nüüd olid nad aga Pariisis, jalutasid mööda Rue Chaumartini ning astusid vahel 
ka kauplusse sisse. Ja ega juute kiusanud ainult sakslased, sellega tegelesid ka Vichy 
mehed Etat Frangais'st Vichy-Prant-susmaal tegutses juba mitmendat kuud koguni 
Juudiküsimuse Peakomissariaat. Igal pool passis nuhke ja äraandjaid, kes püüdsid Vichy 
meeste ees kannuseid teenida. Joachim Guschinowit oli haaranud hirm, pöörane hirm, et 
ühel hommikul võivad sandarmid ukse taga olla ja ka teda ära viia. Nii käis iga nädal 
tuhandete juutide käsi. 

Guschinowil oli koduarst, kes aeg-ajalt teda külastas ning julgustas. Arst elas kõigest 
paar maja edasi ning alles hiljuti oli ta Guschinowit vaatamas käinud. Doktor Marcel 
Petiot soovitas «oma patsiendil tungivalt Prantsusmaalt lahkuda ning Argentinasse 
põgeneda. 

Juba mitu nädalat kandis karusnahakaupmees oma rahakoti vahel ühte paberit, mille dr. 
Petiot oli talle omal ajal andnud ning mis sisaldas emigrandi seitset põhireeglit. Kuid 
Guschinow 'polnud siiani söandanud otsustada. Minna lihtsalt ära ja jätta äri ning naine 
maha? Pealegi oli ta aravõitu ning kartis tabamist. 

Dr. Petiot kinnitas küll, et kõik on täiesti ohutu, vähemalt seni, kuni ta täpselt 
näpunäidete järgi talitab. Kuid Guschinow jäi umbusklikuks. Ilma oma noore kena 


15 Järgneva ioo materjal pärineb põhiliselt R. A. Stemmle 1968. a. 
Berliinis ilmunud raamatust «Reis, kust tagasi ei tulda» (REISE OHNE 
WIEDERKEHR ). 


naiseta ei tahtnud ta kuidagi ära sõita. Naine polnud tal aga juut ning vähemalt esialgu ei 
ähvardanud teda miski. Dr. Petiot ei tahtnud naist kuidagi kaasa lubada. Ta saavat ainult 
neid aidata, keda ähvardab vahetu hädoht, kusjuures tema võimalused olevat äärmiselt 
(piiratud. 

Seda seletades vaatas arst oma rohekate silmadega kaupmehele ainiti otsa. Guschinow 
tundis end niisuguse pilgu all ebameeldivalt — nagu konn, kelle iga liigutust jälgib madu. 
Kuid doktor rääkis aina edasi, veidi ärritatult, veidi uljalt, vaadates sealjuures oma 
kaaslasele kuidagi ülalt alla, nagu tal kombeks oli. 

«Risk ei ole suur?» tundis karusnahakaupmees huvi. 

Dr. Petiot raputas pead. «Kas te ka teate, kui palju mina riskin, et teid siit minema 
aitan? Lõppude lõpuks sõidate teie -üle mere, aga mina jään siia!» 

See oli muidugi tõsi. Doktor riskis tõepoolest rohkem ning ta ei võtnud selle eest 
pennigi. Ta kavatses Guschinowit aidata -täiesti tasuta, puhtast ligimesearmastusest. 
Maksta tuli ainult ühele mehele, kes Petiot' heaks töötas — üle piiri toimetajale. 
Kaupmees silmitses hindavalt arsti, kes pani end päev päeva kõrval hädaohtu, et teda ja 
tema usukaaslasi aidata. 

Sealjuures ei näinud doktor sugugi välja kangelasena. Temas polnud midagi 
imponeerivat, kui mitte arvestada suuri punaseid käsi jõuliste eemalehoidvate pöialdega. 
Guschinow oleks neid käsi ehk peljanudki, kui nad poleks siiani temaga väga ettevaat- 
likult ümber käinud ja tema valu leevendanud. Ka doktor Petiot' kollakas, silmaaluste 
kottide, kitsaste huulte, taanduva lõua ja peenikese terava ninaga näos polnud midagi 
heroilist, pigem meenutas see rebast. Kuid Guschinow tõrjus kahtlused endast eemale. 
Dr. Petiot oli hea arst, seda võis kaupmees oma kogemustest kinnitada. Pealegi oli doktor 
ka tõeline patrioot, aidates paljusid juute ja teisi tagakiusatavaid hädast välja. Nii nagu 
Taavet Koljati vastu, nii oli ka dr. Petiot saksa timukate vastu võitlusse asunud. 

2. jaanuaril 1942 täpselt kell 11 õhtul pidi kaupmees teele 

175 

asuma ning olema koos oma kahe kohvriga Rue Pergolese ja Avenue de la Grande 
Armee nurgal. Seal oli määratud kokkusaamine dr. Petiofga, et minna koos ühe 
troopikaarsti juurde. Too pidi tegema Guschinowile vajalikud kaitsesüstimised. 

Joachim Guschinow valmistus reisiks hoolega. Ta täitis piinliku täpsusega kõik dr. 
Petiof ettekirjutused. Taskus ootas viis passipilti sissesõidudokumentidele kleepimist. 
Nagu nõutud, püüdis ta mingi ja paksude sarvraamidega prillide abil enne pildistamist 
oma näole võõrapärast väljanägemist anda. Reisipagas koosnes vaid kahest kohvrist. 
Riietelt olid eemaldatud kõik firma-märgid ja monogrammid. Umbes pool miljonit 
franki sularaha ja briljandid õmmeldi ülikonna voodri vahele. Guschinow oli ära õppinud 
koguni lihtsa salakirja, millega Argentinast oma lähedastele teateid saata. 

Dr. Petiot on rahul. Ta jõuab aegsasti kokkulepitud kohta, võtab ühe kohvri ning viib 
kaupmehe kõrvalisi pimedaid tänavaid pidi Rue Lesueur 21 asuvasse majja. 

Ta suleb hoolikalt ukse ning juhatab oma kaaslase väikesesse, räpasesse ja korratusse 
arstituppa. Guschinow käärib käise üles ning arst paneb süstla valmis. Kaupmees ei oska 
esialgu veel sedagi imeks panna, et Rue Pergolese asemel on nad millegipärast Rue 
Lesueuril ning et lubatud troopikaarsti asemel teeb-süsti dr. Petiot ise. Vaevalt on arst 
süstlanõela veenist välja tõmmanud, kui Guschinow end imelikult uimasena tunneb. 


Petiot viib ta läbi kitsa ja pimeda koridori tillukesse kolmnurksesse tuppa, millel pole 
aknaid, kuid on see-eest varustatud paksult polsterdatud uksega. Napp valgus laseb 
vähehaaval märgata veel teisegi ukse kontuure. 

«Nii, siin võite veidi hinge tõmmata, enne kui edasi läheme,» ütleb arst. «Kui te mind 
vajate, siis kellanupp on siin.» 

Ta osutab seinal olevale nupule ning väljub kähku ruumist. On kuulda, kuidas uks 
lukku keeratakse. Guschinowi silme ees hakkab pöörlema tulipunane udu, kehasse 
sigineb kõrvetav kuumus. Matab hinge. Ta komberdab polsterdatud ukse juurde ning 
märkab kohkumusega, et sellel polegi linki. Seejärel tuigerdab ta vastasseinani, kus 
märkas enne teist ust. Kuid ust ei ole. See, mida Guschinow ukseks pidas, on lihtsalt 
dekoratsioon. Ta vajutab kellanupule, siis veel ja veel kord. Kuid helinat ei ole kuulda, 
sest kellgi on dekoratsioon. 

Joachim Guschinowit ei näinud enam keegi. Niinimetatud teated, mida ta hiljem dr. 
Petiot' kaudu oma naisele olevat saatnud, osutusid arsti väljamõeldisteks. 

Ettepanek põgeneda, mille dr. Petiot tegi oma juudist patsiendile Joachim 
Guschinowile, oli tegelikult ettepanek surma minna. 

Kaks aastat hiljem, 11. märtsil 1944, laupäeva õhtupoolikut helises Georges Mässu 
telefon. Mässu oli Pariisi kriminaalbri-gaadi ülem ning telefonikõne puhtalt ametialane. 

Kakskümmend minutit hiljem tuli ta elaniketa ja hooletusse 

jäetud majja Rue Lesueur 21. Pool tundi hiljem tormas ta sealt välja, näost kahvatu, 
ning näis ilmselt pidavat võitlust oma mäs-leva sisikonnaga. Kulus hulk aega, enne kui 
mees end kogus. 

ülemkomissar Mässu oli kahtlemata kõvast puust mees. Ilma kõvade närvideta ei 
olekski ta suutnud Pariisi kriminaalpolitseis kaks ja pool aastakümmet ära teenida ning 
lõpuks veel krimi-naalbrigaadi ülemaks saada. Sellised asjad nagu mõrvad ja sur- 
majuhtumid ei suutnud teda kuigivõrd erutada, need kuulusid tema töö juurde nagu Seine 
Pariisi juurde. Ta polnud ka mingi kaunishing — ei eraelus ega teenistuses. 

Kui sakslased 1940. aasta juunis Pariisi sisse marssisid, ei tulnud talle pähegi oma 
bürood Ouai d'Orfevre'il kinni panna ja põranda alla minna, nagu tegid nii mõnedki 
komissarid ja inspektorid Süretest või Pariisi prefektuurist. Las need fanaatikud panevad 
pealegi Resistance'is oma elu kaalule, temale ei lähe see korda. Mässu oli ametnik ning 
pidi järelikult kaitsma seadust ja korda — ka sellist, mille sakslased olid Pariisis keh- 
testanud ning millega ta leppima pidi. Muidugi oleks ta võinud minna ka okupeerimata 
Prantsusmaale, Vichysse, nagu paljud kolleegid. Kuid milleks? Lõpuks tegi see täpselt 
üks välja. Eks töötanud ju Vichy riigipea Petain ja peaminister Laval tihedalt natsidega 
koos. 

Viimasel ajal oli Massu hakanud endalt ikka tihedamini küsima, kas ta tegi siiski 
õigesti, et sakslaste poolele jäi. Kord leidis ta oma postkastist väikese papist puusärgi. 
See oli märk, mille tähendust teadis tollasel Prantsusmaal igaüks. Niisiis peetakse teda 
kollaboratsionistiks. Viimastel nädalatel püüdis ta võimaluse korral sakslasi vältida. Kuid 
homme peab ta nende juurde minema ning sellest siin ette kandma. Nagu eeskirjad ette 
näevad... 

Georges Massu oli oma teenistusaja jooksul kõiksugu jõledusi näinud. Kuid see, mis 
teda siin, selles sünges majas Rue Lesueuril ees ootas, ületas kõik seninähtu. See maja oli 
massimõrva töökoda. 


Prantsusmaa kuritegevuse ajalugu tunneb paljusid massimõrvareid. Kuid doktor Petiot' 
kõrval jäävad nad kõik varju. Hiljem,, kohtuprotsessil märkis süüdistaja tabavalt: «Petiot 
tappis nii, nagu tapsid vaid natsid Ošwieoimis ja Buchenwaldis.» 

Jahmunult vaatas Massu ringi maja kütteruumis. Tulekolde kõrval olid korralikult 
sorteeritud ja virna laotud käed, jalad, ribid ja juuksed. Ahjurestil hõõgusid veel mingid 
konditükid ning kolde ees kõrgus suur hunnik söestunud konte. 

Nende inimjäänuste vahel askeldasid kohtuarstid doktor Paul Kriminalistika-instituudist 
ja professor Sannie, kohtuliku identifitseerimisteenistuse ülem. Arstid olid ainukesed, 
keda see kõik ei paistnud häirivat. 

Hiljem loeb dr. Paul kohtule ette pika ladinakeelse nimekirja, kuhu on kantud kõikide 
nende kontide nimed, mis Rue Lesueurilt nr. 21 leiti. Muu hulgas oli seal üks rinnakorv, 
viis õlavarreluud, 

seitse sääreluud, neli küünarvarreluud ja kaks alumist lõualuud. Lisaks veel viis 
kilogrammi väiksemaid luid ning sada kilogrammi jäänuseid, mida polnud võimalik 
identifitseerida. Ja viis kilogrammi juukseid. Dr. Paul järeldas, et see kõik pärines vähe- 
malt kümnelt erinevalt mehelt ja naiselt. Pikima mehe kasv ei olnud alla ühe meetri 
kaheksakümne sentimeetri ning lühim naine oli vähemalt meeter ja viiskümmend 
sentimeetrit pikk. Dr. Paul seletab asjalikult ja kiretult, et kõnesolevad jäsemed on sama 
moodi kehast eraldatud, nagu neilgi rohketel laipadel, mis leiti Pariisi ümbrusest veel 
enne Rue Lesueuri surmavabriku avastamist, ning et kõik see annab tunnistust vilunud 
kirurgi-käest. 

Ülemkomissar Mässu tuli välja krematooriumina kasutatud küttekeldrist, mille õhku 
täitis ikka veel põletatud kontide hais, ning jõudis hoovile. Seal selgus, et krunti 
uudishimulike eest kaitsvad flic'id olid käest lasknud oletatava mõrvari, majaomaniku dr. 
Petiot'. 

Kui flic'ide ja naabermajade portjeede kirjeldusi uskuda, siis pidi see olema kindlasti dr. 
Petiot. Ta oli ilmunud majja, kui seal tegutsesid juba politseinikud. Mässu ei uskunud 
algul oma kõrvu, kuid kogu lugu pealt näinud politseinikud väitsid selle tõsi olevat. 

Tuletõrjujad olid veel ametis tule kustutamisega koldes, õudusest vapustatud 
politseinikud püüdsid sellest tontlikust vaatepildist mingit ülevaadet saada. Siis tuligi üks 
mees rahumeeli jalgrattaga, astus majja sisse, tõstis sõrme hoiatavalt huultele ning 
sosistas segadussesattunud politseinikele: «Te olete ju tõelised prantslased, eks? Ärge 
tõstke lärmi, need siin olid kõik sakslased ja reeturid. Vastupanuliikumine tegi nad 
vagaseks. Saate aru?» 

Ning enne kui politseinikud tema sõnade mõtet taipasid, istus mees uuesti ratta selga ja 
sõitis minema. 

Ülemkomissar Mässu vaatas meestele otsa ning mõistis, et flic'id ei oleks nagunii 
võõrast kinni pidanud. 

Kas nad teadsid, et see ei vasta tõele, mida mees ütles? 

Andnuksid nad mehe gestaapole üle, kas ei oleks nad siis hiljem pidanud selle teo eest 
vastutama? Sakslased ei pea nagunii enam kaua vastu, ükskõik kui väljakutsuvalt nad 
oma rautatud saabastega mööda Pariisi tänavaid ka ei trambiks, ükskõik kui palju nende 
pealuukütid partisane ja franktirõõre taga ei ajaks ning nahkmantlites gestaapolased 
antifašiste surnuks ei piinaks. Flic'idel on niigi pärast sõda raske tõestada, et nad 
boche'idel taldu ei lakkunud. Too jalgrattur ei öelnud isegi oma nime, ta olevat 


majaomaniku sugulane. Sõitku oma rattaga, kuhu süda lustib. Ei tea, mida nende suur 
ülemus, kriminaalbri-gaadi šeff ise oleks sellises olukorras teinud. Nendel, väikestel 
flic'idel oleks parem sellistest asjadest kaugemale hoida. Need närused 1800 franki, mille 
eest saab mustal turul parasjagu kolm 

tükki võid voi kaks karpi sigarette, ei ole küll seda väärt et neid pärast 
kollaboratsionistina maha lastaks. 

Massu teadis liigagi hästi, et paljud politseinikud aeg-ajalt nimelt nii mõtlevad, ning 
tegi minekut. 

Ta käis koos kohtu-uurija Tanguyga niinimetatud arstikabinetis ning tillukeses 
nurgatoas ja sattus lõpuks talli, mis oli to kesest seinaga eraldatud. Kunagise hobusetalli 
keskel laiutas sügav auk. Seda tavaliselt katvad rasked kiviplaadid seisid nüüd seina 
ääres. Augu kohal rippus tali, mille abil võis auku hõlpsasti avada ja sulgeda. Kuid 
tõsteseadeldis polnud mõeldud mitte ainult kiviplaatide jaoks. Sai selgeks kustutatud 
lubjaga täidetud augu otstarve: dr. Petiot kuivatas seal laipu, enne kui ta nad tükeldas ja 
põletas. 

Arst ei olnud vaevunud auku täielikult tühjendama. Taskulambi valgusvihus nägid 
ülemkomissar ja uurija juuksetutti ning jäsemeid, mis lubjast välja paistsid. Vähehaaval 
hakkas Petiot' mõrvatehnika selgeks saama. Ohvrid tapeti arstikambris või kolmnurkses 
toas. Kuni nad surid, tühjendas Petiot nende reisikohvrid. Ohvrit võis jälgida vaateavast, 
mis oli tehtud talliseina. Jõudnud veendumusele, et ohver on surnud, lohistas doktor laiba 
talli ning lasi tali abil auku. Kui lubi oli kehast kogu vedeliku välja võtnud, viidi laip 
kütteruumi põletamisele. 

Hiljem tehti kindlaks, et dr. Petiot hakkas ilmselt alles 1944. aasta märtsis oma ohvrite 
laipu põletama. See sai talle ka saatuslikuks, sest naabermajade uksehoidjad ei suutnud 
vastikut tossu välja kannatada ning helistasid politseisse. Varem oli ta ohvri nägu 
tundmatuseni moonutanud, laiba tükeldanud ning üksikuid kehaosi igale poole vedanud, 
maha matnud või Seine'i visanud. Paljudest õnnetutest pole jäänud vähematki jälge. 

Kohtus süüdistati teda 27 mõrvas, ning need olid ainult sellised, kus ohvrite järgi otse 
Petiot'ni jõuti. Ei saadudki teada, kas see massimõrvar oli kõik kannatanud mürgitanud 
või mõned ka kägistanud. Eksperdid ütlesid igatahes, et keegi neist ei olnud maha lastud 
ega surnuks löödud. 

Enne kojuminekut valmistas ülemkomissar Mässu ette Petiot* vahistamise. See pidi aset 
leidma järgmisel hommikul kohe peale päikesetõusu Rue Chaumartinil number 66, 
doktori elukohas. 

Veel samal õhtul lasi Mässu maja ümber piirata, pani kaks meest värava juurde, 
treppidele ning teisele korrusele korteriukse juurde. 

Pühapäeva varahommikul, 12. märtsil 1944, tungis neli relvastatud politseinikku arsti 
korterisse. Mõni minut hiljem sai ülemkomissar Massu teate: «Doktor Petiot on 
põgenenud!» 

Järgmisi nädalaid täitis ränk töö pisiasjadega. Asjasse tõmmati kaasa rohkesti 
inspektoreid. Ajakirjanduse teade Rue Lesueuri mõrvamaja avastamisest mõjus doktori 
patsientide hulgas pommiplahvatusena. Kuid peaaegu keegi ei võtnud politseiga 
ühendust. 

Petiot' vahistamiskäsk läks kõikidesse politsei- ja sandarmeeriajaoskondadesse, 

kuid kusagilt ei saabunud vähimatki teadet tema asukohast. 

Politsei küsitles doktori naabreid Rue Lesueuril ja Rue Chau-martinil. Leiti 
veoautojuht, kes oli toonud lubja Rue Lesueurile. Korralduse oli ta saanud dr. Petiot' 
vennalt Maurice Petioflt. Otsiti välja doktori abikaasa, kuulati põhjalikult üle kõik tema 
sugulased ja tuttavad. Söekaupmees, dr. Petiot' patsient, rääkis, et märtsi alguses oli arst 
ostnud temalt salaja paar tsentnerit sütt. Nüüd siis selgus, et sütt polnud vaja mitte toa 
kütmiseks, vaid laipade põletamiseks. 

Politsei vaatas veel kord läbi teadmata kadunud isikute nimekirjad, erinevate 
teadusalade eksperdid uurisid Rue Lesueurilt ning Pariisi ümbrusest leitud inimjäänuseid 
ja laipu. Tuhniti doktori paberites. 

Kuid kõik uurimisega tegelevad ametnikud polnud sugugi nii hoolega asja juures. 
Paljud tundsid hoopis suuremat muret iseenda tuleviku pärast. 6. juunil maabusid liitlased 
Normandias. Pariis hakkas käärima. Ikka sagedamini kuuldus ähvardusi politseinike 
aadressil. Paljudel oli ka põhjust kättemaksu karta, sest politsei oli töötanud okupatsiooni 
ajal mitte Prantsusmaa vaid fašistlike okupantide huvides. Ta oli juute ja antifašiste mitte 
vähema hoolega taga ajanud kui gestaapo. Tihti sai Prantsuse politsei Saksa ohvitseridelt 
kiita aktiivsuse ja initsiatiivi eest vastupanuvõitlejate avastamisel ja kahjutukstegemisel. 
Kuid vähehaaval hakkas ka politsei oma meelt muutma, nii mõnigi politseinik tundis 
suuremat või vähemat poolehoidu Resistance'! vastu. 

Juuli lõpus murti Saksa rinne Cherbourg'i juures läbi. Vabastajate armeed tungisid 
Pariisi poole. Vastupanuvõitlejad hakkasid ikka julgemalt põranda alt välja tulema ning 
politsei ei võtnud nende vastu peaaegu midagi ette. Ka nendes tärkas vastu-panuvaim. 14. 
juulil 1944 — rahvuspühal — korraldasid tuhanded pariislased meeleavalduse Ivry 
kalmistul, okupantide poolt mõrvatud patriootide kalmude juures. Salpetriere'i haigla 
katusel lehvis trikoloor, kõlas «Marseljees». õhtul kogunes Rue de Belleville'ile 20 000 
pariislast. Kohalik politseikomissar ja eribrigaadide inspektorid käskisid politseiüksustel 
rahvahulgad laiali ajada. Kuid flic'id ei täitnud käsku. Nad tegid demonstrantidele tänava 
vabaks ning ühinesid osaliselt ise nendega. Sellisest pöördest teada saanud 
okupatsioonivõimud püüdsid politseilt relvi ära võtta ja mehi interneerida. See viis 14. 
augustil 1944 Pariisi politsei üldstreigini. Politseinikud ei ilmunud oma komis- 
sariaatidesse ja jaoskondadesse, ka tänavatel polnud ühtki flic'i näha. Võitluses pealinna 
vabastamise eest langes 154 politseinikku. 25. augustil sõitsid kindral de Gaulle'i ja 
kindral Leclerci tankiüksused Pariisi sisse. 

Politseinikud tulid tagasi oma töökohtadele ja tänavatele. Uued ülemused võtsid 
juhtimise üle, politseinikest kollaboratsionistid vahistati. Nende hulgas oli ka 
ülemkomissar Massu. 

Petiot' asja uurimist jätkati. Ilmus välja kinnisvaramaakler Nezondet, kellel oli üht-teist 
huvitavat teatada. 

1943. aasta augustis kohtas ta Brasserie Universelle'is Maurice'i, doktor Petiot' venda. 
Maurice oli just tulnud Rue Lesueurilt ning värises üle kogu keha. Ta teatas Nezondet'le 
saladuskatte all, et seal lausa kubisevat laipadest. Maurice Petiot oli toonud oma venna 
ülesandel Rue Lesueurilt ära hulga kohvreid, mille olevat sinna jätnud 
vastupanuliikumise mehed. Kohvrid viis ta tuttavate juurde Auxerre'i ja Courson-les- 
Carrieres'i. 


Politsei otsis kohvrid üles ning sai neid kokku 76. Neis olid dr. Petiot' ohvrite isiklikud 
asjad, mida kavatseti kaasa võtta Argentina-reisile. Arsti kuritegude tegelik ulatus sai 
lõplikult selgeks. 

Kokku panid inspektorid kirja 71 tualettpakki, 21 käekotti, niisama palju puudritoose, 
91 daamikübarat, 104 meestesärki, 93 naistesärki, 18 naistemantlit, 12 meestemantlit, 74 
kleiti, 35 seelikut, 57 paari kingi, 16 huulepulka ja 10 küüneviili. Peagi selgus, et Petiot ei 
jätnud kaugeltki kõikide ohvrite asju endale. Palju oli põletatud või muud moodi 
hävitatud. 

Kuid ohvrite asjad ei aidanud selgitada nende omanike nimesid. Dokumendid hävitas 
Petiot, firmamärgid ja monogrammid, mis oleksid samuti uurimist edasi viinud, 
eemaldasid ju õnnetud ohvrid ise. 

Rööbiti ohvrite nimede kindlakstegemise ja mõrvari tagaotsimisega taastas politsei ka 
Marcel Petiot' eluloo. 


Mõrvari elulugu 


Mees, kes salakavalalt mõrvas ja röövis paljaks 27 inimest, sündis 17. jaanuaril 1897 
Auxerre'i väikelinnas Yonne'i kaldal. Isa, kohusetundlik postiametnik, lasi poisi juba 
samal päeval Marcel Andre Henri Felix Petiot' nime all perekonnaseisuametis kirja 
panna. Väike Marcel oli püsimatu rüblik, kes otsis alati midagi uut ning torkas silma oma 
häbematute vastuste poolest. Sama rahutu nagu poiss ise, oli ka tema käekiri, mis õpetaja 
meelehärmiks ei tahtnud kuidagi kirjatehnika reeglitele alluda. Ainult aritmeetikas oli 
Marcel tugev, eriti kui asi puudutas taskuraha lugemist. Kui Petiot-isa oma naise surma 
järel Auxerre'ist Joig-nysse kolis, pidi ka Marcel kooli vahetama. Ent uues koolis läks 
poiss õpetajatega lausa riidu ning isal tuli ta saata tagasi tädi juurde Auxerre'i. Paraku ei 
läinud ka seal kooliasjad kuigi hästi. 

Veel kolm korda tuli kooli vahetada, kuni poiss saadeti lõpuks ühte Pariisi erakooli. 
Seal sai Marcel Petiot 1915. aastal lõpuks küpsustunnistuse ning võeti mõne kuu pärast 
sõjaväkke. 

Vaevalt rindele jõudnud, sai ta granaadikilluga jalast haavata ning paigutati laatsaretti. 
Seal sai ta hakkama vargusega, kuid suutis end oma laastatud närvisüsteemile viidates 
välja rääkida. Tollal uuriti ka esimest korda tema vaimset seisundit. Arstid tunnistasid ta 
terveks. 

Pärast sõda õppis Marcel Petiot Lyonis arstiteadust ning esitas pärast õpingute lõppu 
oivalise väitekirja. 

1921. aastal jäi ta lõpuks Villeneuve'i arstina pidama. Siin, Pariisist lõuna pool asuvas 
väikelinnas kadus esimest korda inimene, kelle kohta oli täpselt teada, et ta oli arstiga 
tuttav ning parajasti teel tema poole. See oli Louisette Delavaux, madam Fleury 
majateenija, kes pidas sama ametit ka dr. Marcel Petiot' poissmehekorteris. 

Louisette oli noor, nagu ka dr. Petiot. Sügisööd Villeneuve'is olid niisama kurvad ja 
külmad nagu igal pool mujalgi — muidugi kui üksi magada, ühesõnaga, Louisette jäi 
rasedaks. 

Madam Fleury märkas seda kohe ning taipas ka, kellelt see võis olla. Ta nõudis 
Louisette'ilt seletust, ning tüdruk rääkis kogu loo ära. Neiul olid väga ranged vanemad, 


kes poleks lapsega tüdrukut oma perekonnas välja kannatanud. Louisette pidi seda asja 
doktoriga arutama ning läks õhtul tema poole. Vähemalt proua Fleuryle ütles ta, et läheb 
tema poole. Pärast seda ei ole teenijatüdrukut Louisette DelavauxM keegi enam näinud. 

Tüdruku kadumist uuriv politsei küsitles ka dr. Petiofd. Too oli aga imestunud. «Mis 
sellest, et väike Delavaux on kadunud? Rase? Minust? No kuulge ometi!» 

Politsei oletas, et Louisette Delavaux jäi kellestki tundmatust rasedaks, sõitis abordi 
tegemiseks Pariisi ning kadus seal jäljetult. 

Otsingud katkestati ajutiselt. Kuid Louisette Delavaux jäi kadunuks ning kui ükskord 
hiljem tunti asja vastu uuesti huvi, ei suudetud enam toimikut üles leida. 

Paneb lihtsalt imestama, kui palju toimikuid Prantsuse politseis ära kaob! 

Vahepeal on dr. Marcel Petiot saanud Villeneuve'is tuntud meheks. Ta tegeleb 
omavalitsuse asjadega ning avaldab ägedaid artikleid kohalikes ajalehtedes. Oma osa 
saab seal ka saamatu politsei, kes pole senini suutnud välja selgitada vaese Louisette 
Delavaux' salapärast kadumist. Temast peetakse lugu kui poliitikust ja arstist. Ka 
rahaasjad lähevad ülesmäge, ta soetab endale maja, saab linnahaigla peaarstiks ja 
vanadekodu juhatajaks. Marcel Petiot astub Sotsialistlikku Parteisse ja Inimõiguste Lii- 
gasse, saab 1928. aastal isegi Villeneuve'i linnapeaks. Tekivad soodsad võimalused 
parlamenti kandideerimiseks. 

Ka palju aastaid hiljem, kui mõrvar Petiot kohtualuste pingil istub, on Villeneuve'i 
elanikud valmis oma endise linnapea eest kas või tulle minema. Keegi kaupmees Comte 
seletab kohtus: «Vil-leneuve on sellele mehele tänu võlgu! Kogu Villeneuve on doktori 
selja taga!» Teine lisab: «Ta oli meie parim linnapea, ja peale selle veel suurepärane 
arst!» Tõepoolest, Petiot' valitsemisajal saab Villeneuve endale moodsa lasteaia ja 
hügieeni seisukohalt laitmatu kanalisatsiooni. Dr. Petiot pöörab üldse hügieenile palju 
tähelepanu. Ka Rue Lesueuri laibaauk ja krematoorium olid hügieeni seisukohalt igati 
laitmatud... 

Louisette'i taoliste tüdrukutega dr. Petiot kaua ei jännanud nendega oli liiga palju 
tegemist. Seepärast abiellus ta rikka maa-, maja- ja kaupluseomaniku kena tütrega ning 
sai varsti tubli poisslapse isaks. 

Ning ikka ja jälle juhtus eduka doktori vahetus läheduses üksikuid kuritegusid, mida 
politsei kuidagi avastada ei suutnud. Näiteks sissemurdmine ja süütamine Petiot' lähima 
naabri juures. Nood naabrid olid samad Fleuryd, kelle juures töötas rasedaks jäänud 
Louisette Delavaux ning kes olid politseile öelnud, et Louisette on just dr. Petiofst rase. 
Süütajate jälgi politsei paraku ei leidnud. 

Ühel päeval leiti dr. Petiot' patsient, loteriikassapidaja Des-bauves oma korterist 
kägistatuna. Mõrvar oli röövinud loterii-raha 200 000 franki. Doktor Petiot kutsuti 
sündmuskohale ning tema lahkas ka laiba. Politsei sai temalt väga vabalt tõlgendatavaid 
viiteid teo toimepanemise ja võimalike süüdlaste kohta. Nende kaalutluste alusel vahistas 
politsei kümme kahtlustatavat, kuid oli õige pea sunnitud nad kõik kindla alibi tõttu 
vabaks laskma. Dr. Petiot' alibi vastu politsei loomulikult huvi ei tundnud. «Kontrollida 
doktorit? On see tõesti vajalik?» Nii oleks arvanud igaüks. 

Pärast seda kuritegu hakkavad Villeneuve'is ringi liikuma kuulujutud, üks kohviku 
alalistest kundedest, keegi Frascot'-ni-meline mees avaldab kahtlust politseitöö 
põhjalikkuses. Loterii-kassale jäänud mõrvari sõrmejälgi tulnuks ometi võrrelda doktor 
Petiot' omadega. 


Mõni päev hiljem läheb seesama Frascot doktor Petiot' juurde oma reumat ravima. Arst 
teeb talle ettepaneku proovida moodsat ravi mesilasmürgiga, millega Frascot on nõus. 
Kolm tundi hiljem ta sureb. Politsei ja avalikkus ei näe selles midagi traagilist. Paljudel 
teistel reumaatikutel oli doktori süstidest abi. Frascot'l lihtsalt ei vedanud, mis puutub 
siia doktor Petiot? 

Tundub, et arst on tabamatu ning liigub suure karjääri poole. Kuid siis saab talle 
saatuslikuks üks bensiinikanister kaubajaama platvormil. Jõukas arst ja linnapea kavatseb 
kanistrit vaikselt kõrvale toimetada, kuid jääb haledal kombel vahele. 

Ning äkki tuleb välja, et auväärt omavalitsustegelane on juba ammu pikkade näppudega 
ringi käinud: linna veevärgi pumbajaamast hangib ta endale kütteõli ning elektrijaamast 
tasuta elektrivoolu. 

Politsei peab asja algatama ning uurima hakkama. Kohus mõistab talle lõpuks neliteist 
päeva vangistust ning väikese rahatrahvi. Vabadusekaotus mõistetakse küll tingimisi, 
kuid linnapea ja poliitikuna on Petiot' laul muidugi lauldud. 

Dr. Marcel Petiot sõidab ära Pariisi ning hakkab 1933. aastal tegelema Rue 
Chaumartinil erapraksisega. Ta laseb trükkida reklaamprospekti, kus annab endast teada 
kui praktilisest arstist, kirurgist, akušöörist, terapeudist, larüngoloogist, günekoloogist, 
koduarstist, närviarstist, kopsuhaiguste arstist ning elektriravi 

spetsialistist ja röntgenoloogist. Muu hulgas lubab ta veel: «Minu käes kaovad otsekohe 
polüübid, sammaspooled ja tedretähed. Erimeetodid morfinistide raviks. Eriaparaat 
sooltelõtvusest jagusaamiseks.» 

Ta omandab patsientide hulgas lühikese ajaga tõepoolest hea maine. Eriti hakkavad 
temast lugu pidama prostituudid, kupeldajad ja narkomaanid, sest retseptide 
väljakirjutamisel ja suguhaigustest teatamisel näitab ta üles ametlike ettekirjutustega 
võrreldes palju suuremat armulikkust. 

Keegi nuhk (eks leidu neid ju igal pool) saadab talle lõpuks siiski kaela Pariisi 
kriminaalpolitsei brigaadi, kes tegeleb narkomaaniavastase võitlusega. Dr. Petiot astub 
jälle kohtu ette ning saab narkomaaniaseaduste rikkumise eest aastase vanglakaristuse ja 
10 000 franki trahvi. Apellatsioonikohtus saavutab ta aga vabadusekaotuse asendamise 
tingimisi karistusega ning rahatrahvi vähendamise 2400 frangini. 

Siitpeale hakkab tema praksis eriti hästi minema. 1939. aastal maksab ta tulumaksu 500 
000-frangise sissetuleku pealt ning saab isegi ringkonnaarstiks. 

Ja jälle komistab ta pisiasja otsa. Sedapuhku on see raamat, mille ta Saint-Micheli 
bulvaril Giberfi raamatukaupluses salaja mantlitaskusse sokutab. Dr. Petiot varastab 
üldse igal pool nagu harakas, isegi nende haigete tubades, kuhu ta on kutsutud. Enamasti 
läheb see tal ka õnneks. Kuid too raamat viib ta kaheksaks kuuks psühhiaatriakliinikusse, 
kust ta pääseb alles sõja puhkedes. 

Politseil ei õnnestunud kindlaks teha, kus ta 1940. aasta lõpuni ringi liikus. Siis ilmub ta 
aga jälle oma praksisega Pariisis välja. Vahepeal on sakslased linna okupeerinud. 
Märatsev gestaapo külvab elanikesse nii paanilist hirmu kui viha okupantide vastu. 
Gestaapo ja SS peavad Prantsusmaal samasugust metsikut sõda nagu Hollandis või 
Poolas. Inimelu ei maksa midagi. Kohalikud natsid ja Pariisi allilmategelased müüvad 
sakslastele maha vasakpoolseid ja juute, kusjuures viimaste eest makstakse vähem. 

Siis tulebki dr. Petiot'le pähe hea idee. Ta ostab kelleltki Rumeenia vürstilt poole 
miljoni frangi eest Rue Lesueuril nr. 21 asuva majavalduse ning palkab kaks müürseppa 


ja tisleri. Müürsepad peavad käimlaaugu suuremaks ehitama, garaaži puhastama ja ära 
lupjama, tõsteseadeldise üles panema ning krunti ümbritseva müüri mõne kivi võrra 
kõrgemaks laduma. Puusepp saab ülesande sisustada arstituba ja kolmnurkne tuba, lüüa 
uks üle helikindlate korkmattidega, kinnitada seina külge butafoorne uks ning teha seina 
sisse Vaateava. 

Nüüd võis ka dr. Petiot asuda juudijahile. Tema patsient karusnahakaupmees Joachim 
Guschinow oli tõenäoliselt esimene ohver, kes Rue Lesueuri majja kadus. 

Hiljem püüdis seesama dr. Petiot kujutada endast Vastupanuliikumise võitlejat, küsides 
kohtunikult: «Miks ei ole mind, dr. 

Marcel Petiot'd, kes ma likvideerisin mitu tosinat gestaapo agenti, selle eest üldse 
autasustatud?» Kohtusaalis võtab ta omaks süüks pandud mõrvadest üheksateist, aga 
mitte kui kuriteod, vaid kui lunastamised, mitte kui mõrvad, vaid kui hukkamised. Ta 
lausa naudib oma kuriteo üksikasju ning teotab ohvreid, nõnda, et iga tähelepanelik 
vaatleja peab endalt küsima, kas too Petiot on üldse terve. Kas võib terve inimese aju 
selliseid jubedusi sünnitada, kas saab terve psüühikaga inimene selliste jälkustega 
hakkama saada? 

Kõik kolm psühhiaatriaeksperti annavad üksmeelse arvamuse, et dr. Petiot' intelligents 
on üle keskmise. Nad ei leia temas vähimaidki vaimseid häireid. 

Vahepeal on politsei hoolega kadunud isikute jälgi otsinud. Nende omastele näidatakse 
Petiot' kogutud varandust, ajakirjanduses avaldatakse riiete kirjeldusi. Nii saab Ouai des 
Orfevre vähehaaval jälile 27 ohvrile, kes võivad olla antud asjaga seotud. Mõrvatud 
Joachim Guschinowi lesk ja äripartner annavad endast märku ning räägivad kõik ära, 
mida teavad. Ühtegi Guschinowi asja ei ole aga alles jäänud. 

20. juulil 1942 kutsuti telefonikõnega oma kodust välja juudi arst dr. Paul Braunberger. 
Siitpeale ta kadus, tema jäljed viivad dr. Petiot' juurde. Braunbergeri vend ja koduabiline 
leidsid doktori kaabu ja pluusi Petiot' kraami hulgast. 

1944. aasta augusti lõpus tuli Police Judiciaires Ouai des Orfevre'il keegi proua Eryane 
Kahan. Enam polnud tarvis karta vahistamist juutide varjamise eest ning proua nimetas 
politseile tosina juudi emigranti, keda ta oli dr. Petiot'ga kokku viinud. Ta tundis seda 
meest, kes nii ennastsalgavalt tagakiusatavaid juute aitas, muidugi ainult dr. Eugene'i 
nime all. Proua Kahan juhatas need juudid heas usus Petiot' juurde, kes pidi nad hirmu ja 
jälitamiste käest eest vabadusse aitama. Kord olid nad juba natside käest põgenema 
pääsenud. 

Nende hulgas oli näiteks 1933. aastal Frankfurdist Pariisi emigreerinud abielupaar 
Wolfid koos raugast poolkurdi ämmaga, samuti äsja Amsterdamist juudipogrommi eest 
põgenenud väga jõukas puukaupmees Basch koos naise ja sugulaste Arnbergi, Schonkeri, 
Ehrenreichi ja Hollanderiga. 

Õudustest ja enesesüüdistustest hingepõhjani vapustatud proua Kahan jutustas 
inspektorile, kui lootusrikkalt need tagakiusatud ja äravaevatud inimesed dr. Eugene'i 
peale vaatasid, kuidas nad rõõmustasid selle üle, et ei pea end enam pimedates kambrites 
peitma, iga krõbina peale võpatama ja hirmuga ootama, kuidas kellegi jõhkrad käed neil 
turjast kinni haaravad. 

Nuttes rääkis ta, kuidas dr. Petiot oli kirjeldanud nende kahetsustväärivate inimeste 
edasist saatust, kui liigutatud ta oli nende usaldusest ning kui nördinud nende inimeste 
üle, kes on valmis kasutama teise häda, et ise rikastuda. 


Inspektor ei suutnud sellele naisele silma vaadata, kelle hingele pidi jääma nii raske 
koorem. Ta vaatas oma rusikasse pigistatud, 

valgekstõmbunud küünealustega sõrmedele ning soovis ainult ühte — et see Petiot 
oleks ometi kord kätte saadud ja siin tema ees istuks. 

Komissarid ja inspektorid hakkasid selle surmaarsti kuritegude uurimisega juba 
harjuma, kui asjaolud viisid neid kokku perekond Knelleri saatusega. 

Ka Knellerid olid juudi emigrandid Saksamaalt, väikesed inimesed, kellel elus pigem 
halvasti kui hästi oli läinud. Nende ainukeseks rõõmuks võib pidada kaheksa-aastast 
poega Rened. Poiss oli sündinud Issy-les-Moulineaux's ning kuulus seetõttu erinevalt 
oma vanematest Prantsusmaa kodakondsusse. Kuid sellest ei olnud reipal punakasblondil 
poisil ega tema vanematel kuigivõrd kasu — natsid vaatasid neile ikka eelkõige kui juuti- 
dele. Nende naabrusest olid juudiperekonnad juba ära viidud ning järjekorra jõudmine 
Knelleriteni oli vaid päevade küsimus. Siis meenuski Kurt Knellerile dr. Petiot, kelle 
juures ta oli kord ravil käinud, jäädes visiidi eest koguni võlgu. Doktori kohta teadis ta 
räägitavat, et tal on tutvusi inimeste hulgas, kes võivad tagakiusatavaid üle piiri 
okupeerimata tsooni toimetada. Kneller usaldas meest, kes oli suuremeelselt loobunud 
ravitasu võtmast, ning otsis doktori üles tema vastuvõtutoas Rue Chaumartinil. 

Doktor Petiot tundis Knellerite viletsat rahalist olukorda ja ei tahtnud alguses vedu 
võtta. Ta nõustus alles siis, kui Kurt Kneller lubas talle pandiks oma mööbli, peaaegu 
uue, hea tammepuust mööbli. Ühel ööl veidi enne 1942. aasta nelipühi tuli ta perekond 
Knelleritele nende korterisse järele. Rohkem ei näinud neid enam keegi. Väikesest 
prantslasest Rene Knellerist ei jäänud järele muud kui lastepidžaama ja hambahari, mis 
leiti doktor Petiot' valduses olnud kohvritest. Panditud mööblile ei pääsenud dr. Petiot 
aga enam ligi. Knellerite maja portjee ei andnud seda talle välja. 

Varsti jõudis politsei järeldusele, et dr. Petiot' ohvriks ei langenud okupeeritud Pariisis 
mitte ainult juudid. Esimene selline teade tuli väikese provintsilinna Garnier' 
politseijaoskonda. 1942. aasta kevadel oli sealt keegi neiu nimega Denise Colin Pariisi 
sõitnud. Ta tundis dr. Petiot'd juba varem ning kavatses seekord kasutada tema abi 
soovimatust rasedusest vabanemiseks. Doktor oli talle ükskord ennegi sellises asjas vastu 
tulnud. Viimast korda nähti Denise Colini Pariisis Rue Chaumartini lähedal. 

Nii selguski, et dr. Petiot polnud sugugi spetsialiseerunud rassilistel põhjustel 
tagakiusatavatele, ehkki ta eelistas viimaseid juba seetõttu, et polnud vaja karta teadmata 
kadunud inimeste sugulasi, kes võinuksid politseisse pöörduda. Rue Lesueuri kadusid ka 
need doktori patsiendid, kes liiga palju teadsid ja seetõttu talle ohtlikuks muutusid. Nii 
juhtus näiteks 22. märtsil 1942 narkomaan Mare van Beweriga, keda nähti viimati koos 
dr. Petiot'ga. Politsei oletas, et too püüdis tõenäoliselt doktorit Šantažeerida. Petiot'd tunti 
narkomaanide ringkondades väga 

hästi ning van Bewer kuulus tema patsientide hulka. Seda mõrva arst kohtus omaks ei 
võtnud. 

Kolm päeva pärast Bewerit kadus naine, kes oleks võinud doktorile ohtlikuks saada. 
See oli juudist rätsepa abikaasa Marthe Forthin-Khait. Esimesest abielust oli proua 
Forthin-Khai-til tütar, kes sattus 1942. aasta märtsi keskel haarangu ajal politseisse. 
Temalt saadi kätte suur kogus morfiumi. Tüdruk võeti ülekuulamisel kõvasti pihtide 
vahele ning ta pidi üles tunnistama, et morfiumi oli muretsenud dr. Petiot. 


Ebameeldivuste ärahoidmiseks otsustas proua Forthin-Khait arsti otsekohe hoiatada. 
Viimane andis head nõu kiiresti politseisse minna ja öelda, et ka tema, tüdruku ema, on 
narkomaan ning käib doktori juures ravil. Ravikuur näeb ette järkjärgulist võõrutamist 
morfiumist annuste pideva vähendamisega, tütre juurest leitud narkootikum olevat 
mõeldud tegelikult neile kahele. Et kõik tõepärane välja näeks, tegi arst naisele samas 
mõned nõelatorked käsivarde. Politsei, kes jahtis 1942. aasta kevadel palju suuremaid 
kalu kui narkomaanid, jäi pikemalt mõtlemata seda juttu uskuma. Kuid lihtsameelset 
prouat hakkas südametunnistus piinama. Ta läks uuesti doktori juurde ja nõudis, et see 
läheks politseisse ja kõik üles tunnistaks. Sealjuures läks madame Forthin-Khait doktori 
poole ainult hetkeks, põll ees ja kodukingad jalas. Pärast seda ei ole teda enam keegi 
näinud. 28. märtsil 1942 leidis tema mees oma ukse alt mingite varesejalgadega sedeli: 
«Ma pean kohe okupeerimata tsooni sõitma. M.» Mõni nädal hiljem viisid natsid 
rätsepmeister Khaiti Ošwiecimi koonduslaagrisse. 

Nii möödus kriminaalpolitsei ametnike silme eest saatus saatuse, ohver ohvri järel. 

Saadi teada ka parukategijast Verrier'st Rue des Mathurinil ja tema sõbrast Gontard'ist. 
Mõlemad vanahärrad olid Rue Lesueuri tänava saatanat heas usus teeninud. Verrier ja 
Gon-tard tegid salaja selgitustööd, mille taga ei seisnud muidugi keegi muu kui dr. 
Eugene ehk teiste sõnadega dr. Marcel Petiot, tagakiusatavate ja vaevatute 
omakasupüüdmatu abimees. Verrier' töötoas leidsid aset ka esimesed kohtumised dr. 
Eugene'i ja tulevase emigrandi vahel. 

Kõik ohvrid, keda dr. Petiot endale Verrier' värkstoas välja vaatas, olid — tõsi küll, ühe 
erandiga — kahtlasevõitu tüübid. Näiteks neli kurjategijat, Pariisi allilma kesksed kujud 
koos oma armukestega. Kaks neist, Jo-Poksija ja Francois-Korsiklane olid kunagi 
gestaapo nuhid, nüüd pidid nad ise gestaapo eest põgenema. Teised kaks, Adrian-Bask ja 
Jojo-Balafr€ olid sattunud eluohtlikku konflikti konkureeriva bandega. Muide, koos 
Baskiga kadus ka 1,1 miljonit franki, 2300 dollarit kullas, 7000 ühedollarilist, 530 
luidoori ja rohkesti väärtasju. 

Ka viimane ohver, kes Rue Lesueurile oma elu jättis, läks läbi Verrier' töötoa. See oli 
Yvan Dreyfus, kelle prantsuse sandarmid olid 2500-frangise tasu eest sakslastele välja 
andnud. Mees oli üritanud põgeneda Aafrikasse kindral de Gaulle'i 

juurde. Naisel õnnestus aga mees gestaapost vabaks kaubelda. Muidugi mängis 
gestaapo meest vabaks lastes oma mängu: ilmselt püüab Dreyfus otsekohe riigist lahkuda 
ning teda on võimalik kasutada peibutisena. Gestaapo oli kuulnud üht-teist dr. Eugene'ist 
ning Dreyfus pidi, ise seda muidugi teadmata, tema jäljed kätte juhatama. Kuid Dreyfus 
suutis jälitajad endast maha raputada. 

1943. aasta 21. mai öösel kell 23.45 astus ta koos Petiot'ga Rue Lesueuril majja nr. 21 
— ning kadus jäljetult. Luujäänuste hulgas, mida dr. Paul uuris, oli midagi ka temast. 

Kohtuarst dr. Paulile oli juba varem silma torganud, et 1943. aasta maikuust alates ei 
leitud Pariisi ümbrusest enam tükeldatud laipu. Kümne kuu jooksul mitte ühtegi kolpa, 
kätt ega jalga, kuni 1944. aasta 11. märtsil avastati juhuslikult surma-vabrik Rue 
Lesueuril. 

See asjaolu oli äratanud ka kriminaalbrigaadi ja uurija tähelepanu. Pärast 1943. aasta 
21. maid ei ole enam andmeid mõrvaohvrite kohta. Kas dr. Petiot'l sai nüüd isu täis? Oli 
teda miski takistanud? Või suutis ta paremini jälgi peita? Vabatahtlik loobumine ei 
sobinud kuidagi selle mõrvari stiiliga. Asjal võis olla ainult üks tõepärane seletus: dr. 


Petiot istus sel ajal trellide taga. Kuid politsei poolt vahistatud isikute nimekirjades ei 
leidunud Petiofd ega dr. Eugene'i. Selle mõistatuse lahendus rabas kõiki. 

21. mai õhtul oli ka gestaapo sellesse loosse sekkunud. Pärast seda, kui nuhid Yvan 
Dreyfusi käest lasid, toodi mängu keegi itaallane nimega Caretta. Spekulant Caretta oli 
gestaapoga seotud mõnede SS-laste kaudu, kes olid omakorda segatud tema 
spekulatsioonidesse. Caretta saadeti peibutisena Verrier' juurde, kus ta etendas 
tagakiusatavat ning palus kohale kutsuda dr. Eugene'i. Varitseval gestaapol ei oleks 
jäänud muud üle, kui kogu seltskond kinni võtta. Verrier läks kiiresti Carreta näitemängu 
õnge ja saatis dr. Petiofle sõna. Too oli aga samal päeval Yvan Dreyfusi pikale 
teekonnale saatnud ning arvas end olevat puhkuse ära teeninud. Verrier' juurde ta ei 
tulnud ning töötuppa sissetunginud gestaapolased pidid leppima peategelase 
puudumisega. Verrier ja Gontard vahistati ning parukameister Verrier, kes teadis dr. 
Eugene'i tegelikku nime ja aadressi, andis need välja. 

Samal ööl arst vahistati. Gestaapo tahtis teada, kuhu jäi Yvan Dreyfus. Doktor Petiot 
tegi end juhmiks. Dreyfus? Jah, ta andis selle mehe Place de la Concorde'il kellelegi dr. 
Ozananile üle. Doktori tõeline nimi? Pole õrna aimugi! Tema, Petiot on ainult selle pika 
ahela üks lülisid ja teab üldse väga vähe. Ta pidi toimetama tema hoole alla usaldatud 
isiku kindlaksmääratud kohtumispaika, kus seesama dr. Ozanan nad üle võttis. Selle 
versiooni juurde jäi Petiot ka siis, kui gestaapo teda peksmisega rääkima sundis. Lõpuks 
jäädi doktorit uskuma ning ta viidi üle Fresnesi sõjaväevanglasse. Metslane Petiot 
suutis gestaapo 

188 

metslased üle trumbata. 8. veebruaril 1944 vabastati Petiot ootamatult vanglast. 
Tõenäoliselt andis ta nõusoleku hakata gestaapo-nuhiks. Ta sai tagasi isiklikud asjad, 
kaasa arvatud Rue Lesueur 21 võtme, ning kiirustas otseteed oma tapatöökotta. 

Teda pani tegutsema üksainus mõte: võimalikult kiiresti laibad kõrvaldada. Lubi pidi 
olema see, mis neid kuivatab ja laiba-lõhna tugevasti vähendab. Vend Maurice muretses 
kaheksa tsentnerit lupja ning doktor kattis sellega laibad. 

Seejärel sõitis ta perekonna juurde Auxerre'i, kus nautis puhkust kui vapper kangelane, 
kes on pääsenud gestaapo põrgust. Märtsi alguses Pariisi tagasi jõudnud, saab ta oma 
kohkumuseks teada, et Rue Lesueuri majavaldus võetakse alates 1. aprillist Wehrmachtfi 
valdusse. Ta peab niisiis kiirustama, kui tahab oma kuritegude tummad tunnistajad õigeks 
ajaks kõrvaldada. Ööd läbi rabas doktor tööd teha; tiris laipu lubjaaugust välja ja põletas 
neid. 

Nii arenesid asjad kuni sellesama laupäevani, mil Petiot jalgrattaga oma maja juurde 
sõitis ja selle politseinikest hõivatuna eest leidis. Naabrid ei kannatanud tema korstnast 
tõusvat hirmsat suitsu välja ja teatasid politseisse. 

Petiot teadis väga hästi, millised meeleolud neil päevil politseis maad olid võtnud, 
pomises võlusõna «Vastupanuliikumine» ja pääses takistamatult minema. 

Veel samal ööl helistas ta oma vennale Maurice'ile Auxerre'i. 

Hiljem teeb komissar Pinault, kes alates 2. novembrist 1944 seda juurdlust juhib, 
maksukviitungite järgi kindlaks kõne täpse kestuse — kaks minutit ja nelikümmend kuus 
sekundit. 

Seda aga ei saadudki teada, mida Petiot oma vennale ütles. Maurice võeti vahi alla ning 
kuulati üle kõigi politseikunsti reeglite järgi. Teada saadi aga ainult seda, et ta peab oma 
venda vastupanuvõitlejaks ja reetmise ohvriks. Mitte sõnagi sellest, kuhu on peidetud 


saak — sularaha ja arvutul hulgal väärisesemeid, mida dr. Petiot oli oma ohvritelt 
röövinud. Ka Marcel Petiot vaikib sellest kuni surmani ning terve trobikond väikesi 
sulisid hakkab edaspidi hoolega tegelema dr. Petiot' muinasjutulise varanduse otsimisega. 


Dr. Petiot alias kapten Valerie 


Kuni politsei dr. Petiot'd taga otsib, istub too rahumeeli Rue Faubourg Saint-Denisil 
ühe Reboux-nimelise tinavalaja juures, kasvatab hoolega habet ja loeb tähelepanelikult 
ajalehti, mida peremees talle iga päev toob. Reboux teab, mida lehtedes dr. Petiot' kohta 
kirjutatakse, aga ta ei usu sellest ühtegi sõna. Igaüks teab, et lehes kirjutatakse ainult 
seda, mida kirjutada kästakse. Tema igatahes on arst Petiot'le palju tänu võlgu. Pealegi 
tuleb nüüd välja, et doktor on ka vastupanuvõitleja, nimelt «Kärbsemürgi»-nimelise grupi 
juht. 

Lisaks sellele võib tulevikus kasuks tulla, kui sul on REsis-tance'i meeste hulgas sõpru. 
Tõsi, vahel paneb Reboux imeks, et tema külaline, tulihingeline võitleja, istub nii 
rahulikult toas, ehkki samal ajal tõstab igal Pariisi tänaval pead rahulolematus ning 
REsistance'i mehed hakkavad üha aktiivsemalt tegutsema. Doktor Petiot jääb igatahes ka 
siis sooja tuppa, kui algab võitlus barrikaadidel ning lüüasaanud sakslased linnast 
taanduvad. 

Reboux käib peale, et «Kärbsemürgi» juht lõpuks ometi end näitaks ja okupantidega 
peetud ohvriterohkes võitluses väljateenitud autasud kätte saaks. 

Tahes või tahtmata peab dr. Petiot oma kindlast varjupaigast välja tulema. 

31. oktoobril 1944 patrullib sõjaväesandarm Charles Dogniaux puiesteel Saint-Mande 
jaama lähedal. Sellised patrullid on igavad ning Dogniaux viidab oma aega tänaval 
liikuvate inimeste vahtimisega. Talle tuleb vastu keegi kapten. Mehhaaniliselt tõstab ta 
käe mütsi juurde ning saab siis äkki aru, et mees on talle kuidagi tuttav. «Teie 
dokumendid, mon capitainl» nõuab ta. 

Rahulikult pistab kapten oma suure käe põuetaskusse. Dogniaux on nüüd juba täiesti 
kindel. Pilk dokumendile, kerge muie suunurkades, ning siis juba selge korraldus: «Tulge 
minuga kaasa, Petiot. Te olete vahistatud!» 

Sandarm Dogniaux'1 on nägude peale haruldane mälu. See on tõepoolest tagaotsitav 
massimõrvar dr. Marcel Petiot. 

Aga see Petiot väidab end olevat kapten Wetterwald, hüüdnimega Valerie, kes leitnant 
Valerie'na olevat juhtinud vastu-panugruppi Vengeance («Kättemaks») ning dr. 
Eugene'ina gruppi «Kärbsemürk». 

Dogniaux jääb endale kindlaks ning Petiot peab temaga komandantuuri kaasa tulema. 

Kui seal tema rahakott lahti tehakse, tuleb sealt välja terve pakk kõikvõimalikke 
tunnistusi ja dokumente. Nende hulgas on isikutunnistused hertsog de la Rochefoucald', 
krahv de la Roche-Guyoni, militsionäär Jean Duvali, madam Bonnafous' ja näitleja Harry 
Bauri nimele. Tunnistuste vahel on toidukaart J-2, mida anti välja 1942. aasta kevadel 
alla kümne aasta vanustele lastele. Tõenäoliselt on see Rene Knelleri kaart. 

Järgmisena teeb sõjaväepolitsei avastuse, milles ei puudu ka oma iroonia. Nimelt on 
võltskapten ja mõrvar saanud monda aega tagasi ühe Reuilly kasarmus paikneva pataljoni 
2. büroo ülema asetäitjaks, niisiis sõjaväeluure asjameheks. 


Sõjaväepolitsei andis võltskapteni üle kriminaalpolitseile. Inspektor Battut sai oma 
ülemuselt komissar Pinault'lt korralduse veel kord dr. Petiot' elulugu läbi vaadata. 

Eelkõige pidi Battut käsile võtma «vastupanuvõitleja Petiot'», millest arst ja tema vend 
nii kangekaelselt rääkisid. Inspektor nägi kõvasti vaeva. Ta uuris R€sistance'x 
kaugeleulatuvaid ja omavahel läbipõimunud sidemeid, vestles üksikute gruppide juhtide 

ja liikmetega, kuid ei leidnud vähimatki jälge dr. Eugene'ist,, dr. Petiot'st ega grupist 
«Kärbsemürk.» 

Vastupanuvõitleja Wetterwald, hüüdnimega Valerie oli tõesti olemas, kuid ta langes 
sakslaste kätte. Petiot pani gestaapos kinni istudes selle nime endale igaks juhuks kõrva 
taha. Kõik tema teadmised Resistance'xst pärinesidki vanglas kuuldud jutukatketest ning 
kuulujuttudest. Osava kelmuse ja vargusega muretses ta endale hiljem kapten 
Wetterwaldi dokumendid, viis ametivõimud segadusse ning esines vastupanuvõitlejana. 

Hiljem, kohtuprotsessi ajal paljastasid Vastupanuliikumisest osavõtnud tema 
võhiklikkuse ja fantaasia, kogu niinimetatud võitluse okupantide ja äraandjate vastu. 

Kaks aastat pärast Rue Lesueuri mõrvamaja avastamist, 28. märtsil 1946, mõistis 
vandekohus ta süüdi ning kohtu esimees kuulutas välja surmaotsuse. Seega mõisteti süüdi 
kriminalistika ajaloo üks küünilisemaid mõrvareid. 

Marcel Petiot hukati pühapäeval, 26. mail 1946 täpselt kell 5.06. Esimest korda pärast 
1943. aasta 30. juulit pandi Pariisis tööle giljotiin. 


SÜRETE TÄNA 


Surnu jäi auto alla 


Kirikukell kuulutas 1961 aasta 1. augusti viimast tundi, kui Cormeilles' ühes 
mahajäetud juurviljaaias kolm meest maad kaevasid. Mõne aja pärast tirisid nad 
hästimaskeeritud peidikust välja pikliku kompsu, tassisid selle üle metsistunud peenarde 
maanteele ning toppisid seal ootavasse autosse. Kõik kolm istusid peale ning sõiduk 
võttis suuna Pariisi poole 

Kuid mehed ei kavatsenud linna sisse sõita. Vastupidi, nad tulid linna ümbritsevale 
ringteele ning jõudsid sealtkaudu maanteele, mis ühendab Pariisi OrleansMga ning viib 
Tours'i ja Angersi kaudu Nantes'i. Öösel on sellel maanteel vähe liiklemist. Elavamaks 
läheb seal alles vastu hommikut, kui rasked kaubaautod hakkavad pealinna poole 
liikuma. Mehed teadsid seda, kuid nad jätsid ühe asjaolu kahe silma vahele. Nimelt algab 
tihedam liiklus Tours'i suunas palju hiljem kui Pariisi suunas. Nemad olid aga just Tours'i 
mineval maanteepoolel. See saigi neile saatuslikuks: nad panid aiast väljakaevatud 
kompsu valele teepoolele. 

Umbes poolteist tundi hiljem helises Police JudiciaireSs Ouai des Orfevre'il telefon. 
Patrullauto oli avastanud Tours'i maanteel huvipakkuva asja ning kutsus raadio kaudu 
välja mõrvakomisjoni valvegrupi. Keegi insener Jean Cellier oli pool tundi tagasi sõitnud 
oma autoga peale tundmatule mehele, kes näis aga juba enne avariid surnud olevat. 

Ei olnud teada, millesse ta suri ning kuidas maanteele sattus. Patrullauto mehed leidsid, 
et sündmuskohale peavad tulema identifitseerimisteenistuse eksperdid ja arst. 


Varsti pärast seda väljakutset sõitis Ouai des Orfevre'ist välja valveteenistuse limusiin, 
peal arst, fotograaf, kriminaal-tehnik ja uurija, ning võttis suuna lõunapoolsete linnaosade 
poole. See polnud tänase öö esimene väljakutse. Pariisi kriminaalpolitsei valveteenistuse 
meestel tuli tegelda kõige erinevamate asjadega. Pealinnas juhtus iga tund midagi, ikka 
hauti 

kusagil välja mõni nurjatus: vargus, kelmus, röövimine väljapressimine voi koguni 
tapmine. Öine valvekord Ouai des' Orfevre'il tõi alati kaasa rohkesti tööd. Suure 
revolutsiooni ja moodide linn oli ka kuritegude ja allilma linn. Ouai des Orfevre'il teati 
seda paremini kui kusagil mujal. Mehed autos olid väsinud ja sõitsid vaikides. Kui nad 
lõpuks sündmuskohale jõudsid, võis silmapiiril märgata algava hommiku kahvatut helki. 

Läks lahti harjumuspärane töö. Kõik kulges nagu nööri mööda. Igaüks teadis täpselt, 
mida ta peab tegema ja kuidas toimima. Kedagi polnud vaja õpetada. Arst uuris laipa, 
fotograaf pani valmis oma aparaadi ja välklambi, et jäädvustada sündmuskoha olustik, 
laip ja üldse iga detail. Kriminaaltehnikud vaatlesid monsieur Cellier' autot ning 
sõiduteed. Politseiuurija päris oma vormis kolleegidelt, sündmuskohal valvet pidavatelt 
liikluspolitseinikelt täpsemaid andmeid olukorrast ning kutsus siis Jean Cellier' 
operatiivautosse vestlusele. Mõned kangitõmbed — ning auto sisemus muutub väikeseks 
kabinetiks, mis on täielikult varustatud kiireks ülekuulamiseks vajalike vahenditega, 
üleelatust veidi kohkunud, kahvatu ja magamata Jean Cellier suudab juhtunust siiski 
rahulikult ja asjalikult rääkida. Varsti pärast keskööd sõitis ta Pariisist välja, et minna 
oma pruudi juurde Tours'i ning sealt koos Dinani puhkust veetma. Maanteel polnud pea- 
aegu üldse autosid. Vahel harva tuli mõni masin vastu, kuid tema sõidusuunas polnud 
küll ühtegi. Äkki ilmus laternate valgusvihku mingi tume piklik ese, mis lebas põiki üle 
tee. Cellier oli püüdnud küll ära keerata ja takistusest mööda sõita, kjuid see ei läinud 
täielikult korda. Parempoolne esiratas müksas maas lamavat pampu ning auto paiskus 
kõrvale. Suurivaevu sai ta masina uuesti kontrolli alla ning peatus kohe. 
Kokkupõrkekohale tagasi jooksnud, märkas ta kohkumusega, et maanteel lebanud ja teda 
äärepealt kraavi paisanud kurjakuulutav ese oli tegelikult inimene. 

Kriminalist viipas rahustavalt käega. Niipea kui arst omadega - valmis saab, on kohe 
selge, kas kannatanu oli enne Cellier' autoga kokkupõrkamist veel elus või mitte. 

Tänapäeva kohtumeditsiinile ei valmista mingit raskust täpselt kindlaks teha, millised 
vigastused tekitati elupuhuselt, millised alles pärast surma, millal inimene suri ning kui 
kaua laip on mingis kohas lamanud. Oma osa annavad sellesse ka laboratooriumi 
kriminaaltehnikud ja eksperdid. Monsieur Cellier/-võib ;päris rahulik olla: kui tema 
versioon vastab tõele, sõidab ta peatselt edasi. Vastupidisel juhul peab pruut vähemalt 
esialgu üksi puhkusele sõitma. 

Cellier' pruut ei pidanud siiski üksi puhkust veetma. Arst kinnitas inseneri ütlusi. Mees, 
kellele Cellier' auto peale sõitis, oli vähemalt 24 tundi surnud, sest koolnukangestus tema 
liikmetes hakkas juba vähehaaval kaduma. Lisaks sellele tehti kindlaks, et mees lasti 
tõenäoliselt maha, ehkki mitte seal, kus ta leiti. Selle väite kasuks rääkis asjaolu, et ei 
sõiduteel ega Cellier 

autol polnud peaaegu üldse verd. Tapetu kandis vaid pluusi ja pükse, tema juures ei 
leitud ühtegi isikut tõendavat dokumenti. Peanahal olevad vigastused andsid tunnistust 


riivamisi tabanud lasust. See aga osundas tahtlikule tapmisele. Mõrvar oli oma ohvri 
kusagil mujal tapnud ning seejärel laiba maanteele toimetanud. Miks, seda polnud raske 
taibata. Laibast ülesõitev auto pidi seda tundmatuseni moonutama. Kuid siin oli mõrvar 
viltu lasknud, sest näiteks sõiduauto ei oleks kunagi suutnud laipa sedavõrd lömastada, et 
selle isikut kindlaks teha poleks saadud. Küllap ei tundnud mõrvar moodsa kriminalistika 
võimalusi, ega ta muidu poleks lootnud kergekäeliselt liiklusõnnetust lavastada ning 
seeläbi kuriteojälgi kaotada. 

Kõik need olid aga alles uurimisversioonid, mida tuli kontrollida. Laip saadeti 
anatoomikumi, asitõendid, sealhulgas ka mõrvatu riided, millel võis olla säilinud 
mõrvakoha pinnaseosa-kesi, suunati laboratooriumi. Cellier' ütluste ja sündmuskoha vaat- 
lusandmete põhjal koostati raport. 


Vaglad saavad tunnistajaks 


Kogenud praktikuna oli komissar Leducg nii mõnegi mõrvari kinni püüdnud. Sageli 
aitasid teda eesmärgile tühised detailid, nagu näiteks juuksekarv, süljeplekk, tikutoos või 
kõigest huule-pumati jälg sigaretikonil. Tegelikult ei olegi tänapäeva kriminalistikas 
pisiasju, kõik nõuab tählepanu. Kuid mitte kunagi vareni ei olnud ta kokku puutunud 
putukatega, õieti küll putukavast-setega, kes võinuksid vabalt nööpnõelapea alla ära 
mahtuda. Maanteelt leitud laiba riietest avastasid teadlased kaks silmadeta ja värvitut 
putukavastset. Nende pika ladinakeelse nimega oskavad ilmselt ainult entomoloogid 
midagi peale hakata. 

Komissari tähelepanu pälvis tegelikult üks asjaolu: need vastsed elavad ainult pimedas 
ning Võivad vaid juhuslikult päevavalguse kätte sattuda. Sedapuhku leiti nad tapetu 
särgikraelt, järelikult pidi laip enne maanteele viimist olema sellises kohas, kus neid 
loomakesi elutseb — näiteks mingis koopas või tunnelis. Nii sai komissar enda käsutusse 
olulise lähtekoha võimaliku kuri-teopaiga kindlakstegemisel. 

Eksperdid leidsid ka muud. Kannatanul ei olnud küll dokumente, kuid ka riietelt ja 
kehalt võib leida väärtuslikke jälgi. Näiteks koguti pluusiõlgadelt, surnu juustelt ja tema 
pükstelt tumedat tolmu, mis spektraalanalüüsil osutus antratsiiditolmuks ja rauda 
sisaldavaks liivaks. Leiti ka männi- ja tammesaepuru ning puhtast õletselluloosist paberi 
tükikesi, küülikukarvu, roheline riidekiud, punane riidetükk ning mõned pärmi- ja 
hallitus-seened, mida võib tavaliselt leida rõsketelt seintelt. 

Siit võis hakata juba esimesi järeldusi tegema. Kõik need vastsed, tolmu- ja 
riideosakesed ning muud raasukesed viisid? Leducgi mõttele, et enne maanteele viimist 
pidi laipa hoitama vähemalt kahes eri kohas, seega siis vähemalt korra ühest kohast 

teise toimetatama. Üks peidukoht, eeldatavasti viimane, oli täiesti pime, muidu poleks 
seal putukavastseid elanud. Seevastu teises kohas pidi olema nii päevavalgust kui 
niiskust, mida vajavad hallitusseened. Küllap see oli mõni kelder, kus hoitakse antrat-siiti 
ning saetakse männi- ja tammepuid. Pärmiseeni saab aga olla ruumis, kus valmistatakse 
või hoitakse selliseid jooke nagu õlu või vein. Kusagil seal pidi olema raudasisaldavat 
liiva, segamini puhtast õletselluloosist paberi tükikestega. Tõenäoliselt oli see ka 
kuriteokoht, ning niipea kui selline koht üles leitakse, tuleb sealt hakata muid pidepunkte, 


näiteks verejälgi otsima. Kõik need tulemused olid saavutatud laboratooriumis, eksper- 
tide tööga. 

Kunagi paljastas Surete esimene ülem Vidocg kurjategija sel teel, et näitas oma tegu 
salgavale vargale tema kinga ja kuri-teopaigalt leitud jalajälje sarnasust. Tollal oli see 
enneolematu sensatsioon, millest veel kaua räägiti. Selle aja detektiivid ei oleks suutnud 
endale ette kujutada, kuidas oskavad paar eksperti nii vähese materjali alusel 
sündmuskohta kirjeldada, ilma et nad sinna oma jalga oleks tõstnud. Veel Alphonse 
Bertilloni aegadel oleks seda peetud mõne selgeltnägija mõttelennuks. Nüüd, XX sajandi 
kuuekümnendatel aastatel ei olnud selles midagi erilist. Surete kasutas juba ammu 
moodsat tehnilist sisseseadet, tema eksperdid töötasid nii täpselt, et komissar Leducg võis 
rahumeeli nende peale loota. 

Ka kohtuarstid tõid selle mosaiikpildi kokkupanemiseks oma kivikesed. Vastupidiselt 
politseiarsti esmapilgul antud arvamusele ei olnud kannatanu mitte maha lastud, vaid 
surnud noalöögist südamesse. Enne seda tabas teda kaks revolvrikuuli, millest üks ainult 
riivas pead, teine jäi aga pidama kopsu. Selle järgi ei olnud kuigi raske relva süsteemi ja 
kaliibrit kindlaks teha. 

Seega oli komissar Leducgil uurimiseks materjali külluses. Surnu nägu oli terveks 
jäänud. See puhastati, grimeeriti veidi ja pildistati. Komissar saatis oma mehed, iotod 
taskus, linna peale. Tapetu pilt avaldati ka päevalehtedes. Leducg lootis, et keegi 
sugulastest või tuttavatest tunneb mehe ära ning teatab politseisse. Kuid tapetul ei näinud 
olevat ei sugulasi, tuttavaid ega üldse kedagi, kes temast puudust oleks tundnud. Ometi 
pidi ta ju kusagil elama, kusagil pidid olema tema asjad. Komissar oli hämmeldunud, et 
isegi ükski toatüdruk, hotelliomanik ega töökaaslane välja ei ilmunud. Äkki oli tapetu 
kurjategija ning langes konkureeriva bande ohvriks? Elas ta seadusevastaselt Prant- 
susmaal, oli mõne põrandaaluse poliitilise organisatsiooni liige? Komissar Leducg 
informeeris igaks juhuks luureorganeid ning allilma koputajaid. 

Esimene teade tuli alles kaheksa päeva pärast, ühes Place Pigalle'i kõrvaltänavas läks 
keegi kergete elukommetega neiu tülli oma korteriperenaisega, kusjuures lasti lendu palju 
kurje ja vihaseid sõnu. Loos polnud iseenesest midagi erilist ning asja lahendanud flic 
jätnuks selle ilmselt üldse raportist välja, 

kui tüdruk poleks oma perenaist politseiga ähvardanud. Ta karjus majaprouale näkku, et 
see teadvat väga hästi, kes on too tapetu, kelle pilt lehes seisab. Flic oli muidugi asjaga 
kursis ning toimetas sõdivad pooled pikemalt rääkimata politseisse. Kutsuti komissar 
Leducg, kes võttis kõigepealt perenaise käsile. Algul ei olnud sellel muidugi asjast 
aimugi. Kuid komissar tundis oma kundesid vähemalt sama hästi nagu omal ajal 
peainspektor Goron. Ta lasi käiku kogu oma ülekuulamiskunsti, mitte küll selliselt 
füüsilisele vägivallale toetuva, nagu Goronil, kuid siiski mitte vähem mõjusa. Ouai des 
Orfevre'il saadi nüüd ülekuula-mistel enamasti läbi ilma nälja, janu ja rusikateta. Sellised 
asjad, nagu kogu natsliku gestaapo ülekuulamisrepertuaargi jäi rohkem para'de, 
sõjaväevõimude käsutusse Alžeerias ja kolooniate politseijaoskondadesse. Pariisi Police 
JudiciaireSs harrastati peamiselt mitmesuguseid trikke: mängiti tunnistajaid teineteise 
vastu välja, blufiti, seati püüniseid, aeti tunnistaja nii puntrasse, et tal oli lõpuks ainult üks 
soov — lõppeks see ülekuulamine ometi kord. Toaperenaisega ei olnud nii kaugele vaja 
minna. Ta hakkas rääkima, ja rääkis nii mõndagi. Mõni kuu tagasi, kui ta veel 
Montmartre'il elas, külastas ta seda meest päris tihti. Tema nimi oli Richard ning tal oli 


alati raha. Muu ei pakkunudki prouale huvi ning rohkemat tal komissarile öelda ei olnud. 
Ühe näpunäite võib ta siiski veel anda: katsugu Leducg kellegi monsieur Voisier' juures 
Rue Stanislausil pinda sondeerida, too tunneb nimelt Richard'i palju paremini. 

Muidugi küsitleti kohe ka monsieur Voisier'd. Paraku ei teadnud ka tema midagi 
rohkemat, kuid ta juhatas komissari ühte Lõuna-Ameerika restorani. Sealne personal 
tundis õnneks otsitavat. Selgus, et ta nimi on Ricardo, tõenäoliselt Nicaraguast pärit, ning 
et tema ema neiupõlvenimi oli Moraga. 

Leducg saatis oma mehed ka teistesse lõunaameeriklaste lokaalidesse ning sattus nii 
väikese baari pidajale Porte Mail-let'1. Tapetu oli olnud tema sagedane külaline ning ta 
tundis teda paremini. Baaripidaja teadis ka Ricardo perekonnanime — Medrano. Ricardo 
Medrano kohtus selles baaris sageli kolme Nicaragua emigrandiga. Erinevalt teistest oli 
Medrano rahatasku alati pungil. Ta oli kirglik kihlavedaja hobuste võiduajamistel, 
võitnud just äsja Vincennes'i hipodroomil suurema summa, ülejäänud kolm emigranti 
said igal kokkusaamisel temalt raha. Nende aadresse baaripidaja ei teadnud, kuid ta võis 
öelda kahe mehe nimed: Gonzalo ja Francesco. Arvatavasti elavad nad kusagil linnast 
väljas, sest kohale tulevad nad autobussiga. Kord ütles Gonzalo, et kui nad viimasest 
bussist maha jäävad, tuleb neil vähemalt kaks tundi käia. 

Komissar Leducg võttis otsekohe ühendust emigratsiooni-politseiga. See on politsei 
infoteenistuse üks harusid, kes jälgib välismaalasi, sisserändajaid ja poliitilist varjupaika 
taotlevaid isikuid. Neil on oma kartoteegid ja toimikud, kus paraku otsitavaid 
nikaraagualasi kirjas ei olnud. Ega siis midagi, komissar 

peab nad ise üles leidma, seda enam, et nad näisid Medrano surmaga kuidagi seotud 
olevat. 

Ta võttis linna plaani ette ja märkis ära punktid, kuhu võis baarist jalgsi kahe tunniga 
jõuda. Nendes piirkondades tuli kindlaks teha ja läbi otsida eranditult kõik hooned, kus 
võisid olla keldrid, samuti need, mida võidi kasutada õlle pruulimiseks või selle 
hoidmiseks. See oli küll tüütu töö, kuid samal ajal kõige kindlam vahend selle koha 
ülesleidmiseks, kus surnud Medranot enne maanteele viimist oli hoitud ning kus võis end 
varjata ka tema mõrvar. 

Päevad läksid, linna lõunaosast alustanud otsijad hakkasid lähenema viimastele nendest 
kohtadest, mida Leducg oli oma kaardile märkinud 

ühel õhtupoolikul olid kaks kriminaalinspektorit ametiautoga teel Argenteuil'st 
Cormeilles'sse. Äkki ilmusid laternavalguses nähtavale kolm meest, kes sammusid 
maanteega paralleelselt kulgeval põlluteel Sannois' suunas. Kolm meest? Inspektorid võt- 
sid kiiruse maha ja hakkasid teekäijaid tähelepanelikumalt jälgima. 

«Need võivad needsamad olla,» arvas üks ametnik. «Kasv klapib, kehaehitus samuti, 
kolm on neid ka.» 

Auto keerati ringi ning sõideti tagasi Argenteuil' politseijaoskonda. Sealt saadi 
huvitavaid andmeid. Peidupaiku võis Cor-meilles' ümbruses rohkesti leida, kas või 
näiteks mahajäetud juurviljaaias, mille omanik näis üldse unustanud olevat. Kunagi 
tegutses seal salaviinaköök, aga see oli ammu. Inspektorid pilgutasid teineteisele silma, 
üks neist läks kohe komissarile helistama. 

Mõne aja pärast jõudis juurviljaaia juurde väike rühm politseinikke. Kui Ledocg 
aiaväravast sisse astus, võttis teda vastu revolvripaukude ragin. Komissar tormas auto 
juurde tagasi ning kutsus välja abijõud ja jälituskoera. 


Vahepeal hoidsid mehed majal hoolega silma peal. Lõpuks ometi jõudis täiendus 
kohale. Hoone piirati kähku ümber ning Leducg nõudis valjuhääldist, et sissepiiratud alla 
annaksid ja ülestõstetud kätega välja tuleksid. Mõlemad aias paiknevad hooned olid 
heledate prožektorite võimuses, üks valgusviht kompas vahetpidamata metsistunud 
peenraid aias. Leducgi ettepanekud jäid küll vähimagi vastuseta, kuid ka tulistamine oli 
lakanud. 

Igat varjumisvõimalust kasutades hiilisid politseinfkud lõpuks peahooneni, lõid ukse 
sisse ning tungisid majja. Kogu hoone otsiti läbi, kuid laskjaid polnud kusagil. 

Sama kordus ka kõrvalhoones. Jälituskoerad nuuskisid kogu krundi läbi, kuskil pidid 
tulistajad ju end varjama. Ei kedagi. Komissar oli juba valmis uskuma, et tagaotsitavad 
olid suutnud enne jalga lasta, kui abijõud kohale tulid. Siis jäi üks koer korraga seisma 
ning pistis haukuma. Koerajuht märkas rohu sees pintsakut, mis näis olevat alles äsja 
maha visatud. Koer nuusutas 

pikalt pintsakut, siis maapinda, ning võttis lõpuks jälje üles. 

Vinnastatud relvad käes, jooksid mehed koerale järele. Keset juurviljapeenraid jäi koer 
uuesti seisma ning hakkas maad kraapima. Komissar Leducgi taskulamp näitas värsket 
kingajälge ja selle kõrval hästimaskeeritud luuki. Keegi f//c'idest tegi selle lahti ning 
samas vaatas kolm ehmunult silmi pilgutavat meest taskulampide valgusvihkudele ja 
püstolitorudele vastu. Vastupanu nad enam ei avaldanud, andsid varmalt ära oma relvad, 
trumlitega revolvrid, ning lasid käed raudu panna. Need olid kolm Nicaragua emigranti. 

Nüüd tuli selgeks teha, kas nemad olid ka mõrvarid. Kerge ülesanne see ei olnud. 

Relvade kaliibri järgi nägi Leducg kohe ära, et meestelt kätte saadud revolvritest 
Medrano pihta ei olnud tulistatud. Emigrandid eitasid mõrva, nad ei tunne üldse mingit 
Medranot. 

Hoonete ja maa-aluse peidiku läbiotsimistest polnud pimeduse tõttu erilist tulu oodata, 
mistõttu komissar Leducg otsustas sellega alles järgmisel hommikul peale hakata. 
Alustati koopast, kus mehed olid end peitnud. Sealt leidis Leducg tõepoolest mõned 
putukad, kes kuulusid Medrano särgikrael avastatutega samasse liiki. Niisiis võis lugeda 
tõendatuks, et enne maanteele viimist oli laip seal olnud. Kuid selle kohta, et ka mõrv 
oleks siin toime pandud, polnud esialgu mingeid tõendeid. 

Elumaja keldrist leidis komissar pärast pikki otsimisi lõpuks järgmise lüli tõendite 
ahelas. Seal olid nimelt äsjasaetud männi-ja tammehalud. See klappis 
ekspertiisitulemustega. Veel enam, keldritrepi kõrval seisis kast antratsiidiga ning kogu 
keldri-põrandat kattis liiv, milles võis märgata pisikesi paberitükikesi. Nüüd ei kahelnud 
komissar enam asja õigsuses. Ta lasi võtta liiva, antratsiidi ja saepuru proovid, et neid 
olemasolevatega võrrelda. 

Ja siiski, Medrano võis siin küll olla, kuid siin teda ei tapetud. Mitte kusagil, ei seintel 
ega põrandal leidunud verd. Medrano laibal tuvastati aga kolm haava, millest kokku pidi 
ohtralt verd tulema: noapiste südames, kuulihaav kopsus ja kuulikriimustus peas. 

Leducg tahtis juba keldrist ära minna, kui tema pilk jäi peatuma keldritrepi all seisval 
suurel kastil. Kaks meest nägid kurja vaeva, et seda kõrvale nihutada, ja ennäe! Kasti 
tagant tuli nähtavale väike uks, mis viis vaevalt inimesekõrgusesse ruumi. Siin oligi omal 
ajal salaviinaköök olnud, destillatsiooniaparaat vedeles praegugi veel nurgas. Rohmakas 
laud, kolm tooli ja vana õlleankur moodustasid kogu ülejäänud sisustuse. Leducgil 
polnudki vaja kaua otsida: liivaga ülepuistatud põrandal, seintel ja isegi õlleankrul võis 


näha rohkesti verejälgi. Destillat-siooniaparaadi tagant avastas Leducg lõpuks ka pistoda, 
mis oli mässitud vana kaltsu sisse. Mitmetest kohtadest võeti vere- ja liivaproove ning 
toimetati laboratooriumi. 

198 

Mõne tunni pärast olid tulemused käes. Aiamullast ja surnu särgikraelt leitud putukad 
kuulusid samasse liiki. Ka salaviina-köögist võetud liivaproov langes karvapealt kokku 
Medrano riietelt võetud liivapuruga. Sama lugu oli ka paberitükikestega. Keldris olnud 
veri langes Medrano veregrupiga kokku. Ning lõpuks selgus, et Medrano tapeti just 
nimelt destillatsiooniapa--raadi tagant leitud noaga. 

Muidugi ei suutnud eksperdid vastata küsimustele, kes kolmest mehest Ricardo 
Medrano surnuks pussitas, kes teda tulistas ja kuhu kadus tulirelv. Noa käepidemelt võeti 
hoolikalt kõik sõrmejäljed. Süüdistatavate ülekuulamine ei toonud asjasse selgust juurde, 
sest nikaraagualased andsid vastukäivaid ütlusi. Selgeks sai ainult see, et kuriteo panid 
nad koos toime, ning ka vastutusele võeti nad grupilise kuriteo eest. 

See kuritegu, mille uurimisel tuli kasutada paljude kõrgeltkvalifitseeritud ekspertide 
abi, osutus lõpuks primitiivseks röövmõrvaks. Kurjategijad meelitasid oma tuttava 
mahajäetud juurviljaaeda ning tapsid ta selleks, et pungil rahakotti kätte saada. See oli 
tänapäeva kapitalistlikule ühiskonnale nii tavaline kuritegu. 


Pariisi suur kõrv 


Selleks ajaks, mil komissar Leducg kõnesolnud suhteliselt lihtsa mõrvaloo moodsa 
kriminalistikatehnika abil lahendas, oli möödunud kolmsada aastat ajast, kui la Reynie 
asutas oma julgeolekupolitsei ning vaevalt sada viiskümmend aastat Vidocgi Surete 
loomisest. Vahepeal olid kriisid, sõjad ja revolutsioonid maad vapustanud ning kaks 
maailmasõda tema pinda verega niisutanud. Pika tee oli läbi käinud ka politsei, teenides 
monarhiat, kahte keisririiki ja kolme vabariiki, abistades fašistlikke vallutajaid ning 
kujunedes uuesti Neljanda Vabariigi esimestel nädalatel — kuni kõik jälle vana rada 
kulgema hakkas. 

Pärast natside minemakihutamist Prantsusmaalt pandi fašistlikud reeturid trellide taha 
või hukati. Mõni aeg võis koguni arvata, et ka Prantsuse politseis võetakse ette põhjalikke 
demokraatlikke uuendusi. Võttis ju Vastupanuliikumisest aktiivselt osa 40 000 
politseiteenistujal nemad tegid kaasa ka 1944. aasta 15. augusti üldstreigi ning võitlesid, 
relv käes, Pariisi vabastamise eest. Miks ei võiks politseist siis saada niisugust organit, 
kes teenib rahva huve ja kodanikuõigusi? Sellisteks lootusteks andsid alust otsustavad 
abinõud, mida hakati rakendama politseis ja haldusaparaadis teeninud 
kollaboratsionistide, reeturite ja natsisõbralike ametnike, samuti nende suurtöösturite 
vastu, kes toetasid sõja ajal natse. Kuid need olid petlikud lootused. Enamik Surete 
ohvitsere, kes läksid Saksa okupatsiooni ajal rpõranda alla, eelkõige muidugi kindral de 
Gaulle'i organiseerinud salateenistuse BCRA (Bureau Central de Renseignement et 

d'Action), ei saanud rahvale kuigi lähedaseks, olgugi et nad vähemalt algul lasid end 
taktikalistel kaalutlustel sellistena välja paista. Nad hõivasid de Gaulle'i ajutises 
valitsuses kõik julgeolekusüsteemi võtmepositsioonid, BCRA ise aga liideti lõpuks 


Direction de la Surveillance du Terrorižre (DST) nime all poliitilise salateenistusena 
Süret€ Nationale'iga. 

Süret€ Nationale ja tema Pariisi paariline politseiprefektuur-formeeriti uuesti, nende 
personal uuendati, relvastust modernis€e., riti ning tehnilist baasi täiendati. Kuid politsei 
jäi siiski samaks mis ta oli olnud siiani: imperialistliku valitsuse julgeolekuorga! niks 
ning seetõttu eelkõige rahva vastu suunatud vahendiks. 

Tänapäevane Süret€ Nationale oma üheteistkümne direktsiooni, Pariisi 
politseiprefektuuri ja Gendarmerie mobile'iga oru ülimoodne, eeskujuliku tehnikaga 
varustatud julgeolekusüsteem,, mis seisab oma ühtsuse ja tsentraliseerituse poolest 
Lääne-Euroopa politseide eesotsas. 

Süret€ kriminalistika tehnikavahendid ja identifitseerimistee-nistus on moodsad ja 
kuulsad. Enne Esimest maailmasõda täitis Alphonse Bertillon koos oma abilistega usinalt 
käsitsi ühe karto-teegikaardi teise järel, et siis vajaduse korral neid per oculum* 
omavahel võrrelda. Tänapäeval teeb elektronarvuti sama töö ära. sekundi murdosa 
jooksul, rääkimata suuremast täpsusest. Masin, registreerib tabatud kurjategijate 
ankeetandmed, isikukirjeldused, töövõtted, talletab mällu koik andmed isikute ja 
sündmuste kohta, mis võivad politseile vaja minna, ning lahendab identifitseerimiseks 
nõutavad küsimused. Vidocgi mälu, Fouch€ Biographie Cohannigue (öökullide elulood) 
ning Bertilloni mõõtmised on ajalukku jäänud. Moodne tehnika on tunginud politsei 
kõigisse' tegevusvaldkondadesse. Kahtlustatava autosse või kohvrisse sokutatud pisike 
saatja võimaldab salaja jälgida isiku käitumist üpris kauge maa tagant. Vidocg jäi palju 
tänu võlgu kavalale-ümberriietumisele, Fouch€ osavalt paigutatud pealtkuulajad tõid? 
rohkesti lisa tema salatoimikutesse. Praeguseks on need vahendid asendatud palju 
mõjusamatega. Ka tänapäeval ei saada läbi nuhkide ja agentideta. Poliitiline politsei 
kasutab nüüdki veel' Fouch€ meetodeid, kuid teatud rahvakihtide, parteide ja rühmituste 
järele valvamisel pole need vahendid enam kaugeltki ainukesed. 

Näiteks 1973. aasta kevadel tuli ilmsiks, et üksnes pealtkuula-miskeskuses GIC 
(Groupement interministeriel de Contrõle): Pariisis Avenue de Tourville'il kuulatakse 
päevas pealt vähemalt 11 000 telefonikõnet. Ega rahvas muidu seda asutust suureks kõr- 
vaks nimeta. 950 pealtkuulajat jälgib poliitikute, ärimeeste, ajakirjanike, välismaalaste, 
ametiühingu- ja parteitegelaste, kurjategijate ja prostituutide telefonikõnesid. 
Hotellitubadesse, mängusaalidesse, bordellidesse ja konverentsisaalidesse on paigutatud" 
salajasi pealtkuulamisseadmeid. Prantsusmaa seaduste 

seisukohalt on see küll lubamatu ning toob kriminaalkoodeksi $ 368» järgi kaasa 
aastase vanglakaristuse või 50 000-frangise rahatrahvi. Kuid seadus on üks, tegelik elu 
hoopis midagi muud. «Suure kõrva» põhitellijad on valitsusasutused ja presidendi- 
kantselei. Peale GIC on pealtkuulamiskeskusi, mis alluvad teistele luureteenistuste 
harudele, näiteks SDECE-le (Service de-Documentation Extšrieure et de Contre- 
Espionage1) Pariisi lähedal Noisy-le-Secis. 

Ka mundrikandjad politseinikud näevad nüüd hoopis teisiti välja- Tundmatuseni on 
muutunud eduka politseileitnandi Jean Desgrais' marechausse, ratsapolitsei. Too leitnant 
vahistas mäletatavasti markiis de Brinvillier' ja Monvoisini. Samast maršehaussee'st ja 
gens d'arme'st16 on saanud Gendarmerie-nationale ja selle eriüksused, 
mobiilsandarmeeria. Tänapäeva sandarmeeria kujutab endast politsei löögiüksust, kelle 


16 Relvastatud inimesed (prantsuse k.). 


käsutuses on võimsad ja moodsad relvad kuni tankideni välja. Tema isikkoosseisu 
moodustavad eelkõige endised sõdurid, sõjaväeliselt välja õpetatud ning pimedalt 
kuulekad. Sisepoliitiliste kriiside ja ühiskondlike vapustuste ajal on just sandarmeeria see, 
kellele valitsus võib julgesti toetuda. Sandarmid tulevad mängu, kui on vaja 
meeleavaldusi laiali ajada, streigimurdjaid toetada või valitsuse aktsioone kindlustada. 
Ning muidugi läheb valitsusel vaja sandarmeeria abi, kui armee mässama kipub, nagu see 
juhtus Alžeeria kriisi ajal. 

Üks liik Süretd teenistujaid on muutunud mitte ainult moodsamaks, vaid ka 
sõbralikumaks: need on naised. Joseph Fouch€ kunagi nii kulukate ja kurikuulsate 
Kythereia teenrite põhiline tegevusvaldkond piirdus voodiga. Muidugi on selliseid daami- 
kesi ka tänapäeva Süretšs, kuid nad pole enam palgalehel kirjas. 

Nüüd on naistel, kellel Süret€ töötõend käekotis, hoopis teised ülesanded. Nad töötavad 
noortekaitsebrigaadide nõunikena või Süret€ ametiasutuste hostessidena. Kenad võluvad 
daamid armsas silma rõõmustavas vormis annavad teateid, võtavad külalisi vastu ning 
juhatavad neid vajalikesse kabinettidesse. 

Sõbraliku naisterahva võluv naeratus aitab siluda nii mõndagi karedat nooti. See aga 
tähendab, et viimasel ajal on Ouai des Orfevre'il hakatud külastajatesse paremini 
suhtuma. 


Ülekuulamine Süretes 


1. novembril 1954 alustas Alžeeria Rahvuslik Vabastusarmee (ALN) relvastatud 
võitlust Prantsusmaa koloniaalülevõimtt vastu. Neli aastat hiljem kontrollis ta peaaegu 
kahte kolmandikku kogu maa territooriumist. 1958. aasta septembris teatasid Rahvusliku 
Vabastusrinde (FLN) juhid Alžeeria Ajutise Valitsuse moodustamisest. 

Prantsuse valitsus kohtles vabadusvõitlejaid kõva käega. Juba 1957. aasta jaanuari 
lõpus anti armeele üle politsei ülesanded. Kindral Mässu 10. langevarjurite diviisi para'd 
hõivasid Alžiiri ja kehtestasid terrorirežiimi. Läks lahti suurejooneliseks rotijahiks, nagu 
Alžeeria patriootide ja nende prantslastest sõprade jälitamist küüniliselt nimetati, 
ülemuste heakskiidul ja valitsuse vaikival nõusolekul piinati surnuks sadu vangilangenud 
alžeerlasi ja nende eurooplastest sõpru. Kurja timukakuul-suse omandasid paljud, näiteks 
kolonel Tringuier, hilisem Kongo separatistide juhi Tshombe sõjaline nõuandja, kapten 
Faulguess, kes ise nimetas end praalivalt SS-kapteniks, metslastest leitnandid 
Charbonnier ja Irulin, para-leitnant Devis. Need piinajate nimed tõi ära oma vapustavas 
ettekandes «Alger Republicaini» direktor Henri Alleg. Sellise avaliku ja varjatud 
terroriga tegelesid peale koloniaalvõimude ka fašistlik salaorganisatsioon «Punane Käsi» 
ning hiljem OAS (Organisation de ! Arme Secrtte). Midagi ei muutunud ka siis, kui 
kindral Charles de Gaulle 13. mail 1958 sõjaväelise putši abil võimule tuli. 

Selline olukord ei valitsenud mitte ainult Alžeerias. Ka Prantsusmaal ei pääsenud 
tagakiusamisest keegi, keda kahtlustati FLN-i või teiste edumeelsete organisatsioonide 
poole hoidmises. Valitsuse koloniaalses survepoliitikas ei mänginud politsei muidugi 
mitte tähtsusetut osa. 

1958. aasta sügisel, pärast Alžeeria Ajutise Valitsuse moodustamist võttis Sürete 
Nationale koos Pariisi politseiprefektuuriga ette suure vahistamiste kampaania. Aktsiooni 


juhtis julgeolekupolitsei ülem Roger Wybot, mees, kes vastutas vastuluureosakonna DST 
töö eest. Kaasa tõmmati kõik kohalikud politseijõud. 

Teisipäev, 2. detsember, oli enamikule pariislastest tavaline tööpäev nagu iga teinegi 
päev. Kuid Punase Poolkuu Pariisi-esindajale, kolmekümne ühe aastasele Beschir 
Bumasale algas sellel päeval pikk kannatuste rada. Hommikul kella kümne ajal tuli ta 
külla oma sõbrale Nauile, kes elas Rue Montmartre'il number 146. DST oli aga jõudnud 
Naui juba koos paljude teiste alžeeria üliõpilastega vahistada, sest nad ohustavat riigi 
julgeolekut ning olevat asutanud keelatud organisatsiooni. Varitsejad ootasid ka Bumasat. 
Teistegi vahistatute korterites passisid politseinikud uusi ohvreid. Vaevalt jõudis Bumasa 
käe kellanupu poole sirutada, kui uks lahti paiskus. Kolm politseinikku tormas 
alžeerlasele kallale ning sedamaid klõpsatasid käerauad tema randmete ümber kinni. 

«Noh, hakka juba rääkima!» karjusid nad kinnivõetut rusika-hoopidega siia-sinna 
paisates. 

Ootamatust kallaletungist rabatud Bumasa ei suutnud kuidagi taibata, mida temast 
tahetakse ning mida ta peab rääkima. Ehk midagi kodanikuõigustest? Või 
inimväärikusest? Või koguni Prantsuse kriminaalprotsessiõigusest, mis tagab igale 
vahistatule inimväärse ja korrektse kohtlemise? DST inspektorid oleks võtnud seda 
kindlasti solvamisena. Beschir Bumasa vaikis ning 

ega löömameestest inspektorid nii väga vastust oodanudki. Nad pidasid 
endastmõistetavaks, et vahistatu püüab end välja keerutada, annab oma sõbrad üles ja 
räägib kõike seda, mida Süret€s kuulda tahetakse. Seepärast piisas neile ainult vahistatu 
nägemisest, et tuua kohe lagedale oma stereotüüpne «Hakka rääkima!» 

Lõpuks topiti kinnivõetu juba ootavasse autosse ning toimetati politseisse. Seal võttis 
komissar teda vastu ähvardusega: «Me teame täpselt, kes sa oled, valetamisest pole 
mingit kasu!» Nüüd sai Bumasa ometi teada, mida temalt tahetakse, nimelt andmeid 
Rahvusvahelise Punase Risti juures tegutseva Punase Poolkuu ja Inimõiguste Liiga 
sidemete kohta. Ju siis pidas poliitiline politsei Punast Risti ja inimõigusi kahtlaseks, 
riigile ohtlikuks ettevõtmiseks. Peale selle oleks Süret€ meelsasti rohkem teada saanud 
Bumasa sidemetest edumeelsete kardinalide Gerlier' ja Lišnart'iga ning kuulnud üht-teist 
advokaatidest, kes nägid palju vaeva, kaitstes Prantsusmaa kohtutes Alžeeria patrioote. 

Beschir Bumasa ei saanud aru, mis puutub tema tegevus Punases Poolkuus ja tema 
tutvusringkond Prantsuse politseisse. Ta mitte ainult ei keeldunud tunnistusi andmast, 
vaid protesteeris ka oma kinnivõtmise vastu. Inspektorid ja komissar vahetasid irvitades 
pilke. 

«Tead, sa,» ütles üks neist, «me paneme sind verd kusema». 

«Või riputame su üles,» täiendas teine. 

«Ja kui sa lõpuks ära kärvad,» lisas komissar küüniliselt, «viskame su vette, kaelas silt 
«FLN-i äraandja».» 

Sellisel viisil seletasid riigi ja kodanike kaitsjad oma vangile, kuidas nemad Süret€s 
saavad aru moodsatest ülekuulamismeetoditest. Tõsi, vahel lasti parajal määral kuulda ka 
pehmemaid noote. «Kui sa rääkima hakkad, muretseme me sulle mõne vasakpoolse 
advokaadi, ning sa saad silmapilk vabaks.» 

Kuid Bumasa ei lasknud end segadusse viia. Prantsuse politsei ja palgasõdurite 
ülekuulamisvõtted olid teada ja tuntud, nagu ka tõsiasi, et DST sokutas meelsasti FLN-ile 
kraesse mõrvu, milles ta ise süüdi oli. Sellest rääkis kogu maa, selle eest kritiseeriti 


Prantsuse valitsust ja politseid ka välisajakirjanduses. Kuid härrased Süret€ juhtkonnast ei 
lasknud end sellest eriti häirida. 

Beschir Bumasa aimas, mis teda ees ootab, kuid jäi endale kindlaks. 

Kui inspektorid taipasid, et alžeerlase meelt ei saa muuta meelituste ega ähvardustega, 
sidusid nad ta silmad kinni ning toimetasid kinnises autos teise kohta. Enne teeleasumist 
tuletas komissar oma meestele veel kord meelde: «Kui ta kärvab, siis ärge unustage talle 
silti kaela ja kive jalgade külge riputamast.» 

Peakorteri põrandat polnud vaja vahistatu verega määrida. Pealegi polnud ruumid 
kohaldatud selleks, mida Süretš mehed nimetasid intensiivseks ülekuulamiseks. Seda 
närust tööd tuli teha teises kohas, nimelt ühe suure maja kuuendal korrusel, kõrvalises 
kohas, kus piinatava karjeid keegi kuulma ei pidanud. 

ühte sellisesse kohta toodi ka Beschir Bumasa. Silmad seoti tal lahti mingis lagedas ja 
kõledas ruumis. Esimene asi, mis talle silma hakkas, oli hoolikalt kinnikaetud raudlatt, 
rohked konksud küljes. Niisiis oli ta piinakambrisse jõudnud. Ruumi jäi ainult üks 
inspektor. 

Inspektor ei tutvustanud ennast, nagu ka kõik ülejäänud, sest DST-s eelistati jääda 
tundmatuks. Ta proovis veel kord alžeer-lase meelt muuta. Päris korralikus araabia keeles 
püüdis ta selgeks teha, et hakaku too rääkima, muidu tulevad ülejäänud mehed tagasi ja 
siis läheb asi juba tõsiseks. Bumasa raputas pead ning otsekui käskluse peale astus tuppa 
kümme inspektorit. 

«Ülekuulamine» algas. Esimene veerand tundi piirdusid inspektorid sellega, et peksid 
ülekuulatavat rusikate ja jalgadega. Nad olid kogenud peksjad, kes teadsid täpselt, mida 
nad tahavad ja kus asuvad kõige vastuvõtlikumad kehapunktid. Terve rahe rusika- ja 
jalahoope tabas Bumasa alakeha, sääreluid, kõhtu ja nägu. Tema laup kattus Jiigiga, 
huuled verega, silmad tungisid peast välja. Timukate sõrmenukid ja jalanõud värvusid 
ohvri verest punaseks. Kõigele vaatamata raputas Bumasa ikka pead, kui teda rääkima 
sunniti. 

Nüüd võtsid DST inspektorid käsile järgmise ülekuulamis-astme. Bumasal kisti riided 
seljast, tema silmad seoti kinni, nagu ka käed ja jalad. Piinatav riputati pea alaspidi 
raudlati külge. Uuesti kõnetas teda araabia keelt rääkiv inspektor, kuid Bumasa vaikis 
ikka. Tööle rakendati dünamo, piinariist, mida para'd Alžeerias nii meelsasti kasutasid. 
Härra Wybot' ustavad teenrid hakkasid Bumasa kehast elektrivoolu läbi laskma, 
kusjuures suurema mõju saamiseks kasteti ohvri keha pidevalt veega. Inspektorid tõid 
äravaevatud keha tõmblusi nähes kuuldavale küünilisi märkusi. Sellisel viisil pakkus 
riiklik julgeolekuteenistus politseinikele sadistlikke rõõme. 

Hiljem tulid Bumasa ja teiste üliõpilaste piinamised avalikuks. Julgemad kirjastajad 
avaldasid piinatute tunnistusi, Prantsuse armee ja politsei niisuguste 
ülekuulamismeetodite vastu hakkas huvi tundma ÜRO inimõiguste komisjon. 
Kohtuorganitel ei jäänud muud üle kui vähemalt pro forma mõnede ohvitseride vastu 
kriminaalasi algatada. Surete juhid püüdsid üldsust uskuma panna, nagu oleksid üksikud 
politseiametnikud teenistuslikust üliagarusest endale sellist kahetsusväärset 
ebakorrektsust lubanud, mida politsei juhtkond muidugi heaks ei kiida. Nagu sellistel 
puhkudel ikka, tõi Surete ka nüüd oma õigustuste varasalvest välja muinasjutu 
teadmatuses olnud ülemustest ja tulipäistest alluvatest. Paraku ei uskunud seda ükski 
inimene. 


Beschir Bumasat piinati elektrivooluga kaks tundi. Kuid Parast sedagi ei olnud tema 
piinad veel lõppenud. Et mõõt täis saaks, lohistasid timukad, kellest vist isegi verine 
Sanson oleks Jätnuga kõrvale hoidnud, oma ohvri kõrvalruumi. Ta seoti uuesti Kinni ning 
topiti peadpidi rooja- ja uriinisegusesse vette. Kui ta dmbuma hakkas, lubati veidi hinge 
tõmmata. Ja nii kogu aeg. 

Samamoodi piinati ka ülejäänud kuut Alžeeria üliõpilast, kes Beschir Bumasaga ühel 
ajal kinni võeti. Nende hulgas oli Alžeeria Ajutise Valitsuse rahandusministri kahekümne 
üheksa aastane vend Mustata Francis, kelle suhtes julgeolekupolitsei ülem Roger Wybot 
andis täiendava korralduse: «Ärge pöörake tähelepanu tema sugulusele FLN-i 
ministriga!» 

Kümne päeva pärast lasti kõik seitse vahistatut vabadusse. Kaks neist olid nii ära 
piinatud, et tuli haiglasse paigutada. Kuid kõikidele julmustele vaatamata ei õnnestunud 
Süretel alžeerlaste tahet murda. Nad jäid oma patriootlikule meelsusele .kindlaks. 

Piinamistest DST ülekuulamiskambrites kirjutasid nad raamatu, mis sedamaid ära 
keelati. Politsei konfiskeeris küll nii bro-šüürid kui ka trükilao, kuid see ei aidanud enam. 
Bumasa ja tema seltsimeeste saatusest sai teada terve maailm. 

1958. aasta detsembris algatati kriminaalasi peainspektor Wybot' vastu, kes oli nende 
koleduste eest kõige enam vastutav. 

Kuid see ei kahjustanud sugugi tema karjääri, sest hiljem paigutati ta ümber Interpoli, 
seega Prantsuse politsei esindajaks Rahvusvahelisse Politseikomisjoni. 


Toi aussil — Sina ka! 


Kõrges ärihoones Rue Saint-Marcil olid ammu tuled kustutatud, bürood suletud ja 
ametnikud koju läinud. Ka uksehoidja oli jõudnud hoones ära teha oma viimase 
ringkäigu. Siitpeale valitses majas selline vaikus, et neljandal korrusel ootav mees taht- 
matult hinge kinni pidas. Tema pilk rippus ainiti 180. toa uksel, mis kuulus advokaat 
Aoudiale. Käsi libises ettevaatlikult relva-torule, kärmelt ja osavalt keerasid sõrmed 
mustale armeepüsto-lile summuti otsa. Mees oli rahu ise, ta hingas korrapäraselt, keha oli 
pingul. Siis astus ta kiirel sammul otse 180. kabineti uksest sisse. Advokaat Mokrane 
Aoudia oli oma mõrvari meelevallas. Mees vabastas rahulikult püstoli kaitsevinnast, astus 
sammu ette, tõstis aeglaselt relva üles ja vajutas kaks korda päästikule. Esimene kuul 
tabas advokaadi õlga, teine läbistas südame. 

Mõrvar langetas relva, pani selle kaitsevinna, keeras summuti otsast ära ning pistis selle 
rahulikult püstolitaskusse. Ta jäi hetkeks kuulatama, kuid majas valitses surmavaikus. 
Püstoli-lasud ei olnud rohkem häält teinud kui lahtikorgitav šampanja-pudel, neid ei 
kuulnud keegi. Mõrvar kummardus tardunud ilmel oma ohvri kohale ning tegi 
rahuldustundega kindlaks, et too oli surnud. Seejärel korjas ta üles padrunikestad, ning 
veendunud, et muid jälgi ei jäänud, läks minema. Surnu dokumendid ei huvitanud teda 
sugugi. 

Ligikaudu nii tapeti ööl vastu laupäeva, 1959. aasta 23. mail, Pariisi advokaat Mokrane 
Ould Aoudia. Hommikul sündmus 

kohta ülevaadanud kriminaalbrigaadil jäi üle nentida, et siin oli tegutsenud kogenud 
kilter. 

Laiba avastas ja teatas sellest politseile uksehoidja naine. 

Kriminaalpolitsei asus tegutsema. Mokrane Aoudia nimi ei olnud politseis sugugi 
tundmatu. Süret€ Renseignements gen€raux's 1 oli tema kohta koguni toimik. Mitte et ta 
selliste advokaatide hulka kuulunuks, kes allilmas kindlale palgale on võetud või koguni 
ise kuritegudest osa võtaks. Ta oli teatud valitsus- ja Süret€ ringkondadele hoopis 
hullema asjaga silma hakanud: advokaat Aoudia oli spetsialiseerunud Alžeeria 
patriootide kaitsmisele. Päritolult kabiil, oli ta prantslannaga abiellunud ning Äas nüüd 
Pariisis. Tema sümpaatia kuulus jäägitult oma sõltumatuse eest võitlevale Alžeeria 
rahvale. Oma kohtukõnedega käis ta juba ammu prantsuse natsionalistidele närvidele. 
Nagu paljud teisedki juristid, pidas ka tema Prantsuse kohtu alla antud Alžeeria 
vabadusvõitlejaid mitte terroristideks ja vandenoulasteks, kes kahjustavad riigi 
julgeolekut, vaid sõduriteks, keda valitsus, politsei ja kohus peavad kohtlema kui sõja- 
vange. Selline argument tulenes Alžeeria Ajutise Valitsuse tunnustamisest ning mõjus 
Prantsuse ametivõimudele muidugi nagu punane riie härjale. Mitte Alžeeria 
revolutsionäärid, vaid Prantsusmaa mässavad alamad! Advokaat, kes pidas ülestõusu 
Prantsusmaa koloniaalpoliitika vastu seaduslikuks ning mässajaid sõduriteks, oli viimane 
radikaal. Ärgu ta siis imestagu, et rahvuslikult meelestatud prantslased temasse halvasti 
suhtuvad. Lõppude lõpuks astus ta ju välja Prantsusmaa igivana õiguse vastu valitseda 
oma kolooniaid. Milline kahtlane tüüp, milline andestamatu affront! 2 

Aoudia ja tema sõbrad ei teinud endale kunagi mingeid illusioone ning ei oodanudki 
politseilt teistsugust suhtumist. Liigagi sageli olid ametimehed neid lausa kohtusaalis 
mässajate agentideks sõimanud. Ja nad teadsid väga hästi, et politsei ei liiguta sõrmegi, 
kui fašistlikud löömamehed neile kallale peaksid tikkuma. 

Ajal, mil palgamõrtsukas külmavereliselt Mokrane Aoudia tappis, oli ühes Pariisi 
vandekohtus parajasti käimas järjekordne protsess viieteistkümne Alžeeria üliõpilase üle. 
Uks kohtualuste kaheksast kaitsjast oli ka Aoudia, kelle surm süüdistatavate seisundile 
märgatavalt kahjuks tuli. Sealjuures oli päevselge, et mõrva taga seisid jõud, kes tahtsid 
vägagi näha Alžeeria üliõpilasi mässu eest süüdi mõistetutena. Muidugi kujutas 
advokaadi mõrvamine endast tõsist ähvardust kõigi nende aadressil, kes nagid 
alžeerlastes rahvavabastusarmee regulaarsõdureid ning neid niisuguste argumentidega ka 
kaitsesid. 


Direction active des Renseignements gõnfraux — poliitiline eripolitsei. Jälgib nii oma 
elanikkonda kui riigis viibivaid välismaalasi ning võtab koos kriminaalpohtseiga osa 
kõikide suuremate poliitiliste asjade uurimisest, ieotus, alandus (prantsuse k.). 

Selline arvamus sai järgmisel päeval ka kinnitust. Nimelt leidsid seitse ülejäänud 
advokaati, mõrvatu mõttekaaslast pühapäeval, 24. mail oma postkastist mõrva taga 
seisvate isikute sõnaselge läkituse. Leht viletsat paberit, millele oli kleebitud ajalehest 
väljalõigatud tähtedega sõnad: «.Toi aussü» («Sina ka!»). Niisiis ähvardus, et selle saaja 
seisab järjekorras. Mõrva-ähvardused olid tõepoolest nummerdatud, näidates seega kätte 
mõrvarite kavatsetava tee. Number 1 oli teadagi Aoudia, kirja number 2 sai advokaat 
Paul Verg€s, keda nagu Aoudiatki oli varem nädalate viisi telefoni teel hoiatatud. 
Ähvarduskirjad näitasid selgelt, kust tuleb otsida Mokrane Aoudia mõrvareid: fašist- 


likust salaorganisatsioonist «Punane Käsi», niinimetatud Armee Salaorganisatsiooni 
(OAS-i) eelkäijast. See terroristide jõuk, kes astus jõhkra vägivallaga sõltumatu Alžeeria 
pooldajate vastu ning ei kohkunud tagasi ühegi kuriteo ees, koosnes ultranatsio- 
nalistlikest elementidest. Tal olid omad mõrvatavate nimekirjad,, kuhu kuulusid 
edumeelsed poliitikud ja FLN-i pooldajad, ning ta pidas ülal tervet leegioni terroriste ja 
palgamõrtsukaid. Ametivõimud ja politseinikud pidasid küll «Punase Käe» vastu pealt- 
näha vihast võitlust, kuid salaja astusid paljud politseinikud terroristidega tihedatesse 
sidemetesse. Nad hankisid neile FLN-i pooldajate kohta materjale ja hoolitsesid selle 
eest, et politsei sinna piisavalt hilja kohale jõuaks, kus bandiidid olid tegutsenud. Hiljem, 
kui Eviani lepinguga tunnistati Alžeeria sõltumatust ning OAS juba täielikult de Gaulle'i 
poliitika vastu välja astus, kippudes sealhulgas ka kindrali enda elu kallale, hakkas ka 
Süret€ Nationale OAS-i vastu midagi otsustavamat ette võtma. Selle tähtsamad tegelased 
— kindralid Salan ja Jouhaud, kolonelid Argout, Gotard, Degueldre ja Susini — kanti 
tagaotsitavate nimekirjadesse. Renseignements g€neraux, DST ja Police Judiciaire'! 
esindajatest moodustati ühisbüroo, kes hakkas koordineerima operatsioone OAS-i vastu. 

Salan, Argoud, Lacheroy, Degueldre ja paljud teised OAS-la-sed anti erikohtu alla ning 
neile mõisteti hoolikalt läbimõeldud kohtuistungitel vägagi ranged karistused. Paraku ei 
olnud mitmed kohtualused ise kohal ning seepärast jäid kohtuotsused lihtsalt paberiks. 
Polnud mingi haruldus, kui tagaselja surma mõistetud OAS-lane rahumeeli Pariisis ringi 
jalutas või restoranis-oma pernood jõi. Ega politsei nii väga pingutanudki, sest paljud 
ekstremiste pooldavad politseinikud ei jätnud oma soosikuid ka siis hätta, kui Sürete 
OAS-ile jahti pidas. Nii tunnistas OAS-i; terrorist Curutchet hiljem, et nende infotalitusel 
olid tihedad kontaktid Pariisi politseiga kõige kõrgemal tasemel. Planeeritud aktsiooni 
päev ja kellaaeg tuli aegsasti teada anda ning terroristid leidsid alati eest vabakstehtud 
tänava. Politsei erisalk jõudis ikka siis sündmuskohale, kui bandiidid olid juba jalga lask- 
nud. Järjekindlalt OAS-i vastu võitlevad politseinikud said selle organisatsiooni jõhkrat 
survet peagi omal nahal tunda. Nad leidsid koos kommunistide, liberaalsete poliitikute ja 
valitsusametni- 

kega kiiresti koha OAS-i erikartoteegis, mis sageli tähendas nende füüsilist hävitamist. 
Näiteks pussitasid OAS-i terroristid 1. juunil 1961 oma kodus surnuks politseikomissar 
Gavoury. Nagu OAS-i juht Susini hiljem seletas, oli organisatsiooni juhtkond niimoodi 
otsustanud. Mõni nädal pärast seda tappis OAS Süret€ komissari Ouamri, kes kogus 
tõendeid OAS-i ja riigipööret kavandavate sõjaväelaste vastu. 

1959. aasta mais, kui mõrvati Mokrane Aoudia, orienteerus valitsus veel Alžeeria 
sõltumatuse vastu. Seega langes valitsuse kurss kokku «Punase Käe» omaga ning politsei 
kasutas seda organisatsiooni sageli oma tööriistana. Tihti ei tahtnud ega suutnud 
politseinikud «Punase Käe» kuritegusid uurida. Loomulikult jäeti siis sihilikult kahe 
silma vahele needki ilmsed tõendid, mis osundasid kuriteo organisaatoritele. Ka Aoudia 
mõrvaasi näitas seda. Ehkki seitsmele advokaadile saadetud ähvarduskirjad ei jätnud selle 
kuriteo traaditõmbajate osas mingit kahtlust, läks politsei siiski hoopis teisi jälgi pidi. 
Nimelt hakati otsima «daami sinises». 

Too salapärane daam oli kunagi aastate eest advokaat Aou-diaga lähemalt suhelnud. 
Keegi tunnistaja olevat teda nüüd pühapäeva õhtul Rue Saint-Marcil näinud. See tundus 
mõrvauurijatele Ouai des Orfevre'il ülimalt kummaline. Nende umbusklikes 
politseinikuajudes kummitas kogu aeg tõsiasi, et too advokaadi noorpõlvearmastus just 


mõrvapäeva õhtul läbi Rue Saint-Marci läks. Järelikult selleks, et armukadedusest oma 
noorepõlvesõpra maha lasta! See oli mõistetav kuriteomotiiv ning kaugeltki mitte 
esimene kirest põhjustatud mõrv. Kuritegevuse ajalugu lausa kubiseb sellistest 
mõrvadest, iga kriminaal-inspektor võib ühe ropsuga neid terve tosina nimetada. 
Kirehoos on naised või armukesed ka poliitikuid ja isegi ministreid teise ilma saatnud. 
Miks ei võinud selline saatus tabada ka poliitemigrandist advokaati? 

Mida rohkem inspektorid selle asja üle mõtlesid, seda tõenäolisem neile see hüpotees 
näis. 

Muidugi võib kõne alla tulla ka mõrv poliitilistel motiividel, sest asjale tuleb läheneda 
erapooletult. Kuid sealjuures ei pea mõrvarid olema tingimata «Punasest Käest». Näiteks 
MNA (Mouvement National Algerie) oli ka parasjagu FLN-iga nugade peal. Miks ei 
võiks mõrv olla tema kätetöö? Mõrva uurimisel ei tohi ju ometi olla erapoolik, tuleb kõik 
mõeldavad variandid läbi kaaluda ning asjale igati objektiivselt läheneda. Kui mõrvar 
oleks relva kuriteopaigale jätnud, tulnuks kaaluda ka enesetapu võimalust, sest mõlemad 
lasud olid tulistatud väga lähedalt. Jaa, nii objektiivsed ollakse Police Judiciaire'isl Ainult 
faktid ei lasknud ennast ei armukadedusmõrva ega ka MNA-versiooniga kokku sobitada. 

«Daamil sinises» puudus igasugune alus armukadeduseks. Aoudia oli õnnelikult 
abielus, tema võluv naine ootas parajasti 

last, ning kõik tuttavad olid ühel meelel, et Aoudia oli ideaalne abielumees. Pealegi ei 
olnud «daamil sinises» mingit summutiga armeepüstolit ega laskemoona, rääkimata 
laskmisoskusest. Aga ilma selle kõigeta mõrva toime panna...? Pealegi puudus tal motiiv. 
Kiivusest toimepandud kuritegu ei kavandata tavaliselt nii külmavereliselt, siin aga korjas 
mõrvar tühjad padrunikestad ära ning kõrvaldas ka muud jäljed. Lõõmav kirg ja külm 
veri ei sobi kuidagi kokku. Armukadeduse versiooniga lasid inspektorid seega viltu, see 
lonkas kahe jalaga. 

Ega MNA variant palju targem olnud. Mouvement National Algerie oli väike sektantlik 
rühmitus, mis eraldus omal ajal Alžeeria rahvuslikust vabadusliikumisest ning esindas 
rahvusliku kodanluse huve. Ka tema taotles Alžeeria sõltumatust, kuid soovis lihtsalt 
asendada Prantsuse koloniaalülemvõimu Alžeeria kodanluse valitsusega. Paratamatult oli 
Alžeeria rahvademokraatliku arengu eest võitleva FLN-i ja kodanliku MNA vahel 
põhimõttelisi ideoloogilisi lahkarvamusi ning ka konflikte. Kuid mis põhjusel pidi MNA 
tapma Alžeeria-sõbraliku advokaadi ja ähvardama mõrvaga ka tema kolleege? Eks 
kaitsnud needsamad advokaadid ka MNA mehi? Kõikidest poliitilistest eriarvamustest 
hoolimata oleks protsessi soodne kulg tulnud kasuks ka MNA-le, sest see oleks 
nõrgendanud Prantsuse valitsuse positsioone, kelle Alžeeria-poliitika vastu võitles ka 
MNA. Lisaks kuriteo-motiivile puudusid MNA-1 selle mõrva toimepanemiseks vajalikud 
relvad ja inimesed. Poliitilised põrandaalused organisatsioonid ei pane aga toime 
motiivita mõrva, eriti antud juhul, kus kõik rahvusliku meelelaadiga alžeerlased oleksid 
kurjategijate vastu välja astunud. MNA juhid võisid olla sektandid ja renegaadid, kuid 
nõrgamõistuslikud ei olnud nad mitte. 

Niisiis lasid Police Judiciaire”"! mehed ka selle versiooniga selgelt märgist mööda. 
Aoudia mõrva ei saanud kuidagi käsitada ka enesetapuna ä la Stavisky või Prince. 
Lõpuks ei jäänudki muud üle, kui «Punane Käsi», seda enam, et rahva suus liikusid juba 
jutud, et siin olevat mängus hoopis politsei enda käsi. Kuidas pidi aga politsei selles 
allilmadžunglis õige tee kätte leidma ning saama jälile kurjategijale, kellest polnud 


vähimatki kirjeldust? Kuidas tuli leida mõrvar nende kahtlaste kujude hulgast, kes 
kodukäija kombel äkki välja ilmuvad, oma töö teevad ja jälle kaovad? Ei saa ju ainult 
mingi kahtluse alusel kedagi vahistada, kuhu jäävad siis õigus ja seadus ...? 

Muidugi kavatses Süret€ teha kõik, et mõrvarit tabada. Plaanitseti korraldada 
haaranguid, tundmatut kurjategijat otsida ning silmad ja kõrvad lahti hoida. 

Aoudia seitse kolleegi, keda oli tapmisega ähvardatud, pidasid igatahes politsei selliseid 
abinõusid kohmakateks ja ebamäärasteks. Ning kuna neil polnud mingit tahtmist jagada 
Mokrane Aoudia saatust, taotlesid nad endale relvaloa, muretsesid püstolid ning 
kavatsesid end sellisel viisil ise kaitsta. 

Pariisi prefektuuris oldi jahmunud. Mon Dieu, kas maitre'id 

nii vähe usaldavadki Prantsuse politseid? Viimati ei usu nad üldse enam korra ja 
seaduslikkuse valvuritesse? Ega midagi, tuleb tõestada, kui tõsiselt on kriminaalpolitsei 
väljas advokaatide elu eest. Siitpeale saatis igat advokaati kohtusse üks krimi- 
naalametnik. 

Aoudia oli surnud. Uks kohtualune alžeeria üliõpilane nõudis mõrvale järgnenud päeval 
minutilist leinaseisakut mõrvatu mälestuseks. Kuid kohtueesistuja lõi tülpinult käega: «Ta 
ei ole ju selle sõja esimene ohver!» 

Muhamedlik üliõpilasorganisatsioon tahtis Kohtumeditsiini Instituuti advokaadi 
surnukeha juurde auvalve välja panna, kuid litseiprefekt keelas selle kindlalt ära kui 
mõrvaasja kasutamise poliitilistel eesmärkidel. Mõrvatud advokaadi matustel Montpar- 
nasse'i kalmistul oli erakordselt palju relvastatud politseinikke, kes hoolitsesid selle eest, 
et ei korraldataks poliitilist meeleavaldust. 

Politsei nägi Aoudia morvaasjaga tõepoolest palju vaeva. Kes saab talle pahaks panna, 
et mõrvarit ei leitud? 


Roosa ballett 


Ühel hilisel suveõhtul liugles must läikiv limusiin vaikselt ja elegantselt tänava äärde, 
veeres veel veidi edasi ja jäi lõpuks mitmekorruselise maja ette seisma. Teise korruse 
aknas liikus vaevumärgatavalt kardin, mille taga võis märgata naist. Emaliku uhkusega 
vaatas ta valges balletikleidis kombekat noort naist, kes autost välja astus ning juhile 
sõbralikult viipas. Auto hakkas liikuma ning kadus mõne hetke pärast tänavanurga taha. 
Tüdruk lipsas majja, õige pea süttis teise korruse aknas valgus. Tuli jäi põlema parasjagu 
niikauaks, kuni neiu jõudis osavõtlikult kuulavale mammale anda põhjaliku ülevaate 
jumalikust balletiõhtust ja härrade metseenide armastusväärsest suhtumisest, millega eriti 
monsieur Sorlut silma paistab. Siis läks tüdruk oma tuppa, ning ka mamma heitis 
voodisse, sukeldudes ühtlasi kaunitesse unistustesse. Jumal tänatud, tema andeka tütre 
Martine'i tulevik näib olevat kindlustatud. Pierre Sorlut' abiga avaneb talle tee teatrilavale 
ja filmi, miks ei võiks temast koguni priimabaleriin saada. Kuid need ilusad unelmad ei 
suutnud välja tõrjuda ka murelikku küsimust, mis piinas ema kogu õhtu sellest hetkest 
peale, mil Pierre Sorlut tütrele järele tuli. Kas Pierre Sorlut on tõesti nii 
omakasupüüdmatu, nagu ta välja paista laseb? Kas ei vii tema tütre tee suurde kunsti läbi 
Sorlut' või mõne teise soosija voodi? Hirmus mõte, kui pidada silmas, et Martine oli aues 
viieteistkümneaastane. Samas rahustas ta oma südametunnistust mõttega, et Pierre Sorlut 
on juba aastaid perekonnatuttav, et noore tüdrukuga võib hullematki juhtuda kui 


neitsilikkuse kaotamine ning et ega tema sinna nagunii midagi parata saa, kui Martine on 
endale kord pähe võtnud priimabaleriiniks saada. 

Pierre Sorlut, kelle ümber ema mõtted nii pingsalt keerlesid, istus sel ajal nurga taga 
oma luksusautos ning ootas Martine'i. Aeg läheb, aga teda oodatakse. Õieti küll 
oodatakse rohkem seda noort tibukest, kelle ta lubas kaasa tuua. Ja Sorlut oli harjunud 
oma lubadustest kinni pidama, mille eest teda mõnedes ringkondades ka hinnati. Pealegi 
oli Sorlut'l häid ideid ning ta oskas soliidses vanuses härraseid teatud raskustes aidata. 
Pierre Sorlut oli kolmkümmend neli aastat vana ning ehtne playboy. Uljad vuntsikesed, 
tumedad silmad, lokkis juuksed ja mehelik nägu, lisaks enesekindel nonchalancel1 ning 
kallid rätsepaülikonnad — need kõik tegid temast tüübi, mis kangesti istus noortele 
neidudele. Ja ärgem unustagem sportlikku figuuri, mälestust veel nendest aegadest, mil ta 
tuli Bretagne'i meistriks jalgrattasõidus. Siis hakkas tema osavus ja kiire 
reageerimisvõime silma Surete DST salateenistusele — ta võeti autojuhiks, kes hakkas 
kõrgeid külalisi mööda maad ringi sõidutama. Neil autojuhina töötatud aastatel soetas 
jalgrattur Sorlut sidemeid ja arendas endas võimeid, mida ta nüüd kenasti ära kasutas. 
Eelkõige kuuluvad siia rohked tutvused kõikvõimalike tähtsate härradega, kes avasid talle 
oma ukse ja kinkisid poolehoiu. Julge ja härrasmeheliku käitumisega oli tal menu naiste 
hulgas, erakordne jultumus lubas tal end tööga vaevamata kenasti ära elatada. See kõik 
kestab seni, kuni kohtu-uurija Sacotte ükskord paneb oma käe tema vateeritud riidega 
kaetud õlale. Kuid selle päevani on veel aega. Tänasel õhtul mõtles Pierre Sorlut palju 
parematele asjadele kui kohtu-uurija ja õigusemõistmine. Ta kavatses hakata juba ära 
sõitma, kui auto parempoolne uks lahti läks ning pool tundi tagasi koju saadetud Martine 
end istmele libistas. 

«Kõik on korras, me võime sõita,» ütles ta oma õhukest kleiti siludes. 

«Oled sa kindel, et keegi midagi ei märganud?» tundis Pierre muret. 

«Mitte keegi. Vanad magavad juba ammu,» vastas tüdruk ning liibus mehe vastu. Too 
võttis neiu ümbert kinni, silitas vilunult tema väikesi kõvu rindu ja reisi ning suudles teda 
hooletult. 

Tüdruk oli pettunud. Varem olid Pierre suudlused tulisemad, käed kirglikumad ja ta ei 
vaadanud sugugi kogu aeg kella. Martine teadis muidugi väga hästi, et ta ei ole Pierre'il 
ainuke ning et peale tema on palju teisigi, kellel mees aitab sillutada teed suurde 
maailma. Balletitundides käis palju tüdrukuid, kes sosistasid nii mõndagi Pierre'ist ja 
tema armuasjadest. 

«Me peame kiirustama,» ütles Pierre, võttis paigalt ning hakkas kihutama läbi pimedate 
tänavate äärelinna suunas. Sealtki läbi sõitnud, jõudis auto kenasse eeslinna ning peatus 
väikese romantilise villa ees, mille nimi oli Le Butard. 

Maja intiimses saalis ootas juba ühiskonna kõrgkihtidest pärit vanemate härrade 
seltskond järjekordset etteastet. Need 


Hooletus, ükskõiksus, vaba käitumine (prantsuse k.). 

kunsti mõistvad joviaalsed mehed suhtusid igati soosivalt noortesse talentidesse. Just 
nende heasoovlikkusest sõltus balletiga tegelevate noorte neidude edasine karjäär. Tõsi, 
nendele jõukatele balletisõpradele ja metseenidele meeldis veidi iseäralikku laadi ballett. 


Verinoored kenad tüdrukud pidid tantsima peaaegu läbipaistvates roosades või valgetes 
hõlstides, mis nende keha tegelikult üldse ei katnud. Tantsukujundid ei pärinenud 
klassikalisest balletist ega rahvatantsudest ning polnud kaugeltki noortepärased. Keegi 
sinivereline diletandist koreograaf oli seganud sellest balletist noorte, sarmikate kehade, 
õhkõrna kanga, eksootilise muusika jja perversse fantaasia abil optilise armujoogi, mis 
pidi ergutama vanahärrade nüristunud meeli. 

Jook mõjus tõesti. Ikka sagedamini unustasid nad oma näole manada noorte talentide 
omakasupüüdmatu toetaja ilmet, ikka sagedamini kompasid nende himukad pilgud seda, 
mis jäi tülli alla. Tants järgnes tantsule, soolo soolole. Härrased kütsid end üha enam üles 
ning ei jõudnud kuidagi ametliku osa lõppu ära oodata. Viimaks ometi võisid metseenid 
hakata individuaalses korras töötama, eraldudes selle või teise noore artistiga mõnda 
hämarasse toanurka või nišši ning õpetades talle kõrgemas seltskonnas käitumise kunsti. 

Nii või umbes selliselt möödus enamik roosa balleti etendustest. Asja korraldamisega 
ning järelkasvu eest hoolitsemisega tegeles endine Surete salateenistuse autojuht, tantsud 
seadis krahvi-preilist koreograaf. See kõik toimus rikaste ja mõjukate «balleti-sõprade» 
meeleheaks, kes muidugi kogu loo ka kinni maksid. 

Kõikidest rahvakihtidest pärit tüdrukud, kodustest muredest ja majanduslikust 
kitsikusest tüdinud, läksid Sorlut' liimile ja tõid oma noored kehad näitamiseks välja. 
Nende vanus ulatus kaheteistkümnest kuni kaheksateistkümne aastani. Ja nii lõbus-tasidki 
teatud jõukate ringkondade esindajad end roosa balletiga, kuni 1958. aasta novembri 
lõpus justiitsorganid vahele segasid ja sellele harrastusele lõpu tegid. 

Asi sai alguse ühest kummalisest vahejuhtumist. Keegi puberteediealine tüdruk tülitas 
päise päeva ajal Pariisi kesklinnas ühte soliidset ärimeest, lootustandva tütre õnnelikku 
isa. Tüdruk ei tikkunud sugugi mehele voodikaaslaseks, nagu see Lääne-Euroopa 
suurlinnades üsna tavaline on, vaid nõudis lihtsalt 250 000 franki kohe peo peale. 
Vastutasuks lubas ta ära unustada ärimehe kolmeteistkümneaastase tütre liiderliku 
käitumise, mis võivat ka härrale endale tuua kaasa sekeldusi politsei ja kohtuga. 

Kommersant oleks nagu puuga pähe saanud. Oma tütre kõlvatust käitumisest polnud tal 
õrna aimugi ning ta oleks sellest tahtnud lähemalt teada saada, kuid väike väljapressija 
piirdus ainult uduste vihjetega. Raha kaupmees ei maksnud, selle asemel läks ta 
otsejoones koju ning võttis tütre ja naise käsile. 

Tüdruku jutt Pierre Sorlut' partidest kõlas küll võrdlemisi 

süütult, ning ehkki ka halba aimav naine palus mehel kogu lugu sinnapaika jätta, läks 
nördinud ärimees siiski politseisse ja tegi väljapressimise kohta ametliku avalduse. 

Nii jõudsidki selle asja materjalid kohtu-uurija Traxeleri » lauale. Kriminaalpolitsei 
võttis juhtumi nii hoolega käsile, nagu oleks tegemist terve hulga seksuaalmõrvadega. 
Üsna kiiresti tuli välja, et väike väljapressija ei pakkunud sugugi üle, kui rääkis 
liiderlikkusest. 

Kaupmehe tütar teadis nimetada paljusid teisi heast perekonnast pärit tüdrukuid, kes 
olid sama tee läbi käinud. Lagedale tulid seni laitmatu reputatsiooniga nimed, sellised 
perekonnad, kus tunti eelkõige muret firma au ja äri pärast ning kus perekonna maine oli 
palju tähtsam kui tütre süütus. Mõnedele vanematele näis, et tütre karjäär on juba 
käeulatuses, ning olid nüüd hirmsasti pettunud, teistel ei jätkunud aegagi oma tütre asjade 
vastu huvi tunda. Kõik nad sattusid skandaalsesse loosse, kus nende nimel just kõige 


väiksem tähtsus ei olnud. Pole siis midagi imestada, et neilt ei olnud kuigi kerge 
tunnistusi saada. 

Ilma selliste tunnistusteta oli uurimisorganite tegevusväli väga kitsas. Uurija Traxeler 
lähtus esialgu eeldusest, et asjasse pole segatud kuigi tähtsad isikud. Nii see alguses ka 
näis. Tegelikult olid asjasse segatud just parajasti nii kõrged isikud, et nende varal võis 
näidata kõikide kodanike võrdsust Prantsusmaa seaduste ees. Õnneks ei ulatunud 
kõnesolevate härrade lend nii kõrgele, et oleks oluliselt kahjustanud riigi prestiiži. Sellist 
demonstratsiooni oli hädasti vaja, sest valitsuse käitumine Alžee-ria üliõpilaste ja 
patriootidega oli riigi prestiiži tublisti kahjustanud. Ning mis sobiks poolehoiu võitmiseks 
veel rohkem kui kompromissitu võitlus noorte tüdrukute süütuse eest? 

Alguses edenes kõik hästi. Kohtu-uurija Traxeler nägi kurja vaeva, et tõendeid koguda 
ning nördinud vanemate pelglikkust murda. Kuid õige pea jõuti Pierre Sorlut' ja tema 
balletiroosi-keste kaudu tõsiste härradeni, kelle jaoks kogu see roosa ballett oli õieti 
loodudki. Siitpeale muutus politsei samm üha aeglasemaks ja aeglasemaks, vaheajad 
uurimistoimingute vahel ikka pikemaks ja pikemaks. 

Ei olnud sugugi kerge minna nende meeste vastu, kelle tulumaks on sama suur kui 
kohtusüsteemi aastaeelarve ning kellel on poliitikas kaalukas sõna kaasa öelda. Isegi 
avalikkusest huvitatud politseikomissarid hakkasid ajakirjandusele uduseid avaldusi 
tegema ja ümbernurgajuttu ajama. 

Kõigele lisaks olid politsei huviorbiiti sattunud härrasmehed erinevatest poliitilistest 
leeridest ja rühmitustest, mistõttu tuli eriti ettevaatlik olla ja peale passida, kustpoolt tuul 
puhub. Üks antigollistist balletimetseen oli Neljanda Vabariigi ajal koguni parlamendi 
eesistuja, teine, restoraniomanik, seevastu jälle mõjukas gollist. Ühed, enamasti juveliirid 
ja töösturid, olid tuntud parempoolsetena, ülejäänud pidasid end vasakule kaldunuks. 
Moejuuksur Guglielmit võis nimetada Pariisi kõrgema 

seltskonna esindusjuuksuriks, ja ikka nõnda edasi. Selle asja lahendamise teel oli väga 
palju komistuskive ning häda sellele politseinikule või uurijale, kes neid näha ei osanud. 
Ükskõik kui suured ka polnud erinevused asjaosaliste härrade poliitilistes vaadetes, selles 
loos soovisid nad üksmeelselt, et jumala pärast suurt lärmi ei tõuseks. Vastastikku 
süüdistati üksteist asja väljamängimises poliitilistel motiividel, samal ajal püüti turja 
karata ka politseile, kes tegevat sääsest elevandi. Õnnetu politsei oli pudeli avanud ning 
ei osanud sealt väljatulnud vaimuga enam midagi peale hakata. 

Rõhud asetusid ümber. Soliidsed härrad osutusid halvimal juhul .lihtsameelseteks 
võhikuteks, tüssatuteks. Sorlut oli muidugi suli. Päris süüdlasteks arvati hoopis 
balletihiirekesed ja nende karjäärimaiad vanemad, kes suhtusid oma laste käitumisse 
nördimapaneva ükskõiksusega. Tüdrukud pidid käima kriminaalpolitseis ja kohtu-uurija 
juures lõpututel ülekuulamis-tel, hiljem võtsid kogenud advokaadid nad ristküsitluste tule 
alla. Mõned neist, eriti vaesematest perekondadest pärit tüdrukud, kuulutati otsesui 
libudeks. Pierre Sorlut' ettevõttest Le Butard'is, kus soliidsed härrad nii hoolega ametis 
olid, ei rääkinud justiitsorganid ühtegi halba sõna. Kriitiliselt meelestatud avalikkus 
rahunes maha. Kakskümmend kaks kõige rohkem kompromiteeritud härrat ja krahvinnast 
koreograaf võeti vastutusele, tõsi, täiesti konfidentsiaalselt. Põhiliseks patuoinaks jäi 
Pierre Sorlut, kõige väljapaistvamaks kohtualuseks endine Rahvuskogu eesistuja 
monsieur Andre le Troguer. 


Kõrgemate valitsusasutuste lähedusse viivad jäljed kustusid kiiresti. Kõik asjaga kursis 
olevad isikud said ülaltpoolt valju käsu suu kinni hoida. Kohtuprotsess toimus suletud 
uste taga, ühtegi nime enam ei nimetatud. Ajakirjandusele pandi suukorv pähe ning kõik 
sellesse segasesse loosse sattunud isikud muutusid tabuks. 


Skandaal kõrgemas seltskonnas 


Kired roosa balleti ümber ei jõudnud veel õieti haripunktini tõusta, kui tähelepanu 
pälvis juba uus kõrgema seltskonna afäär. 

Tegelikult oli see üks vana asi, millega justiitsorganid juba rohkem kui aasta tegelesid. 
Kogu lugu meenutas pigem kriminaalkomöödiat, mis muidugi ei vähendanud selle 
külgetõmbejõudu. Liiatigi seisid kõnealuse afääri keskpunktis Prantsusmaa rikkamatest 
perekondadest pärit suurtöösturid, õde-vend Lacaze ja Walter. Uue huvi selle vana 100 
vastu kutsus esile lakooniline teade Pariisi päevalehtedes: «Newmont Mining 
Corporation USA-s Montanas on pöördunud Pariisi advokaadi Jean Louis Tixier- 
Vignancouri poole palvega esindada tema huve Lacaze'i asjas.» Samal ajal sai teatavaks, 
et Pariisi kriminaalpolitsei komissar Clot oli saanud ülesande jätkata mrs. Biddle'i surma 
asjaolude uurimist. 

Taibukamad haistsid kohe sensatsiooni. Newmont Mining Corporation'i šeff Margaret 
Biddle oli olnud multimiljonär, suursaadik Anthony Drexel-Biddle'i abikaasa. Eluajal oli 
ta , kuninganna, nimelt inglis- ja seatinakuninganna, mitmete tulutoovate kaevanduste 
omanik Montanas, Marokos ja Boliivias. Näiteks Maroko mäetööstuskompanii Mines de 
Zellidja aktsiatest kuulus talle 37%, kusjuures kogu kompanii aktsiate kontrollpakk oli 
Prantsuse tööstusgrupi Walter käes. 

Tööstusgrupp Walter kuulus prantsuse multimiljonärile Domenica Walterile, kelle 
neiupõlvenimi oli Lacaze ning kes oli Guillaume Walteri lesk. Walter1! kontserni 
peadirektori ametit pidas madam Walteri vend Jean Lacaze. Walteri grupp ja Newmont 
Mining olid seega ühe ja sama mäetööstusettevõtte põhiaktsionärid, mis omakorda 
tähendas konkurentsi elu ja surma peale. 

Viiekümnendatel aastatel oli Prantsuse valitsuse Maroko-poliitika jõudnud ummikusse, 
hädasti tuli leida mingi mõistlik lahendus. Selles küsimuses asusid konkureerivad 
kapitaligrupid aga erinevatele seisukohtadele. Newmont Mining sümpatiseeris prantsuse 
ultranatsionalistidele ja oli otsustavalt vastu Maroko iseseisvusele ning sultan Ben 
Yussufi tagasitulekule. Seevastu Walter'i grupp lootis rohkem Maroko enda valitsejatele 
kui vasallidele, pooldas Ben Yussufi tagasipöördumist eksiilist ning toetas Prantsusmaa 
liberaalseid ringkondi ja voolusid. 

Ameeriklanna Biddle asutas neil päevil Pariisis natsionalistliku päevalehe «Jour de 
Paris», mille ülesanne oli vihase sõna-*sõja pidamine pagenduses oleva sultani vastu. 

Madame Walter ja tema vend Jean Lacaze hakkasid omalt poolt Casablancas välja 
andma «Maroc Presse'i», mis nõudis innukalt sultani tagasitulekut. Tasapisi sai selgeks, 
et Walter1! -—egrupil oli ajaloolise paratamatuse äratabamiseks parem nina olnud; 
ameeriklased tegid aga panuse valele hobusele ning pidid seda kaunis raskelt üle elama. 

Muidugi ei tähendanud see kõik, et nüüd oleks teineteisele kätega kallale mindud. 
Vastupidi, džentelmenliku kombe kohaselt tehti nägu, nagu poleks midagi juhtunud. 


Nii oli ka 8. juunil 1956, kui mrs. Biddle külastas Pariisi Ooperiteatris korraldatud 
soiree1*. Kohal oli ka madam Walter koos oma erasekretäri ja ihuarsti dr. Lacouri ja 
venna Jean Lacaze'iga, nagu muudki rahvast, kõrgest seisusest ja kõlava nimega. Madam 
Walter ja mrs. Biddle kohtusid omavahel ning veetsid mõne aja ka koos, käies lõpuks ära 
isegi baaris. 

Kell oli ammu üle kesköö, kui nad hüvasti jätsid. Mrs. Biddle jõudis umbes kella kahe 
paiku oma luksuskorterisse Rue Las Cases'il. Ta ei tundnud end kuigi hästi, jõi ära klaasi 
vett — ja suri. Majaarst diagnoosis surma põhjusena ajuverevalumi. 

Arusaadavalt andis rikka naise ootamatu surm juba tollal alust kõikvõimalikeks 
kuulujuttudeks. Kuid alles nüüd, 1959. aastal, kui madam Walter, tema vend Jean ja 
ihuarst Lacour 

Jean Pierre Guillaume'i tegevuse tulemusena uuesti publiku huviorbiiti sattusid, hakati 
asja ka ametlikult uurima. Mrs. Biddle'i pärijate pealekäimisel algatati uuesti menetlus 
selgitamaks, kas omal ajal naist mitte ei mürgitatud. Ent enne mrs. Biddle'l surma 
asjaolude selgitamist tuli üht-teist selgeks teha ka madam Walteri kitsas perekonnaringis. 

Jutt on kõigepealt Jean Pierre Guillaume'ist, hüüdnimega Polo, madam Walteri 
kasupojast 1941. aastast ning tema 60 miljardi frangi suuruse vara ainupärijast. Seaduse 
järgi kuulus talle pärast kasuema surma vähemalt viiskümmend protsenti mädamai 60 
miljardi frangi suurusest varandusest. Kasuema Walter ei mõelnudki veel surema hakata, 
kuid talle ei andnud sugugi rahu mõte, et just Polo tema surma pealt teenib. Jean Pierre ei 
olnud nimelt mingi ideaalne poeg, pigem valge vares perekonnas, kergemeelne vennike, 
kes kulutas suuri summasid naistele ja kaardimänguks ning vilistas perekonna hea nime 
peale. Madam Walter oleks hea meelega lapsendamise tühistanud, kuid see ei käinud 
kaugeltki nii lihtsalt. Vaja oli kaalukaid põhjusi. Väikestest tšekivõltsimistest ja 
armulugudest ei piisanud, et Alžeeria 3. koloniaal-langevarjurügemendi leitnanti 
seadusemeeste palge ette tirida. 

Ja nii läkski lahti tragikoomiline vägikaikavedu madam Walteri miljardite pärast — 
lööming, mis lisas mitmeid pakse toimikuid Pariisi justiitsasutuste arhiividesse ning 
rohkesti valgust kõrgseltskonna tavadele ja kommetele. 

Selle spektaakli avatakt leidis aset 1957. aasta septembris, mil Jean Pierre Guillaume'i 
vastu esitati süüdistus tšekivõltsi-mises. Polo oli jälle sirutanud käe oma tulevase 
päranduse järele, esitades katteta tšeki 150 000 frangi peale. Õnnetu võlausaldaja pöördus 
tšekiga kasuonu poole, kuid too kehitas vaid õlgu. 

Kohtu-uurija Dauvergne ja kriminaalbrigaad tegid kindlaks, et kaebuses esitatud 
asjaolud vastavad tõele. 

Kuid ega Pologi polnud eile sündinud. Ta taipas kohe, et siin pole mõtet salata, ning 
hakkas võlga tagasi maksma. Asja menetlus lõpetati, esimeses ringis seis üks-null Polo 
kasuks. 

Kergemeelne noormees käitub ülekeevast elurõõmust pisut mõtlematult ja esitab katteta 
tšeki, kuid hakkab kohe oma võlga tagasi maksma — mon Dieu, teatud ringkondades 
tuleb seda ju iga päev ette. Selline tühine summa on kasuemal kogu aeg käekotis, ei saa 
ometi niisuguse asja pärast hakata lapsendamist tühistama. 

Nüüd oli Polo kord näidata, et ta pole mingi must lammas, vaid hirmsate intriigide 
õnnetu ohver. 1958. aasta veebruaris Pidi kohtu-uurija, sedapuhku härra Batigne, uue 


menetluse algatama. Ikka Guillaume'i/Walteri/Lacaze'i asjas, kuid seekord olid pooled 
vahetatud. 

Keegi Camille Rayon esitas madam Walteri eraarsti dr. Lacouri vastu süüdistuse 
mõrvale õhutamises. Oletatava mõrva 

kavandatud ohvrina esines vapper langevarjur Polo Guillaume. Kaudselt oli süüdistus 
suunatud arusaadavalt Polo kasuema vastu. Major Rayon kirjeldas põhjalikult seda 
mõrvarlikku plaani, mis tublit Polot ähvardas. 

See juhtus 18. novembril 1957, kaks kuud pärast kriminaalasja algatamist, milles Polo 
Guillaume'i süüdistati tšekiga petmises. Paha aimamata läks major Rayon Champs- 
Elyseele jalutama ning kohtas seal oma vana sõjasõpra, veendunud gollisti Armand 
Magescas'd. Mõlemad tundsid kohtumisest suurt rõõmu. Heietati vanu mälestusi, kui 
Magescas tuli äkki välja kummalise palvega. «Tead, üks asi oleks vaja ära õiendada. 
Tunned sa mõnda meest, kas või näiteks Resistance'ist, kes klaariks ühe kaabakaga 
arved?» 

Magescas oli auväärt inimene, ühele UNR-il parlamendisaadikule kuuluva rahvusliku 
ajalehe «Jours de France'i» peatoimetaja lähedane kaastööline. Kui keegi oli nii 
lugupeetud mehele siga ja kaabakas, siis oli ta seda ka Rayoni jaoks! Kes tunneks 
niisuguste vastu poolehoidu, ja pealegi armastas Rayon seiklusi. Miks peaks ta hakkama 
veel kedagi otsima? Tema, major Rayon, on ise see mees, kes oma vana sõpra aitab. 

Sõber Magescas oli liigutatud; ta oli juba ette kindel, et vana kaardiväe peale võib alati 
loota. 

Juba järgmisel päeval, teisipäeval, otsis üks Magescas' hea sõber majori üles ja andis 
talle täpsemaid juhiseid. Magescas oli seda meest Rayonile soovitanud soojalt kui oma 
noorepõlve-sõpra, kellega nad koos kuulusid kunagi salaorganisatsiooni La Cagoule ning 
võtsid osa ka mõnedest selle aktsioonidest. (La Cagoule oli Ku-Klux-Klani eeskujul 
organiseeritud fašistlik terroriorganisatsioon.) 

Noorpõlvesõber osutus dr. Lacouriks. Ta surus sõbralikult Rayoni kätt: «Teie oletegi 
siis see julge mees, kes on nõus likvideerima seda lurjust, armee ja oma perekonna 
häbiplekki!» 

Lurjus või kaabakas, majorile oli see ükskõik, seda enam, et dr. Lacour polnud sugugi 
kitsi ning hindas armee ja mainitud perekonna au kolmeteistkümnele miljonile frangile. 
Nimelt niisugune summa pidi majorile välja makstama niipea, kui häbiplekk on maha 
pestud. 

Rayon oli nõus, mehed lõid käed. Likvideerimisele kuuluvat meest näidati talle kaheksa 
päeva hiljem Aletti mängukasiinos Alžiiris. Tulevane ohver oli Jean Pierre Guillaume, 
hüüdnimega Polo ning ta ootas tollal oma vabanemist armeeteenistusest. Nagu major 
Rayon kohtu-uurijale rääkis, oli ta hirmsasti kohkunud. Ah et siis just elurõõmsa 
kamraadi Guillaume'i peabki ta igavestele jahimaadele saatma! Selle julma teo üle tuli 
küll põhjalikult ja igakülgselt järele mõelda. 

Aga dr. Lacour ootas tagajärgi. Ta ähvardas anda see mil- 


! Union pour la Nouvelle Rõpubligue — Uue Vabariigi Liit, 1958. aastal kindral de Gaulle'i pooldajate asutatud partei, 
hilisema nimega Demokraatlik Liit Vabariigi Kaitseks. 

joniline tellimus teisele mehele, kui Rayon veel pikalt mõtleb ning asi jõuluks ühel pool 
ei ole. 


Major otsis väljapääsu ning leidiski lõpuks selle. Ta läks lihtsalt Polo Guillaume'i 
juurde ja rääkis talle salakavalast plaanist, mis tema elu ähvardab. 

Polo, osav sell nagu ta oli, leidis kohe väljapääsu, mis andis huntidele süüa ja jättis 
lambad terveks. Mõrvar ja ohver leppisid kokku, et simuleeritakse mõrva ning saadakse 
sel teel kuriteo korraldajatelt kolmteist miljonit kätte. 

Et aga sealjuures kõik seaduse ja korra järgi käiks, otsustati asjasse pühendada advokaat 
Moatti. Seejärel kavatseti dr. La-counle helistada ja teatavaks teha, et Jean Pierre on 
surnud ja lamab Seine'i põhjas. 

Seepeale pidi doktor pikemalt rääkimata raha lauale laduma. Mis selles loos tõsi oli, 
mis liialdus ja mis lausa vale, see ei saanudki päris selgeks. Ka enne Walteri-Lacaze'i on 
kõrgemas-seltskonnas mõrvu toime pandud, et tülikat pärijat kaelast ära saada, nagu 
selles heas seltskonnas on mõrvast raskuste kõrvaldamisel ikka abi olnud. 

Uurija Batigne suhtus aga majori teatesse hoopis iseäralikult. Doktor Lacouriga 
tegelemise asemel pöörati peatähelepanu kellegi salapärase tundmatu otsimisele. 
Tegemist oli ju ainult kuriteole kihutamisega, mõrva täide viia ei üritatudki, seepärast ei 
nähtud asja uurimisega ka erilist vaeva. Ning ette rutates, võib öelda, et ega kuhugi välja 
ei jõutudki. 

Kuid afäär ise ei olnud sellega veel sugugi lõppenud. 1958. aasta septembris järgnes 
Lacaze'i-Walteri partei vastulöök. 

Keegi kõlava nimega lõbutüdruk, Marie-Therese Goyenetche, kundede hulgas ja 
poolilmas lihtsalt Maite, esitas Polo Guil-laume'i peale kaebuse kupeldamises. 

Maite polnud mõni tavaline libu, kelle sarnaseid võib igalt kõrvaltänavalt 30 frangi eest 
osta. Ise nimetas ta end uhkelt callgirl'[ks ning ajalehefoto järgi otsustades oli tal selleks 
ka tõepoolest hea välimus. 

Pariisi kriminaalpolitsei oleks võinud rääkida veel ühest Maite tegevusväljast. Nimelt 
oli see kahekümne kolme aastane poolilmadaam ka salaagendina kirjas, kuid jätame selle 
siiski saladuseks. 

Maite Goyenetche sattus oma avaldusega mitte kellegi teise kui uurija Sacotte'i juurde, 
kes oli parajasti ka roosa balleti uurimisega ametis. Seda oligi talle hädasti vaja, sest 
roosa balletiga seotud metseenide asemel võis Sacotte pakkuda uudis-himujikele 
reporteritele uue pikantse 100. Nimelt tuli callgirt Maite välja asjaga, kus oli juttu 
toredatest kommetest. 

See igavene lurjus Polo, seletas Maite pisaraist niiskeid Kunstripsmeid pilgutades, oli 
teda lausa jõuga sundinud prostitueerima. Mehe käsul pidi ta nagu viimane tänavatüdruk 
igasuguseid tüüpe õnge võtma ja neid teenindama. Ja oh häda, kui 

ta liiga vähe raha koju tõi või vahel hinge tõmmata tahtis! Ta sai Pololt kohe sellise 
keretäie, et hoia ja keela. 

Uurija küsimusele, mis ta ometi jõhkardi juurest jalga ei lasknud, jättis tüdruk vastuse 
võlgu. Ta ütles ainult, et tunneb * Polo ees pöörast hirmu. Kohtu-uurija Sacotte andis 
kriminaal-brigaadile ülesande Polo Guillaume'i kupeldamise asja uurima hakata. Oli ju 
Polo Ouai des Orfevre'il ennegi tuntud. Tal tuli sageli tegemist teha brigade 
mondaine'ga”, nagu kriminaalpolitsei komblusbrigaadi kutsuti. Kuid senini ei õnnestunud 
langevarjurite rügemendi endise leitnandi vastu midagi käegakatsutavat leida. Seepärast 
oli Maite avaldus üllatav isegi neile, kelle heaks callgirl oli juba aastaid nuhitööd teinud. 


Juurdlus oli parasjagu käimas, kui Maite tegi just enne aasta lõppu ootamatu pöörde 
ning ilmus kohtu-uurija BatigneM juurde kaebusega madam Walteri venna Jean Lacaze'i 
vastu, kes olevat teda kihutanud valetunnistust andma. Maite rääkis nuuksudes, et tööstur 
Jean Lacaze, alatu tüüp, sundis teda oma armsat sõpra Polot kupeldamises süüdistama, 
mis aga üldse tõsi ei ole. Polo, nii armas poisu, ja kupeldaja, pealegi veel jõhkard — see 
ajab ju naerma! Ainult nii salakaval mees nagu Polo kasuonu võib midagi sellist välja 
mõelda. Tema alatusest räägib kas või see, et ta vähimagi kõhkluseta asetas tema, Maite, 
nii piinlikku olukorda. Mida temast nüüd küll arvatakse? Ei, härra Lacaze on talle 
moraalselt suurt kahju tekitanud ning peab selle eest tingimata kohtus vastust andma. 

Ka siin võib ette rutates öelda, et callgirl võttis oma järgnevates ütlustes mõndagi 
tagasi, muutis neid või rääkis hoopis vastupidist — vastavalt muudatustele tema rahalises 
olukorras. Näiteks Polo vastu suunatud süüdistustest loobumise eest sai ta võimaluse end 
ühes kallimas moesalongis pealaest jalatallani riidesse panna. 

Kohtu-uurija Batigne jändas ikka veel Rayoni asjaga, mistõttu tal ei olnud aega 
pisarateohtra Maitega kuigi peenetundeliselt ümber käia. Mille kuradi pärast ta siis üldse 
esimese kaebuse esitas, kui see kõik tõele ei vastanud? 

Tüdruk pilgutas abitult oma musti silmi. Mida ta, vaene hing, pidi siis tegema, kui talle 
äkki kahte miljonit pakutakse. Muidugi ei suutnud ta kindlaks jääda... Raha lubati Maitele 
anda alles siis, kui LacazeM advokaat on kogu tema jutu kupeldamisest protokolli kirja 
pannud. Protokollitud sai küll kõik, aga raha on veel saamata. 

Kohtu-uurija Batigne jättis seadusekeelu sinnapaika ning andis pikemalt mõtlemata 
kriminaalpolitseile korralduse Laca-ze'i ja tema advokaadi Jaisi telefonikõnesid pealt 
kuulata. Nii sai politsei teada, et Jean Lacaze'i sekretär leppis Maitega kokku kohtuda ja 
raha üle anda. 

Kohtumine leidis ka aset, ning politsei võttis sellest osa. 

Suurilmabrigaad (prantsuse k). 

Hetkel, mil sekretär mademoiselle Richard tüdrukule kaht miljonit üle andis, pani 
politsei neile käpa peale. 

Nüüd jõudis uurija Batigne lõpuks arusaamisele, et kriminaalasja algatamiseks on 
tõendeid piisavalt. Jäme ots läks seega Polo kätte, kes kordas jälle oma kommentaari: 
päevselge, et perekond tahab temast lahti saada. Kupeldamise eest süüdi mõistetuna oleks 
kohus vaevalt suutnud vastu seista madam Walterile, kui too nõudnuks lapsendamise 
tühistamist. Auväärt perekond oleks oma eesmärgi saavutanud ning tema oma sea- 
duslikust pärandiosast ilma jäänud. Perekond lükkas need süüdistused otsekohe tagasi. 

Kuid sedapuhku pidi suurtööstur Jean Lacaze siiski vaevaks võtma ja ise uurija juurde 
tulema. Õigusejumalanna mõõk tõusis kõikide peade kohale. LacazeM tunnistused härra 
BatigneMle ei kõlanud sugugi vähemusutavamalt kui Maite jutt. Süüdistused kõrgilt ära 
kuulanud, kuulutas ta need tühjaks lobaks. Valetunnistuste andmisele kihutamine? Ei 
vasta tõele. See libu Goye-netche tahtis teda lihtsalt Šantažeerida. Kahju muidugi, et nii- 
sugust asja ikka veel ette tuleb. Tüdruk nõudis kahte miljonit, ähvardades vastasel juhul 
teatavaks teha, et nende perekonnaliige Polo on vastik kupeldaja ja kasutab häbitult ära 
vaese callgirl'i tööjõudu. Mis temal, Jean LacazeMI muud üle jäi, kui maksta? Mängus ei 
olnud mitte ainult perekonna au, vaid ka ärihuvid. Mida oleksid tema ärisõbrad arvanud, 
kui niisugused jutud liikvele oleksid läinud? Loomulikult pidi ta mõtlema ka tagatisele 
ning just sellepärast nõutigi Maite käest, et ta laseks oma jutu advokaadil protokolli 


kanda. Hiljem oleks muidugi ka Polo käsile võetud, sest kui kaua peab perekond lõpuks 
selle musta lamba tegude eest vastutama? 

Ilmaaegu hakati üldse telefonikõnesid pealt kuulama. Ping-pong läks edasi. 

1959. aasta veebruaris esitas dr. Lacour uurija Monzeini juures major Rayoni vastu 
süüdistuse laimamises. Viimane olevat ühes ajaleheintervjuus haavanud tema arstiau. 

Ka sellest ei tulnud midagi välja. 

Siis sekkusid asjasse mrs. Biddle'i pärijad ning asusid koos Polo Guillaume'iga 
sõjakäigule madam Walteri vastu. 

Ja nii edasi, ja nii edasi. Igale pallingule järgnes teise poole vastulöök. Kirjutati täis 
meeletul hulgal paberit, kulutati palju raha mõttetutele ettevõtmistele, etendati 
seniolematut komöödiat. Algatatud menetlus lõpetati, et mõne aja pärast uuesti algatada. 
Ja kui nad vahepeal surnud pole, protsessivad nad tänase päevani... 

Sürete ja vabadus 


1965. aasta 29. oktoober oli täiesti tavaline reede. Vähesed möödakäijad Saint- 
Germaini bulvaril kiirustasid koju või resto- * rani lõunatama. Kuid viiel mehel ei 
paistnud kõht tühi olevat. Kaks neist, ajakirjanik Bernier ja filmistuudio agent Figon, 
kõndisid tasakesi restorani «Lipp» ja lähedaloleva rohukaupluse vahel edasi-tagasi ning 
vestlesid omavahel elavalt. Nad oleksid tavaliste jalutajate mõõdu välja andnud, kui mitte 
žestid ja pilgud ei oleks teatud närvilisust reetnud. 

Ülejäänud kolm istusid restorani ette pargitud mustas «Peu-geofs» ning jälgisid hoolega 
rohupoodi. Juhuslikule möödujale võis näida, et neil viiel pole midagi ühist, tähelepanelik 
vaatleja oleks muidugi märganud, kuidas Bernier ja Figon «Peugeofs» istuvate meestega 
vargsi pilke vahetasid. 

Ka autos oli tunda närvipinget. Tagaistmel istuv härra Lopez, tumedad prillid ees ning 
valevuntsid nina alla kleebitud, näperdas oma käekella kallal. Inspektor Voitot 
trummeldas närviliselt rooliratast. Ainult inspektor Souchon tõmbas rahulikult sigaretti. 

Äkki pööras Figon, kes oli parajasti koos Bernier'ga rohu-poeuksest mööda kõndinud, 
pea «Peugeot» poole ja noogutas märkamatult Souchonile. Samal hetkel astus poest välja 
kaks euroopalikult riietatud marokolast. Kell oli täpselt veerand üks. Souchon ja Voitot 
hüppasid sedamaid autost välja, jooksid marokolaste juurde ning tõkestasid vanemal 
mehel tee. Souchon näitas oma töötõendit. «Monsieur, tulge meiega kaasa!» 

Marokolane põrkus ehmunult tagasi. «Kes te olete?» 

«Mina olen narkomaaniabrigaadi inspektor Souchon ning see siin minu kolleeg 
Voitot.» 

Marokolase ilme lõtvus. «See on ilmselt eksitus, härrased,» ütles ta rahulikult. 

«Palun seletage seda prefektuuris, monsieur, ning ärge pange meid raskesse olukorda.» 

Marokolane naeratas irooniliselt. «Te olete ju valedel jälgedel.» Lõpuks tuli ta kõheldes 
auto juurde. 

Ka noorem marokolane, üliõpilane, kavatses autosse istuda, kuid Souchon ei lasknud. 
Kui vanem mees oli tagaistmele istuma pandud, hakkas «Peugeot» liikuma. 

Seda kõike eemalt pealt vaadanud Bernier ja Figon vaatasid autole järele, kuni see 
silmist kadus. Seejärel läksid nad kähku erinevates suundades minema. Ainult üliõpilane 
Azze-mouri jäi nõutult seisma, püüdes juhtunust kuidagi aru saada. 


Sel ajal kihutas «Peugeot» lõuna poole. Umbes kahekümne minuti pärast sulgus tema 
taga Pariisist lõunasse jääva Fonte-nay le Vicomte'i luksusvilla kahe poolega värav. 

Parajasti siis saadeti Prantsusmaa pealinnast teele telegramm Rabatti, 
siseministeeriumisse. Seda tegi monsieur Lopez, ning tekst oli selline: «Pakk korralikult 
vastu võetud punkt 

Antakse ettenähtud korras edasi punkt.» Kella 13 ja 13.30 vahel märkis SDECE 
salateenistuse kolonelleitnant Boitel Pariisis üles järgmise telefonikõne: «Thomasele. 
Rendez-vouz leidis Fon-tenay le Vicomte'is aset. Don Pedro.» Tegelikult ei olnud too 
don Pedro keegi muu kui valevuntside ja tumedate prillidega mees autost — Lopez. 
Marokolast, kelle inspektorid Souchon ja Voitot Saint-Germaini bulvaril röövisid ja 
Fontenay le Vicomte'i luksusvillasse toimetasid, ei näinud enam keegi mitte kunagi. 

Tema nimi oli Mehdi Ben Barka, ning villa, kuhu ta Pariisi kriminaalpolitsei autoga 
viidi, kuulus kurikuulsale gangsterile Boucheseiche'ile. Röövitud Ben Barka ei olnud aga 
teps mitte narkootikumidega äritseja ega ka Boucheseiche'i bande liige, vaid 
matemaatika- ja füüsikaprofessor, Põhja-Aafrika Üliõpilasliidu president. Juba noorukina 
lülitus ta Maroko kolonialismivastasesse vabastusliikumisse ning võttis osa selle 
täitevkomitee tegevusest. Prantsuse ja Hispaania koloniaalülemvõimu vastu peetava 
võitluse eest ja Iseseisvusmanifesti ühe autorina anti ta kohtu alla ning mõisteti 21 kuuks 
vanglasse. Mohamed V nime all Maroko troonile tõusnud Ben Yussuf toetus aga 
sõltumatuse eest võitlevale IstiglaVi parteile, ning Mehdi Ben Barkast sai Rahvuskogu 
eesistuja. Kuid sõnakuulmatu sultan ei meeldinud hispaanlastele ega prantslastele. 
Prantsusmaa kindralresident võttis asja käsile ning korraldas kiiresti putši. Mohamed V 
aeti minema, võimule tuli prantslastele kuulekas sultan. IstiglaVi partei keelati ära ning 
tema liikmeid hakati rängalt taga kiusama. Kuid kolonialism oli selleks ajaks omadega 
ümber. 1956. aastal pidid Prantsusmaa ja Hispaania tunnustama Maroko sõltumatust. 
Marokost sai küll iseseisev riik, kuidta jäi edasi feodaalriigiks. Mehdi Ben Barka oli 
demokraat, seega igasuguse feodaalrežiimi vastane. Ta jätkas võitlust ning kujunes üsna 
pea oma maa tagurlusjõudude vihatumaks vaenlaseks. 1960. aastal taheti teda vahistada, 
kuid kinnivõtjad jäid veidi hiljaks. Mehdi Ben Barkal õnnestus Pariisi põgeneda, kus ta 
üüris Rue Lauristonil väikese korteri. Seal jätkas ta võitlust Maroko feodaalrežiimi vastu. 

Mehdi Ben Barka näol kadus 29. oktoobril 1965 mees, kes oli olnud teatud 
ringkondadel Rabatis pinnuks silmas ning kes kutsus samades ringkondades Pariisis esile 
ebameeldivaid mälestusi. Ta kadus just sel ajal, mil Alžeerias sai riigipeaks kolonel 
Boumedienne — mees, kes toetas Mehdi Ben Barkat tema feodalismivastases võitluses. 

Kuid niisugune tegelane nagu Mehdi Ben Barka ei saa jäljetult kaduda. Seda, et ta oli 
29. oktoobril Orly lennuväljal elus ja terve võis tunnistada mitte ainult üliõpilane 
Azzemouri, vaid ka Mehdi vend Abdelkader Ben Barka. Mehdi oli talle kohe parast 
Orlysse saabumist helistanud. Lepiti kokku õhtul teatrisse minna, kusjuures Abdelkader 
Ben Barka pidi ka Mehdi sõbra Mohamed Takri kaasa kutsuma. Paraku ei saanud Mehdi 
Ben Barka sellest kokkuleppest enam kinni pidada. 

Kui temast ka laupäeva hommikuks mingit teadet ei olnud, hakkas vend muretsema. Ta 
teadis muidugi, et vennal on hulgaliselt vaenlasi, kes ei põrku millegi ees tagasi. Ka 
Prantsusmaal ümbritses Mehdit väike kaitsesalk, kes hoolitses selle eest, et ta üksi väljas 


ei käiks. 29. oktoobril oleks samuti nii olnud, kui Mehdi Ben Barka oleks kuulanud oma 
venda Abdelkaderi ning lubanud endale lennujaama vastu tulla. Kuid Mehdi kiirustas 
ühele nõupidamisele. Pealegi oli ta kindel, et päise päeva ajal Pariisi rahvarohketel 
tänavatel midagi juhtuda ei saa. Vaevalt söandaks ükski gangster tema vastu midagi ette 
võtta. Gangsterid ei võtnud tõesti midagi ette, kuid see-eest astusid tegevusse 
narkomaaniabrigaadi inspektorid. Seda ei osanud Mehdi Ben Barka küll ette näha. Ja kes 
võiski arvata, et politseiinspektorid inimrööviga tegelema hakkavad? 


Kõik valetavad, kuidas oskavad 


Pühapäeval, 31. oktoobril 1965 oli Police Judiciaire'i ruumides vaikne. Juba eelmisel 
päeval oli Abdelkader Ben Barka üritanud lasta protokollida oma avaldust, kuid keegi ei 
võtnud teda jutule. Nüüd leidis ta eest korrapidajainspektori ja veel ühe mehe, kes 
lehitses hommikust ajalehte. Nagu hiljem selgus, oli see inspektor Voitot. Seesama 
Voitot, kes oli 48 tundi tagasi koos kolleeg Souchoniga Mehdi Ben Barka kinni võtnud ja 
ta gangsteritele üle andnud. Voitot ei tõstnud lehelt pilkugi, kui Abdelkader end esitles ja 
veel kord oma avalduse esitas. 

«Kus võiks vend teie arvates olla?» küsis korrapidajains-pektor. 

«Monsieur, kui ma seda teaksin, ei oleks ma siin,» vastas Abdelkader Ben Barka. 

«Me teeme kõik, et teie venda leida,» lubas Ouai des Orfev-re'i inspektor. 

Kriminaalpolitsei alustas otsinguid. 

Viimased andmed Mehdi Ben Barkast, mis vennale Abdel-kaderile teada olid, pärinesid 
Orly lennujaamast. Sealt kriminaalpolitsei ka peale hakkas. 

Keskpäeval saabus Mehdi Ben Barka Kairo lennukiga Pariisi, tema nimi oli reisijate 
nimekirjas. Lennujaamast oli ta helistanud, mida kinnitasid ka tunnistajad. 

Orlyst võttis ta takso ning sõitis kesklinna. Taksojuht võis seda kinnitada. 

Linnas kohtus ta üliõpilase Azzemouriga, too kuulati üle. 

Mehdi Ben Barka ja üliõpilane käisid Saint-Germaini bulvari rohupoes, poepidaja 
mäletas neid ning kinnitas seda. Rohupoest väljumisel võeti Mehdi kinni, mida võis 
kinnitada ka Azzemouri. 

Kuni selle kohani Saint-Germaini bulvaril oli küllaldaselt usaldusväärseid ja 
vastuoludeta tunnistusi. Kõik oli selge ja hästi tõendatud. Kuni selle momendini, mil 
asjasse sekkus politsei, 

korra ja julgeoleku valvur Ouai des Orfevre'ilt. Politsei, kus kenad hostessid lahkelt 
naeratavad, kus kogenud inspektorid paadunud kurjategijaid oma süüd üles tunnistama 
sunnivad, kus iga tool on inventariseeritud ja iga ettekanne registreeritud, kus igat 
ülekuulatavat manitsetakse tõtt rääkima. Just seal pöörati kõik pahupidi, keegi ei teadnud 
midagi, keegi ei olnud süüdi, kõik valetasid nii häbematult, et isegi kohtuesimees Perez 
pidi hiljem tunnistama, kui raske oli selles juhtumis tõe jälile saada ning vahet teha, kes 
valetab ja kes räägib tõtt. 

Tõepoolest, mida kõike selle asja uurimise ajal kokku valetati ja vassiti, mis kõik 
salapolitsei intriigide ja nuuskuritöö tagant päevavalgele ujus! See kõik meenutab 
Brigade de Surete aegu, mil sunnitööline Vidocg politseid juhtis ja oma nimekirju pidas, 


või Fouche kabinetimeetodit, või salateenistuse osa Dreyfusi protsessis, ning lõpuks ka 
politseiohvitseride Chiappe'i ja Bonny korruptiivset tööstiili. 

Mehdi Ben Barka juhtum tõi politseimundril nähtavale jälle need plekid, mida seal oli 
püütud hoolikalt, kuid paraku tagajärjetult üle võõbata. Pole midagi imestada, et kohtu- 
uurija Zollinger ja eraldi selle juhtumi tarbeks loodud erikomisjon kõvasti vaeva nägi, et 
mitte päris toppama jääda, ning hundi eest põgeneva jänese kombel taktikalisi haake pidi 
tegema. Lugu algas juba inspektor Souchoniga narkomaaniavastasest brigaadist, kes ajas 
imestusest silmad pärani. Kuidas, tema võttis 29. oktoobril Saint-Germaini bulvaril kinni 
marokolase nimega Mehdi Ben Barka? See on ju mingi eksitus! 

See ei ole eksitus, inspektor, on usaldusväärseid tunnistajaid! 

Ah jaa, tuli lihtsameelsele Souchonile lõpuks meelde, 29. oktoobril kutsus ta tõepoolest 
ühe narkootikumidega äritseja endaga autosse pisut sõitma. Kas see mees oligi,siis Mehdi 
Ben Barka? Mis te räägite! 

Miks ei toodud vahistatut prefektuuri ja antud üle kohtu-uurijale, nagu näeb ette 
eeskiri? Vahistatu? Souchon oli ülimalt imestunud. Lubage, lubage, mingist vahistamisest 
ei saa juttugi olla. Pole isegi vahistamiskäsku. 

Miks viidi Mehdi Ben Barka just gangster Boucheseiche'i villasse? 

Kuidas nii? Narkomaaniabrigaadi inspektor Souchon ei jõudnud ära imestada. See kena 
villa kuulus siis narkootikumidega äritsejale Boucheseiche'ile? Ennäe, mida elus kõik 
võib ette tulla! 

Kelle korraldusel selline kinnivõtmine õieti aset leidis? 

Nojah, seda võib inspektor Souchon täpselt öelda. Korralduse andis Surete Naüonale"i 
juhtiv kriminaaldirektor härra Aubert. Ja kui Souchon nüüd õigesti mäletab, siis oli 
direktor Aubert'i telefonikõnes juttu ka härra Foccart'ist, presidendipalee julgeole-kugrupi 
ülemast. Nii et tema täitis ainult oma teenistuskohustusi. Koik muu ei lähe talle, väikesele 
politseiinspektorile, üldse korda. Käsutäitmine on meie peres endastmõistetav. 

Teine kinnivõtja inspektor Voitot teadis veel vähem kui tema kolleeg Souchon. Kuidas 
ta peakski midagi teadma, kui tema ülesanne oli inspektor Souchoni lihtsalt julgestada. 
Nemad, muide, täitsid ainult kellegi vuntside ja mustade prillidega monsieur” käske, kes 
kogu operatsiooni isiklikult juhtis. Selle monsieur' nime inspektor Voitot öelda ei oska, 
ehk teab seda tema kolleeg. Inspektor Souchon teadis tõepoolest: monsieur Lopez. 
Temalt oli too laenanud ka vuntsid ja prillid, mida ta autos kandis. Lihtsalt väike nali, 
monsieur Lopez armastas selliseid nalju. Võib-olla soovis ta tundmatuks jääda ning 
sellega edaspidi politseile kasulik olla. Noh, inspektor Voitot, kuidas sellega oligi? 

Aga muidugi, monsieur Lopez oli kolmas mees «Peugeot*s.» Ta ei teadnud aga öelda, 
kes andis selleks operatsiooniks korralduse. See ei huvitanudki teda. Kusagilt oli talle aga 
jäänud kõrva taha Foccart'i nimi. 

Komisjon palus informatsiooni ka monsieur Aubert'ilt, Surete kriminaaldirektorilt. Too 
lõi imestunult käsi kokku. Kuidas, kaks kriminaalpolitsei inspektorit segatud nii räpasesse 
loosse? Kohutav! Loomulikult vabastatakse nad kohe ametist ning võetakse vahi alla. 
Monsieur le directeur kavatses korraldada selles asjas põhjaliku ja halastamatu juurdluse! 

Bon, mon directeur, aga seletage, palun, miks te helistasite sellessamas asjas inspektor 
Souchonile? 


Monsieur Aubert oleks nagu puuga pähe saanud. Taevas hoidku, kes söandas niisugust 
häbematust rääkida? Tema, siseministeeriumi juhtiv kriminaaldirektor peaks olema 
võimeline niisuguseks kuriteoks? See Souchon on igavene reetur! 

Ka Pariisi politseiprefekt härra Papon oli jahmunud. Mida see segaseks läinud inspektor 
Souchon õieti väidab? Et pärast Mehdi Ben Barka toimetamist Boucheseiche'i villasse 
kandis ta sellest otsekohe ette oma ülemusele, kriminaaldirektorile ja politseiprefektile? 
Sellised tüübid häbistavad Prantsuse politseijuhtide head nime! Õnneks ei usu seda juttu 
keegi. Muidugi ei saa Pariisi politsei sinna midagi parata, et mõned südametunnistuseta 
tüübid oma politsei töötõendit kuritarvitavad, paljugi, mis võib juhtuda! 

Siitpeale hakkas erikomisjon oma asjaga kaunis vaevaliselt edasi liikuma. Tihti pidi 
uurija Zollinger päevade viisi tähtsaid andmeid ootama. Souchoni ja Voitot' tunnistusi 
Mehdi Ben Barka kinnivõtmisest Saint-Germaini bulvaril hoiti Ouai des Orfevre'il 
kaheksa päeva, enne kui need uurijale üle anti. 

Pariisi Police Judiciaire'i ülem õigustas end hiljem sellega, et viivitus oli tingitud 
valitsuse tegevusest. Nimelt kavatses Prantsuse valitsus nende kaheksa päeva jooksul 
astuda Marokos mõningaid diplomaatilisi samme, et Mehdi Ben Barka vabaks lastaks. 
See kõik oli muidugi kasutu, sest mitte Rabat ei röövinud Ben Barkat. Maroko 
opositsioonijuht oli selleks ajaks kindla peale surnud, ehkki tema laipa pole tänase 
päevani leitud. 

Mõni aasta hiljem avastatud skeletil tuvastati küll mitmeid tunnuseid, mis viitasid 
Mehdi Ben Barka maistele jäänustele, kuid täpne identifitseerimine ei olnud enam 
võimalik. 

Nii erikomisjon kui ka kohtu-uurija tundsid end ikka ebamugavamalt. Afääri niidid 
läksid silmnähtavalt sassi, telefonid, mille kaudu neile küsimusi ja manitsusi edasi öeldi, 
seisid ikka suurematel ja suurematel kirjutuslaudadel. Kuid mees, kelle pärast kogu see 
töö käis, marokolane Mehdi Ben Barka, oli jäljetult kadunud. Gangsteripealik 
Boucheseiche jõudis Marokosse põgeneda, tema villa Fontenay le Vicomte'is oli tühi. 
Ametlikel andmetel polnud Mehdi Ben Barkat ka Rabatis. Pariisis polnud samiti kellelgi 
aimu, kust teda otsida. Süret€ ülemused kehitasid õlgu, nuhkidel ei olnud millestki ette 
kanda. 

Jõepolitsei ja tuukrite kaasabil korraldati suur aktsioon Pariisi veekogude 
läbiotsimiseks. Kuulati üle taksojuhid, hotelliomanikud, restoranipidajad, poemüüjad, aeti 
jalule flic'id ja sandarmeeria. Kokku kuulati üle ligi kakssada tunnistajat. Sadamad ja 
piiripunktid võeti kontrolli alla. Kuid kogu vaev oli asjata. Mehdi Ben Barka jäi 
kadunuks, nagu oleks ta maa alla vajunud. 

Kuni politsei ja justiitsorganid Mehdi Ben Barkat ja tema röövimise korraldajaid taga 
otsisid, nägid teised politseiametnikud ja julgeolekutöötajad samasugust vaeva, et selle 
afääri otsi vette peita. 

Näiteks kas või komissar Bouvier Pariisi kriminaalpolitseist, tuntud kriminalist, kelle 
edusammudest ajalehed sageli üle mitme veeru ulatuvate pealkirjadega teada andsid. 
Bouvier võttis kampa filmiagent Georges Fignoni, kes oli just Mehdi Ben Barka röö- 
vimise ajal koos ajakirjanik Bernier'ga Saint-Germainil ringi lonkinud, ning lavastas koos 
temaga samuti inimröövi. 

Kui erikomisjon lõpuks Figonini jõudis ning teda üle kuulama asus, pidi ta imestusega 
nentima, et monsieur Figon oli monsieur Bouvier'le juba kõigest rääkinud. Monsieur le 


commissaire oli seepärast õigeks pidanud viia Georges Figon ühte vaiksesse kohta, 
prefektuuri ja erikomisjoni silma alt ära, ning seal luku taha panna. Alles pärast seda, kui 
filmiagent oli lubanud asjast vaikida ning selle eest ka kenakese summa tasku pistnud, 
võis ta oma teed minna. 

See jutt tundus lausa uskumatuna, seepärast otsustati kõigepealt komissar Bouvier' 
käest järele küsida. Monsieur le commissaire kirtsutas ainult põlastavalt nina: paljugi 
mida üks nuhk välja ei mõtle! Tõepoolest, ta kuulas Figoni üle, see oli ju lõpuks tema 
kohus. Kuid mingist väljapressimisest ja vaikimistasust ei saa loomulikult juttugi olla, see 
on kõik härra filmiagendi fantaasia. 

Uurija Zollingeri hakkas see juba ära tüütama: iga tunnistaja ütluse lükkab järgmine 
ümber. Ta andis kiiresti korralduse vahistada filmiagent Georges Figon. Zollinger polnud 
ju mingi 

algaja ning teda hakkas tõsiselt huvitama, mille unustamist härra Figonilt nii tungivalt 
nõuti. 

Figoni tunnistustest oleks kohtul palju kasu olnud. Küllap , oleks eesistuja Perez siis ka 
paremini aru saanud, kes tõtt räägib ja kes valetab. Kuid Figonile ei olnud antud kohtus 
esineda. Kui politseinikud teda kinni võtma läksid, leidsid nad korterist surnud Figoni. Ja 
nagu Stavisky või Prince'i asjas, asus ka siin politsei järgmisel päeval seisukohale, et 
filmiagent Figon pani toime enesetapu. 

Järjekordselt võttis üks tähtis tunnistaja endalt kriitilisel momendil elu. Hiljem avaldas 
«Paris Match» selle enesetapu üle kahtlust. Ajakirjanik väitis, et Figoni mõrvas keegi, kes 
oli väga huvitatud, et too lobisema ei hakkaks. Süret€ ja prefektuur ei teinud sellest 
etteheitest väljagi. 

Kus Figoni surma põhjused ka ei peituks, selge on igatahes see, et kõrgemate huvide 
mängutulek tähendab alati tähtsate tunnistajate «enesetappu» lausa Süret€ silme all. 

Filmiagent Figon oli igatahes surnud, komissar Bouvier eitas kõike ning ajakirjanik 
Bernier ei osanud röövi kohta midagi tarka rääkida. Ta ütles siiski mõned nimed, kes 
pidavat asjaga kursis olema, näiteks komissarid Bouvier ja Marchand Pariisi 
kriminaalpolitseist, samuti komissar Caille Renseignements gneraux'si, Süret 
Nationale'i kümnendast direktsioonist ehk poliitilisest eripolitseist, kes tegeleb riigi 
elanikkonna jälgimise ja mõnede politseiharude tegevuse kontrollimisega. 

Komissar Caille'd oli ka Figon nimetanud. Kui teda küsitleti, ei osanud ta muidugi 
midagi täpsemat öelda. Hiljem, kohtuprotsessil pidi ta siiski tunnistama, et 
Renseignements g€neraux oli kavandatavast kuriteost teadlik ammu enne Mehdi Ben 
Barka röövimist. Süret€ Nationale'i komissar Caille teadis ilmselt ka Figoni osa selles 
afääris, ehkki üldsuse ees on see siiani saladus. Tõenäoliselt oli Figon provokaator. 

Kui kohtu eesistuja Perez tahtis teada, kes andis Renseignements gEneraux'le 
informatsiooni, kehitas komissar Caille saladuslikul ilmel õlgu ning keeldus oma 
infoallikat avaldamast — nagu kunagi sõjaväeluure ohvitser Henry Dreyfusi protsessil. 

Monsieur Lopez, valevuntsidega mees, sattus sellesse afääri Prantsusmaa 
julgeolekusüsteemi teisi harusid pidi. Ta oli mitmekülgne mees, ning kaugeltki mitte 
ainult selles intriigis. Oma viie tuhande frangise kuupalga sai ta Air-France"Y teenistuse 
ülemana Orly lennuväljal. Peale selle oli ta niinimetatud brigade mondaines ehk teiste 
sõnadega narkootikumi- ja komblusbri-gaadi mitteametlik informaator, samuti SDECE 
infrastruktuuri «korrespondent», seega valis- ja vastuluure agent. Põhiliselt töötas ta 


SDECE ülema asetäitja kolonelleitnant Leroy, alias Finville'i heaks. Kuid kogu sellele 
koormale oli ta ainult ühe õla alla pannud, teine oli Maroko riigipolitsei jaoks. Selles 
liinis allus ta kindral Oufkirile. Monsieur Lopez oli üldse harjunud kõrgete aukandjatega 
koos töötama. Seepärast pole ka midagi 

imestada, et inspektorid Souchon ja Voitot teda nii teenistusvalmid abistasid. 

Nähtavasti ei olnud Antoine Lopezil sellest neljast ametist ikka veel küllalt, sest ta 
pidas Montmatre'il veel hotelli, millega ühtlasi hoiti silma peal teatud 
allilmaringkondadel. Kõigele lisaks olid tal kopsakad aktsiad äriühingus, mille haldusse 
kuulus Rahvuskogu, Saadikutekoja ja Senati restoranimajandus. 

Teenistuse ülemana töötas monsieur Lopez loomulikult koos ka Orly lennujaama 
politseiga, Süret€ eriüksusega. See tuli küll alles hiljem välja, kui protsess juba täie hooga 
käis. Nimetatud koostöö tõi Air-France'i teenistuse ülemale (tegelikult küll SDEEE 
agendile) omajagu ka ebameeldivusi kaela, sest Orly lennuvälja politsei ja SDECE ei saa 
omavahel kuigi hästi läbi. Lõpututes jagelemistes toppisid nad oma nina ka niisugustesse 
asjadesse, mis toid monsieur Lopezile mõlemalt poolt palju tüli kaasa. 

Lennujaamapolitsei, SDECE ning mitmepoolse agendi ja Air-France'i mehe Lopezi 
kohta tõi Mehdi Ben Barka afäär päevavalgele ühe tähelepanuväärse asja. Lopez oli 
lasknud Orlys kõrgete külaliste vastuvõturuumi ühe Picasso maali taha paigutada 
ülitundliku mikrofoni, millega kuulati pealt ja salvestati nende kõnelusi. Monsieur Lopezi 
arvates ei olnud selles midagi halba: kui pariislastel on suur kõrv, miks ei võiks 
lennujaamas siis väike kõrv olla? 

Mehdi Ben Barka röövimise kohta teadis Antoine Lopez nii mõndagi huvitavat rääkida. 
Kuritegu planeeriti ammu, sest juba monda aega enne 29. oktoobrit 1965 oli Rabatis 
tekkinud kavatsus Mehdi Ben Barka Marokosse tuua, kasutades vajaduse korral ka 
erakordseid abinõusid. Kindral Oufkir olevat seda ise monsieur Lopezile kinnitanud. 
Multiagent väitis, et ta informeeris asjast ka SDECE juhte kindral Jacguier'd ja 
kolonelleitnant Leroy-Finville'i. Ka kohe pärast Mehdi Ben Barka toimetamist 
Boucheseiche'i villasse teatas ta sellest oma vahetule ülemusele Leroy-Finville'ile. Ise 
kasutas ta varjunime Don Pedro, ülemuse pseudonüüm oli Thomas. Telefoni viimane ise 
aga vastu ei võtnud. 

Oma arvamuse selle kuriteo organisaatorite kohta ütles ta kõhklemata välja. Ta ei 
kahelnud hetkegi, et röövimise korraldasid Maroko salateenistuse ohvitserid Dlimi ja 
Chtouki Raba-tist ning Maroko politsei peainspektor EI Mahi, kes töötas vaheldumisi nii 
Rabati siseministeeriumis kui ka Maroko saatkonnas Pariisis. Prantsusmaa poolt olid 
niidid Leroy-Finville'i käes. Kindral Jacguier, kriminaaldirektor Aubert ja Elysše palee 
teenistusülem Foccart olid samuti kõigesse pühendatud. Kuid rnis Mehdi Ben Barkast 
saanud on, seda ei osanud ka monsieur Lopez öelda. Tema mure oli hoolitseda selle eest, 
et Ben Barka elusalt ja tervelt Fontenay le Vicomte'i toimetataks ning et huvitatud 
pooltele asja õnnestumisest teatatud saaks. Kui ta viimati Ben Barkat nägi, oli too elus. 
Hiljem täiendas Lopez 

oma ütlusi ning seletas, et 30. oktoobril, niisiis päev pärast röövimist kohtus ta Pariisi 
lähedal ühes villas härrade Oufkiri, Dlimi ja Chtoukiga. Vesteldi Maroko turismist... 

SDECE ülemal kindral Jacguier'1, nagu ka politseiprefekt Paponil, kriminaaldirektor 
Aubert'il ja teenistusülemal Foccart'il polnud muidugi õrna aimugi, millest Antoine 


Lopez rääkis. Jacguier oli kohe pärast röövi pensionile läinud ning puges nüüd täieliku 
teadmatuse taha. Ka tema asetäitja Leroy-Finville ei teadnud algul asjast midagi. Mingit 
teadet Don Pedrolt Fontenay le Vicomte'is toimunud randevuust pole ta saanud. Hiljem 
tuli talle see teade siiski meelde, kuid ta olevat selle saanud alles 1966. aasta jaanuaris. 
Mis puutub aga röövimisse, siis sellega ei ole tal küll mingit pistmist. Vahest ehk oskab 
monsieur Lermachant härradele uurijatele midagi huvitavat öelda. 

Ja nõnda ikka edasi. Uusi nimesid tuli kogu aeg juurde. Kes astus mängu tunnistajana 
või kaasteadjana, kes oli midagi kuulnud, kes teadis veel paremini, kes ei teadnud üldse 
mitte midagi. 

Sürete ja politseiprefektuur ajasid kogu süü SDECE ja Elysee palee julgeolekugrupi 
tegelase Foccart'i kaela. SDECE omakorda püüdis veeretada vastutuse Renseignements 
genšraux', teiste sõnadega Süret€ peale. Vanal äraproovitud viisil püüdsid politsei ja 
julgeolek musta notsut vastastikku teineteisele kaela sokutada. 

1966. aasta 5. septembri pealelõunal algas lõpuks Pariisi Palais de Justice'is Ben Barka 
röövijate kohtuprotsess. Toimikute maht oli vahepeal jõudsasti kasvanud, kuid selgust 
vaevalt juurde tulnud. Süüdistatavaid oli kokku kolmteist, kellest kindral Oufkir, major 
Dlimi ja politseiohvitser Chtouki viibisid Rabatis. Marokosse jõudsid põgeneda ka 
gangsteripealik Bouche-seiche, kupeldajad Le Ny ja Paleise ning murdvaras Dubail. 
Rahvusvahelisest vahistamiskäsust hoolimata ei olnud neist kedagi kohtuistungil. Maroko 
politseiohvitser EI Mahi, Pariisi inspektorid Souchon ja Voitot, ajakirjanik Bernier ja 
multiagent Lopez astusid kohtusaali käeraudades, salateenistuse ohvitser Leroy-Finville 
ilma nendeta. 

Süüdistus taotles 200 ning kaitse 36 tunnistaja ülekuulamist. Nende hulgas oli ka 
peaminister Pompidou ja siseminister Frey, kes aga valitsuse otsusega oma tunnista ] 
akohustustest vabastati. Protsess kestis nädalaid ning kogu selle aja jätkasid 
julgeolekuteenistuse härrad kohtu ees oma peitusemängu. 

Leroy-Finville'il oli Don Pedro telefonikõne Thomasele jälle meelest ära läinud. Kõne 
vastuvõtnud kolonelleitnant Boitel ei osanud öelda, kas ja miks ta kõne kolme kuu pärast 
edasi andis. Pensionile läinud kindralit Jacguier'd süüdistas Lopez selles, et see teadis 
röövimisest, kuid ei andnud infot edasi. Erukindralil polnud muidugi vähematki kavatsust 
patuoinaks hakata. Enneaegse pensionilesaatmise pärast niigi pahural kindralihärral läks 

kops üle maksa. Mis jutt see on, et tema ei andnud infot edasi? Loomulikult edastas ta 
kõik andmed, otsekohe ja õigesse kohta! 

Kohtusaalis võttis maad piinlik vaikus. SDECE ja selle ülem kindral Jacguier allusid 
tollal veel otse valitsusjuhile. Kas siis valitsus oli samuti asjaga kursis? 

Jacguier' järglane kindral Guibaud püüdis otsekohe päästa, mis päästa annab. Nimesid 
nimetamata hakkas ta tehtud ükskõiksusega seletama, et Lopez oli tõepoolest mõningaid 
tema mehi informeerinud. Mingid marokolased olevat kavatsenud Mehdi Ben Barkat 
röövida ja tappa, kuid midagi täpsemat ta ei teadvat. Midagi erilist selles ei nähtud, sest 
salateenistusel lihtsalt peab olema kõigest ülevaade, mis maailmas toimub. 

Kohtu eesistuja Perez oleks tahtnud teada, kes need informeeritud luuretöötajad olid, 
kuid kindral Guibaud raputas tõrjuvalt pead. Nii kaugele ta ei saa minna, need mehed 
peavad jääma saladusse. Kui tema, kindral Guibaud, avaldab praegu nende nimed, peab 
ta nad kohe ka erru saatma, sest siis ei saa nad enam täita oma vastutusrikast kohust pour 
la patrie — kodumaa ees. 


Süret€ Nationale'i kitsamast ringist pärit tunnistajad ei suutnud üldist pilti muuta. 
Kohtuistungi protokollist ilmneb, et nii SDECE kui ka Renseignements gneraux' 
direktsioon teadsid kavandatavast röövimisest juba 1965. aasta aprillis. 

Ühes Renseignements gõnEraux' ettekandes 21. aprillist 1965. aastast on märgitud, et 
marokolased, sealhulgas ka kindral Oufkir arutasid Pariisi «Hõtel Crillon'is» koos oma 
prantslastest partneritega röövi korraldamist. Kohtus päriti selle kohta selgitust 
osakonnaülemalt Boucoiranilt. Too vingerdas nagu angerjas konksu otsas. Tõsi, 
niisugune märge on Renseignements g€neraux' dokumentides tõepoolest olemas, kuid see 
toetub ajakirjandusest kogutud andmetele. 

Kui kohus soovis neid ajaleheväljalõikeid näha, kehitas osakonnaülem Boucoiran 
abitult õlgu. Vahepeal oli toimik koos väljalõigetega kaduma läinud. 

23. septembril esines kohtus inspektor Souchoni abikaasa, kelle tunnistused aitasid 
selgitada Süret€ tööstiili. Nimelt olevat Lopezi kaitsja, maitre Hayot püüdnud tema meest 
veenda kohtus, valetama. Souchon, kelle osa Mehdi Ben Barka röövimises oli niigi selge, 
pidi väitma, et ta ei rääkinud telefoni teel mitte kriminaaldirektor Aubert'iga 
siseministeeriumist, vaid komissar Caillega Renseignements g€n€raux'st. 

Maitre Hayot lükkas selle süüdistuse otsekohe tagasi ning ähvardas tunnistajat koguni 
laimu eest vastutusele võtta. 

Järgmisel päeval esitatigi laimusüüdistus, kuid seda ei teinud mitte maitre Hayot, vaid 
politseiprefekt Papon ja komissar Caille, ning mitte proua Souchoni, vaid kellegi 
tundmatu vastu. Kõik said väga hästi aru, et see oli selge hoiatus neile, kes luga palju 
rääkida kavatsesid. 

Mehdi Ben Barka juhtum tõi päevavalgele kogu selle imperia- 

listliku julgeolekuorganisatsiooni repertuaari: tunnistajate mõju- 
tamine, «enesetapud», asitõendid, mis ametiruumidest mõistatuslikult kaduma lähevad, 
politseinikud, kelle käe all sulid töötavad, politseiülemad, kes ohjeldamatult valetavad. 

19. oktoobril 1966 lükati protsess kaheksa kuu võrra edasi. Selle põhjus oli Maroko 
majori Dlimi ootamatu väljailmumine; ta andis end vabatahtlikult Prantsuse kohtu kätte. 
Major Dlimi, kindral Oufkiri ja politseiohvitser Chtouki vastu oli eeluurimise ja eriti 
kohtuprotsessi käigus tõsiseid süütõendeid kogunenud. Erikomisjon tegi kindlaks, kindral 
Oufkir ja major Dlimi kohtusid 30. oktoobril Pariisis ning sõitsid kohe seejärel Bouche- 
seiche'i villasse. Kaks Boucheseiche'i lähikonnast pärit kurjategijat, ühtlasi ka Surete 
koputajad, olevat koguni Mehdi Ben Barka tapmise juures viibinud. Nende jutu järgi 
olevat Oufkir omaenda käega opositsioonijuhi surnuks pussitanud. 

Erikomisjon jäi selle väitega nõusse, kuid kui kohus istungit 6. juunil jätkas, ei 
suudetud asjasse lõplikku selgust tuua. Välja ei õnnestunud selgitada ka laiba asukohta. 
Istung kestis veel seitse pikka nädalat, enne kui lõpuks kohtuotsus tehti. End 
vabatahtlikult üles andnud major Dlimi, Maroko politseiohvitser EI Mahi, ajakirjanik 
Bernier, luuretöötaja Leroy-Finville ja politseiinspektor Voitot mõisteti õigeks, Maroko 
ohvitserid Oufkir ja Chtouki, gangsteriboss Boucheseiche ning tema kaasosalised Dubail, 
Patisse ja Le Ny tagaselja eluks ajaks sunnitööle. 

Multiagent Lopez sai kaheksa ja inspektor Souchon kuus aastat sunnitööd. Nemad 
kahekesi olid ka ainukesed, kes karistuse pidid ära kandma. 


Marseille" maffia 


17. jaanuaril 1970 mõistis Pariisi vandekohus kuuekümne ühe aastase Barthelemy 
Guerini kahekümneks aastaks sunnitööle. Tema kaasosalised pääsesid märksa kergemini. 

Barthelemy Guerini, hüüdnimega Meme, oli juhtinud maffia-taolist 
gangsteriorganisatsiooni, mis andis juba nelikümmend aastat Marseille' allilmas tooni 
ning avaldas suurt mõju kogu riigi lõbustusasutuste tegevusele. Guerini klann ei olnud 
mitte .ainult kurjategijate bande, vaid vähemalt aeg-ajalt ja Marseille' piirkonnas ka 
arvestatav poliitiline jõud. Kunagi räägiti isegi niisugustest aegadest, mil ilma Guerini 
toetuseta ei suutnud [ükski poliitik midagi erilist korda saata. Ühtegi politseiametnikku ei 
nimetatud ametisse ega edutatud ilma Guerini heakskiiduta. .'Kas see just täpselt nii oli, 
on tagantjärele raske öelda. Igatahes sõltus Guerini nagu ka teiste tänapäeva 
gangsteribandede mõju suuresti sellest, kuivõrd nende kuriteod toetuvad ärilisele .alusele 
ning on kantud kapitalistlikust ettevõtlusest. Organiseeritud kuritegevusel on 
Prantsusmaal igivanad traditsioonid. Juba La Reynie ja tema eelkäijad pidid kurjategijate 
bandedega lahinguid lööma. Vaevalt on üheski teises Euroopa kapitalist- 

likus riigis kuritegevus olnud nii tihedalt ühiskonnaelu ja poliitikaga seotud kui 
Prantsusmaal. Suurkapital on alati kuritegevusega seotud olnud, nagu ka organiseeritud 
kuritegevus toetub kapitalistlikule kasumiihale. Niisugune vastastikune sümpaatia viib 
lõpuks sellele, et piirid hästiorganiseeritud gangsteritrustide ja suurkapitalistlike 
ettevõtete vahel ikka enam ähmastuvad. Organiseeritud kuritegevusel on alati olnud hea 
nina äri ja kasumi peale. Lugematul hulgal suurkontserne on asutatud tänu kuritegelike 
tehingutega hangitud kapitalile, paljud suured gangsteripealikud on paigutanud oma 
pettustest, röövimistest, narkootikumiärist, väljapressimisest, valemängimisest ja prosti- 
tutsioonist saadud tulud soliidsetesse firmadesse või asutanud omaenda firmad. Nii 
muutuvad gangsterijõugud üha enam ise kapitalistlikeks ettevõteteks ning gangsteriboss 
ärijuhiks. Kurjategijatest, igasuguse korra ja allumise vastastest saavad täpsed ja 
korralikud maksumaksjad. 

Monopolismieelsel Prantsusmaal pani politseiminister Fouche mängupõrgud, bordellid, 
prostitutsiooni ja muu sellise kuritegevuse taimelava maksu alla, rakendades nad seega 
riigi teenistusse. Kuid maksustatud jäid ikka selleks, kes nad olid: mänguriteks, 
kupeldajateks ja libudeks, inimrämpsuks ühiskonna kõige sügavamates põhjakihtides, 
muust ühiskonnast ületamatu kuristikuga lahutatuks. 

Imperialismiajastu Prantsusmaal on organiseeritud kuritegevus majanduse ja poliitikaga 
tihedalt seotud, Guerini-taolised gangsterid kuuluvad ise ülemkihti, kujutades endast 
ühiskonnakasulikku tulutoovat elementi. Guerinide perekond on siin just sobiv näide. 
Tema rajaja Antoine Guerini tuli veidi enne Esimest maailmasõda Korsikalt 
Marseille'sse. Tollal viieteistkümneaastane poiss soovis iga hinna eest suureks meheks 
saada. Algul pandi ta pagari õpipoisiks, kuid see tee ei paistnud küll rikkuse ja 
lugupidamise poole viivat, ning ta tegi pagariärist minekut. Marseille — Euroopa, 
Aafrika ja Idamaade laevade ümberlaa-dimissadam — oma vilka laevaliikluse ja kirju 
rahvastikuga oli juba tollal ideaalne kogunemiskoht salakaubavedajatele ja igat masti 
muudele sulidele. Mitte kusagil mujal Prantsusmaal polnud petised nii hästi 
organiseerunud, mitte kusagil mujal polnud kurjategijad end nii hästi põranda all sisse 
seadnud, mitte kusagil mujal ei põimunud salakaubavedu ja kaubandus, kuritegevus ja 


poliitika nii tihedalt läbi kui Prantsusmaal. Marseille' allilm, milieu, kujutas endast nimelt 
olulist faktorit valimisvõitluses, tema seisukoht võis valimistulemuste kujunemisel 
otsustavaks saada. Isegi Viienda Vabariigi ajal tuli veel ette, et kandidaatidele antud 
häälte üldarv ületas hääleõiguslike kodanike arvu, kusjuures ülearused hääled anti just 
nende kandidaatide poolt, Kes olid allilma poolehoiu ära teeninud. Nii mõnigi Marseille' 
'innapea, saadik või politseiülem olid oma positsiooni eest milieu peameestele tänu võlgu. 

Milieu tasus hästi neile, kes teda teenisid. Kuid ta ei käitunud 

just eriti peenetundeliselt nendega, kes talle tee peale ette jäid. Marseille' 
sadamabasseinist tõmmati rohkem laipu välja kui kusagil mujal Prantsusmaal. Ka ei 
olnud kusagil mujal nii palju kiiresti rikastunud politseinikke ning mõrvatud politseinikke 
kui Marseille's, selles Euroopa Chicagos. 

Kõigel sellel oli noore Antoine Guerini jaoks palju suurem külgetõmbejõud kui 
üksluisel ja väsitaval pagaritööl range meistri käe all. 

Nii läkski Antoine meelsamini sutenööride juurde ametit õppima. Ta alustas ühe 
tüdrukuga, kuid õige pea oli neid tema käsutuses juba rohkem. Temast sai Mac või Jules, 
nagu Prantsusmaal sutenööre kutsutakse. Antoine oli kokkuhoidlik Jules, tema heaks 
töötavatele tüdrukutele ei jätnud ta õieti midagi. Libudelt saadud raha pani ta hoolega 
kõrvale, kuni seda piisas oma väikese baari avamiseks. Sellest algabki tegelikult Guerini 
majanduslik tõus. 

Baar on ideaalne koht kapitali mahutamiseks. Siin saab tulutoovaid mängutube pidada, 
siin võib selliseid kaupu turustada, mis tõotavad muinasjutulisi kasumeid: salakaubana 
sissetoodud alkohol ja tubakas, kokaiin ja heroiin, pornograafia ja armastus. 

Seepärast tekib Antoine'i baarile varsti sõsarettevõte, siis veel üks ja veel üks. Tollivaba 
kaubaga äritsemine omandab üha suuremad mõõtmed. Ärialane suhtlemine, kaubakäive 
ja investeeringud muutuvad nii mitmekülgseks ja keerukaks, et Antoine ei saa sellega 
enam üksi hakkama. Korsikalt tuleb nooremad vennad appi kutsuda. 

Nii tekkiski Guerini perekonnakontsern. Oige pea tuli hakata ka milieu's oma sõna 
kaasa rääkima. Siit sugenes muidugi ka uusi muresid, sest vanad kalad tegid uustulnukale 
elu kaunikesti keeruliseks. Ülekaal oli nende poolel, sidemed laialdasemad. Ainult oma 
vendadele ja enda poole võidetud väikestele sulidele toetudes ei oleks Antoine Guerini 
kaugele jõudnud. Ta vajas liitlasi. Taiplikud Guerinid nägid väga hästi, kuidas teised 
toimisid ning ka nemad hakkasid poliitikuid, advokaate, kohtunikke ja politseinikke ära 
ostma. 

Läks lahti omapärane põrandaalune sõda. Guerini mehed andsid oma konkurente 
politseile välja, konkurentide agendid politseis hoolitsesid aga selle eest, et kaotused 
võimalikult väikesed oleksid. Esimesel soodsal võimalusel läks sama masinavärk teistpidi 
tööle. Mõjukad ametikohad valitsusasutustes ja politseis muutusid allilmas toimuvate 
pikkade vaevarikaste läbirääkimiste ja veriste kokkupõrgete objektiks. Iga 
gangsterisündikaat nägi kurja vaeva, et oma meest konkurendi omaga võrreldes paari 
pulga võrra kõrgemale upitada. Nii nagu soliidsed firmad sõlmivad ärialaseid 
kokkuleppeid, nii andsid gangsterid krediidina altkäemaksu ning käsitasid mõrvatasu 
kapitalimahutusena. 

Guerini klanni tähetund tuli vahetult enne Teise maailmasõja lõppu. Pärast 
Prantsusmaa okupeerimist asusid Guerini 

konkurendid kähku natside ja Vichy meeste poolele ning ei olnud kitsid Guerini-vendi 
ülemuste ees tõrvama. Nii ei jäänud viimastel muud üle, kui kahe tule vahele sattumisest 
hoidumiseks teisele poolele asuda. 

Ka USA maffia boss Lucky Luciano oli valmis koostööks sõjaväeluurega fašistlike 
teljeriikide vastu., Luciano ja Antoine Gue-rini vahel valitsesid sõbralikud suhted, nad 
aitasid teineteist nii ärilistes kui ka mitteärilistes asjades. Ameeriklased, kes valmistasid 
ette dessanti Itaaliasse, sõlmisid Lucky Luciano kaudu kokkuleppe maffiaga tolle osast 
Lõuna-Euroopas. Asjasse tõmmati kaasa ka Guerini, sest eks olnud ju Marseille Itaalias 
paikn3vate Saksa vägede peamine tagalabaas. Guerini ja tema mehed toetasid 
Vastupanuliikumise võitlussalku, võtsid osa diversiooniaktidest natside ja Vichy režiimi 
vastu ning korraldasid ka ise kallaletunge. Pärast Prantsusmaa vabastamist tasus see kõik 
end kahe- ja kolmekordselt ära. Vaenlasega koostöös süüdistatuna pidid paljud Guerini 
konkurendid põgenema, paljud kaotasid oma mõju. Guerini klannist sai nii Marseille' 
allilma ainuvalitseja, lisaks sellele pärjati vennad veel vastupanuvõitlejate loorberitega. 
Saksa okupatsiooni ajal moodustatud ning USA ja Prantsusma salateenistuste heaks 
töötavaid gruppe ei saadetud ka pärast maa vabastamist laiali. Salateenistused kasutasid 
neid mitte enam fašistide, vaid eelkõige organiseerunud proletariaadi vastu võitlemiseks. 
Vendadele Guerinidele oli see ükskõik, peaasi, et tegutseti. 1947. aasta poliitiliste 
demonstratsioonide ja streikide ajal lasi Barthelemy Guerini alias Meme ilmselt USA 
luureteenistuse ülesandel maha kommunist Vincent Voulant'i ning haavas teist 
demonstratsioonist osavõtjat. Ehkki paljud tunnistajad tundsid tulistajas ära Meme 
Guerini, lõpetati tema asja uurimine. Salateenistused ei jätnud oma meest hätta. Guerini 
klann muretses Memele korraliku alibi ning politsei võttis selle meelsasti vastu. Niisiis ei 
toonud kommunisti mõrvamine Guerinidele mingeid pahandusi kaela. Vastupidi, mängu- 
põrgute, ööklubide, bordellide ja narkootikumiurgaste impeerium ajas oma kombitsad 
igale poole mööda Vahemere rannikut. Gue-rinidest said multimiljonärid, nende varandus 
kasvas muinasjutuliseks. Nad kuulusid ühiskonna koorekihti ning hoolitsesid advokaatide 
ja revolvrite abil kiivalt oma reputatsiooni eest. 

Kuid ka allilmas ei vaibu konkurents iialgi. Vanade, kõrvaldatud konkurentide asemele 
tulevad õige pea uued, kes peavad seniseid meetodeid aegunuteks. Ometi suutis 
gangsterikuningas Antoine oma seltskonda peos hoida ning võimul püsida. Nii kestis see 
kuni 22. juulini 1967. 

Sel päeval sõitis Antoine Guerini oma valge «Mercedesega» bensiinitankla juurde. 
Tema kõrval istus noorem poeg Francois. Auto ei jõudnud veel õieti peatudagi, kui kaks 
meest ligi astusid ning Guerini pihta tulistasid. Antoine Guerini, perekonnaklanni 
tugisammas, suri konkurentide kuulide all. See oli esimene tõsine löök Guerinide gang'i 
pihta. 

Antoine Guerini pihta tulistanud mehi ei õnnestunud politseil tabada. 

Alates 1964. aastast tegutseb Prantsusmaal kriminaalpolitsei, juures anti-gang-brigade, 
eriüksus, mille ülesanne on võidelda organiseerunud kurjategijatega. See üksus töötab 
suures osas koos allilma tegelastega ning sokutab igal sobival juhul oma agente 
gangsterite ringkondadesse. Ka Marseille' bandedesõja ajal ning Antoine Guerini 
mõrvaasja uurimisel astus see brigaad tegevusse ning sai jälile paljudele võllaroogadele, 
kes oleksid võinud loosse segatud olla. Kuid neil kõigil oli alibi ja hea advokaat. Ja ega 


politsei soovinudki ühe tapetud gangsteri-pealiku pärast liiga palju kära tõsta, olgu see 
siis pealegi Guerini ise. 

Antoine'i väljalangemine nõrgendas Guerinide perekonnaklanni küll tublisti, kuid see 
eksisteeris edasi. Uueks šefiks sai järgmine vend Barthelemy. 

Meme Guerini alustas pealikukarjääri ehtsa gueriniliku vendetta'ga, nii et 
organisatsiooni kiüefW Antoine Mondolinil olid järgnevatel nädalatel käed tööd täis. 
Mondolini oli Meme kasupoeg, kes tegi tavaliselt ära musta töö. Pärast Antoine'i 
mõrvamist muutus Guerini konkurentide jaoks õhk väga tinaseks, sest erinevalt politseist 
teadsid Meme ja Mondolini päris täpselt, kust Antoine'i mõrvareid tuleb otsida. Selle 
lahingu tagajärjel jäi ümmarguselt tosin laipa tänavatele. Ometi jõudis Meme vahepeal 
oma käega kinni maksta arve, mille võimsale klannile oli esitanud keegi 
väikesemõõtmeline suli nimega Claude Mandroyan. 

Kahekümne kuue aastane Claude Mandroyan, tähtsusetu tegelane allilmas, hulkur ja 
varas, kes ei suutnud ühestki avatud aknast mööda minna, jäi Guerini tasemest kaugele 
allapoole. 

Ta ei olnud kunagi ka ühtegi bandesse kuulunud ning muul ajal ei vaevunuks Guerinid 
temasuguse väikese kalakesega üldse käsi määrima. Ta oleks lihtsalt politsei abil 
kõrvaldatud. Kuid paraku jätkus sellel Mandroyanil häbematust tungida Guerinide 
villasse ning varastada sealt suure summa eest väärisesemeid samal päeval, mil maeti 
Antoine'i ning mil kogu perekond ja kõik sõbrad lahkunud šefi kirstu ümber seisid. 
Mandroyanil endal polnud vist küll aimugi, kellele too uhke villa kuulus. Teda paelus ilus 
maja, mis tõotas kenakest saaki ning kus ei paistnud kedagi kodus olevat. Saak oligi 
tõepoolest suur, kuid rõõmu sellest ei saanud ta kuigi kaua tunda. 

Allilma bossile ei valmistanud mingit raskust välja uurida, kes selle teoga hakkama oli 
saanud. Tarvitses vaid ühendusse astuda varastatud kraami kokkuostjatega ning varga 
nimi oli sedamaid käes. 

Varsti pärast seda, 27. juulil 1967, leiti Mandroyani laip ühes Marseille' üksildases 
kohas, mis kandis väga tabavat nime «Kanalite neem». Claude Mandroyan oli surnuks 
tulistatud. Leidmise hetkel oli tema keha veel soe. Tund aega enne surma; 

nähti teda koos Memega tolle «Mercedeses» — Guerinid eelistasid just seda automarki 
— linnast välja sõitmas. Sama kinnitas politseis ka Guerinide bande liige Marcel Fillot. 

Vennad Meme ja Pascal Guerinid ning nende ihukaitsjad meelitasid õnnetu suli 
üksildasse kohta, kus Meme temaga siis arved õiendas. Gangsterite jaoks igapäevane asi. 
Aga just nimelt see saigi vendadele Guerinidele saatuslikuks ning murdis lõplikult nende 
klanni võimu. 

Politsei võttis seekord asja tõsiselt käsile. Kaks ja pool aastat kulus uurimiseks ning 
tõendite kogumiseks. 2. novembril 1970 algas Pariisis lõpuks kohtuprotsess Barthelemy 
ja Pascal Guerini, Marcel Fillot ja veel kolme selle bande gangsteri vastu. 

Kolm päeva enne protsessi algust hoolitsesid Guerini konkurendid allilma vääriva 
sissejuhatuse eest. Nimelt jäi Guerini klanni killer Antoine Mondolini sel päeval auto 
alla, sai raskesti vigastada ning toimetati Marseille'i lähedal asuvasse Cavilloni haiglasse. 
Mondolini oli teadvuseta. Tema voodi ees istus nõbu Francois ning luges mingit 
õigusalast raamatut. 

Francois Guerini, 1967. aastal tapetud perekonnapea Antoine Guerini poeg, sarnanes 
oma isaga nagu kaks tilka vett küll välimuse poolest, kuid läks kõiges muus oma rada. Isa 


ja onu jälgedes käimise ja gangsteritraditsioonide jätkamise asemel õppis Francois 
hoolega õigusteadust ning kavatses saada tõeliseks seadusemeheks. 

Haiglapalatis valitses ängistav vaikus, mida vaid harva häirisid Mondolini oiged ja 
pööratavate raamatulehtede krabin. Just äsja oli ööõde sisse astunud, et haigele pilku 
heita. Samal hetkel paiskus uks valla ning kolm maskeeritud ja relvastatud meest tungis 
palatisse. Uks neist tõrjus õe ja noore Guerini nurka, teised kaks tormasid teadvusetu 
Mondolini kallale ning torkasid talle kitsa terava pistodaga otse südamesse. 

Seejärel tegid härrad konkurendid rahulikult minekut. Noorele Guerinile ei pööranud 
nad vähimatki tähelepanu. Perekonnatraditsioonid hüljanud gangsteripoeg ei kujutanud 
neile ju mingit ohtu. 

Meme Guerini, keda otsekohe asjaga kurssi viidi, võttis teate oma kasupoja 
vägivaldsest surmast vastu kivinenud ilmel. Vähe killefeid sureb loomulikku surma, 
surmaoht kuulub nende elukutse juurde. Pealegi oli Barthelemy Guerinil parajasti 
muudki, mille kallal pead murda. Kõigepealt tuli üle elada kohtuprotsess, kus teda 
süüdistati Mandroyani mõrvamises. Tapakirve alt tuli päästa omaenda pea. Seejärel saab 
ära lahendatud ka Mondolini mõrva lugu, ning sellisel viisil, mis on Guerinide vääriline. 

Meme protsessil oli süüdistuse peatunnistaja tema enda kaasosaline Marcel Fillot. 
Kriminaalpolitsei sai just tema käest teada, et viimati nähti Mandroyani koos Gueriniga. 
Ennekuulmatu lugu, reetmine klannis! Meme oli päris kindel, et tal õnnestub kogu see asi 
ilma eriliste raskete tagajärgedeta kaelast ära saada. Lõppude lõpuks oli ta pääsenud terve 
nahaga ka 1947. 

aastal, ehkki tookordki näitasid tunnistajad tema kui mehe peale, kes tulistas 
kommunist Voulant'i. 

Kindlasti läheb nüüdki kõik hästi. Ega siis tema ja vend Pascal ilmaasjata palganud 
viisteist advokaati, nende hulgas sellised tähed nagu Floriot ja maitre Isorini. Viimane, 
muide, kaitses omal ajal Petaini. 

Tõepoolest, juba teisel protsessipäeval hakkas tuul pöörduma. Marcel Fillot ütles oma 
varasematest tunnistustest lahti. Politseis olevat teda hirmutatud ja nii kaua piinatud, kuni 
ta lõpuks pidi rääkima seda, mida temalt nõuti. Nii jõutigi nende ütlusteni, millele 
toetudes prokurör nõuab nüüd Meme pead! 

Guerinidel ja kaitsjatel oli teisigi üllatusi varuks, kuid sedapuhku polnud nendest kasu 
— nagu ka kombineeritud alibitest ja advokaatide muudest hiilgavatest saavutustest. 

Tõendite uurimiseks ja poolte vaidlusteks kulus kohtul kakskümmend istungit. Siis 
läksid vandemehed nõu pidama. Neil kulus kõigest kaks tundi, et esitatud küsimustele 
vastata ja kuulutada oma otsus: «Süüdi!» 

Guerinil jäi küll pea alles, aga ainult selleks, et sellel vangi-mütsi kanda. 

Sellega oli Guerinide klann likvideeritud. Organiseeritud kuritegevus eksisteerib aga 
edasi, omandades üha ähvardavama ulatuse. Aastatel 1964—1974 kasvas kuritegevus 
Prantsusmaal poolteisekordseks. Ainuüksi Pariisis pannakse iga päev toime sada 
röövimist. Kui 1968. aastal oli kuritegude avastamise protsent 56, siis praegu ulatub see 
ainult 50 lähedale. See tähendab, et Prantsusmaal jääb iga teine toimepandud kuritegu 
avastamata. Noorsookuritegevus suureneb nii hoogsalt, et pedagoogide hulgast kostab 
hoiatavaid hääli ning vanemad tunnevad tõsist muret oma poegade ja tütarde tuleviku 
pärast. 


Üldsus ja ametiühingud juhivad õigustatult tähelepanu avaliku korra puudumisele 
tänavatel. Valitsuselt nõutakse mõjusaid abinõusid. Kuritegevuse kasv on imperialismi 
majandusliku ja sotsiaalse kriisi üks ilminguid ning valitsus on selle vastu võimetu, olgu 
see siis Prantsusmaal või mõnes teises kapitalistlikus riigis. Üldsuse rahustamiseks 
võetakse aeg-ajalt ette suure-ulatuslikke politseiaktsioone, mis annavad aga 
tagasihoidlikke tulemusi. Organiseeritud kuritegevusele ja smokingites gangsteritele ligi 
ei pääseta. 1974. aasta sügiskuudel korraldati siseministeeriumi ülesandel suur haarang, 
millest võttis osa 18 000 politseinikku üle kogu riigi. Kinni suudeti püüda kõigest 309 
teisejärgulist suli. Guerini või Mondolini taolisi gangstereid nende hulgas ei olnud. 

11000 kriminaalametnikku Süret€ Nationale'ist, nende kolleegid Pariisi prefektuurist ja 
teistest linnadest seisavad lahendamatu ülesande ees: nad peavad võitlema haigusega, 
mille juured peituvad ühiskonnakorras endas ning mida ei saa ühiskonnakorda muutmata 
kõrvaldada. Tõepoolest, see ülesanne ei ole lihtsam kui ringi kvadratuur. 


VI LISA 


Prantsuse politsei ajaloo tähtsamaid daatume 

Kuni VIIL sajandini ei olnud frangi hõimudel riiklikke politseiinstitutsioone. Vara, elu ja 
au kaitsmine oli igaühe enda asi. Pärast Merovingide kuningriigi väljakujunemist, 
eelkõige Chlodovechi (481—511) ajal ning seoses kuningavõimu tugevnemisega läheb 
monarhile ka politseivõim. 

666. a. luuakse Pariisis esmakordselt politsei tugipunktid, õigust mõistab elanikkond 
ise, süü teeb kindlaks nn. jumalakohus. 

VIII-IX sajandi vahetusel Karl Suure ajal (768—814) kujuneb tsentraliseeritud 
politseivõim. Sõjaväe ja politsei pädevus ei ole lahutatud. Igas maakonnas on zentar, 
kelle käsutuses on 100 meest ning kes on sõjaväe-pealik, politseiülem, kohtunik ja 
maksukoguja ühes isikus. 

IX sajandil moodustab abt Wilfried Sankt Gallenist esmakordselt linnakodanike 
omakaitse (Service du Guet). Tolleaegsetest kuritegudest olid põhilised vargused ja 
röövimised. 

Pärast 801. aastat tekib immigratsioonipolitsei eelkäija, kes jälgib häbi-märgistatud 
võõraid, hiljem nn. turupolitsei võitluseks sulitegemisega reliikvia-kaubanduses ning 
kombluspolitsei prostituutide jälgimiseks. 

877. a. saavutavad feodaalid Charles II Paljaspealt ametikohtade päritavuse ning õiguse 
sõdu pidada, kohtuid moodustada ja münte vermida. Kohtuvõim jagatakse kuninga ja 
aadli vahel. Feodaalhärrad nimetati ametisse tema asemike vicomte'iäena, kellele allusid 
prevõt'd (prefektid, ühtlasi ka ülemkohtunikud) linnades, maire'id (linnapead) asulates 
ning chätelain'id (linnuseülemad) kindlustatud lossides. Ülemkohtunik, 
apellatsioonikohtunik ja politseiülem oli feodaalhärra. 

1032. a. määrab Henri I Pariisis vicomte'x asemel ametisse kohtu-, politsei-, sõjaväe- ja 
omavalitsusasjade pr€võt'. Talle allutatakse eri julgeolekuteenistus, hellebardikandjad (12 
meest) ning politsei vahipostid. Hellebardi-kandjaid abistavad vabatahtlikest 
linnakodanikud. 

XII sajandil seatakse sisse politsei- ja sõjaväeülema ametikohad, samuti 
provintside kohtuhärrad ja omavalitsuse juhid baille'd (ametimehed) Põhja- ja 
sEnechaux'd Lõuna-Prantsusmaal. 


1183. a. saab Verona kirikukogu otsusest alguse Püha Inkvisitsioon ning ketserite 
põletamine. Hiljem antakse inkvisitsioon üle 1215. aastal loodud dominiiklaste ordule. 

XIIL sajandil suurendavad mitmed reformid kuninga võimu sisejulgeoleku 
ja kohtu valdkonnas. Tekivad sandarmeeria algmed. 

1221. a. loob Philippe II (1180 —1223) maršchaux de France'i (Prantsusmaa 
vahtmeistri) ametikoha; selle ülesanne on kuningliku armee raames toimepandud 
kuritegude uurimine ning informatsiooni kogumine (spionaaž). Linnades tekivad troupes 
des sergeants des mar€chaux (seersantide vahtkonnad). 

1248. a. ilmub Hiinas esimene kohtumeditsiini käsiraamat «Xi Yuan Lu», 

kus kirjeldatakse loodusteaduslikke uurimismeetodeid. Euroopas jääb kohtu-meditsiin 
ning mõrvaasjade uurimine eelkõige spekulatiivsete meetodite valdusse. 

1250. a. moodustab Louis TX Püha (1226—1270) alalise ülemkohtu — parlamendi 
(asukohaga Pariisis). See koosneb kindlapalgalistest kohtunikest, nn. nõunikest. Seatakse 
sisse alaliste kroonijuristide ametikohad, kuhu pääsevad enamasti kodanlaste hulgast pärit 
ametnikud. PrEvõt'de järele hakkavad valvama komissarid. 

Kuninglik kaitsekaardivägi suureneb 60 meheni (neist 30 ratsa) ning võtab chevalier du 
guet' (vahtkonnaohvitseri) juhtimisel üle kaitsepolitsei ülesanded. 

Detsembris 1254 annab Louis IX ordonnantsi prostitutsiooni ohjeldamiseks ning 
kohustab prostituute kandma kindlaksmääratud riietust. Karmid abinõud priiskamise ja 
hasartmängude vastu. Kehtib loosung: «Hea nimi on etem kui kuldne vöö.» 1256. a. 
luuakse spetsiaalne kombluspolitsei. 

XIV sajandil peegeldub kuninga ja aadli vaheline võimuvõitlus ka julgeolekusüsteemis. 
Vastavalt kuninga seisundi tugevnemisele või nõrgenemisele laieneb või väheneb ka 
tema ametlik kompetents. 

1302. a. saavad prEvõt'le allunud 12 kriminaalasjade ametnikku nimetuse commissaire 
engueteur (uurimiskomissaf). 

12. juunil 1309 annab Philippe IV Ilus (1285—1314) korralduse, millega piiratakse 
tsiviilseersantide (bailfe'de. abiliste) volitusi. Nüüdsest peale tohivad nad vahistada ainult 
kohtuniku vastava käsu alusel, välja arvatud põgenemise ärahoidmiseks või valejälgedele 
juhtimise takistamiseks. 

Sagedamini tuleb ette vargusi, röövimisi, mõrvu ja valerahategemist. Kahe viimase 
kuriteo eest nähakse surmanuhtlusena ette ratastamine. 

12. mail 1331 teeb kõrgem kohtuorgan parlament otsuse anda inkvisit-siooniasjad üle 
ilmalikule kuningakohtule — kohtupalatile. 

1389. a. laiendatakse Pariisi prevõt' politsei- ja kohtuvõimu kogu kuningriigile. 
Pariisi kuninglik politsei spetsialiseerub ja tugevneb. Lisaks olemasolevatele 
eripolitseidele luuakse sanitaar-, hinna-, mõõdu- ja kaalupolitsei, kelle ülesanded on 
kõike muud kui täpselt piiritletud ja omavahel kooskõlastatud. 

Iga uue kuriteoliigi tekkimine toob kaasa ka uue politseiharu moodustamise, mistõttu 
politseiametnikke tuleb üha juurde. 

1390. a. otsustab Pariisi parlament, et nõiaprotsessid lähevad ilmalike kohtute 
kätte. Siitpeale hakkab nõiaprotsesside arv Prantsusmaal kiiresti vähenema. 

XIV. sajandi lõpus luuakse Pariisis lieutenant criminale'i (kriminaalleitnandi) 
ametikoht. Pr€võt' asetäitjana tegeleb ta ainult kriminaalasjadega. 


XV sajandi lõpus, Valois'de valitsemisajal (1328—1589) laheneb kuninga ja 
feodaalide võimuvõitlus keskvõimu kasuks. Prantsusmaast saab poliitiliselt ja 
majanduslikult ühtne riik. Tekivad hilisema tsentraliseeritud ja spetsialiseeritud 
riigipolitsei eeldused. Politseist kujuneb kuningavõimu tööriist. Vähemalt esialgu jäävad 
uute politseiinstitutsioonide kõrvale püsima ka vanad. Suurt rolli mängivad sealjuures 
baille'd ja sõenechaux'd, kes oma võimu häbematult kuritarvitavad. Nende asetäitjad, 
leitnandid kujunevad kriminaalasjade spetsialistideks, millega algab politsei- ja 
kohtusüsteemide eraldumine teine- 
teisest. 

XVI sajandil on kõigis kuninga domeenides ainsad kohtunikud kuninglikud prevõt'd. 
Neid kontrollib grand-s€ntchal. Nii kindlustab kuningas endale vastuvõetava 
õigusemõistmise. Kuritegude uurimise tase on veel väga madal. 

Põhilised tõendid on tunnistajate ütlused ja süüdistatava ülestunnistus. Mürgitamine 
tehakse kindlaks ainult väliste tunnuste järgi, näiteks nahavärvist lähtudes. Retsidivisti 
äratundmine jääb tunnistajate mälu hoolde, paremal 

juhul saab seda teha põletusmärgi järgi. 

20. jaanuaril 1515 seab Francois I sisse prevõts des maršchaux' (vahtkonnaülema), 
mõnel pool grand-pr€võt' (suurkohtuniku) või capitaine de la police'i (politseikapteni) 
ametikohad. Nende ülesandeks saab hulkurite, tänava-röövlite ja valerahategijate 
tagaotsimine ning kohtumõistmine nende üle. 

Grand-pr€võt' kui armeeohvitseri ülesanne on ühtlasi karistada sõjaväe-distsipliini 
rikkujaid ja sõjaväekurjategijaid. Tema väesalk mar€chaussee, oma 

239 


moodi maapolitsei, on osaliselt organiseeritud ratsaväeüksusena. Tal on õigus alati 
kodaniku maja läbi otsida. 

Edaspidi hakkavad grand-prEvõt ja marechauss€e võimu- ja kohtuorganite korraldusi 
täitma. 

Kuninga 1527. aasta 7. mai korralduse kohaselt saavad kõik baille'ä endale asetäitjateks 
kriminaal- ja tsiviilleitnandid (lieutenants criminelle ja lieutenants particulare), kes 
hakkavad tegelema vastavalt kriminaal- ja admi-nistratiivasjadega. 1536. aastast piirdub 
baille' ja sõn€chaux' politsei- ning kohtuvõim ainult appellatsiooniastme õigustega. 1581. 
aastal keelatakse baille'1 sekkuda politsei ja kohtuorganite tegevusse. 

1534. (teistel andmetel 1527.) aasta seadusega jagatakse kriminaalleit-nandi pädevus 
kaheks. Pika kuuega leitnandi ülesandeks jääb kriminaalasjade uurimine (sündmuskoha 
vaatlus, ülekuulamised, asitõendite kogumine jms.) ning administratiivasjad, lühikese 
kuuega leitnant peab kindlustama kurjategija jälitamise ja vahistamise. 

aastail 1535—1540 toimuvad kuninga algatusel arvukad ketseriprotsessid, mis on 
tingitud kalvinismi suurest levikust. Inkvisitsioonikohtud mõistavad kohtualuse enamasti 
tuleriidale. 

Politsei peaülesanne on ketserite (s.t. hugenottide) jälitamine. 1549. a. moodustatakse 
maapiirkondades ratsapolitsei, millest kujuneb hiljem, kardinal Mazarini valitsemisajal, 
kogu riiki hõlmav politseisadakond ning lõpuks sandarmeeria. Tema ülesanne on 
teeröövlite, mustlaste ja poliitiliselt kahtlaste isikute jälitamine. 


1572. aasta 24.-25. augusti ööl (pärtliööl) mõrvavad katoliiklased kuninganna Katariina 
di Medici heakskiidul Pariisis 2000 hugenotti. Järgnevatel nädalatel tapetakse 
provintsides kokku veel 30 000 protestanti. 

XVI sajandil saavutab absolutism oma kõrgpunkti. Prantsusmaa politseid reformitakse 
põhjalikult, luuakse tsentraliseeritud riigipolitsei. Selle sisepoliitiline 
riigikaitsefunktsioon arendatakse nii täiuslikult välja, et siitpeale loetakse Prantsusmaa 
politseid üheks maailmaimeks. 

1628. a. laseb kardinal Richelieu seada Pariisi postkontoris sisse nn. musta kabineti 
(salajase tsensuuri), mille salaülesanne on poliitiliselt kahtlaste isikute kirjade lugemine. 

19. märtsil 1667 reformitakse Louis XIV ediktiga politsei ning luuakse 
hästiorganiseeritud poliitiline salapolitsei Haute Police. Seatakse sisse politsei 
pealeitnandi ametikoht, kellele alluvad kõik riigi politseijõud. Pariisis tekib keskse 
ametkonnana Bureau de Confiance et de Sürete (usaldus- ja julge-olekubüroo). 
Esimeseks politsei pealeitnandiks saab kodanlik jurist Gabriel Nicolas de la Reynie, kes 
omandab selle ametikoha 250 000 livri eest ning müüb d'Argensonile edasi 150 000 livri 
eest. 

1699. aastast peale on Haute Police'l Sürete-burood juba kõikjal üle maa. 1667. aasta 
politseireformiga haaratakse esmakordselt kõik politseiharud ühtsesse süsteemi. Selle 
põhilülid on Haute Police (poliitiline salapolitsei), commissaires de police 
(politseikomissarid) ning chevalier de guet' (vahtkonna-ohvitseri) väesalgad koos 
mar€chaussee'ga. Need koos procureurs du roi'ga (tänapäeva prokuröri eelkäija) alluvad 
politsei pealeitnandile. Politseijõudude selline tsentralisatsioon ja ühtsus on tolleaegses 
maailmas ainulaadne. 

1667. a. leiab Pariisis aset esimene suurhaarang 400 politseiniku osavõtul. 

Juulis 1672 paljastatakse mürgitamistelt markiis de Brinvillier ja tema armuke Saint- 
Croix. Algavad arvukad protsessid aadlike ja kõrgkodanluse esindajate vastu. Selle 
ancien rEgime'i suure protsessilaine kõrgpunkti tähistab Catherine Deshayes'”, alias 
Monvoisini kohtuasi. 

30. aprillil 1679 alustab Louis XIV korraldusel tööd erikohus, chambre ardente 
(tulekamber), mille eesistuja on pealeitnant la Reynie. 

1682. a. avastab saksa arst Schreyer vette asetatud kopsu abil esmakordselt täpse 
kohtuarstiteadusliku meetodi, kuidas kindlaks teha, kas vastsündinu oli elus või sündis ta 
surnuna. 

1691. a. annab la Reynie välja Prantsuse politsei esimesed teenistuseeskirjad, mis 
määravad kindlaks politsei kompetentsi, samuti politseinike käitumise kurjategija 
kinnipidamisel ja ülekuulamisel. 

XVII sajandil jõuab Prantsusmaal absolutistliku monarhia ajajärk lõpule- 

240 

Selle poliitilise ja moraalse allakäiguga kaasneb ka politseiaparaadi kiire muutumine 
poliitiliste ja isiklike intriigide tööriistaks. Pärast 1789. aasta kodanlikku revolutsiooni 
tekib kodanlik politseiaparaat. 

1725.—1757. a. pealeitnantide Herauld'i (1725 —1739) ja Ravenoille'i (1747—1757) 
ajal langeb kuritegevusevastane võitlus politseifunktsioonina tagaplaanile. Politsei 
peaülesanneteks saavad revolutsiooniideede jõhker mahasurumine, avaliku elu tegelaste 
järele nuhkimine ning õukonnaintriigid. 


28. märtsil 1757 hukatakse julmalt Francois Damiens, kes haavas atentaadi käigus 
kergelt Louis XV-t. 

1757. a. tekib Pariisis riigipolitsei kõrvale kuritegevusevastase võitluse julgeolekubüroo 
koos spetsialiseeritud ametnikega. 

14. juulil 1789 ründab rahvas Bastille'd, kodanlik revolutsioon võidab. Linnapea (bailli) 
võtab politseivõimu üle. 

26. augustil 1789 kuulutatakse välja inimõigused: vabadus, võrdsus, vendlus. 

Revolutsiooni arengust tulenevalt tekivad Heaolukomitee politseibüroo ja Süret€ 
Generale (Üldine Julgeolekukomitee). Politsei pealeitnandi ametikoht likvideeritakse, 
poliitiline salapolitsei saadetakse laiali. 

9. oktoobril 1789 võtab Rahvuskogu vastu kriminaalkoodeksi ning keelab piinamise. 

Saadik dr. Guillotin teeb ettepaneku viia surmanuhtlus täide pea maharaiumise teel. 
Hiljem pakub ta välja ka vastava seadeldise, mida tänaseni nimetatakse tema nime järgi 
giljotiiniks. 

1790. a. ilmub Jean Paul Marat' (1743—1793) «Kriminaalseadusandluse kava», mis 
sisaldab revolutsioonilise väikekodanluse kriminaaloigusteoreetilisi ideid. Samal aastal 
reorganiseeritakse marEchaussee gens d'armes'iks (sandarmeeriaks). Gens d'armes (sõna- 
sõnalt: relvastatud inimesed) hakkab kaitsma Rahvuskogu ning valvama vanglaid ja 
kohtuid, eskortima vange ja pidama vahti surmaotsuste täideviimise juures. 

20. . märtsil 1792 nähakse seaduses ette giljotiin kui hukkamisvahend. Esimene 
surmaotsus sellel viiakse täide 25. aprillil 1792, mil hukatakse üks teeröövel. 

21. jaanuaril 1793 giljotineeritakse Louis XVI. 

31. mai — 2. juuni 1793 — rahvaülestõus, mis paneb aluse jakobiinide revolutsioonilis- 
demokraatlikule diktatuurile. 

13. juuli 1793 mõrvab Charlotte Corday Jean Paul Marat'. Corday vahistatakse ning 
hukatakse 19. juulil 1793. 

1793. aasta suvel algab revolutsioonilise terrori aeg, mis saavutab oma haripunkti pärast 
10. juunit 1794. Neil päevil viiakse Pariisis iga päev täide kuni 50 surmaotsust. 

17. septembril 1793 antakse välja kahtlustatavate kohta käiv seadus, millega 
revolutsioonikomiteed allutatakse ühtlasi Julgeolekukomiteele. Sellega läheb 
politseivõim sektsioonidelt keskusele. 

9. termidoori (27. juuli 1794) kontrrevolutsiooniline riigipööre. 

28. juulil 1794 hukatakse ilma kohtuotsuseta jakobiinide juhid Robespierre, Saint-Just, 
Couthon ja Lebus. Jakobiinide diktatuuriaparaat purustatakse ning see asendatakse 
suurkodanluse võimu- ja politseiaparaadiga. Heaolukomitee kaotab võimu, 
siseprobleemid antakse üle Seadusandluse Komiteele. 

1789. aastal laialisaadetud poliitiline politsei luuakse taas. 

1795. a. moodustatakse 7000 mehest koosnev Legion de Police G€nšrale (üldine 
politseidivisjon). 

Jaanuaris 1796 luuakse esimene Prantsuse Politseiministeerium, kogu politsei 
keskorgan ning poliitilise politsei eriinstitutsioon. Oks selle esimesi aktsioone on 
revolutsionäär F. N. Babeufi vahistamine 10. mail 1796. 

1799. a. saab politseiministriks Joseph Fouche. 

XIX sajandil tekib kõigis kapitalistlikes riikides moodne kodanlik politsei sinna juurde 
kuuluva kriminaalpolitseiga, kus kasutatakse laialdaselt loodusteaduse ja tehnika 


saavutusi. Politseiaparaat saab kodanluse tähtsaimaks survevahendiks võitluses 
töölisliikumise vastu. 

Prantsusmaa on esimene riik, kus tekib alaline kriminaalpolitsei ning kus rakendatakse 
teaduslikke identifitseerimismeetodeid. 

1800. a. reorganiseeritakse Prantsuse politsei põhjalikult, ta kohanda- 

takse riigi administratiivüksustele: provintsidele (dEpartements), ringkondadele 
(arrondissements), kantonitele (cantons) ja kogukondadele (commune). Kõrgeim organ 
on politseiministeerium, mida juhib minister. Ministeerium koosneb kuuest osakonnast, 
millest kolm kuuluvad poliitilise politsei koosseisu. Provintsides pannakse ametisse 
politseiprefektid ning linnades ja kogukondades maire'id, kellele alluvad 
politseikomissarid. Suurlinnades seatakse sisse veel politsei peakomissari ametikohad. 
Kokku tuleb neli politseiorgani-satsiooni: (salajane) riigipolitsei, üldpolitsei, 
sõjaväestatud sandarmeeria ning Napoleonile vahetult alluv lossipolitsei. 

1804. a. saadakse esialgu ainult päikesevalgusel töötava aparaadi abil esimene 
telegramm. Samal aastal jõustub Code civil (tsiviilkoodeks). 

1808. a. jõustub Napoleoni Code d'instruction criminelle (kriminaalprotsessi koodeks), 
keelatakse lõplikult pnnamised ning kehtestatakse kohtupidamise avalikkuse nõue. Samal 
aastal jõustub kaubanduskoodeks. 

1109. a. alustab sunnitööline Eugene Frangois Vidocg (1775—1857) oma karjääri 
nuhina Pariisi prefektuuris. 

1811. a. jõustub Napoleoni Code penal (kriminaalkoodeks). 

1812. a. asutab ärakaranud vang Vidocg Brigade de Süret€ (Julgeolekubrigaadi), 
esimese moodsa kriminaalpolitsei, millest hiljem kujuneb Police Judiciaire. (Londoni 
Scotland Yardi sünniaasta on 1829 ning Preisimaa kriminaalosakonnal 1830.) 

Süret€ esimesed detektiivid on eranditult kunagised taskuvargad ja sissemurdjad. 

1818. a. saab Süret€ oma esimesed ametiruumid Pariisis Petit Rue Saint-Anne nr. 6. 

1823. a. kirjutab tšehhi professor Jan Purkyne (1787—1889) uurimuse sõrmejälgedest 
ning püüab neid ka liigitada. Tema töödest lähtub hiljem inglane Galton. 


1828. a. amnesteeritakse Vidocg. 1829 ilmuvad tema memuaarid, kust saavad 
inspiratsiooni paljud kirjanikud. 
1829. a. luuakse Pariisi linnapolitsei (Sergents de ville), mis nimetatakse pärast 


1848. aasta kodanlikku revolutsiooni ümber Gardien de la paix'ks (rahuvalvurid). 
Politseinikud kannavad vormi. 

1830.—1832. aasta klassilahingutes astub Brigade de Süret€ esmakordselt 
laiaulatuslikult proletariaadi ja väikekodanluse vastu. Kasutatakse peamiselt nuhke, 
provokatsioone ja õõnestustegevust. 

1832. a. lõpetatakse süüdimõistetute põletusmärgiga märgistamine. Reformitakse 
Brigade de Süret€, mida hakatakse tulevikus nimetama Service de la Sürete'ks 
(Julgeolekuteenistus). Kõik varem karistatud isikud vallandatakse, politseiteenistusse 
voetakse ainult laitmatuid kodanikke. Süret€ saab oma juurdekasvu sandarmeeria 
ridadest. 

Novembris 1832 lööb Vidocg Süretest lahku ning asutab Pariisis Majan- 
dusinformatsiooni Büroo, tegelikult maailma esimese eradetektiivkontori. (Pinkertoni 
agentuur Chicagos on pärit 1850. aastast.) 

1839. a. võtab politsei kasutusele Daguerre'i 1806. aastal leiutatud foto-menetluse. 


1845. a. vahistatakse Londonis mõrvar esmakordselt telegraafi abil. 

2. detsembril 1851 paneb Louis Bonaparte toime riigipöörde. 48 Pariisi 
politseikomissari toetavad oma konstitutsioonitruudusvannet rikkudes riigipööret. Pariisis 
vahistatakse 2133 Napoleoni vastast. 

Pärast pööret organiseerib Louis Bonaparte lisaks riigipolitseile veel erapolitsei, mis 
tegeleb eelkõige poliitikute järel nuhkimisega. 

1852a. tugevdatakse märgatavalt sandarmeeriat. Pariisi politseiprefektuuris 
moodustatakse 250 mehest koosnev valvesandarmeeria. 

1853. a. antakse kogu riigi politseihaldus Pariisi politseiprefektuuri pädevusse. 

1854. a. jagatakse politseijõud divisjonidesse. Provintsides luuakse komissariaadid, 
suurlinnades keskkomissariaadid. Tekib raudteepolitsei koos 30 komissariaadiga. 
Kriminaalpolitsei spetsialiseerub. 

1858. a. seab inglane W. J. Herschel Hooghly ringkonnas Bengalis sisse sõrmejälgede 
registratsiooni isiku identifitseerimiseks. 

18. märtsil 1871 võtab Rahvuskaardi Keskkomitee võimu enda kätte. Pariisi 
politseivõim läheb rahvamiilitsale. Surete taandub Versailles'sse. 

28. märtsil 1871 kuulutatakse välja Pariisi Kommuun. Neil aegadel ei ole Pariisis 
peaaegu üldse kuritegevust. Likvideeritakse vana kohtu- ja politsei-aparaat. Nende 
asemele loodud 10 komisjoni hulgas on justiits- ja julgeoleku-komisjon. 

21.—28. mail 1871 nn. verine nädal. Versailles valitsus kukutab koos saksa 
okupantidega Pariisi Kommuuni ning korraldab kommunaaride hulgas veresauna. Surete 
jälitab Kommuuni poolehoidjaid. 

Jaanuaris 1874 seab Pariisi politsei sisse fotoateljee. Sellest ajast peale pildistatakse 
kõiki kinnivõetuid, kurjategijate fotod säilitatakse. 

1877. a. tõestab W. J. Herschel, et kahte ühesugust papillaarkurrustikku ei ole, ning 
teeb ettepaneku kasutada seda asjaolu isikusamasuse kindlakstegemisel. 

1879. a. arendab Pariisi prefektuuri kirjutajaabi Alphonse Bertillon 
(1853—1914) välja antropomeetrilise mõõtmissüsteemi, et identifitseerida retsidiviste. 
Seda menetlust hakatakse nimetama bertiljonaažiks. 

1880. a. paneb šoti arst Henry Faulds aluse sündmuskoha daktüloskoopiale. 

1882. aasta novembri keskel asutatakse Pariisi prefektuuri juurde katseline 
kriminalistikalaboratoorium. Bertillon peab tõestama oma antropomeetrilise süsteemi 
sobivust isiku identifitseerimiseks. 

20. veebruaril 1883 õnnestub esmakordselt identifitseerida bertiljonaaži abil retsidivist. 
Aasta jooksul identifitseeritakse veel 48 retsidivisti. 

1884. a. võetakse bertiljonaaž kasutusele Prantsusmaa vanglates ning seejärel peaaegu 
kogu maailma politseis. 

1. veebruaril 1888 nimetatakse A. Bertillon maailma esimese identifitsee- 
rimisteenistuse ülemaks. Samal ajal juurutatakse politseipraktikasse Bertil-loni portrait 
parle (kõnelev pilt, s. t. isikukirjeldus), mõõtkavaline sündmus-kohafoto ja jälitaja 
taskuraamat (DKV). 

25. augustil 1888 tõestab inglise teadlane sir Francis Galton oma ettekandes, et kahe 
inimese kümne sõrme papillaarkurrustiku kokkulangemise tõenäosus on 1 : 64 000 000 
000. Daktüloskoopia pooldajate arv hakkab siitpeale kiiresti kasvama. 


1892. a. on Pariisi politseiinspektorite arv tõusnud 880 ja mundris vahtmeistrite 
arv 7500-ni. 

Samal aastal ilmub Galtoni töö sõrmejälgedest kui identifitseerimisvahen-dist. Lisaks 
sellele töötab Argentina politseiohvitser Juan Vucetich (1858— 1925) välja sõrmejälgede 
klassifikatsiooni. 

8. — juulil 1892 paljastab politseiinspektor Alvarez Argentinas esmakordselt 
kriminalistika ajaloos sõrmejälgede abil mõrvari. Daktüloskoopia hakkab bertiljonaaži 
välja tõrjuma. 

1893. a. saab linnapolitsei (Gardien de la paix) Pariisi prefektuuri piires oma 
direktsiooni, kuhu kuulub direktor, kaks asedirektorit ja kümme divisjonikomissari. 

9. detsembril 1893 paneb anarhist Auguste Vaillant Pariisis Bourbonide palees 
(parlamendihoones) plahvatama pommi. Surete on küll asjast teadlik, kuid ei võta 
poliitilistel kaalutlustel vastuabinõusid tarvitusele. 

1894. a. võtab Bertillon Prantsuse politsei antropomeetrilises kartoteegis 
eritunnustena arvele ka neli sõrmejälge. 

19. detsembril 1894 mõistab Prantsuse sõjakohus suurtükiväekapten A. Dreyfusi 
võltstõendite ja A. Bertilloni eksiarvamuse alusel eluks ajaks siindasumisele 
Kuradisaarele. Alles asja uuel läbivaatamisel 12. juulil 1906 mõistetakse Dreyfus õigeks. 

1896. a. loobub Argentina provintsipolitsei esimesena bertiljonaažist ning seab selle 
asemel sisse daktüloskoopia. 

XX sajandil kujuneb Prantsusmaa politseist suurkodanluse imperialistliku sise- ja 
välispoliitika tööriist. Tsentralisatsiooni ja ühtsuse poolest ületab ta kõiki Lääne-Euroopa 
politseisid. 

1900. a. luuakse Pariisis 300 ametnikuga Brigade des voitures (liikluspolitsei). Scotland 
Yard võtab kasutusele daktüloskoopia, antropomeetrilisest 

indentifitseerimismeetodist hakatakse loobuma kogu maailmas. Prantsuse politsei jääb 
aga vana meetodi juurde. 

2. septembril 1902 mõistab Londoni kohus esmakordselt Euroopas sissemurdja süüdi 
sündmuskohale jäänud sõrmejälgedele toetudes. 

1902. aasta oktoobris identifitseerib A. Bertillon esimesena Euroopas mõrvari 
sündmuskohalt leitud sõrmejälgede järgi. 

5. mail 1905 langetatakse Londonis Farrow' mõrvaasjas (nn. Deptfordi mõrv) 
surmaotsus, kusjuures süüdimõistev kohtuotsus toetub esmakordselt mõrvari 
sõrmejälgedele. 

30. detsembril 1907 moodustatakse Pariisi prefektuuri juurde 42 mobiilset 
kriminaalbrigaadi (Police mobile). Nende ülesanne on põgenenud ja tundmatute 
kurjategijate jälitamine ning delikaatsed poliitilised afäärid. 

1910. a. tabatakse esmakordselt mõrvar (dr. Crippen) traadita telegraafi kasutades. 

21. augustil 1911 varastab dekoratsioonimaalija Vincenzo Perruggia LouY/Ne'ist 
Pariisis Leonardo da Vinci «Mona Lisa». Aegunud indentifitseeri-missüsteemi tõttu ei 
suuda Prantsuse politsei kurjategijat tabada. 

Märtsis 1913 reformib Pariisi politseiprefekt, kunagine Süret€ ülem Celes-tin kogu 
politsei. Brigade mondaine (ka brigade des moeurs) ehk kombluspolitsei hakkab 
tegelema ka uimastikaubandusega. Seni kogu kriminaalpolitsei tööd teinud 
Jälitusteenistuse Peadirektsiooni asemel luuakse Direction de la Police Judiciaire 


(Kriminaalpolitsei Direktsioon) ja Service des renseignements gõneraux (Üldine 
Luureteenistus). 

Samal aastal töötab dr. E. Locard Lyoni kriminaalpolitseist daktüloskoo-pia alusel välja 
nn. poroskoopia, mis võimaldab identifitseerimist sõrme papil-laarkurrustiku pooride 
abil. 

1914. a. kevadel toimub Monacos rahvusvaheline politseikongress. Viimase riigina 
Euroopas võtab ka Prantsusmaa kasutusele daktüloskoopia. 

1921. a. avaldab taani politseiohvitser Hakon Jörgensen sõrmejälgede identifitseerimise 
kaugsüsteemi. Niinimetatud gastrolleerivate kurjategijate jälitamine muutub märksa 
kergemaks. Pariisi politseikomissaridele pannakse järelevalve linnapolitsei (Gardien de la 
paix) üle. 

1923. a. asutatakse Rahvusvaheline Kriminaalpolitsei Komisjon (Interpol), mis paikneb 
esialgu Viinis, hiljem Pariisis. 

1926. a. suurendatakse liikluspolitseid viie kompaniini (1500 meest). 16 mobiilbrigaadi 
juhivad divisjonikomissarid, kelle ülesannete hulka kuulub ka politsei kohtuvõimu 
teostamine. Pariisi kriminaalpolitsei käsutuses on üle 800 inspektori, kes tegutsevad ka 
mobiilbrigaadides ja muudes osakondades. Identifitseerimisteenistus jaguneb kolmeks 
osakonnaks: kehamõõtmetega tegelev traditsiooniline osakond, kriminaalarhiiv ja 
teaduslaboratoorium. Kriminaalpolitsei mittekoosseisulised töötajad on jaotatud Seine'i 
departemangu kaheksa politseiringkonna vahel. 

Kriminaalpolitsei keskaparaadi juures töötavad Brigade des notes (Pea-brigaad) 
haldusküsimuste lahendamiseks, poliitiliste asjadega tegelev Brigade criminelle ou 
spõciale (Eribrigaad) ja Brigade de la voie (Tänavabrigaad) taskuvaraste, petiste ja 
hulkurite püüdmiseks, samuti Section mixte (Eriteenistus), kelle pädevusse kuulub 
tegelemine suurpetturite, tüdrukutega kaubitsejate, öömaja- ja hotellipidajate ning 
narkootikumiga kaubitsejatega, edaspidi ka raskete kuritegude uurimine. 

Kolmekümnendatel aastatel sigineb Prantsuse politseisse nagu muudessegi asutustesse 
palju fašismimeelseid elemente, kes töötavad sageli koos Saksamaa ja Itaalia fašistlike 
organisatsioonidega. 

12. märtsil 1932' leitakse tuletikukuningas Ivar Kreuger oma Pariisi korterist surnuna. 
Tema surmaga seoses tulevad ilmsiks Kreugeri kontserni kelmused ja kõrgemate 
rahandusringkondade kahtlased tehingud. 

23. detsembril 1933 avastatakse Bayonne'i pandi- ja laenuühisuses suur pettus. 
Fašistlikud elemendid kasutavad Stavisky afääri riigipöörde üritamiseks 1934. aasta 
jaanuaris ja veebruaris. 

9. oktoobril 1934 mõrvab fašistliku terroriorganisatsiooni «Ustaša» liige Kerin- 
Dimitrov Marseille's Jugoslaavia kuninga Aleksandar 1 ja Prantsusmaa välisministri 
Barthou'. Surete on kavatsetavast kallaletungist küll informeeritud 

kuid ei võta mõjusaid abinõusid tarvitusele. Mõrva uurimisel jäävad selle poliitilised 
tagamaad välja selgitamata. 

1935. a. ilmuvad Prantsuse politseisse esimesed naised, kelle peaülesandeks saab 
alaealiste kaitsmine moraalivastaste mõjutuste eest. 

14. juunil 1940 vallutavad saksa okupandid Pariisi. Nende kätte langeb Prantsuse 
julgeolekuaparaadi rikkalik materjal, sealhulgas Süret€ Nationale'i kartoteek. Suurem osa 
sõjaväeluure ja Süret€ Nationale'i töötajaid põgeneb vabasse tsooni. 


Juunis-juulis 1940, pärast Prantsusmaa vallutamist ja fasismimeelse Petaini režiimi 
kehtestamist Vichys siirdub osa politsei- ja luuretöötajaid Londonisse kindral de Gaulle'i 
juurde või Prantsuse vägedesse Põhja-Aafri-kas. 4000 politseinikku lülitub 
Vastupanuliikumisse (Rsistance'i). Londonis organiseerib ohvitser Dewarin 
(varjunimega kolonel Passy) pagulasvalitsuse ülesandel uue luureteenistuse Bureau 
Central de Renseignement et d'Action — BCRA (Luure- ja Aktsioonikeskbüroo), mis 
ühendatakse 16. novembril 1944 Süret€ Nationale'iga kui Direction de la Surveillance du 
Territoire (Territooriumi Jälgimisdirektsioon). Okupeeritud kodumaad on enamik 
politseiasutus! fašistliku gestaapo aktiivsed abilised. 

3. oktoobril 1940 võetakse Vichys vastu juudivastane seadus, mis järgib Hitleri- 
Saksamaa seaduste eeskuju. 

Märtsis 1941 luuakse Vichy-Prantsusmaal Juudiküsimuste Peakomissa-riaat, mis töötab 
tihedalt koos fašistliku julgeolekuteenistusega SD. Komis-sariaadiga liidetakse 
juudivastaste abinõudega tegelev eripolitsei (Police des Ouestions Juives), mis hakkab 
koos Vichy mitlitsaga juute taga kiusama. 

1943. a. luuakse brigade de protection des mineurs (noorsookaitsebri-gaad), mis 
koosneb naiste- ja meestesektsioonist. 

14. augustil 1944 toimub Pariisi politsei üldstreik. Politseinikud võtavad osa pealinna 
vabastamiseks peetud tänavavõitlusest. 

25. augustil 1944 vabastavad kindral Leclerci ja kindral de Gaulle'i tankiväed Pariisi. 

Luureteenistus BCRA muudab oma nime DGSS-ks (Direction Gšnšrale des Services de 
SEcurit€ — Julgeolekuteenistuse Peadirektsioon) ning hakkab üha rohkem tegelema 
politseitööga. See julgeolekuteenistus allub vahetult kindral de Gaulle'ile. 

28. oktoobril 1944 saadetakse laiali Vastupanuliikumise rahvamiilits. 

16. novembril 1944 liidetakse DGSS Süretõga kui poliitiline politsei DST. 

16. jaanuaril 1945 riigistatakse Renault' tehased, sest nende omanik Louis Renault oli 
teinud koostööd saksa okupantidega. Kolm kuud hiljem läheb riigi kätte ka mootoritehas 
Gnome et Rhõne. 

1946. a. taasasutatakse Brüsselis Interpol. 

1952. a. rakendatakse Duflos' mõrva uurimisel Pariisis esmakordselt radioaktiivseid 
materjale. 

23. oktoobril 1956 paneb Prantsuse luuretalitus toime õhupiraatluse akti ja röövib 
Alžeeria vabastusliikumise liidrid Ben Bella, Mohamed Khideri jt. Nad toimetatakse 
Alžiirist Pariisi ja paigutatakse La Sant€ vanglasse. Prantsuse valitsus püüab seda 
rahvusvahelise õiguse normide rikkumist varjata. 

13. mail 1958 tuleb taas võimule kindral de Gaulle. 

1964. a. moodustatakse Sürete ja Pariisi politseiprefektuuri juurde kriminaalpolitsei 
eriüksused võitluseks organiseeritud kuritegevusega, nn. anti-gang-brigade'id. 

29. oktoobril 1965 röövib Süret€ Maroko opositsioonijuhi Mehdi Ben Barka ja annab 
ta Pariisis üle tema vastastele, kes ta tõenäoliselt mõrvavad. Peale Süret€ on afääri 
segatud ka Pariisi politseiprefektuur ja sõjaväeluure. 

1968. a. võetakse Pariisi politseiprefektuuris kasutusele sõrmejälgede identifitseerimise 
automatiseeritud süsteem. 

